
ÎN ATENŢIA CITITORILOR! 


În timpul cel mai apropiat revista “Limba Română” 
va lansa 


O 
EDIŢIE SPECIALĂ. 


Istoricul şi criticul literar, doctor în filologie 

lon CIOCANU 
oferă publicului larg şi, înainte de toate, 

profesorilor de română, studenţilor şi elevilor, 
un instructiv 
„compendiu: 

LITERATURA ROMÂNĂ DIN REPUBLICA MOLDOVA 
SCRIITORI INCLUŞI ÎN PROGRAMELE DE ÎNVĂȚĂMÎNT. 


Lucrarea analizează 
întregul proces literar postbelic, 
examinează operele scriitorilor basarabeni 
în conformitate cu programele de studii 
şi, evident, în funcţie de valoarea creaţiei lor. 
Sinteza sperăm să fie binevenită 
şi de mare utilitate în condiţiile lipsei acute de manuale 
şi de material didactic de specialitate. 


Stimaţi cititori! 
Dacă acest “manual de alternativă” vă interesează, 
comunicaţi-ne la redacţie 
sau prin intermediul responsabililor de obiect 
de la direcţiile orăşeneşti şi raionale de învăţămînt. 
Relaţii la tel.: 23.44.12; 23.44.19; 23.25.83. 

Argument BEE 


PROFESORUL DE ROMÂNĂ 


Indolenţa şi dezinteresul manifeste tot mai frecvent în 
societatea basarabeană riscă să contamineze ireversibil şi 
învățămîntul. Conform datelor ministerului de resort, în anul curent, 
din cei 1700 de absolvenţi ai universităţilor doar 700 au acceptat 
povara destinului de profesor. insuficienţa de cadre didactice se 
ridică la mii. Salariile mici şi întîrzierile cronice în achitarea lor au 
declanşat un adevărat exod. Mizeria cotidiană îi determină pe mulţi 
şi foarte buni învăţători să presteze umilitoare munci sezoniere în 
Israel, Italia, Grecia, Turcia, Rusia etc. Lipsa a sute de profesori de 
română în şcolile naţionale şi alolingve are un efect păgubitor 
pentru cultura generală a elevilor şi pentru situaţia lingvistică de 
la noi. Or, se ştie că profesorului de limbă îi revine un rol decisiv în 
efortul comun de a ne debarasa de handicapul intelectual, de 
complexele cultuvate cu abilitate şi machiavelism de către sovietici. 

“Privat de mijloacele necesare unei existente cît de cît decente, 
fără acces la publicaţiile de specialitate (acestea nu apar din lipsă 
de bani, sau, dacă apar, nu ajung la profesor pentru că el nu are 
bani să le procure), profesorul are minime şanse de a evolua din 
punct de vedere profesional, adică de a-şi lărgi şi aprofunda per- 
manent cunoştinţele în materie de limbă şi literatură. Motiv de 
îngrijorare generează circulaţia restrînsă a revistelor literare şi de 
cultură, puţine la număr aici, în Basarabia, şi foarte puţine fiind 
cele ce vin din dreapta Prutului. La chioşcurile de ziare din Chişinău 
(de provincie nici nu mai vorbim!) poţi procura doar “Curierul 
Românesc”, “24 de ore” şi “Monitorul” de laşi. Nici pomeneală de 
“România Literară”, “Luceafărul”, “Steaua”, “Tribuna”, “Adevărul 
litarar şi artistic”, “Dacia Literară”, “Convorbiri Literare” şi atitea 
alte publicaţii care ar putea servi drept sursă sigură de 
documentare pentru profesorul de română. Extrem de insuficientă 
este şi literatura de specialitate. Cea care se difuzează la Chişinău 
— comentariile, interpretările şi sintezele la limbă şi literatură — 
nu acoperă vidul informaţional existent şi se vinde la un preţ ce îl 
depăşeşte de 3-4 ori pe cei din ţară. E normal oare ca un DEX să 
coste la Chişinău de 2 ori mai scump decit la Bacău? De ce sînt 
atît de rare lucrările de metodică a predării? De ce nu revenim la 
practica de pînă la război de a edita masiv diverse şi, subliniem, 
excepţionale manuale de artă didactică gen: Metodică specială a 
grupului “Limbii Române” (practica pedagogică în şcoala primară) 
şi Limba Română în evoluţia ei istorică şi literară (pentru licee de 
băieţi şi fete, şcoli normale, seminarii etc.)?! Aceste manuale aveau, 
de regulă, autograful autorului şi delicata menţiune: Exemplar 
pentru consultare oferit doamnelor şi domnilor profesori... 

Includerea celor mai reprezentativi scriitori (clasici şi 
moderni) din dreapta Prutului în programele de învăţămînt, 
revizuirea după 1989 a patrimoniului literar, implicit a celui 
basarabean, creează mari dificultăţi de clasificare şi interpretare. 
Deruta dascălilor noştri este amplificată şi de spectaculoasele 
schimbări ce au afectat lumea literelor. Imaginea unor scriitori este 
adesea maculată cu virulență de prestațiile ior politice mai vechi 
sau foarte recente. Cititorul neavizat, de exemplu, nu mai ştie ce 
să creadă acum, în special după o serie de luări de atitudine 
încheiate cu eseul Moldova şi moldovenii, despre lon Druţă, care 
continuă să fie totuşi un reprezentant important al literaturii 
postbelice basarabene. Interpretări reprobabile provoacă şi 
implicarea literaţilor basarabeni în procesul literar românesc. 
Colaborarea /a anumite reviste, contactul cu anumiţi condeieri din 
ţară avantajează sau, dimpotrivă, subminează imaginea lor. 
“Demolările”, “demitizările”, devenite preocupări constante pentru 
unele publicaţii, se produc cu multă vilvă. În consecinţă e neglijată 
de-a valma opera unor valoroşi scriitori. Un subiectivism nefast în 
evaluarea producţiei artistice comportă încrucişările de săbii pentru 
primatul imediat în literatură. Există cazuri cînd orgoliul de a se 
impune cu tot dinadinsul pe firmamentul literelor româneşti se 
construieşte pe tăgăduirea ostentativă a ceea ce este reprezentativ 
în literatura noastră. Curajul unora merge atît de departe, încît ei 
neagă şi ceea ce formează, indubitabil, nucleul patrimoniului literar. 
În acest sens nu este iertat de “păcate” nici Eminescu, nici alţi 
autentici ctitori ai spiritualităţii româneşti. În chip voit se face 
confuzie între patriotism şi naționalism şi se afirmă cu irespon- 
sabilitate că europenizarea noastră e posibilă doar dacă ne 
debarasăm de trecut, adică de tot ce avem mai sfînt şi ne 
caracterizează ca exponenţi ai unui neam şi ai unei culturi. Pentru 
a estompa divagaţiile şi falsele estimări, se cere grabnic elaborarea 
unor istorii-manuale-exegeze ale literaturii române în măsură să 
propună publicului larg o înfăţişare desiuşită şi cît mai obiectivă a 
fenomenului literar românesc, scopul suprem al respectivelor 
lucrări fiind edificarea şi sensibilizarea cititorului. 

Reforma sistemului educaţional despre care se vorbeşte atita 
de o parte şi de alta ale Prutului ar fi bine şi firesc să înceapă cu o 
reformă în predarea limbii şi a literaturii române, obiect de studiu 
obligatoriu, în special în Basarabia, pentru instituţiile de cultură 
generală, indiferent. de profilul lor, dar mai cu seamă pentru 
universităţi, care pregătesc elita intelectuală. 

Este o problemă ce trebuie să îndemne la meditaţie şi acţiune 
instituţiile de profil, organizaţiile scriitoriceşti. Dar şi publicaţiile 
literare şi de cultură. 


Alexandru BANTOŞ 


Sanea de veghe 


Şerban C. ANDRONESCU 
New York, S.U.A. 


IDENTITATE 
ROMÂNEASCĂ 


CONCEPTUL de identitate 
românească a fost examinat atent, 
sub diferite aspecte, de iluştri prede- 
cesori ca Lucian Blaga, Mircea 
Eliade, C. Rădulescu-Motru, Du- 
mitru Stăniloae, lon Nistor, Mircea 
Vulcănescu, Mihail Ralea, Alexe 
Mateevici, Gheorghe i. Brătianu, 
Tudor Vianu şi alţii, toţi de diferite 
orientări politice şi toţi, fără excep- 
ţie, demonstrînd necesitatea de a ne 
apăra spiritualitatea de atacul 
cosmopoliţilor. Vechi de cîteva 
generaţii, conflictul dintre cele două 
mentalități (a patrioţilor şi a cosmo- 
poliţilior) este azi mai viu decît 
oricînd. În susţinerea tezelor lor, 
cosmopoliţii afirmă că ideile de 
naționalism şi independenţă naţiona- 
lă (cu toate componentele lor: 
teritoriu independent, limbă proprie, 
religie unică, tradiţii strămoşeşti) 
sunt anacronice şi, ca atare, tre- 
buiesc eliminate din preocupările 
factorilor de răspundere mai ales azi, 
în imensul efort de constituire a unor 
formaţii suprastatale cum sunt 
Comunitatea Europeană şi Noua 
Ordine Mondială. Teza e falsă ab 
initio, deoarece formaţiile suprasta- 
tale se pot constitui foarte bine 
administrativ fără renunţarea la un 
atribut esenţial al conştiinţei de 
neam — identitatea naţională. Cea 
mai mare dovadă este că o bună 
parte din organizatorii Comunităţii 
Europene pledează pentru o Europă 
“a patriiler”, nu a guvernelor, altfel 
zis pentru o federaţie sau confe- 
deraţie în care să se respecte 
particularităţile spirituale ale fiecărei 
naţiuni. De o federalizare a guver- 


nelor, spun acești oameni conştienţi, 


beneficiază fără îndoială forţele 
financiare şi politice, dar nu po- 
poarele. O victorie a acestor forţe 
nu ar însemna, aşa cum se pretinde, 
accesul democratic la guvernare al 
tuturor factorilor activi ai societăţii, 
ci dominaţia unei ideologii pluto- 
cratice sub titulatura falsă de 
democraţie. Remediul împotriva 
acestei eventualităţi este unul 
singur: o Comunitate Europeană “a 
patriilor”, nu a entităţilor politice şi 
financiare. 


EFORTUL de anihilare a ideilor 
patriotice se manifestă nu numai în 
România şi Republica Moldova, ci 
în toate ţările unde guvernele sunt 
doritoare să adere la formaţiile 
suprastatale, chiar şi în ţara în care 
scriu azi, Statele Unite ale Americii. 
Aici efortul e mult mai vechi decît 
în Europa. El se chema, şi încă se 
mai cheamă, acţiunea de “melting . 
pot”, intrarea în cazanul comun de 
topire a identităţilor naţionale ale 
imigranţilor. Acţiunea nu a dat 
rezultatele aşteptate, deşi era 
complet justificată de nevoia impe- 
rioasă de a se crea o nouă naţiune 
într-o ţară nouă. La fel şi în Canada, 
altă ţară de imigrare. Cu toată 
evidenţa necesităţii, nu toate comu- 
nităţile imigrante au intrat la 
“melting pot”, ci numai unele, cele 
slabe, alcătuite din imigranţi econo- 
mici, adică veniţi exclusiv pentru 
îmbogăţire. Pentru a cîştiga cît mai 
mult, oamenii aceştia nu aveau 
nevoie de valori morale şi spirituale, 
ci de un sistem economic care să 
le asigure prosperitatea materială. 
Alţii însă veniseră nu numai ca să 
se îmbogăţească, dar şi ca să-şi 
păstreze anumite valori spirituale 
contestate sau abolite în ţara de 
origine, de pildă, cei veniţi din Estul 
comunizat al Europei, din Cuba lui 
Fidel Castro, din Chile în vremea lui 
Aliende, sau, înaintea acestora, 
dintr-o Franţă în care catolicii îi 
persecutau pe protestanți. Astfel, în 
Statele Unite unele comunităţi de 

limbă spaniolă, iar în Canada unele 
de limbă franceză (formate din 
refugiați fie economici, fie politici, 
fie religioşi) si-au păstrat identitatea 
în aşa măsură încît azi, atît în 
S.U.A., cît şi în Canada, există oa 
doua limbă vie şi o a doua cultură, 
una spaniolă şi, respectiv, una 
franceză. Nu numai astfel de comu- 
nităţi sunt conştiente de identitatea 
lor. În Statele Unite, un bine cu- 
noscut membru al comunităţii 
evreieşti, avocatul Alan M. Der- 
showitz, a devenit şi mai cunoscut 
printr-un best-seller recent* al cărui 
titlu secundar rezumă în cîteva 
cuvinte conţinutul întregului volum: 
In search of jewish identity for the 
next century (“În căutarea identităţii 
evreieşti pentru secolul următor”). 
Cartea este atît de importantă, încît 
personalităţi evreieşti de prima mînă 
şi-au manifestat public adeziunea la 
ideile lui Dershowitz. Astfel, Elie 
Wiesel, prima personalitate a sionis- 
mului internaţional, a declarat că 
lucrarea va declanşa dezbateri 
pasionante prin problemele vitale pe 
care le analizează. Larry King, 
cunoscutul comentator evreu de la 
Channel 20 (CNN), ca şi fostul 
prim-ministru al Israelului, Shimon 
Peres, ca şi actualui prim-ministru, 
Netanyahu, s-au alăturat lui Wiesel 
în a lăuda cartea, ceea ce arată că 
nu numai evreii din diaspora, dar şi 
cei din Israel, se unesc în apărarea 
identităţii lor. Şi o fac nu numai cu 
privire la prezent, dar şi cu grijă de 
viitor (“for the next century”), atit de 
departe merge prevederea acestor 
oameni atenţi la ceea ce se petrece 
în jurul lor. Ceea ce vreau să 
evidenţiez este că tot mai multe 
personalităţi politice conştiente de 
necesităţile ţării lor se detaşează de 
ideile dizolvante cosmopolite. Nu 
numai unele comunităţi, cele arătate 
mai sus, se ridică în apărarea 
valorilor proprii, ci şi popoare întregi, 

* Alan M: Dershowitz, The Vani- 
shing American Jew. In Search of 
Jewish Identity for the Next Century, 
Boston, MA: Little, Brown & Co,, 1997. 


de pildă cecenii, bascii, arabii, kurzii, 
irlandezii şi alţii. Printre aceştia ar 
trebui să figureze şi românii, care, 
aidoma unora dintre popoarele enu- 
merate mai sus, sunt ameninţaţi de 
cîteva pericole imediate: 

— înstrăinarea totală a fraţilor 
din afara graniţelor României (prin 
adoptarea altei limbi şi uitarea celei 
materne; prin trecerea la altă religie 
decît cea strămoşească; prin ade- 
rarea la alt mod de viaţă şi uitarea 
tradiţiilor); 

— pierderea definitivă a unor 
teritorii naţionale (Basarabia, Buco- 
vina, Herţa, Insula Şerpilor); 

— pierderea unei părţi din chiar 
România actuală, centrul Transil- 
vaniei, în caz de succes interna- 
tional al revendicărilor populaţiei 
maghiare din Covasna şi Harghita. 


E UŞOR de observat că toate 
pierderile de mai sus devin reali- 
zabile prin dispariţia identităţii. O 
armată oricît de înzestrată cu tunuri, 
ca şi o populaţie oricît de înstărită 
financiar, este uşor de desfiinţat 
dacă nu are conştiinţă de neam. În 
rîndurile următoare expun cîteva 
dintre valorile spirituale care, cred 
eu, merită atenţia compatrioţilor mei 
dinăuntru şi din afara graniţelor. 


CONCEPTUL de identitate 
naţională e alcătuit din elemente 
imprescriptibile ale conştiiţei de 
neam, ale culturii şi tradiţiilor 
străbune, forţe invizibile dar reale, 
la care se adaugă o valoare mai 
volatilă decît limba şi credinţa, dar 
tot atît de ineluctabilă, emoția pe 
care o simţim cînd venim în contact 
cu vestigiile sacre ale trecutului 
nostru, de pildă cu ruinele cetăților 
voievodale, sau cînd auzim vechi 
balade, legende şi melodii, azi 
aproape uitate, dar de incontestabilă 
frumuseţe arhaică. Dacă unele dintre 
aceste elemente pot fi însuşite de 
străini (există străini care vorbesc 
româneşte ca şi noi sau care trec la 
credinţa noastră strămoşească), 
emotia în faţa trecutului ne aparţine 

în exclusivitate. Numai noi suntem 
mişcaţi, uneori pînă în străfunduri, 
cînd păşim printre ruinele de la 
Suceava sau Hotin, de la Tîrgovişte 
sau de la Sarmizegetusa. În faţa 
aceloraşi vestigii, străinii simt şi ei 
ceva specific lor, un interes turistic. 
De aceea emoția de care vorbesc 
este criteriul indubitabil, cînd o 
simţim, că am rămas români oricît 
de departe am trăi de patrie. 


CEL MAI IMPORTANT ele- 
ment al identităţii de neam este 
limba. Ni se pare natural să vorbim 
româneşte şi e foarte adevărat că 
vom rămîne români atîta vreme cît 
ne păstrăm limba. Avem exemple 
triste şi îngrijorătoare de pierdere a 
sute de mii de compatrioți din 
Basarabia şi Bucovina, din Balcani 
şi din Ungaria care s-au dezna- 
ţionalizat definitiv odată cu pierderea 
limbii. Clopotul acesta de alarmă va 
suna în deşert dacă noi, cei ce încă 
suntem români, nu-l auzim cum 
trebuie sau dacă nu e auzit de 
diriguitorii culturii noastre, în special 
de cei de la centru, singurii în 
măsură — prin politica lor culturală 
— să asigure preponderența limbii 
noastre în România şi menţinerea ei 
în regiunile din afara ţării unde 
locuiesc fraţi de-ai noştri. Tot ei, 
politicienii culturii, sunt în măsură 
să asigure strîngerea de capitaluri 
materiale, financiare şi spirituale, şi 
încredințarea lor unor mîini cinstite 
care să promoveze cultivarea limbii 
atît în România (în regiunile unde se 
contestă preponderența limbii româ- 
ne), cît şi în afara ţării (unde există 
pericolui pierderii limbii). Este o 
sarcină grea şi istovitoare, şi 
necesită cunoştinţe avansate, şi 
experienţă în relaţii publice, şi 
expertiză la nivel doctoral în diferite 
ramuri ale culturii, şi computere 
specializate. Cu paleative nu se 
poate îndeplini acest deziderat, nici 
cu funcţionari avizi de bani şi titluri 
“onorifice. Generatii după generaţii 
s-a neglijat acest imperativ şi 
rezultatui trist îl vedem de jur 


împrejurul României. În Balcani, din 


cele aproape două milioane de 
români macedoneni care trăiau 
acolo pînă acum două secole (şi 
care au avut un rol atît de impor- 
tant, încît au înfiinţat prima uni- 
versitate din Balcani), dacă au mai 
rămas două sute de mii. În Ungaria, 
din cei două sute de mii de români 
care trăiau în jurul oraşului Gyula, 
dacă mai trăiesc zece mii; dar şi 
aceştia vorbesc mai bine ungureşte 
decît româneşte. În fine, toţi cei ce 
am fost în Republica Moldova cu- 
noaştem situaţia tragică a compa- 
trioţilor noştri de acolo. Limba 
română se vorbeşte mai mult la 
sate, iar la oraşe se vorbeşte mai 
mult ruseşte. Este probabil că în 
generaţia următoare românii basa- 
rabeni vor fi asimilați, dacă la Bucu- 
reşti se va pune în continuare 
accentul pe căpătuirea personală şi 
nu pe interesele naţionale. 


RELIGIA este forţa compa- 
rabilă limbii care ne-a unit din 
moşi-strămoşi. Românii s-au năs- 
cut creştini şi ortodocşi. Principatele 
Române, Moldova şi Valahia, au fost 
întemeiate de voievozi ortodocşi. De 
aceea au şi fost excluşi din viaţa 
socială şi au căutat azil peste munţi 
unde au întemeiat cele două voievo- 
date ortodoxe. Alifel zis, românii 
transilvăneni nu aveau credinţa 
cuceritorilor temporari ai Transil- 
vaniei şi atunci aceştia i-au perse- 
cutat şi i-au adus în stare de iobăgie. 
Azi românii sunt stăpîni în ţara lor, 
dar nu există indicii că se poartă cu 
minoritarii, cum se purtau în trecut 
ungurii în Transilvania şi ruşii în 
Basarabia. Constituţia actuală 
asigură tuturor locuitorilor drepturi 
egale oricare ar fi religia lor. De 
altfel, deosebirea dintre religia 
majoritară, ortodoxă, şi celelalte 
denominaţii creştine este minoră. De 
pildă, cea mai discutată deosebire 
dintre ortodoşi şi catolici este 
originea entității care se cheamă 
Sfîntul Duh. Ortodocşii spun că se 
trage de ia Tatăl, iar catolicii că se 

trage de ia Tatăi şi de la Fiul. 
Bineînţeles, nimeni n-a verificat 
exactitatea acestei deosebiri. Alta 
este primatul papal care, în fond, nu 
este o problemă de dogmă ci de 
administraţie. Alta este botezul care 
la unii se face într-un fel, iar la 
ceilalţi altfel, esenţa fiind aceeaşi. 
Pentru astfel de deosebiri minore în 
fosta lugoslavie s-a ajuns ca vecinii 
să se ucidă unii pe alţii. Pînă acum 
cinci-şase ani, ortodocşii din Serbia, 
catolicii din Croaţia şi musulmanii din 
Bosnia trăiau în bună înţelegere. A 
intervenit ceva sau cineva din exte- 
rior care i-a determinat să se omoare 
pentru o ficţiune. S-a ajuns astfel să 
se învrăjbească frate cu frate, să se 
ucidă în masă, să fie omoriţi copii, 
să fie violate femei nevinovate, să 
fie comis un adevărat genocid. 
Pentru ce? Pentru o ficţiune, exact 
ca într-o ţară africană unde un trib 
de negri Tutzi extermină alt trib de 
negri Hutu. La intervenţia unor agenţi 
externi, de obicei anonimi, şi într-un 
loc şi în altul oamenii se omoară 
pentru nişte deosebiri minore. Sigur, 
ideal ar fi ca noi, românii, să avem 
o unitate de credinţă asemănătoare 
cu cea de limbă, dar asta nu e posibil 
în acest secol XX cînd atîtea 
curente antagoniste, bazate pe mici 
diferenţe, sunt propagate în toate 
ţările globului, ca şi la noi, de agenţi 
anonimi ai destabilizării sociale. 
Singurul lucru pe care-l pot face 
românii pentru a evita o catastrofă 
ca cea din Iugoslavia ar fi să uite 
deosebirile minore dintre ei, să 
sprijine religia majoritară a ţării. Nu 
au nimic de pierdut, ci totul de 
cîştigat. 


AL TREILEA factor al iden- 
tităţii de neam este emoția pe care 
o simţim în faţa relicvelor trecu- 
tului. A-ţi iubi trecutul istoric, ţara, 
limba, credinţa străbună şi tradiţiile 
ancestrale nu înseamnă să fii ex- 
tremist de stînga sau de dreapta, 
cum caută să ne convingă cosmo- 
poiiţii, înseamnă simplu să fii patriot, 
să ţii la specificul naţional, aşa cum 

este el, mult sau puţin, bogat sau 


sărac. Se caută azi să se acrediteze 
credinţa falsă că, pentru a fi accep- 
taţi în Europa, trebuie să aderăm la 
curentele degradante cultivate în 
Occident, să asistăm impasibili la 
destrămarea instituţiilor de bază ale 
statului, de exemplu, la destrămarea 
familiei prin însuşirea depravărilor 
sexuale, comiţind adulter, orgii, in- 
cest, închizînd ochii la pornirile 
împotriva naturii, pe scurt să ne 
complacem în promiscuitatea de 
care, de două mii de ani, ne apără 
legea creştină. lisus Hristos ne-a 
recomandat să rămînem curaţi pînă 
la căsătorie, iar după căsătorie să 
rămînem credincioşi soţului sau 
soţiei, aşa cum a consfințit preotul 
cînd a oficiat taina căsătoriei. 
Adoptarea unei astfel de conduite nu 
este “o iluzie popească” perimată, 
cum caută să ne convingă cosmo- 
poliţii, ci o lege fundamentală so- 
cială. Toate civilizațiile antice, fără 
excepţie — asirobabiloneană, a 
Egiptului faraonic, a Sodomei şi Go- 
morei, a Romei imperiale — s-au 
depravat şi au pierit cînd au căzut 
pradă cosmopoliţilor timpului. Am 
avut noi, românii, un mare voievod, 
Neagoe Basarab, care ne-a indicat 
cum să ne purtăm în Învățăturile 
către fiul său Theodosie, lucrare de 
importanţă naţională, azi aproape 
uitată. Cosmopuoliţii atacă toate 
învăţăturile sănătoase ale lui 
Neagoe. Ei prescriu practica libertăţii 
totale, adică a libertinajului. Ei vor 
să fim opaci şi insensibili cînd 
auzim de realizările iluştrilor noştri 
înaintaşi, să nu ne mai intereseze 
tradiţiile populare, să aderăm la 
cultura rock-and-roll-ului şi să luăm 
ca model pe femeia de moravuri din 
filmele Hollywood-ului, pe Madonna 
americană sau pe Michael Jackson. 
Ei ridiculizează emoția pe care unii 
dintre noi o au cînd ascultă colinde 
vechi şi doine. Ei zugrăvesc tradiţiile 
ca fiind desuete şi retrograde, cînd, 
de fapt, acestea menţin identitatea 
şi spiritualitatea poporului. Ei 
persiflează. cultura populară deşi 

aceasta este o cultură autentic 
românească, singura prin care 
putem fi prezenţi în cultura mondială. 
Nu prin imitarea curentelor străine, 
ci numai prin afirmarea specificului 
nostru naţional, numai prin culti- 
varea şi dezvoltarea spiritualităţii 
noastre autentice, ne putem asigura 
un loc distinct în patrimoniul cultural 
universal. Imitaţiile şi pastişele n-au 
atins niciodată, nici chiar prin 
abuzuri, valoarea creaţiei autentice. 
Dovadă este eşecul lamentabil al 
unui scriitor român de formaţie 
dadaistă propus în 1996 de Uniunea 
Scriitorilor din Bucureşti pentru 
Premiul Nobel: deşi remarcabil în 
domeniul său, n-a fost luat în 
considerare nici măcar în lucrările 
preliminare ale juriului. S-a întîmplat 
nu o dată, în Occident, ca o copie a 
unei vestite picturi să înşele buna 
credinţă a unui director de muzeu şi 
să fie expusă printre exponate, dar, 
mai devreme sau mai tîrziu, falsul 
este descoperit şi pînza e scoasă 
din muzeu, deşi ca pictură indepen- 
dentă poate avea şi anume calităţi. 
Defectul ei însă rămîne a fi imitaţia, 
falsul. La fel se întîmplă şi cu pseu- 
do-valorile culturale recomandate de 
cosmopoliţi. Pentru moment se 
bucură de glorie, dar, mai devreme 
sau mai tîrziu, ajung la coşul de 
gunoi al culturii oricărei ţări. Nu toţi 
cad în cursă. Unii creatori (literați, 
artişti plastici, compozitori etc.) 
conştienţi de menirea lor, îşi văd de 
treabă şi ignorează provocările şi 
ademenirile, oricît de moderne şi 
spectaculare ar fi. Ei merg neabătut 
pe drumul tradiţiilor şi ascultă che- 
marea supremă a marilor înaintaşi 
de neam, de limbă şi de credinţă. 


NOTĂ 


Biografia domnului Şerban C. 
Andronescu se împarte în două pe- 
rioade: una înainte, alta după anul 
1969, cînd domnia sa a ales calea 
exilului. Înainte de 1969 a fost cerce- 
tător la Institutul de Lingvistică al 
Academiei Române în care calitate a 


luat parte la redactarea Dicţionarului 


mare academic englez-român (sef de 
colectiv, Leon Leviţchi, basarabean). 
A mai publicat şi alte dicţionare, toate 
de limba engleză, apoi o carte despre 
istoria scrisului (CADMOS), de ase- 
menea numeroase articole de litera- 
tură stiinţifică şi volume de traduceri. 
Ajuns în Occident, în octombrie 1969, 
Şerban C. Andronescu a primit statut 
de refugiat politic în Franţa. Profesorul 
René Etiemble de la Sorbona, care îi 
cunoştea volumul despre istoria scri- 
sului, CADMOS, tipărit în România în 
1966, i-a sprijinit candidatura la un 
“doctorat de troisième cycle” (doctorat 
de specialitate) şi l-a propus asistent 
la prestigioasa universitate pariziană. 
Necesităţi de ordin, financiar, însă l-au 
determinat să emigreze în Statele 
Unite, unde a obţinut un doctorat de 
stat (Ph. D., doctor psilosophie) la City 
University din New York. A predat apoi 
în cîteva universităţi americane şi s-a 
ocupat de cercetarea ştiinţifică. În 
calitate de membru al M. L. A. (Modern 
Language Association of America) a 
participat la numeroase congrese 
internaţionale, prezentînd comunicări 
despre analogiile estetice (combinaţii 
între artele spaţiului şi ale timpului) şi 
despre spiritualitatea românească. În 
această perioadă a publicat două 
reviste, bye cadmos, în engleză şi 
franceză, despre analogiile. estetice, 
şi New York Spectator în română, 
engleză şi franceză, despre cultura 
română în Occident. La a doua revistă 
a avut colaboratori de prestigiu inter- 
naţional interesaţi de civilizaţia româ- 
nească. 

Şerban C. Andronescu a fost 
membru al PEN Club International 
(Writers in Exile), al Association 
Internationale des Francophones, al 
unei academii de arte din Belgia şi i 
s-a conferit titlul de doctor honoris 
causa al unei institutuţii universitare 
din Madras. În 1992 (cînd părintele 
Petru Buburuz era decanul Facultăţii 
de Teologie din Chişinău) a fost ales 
membru de onoare în Consiliul Ştiin- 
tific al acestei facultăţi. În 1997 Şerban 
C. Andronescu a fost cooptat membru 
de onoare al Academiei de Ştiinţe din 
Bucureşti. 

Valeriu RUSU 

_LIMBA ESTE 
ÎNSĂŞI CULTURA 
UNEI ETNII 


PLEDOARIE PENTRU 
LIMBA FRANCEZĂ 


Se discută mult în ultimul timp 
şi după părerea mea, adesea, fără 
argumente şi fără o bună cunoaştere 
arealităţilor— despre viitorul limbilor, 
sau mai bine spus despre viitorul unei 
limbi X, despre influenţe reciproce 
între două sisteme lingvistice în con- 
tact, despre “limbi mixte”, despre 
limbi victorioase şi limbi care sînt pe 
cale de a muri. 

Trebuie spus de ia început că 
limbile sînt o realitate, un sistem, un 
organism — puţin contează cum le 
imaginăm — care nu se lasă uşor nici 
învinse, nici aruncate la cimitirul 
limbilor moarte. 

De altfel să-l recitim pe Vasile 
Romanciuc, autorul poeziei Astfel ne 
întrebăm: limba latină n-a murit, ea 
se continuă cu o înflorire nouă, excep- 
ţională, prin limbile romanice, cărora 
le-a împărţit, cu generozitate, zestrea 
sa de bogăţie şi de frumuseţe, între 
care limba română ocupă un loc 
privilegiat. 

O limbă moare numai o dată cu 
moartea ultimului vorbitor al acelui 
idiom. 

Cazul lui Antonio Udina Burbur, 
ultimul vorbitor al unei limbi romanice 
dispărute, limba dalmată, mort în 1896 
şi care fiind înregistrat de Matteo 
Bartoli, a oferit materie monografiei 
acestuia, Das Dalmatische, Viena 
1906, este semnificativ şi concludent. 

Altfel, “imbi mixte” nu există. 


Chiar dacă remarcăm influenţe puter- 

nice în sistemul fonetic, morfologic, 
lexical al unei limbi X, din partea unei 
alte limbi, cu care este în contact, 
într-un anumit context geografic, 
istoric, cultural. 

Evident, astăzi cînd “circulaţia” 
valorilor culturale, inclusiv a cuvinte- 
lor (care circulă ca banii, cum spunea 
Simion Ştefan) beneficiază de 
facilităţile şi prestigiul tehnicilor de 
vîrf, influenţele reciproce între diferite 
sisteme lingvistice devin o regulă, nu 
o excepţie. 

O regulă cu atît mai semni- 
ficativă, cu cît aceste influenţe nu sînt 
numai rezultatul natural al unor “com- 
binări”, “contacte”, ci şi al unei politici 
culturale, mai mult sau mai puţin 
agresive. 

Nu fără temei se vorbeşte, ade- 
sea, în astfei de cazuri, de un adevă- 
rat imperialism lingvistic. 

Engleza este astăzi (inclusiv 
varianta americană) un mit, din acest 
punct de vedere, construit pe o reali- 
tate trăită (Mircea Eliade) de zeci de 
limbi şi culturi. 

Căci o limbă nu este coiportorul, 
mesagerul unei culturi. O limbă este 
însăşi cultura etniei respective (Ro- 
man Jacobson). 

„_ Sănuexagerăm. Cu toate avan- 

tajele de care dispune o limbă, expo- 
nent al unui anumit imperialism lin- 
gvistic, dracul nu este chiar aşa de 
negru (cum spune românul, cu aceas- 
tă notă optimistă ironică a filozofiei 
populare). 

În Franţa, s-a făcut, la un mo- 
ment dat, o campanie pentru apărarea 
limbii franceze contra invaziei de 
anglicisme (acea formă hibridă, 
numită adesea franglais). 

Limba franceză nu are, însă, 
nevoie de o astfel de campanie. Ea 
ştie singură să se apere, acceptînd 
ce-i convine, ce o avantajează, de la 
alte limbi, de la alte culturi. 

Forţa de asimilare a limbii şi 
culturii franceze sînt exemplare. 

Dacă limba franceză manifestă 
vreo slăbiciune, astăzi, ea derivă, 
poate, dintr-o atitudine conservatoare, 

aproape rigidă a instituţiilor (Academia 
franceză, dicționarele), care veghează 
apărarea ei — uneori exagerată, fără 
a ţine seamă de evoluţia limbii 
modere, care se realizează în ritmuri 
din ce în ce mai rapide. Ca şi dintr-un 
anumit tradiţionalism, dintr-o anumită 
disponibilitate în urmarea unor modele 
“clasice”, manifestată de vorbitori de 
limbă franceză, din toate straturile 
societăţii franceze. 

Aproape e o mîndrie la anumiţi 
vorbitori de limbă franceză a nu 
schimba o expresie — e adevărat, 
fericită la origine —, dar care a devenit 
astăzi, prin frecvenţă, ostentativă 
repetare, cu totul lipsită de expre- 
sivitate. 

E adevărat, actul creator — de 
cuvinte, dar mai ales de expresii, 
formule, metafore etc. — impune un 
efort creator permaneni. 

Ceea ce este o “plăcere”, de 
exemplu, a vorbitorilor de limbă româ- 
nă: limbă mai puţin codificată, osifi- 
cată, deci mai expresivă, mai liberă, 
dar în acelaşi timp, mai surprin- 
zătoare, ale cărei subtilităţi sînt mai 
dificil de sesizat de către un străin, 
chiar cunoscător destul de bun al 
românei. 

Experienţa lui Emil Cioran este 
unică, exemplară. 

Piecat din Răşinari, format în 
limba română maternă, apoi în 
ambianța germană a Sibiului, avînd 
preferinţe certe pentru engleză şi 
spaniolă, pe care le considera mai 
adecvate poeziei, filozofiei (ca şi 
limba română), el se decide, într-o 
bună zi, să scrie direct în franceză, 
şi să demonstreze că poate să scrie 
chiar mai bine decît francezii. 

EI, care considera, la început, 
că limba franceză, cu rigoarea ei pro- 
verbială, nu e făcută pentru tempe- 
ramentul său, fiindu-i o adevărată 
“cămaşă de forţă”. Pentru filozoful 
angoasei, al dezesperării negre, 
franceza a devenit o limbă terapeutică. 
Căci în limba franceză, spune Cioran, 
nu poti trişa, escrocheria intelectuală 
este de-a dreptul impracticabilă în 
limba franceză. Cu toate că, afirmă 


acelaşi Cioran, a fi poet de limbă 
franceză este astăzi un gest eroic! 
(vezi Gabriel Liiceanu, itinéraires 
d'une vie: E. M. CIORAN... 
“Michalon”, 1995, p. 115). 

Şi a dovedit-o, că poate scrie 
foarte bine în franceză, cu prisosinţă: 
mari cărturari francezi îl considerau 
ca fiind unui dintre cei mai mari stilişti 
francezi ai secolului, stilul lui este 
comparat cu stilul lui Voltaire sau 
Montesquieu. 

La ce alt elogiu poate rîvni un 
român plecat din Coasta Boacii, din 
Mărginimea Sibiului, la Paris, pe 
malurile Senei?! 

Şi cu toate că Cioran admira 
limba engleză, pe care o ştia foarte 
bine, limba franceză pe care a 
cultivat-o în scrierile sale n-a suferit 
deioc de imperialismul limbii engleze! 

O singură idee-concluzie se 
impune: totul e să cunoşti bine o 
limbă (chiar mai multe limbi, 
plurilingvismul este o realitate astăzi), 
să te adăpi la culturile respective cu 
sete neostoită, şi să cultivi cu 
pasiune, cu talent, cu dragoste, limba 
în care încerci, îţi propui să-ţi afirmi 
personalitatea, în care îţi propui.să 
realizezi actul de creaţie culturală. 

Restul e destin, numai destin, 
cum spunea Lucian Blaga. 

Pe care însă trebuie să-l ajuţi 
cu muncă pasionată: 


“Sapă, frate, sapă 

Pînă cînd vei da de apă 
Sapă, numai, sapă, sapă 
Pînă dai de stele-n apă” 


(L. Blaga, Fintînile). 


15 septembrie 1997 


Limba Română, 


Ana TĂTARU 
Heidelberg 


LIMBA ROMÂNĂ, 
ÎNCOTRO? 


MODIFICĂRILE 
_NEGATIVE,CONTRARE 
PĂSTRĂRII SPECIFICULUI 
ROMĂNESC AL LIMBII 


1. Introducere 

O lucrare de proporții reduse — 
chiar dacă are la bază cercetări 
temeinice — poate doar schiţa 
probiemele importante ale vorbirii. 
Totuşi se cere să cuprindă o imagine 
clară, globală, asupra lor, ceea ce 
vom încerca în continuare. 

De la început trebuie să 
subliniem că în timp ce în alte ţări sunt 
ţinute sub control atît influenţele 
străine, cît şi dezvoltarea limbii în 
general, de ex. Franţa, Germania etc., 
în Româniacu atît mai mult (şi în 
Republica Moldova) e foarte regretabil 
că forurile superioare lingvistice şi de 
stat nu luptă pentru apărarea 
specificului românesc. Aceasta, fie 
din dorinţa de a părea mai “europene”, 
mai “democrate” şi deloc naţionaliste 
(acuza de naționalism e temută, fiind 
confundat naționalismul cu şovi- 
nismul), fie pentru a nu-şi atrage 
duşmănia celor care trebuie criticaţi. 
S-a ajuns astfel la o deteriorare 
îngrijorătoare a normei specifice a 
limbii române şi considerăm că e 
ceasul al doisprezecelea pentru o 
acţiune unită şi hotărîtă de îmbu- 
nătăţire a calităţii limbii. 

Privind în viitor, o Europă unită 
nu va putea renunţa la bogăţia cul- 
turală şi lingvistică a ţărilor cuprinse 
în uniune, chiar dacă vor exista 2-3 
limbi oficiale în relaţiile dintre ţări şi 
regiuni. Evident, simţul valorii limbii 
şi al culturii materne trebuie sustinut, 
nu din motive şovine, ci pentru 


"continuitatea identităţii naţionale. 


Deoarece culturile şi limbile 
supraviețuiesc în istorie numai dacă 
sunt păstrate şi cultivate cu devo- 
tament de purtătorii lor, ceea ce noi, 
românii, am învăţat în cursul seco- 
leior. De aceea în prezent ca şi în 
viitor rolul inteiectualilor şi cu 
precădere al specialiştilor în domeniul 
limbii şi al cuiturii naţionale devine 
hotărîtor, atît în şcoli şi universităţi, 
cît şi în programeie de radio şi 
televiziune. 

E bine cunoscut faptul că şi în 
trecut s-au exercitat numeroase 
influenţe străine asupra limbii române, 
unele cu totul negative, însă pe atunci 
greşelile de vorbire contrare normelor 
corecte prescrise nu puteau fi 
răspîndite zilnic milioaneior de 
români, ca în prezent. Şi una e să 
vorbeşti greşit limba ta maternă în 
cercuri restrînse, familiare (nimeni nu 
vorbeşte perfect), dar e alta să 
transmiti în mod neglijent şi superfi- 
cial greşelile tale de vorbire 
milioanelor de ascultători prin mass- 
media sau în universităţi şi în 
instituţiile de conducere ale ţării. 

2. Enumerarea categoriilor şi 
cauzelor schimbărilor negative din 
vorbirea românească actuală 

Categoriile şi cauzele schim- 
bărilor. 

Schimbările negative din limba 
română vorbită — care se oglindesc 
în parte şi în cea scrisă — pot fi 
grupate în două categorii distincte şi 
anume: 

A. cele rezultate din influenţele 
străine, deci externe, 

B. cele rezultate din influențele 
româneşti, deci interne. 

A. Schimbările negative din 
influenţele străine au la bază, între 


altele, următoarele cauze, care 


adesea se întrepătrund: 

a) supraevaluarea calităţii unei 
limbi străine în detrimentul celei 
române; b) traducerile greşite din limbi 
străine în limba română; c) preluarea 
voluntară subiectivă a unor sensuri 
străine pentru cuvintele deja existente 
în limba română; d) preiuarea 


voluntară, subiectivă a unor cuvinte 


străine inutile, care să ie înlocuiască 
pe cele existente, exprimînd aceleaşi 

deprinderi străine de vorbire în 
pronunție, gramatică, vocabular, 
ordinea cuvintelor în propoziţii etc. 
prin intermediul cursurilor urmate în 
străinătate — cum sunt cursurile 
crainicilor de radio şi TV români — 
sau prin studiul traducerilor automate 
etc. 

B. Schimbările negative 
rezultate din influentele româneşti 
sunt generate: a) de cunoașterea la- 
cunară a normei corecte a limbii; b) 
de superficialitate şi lipsa de respect 
fată de normă; c) de crearea indi- 
viduală de cuvinte noi sau modificarea 
celor existente, din dorinţa de 
originalitate; d) de pierderea treptată 
a simțului natural al corectitudinii 
limbii. 

3. Analiza lor succintă 

A. Influențele străine 

a) Schimbările negative genera- 
te de supraevaluarea calității unei 
limbi străine şi subevaluarea celei 
române stau la baza tuturor celorialte 
cauze enumerate. În ultimii 15 ani am 
urmărit cu consternare înmulţirea 
greşelilor de limbă rezultate din 
infiuenţele străine negative, atît la 
posturile de radio din străinătate, pe 
care le pot asculta zilnic, cît şi la Ra- 


dio România şi la Televiziunea: 


română, cînd mă aflu în ţară. Fără să 
tin cont de consecinţe am luat 
atitudine — evident în mod obiectiv, 
ştiinţific —  notîndu-le zilnic, 
prezentînd mai multe lucrări la 
congresele internaţionale de lin- 
gvistică şi de fonetică cu analiza lor 
şi scriind nenumărate scrisori şi 
comentarii, uneori însoţite de 
imprimări pe casete de magnetofon 
cu explicarea greşelilor, trimise 
posturilor de radio şi televiziune. Nu 
sunt decît cîţiva ani de la congresul 
comemorativ S.Puşcariu, de la 
Cluj-Napoca, unde am prezentat o 
lucrare cuprinzătoare despre greşelile 
de limbă română din domeniul 
foneticii, gramaticii şi lexicului care 
lezează specificul românesc. Şi nu 
sunt decît cîteva luni sau săptămîni 
de la ultimele scrisori şi comentarii 
trimise fie Radiodifuziunii române şi 


noţiuni; e) preluarea unor norme şi 

Televiziunii române, fie posturilor de 
radio străine, în care subiiniam în spe- 
cial greşeala capitală de pronunție a 
mutării accentelor şi a tonului ridicat 
pe silaba iniţială a cuvintelor 
româneşti. Rezuliatui? E ca atunci 
cînd o pasăre încearcă să facă 
primăvară: la Radio România nu s-a 
schirnbat nimic, la Televiziune sunt 
acum crainici buni, mai ales cele două 
doamne “Andreea” — dar bănuiesc că 
în vorbirea lor corectă nu e cuprins 
meritul meu — iar la posturile străine 
de radio s-au mai corectat întru cîtva, 
continuîndu-se parțial pronunţarea 
greşită despre care am vorbit mai sus. 
Cauza ar putea fi înţelegerea greşită 
a calificativului dat accentului 
românesc de: accent liber. Ei con- 
sideră astfel că poate fi mutat în mod 
liber, facultativ, pe oricare silabă, după 
plac, nu că e liber în contrast cu 
accentul fixat pe una şi aceeaşi silabă 
în toate cuvintele, ca în cehă sau 
maghiară. Greşeaila respectivă 
schimbă şi celelalte trăsături 
prozodice ca: intonaţia, ritmul, 
joncţiunea, pauzele etc. rezultînd o 
melodie sacadată, răstită, total 
străină armoniei vorbirii româneşti, la 
care se adaugă şi confuzii 
gramaticale şi lexicale, datorită mutării 
accentelor. lată cîteva exemple 
recente: Spinoasa problemă a 
locuinţelor (3.6. EL) sau şocantele 
exemple de cuvinte scurte: Ne putem 
mira dacă doriţi (30.5. EL). Prin 
urmare, critica mea a dat de urechi 
surde, dar mi-a atras multe duş- 
mănii... 

Trebuie să subliniem că greşelile 
de vorbire de la posturile de radio din 
tară şi din străinătate nu se datorează 
doar unor crainici angajaţi acolo, ci 
mai ales reporterilor din Bucureşti, 
Cluj-Napoca etc. şi multor perso- 


-nalităţi de seamă care dau interviuri. 


Aceştia urmează mai departe 
mentalitatea improvizării, considerînd 
că oricum e bine pentru ascultătorii 
care, probabil, urmăresc doar ce zic, 
nu şi cum zic. 

Prin supraaprecierea trăsăturilor 
unor limbi străine, trăsături introduse 
în vorbirea românească, se produc 

greşeli considerabile, care se vor 
încadra şi la punctele: b), c), d), e) în 
continuare. Prin traducerile greşite din 
limbi străine şi prin preluarea unor 
sensuri străine pentru cuvintele 
existente în limba română, se ivesc 
adesea confuzii şi greşeli în vorbirea 
curentă: De exemplu: to enjoy, v.t. a 
fost tradus din englezeşte prin: a se 
bucura de, ceea ce e parţial corect, 
dar e aplicat fără discernămînt, de 
exemplu: El se bucură de o imag- 
ine proastă” (16.5. BBC) — ce bucurie 
stranie! to realize, v.t. are în engleză 
sensul prim de “a înţelege” şi abia 
sensul al doilea de “a înfăptui” (The 
Advanced Learner's Dictionary of Cur- 
rent English, London, p. 812). În 
română a însemnat doar “a înfăptui”. 
De curînd e folosit frecvent cu sensul 
de “a înţelege”. Din propoziţia: El a 
realizat aceasta, nu se poate deduce 
dacă e vorba de una sau de alta, decît 
dacă se verifică contextul. Asemenea 
exemple se găsesc în prezent în 
română, lezînd claritatea exprimării. 
Autorii englezi au atras de mult 
atenţia asupra “prietenilor falşi” (false 
friends), adică acele cuvinte de 
circulaţie internaţională, cu sensuri 
diferite în numeroase limbi. DI. prof. 
dr. Andrei Bantaş a publicat cu ani în 
urmă o întreagă carte, cu lista 
alfabetică a unor asemenea cuvinte 
englezeşti şi româneşti. Nu o am la 
dispoziţie ca s-o citez exact, dar eo 
carte necesară şi ar fi foarte indicat 
să fie repubiicată. 

Prin traduceri greşite din alte 
limbi sunt folosite prepoziţii greşite în 
compania unor verbe româneşti, 
schimbîndu-le în parte calitatea: de 
ex.: engl. to insist on, v.t.. a fost 
tradus greşit: a insista pe, nu asupra, 
deoarece în română e tranzitiv 
(Dicţionarul explicativ al limbii române, 
1975, p. 431). De curînd am auzit la 
radio propoziţia: “A insistat pe ideea 
(28.3, EL.). Asemenea greşeli există 
în prezent” nenumărate în vorbirea 
curentă. Dar trebuie că au şi o scuză: 
nu se găseşte un dicţionar al 
Academiei Române care să trateze 
problema expresiilor tipice însoţite de 
prepoziţii, locuţiuni prepoziţionale; 


adverbe etc., să lămurească 
problema verbelor tranzitive şi a celor 
intranzitive româneşti, însoţite de 
prepoziţii. Lipsa unor surse compe- 
tente de informare contribuie mult la 
traduceriie greşite şi la preluarea 
mecanică a formelor străine. 

d) Trecînd la schimbările nega- 
tive datorate preluării subiective de 
cuvinte străine inutile, observăm că 
în prezent e o modă printre vorbitorii 
români, de a vorbi cît mai “fudu!” şi 
mai greu de înţeles de mase, de dragul 
snobismului. Citez aici ironia dlui N. 
C. Munteanu dintr-o emisiune recentă 
la radio “Europa Liberă”: De ce samit 
şi nu reuniune? Ca să arătăm lumii 
că suntem dedaţi şi la limbi străine?” 
(28.5.97). Insă tot la radio “Europa 
Liberă” s-a descoperit o nouă formă 
de aur: alături de aurul galben, alb, 
negru şi niuzaurul (cuvînt englezesc 
news hour românizat în emisiunea 
lor zilnică. Cităm şi alte “perle” de 
exprimare “intelectuală, modernă, 
democrată”: “Nu facem interşanja- 
bilitate” (16.5.97), adică schimb... mai 
pe franţuzeşte. Nu vorbim de sprijin 
financiar, ci de sponsorizare, nu mai 
observăm, ci monitorizăm; pînă şi 
pacienţii din spitale sunt monitorizaţi? 
Un ministru vorbea mai ieri la radio 
de “hepăninguri” (= engi. happe- 
ning); în edituri şi la ministere sunt 
oficiali nu funcționari şi conducători; 
marcajul continental a devenit în gura 
directorului unei reviste româneşti 
tatuui continental (16.5.97) — deşi în 
română tatu înseamnă un mamifer 
fără dinţi (vezi dicţionarul citat, p. 940). 


„Nu se mai zice a colabora, ci a 


coabita, deşi termenul era folosit 
aproape exclusiv în româneşte în 
termeni ginecologici. O conferinţă nu 
se mai ţine, ci se susține deşi a 
susţine înseamnă a sprijini (oare ce 
sprijin eu aici?) Nu se mai aduc 
dovezi, ci se produc (18.5.) iar în loc 
de propunere faci... o propoziţie 
(engl. proposition) ... să te cruceşii 
cîte “propoziţii” facem noi pe zi!? dar 
mai ales politicienii noştri! De curînd 
am auzit tot la radio: bordul 
conferinţei (engl. board = comitet) deşi 
un om obişnuit înţelege că e vorba de 

bordul ambarcaţiunii sau că te urci la 
bordul vasului şi al avionului... 

N-am avut posibilitatea să con- 
sult “Dicţionarul de cuvinte noi” al 
prof. dr. Florica D. Niculescu, dar mă 
întreb: oare a încercat să despartă 
cuvintele străine necesare dezvoltării 
limbii române de cele inutile, care sunt 
un balast, aşa cum erau pe vremuri 
franţuzismele introduse doar din 
îngîmfarea celor ce se pretind 
poligloţi? 

Trecînd la punctul e): preluarea 
unor norme şi deprinderi străine de 
vorbire care generalizează în română 
greşeli de fonetică, gramatică, lexic, 
ordinea cuvintelor în propoziţii etc. 
trebuie să subliniem că acei ce 
urmează o specializare în străinătate 
renunţă uşor la caracteristicile vorbirii 
româneşti. Astfel, la traducerile auto- 
mate, mai ales din engleză, stînjenesc 
tocmai caracteristicile specifice, care 
în mod normal nu se găsesc în 
engleză. 

Influențe străine în pronun- 
tare: alături de mutarea accentului pe 
prima silabă — întîinită în germană, 
mutarea după plac a accentului 
cuvintelor româneşti produce şi 
confuzii între cuvintele care se 
deosebesc doar prin poziţia 
accentului. Astfel dispare diferenţa 
dintre cîntă (prezent) şi cîntă 
(perfectul simplu), dintre paralele şi 
paralele, agenţii şi agenţii etc. De 
dragul simplificării, probabil, se omite 
diferenţa dintre vocala nesilabică din 
pomi, şi vocala plenisonă din pomii, 
sau dintre semivocala /j/ din diftongul 
nefonematic [ju] şi vocala /u/ 
spunîndu-se Puşcariu, Berariu, 
pentru Puşcariu, Berariu. La fel 
dispar vocalele duble în hiat etc. 

in gramatică sunt omise 
caracteristici foarte importante 
româneşti. De ex.: se omite articolul 
genitival: al, a, ai, ale. De curînd la 
radio un director de revistă literară a 
spus: “obligaţiile civice UNOR 
persoane” (6.6.97). Greşealia nu apare 
însă doar prin influenţă străină, dacă 
ne mai gîndim că nu de mutt, în plenul 
unui congres, o lingvistă română a 
spus că e mai bine să renunţăm la 


articolul genitival, deoarece şi aşa e 
folosit mereu în mod incorect (?!). Ne 
întrebăm: cum de lingviştii germani nu 
zic acelaşi lucru despre: der, die, das? 
Răspunsul e simplu: pentru că ei ştiu 
să-şi aprecieze specificul! În plus, 
omiterea articolului genitival poate 
produce şi confuzii de sens, de ex.: 
Negînd orice implicare lranului 
(10.3.96) se poate înţelege că i s-a 
exclus o implicare, nu că a avut o 
implicare pe care o neagă. 

Se renunţă apoi la formele 
feminine aie numeralelor: doi 
milioane de oameni (10.3.96); se 
renunţă la acordul adjectivului cu 
substantivul: paginile cărţii aceasta 
sau se renunţă la formele articulate 
ale cuvintelor atunci cînd articolul este 
identic cu silaba precedentă, de ex. 
oale, pentru oalele; se omit formele 
pronumelui personal şi de întărire, 
de ex. observaţia care am făcut — 
în loc de observaţia pe care am 
făcut-o. (10.3.96). Se confundă 
adjectivul cu adverbul şi invers, de 
ex.: Una dintre cele mai fertile ar- 
tistic perioade pentru perioade 
artistice sau din punct de vedere ar- 
tistic (13.1.96). În acest exemplu e 
şocantă şi ordinea străină a 
cuvintelor. lată alte exemple de 
acest fel: această importantă totuşi 
întîlnire (10.6.96). Celebra de acum 
afacere, sper într-o cît mai curînd 
auzire (10.5.97) etc. Tot la ordinea 
cuvintelor a fost preluat obiceiul 
german de â pune verbul mereu la 
sfîrşitul propoziției, de ex. Intră în 
conflict cu ce ei înşişi au făcut 
(4.4.95). Se omite dubia negatie: un 
scriitor vestit a zis la radio: se 
găseşte aproape nimic (M. 1, 12, 
96), aceasta se întîmplă aproape 
nicăieri etc. 

B. Trecînd la greşelile de 
vorbire datorate influențelor 
româneşti constatăm că personalităţi 
sus-puse, ba chiar scriitori au lacune 
serioase în cunoştinţele gramaticale. 
Ba unora începe să le dispară chiar 
simţul naturai al corectitudinii limbii, 
simţ ce-i are orice om simplu, dacă e 
român din naştere. Lacunele 
gramaticale stau şi la baza celorlalte 
cauze enumerate la început, ca: 

superficialitatea şi lipsa de respect 
faţă de norma limbii şi formarea de 
cuvinte şi construcţii noi, în goana 
după originalitate. 

Dar situaţia haotică din limba 
română actuală nu poate fi izolată de 
situaţia dinainte de Revoluţie, cînd, 
zeci de ani, a scăzut încontinuu 
preocuparea pentru vorbirea corectă 
a maselor. Ba în anii '80 era ca inexis- 
tentă, probabil pentru a nu se isca 
bănuială că sunt vizaţi şi cei doi 
dictatori, “el şi ea”, care vorbeau 
româneşte foarte “original”. 

Dar după Revoluţie, au lipsit din 
librării aproape cu totul gramaticile 
normative, scrise pentru uzul practic. 
Situaţia m-a şocat într-atit, încît, după 
cîţiva ani de căutări şi proteste scrise, 
m-am adresat pînă şi preşedintelui 
ţării, pentru că mă îngrijora 
deteriorarea limbii. 

În ultimii ani au apărut mai multe 
gramatici, dar n-am găsit pînă acum 
nici una care să înlăture lacunele 
elevilor şi adulţilor prin explicaţii clare, 
însoţite de exemple din părţile 
gramaticii care le sunt mai dificile. in 
toate se insistă asupra analizelor 
sintactice complicate, dar morfologia 
e tratată superficial şi fugitiv, iar 
fonetica deloc, cu cîteva excepţii — 
foarte modeste. 

Greşelile de vorbire zilnice de la 
radio, rezultate din influenţele 
româneşti, completează astfel 
greşelile rezuitate din influenţele 
străine, menţionate mai înainte. Intre 
ele se numără şi următoarele: 

— nu se cunosc formele 
corecte de singular şi plural ale 
substantiveior,: două ramure de stejar 
(7.5.97), un troiț = o troiță; 

— nu se cunosc substantivele 
colective: sunt implicate multe lume 
în afaceri (23.1.97); 

— nu se cunosc formele conju- 
gate ale verbelor şi construirea 
timpurilor compuse: ai posibilitatea să 
intrezări, se poate spună (9.5.), s-ar 
putea să nu fie venit; 

— nu se ştiu formele de 
genitiv-dativ ale substantivelor, 
adjectivelor, pronumelor etc.: în seara 
aceleiaşi zi (1.5.97); 


— nu se cunoaşte genul şi 
cazul substantivelor: unei compro- 
mis, unei cunoaştere (tot directorul de 
la revista literară, 8.5.97); 

— se face confuzie între adjectiv 
şi adverb: prestaţia poate fi apreciată 
ca remarcabil (15.3.97), veştile au 
fost ţinute secrete (21.9.96); 

— nu se cunoaşte declinarea 
adjectivelor: începem cu principale 
ştiri; 

— se omite tot mai mult articolul 
hotărît, folosindu-se mereu formele 
nearticulate, vezi exemplul precedent 
şi: reacţii au fost violente (7.6.97). Dar 
şi această greşeală poate fi explicată 
prin lipsa tratării clare şi documentate 
a articolului în gramatici. Citez dintr-un 
manual de gramatică pentru clasele 
V-VIII, ed. Niculescu, 1997: “Articolui 
hotărît arată că obiectul denumit de 
substantiv este bine cunoscut 
vorbitorilor” (p. 181); “articolul nehotărit 
arată că obiectul denumit de 
substantivul însoţit este mai puţin 
cunoscut vorbitorilor” (p. 184), 
Gramatica limbii române de I.Popa 
şi M.Popa). Oare de unde să ştie un 
elev cînd obiectul e “mai puţin 
cunoscut” ca să folosească articolul 
corect? Asemenea definiţii dovedesc 
că nici profesorii nu au o imagine 
clară asupra articolului românesc. 
Dacă ar fi zis măcar că în primul caz 
e vorba de un anumit obiect, iar în ai 
doilea caz că e vorba de un obiect 
oarecare din grupul respectiv, ar fi fost 
mai clar, dar aşa... 

Să ne mirăm apoi că pronun- 
tarea cuvintelor în hiat ca şi a 
semivocalelor e greşită, dacă 
manuaiele nu cuprind nici măcar 
problemele cele mai stringente de 
pronunțare ca: vocalele duble, cele în 
hiat, accentele diferite pe substantive 
şi derivatele lor, pe verbe şi formele 
conjugate sau că accentul sintactic 
nu trebuie să stea pe prepoziţiile 
simple, ci pe cuvintele cu sens 
propriu. Zilnic se comite greşeala stri- 
dentă de subliniere accentuată a 
prepoziţiilor, în detrimentul sensului 
enunţului. Obiceiul a fost luat sub 
influenţa străină şi a intrat în uzul 
general. 

La “Radio Europa Liberă” au 

despre stricarea limbii române şi 
stîlcirea ei. Un lucru lăudabil de critica 
actuală. Dar mă întreb dacă 
dumnealor contribuie zilnic la 
combaterea ei. După cîte ştiu, la 
Televiziunea Română există o singură 
emisiune zilnică de 5 minute, a prof. 
G.Pruteanu, iar la radio, tot o emisiune 
de limbă corectă de 5 minute. Ceea 
ce e cu totul insuficient. Ce se 
întreprinde în revistele celor doi 
scriitori? 

in goana după originalitate, în 
prezent fiecare scriitor sau reporter 
improvizat se simte chemat să 
formeze cuvinte noi sau să le 
folosească pe cele existente în forme 
şi contexte noi. lată cîteva exemple: 

mediceşte vorbind (23.3), 
licențierea muncitorilor = concedierea 
lor! Pînă acum substantivul licenţă 
însemna diplomă universitară sau 
permisul ziariştilor. E cazul acum să 
însemne concediere? (5.6.97) A 
developat o înţelegere (30.4.97), a 
constatat la modul exact = în mod 
exact. Şi această expresie confuză, 
folosită înainte de oamenii semidocţi, 
găsită la personajele lui Caragiale, a 
fost preiuată în vorbirea intelectualilor 
serioşi. Un elev ar putea întreba: pe 
iîngă modurile personale şi neper- 
sonale există şi modul exact? 

Alte exemple: politica domes- 
tică (7.6.), de parcă ar exista şi poli- 
tică sălbatică?! (7.6.), efortul e 
handicapat (7.6.), cuvînt la 
modă...bîiba lor = bîlbîiala ior, 
rezolvitor de probleme (30.10.95), 
devaloarea monedei = devalorizarea 
(28.11.95), se spune cu aproximitate 
= cu aproximaţie (1.12.95), neinvi- 
diabile = de neinvidiat (14.1). 
Proprietatea termenilor e adesea 
încălcată, de ex.: el se arată 
progresiv în relaţii = progresist, 
persoane anevoioase = nevoiaşe 
(16.5.97), vin aici pentru a lua 
grăsime = a se îngrăşa (3.5.97). Stilul 
e cutotul neglijat: să mai reducă din 
reducerea de personal (5.6.97). 
Numărul exemplelor asemănătoare 
este atît de mare, încît ar putea umple 
un dicţionar. 

Vom încheia acest capitol cu 

19 
exemple de exprimare greșită la ra- 
dio a unor scriitori sau politicieni de 
seamă, cărora probabil că le dispare 
simţul natural al corectitudinii limbii, 
de ex.: un actual secretar de stat — 
fost scriitoraş şi colonel de securitate 
— a zis: înainte de el să ştie să 
înveţe (12.6.96); un scriitor foarte 
vestit a zis: tu totdeauna te-a 
preocupat mitologia (24.4.97); un 
profesor de română: sugestii pe care 
noi va trebui să ţinem seama 
(23.5.97); un om de stat foarte impor- 
tant: lucrurile se poate face 
inulţumitor (3.6.97). Evident ca 
atunci cînd vorbeşti liber, uneori 
începi spontan o propoziţie şi pe 
parcurs schimbi ideea, deci se pot ivi 
neconcordante gramaticale, dar simţul 
natural al limbii te anunţă îndată că 
ceva e incorect şi tot atît de spontan 
te corectezi. Dacă nu o faci, atunci 
cauzele sunt cele de mai sus. Dar 
dacă tot un om de stat sus-pus, a 
cărui meserie este să pledeze în 
apărarea unora, zice: al administraţiei 
publică, înseamnă că a preluat lipsa 
acordului adjectivului cu substantivul 
de la scriitori şi ziarişti! (8.6.97). 


4. Încheiere | 

La întîlnirea unor şefi de state 
s-a stabilit că Europa viitoare va trebui 
să-şi păstreze bogăţia culturală 
multinațională. Cu aceasta, viziunea 
mea în acest domeniu, exprimată la 
începutul lucrării, ca şi în cele 4 lucrări 
de congrese anterioare, este 
confirmată. Oare nu ar fi cazul să şi-o 
însuşească specialiştii români din 
domeniul culturii şi al limbii în gen- 
eral şi s-o aplice în practică? Dar mai 
întîi ar trebui să renunţe ia falsa şi 
comoda scuză a “europenizării”, 
văzută ca o “topire” în Europa unită. 
lar identitatea naţională, care e 
considerată un drept al omului şi mult 
apărată de Uniunea Europeană cînd 
e vorba de minorităţi, se cere păstrată 
şi pentru majoritarii fiecărei țări. Dau 
din nou exemplu țarile citate la 
începutul lucrării, unde identitatea 
francezilor şi cea a germanilor este 
riguros apărată. 

Limba Romåuá 


Vasile BAHNARU 
Chişinău 


PATRIOT- 
NAȚIONALIST 


În rîndurile ce urmează vom 
încerca să facem delimitările de 
rigoare între noţiunile naționalism — 
naţionalist, şovinism — şovin etc. 

Propun să renunţăm la folosirea 
cuvintelor naţionalist şi naționalism cu 
un sens incriminator, peiorativ, impus 
de doctrina comunistă, ca şi cum ar 
fi sinonime cu şovin şi şovinism. 
Mentionez acest lucru în virtutea fap- 
tului că de la cuvîntul națiune, un 
cuvînt atît de important şi de drag 
nouă, românilor, nu putem accepta să 
derivăm un termen peiorativ, injurios. 
in limba română, ca şi în societatea 
românească în genere, naționalismul 
defineşte o atitudine şi o realitate 
istorică în care ne punem toată 
speranţa. lată de ce cuvîntul 
naţionalist nu este sinonim cu şovin. 
Nici pe departe! Cuvîntul naţionalist 
ar putea fi sinonim cu patriot, semni- 
ficaţia acestor cuvinte fiind aproape 
identică. Aproape, dar nu chiar iden- 
tică! Căci există o anumită deosebire: 
a fi patriot este o obligaţie a fiecărui 
cetăţean legiferată prin constituţia 
oricărui stat! A fi naţionalist nu este o 
obligaţie, ci este o vocaţie şi o opţiune. 
A fi patriot înseamnă să fii ataşat 
intereselor statului în care trăieşti, de 
ale cărui legi beneficiezi indiferent de 
apartenenţa naţională! inseamnă a fi 
gata, pentru aceste interese, să-ţi dai 
viaţa în clipele critice ale istoriei! Toţi 
cetăţenii unei ţări sunt sau trebuie să 
fie, patrioţi! Numai că cetăţenia ţi-o 
mai poţi şi schimba, emigrînd în alte 
ţări! Odată cu obţinerea unei noi cetă- 
ţenii, accepţi şi obligaţia de a fi pa- 
triot, un bun patriot în noua ta patrie. 
Naţionalitatea însă nu se poate schim- 
ba! Şi nu poţi să fii naţionalist azi în 
Republica Moldova sau România, 
mîine în Rusia, iar poimîline în Ame- 


rica! În timp ce patriot poţi să fii suc- 
cesiv în mai multe ţări. Naționalist 
însă nu poţi să fii decît o singură dată 
şi într-un singur loc, într-un singur fel! 
Căci a fi naţionalist înseamnă să fii 
ataşat culturii, limbii, cultului aproape 
religios al valorilor specifice, spirituale 
în primul rînd, create de națiunea, de 
neamul căruia te consideri că-i aparţii. 
A fi naţionalist este un legămînt moral, 
spiritual, liber asumat! 

Patriotul, la nevoie, îşi dă viaţa 
pentru patrie! Naţionalistul face ceva 
şi mai greu, mai măreț! El îşi dedică 
viaţa ideii naţionale, făcînd din ideea 
naţională un modus vivendi. Ca patri- 
oti, un rus, un ucrainean, un evreu, un 
țigan, un bulgar, un găgăuz etc. din 
Republica Moldova, cetăţeni ai aces- 
tui stat au datoria de a satisface servi- 
ciul militar şi, la nevoie, să-şi dea şi 
viaţa pentru a apăra legea, integrita- 
tea teritorială şi existenţa acestei țări. 
Dar aceasta nu-i împiedica să aibă şi 
să-şi cultive disponibilitatea lor, slă- 
biciunea, dragostea lor pentru spiri- 
tualitatea rusă, ucraineană, evre- 
iască, țigănească, bulgărească, găgă- 
uză etc. lar aceasta se numeşte na- 
ţionalism, şi acest naționalism nu 
exclude, ci vine în completarea patri- 
otismului lor legal, de cetăţean român. 

În felul acesta, în interiorul spa- 
ţiului românesc din Basarabia, naţio- 
nalismul român, atunci cînd este un 
naționalism autentic, nu exclude naţi- 
onalismul concetăţenilor noştri de altă 
naţionalitate, atîta vreme cît aceştia 
sunt patrioţi oneşti ai acestui pămînt. 
Numai şovinii se exclud unii pe alţii 
şi se separă între ei! Naţionaliştii se 
presupun reciproc, aşa cum existenţa 
altor naţionalisme ne ajută să ne 
înţelegem propriul nostru naționalism. 
Căci identitatea fiecărei naţiuni, a 
fiecărei naţionalităţi, rezultă şi din pro- 
pria sa esenţă, dar prin raportarea la 
alte naţionalităţi, pentru a intra astfel 
nu în contradicţie, nu în adversitate, 
ci în diferenţierea specifică, în con- 
trast distinctiv. 

Astăzi nimic (nici chiar articolul 
din Constituţie) nu ne mai împiedică 
să spunem întreg adevărul despre 
noi: fundamentarea pe argumente şi 
fapte obiective a mîndriei noastre 
naţionale că suntem, ne numim şi ne 

simţim români este incontestabilă. 
Excesul de zel în vehicularea etnoni- 
mului “popor moldovenesc” şi a gloto- 
nimului “limbă moldovenească” a fost 
şi este realizat cu bună ştiinţă în sco- 
pul adormirii conştiinţei noastre naţi- 
onale. Desigur, există şi o mîndrie de 
afi basarabean, moldovean, muntean, 
ardelean, oltean, bănăţean, dobro- 
gean etc., etc., aceasta fiind la fel de 
firească precum mîndria legată de sa- 
tul sau cartierul în care te-ai născut. 
Ataşamentul fiecăruia faţă de locul 
naşterii şi al copilăriei sale este un 
sentiment extrem de firesc în lumea 
modernă şi nu avem nici un motiv să-i 
neglijăm. Dimpotrivă! Este absolut 
necesar să-l încurajăm şi să-l 
cultivăm, urmărind ca el să nu degene- 
reze în provincialism îngust, exclu- 
sivist, stupid, aşa cum s-a întîmplat 
în Basarabia. Suntem, prin urmare, 
basarabeni, indiferent de apartenenţa 
naţională, în baza locului de naştere, 
moldoveni, în virtutea spaţiului geo- 
grafic din care face parte Basarabia, 
adică parte componentă a Moldovei 
istorice, şi români în baza aparte- 


nenţei naţionale. Să nu confundăm, 
deci, locul de naştere cu apartenenţa 
naţională (în caz contrartrebuie să ne 
numim doar basarabeni care vorbesc 
basarabeneşte), şi nici Moldova isto- 
rică cu Basarabia de azi, deşi acest 
pericol ne curtează la orice pas mai 
ales din partea unor concetăţeni de 
altă naţionalitate, precum şi din partea 
unor conaţionali rătăciţi sau interesaţi. 

O situaţie similară atestăm şi în 
cazul glotonimului “limba moldove- 
neasă”, care este aplicabil din punct 
de vedere ştiinţific doar la dialectul 
moldovenesc, care înciude toată 
Moldova istorică (şi nu numai), în timp 
ce, dacă vine vorba de limba literară, 
corect este să vorbim de limba româ- 
nă. Să excludem odată şi pentru tot- 
deauna nuanţa peiorativă din semnifi- 
caţia termenilor român şi limbă 
română, acestea nefiind o sperietoa- 
re, ci nişte noţiuni care ne identifică 
plenar pe noi înşine. 

Limba Ramndnă 


lon DRON 
Chişinău 


SCHIMBAREA 
DENUMIRILOR 
GEOGRAFICE ÎN SUDUL 
BASARABIEI — O METODĂ 
DE ASIMILARE 

ŞI MANCURTIZARE 

A BĂŞTINAŞILOR 


În 1484 turcii ocupă cetăţile Chilia 
şi Cetatea Albă (numită Akkerman de 
tătari). În 1538 este ocupată Tighina, iar 
la 1595 hanului Crimeei îi sînt cedate 
de către domnitorul Eremia-Vodă “şapte 
sate (aşezate între Tighina şi Palanca 
—|.D) să fie de cîşlele hanului...” [MC, 
75]. 

Dintr-o cronică turcească aflăm că 
în 1590 a murit eunucul Mahmed-aga 
care a “... înfiinţat cetate şi oraş pe malul 
Dunării, la iocul numit trecătoarea 
Ismail"i. Cetatea şi oraşul fuseseră 
construite de turci pe locul vechii aşezări 
moldoveneşti Smil [OTI, 103]. 

În a doua jumătate a sec. al XVI- 
lea (adică cu mult mai tîrziu de ocuparea 
Tighinei în 1538) şi la începutul sec. al 
XVII-lea turcii întreprind măsuri de 
colonizare a unor zone situate la sud 
de Valu! lui Traian de Sus cu tătari din 
fosta Hoardă Mare după ce deja au fost 
formate raialele Bender, Chilia, Akker- 
man. Mai tîrziu, în sec. al XVil-lea, 
regiunea care capătă denumirea 
Bugeac, prin concursul turcilor, începe 
să fie colonizată şi cu nohai — altă 
seminţie turanică venită din stepele 
Volgăi.. 

În 1621 sultanul Osman II (1618— 
1622), care se întorcea de lîngă Hotin 
dintr-o expediţie împotriva polonilor, in- 
clude forţat în componenţa raialei Ismail 
localitatea Reni “... cu cîteva sate ... <şi> 
„„„ de atuncea... venitul este închinatu la 
mormîntul lui Mahmet, ce este în Ţara 
Arăpască, aproape de Marea Roşie” 
[MC, 122]. 

Ocupînd prin foc şi sabie sudul 
Basarabiei turcii, de altfel! ca oricare alți 
cuceritori, nu numai că au distrus 
iocalităţi, au nimicit şi au făcut strămutări 


de populaţie băştinaşă (metode repetate 
mai tîrziu şi de administraţia ţaristă), dar 
au schimbat şi numele mai multor 
localităţi. | 

i De exemplu, toponimul Smil (for- 
mat de la un termen de origine daco- 
getă smil-/smill(a)— "loc. nisipos, loc cu 
mult nisip; loc cu aluviuni fluviale de 
nisip” [OTI, 104] a fost adaptat de turci 
la forma Ismail ce le amintea respectivul 
antroponim islamic. Vechiul sat Obluciţa 
a fost denumit de turci Cartal. Aceasta 
s-a produs mai tirziu de 1512, deoarece 
în acest an în suretele turceşti satul era 
încă numit Obluciţa?; Prin 1677 — 78 
însă,ambasadorul polon loan Gninski 
mergînd la Constantinopol, relatează 
deja despre Cartal?. 

Tot turcii sînt acei care au schimbat 
denumirea cetăţii Palanca situată în 
trecut ceva mai la nord de Cetatea Albă, 
în Yanik-hisar (Cetatea Arsă). 

Toponimul Reni în secolul al XVII- 
lea — începutul sec. al XIX-lea era 
folosit de turci în varianta Timarova. 
Despre cetatea Reni Dm. Cantemir scria 
că “.., este o cetate <de mică însemnă- 
tate> ... în ea nu se află niciun turc, deşi 
este în stăpînire turcească. Oştenii sînt 
cu toţii creştini, moldoveni cu toţii..." [DM, 
41]. Localitatea Reni s-a mai numit de 
turci şi Timurabaq*. Tot turcilor “datorăm” 
şi denumirea Bender, în loc de Tighina. 

În urma distribuirii satelor moldo- 
veneşti unor demnitari şi militari otomani 
pentru “a se hrăni” au fost schimbate 
denumirile unor locaiităţi, acestea cu 
timpu! primind numele noilor stăpîni, iar 
cele autohtone fiind uitate. Aşa de 
exemplu, sînt cazurile satelor: Cara- 
hasani, Caplani, Hagi Abdul, Zaim ş. a. 
din sudu! Republicii Moldova şi Hasan 
Aspaga, Hagi Curda, Cara Mahmed, 
Hasan Batîr ş. a. din sudul Basarabiei, 
toate încorporate după 1940 în compo- 
nenţa regiunii Odesa a Ucrainei şi 
cărora le-au fost schimbate din nou 
numele în perioada sovietică. 

Schimbarea denumirilor moldo- 
veneşti ale localităţilor din sudul Basa- 
rabiei a ajuns la apogeu în 1940 şi mai 
ales după 1944 cînd fostele judeţe 
Ismail şi Cetatea Albă şi unele sate din 
fostul! judeţ Tighina sînt trecute forţat sub 
jurisdicţia Ucrainei Sovietice, deşi unele 
toponime (mai puţine la număr) fuseseră 
schimbate abuziv şi de cinovnicii ţarişti. 

În articolul de faţă vom stărui 
asupra unor denumiri de foste localităţi 
româneşti din sudul Basarabiei schim- 


Starea de veghe 


23 


bate de administraţia ţaristă după 
ocuparea Basarabiei în 1812 şi de către 
administraţia Ucrainei Sovietice în 1940 
şi după 1944. Ne referim numai la 
localităţile din raioanele regiunii Odesa 
situate între Prut şi Nistru (Basarabia). 
În acest scop am consultat cartea: 
“Istoria mist i sil URSR. Odeska oblast. 
Kîiv, 1969”, în limba ucraineană (mai 
departe: IMO). 

Este necesar să menţionăm că 
denumirile localităţilor de origine româ- 
nă din sudul Basarabiei în trecut n-au 
fost studiate şi acestora nu le-au fost 
consacrate articole şi studii edificatoare. 

- Conform unor păreri la 1 iunie 
1924 în cadrul şedinţei “Secţiunii 
geografice” din Chişinău profesorul Gh. 
Năstase a ţinut o comunicare intitulată 
“Toponimia Bugeacului”5, care, probabil, 
n-a fost publicată sau încă nu este 
descoperită. În 1940 cercetătorul Gh. 
Bezviconi, în unul din articolele sales, a 
descris proiectul unei viitoare monografii 
a Bugeacului, dar, probabil, şi această 
frumoasă intenţie, n-a fost realizată. 


RAIONUL ARŢIZ 


Deleni. Pînă la 1944 satul s-a 
numit Devlet-Agaci. Localitatea este 
aşezată în valea rîuleţului Alieaga care 
se varsă în lacul Chitai. Toponimul 
Deleni este etimologizat de către cerce- 
tătorul lu. Karpenko ca fiind provenit de 
la apelativul românesc deleni “oameni 
de la munte”, derivat de ia termenul deal 
şi este inclus în categoria denumirilor 
de localităţi din sudul Basarabiei, în care 
în prezent predomină populaţia de 
origine bulgară [TB, 206]. Se presupune 
[IMO, 212] că satul Deleni a fost fondat 
în anul 1830 alături de o fostă localitate 
tătărească Devlet-Agaci. În literatura de 
specialitate nu se întîlnesc date refe- 
ritoare la proveniența etnică? a cre- 
atorilor numelui toponimic Deleni. 

Cot-Chitai. În anul 1947 denu- 
mirea a fost schimbată în Ostrovnoe. 
Satul este aşezat în valea rîuleţului 
Chitai, puţin mai la nord de vărsarea 
acestuia în lacul Chitai. Se susţine că 
localitatea arfi fost întemeiată pe la 1817 
de către colonişti bulgari veniţi din sudul 
Dunării [IMO, 2:13]. În alte studii se 
stipulează ideea (cu denumirea defor- 
mată de Cod-Chitai) că localitatea ar fi 
fost fondată în anul 1822 pe vatra unei 
selişti tătăreşti cu numele Baba (accen- 
tul pe ultima vocală) [SBC, 75]. Bulgarii 


din acest sat mai numesc localitatea 
Baba şi Babata [TB, 194]. 

In SOB (p. 456) găsim că loca- 
litatea a fost întemeiată pe locul aşezării 
“tătăreşti” Cod-Chitai. Pe la 1827 aici 
se aflau 84 familii de bulgari, 12 familii 
de moldoveni şi 19 familii de “volintiri”. 

În realitate localitatea Cot-Chitai 
(în graiui moldovenesc Cotul-Chitaiului) 
poartă un nume românesc ce vine de la 
termenul geografic cot “loc, porţiune 
unde un drum, o vale (un rîu) etc. îşi 
schimbă brusc direcţia; cotitură, întor- 
sătură (a unei ape curgătoare)”. Iniţial 
aici a fost vorbă de o cotitură a văii şi a 
rîuleţului Chitai, fapt ce le-a sugerat 
cinovnicilor ucraineni de a schimba 
denumirea în Ostrovnoe. 


RAIONUL BELGOROD-DNESTROV- 
SKI (CETATEA ALBA) 


Cetatea Albă. Numele oraşului în 
anul 1944 a fost schimbat de admi- 
nistraţia ucraineană în Belgorod-Dnes- 
trovski. Toponimul Cetatea Albă este 
foarte vechi şi probabil redă în limba 
noastră un altul cu acelaşi înţeles, o 
traducere. De exemplu, încă în sec. X 
Constantin Porfirogenetul relata că 
cetatea Aspron (aceeaşi cu cetatea albă 
de azi) era ocupată de pecenegi [CB, 
157). Aspron în traducere din greceşte 
înseamnă literalmente “Cetatea Albă”. 

Turlaci (rus. Turlaki). Denumirea 
a fost schimbată în anul 1945 în Vîpas- 
noe. În IMO se menţionează că pe la 
1421, adică mai înainte de ocuparea 
Cetăţii Albe de către turci, aici arfi existat 
o cetăţuie, 

Turlaci iniţial ar fi însemnat 'oame- 
ni de pe malul! rîului Turla” şi redă, în 
cele.din urmă o variantă mai veche, lo- 
cală, a Nistrului — Turla. Hidronimul 
Turla este o creaţie de origine daco-getă 
provenită din tyre!/-/turell-Ituri! — cu 
înţelesul de “rîu mare; liman; apă 
revărsată; luncă inundabilă; cu cores- 
pondente în mai multe limbi indo- 
europene, inclusiv în cele baltice 
(lituaniană şi letonă)?. În operele lui 
Constantin Porfirogenetul numele rîului 
Nistru este înregistrat în varianta Trull 
[CB, 163], format prin metateză de la 
Turli —. comp. şi în graiul moldovenesc: 
turleg “(ceva) foarte larg” (s. Zăhăicani 
raionul Criuleni); turit/turlă “liman, lac de 
la capătul unui rîu şi pînă la mare” (s. 
Corcmaz raionul Ştefan Vodă; s. Kazaţ- 
koe, raionul Belgorod-Dnestrovski; s. 

Bălăbăneşti raionul Criuleni; s. Corbu 
raionul Donduşeni)”. Cu sensul de “rîu 
revărsat; suprafață inundabilă ori 
inundată (după ploi ori în urma topirii 
zăpezilor) apelativul turii! —turlă este 
cunoscut şi în unele sate din raionul 
Soroca. 

Gura-Roşu. Denumirea, vident 
românească, a fost schimbată în 1948 
în Kazaţkoe. Numele satului provine de 
la denumirea unui riuşor — Roşu. Pe la 
1827 în această localitate moldovenii 
încă mai predominau numeric: 41 familii 
de moldoveni şi 26 familii de ruşi [SOB, 
164]. 

Moldova. Numele acestui sat în 
anul 1945 a fost schimbat în Kru- 
toiarovka. În IMO se menționează că 
satul a fost întemeiat de locuitori veniţi 
din satul Vadul lui Vodă. 

Păpuşoi (Păpuşoaia). În secolul 
XIX localitatea se mai păstra ca sat 
aparte, în prezent este inclus în peri- 
metrul oraşului Cetatea Albă. Toponimul 
vine de la antroponimul românesc 
Păpuşoi. 


RAIONUL BOLGRAD 


Grădina. Acest sat bulgăresc pînă 
în 1946 era cunoscut şi sub numele 
Ciişia, considerat de origine turanică. 
În TB (p. 192) toponimul Ciişia este 
etimologizat ca venind de la termenul 
turc ciy “rouă”, sau de la numele unei 
“văi rouroase, umede” (comp. şi în 
găgăuză ciy!cii “rouă; umed; crud; 
umezeală”), însă în aşa fel rămîne 
inexplicabilă partea finală -şi(a). 

Deşi termenul grădină este de 
origine bulgară, ţinînd cont de faptul că 
coloniştii bulgari s-au aşezat lîngă 
păduricea numită deja Grădina”, ar fi 
mai plauzibl să-i considerăm pe români 
“autorii” toponimului primar Grădina — 
numele păduricii, iar numele satului — 
preluat de colonii bulgari, ca o foraje 
toponimică secundară. 

Vlădiceni (rus. şi ucr. Vladicenî). 
Pînă în 1944 satul s-a numit Împuţita 
(bulg. Puţita [TB, 200]), denumire topică 
formată de la numele văii Împuţita. În 
IMO se menţionează că aşezarea ar fi 
fost întemeiată în 1812 de coloni bulgari 
veniţi din Măcedonia, iar în SOB (p. 477) 
se spune că ar fi întemeiată în 1810 tot 
de bulgari. 

- Credem că această localitate este 
cu mult mai veche, deoarece bulgarii 
n-au putut forma un toponim de la un 


cuvînt inexistent în limba lor. Numele 
Vlădiceni este etimologizat în TB (p. 207) 
ca avînd înţelesul de “oamenii vlădicăi”. 
Cele mai apropiate sate în care locuiesc 
românii sînt localităţile Alexandru loan 
Cuza (Cuza Vodă) şi Bulboaca (Kotlo- 
vina). 

Cişmeaua Văruită. Denumirea a 
fost schimbată în anul 1947 în Krinfcine. 
În IMO se susţine că satul ar fi fost 
întemeiat de coloni bulgari în anul 1813 
pe vatra unui fost sat “tătăresc”. Numele 
topic Cişmeaua Văruită (bulg. Cişma 
Varuita, Ciuşmilii) este creat de popu- 
laţia românească de la doi termeni 
geografici: cişmea (de origine turcă) şi 
adjectivul văruit(ă).. Adjectivul bulgar 
varovit (“care conţine var”) în cazul de 
faţă nu poate servi în calitate de etimon, 
deoarece nu-şi găseşte suport de ordin 
fonetic. 

Tabac (rus. Tabaki) este un sat, în 
prezent aproape în întregime populat de 
bulgari, aşezat la o depărtare de 5 km 
mai la nord de Bolgrad. În IMO se 
menţionează eronat precum că ar fi 
întemeiat în 1812 de “locuitori ai Basa- 
rabiei". Însă acest toponim este cu' mult 
mai vechi şi este amintit şi în “Descrierea 
Moldovei” de Dm. Cantemir [DM,39] în 
varianta Tobac. 

Ceva mai înainte satul Tobac este 
menţionat şi în relatările călătorului turc 
Evlia Celebi (1611—1684?) care scria 

ă “...Tobac... se găsea în hotarul 
pămînturilor moldoveneşti”. Denumirea 
Tobacl/Tabac vine de la numele de 
familiie românesc Tabac, provenit 
dintr-un apelativ tabac, variantă a lui 
tăbăcar “specialist în tăbăcitul pieilor”!. 


RAIONUL CHILIA 


Chilia. Denumirea Chilia, atit în 
IMO, cît şi în alte lucrări, este legată de o 
legendă cu referiri la miticul Ahiles. Con- 
form unor versiuni toponimul ar proveni 
de la termenul turcesc killi “utos”. Însă 
cea mai veridică versiune pare a fi teza 
conform căreia Chilia provine de la 
termenul românesc chilie. 

Tot în IMO (p. 471) se susţine 
eronat că în sec. al XIII-lea Chilia ar fi 
intrat în: componenţa cnezatului Halici- 
Volînia. Şi asemenea afirmaţii se mai fac, 
cînd se ştie bine că de la finele sec. al 
IX-lea stepele din regiunile cursurilor 
inferioare ale rîurilor Prut, Nistru, Dunăre 
au intrat în posesia pecenegilor, mai 
apoi a cumanilor, iar din anul 1241 în 

stăpînirea tătarilor Hoardei de Aur, deşi 
populația majoritară era constituită din 
români. 

Referitor la întemeierea Chiliei şi 
la apartenența etnică a fondatorilor s-au 
scris mai multe articole. Adepții 
ideologiei panslaviste consideră Chilia 
în numărul oraşelor “ruseşti şi apro- 
piate”'2. Însă în ştiinţa istorică s-a 
demonstrat demult că includerea Chiliei, 
de altfel şi a altor oraşe vechi moldo- 
veneşti, în “Lista oraşelor ruseşti” a fost 
doar o..reflecţie ecleziastică a mitro- 
politului Kievului Kiprian (bulgar, din 
Tîrnova), iar mai apoi şi al întregii Rusii 
(între anii 1381-82 şi 1406), oraşe care 
şi le dorea supuse jurisdicției sale 
ecleziastice, dorinţă rămasă neîmplinită. 

Pentru specialişti originea româ- 
nească a toponimului Chilia (iniţial a 
Chiliei Vechi, situată pe malul drept al 
braţului Chilia) nu mai întilneşte nici un 
fel de îndoială. De exemplu, pentru 
teritoriul României lorgu lordan enu- 
meră mai bine de 50 toponime Chilia 
ori formate cu ajutorul termenului chilie 
[TR, 233] “celulă; locuinţa unui călugăr, 
a unei călugăriţe”. Şi Atlasul lingvistic 
român pe regiuni. Transilvania* înre- 
gistrează mai multe toponime minore 
Chilia şi la Chilie. 

Chilioara şi Chiliori este şi numele 
mai multor peşteri în apropierea satelor 
Zastînca, Poiana şi Butuceni din raioa- 
nele Soroca, Rezina şi Orhei din Repu- 
blica Moldova. 

Să amintim că şi denumirea Sa- 
cea/Săccea (adaptată de turci la forma 
Isaccea) este de origine românească. 
Despre un oarecare “Saja', Ana Com- 
nena scria în sec. al XI-lea ca despre 
unul din conducătorii “triburilor ce 
locuiau pe Dunăre”, iar Constantin 
Porfirogenetul amintea că în cetăţile de 
la Dunăre şi Nistru se aflau “semnele” 
unor biserici şi cruci [CB, 157]. 

Jebrieni (rus. Jebrian?). În anul 
1945 denumirea Jebrieni a fost schim- 
bată în Primorskoe, probabil, fiind simțită 
de ucraineni ca un toponim românesc. 
În prezent în satul Jebrieni majoritară 
este populaţia rusă, printre care se 
găseşte un număr mare de lipoveni. 
Localitatea sub numele Hagi /braghim 
este deja notată pe mai multe hărţi de la 
finele secolului al XVIll-lea. Toponimul 
provine de la numele unui stăpînitor turc 
Hagi lbraghim, nume adaptat, în graiul 
moldovenesc la forma Jebrieni şi însuşit 
de populaţia rusă sub forma Jebriani. 


Galiieşti. În anul 1944 denumirea’ 
este schimbată în Desantnoe. În IMO 
se presupune că satul ar fi fost fondat 
pe la finele sec. al XVIII-lea pe vatra unei 
aşezări “tătăreşti”. În anul 1827 aici sînt 
atestaţi doar birnici moldoveni [SOB, 
129]. 

Istoricul român Alexandru |. Gonţa 
crede că pe locul satului actual Galileşti 
în secolele XIV-XV s-ar fi găsit “Seliştea 
lui Gal”, dăruită de domn lui Vlad 
Jicovne [DINL]. În cazul toponimului 
Galileşti presupunem o adaptare a 
toponimului de către turci (Gal > Halil) 
şi mai tîrziu o nouă readaptare de către 
moldoveni: Gal > Halil > Halileşti/ 
Galileşti. 

Troianul Vechi (rus. Starte Troian?). 
În IMO se presupune că satul a fost 
întemeiat în anii 1818-19 de colonişti 
bulgari veniţi de peste Dunăre, iar în 
SOB (p. 460) se susţine că satul Troian 
a fost întemeiat în 1817 “... pe amîndouă 
părţile Valului Traian de Jos...”. În sat în 
prezent predomină populaţia de origine 
găgăuză şi bulgară, dar denumirea re- 
produce numele moldovenesc Troian — 
variantă a denumirii Valului lui Traian 
de Jos. Un alt sat Troian locuit de 
moldoveni în trecut (existent încă în sec. 
al XVII-lea) se afla lîngă Valul lui Traian 
de Jos în apropierea Prutului [PC, 69, 
79]. 

Draculea este o veche localitate 
aşezată în valea rîuleţului cu acelaşi 
nume, afluent pe dreapta al altui rîuleţ 
Neruşai (Noroşei/ Norocei). În 1945 
denumirea Draculea/Drăgulea a fost 
schimbată în Trudovoe. În SOB (p. 134) 
pentru anul 1827 se menţiona că toţi 
locuitorii erau moldoveni. La origine 
toponimul Draculea are un antroponim 
moldovenesc Draculea ori Dragulea. 
Comp. şi Drăculeşti — numele a trei 
aşezări dispărute, aflate în secolele XVI- 
XVII pe teritoriul actualelor raioane 
Hînceşti, Leova şi Vulcăneşti [DINL]. 

Malul Roşu. Denumirea satului în 
anul 1947 a fost schimbată în Cervonii 
lar. Localitatea este aşezată pe malul 
de răsărit al lacului Chitai şi are o origine 
românească indiscutabilă. 


RAIONUL ISMAIL 


Aici amintim de toponimul Ismail 
— numele oraşului despre care s-a 
vorbit mai sus. Mai adăugăm că în cazul 
Ismailului, ca şi în cazul Chiliei, în IMO 
(p. 432) se afirmă precum că pînă la 

anu! 1241 pămînturile din împrejurimi 
ar fi intrat în componenţa cnezatului Ha- 
lici-Volînia. Această afirmaţie nu suportă 
nici o critică, deoarece chiar cneazul 
kievean Sveatosiav care în anii 968 şi 
971 a întreprins incursiuni militare în 
Bulgaria, la întoarcerea sa.spre Kiev, a 
fost omorit de pecenegi în primăvara 
anului 97215. 

Broasca (rus. şiucr. Broska) — sat 
întemeiat, conform IMO, la începutul sec. 
al XIX-lea. În 1827 aici deja predominau 
locuitorii ucraineni [SOB, 378]. Numele 
se trage de la lacul Broasca, situat în 
apropiere. 

Lărgeanca (rus. şi ucr. Larjanka) 
este un sat aşezat la nord de girla ce 
leagă lacul Cuhurlui cu Dunărea. Denu- 
mirea este românească. Comp. numele 
satului Lărgeanca din judeţul Buzău şi 
o mulţime de toponime: Larga, Lărguța, 
Lărgăşeni pe teritoriul României şi al 
Republicii Moldova. 

Fîntîna Zînelor. Denumirea satului 
a fost schimbată în anul 1947 în Kîrntciki. 
In IMO şi SBC (p. 76) se susţine că a fost 
întemeiat în anul 1830 de bulgari, 
emigranţi de peste Dunăre. 

Istoricul basarabean |. N. Halippa 
în articolul său Fîntîna Zînelor [TBG.-I, 
84] scria că în acest sat (numit de turci 
“Azis-Bunar”, adică “Izvorul sfînt”) pe 
timpuri era un izvor cu apă tămă- 
duitoare. Denumirea Fîntîna Zînelor 
avea deci iniţial înţelesul de /oc (fîntînă, 
izvor) cu apă tămăduitoare. 

De la toponimul moldovenesc 
Fîntîna Zînelor a generat numele staţiei 
de cale ferată “Dzinilor”, situată la est 
de satul Fîntîna Zîneior. Evident, numele 
acestui sat nu are nimic comun cu pă- 
rerea lui lu. A. Karpenko, conform căreia 
elementul zînă din componenţa topo- 
nimului ar fi o adaptare a turcescului cin 
[gin] “spirit rău; drac, diavol!” [TB, 202], 
adică ... fie ce-ar fi, numai românesc să 
nu fie... 

Cişlita (rus. Khişliţa, ucr. Kîşiiţea). 
În mai multe lucrări se afirmă că satul ar 
fi fost întemeiat în anul 1813 de locuitori 
din Moldova”. A. A. Skalkovski considera 
pe bună dreptate localitatea ca o "veche 
aşezare moldovenească” [SBC, 62]. 

În anul 1827 aici locuiau 36 familii 
de moldoveni şi 77 familii de ucraineni 
[SOB, 390]. Denumirea satului provine 
de la românescul cîşliță cu înţelesul de 
“cătun”. Comp. aici şi numele moido- 
venesc Cişlița-Prut din raionul Vul- 
căneşti. l 


Babele. Denumirea localității a 
fost schimbată în anul 1947 în Oziornoe. 
Se presupune că satul ar fi fost întemeiat 
în anul 1808 de moldoveni şi bulgari 
veniți de peste Dunăre [IMO]. 

La 1827 în sat predomina popu- 
laţia românească [SOB, 402]. Topo- 
nimul, deşi este simțit de autohtoni ca 
un nume românesc, nu-şi găseşte 
etimon sigur în graiurile limbii române. 
Aşezarea este cu mult mai veche de 
anul 1808. A. A. Skalkovski a înregistrat 
o' tradiție locală conform căreia loca- 
litatea (cu împrejurimile), ar fi aparținut, 
pe timpuri, unui demnitar turc Babel care 
trăia în Ismail [SBC, 55]. În cazul acesta 
se pare că are dreptate lu. A. Karpenko 
cînd presupune că toponimul ar putea 
veni de la antroponimul turc Baba-evliu 
[TB, 195] (mai corect: Baba-ev!i, ori 
poate chiar Babaeli). 


RAIONUL RENI 


Reni. Numele oraşului Reni în 
lucrările unor autori de pe aiurea este 
considerat de origine slavă“. În realitate 
toponimul este format de la un termen 
străvechi (posibil de provenienţă daco- 
getă) ren-(renie) “fişie de pămînt sau de 
pietriş dintre marginea apei şi mal; loc 
dintre gîrle sau dintre cracii unei ape; 
pădure de la marginea unei ape”; 
marginea apei lacului (sau bălții) cu fund 
nisipos şi neadînc; aluviuni proaspete 
acoperite cu sălcii şi plopi tineri de un 
an; țărm jos acoperit cu militură nisi- 
poasă, adusă de apele mării; ruptură în 
mal, formată de apă curgătoare, cu 
pietriş în terenul coastei; prundiş (pietriş) 
amestecat cu:nisip şi cu puţină argilă*. 

Conform spuselor lui Dm. Can- 
temir oraşul Reni s-ar fi numit în sec. 
XVII-XVIII de către turci Timarova [DM, 
41]. Acest alonim, credem că n-are nici 
o legătură cu un oarecare Tomara — 
unul din ambasadorii ruşi în Turcia în 
sec. al XVIll-lea [SBC, 8], cînd ruşii încă 
nu-şi extinseseră administraţia militară 
în Basarabia. Nici forma turcă tîrzie 
Timurabad (v.. nota 4), variantă, probabil, 
generată de etimologia populară, nu 
poate servi ca suport ştiinţific pentru a 
permite etimologizarea de la un oare- 
care antroponim turc. Mai degrabă 
asupra toponimului moldovenesc Reni 
s-ar fi suprapus prin sec. al XVII-lea (ca 
şi în cazul Obluciţa — Carta!) denumirea 
Tomarov(o), adusă de colonişti bulgari 
— băjenari din sudul Dunării. Iniţial 

Tomarov(o) s-ar fi numit doar o mahala 
în care s-ar fi aşezat coloniştii bulgari 
veniţi din localitatea Tomarov(o). Sîntem 
în drept să presupunem aceasta, ţinînd 
cont de faptul că în Bulgaria, mai la sud 
de oraşul lambol, în stînga rîului Tundja 
se găsea în secolul XIX localitatea 
Tomatrovo din care în anul 1830 s-au 
mai strămutat buigari în Basarabia”. 

Bulboaca (rus. şi ucr. Bolboka; 
găg. şi bulg. Bolboca şi Balboca). În anul 
1948 denumirea a fost schimbată în 
Kotlovina. În IMO se susţine că ar fi 
întemeiată ca aşezare în anii 1812-15. 
In SBC (p. 58) se afirmă că satul a fost 
fondat de căire băjenari din Bulgaria în 
anul 1814 pe locui unei foste selişti 
tătăreşii. Deşi satul este o veche 
aşezare moldovenească, numele căruia 
îşi are originea într-un termen geografic 
moldovenesc buiboacă “viltoare; adîn- 
citură într-un rîu (lac, iaz etc.), unde apa 
formează un vîrtej”, în prezent aici 
predomină numeric populaţia găgăuză. 

Frecăţei. în anul 1947 denumirea 
a fost schimbată în Limanskoe. În IMO 
se afirmă că ar fi fost întemeiat de 
locuitori “veniţi din Moldova”. În SBC (p. 
61) Frecăţei (ortografiat eronat Fricăţeia) 
este considerat o “veche aşezare 
moldovenească”, însă numele este eti- 
mologizat incorect, ca provenind de la 
apelativul frecăței (substantiv masculin, 
plural) “aluat nedospit frecat mărunt în 
palmă sau trecut prin răzătoare, care se 
fierbe în supă”. 

Denumirea satului provine de la 
un nume de familie moldovenesc Fre- 
căţei?, purtat, probabil, de primii lo- 
cuitori ai localităţii. 

Satul Nou. Denumirea a fost 
schimbată în anul 1947 în Novose!/skoe. 
În IMO se afirmă că localitatea ar fi luat 
naştere în anul 1816. Satul este aşezat 
mai ia est şi mai la sud de satele 
moldoveneşti Cartal şi Barta. 

În SBC (p. 59) se aminteşte că 
localitatea a fost întemeiată de moldo- 
veni încă în secolul al XVIII-lea. În SOB 
(p. 479) găsim că satul ar fi fost “fondat” 
în anul 1813 (părere eronată) şi că aici 
pe la 1827 locuiau 77 de familii de 
moldoveni, cărora li s-au alăturat 28 de 
familii de bulgari şi 13 familii de ruşi. 

Cartal.-Deoarece denumirea 
acestui sat moldovenesc nu este de pro- 
venienţă românească aici se cer citeva 
precizări. 

În IMO se susţine că localitatea ar 
fi apărut în a doua jumătate a secolului 

al XVIII-lea. În SBC (p. 60) întîlnim o 
afirmaţie mai plauzibilă din care aflăm 
că satul Carta! “este cunoscut din sec. 
XVI ca o veche aşezare moldove- 
nească”. Cu denumirea Cartal acest sat 
este amintit şi în scrierile lui Dm. 
Cantemir [DM, 41], iar puţin mai înainte 
(prin anul 1677) în relatările amba- 
sadorului polon în Turcia loan Gninski 
[PC, 76]. Mai înainte însă localitatea se 
numea Obiuciţa (v. notele 2 şi 3). Des- 
coperirile arheologice au scos la iveală 
aici o aşezare geto-dacă, şi o cetăţuie 
romană. : 

Barta. În anul 1947 denumirea 
Barta a fost schimbată în Plavni. În IMO 
se afirmă că localitatea ar fi întemeiată 
în anul 1814 şi tot aici se aminteşte că 
pe locul satului în primele secole ale 
erei noastre a fost “o aşezare ome- 
nească.” 

În SBC (p. 58) este propusă o 
etimologie eronată, conform căreia 
denumirea Barta ar proveni de la 
cuvîntul “moldovenesc” barta care-ar 
însemna “topor” (inexistent cu un astfel 
de înţeles) şi se mai susţine precum că 
aşa se numeşte un golf al lacului lalpug 
pe malul căruia este aşezat satul Barta. 

Într-adevăr denumirea acestui sat 
provine de la apelativul barta (există şi 
diminutivul bărtiță), sinonimul baltă care 
mai are în graiurile moldoveneşti din 
sudul interfluviului Prut-Nistru şi înţe- 
lesul de “golf” (al unui lac, al mării). 
Printre altele, în secolul al XIX-lea 
numele satuiui era cunoscut şi în 
varianta Balta”. 


RAIONUL SĂRATA 


Sărata. Denumirea acestui centru 
raional n-a fost schimbată şi este for- 
mată prin procesul metonimiei de la 
numele rîului Sărata, ce se varsă în lacul 
Sastic (Cunduc). 

În secolele II-V aici se găsea o 
aşezare daco-getă. Colonie germană 
din secolul al XIX-lea, Sărata este 
considerată ca fiind fondată de nemți 
veniţi în anul 1822 în număr de 60 de 
familii din Wurtemberg şi Bavaria. 

Colonia germană a fost organizată 
pe locul fostei selişti tătăreşti Gura- 
Curuder [IMO], evident o creaţie topo- 
nimică românească. 

Moldova (pe unele hărţi: Moldovo) 
este numele unui sat mic subordonat 
localităţii Nadejda (Eigenfeld). Nu 
dispunem de alte informaţii despre 

acest sat. 

Negrova. Şi acest sat este subor- 
donat localității Nadejda (Eigenfeld). 
Toponimul Negrova este creat de la 
antroponimul (nume de familie) ro- 
mânesc Negru. 

Satul Nou. Denumirea Satul Nou 
a fost schimbată în 1948 în Novo- 
siolovka. În IMO se aminteşte că satul 
ar fi fost întemeiat în anii 1810-13 de 
locuitori strămutați “din Moldova”. Satul 
s-a mai numit Gura-Cilighider, fiindcă 
este situat la vărsarea rîulețului Cilighi- 
der în rîul Cogilnic (Cunduc). Pe la 1827 
în Satul Nou toţi birnicii erau moldoveni 
[SOB, 129]. Denumirea este transpa- 
rentă din punct de vedere etimologic. 


RAIONUL TARUTINO 


Rotunda. Tradiţia locală mai 
păstrează amintirea că satul, pînă la 
venirea ruşilor, se numea Rotunda, dar 
în anul 1816 denumirea ar fi fost 
schimbată în Berezino. În Rotunda 
(Berezino) s-au mai păstrat doar citeva 
familii de moldoveni. Localitatea şi-a luat 
numele de la denumirea văii (rotunde) 
în care a fost aşezată. 

Comp. şi alte denumiri de acest 

fel: Rătunda — o gîrlă pe Prut în fostul 
tinut Covurlui (sec. XVII); Rătunda — iaz 
la Rînzeşti pe Prut în fostul ținut Fălciu 
(sec. XVII); Rătunda — munte în hotarul 
mănăstirilor Agapia şi Secu în judeţul 
Neamţ (sec. XVII) [DINL]; Rotundu — fost 
lac în împrejurimile satelor Copanca şi 
Talmaz. 

Arsa. Satul Arsa prin anii treizeci 
ai secolului nostru s-a mai numit Evghe- 
niţa. În anul 1941 denumirea a fost 
schimbată în Evghenievka (locuitorii 
bulgari din sat mai folosesc şi denu- 
mirea Evghenovka). 

În IMO se susţine că satul ar fi 
fondat în anul 1909 de coloniştii bulgari, 
denumirea reproducînd numele văii 
Arsa. În valea Arsa curge un pîriu care 
este afluent pe stînga al rîuleţului Saca 
(afluent pe dreapta al rîului Ceaga). . 

Furatovka este un sătişor subor- 
donat localităţii Meneailovka. Toponimul 
îşi are originea într-un antroponim (un 
nume de familie, o poreclă) românesc 
Furatu. Comp. antroponimele româ- 
neşti: Fur, Furt, Nefuratul, Furtul, Furaru 
şi toponimele: Furul, Fureşti, Furteşti, 
[DOR; DNR]. 

Placinda este numele unui sătuc 
subordonat localităţii Novoe Tarutino. 
Toponimul provine de la numele de 
familie românesc Plăcintă, avînd colora- 
tura pronunţiei slave. 

Culmea. Denumirea satului Cul- 
mea a fost schimbată în anul 1945 în 
Podgornoe. În IMO se susţine că ar fi 
fost organizat ca o colonie germană în 
1815. Aşezarea a fost fondată, conform 
datelor din SOB (p. 191), pe “vîrful unui 
dea!” la vreo doi kilometri de malul rîului 
Cogiîlnic. Denumirea Culmea repro- 
duce numele românesc al dealului 
Culmea. În anul 1940 aici au fost aşezaţi 
colonişti ucraineni aduşi din regiunile 
Viniţa şi Lvov. 

Frumuşica Veche. Acestei loca- 
lităţi i s-a mai zis şi Ocnița. În anul 1947 
denumirea Frumuşica Veche a fost 
schimbată în Staroselie. 

Denumirea Frumuşica Veche se 
pare că îşi trage numele de la denumirea 
văii (cu pîrîu) în care pe timpuri a apărut 
localitatea. Conform IMO satul ar fi fost 
întemeiat în anii 1819-20. Credem însă 
că localitatea este cu mult mai veche. 
Aici s-au găsit rămăşiţe de ceramică şi 
de amfore romane din secolul al lil-lea. 
Pe teritoriul Republicii Moldova există 
6 localităţi numite Frumuşica şi una 
Frumoasa. Şi Cahului pînă la atribuirea 

acestui nume (prin 1838) de către admi- 
nistrația ţaristă s-a numit Frumoasa, 
după numele unei văi cu acelaşi nume. 


RAIONUL TATARBUNAR 


Borisovca. În IMO se susţine că 
satul Borisovca ar fi fost întemeiat în anul 
1822. Istoricul român Alexandru |. Gonţa 
crede că pe locul satului în secolele XIV- 
XV s-arfi găsit “seliştea lui Boris”, dăruită 
de domn lui Vlad Jicovne [DINL]. 

Neruşai. Denumirea corectă a 
acestei localităţi ar fi Noroşei/Norocei. 
În IMO se afirmă că tătarii ar fi înte- 
meiat-o pe la finele secolului al XVIII- 
lea. 

În împrejurimile satului au fost 
descoperite urmele unei aşezări geto- 
dace din secolele Ill-V. SOB (p. 146) 
atestă că în anul 1827 toţi locuitorii 
satului erau moldoveni. Pe la 1812 
localitatea încă se mai numea Noroşei 
(fără îndoială, variantă de pronunție a 
lui Norocei) şi aici se găseau doar 7 
case ale băştinaşilor. În anul 1830 în 
documentele cancelariei ţariste topo- 
nimul apare schimonosit deja (de 
cinovnicii ţarişti) Neruşai [MDM, 17, 
105). 

În septembrie 1830 în acest sat 
moldovenesc s-au repartizat terenuri 
pentru construirea caselor unor coloni 
strămutați din satul Plahtievka, regiunea 
Ekaterinoslav. În această formă topo- 
nimul este interpretat în prezent greşit 
de localnici crezînd ca ar veni de la 
cuvîntul slav naruşiti “a încălca (ceva). 

Într-adevăr toponimul Noroşei/ 
Norocei (ca şi numele văii şi al pîrîului) 
provine de la numele colectiv Norocei; 
(simţit ca un plural) dezvoltat dintr-un 
nume personal românesc Noroace ori 
Norocea. Comp. Noroc. Norocea, Noro- 
cel — nume de familie [CDM], Năstasă 
(din Săpoteni) fiul lui Noroce (anul 
1699)2. 

1 Cronici turceşti privind ţările 
române, Volumul |, Întocmit de 
M. Guboglu şi M. Mahmed, Bucureşti, 
1966, p. 362. 

2 Marcel Dumitru Ciucă, Din 
relaţiile Moidovei cu Imperiul otoman 
în timpul domniei lui Bogdan al lil-lea// 


“Revista de istorie”, 1978; nr. 7, p. 1258, 
1259. 

3 PC, 76. În acelaşi timp nu exclu- 
dem o suprapunere a numelui Cartal 
asupra denumirii Obluciţa de către 
locuitorii aromâni, veniţi în secolul al XVI- 
lea din fostul sat Cartal din Dobrogea, 
acesta dispărut în secolul trecut. 

Varianta (forma) Timurabad este 
înregistrată tîrziu în unele documente 
turceşti de la începutul sec. al XIX-lea 
(Veliman V., Relaţiile româno-otomane 
(1711-1821), Documente turceşti, 
Bucureşti, 1984, p. 698. 

5 Raşcu G., Secţiunea geografică 
Chişinău // “Analele Basarabiei”, 1929, 
nr. 4, p. 100, 101. 

$ Bezviconi Gh., Monografia Bu- 
geacului // Bugeacul, 1940, nr. 5-7, 
p. 81-84. 

7 Articolul este lipsit de date con- 
crete privind componenţa etnică a 
localităţilor de pe teritoriul regiunii 
Odesa din cauza absenței în prezent a 
literaturii de specialitate. 

8 Dron l., Denumirile celor mai 
însemnate rîuri din Republica Moldova 
(Contribuţii etimologice)!! “Ştiinţa”, 1995, 
nr.4,p.7. 

Dicţionar dialectal (cuvinte, 
sensuri, forme), Volumul IV, Chişinău, 
1986. 

* Istoria Moldovei, Documente şi 
materiale, Volumul Ill, Partea Il, Chi- 
şinău, 1969, p. 214 (mai departe: MDM). 

“ Dron I., Toponime turanice şi 
pseudoturanice (suplimentări şi pre- 
cizări privind proveniența)!l “Ştiinţa”, nr. 
12;p: 12. 

Dpon V., Hasaanua HacenenH- 
HblX NyHKToB B Khure nyremecreua 
Əenna Heneőn. TonoHnnmnieckuii 
KOMMenHTapuii (Teppuropus Tipy- 
TO-ÎlHECTpOBCKOrOo MexAypeub3)// 
“Ştiinţa”, 1996, nr. 1. 

? PriGakoB B. A., Kueackaa Pycb 
n pycckue KkHaxecrBa XII-XIII BB., 
M., 1982, c. 79. 

*3 Atlasul lingvistic român pe 
regiuni. Transilvania, Date despre 
localităţi şi informatori, Bucureşti, 1992, 
p. 119. 

1t KomHeHa AHHa, Anekcuama. M., 
1965, c. 201, 530. 

'5 QunakoH Jleg, Mcropus, M., 
1988, c. 82, 215. 

16 Bibliografia şi etimologizarea 
corectă se va vedea în articolul: Dron l., 
Cu privire la originea numelui topic 

Reni // “Limba Română”, 1996, nr.1, 
p. 102-105. 

17 Chestionar toponimic şi 
entopic general cu un glosar de 
entopice onomasiologic, laşi, 1978, p. 
23, 25, 47, 107. 

18 Porucic T., Lexiconul termenilor 
entopici din limba română în 
Basarabia, Chişinău, 1931. 

19 Meuiepiok N., fiepecenenue 
Gonrap B WOxwny:o BeccapaGuro, 
1828-1834 rr., Kuwunes, 1965, c. 92, 
210, 

2 Comp. şi numele de familie 
Fricăţel (Cosniceanu M., Dicţionar de 
prenume şi nume de familie purtate 
de moldoveni, Chişinău, 1993, p. 53; în 
continuare: CDM). 

21 CkanbkoBcKUĂ A. A., Mcropusa 
Hogoii Ceuu unu nocneanero kowa 
3anopoxekoro, HacTb |, Onecca, 1885, 
c. 44-45. 

22 Moldova în epoca feudalis- 
mului, Volumul VI, Chişinău, 1992, 
p. 193—195. 

MEMORANDUMUL 
CU PRIVIRE LA 
SITUATIA ROMÂNILOR 
(MOLDOVENILOR) 

DIN UCRAINA 


ADMINISTRAȚIA 
PREŞEDINTELUI UCRAINEI 
EXCELENŢEI SALE 
DOMNULUI PREŞEDINTE 


LEONID KUCIMA 


REŞEDINŢA 
PREŞEDINTELUI ROMÂNIEI 
EXCELENŢEI SALE 
DOMNULUI PREŞEDINTE 
EMIL CONSTANTINESCU 


ADMINISTRAŢIA 
PREŞEDINTELUI REPUBLICII 
MOLDOVA EXCELENŢEI SALE 
DOMNULUI PREŞEDINTE 


PETRU LUCINSCHI 


Este cunoscut faptul că în urmă 
cu circa 2 mii de ani pe teritoriul unde 
iocuim acum s-a produs etnogeneza 
poporuiui român. 

Inaintaşii noştri au rezistat la toate 
vitregiile şi primejdiile vremurilor de 
restrişte ce s-au abătut de-a lungul 
secolelor asupra lor, mai ales în peri- 
oada marilor migrații ale popoarelor pe 
teritoriul Europei, pînă la urmă reuşind 
să-şi închege primele lor cnezate şi, în 
ultimă instanţă, să formeze un stat unitar, 
căruia i-a revenit şi îi revine un loc des- 
toinic în lume. 

Timp de peste patru secole teri- 
toriul actualei Bucovine a făcut parte din 
Statul Moldovenesc feudal. Prima 
atestare istorică a oraşului Cernăuţi, de 
exemplu, a fost descoperită în diploma 
de la 1408 a domnitorului moldav 
Alexandru cei Bun, prin care acesta 
permitea negustorilor lvoveni să facă 
comerţ pe teritoriul Moldovei. 

În añii 1774 — 1775 Ţara de Sus 
a Moldovei prezenta un mare interes 
geopolitic pentru trei mari imperii de 
atunci — Rusia, Turcia şi Austria. Astfel, 
în urma unui tîrg ruşinos, paitea de nord 
a Ţării de Sus a Moldovei, cuprinzînd 
raioanele actuale Hliboca, Storojineţ, 


Chiţmani, Zastavna, Noua Suliţă, Vijniţa 
şi Putila, precum şi oraşul Cernăuţi, au 
nimerit sub jurisdicţia Curţii Imperiale 
Austriece. 

După destrămarea Imperiului 
Austro-Ungar, Bucovina revine, conform 
hotărtrilor adoptate, în componenţa 
Statului Român,fapt confirmat prin deci- 
zia Conferinței de la Saint-Germain de 
lîngă Paris în anul 1919. 

Pînă în 1940 Bucovina a făcut 
parte din România, însă în urma pactu- 
lui Moiotov-Ribbentrop şi celui de-al 
doilea război mondial, partea ei de nord, 
precum şi Ţinutul Herţei, ce făcea parte 
din judeţul Dorohoi ai Regatului Român, 
au fost încorporate în fosta R.S.S. Ucra- 
ineană. 


SITUAŢIA ROMÂNILOR 
ÎN ANII 1940 — 1941 ŞI 
1944 — 1991 


După încorporarea nordului Buco- 
vinei, Ținutului Herţei şi nordului Basa- 
rabiei în URSS, populaţia românească 
(moldovenească) din aceste teritorii isto- 
rice a avut de suportat o cruntă asuprire. 
În urma promovării unei politici insistente 
de deznaționalizare şi discriminare s-a 
schimbat structura etnică a populaţiei. 
Zeci de mii de gospodari români, într-o 
măsură oarecare înstăriți au fost depo- 
sedaţi de proprietatea lor privată, în 
primul rînd de pămînt, de vite şi de cai, 
de unelte agricole, şi constrînşi să sem- 
neze cereri de intrare în colhoz. La fel 
s-a procedat şi cu averile mănăstirilor, 
societăţilor, fundațiilor şi asociaţiilor, 
care au fost naţionalizate, ca şi imaşurile 
şi pădurile comunelor româneşti, moş- 
tenite de acestea în baza hrisoavelor de 
danie domnească. 

Au fost suprimate premeditat inte- 
lectualitatea şi țărănimea prin arestări, 
deportări în masă şi execuţii. Unele loca- 
lităţi, ca, de exemplu, satele Albovăţ, 
Buci, Frunza, |. G. Duca, Prisaca, Ţînteni 
au fost şterse de pe fața pămîntului. 
Altele, pur şi simplu, au fost depopulate 
treptat. În locul miilor de români împuş- 
caţi şi asasinați la Lunca (7 februarie 
1941) şi la Fîntîna Albă (1 aprilie 1941), 
în locul zecilor de mii de români depor- 
taţi în iunie 1941 şi în perioada de după 
război, precum şi în locul miilor de alţi 
cetățeni trimişi la muncă forţată la mine- 
le de la Donbas, la tăierea pădurilor în 
republica Carelo-Fină şi în lagărele 
morţii de pe țărmurile lacului Onega, la 
desţelinirea pămînturilor din Kazah- 
stan, a fost adusă din întregul imperiu 
sovietic în regiunea Cernăuţi multă 

populație, de regulă, ucraineană sau 
rusă. Astfel, conform recensămîntului 
populaţiei din 1989, peste 130 de mii 
de oameni (15 la sută din numărul total 
al populaţiei regiunii) erau locuitori 
născuţi în alte regiuni ale fostei URSS. 
Autorităţile sovietice au elaborat un pro- 
gram special, în baza căruia au fost 
strămutați din regiunea Cernăuţi cu forţa 
mulţi colhoznici români (moldoveni) în 
regiunile Herson, Nikolaev şi alte regi- 
uni. Mai mult decit att, în conformitate 
cu Decretul Prezidiului Sovietului Suprem 
al R.S.S. Ucrainene, în scopul ucraini- 
zării, în toamna anului 1946 au fost 
schimbate denumirile majorităţii loca- 
lităţilor româneşti din regiunea Cernăuţi. 

Concomitent au fost desfiinţate 
zeci de şcoli româneşti, diferite insti-tuţii 
de cultură, ziare şi reviste, edituri. Printre 
acestea se numără Universitatea, Teatrul 
Naţional, Conservatorul de Muzică şi 
Artă Dramatică, liceele “Aron Pumnul”, 
“Oltea Doamna”, “Marele V. Mihai”, 
ortodox de băieţi, ortodox de fete, şcolile 
normale de învăţători şi de învăţătoare, 
diverse şcoli profesionale, muzeele 
mitropolitan şi “Regele Carol Il”, soci- 
etăţile culturale româneşti: “Societatea 
pentru cultura şi literatura română în 
Bucovina”, Societatea “Doamnele Ro- 
mâne” din Bucovina, Societatea muzi- 
cală “Armonia”, Asociaţia muzicală “Tu- 
dor Flondor”, tipografiile “Mitropolitul Sil- 
vestru”, “Glasul Bucovinei”, “Eminescu”, 
“Mercur” şi altele — circa 30 la număr. 
Concomitent au fost naţionalizate imobi- 
lele ce aparţineau diferitelor societăţi şi 
asociaţii naţionale, ca, de exemplu, 
Palatul! Cultural al Românilor (or. Cer- 
năuţi, Piaţa Teatrală, 3, construit în anii 
1936 — 1939), Casa Naţională a Româ- 
nilor, proprietate a “Societăţii pentru 
cultura şi literatura română în Bucovina” 
(Piaţa Centrală, 9), precum şi casele ce 
au aparţinut filialelor acestei Societăţi din 
Roşa Stîncă, Caliceanca, Clocucica, 
Mahala, Storojineţ, Boian ş. a. A fost sus- 
pendată apariţia tuturor ziarelor româ- 
neşti, printre care publicaţiile de valoare 
naţională, “Glasul Bucovinei”, “Cuvîntul 
ţărănimii”, “Voința şcolii”, revistele “Buco- 
vina literară”, “Făt-Frumos”, “Junimea 
Literară” ş. a. Au fost închise librăriile de 
carte românească, iar bibliotecile — 
judeţeană “|. G.Sbiera” şi municipală 
“Nicolae lorga” — desfiinţate: 

Tot în acea perioadă au fost distru- 
se Monumentul Unirii din Piaţa Centrală 
a oraşului, Monumentul gloriei ostăşeşti, 
ridicat de Ţara Bucovinei întru memoria 
ostaşilor bucovineni din regimentul 
austriac 41 infanterie, căzuţi pe cîmpul 


de luptă, busturile lui Mihai Eminescu, |. 
|. Brătianu, C. Tomaşciuc, precum şi 
statuia poetului german Schiller. 

Au fost desfiinţate şi cinemato- 
grafele româneşti din Cernăuţi. 

Un destin asemănător au avut şi 
bisericile româneşti din regiune. Unele 
dintre ele, cum sunt cele din Movila şi 
Molniţa, au fost dărimate, altele — închi- 
se şi transformate în depozite (bisericile 
de la Horecea, Catedrala Sfinta Paras- 
chiva, Sf. Nicolae, monumentde arhitec- 
tură medievală moldovenească şi altele). 

Cît priveşte şcolile cu predare în 
limba română, amintim doar că numărul 
lor a scăzut de la 113 în 1940 la 87 în 
prezent. O parte din ele, cum sunt, de 
exemplu, şcolile din Corovia, Moiodia, 
Ceahor, Corceşti, Valea Cosminului, 
Tureatca, raionul Hliboca, Colincăuţi, 
raionul Hotin, Cotileu, raionul Noua 
Suliţă, Ciudei, Mihalcea, Cuciurul Mare, 
Baniia Moldovenească, Davideni, raio- 
nul Storojineţ, orăşelul Herţa şi altele, 
au fost transformate în şcoli cu predare 
în limba ucraineană sau rusă, deşi 
majoritatea populaţiei din aceste loca- 
lităţi o constituie românii (moldovenii). 
Şi aceasta ca şi trecerea forţată a şcolilor 
la o grafie străină lor — la cea rusă, s-a 
făcut în pofida voinţei populaţiei, fără ca 
ea să fie consultată. 

Astfel s-a limitat accesul românilor 
la instituţiile de învăţămînt superior, 
împiedicîndu-se numirea lor în funcţii 
administrative şi de conducere. 

Cu alte cuvinte, autorităţile re- 
curgeau cu perseverenţă la diferite mă- 
suri de reducere a numărului românilor 
(moldovenilor) în instituţiile administra- 
tive, proces care se desfăşoară şi mai 
intens în prezent. Aceste şi alte măsuri 
duceau la slăbirea conştiinţei naţionale. 
Mai mult chiar, multora dintre ei în timpul 
înregistrării stării civile, schimbării paşa- 
poartelor, împotriva voinţei lor, li se 
schimba naționalitatea din român în 
moldovean, rus ori ucrainean. Ca urma- 
re, în anii de regim comunist numărul 
românilor (moldovenilor) din regiunea 
Cernăuţi s-a redus considerabil şi, dacă 
ei anterior constituiau majoritatea, în 
prezent au devenit minoritate naţională, 
fiind marginalizaţi ca factor social-eco- 
nomic şi politic. Numai datorită conser- 
vatis mului tradiţional al ţăranilor şi unei 
pături modeste de intelectuali, populaţia 
românească (moldovenească) a putut 
supravieţui tuturor vitregiilor politicii pre- 
meditate de deznaționalizare, asimilare 
şi, în consecinţă, de schimbare a structu- 
rii etnice a populaţiei din regiune. 

În 1991 s-a destrămat imperiul 
sovietic şi Ucraina şi-a obţinut inde- 
pendenţa statală, devenind stat suve- 
ran şi independent. 

Populaţia autohtonă româneas- 
că (moldovenească) spera ca tînărul 
stat ucrainean, națiunea căruia deo- 
potrivă cu românii (moldovenii), a avut 
de suferit represiunile regimului sovi- 
eto-comunist, va reda şi comunităţii 
româneşti (moldoveneşti) libertăţile şi 
drepturile omului care sunt respectate 
în toate statele democratice. Cu atît mai 
mult că “Declaraţia cu privire la minori- 
tăţile naţionale” şi “Legea Ucrainei cu 
privire la minoritățile naţionale din Ucra- 
ina” din 25 iunie 1992 oferea posibilităţi 
juridice relativ satisfăcătoare pentru 
păstrarea specificului național al minori- 
tăţilor în cadru! unei garanţii de stat (arti- 
colui 6). 

Chiar din primii ani de după pro- 
clamarea independenţei statale a 
Ucrainei, autorităţile regionaie n-au 
înţeles necesităţile şi doieanţele popu- 
laţiei româneşti (moldoveneşti), din 
punct de vedere numeric a doua din 
regiune şi a treia din Ucraina. Această 
neînțelegere şi-a găsit expresie în urmă- 
toarele: 

|. Fără răspuns au rămas prin- 
cipalele revendicări, care au fost pre- 
zentate la Primul Congres al Românilor 
din regiunea Cernăuţi (1992), formulate 
ulterior în scrisoarea către conducerea 
statului (către Preşedinte şi Parlament). 

II. Nu s-a ţinut cont de propune- 
rile făcute de conducerile societăţilor 
naţionale româneşti pentru proiectele 
Constituţiei Ucrainei, Programului de 
stat de dezvoltare a culturii minorităţilor 
naţionale din Ucraina. 

II. Pînă în prezent sunt ignorate 
rezultatele referendumului, ce a avut loc 
în raionul Herţa (1993) în chestiunea 
revenirii la denumirile istorice tradi- 
tionale ale localităţilor, şi apelurile 
noastre privind încălcarea dreptului 
minorităţii româneşti de a eterniza amin- 
tirea marilor ei înaintaşi. 

Deşi a fost retrocedată o parte a 
primului etaj al fostei Case Naţionale a 
Românilor societăţilor culturale româ- 
neşii reînfiinţate la Cernăuţi, a fost des- 
chisă o şcoală medie cu predare în lim- 
ba română în centrul oraşului Cernăuţi, 
au fost denumite trei străzi din oraşul 
Cernăuţi întru comemorarea marilor noş- 
tri înaintaşi Aron Pumnul, Vasile Alec- 

sandri şi Alexandru cel Bun, aceasta nu 
soluţionează, însă, problemele naţio- 
nale de bază ale românilor, expuse în 
documentele şi apelurile mai sus menti- 
onate. 

in ultimul timp sub diferite pretexte 
este ignorată legislatia privind protectia 
minorităţilor naţionale, iar demersurile 
către organele puterii de stat sunt califi- 
cate de autorităţiie locale drept acţiuni 
care, chipurile, sunt în contradicţie cu 
interesele Statului Ucrainean şi îi pericli- 
tează integritaiea teritorială. 

Se întreprind diferite încercări de 
a suspenda libertaiea cuvîntului. Un 
exemplu convingător în această privinţă 
constituie procesul intentat în 1994 uni- 
cului ziar românesc independent atunci 
"Plai Românesc", interzicerea căruia a 
fost împiedicată numai graţie atitudinii 
dîrze a conducerii acestei publicaţii, 
intelectualităţii româneşti şi puternicului 
sprijin din partea unor organizaţii ale 
comunităţilor româneşti din Europa. 

În mod artificial se creează ob- 
stacole în calea selectării tinerilor şi 
tinerelor ce urmează să fie trimişi la 
studii în România, în fe! şi chip se recur- 
ge ia reducerea numărului lor, La întoar- 
cerea acasă, aceşti specialişti nu se 
bucură de drepturi egale cu colegii care 
şi-au făcut studiile în Ucraina. Se tergi- 
versează recunoaşterea reciprocă a 
diplomelor universitare, deşi acordui 
privind colaborarea în domeniul culturii, 
ştiinţei şi învăţămîntului semnat de 
guvernele României şi Ucrainei la 3 sep- 
tembrie 1992 prevede acest lucru. Iniţial, 
în presa ucraineană din regiune s-au 
lansat diferite insinuări şi provocării cu 
scopul de a arăta în mod fals că din 
rîndul tinerilor plecaţi la studii în Româ- 
nia arfi pregătiţi terorişti, pentru a răstur- 
na, chipurile, regimul constituţional în 
nordul Bucovinei şi în Basarabia şi a le 
readuce la sînul României. Nu s-a înfi- 
inţat Centrul Ştiinţific şi Cultural Româ- 
nesc la Cernăuţi şi nu sunt luate măsuri 
pentru conservarea monumentelor şi 
jocurilor istorice de o importanţă deose- 
bit de mare pentru spiritualitatea noas- 
tră. Monumentele funerare româneşti 
din cimitirul central al oraşului Cernăuţi 
sunt profanate mereu. Multe din ele au 
fost distruse cu desăviîrşire. 

Cei peste 500.000 de etnici români 
(moldoveni) din Ucraina nu au nici o 
bibliotecă naţională românească, nici o 
librărie, nici o formaţie folciorică profesi- 
onistă în cadru! instituţiilor culturale de 
stat, nici o casă memorială, nici un mu- 
zeu ai marilor noştri înaintaşi, ce atestă 
prezenţa noastră milenară pe aceste 

meleaguri. Mai mult chiar, Statul Ucrai- 
nean prin unele legi şi hotărîri creează, 
de fapt, condiţiile necesare pentru asimi- 
larea populaţiei româneşti. Au devenit 
cunoscute multe cazuri de discriminare 
directă a românilor pe motiv de naţiona- 
litate. Tot mai numeroase devin cazurile 
de purtare grosolană, batjocorire şi mal- 
tratare a tinerilor români, care servesc 
în rîndurile armatei ucrainene. În urma 
torturilor, unii dintre ei sunt aduşi acasă 
morţi. La instituţiile de stat sunt demişi 
din posturile de conducere funcţionarii 
români pe motiv că nu corespund cerin- 
telor profesionale. În locul lor, de obicei, 
sunt numiţi ucraineni, încălcîndu-se 
astfel principiul proporţionalităţii functio- 
narilor după criteriul naţional. De exem- 
plu, la direcţia regională Cernăuţi pentru 
cultură nu lucrează nici un român, mai 
mult chiar, nici unul dintre funcţionarii 
acestei direcţii nu cunoaşte limba 
română. Acelaşi lucru poate fi constatat 
şi în celelalte direcţii, cum sunt cele 
pentru tineret şi de politică regională. 
Majoritatea lucrătorilor direcţiei regiona- 
le în problemele minorităţilor naţionale 
şi migraţiei sunt etnici ucraineni. 

În presa de limbă ucraineană şi în 
publicaţiile Institutului de cercetări buco- 
vinene este denaturată istoria românilor, 
fapt care ultragiază profund națiunea 
noastră. În paginile acestor periodice 
este lezată demnitatea noastră naţi- 
onală, falsificată în mod premeditat 
istoria poporului român, iar cei mai des- 
toinici fii ai neamului nostru — descon- 
sideraţi şi batjocoriţi. 

In ultimul timp, autorităţile pro- 
movează cu fermitate o activitate de 
interzicere a folosirii simbolicii naţio- 
nale, iar în timpul tratativelor cu Ro- 
mânia privind Tratatul de bază în Piaţa 
Centrală a oraşului Cernăuţi i s-a dat 
foc tricolorului. 

Se recurge în continuare, ca pe 
timpul Uniunii Sovietice, la practica de 
a-i înregistra pe români în acte moldo- 
veni. 

Se promovează cu insistenţă poli- 
tica divizării românilor în două naţiuni, 
români şi moldoveni, ceea ce nu cores- 
punde adevărului istoric. 

Din cele spuse mai sus rezultă că 
Statul Ucrainean, de fapt, nu asigură 
drepturile minorităţii româneşti (moldo- 
veneşti), prevăzute de legislaţia ucra- 
ineană. Atragem totodată atenţia asupra 
faptului că în Ucraina lipseşte meca- 
nismul de aplicare a prevederilor legis- 
lative de protecţie a minorităţilor naţio- 
nale, de aceea cerem ca monitorizarea 
acordurilor bilaterale în domeniu dintre 


Ucraina şi România să se facă numai 
cu participarea reprezentanţilor comu- 
nităţii româneşti din Ucraina şi a repre- 
zentanţilor forurilor europene, inclusiv 
a OSCE şi Consiliului Europei. 

Date fiind toate acestea, înaintăm 
următoarele revendicări în numele co- 
munităţii româneşti din Ucraina, care au 
fost discutate şi adoptate unanim în 
repetate rînduri atît la adunările naţio- 
nale ale populaţiei româneşti (moldo- 
veneşti), cît şi formulate în diferite 
demersuri adresate de-a lungul ultimilor 
6 ani autorităţilor locale şi forurilor supe- 
rioare ale conducerii de stat a Ucrainei. 


CONDIŢIILE NECESARE 
PENTRU MENŢINEREA, | 
RENAŞTEREA ŞI DEZVOLTAREA 
NAȚIONALITĂȚI ROMÂNE 
(MOLDOVENEŞTI) DIN UCRAINA 


1. ÎN DOMENIUL SOCIAL-POLI- 
TIC 

1.1. La nivel de stat să fie lega- 
lizat statutul de naţionalitate băştinaşă 
(autohtonă) al populaţiei româneşti (mol- 
doveneşti) care locuieşte compact în 
regiunile Cernăuţi, Odesa şi Transcar- 
patică ale Ucrainei. 

1.2. În conformitate cu Constituţia 
Ucrainei, să |i se garanteze minorităţilor 
naţionale din Ucraina, inclusiv naţiona- 
lităţii româneşti (moldoveneşti), drepturi 
politice şi condiţii de autoexprimare 
egale cu ale naţiunii titulare a statului. 

1.3. Să se asigure prin lege ga- 
ranţii politice, economice şi sociale 
naţionalităţii băştinaşe române (mol- 
doveneşti) din Ucraina în scopul păs- 
trării, renaşterii şi dezvoltării ei. 

A aplica în practică Programul de 
stat de păstrare, renaştere şi dezvoltare 
a naţionalităţii noastre în Conformitate 
cu articolele 3 şi 119 ale Constituţiei 
Ucrainei, începînd din anul 1997. 

1.4. Să fie garantată prin lege cota 
reprezentanţilor naţionalităţii române 
(moldoveneşti) din Ucraina proporţional 
cu numărul (peste jumătate de milion) 
în componenţa Radei Supreme: 2-3 
reprezentanţi din partea regiunii Cer- 
năuţi, 2 reprezentanţi din partea regiunii 
Odesa şi un reprezentant din partea 
regiunii Transcarpatice. 

1.5. Începînd cu anul 1997 să se 
garanteze minorităţilor naţionale din 
Ucraina reprezentarea proporţională în 
organele puterii de stat de toate ni- 
velurile. 

1.6. Să fie înfăptuit pînă în anul 
1999 dreptul naţionalităţii române (mol- 
doveneşti) din Ucraina la crearea auto- 

nomiei:naţional-culturale în conformitate 
cu articolul 6 al Legii Ucrainei cu privire 
ia minoritățile naționale. 

1.7. A crea condiţii reale şi a-i 
acorda în mod garantat, începînd cu 
anul 1998, limbii române statutul de 
limbă oficială, ca şi limbii de stat, în 
localităţile unde naționalitatea română 
(moldovenească) din Ucraina locuieşte 
compact. 

1.8. In conformitate cu articolul 7 


al Legii Ucrainei cu privire la minoritățile 


naţionale, a-i acorda naţionalităţii româ- 
ne (moldoveneşti) din Ucraina dreptul 
de a folosi liber simbolica națională tradi- 
ţională, paralel cu cea de stat, în locali- 
tăţile populate compact de români (mol- 
doveni). 

1.9. Pe parcursul anilor 1997 — 
1998, să fie redate pe cale legislativă 
localităţilor româneşti (moldoveneşti) 
din regiunile Cernăuţi, Odesa şi Trans- 
carpatică denumirile toponimice tradi- 
ţional-istorice, schimbate arbitrar în anii 
de după război. 

1. 10. Să fie retrocedate organiza- 
ţiilor obşteşti româneşti casele naţionale 
ce au aparţinut în baza dreptului de 
proprietate privată societăţilor româneşti 
şi în mod abuziv au fost confiscate în 
anul 1946 de către RSS Ucraineană: 

a) Casa Naţională a Românilor 
(or. Cernăuţi, Piaţa Centrală, 9); 

b) Palatul Cultural al Românilor 
(or. Cernăuţi, Piaţa Teatrului, 3, construit 
în anii 1936—1939); 

c) Clădirile Internatelor pentru 
băieţi (or. Cernăuţi, str. Tobilevici, 1); 

d) Alte imobile şi case din regi- 
unile Cernăuţi, Odesa şi Transcarpa- 
tică, care au aparţinut organizaţiilor ob- 
şteşti, bisericilor, şcolilor şi altor comu- 
nităţi. 

1.11. A aloca anual din bugetul 
de stat al Ucrainei mijloace pentru asi- 
gurarea activităţii normale a organi- 
zaţiilor obşteşti ale minorităţilor naţi- 
onale din Ucraina, în conformitate cu 
articolul 11 al Constituţiei şi cu Legea 
Ucrainei cu privire la minoritățile naţi- 
onale. 

1.12. A acorda naţionalităţii româ- 
ne băştinaşe din Ucraina statutul de 
popor reprimat şi deportat cu reabilitare 
deplină, restituirea sau compensarea 
avutului confiscat, precum şi redarea 
drepturilor şi înlesnirilor în corespundere 
cu dreptul internaţional. 

1.13. A asigura protecţie de stat 
mediului istoric, natural şi etnocultural 
de trai al naţionalităţii române (moldo- 
veneşti) băştinaşe din Ucraina. 

1.14. A contribui la dezvoltarea în 


condiţii prieinice a contactelor libere şi 
strînse între comunitatea românească 
(moldovenească) din Ucraina şi Patria 
sa istorică în toate domeniile de activitate 
vitală, în conformitate cu legislaţia în 
vigoare şi cu angajamentele interna- 
tionale pe care şi le-a asumat Ucraina. 

1.15. A elimina contradicţiile pe 
care le conţin legile şi instrucţiile speciale 
ale serviciului vamal, care limitează acţi- 
unea Legii Ucrainei cu privire la minori- 
tăţile naționale şi principiile dreptului 
internaţional. 

1.16. A asigura difuzarea reci- 
procă liberă a informaţiei şi presei între 
Ucraina, România şi Republica Mol- 
dova. 

1.17. A înfiinţa o tele-radiocom- 
panie de stat care să transmită pro- 
grame în limba maternă pentru mino- 
ritățile naţionale cu repartizarea de tele- 
radiocanale aparte. 

Să fie instalate în anii 1997—1998 
teletransmiţătoare pentru recepționa- 
rea emisiunilor de televiziune din Ro- 
mânia şi Republica Moldova de către 
populaţia din regiunile Cernăuţi, Odesa 
şi Transcarpatică. 

1.18. A deschide cît mai curînd un 
consulat al României în oraşul Cernăuţi. 

1.19. A permite românilor (moldo- 
venilor) care locuiesc în Ucraina pe- 
lerinaje ia sfintele mănăstiri din jude- 
tele Suceava, laşi, Botoşani, Galaţi, 
Tecuci şi din alte judeţe ale României. 

1.20. Pe cale legislativă, în anii 
1997—1999, să se acorde regiunilor 
Cernăuţi şi Odesa statutul de Euro- 
regiune, iar regiunii Transcarpatice — 
statutul de zonă economică liberă. 

(La referendumul din 1991 popu- 
laţia regiunii Cernăuţi a votat pentru 
instituirea de zonă economică liberă). 

1.21. Urmînd tradiţiile bucovi- 
nene, să fie reînfiinţate, începînd cu anii 
1997—1998, în regiunile Cernăuţi şi 
Odesa unităţi militare în care să facă 
serviciul militar recruţii de toate naţio- 
nalităţile din aceste regiuni multi-naţi- 
onale. Să fie stabilită ordinea ca recruţii 
români (moldoveni) să-şi facă serviciul 
militar în ţinuturile unde ei locuiesc com- 
pact. 

1.22. Prin lege să fie garantată 
apărarea demnităţii naţionale a popoa- 
relor Ucrainei, dreptul la studierea isto- 
riei obiective, să fie exclusă orice formă 
de discriminare naţională. 

1.23. Să fie permisă în Ucraina pe 
cale legislativă cetăţenia dublă. 

1.24. În anii 1997—1998 să fie for- 
mată o comisie interparlamentară din 
reprezentanţi ai parlamentelor Ucrainei, 

României şi Republicii Moldova pentru 


a controla respectarea drepturilor şi 
libertăţilor minorităţilor naţionale din 
aceste state. 


2. ÎN DOMENIUL CULTURII 


2.1, În anii 1997—1998 să fie 
elaborat şi aplicat în viaţă Programul de 
stat de păstrare, renaştere, dezvoltare 
şi apărare a culturii, artelor, învăţămîn- 
tului, ştiinţei, tradiţiilor şi obiceiurilor 
naţionalităţii române (moldoveneşti) din 
Ucraina. | 

2.2. În anii 1997—1998 să fie creat 
ia Cernăuţi Centrul de cultură româ- 
nească, în cadru! căruia să fie înființate: 

a) o bibliotecă naţională; 

b) un centru ştiinţific pentru stu- 
dierea limbii, istoriei, culturii poporului 
român şi a vieţii reprezentanţilor lui de 
vază; 

c) un muzeu etnografic şi o sală 
de expoziţii; 

d) o secţie de informatică; 

e) secţii sportive, cercuri de cine- 
matografie şi de teie-radioamatori, for- 
matii artistice de amatori, orchestre de 
instrumente populare. 

2.3. În anii 1997—1998 să fie cre- 
ate trupe româneşti (moldoveneşti) pe 
iîngă teatrele de stat ucrainene din 
oraşele Cernăuţi, Odesa şi Ujgorod. 

2.4. Să fie înălţat în 1997 în centru! 
oraşului Cernăuţi un monument marelui 
poet ciasic ai poporului român Mihai 
Eminescu. 

2.5. A ridica un monument lui Şte- 
fan ce! Mare şi Sfînt în Codrii Cosmi- 
nului. 

2.6. Cît mai curînd să fie deschi- 
să Casa-muzeu “Mihai Eminescu” pe 
strada Aron Pumnul, Nr. 19, în oraşul 
Cernăuţi. 

2.7. Să fie eternizate numele celor 
mai de seamă reprezentanţi ai popo- 
rului român (moldovenesc) în denumi- 
rile date unor străzi din oraşele (Kiev, 
Lvov, Odesa, Cernăuţi, Ujgorod, Ismail) 
şi în localitățile strîns legate de viaţă şi 
activitatea lor. 

2.8. in anii 1997—1998 să fie 
deschise biblioteci naționale româneşti 
în oraşele Cernăuţi, Ismail, Cetatea Albă, 
Chilia, Teceu, Noua Suliţă, Herţa, Hlibo- 
ca, Storojineţ ş. a., completîndu-le cu 
literatură în limba maternă. 

2.9. A crea condițiile necesare şi 
a aloca anual mijloace din bugetul de 
stat pentru editărea cărţilor, revistelor, 
literaturii pentru copii în limba română. 

2.10. Să fie alocate anual mijloa- 
ce din bugetul de stat pentru organiza- 


rea a festivalurilor formațiilor mazicale şi 
folclorice, expozițiilor de carte, creaţii de 
artă plastică şi sculptură de autori 
români. 

2.11. A asigura protecţia de stat a 
monumentelor istoriei şi culturii po- 
porului român. 

2.12. Să fie scutit de plata taxei 
vamale, a impozitelor, inclusiv taxa pe 
valoarea adăugată, orice ajutor umani- 
tar, primit din România şi Republica 
Moldova, inclusiv cărţile editate în Ro- 
mânia şi Republica Moldova. 

2.13. Să fie scutite de cenzură 
cărţile şi revistele, precum şi manualele 
importate din România şi Republica 
Moldova. 

2.14. A sprijini prin diferite mij- 
loace activitatea editurilor şi redacţiilor 
ce asigură apariţia cărţilor, ziarelor şi 
revistelor în limba română. Această pro- 
ducţie trebuie să fie scutită de piata taxei 
pe valoarea adăugată şi de alte impo- 
zite. 


3. ÎN DOMENIUL ÎNVĂŢĂMÎNTULUI 


3.1. În anul 1998 în oraşul Cer- 
năuţi să fie deschisă o universitate de 
stat cu predarea în limba română pentru 
cei aproximativ 500 de mii de români 
(moldoveni) din Ucraina. 

3. 2. Pe lîngă instituţiile de învăţă- 
mînt mediu de specialitate şi cele 
profesionale existente să fie deschise 
grupe cu predarea în limba română în 
regiunile Cernăuţi, Odesa, Transcar- 
patică şi în alte regiuni. 

3. 3. În anii 1997—1999 a des- 
chide licee de artă în raioanele Noua 
Suliţă, Hliboca, Herţa, Storojineţ, Ismail, 
Chilia, Cetatea Albă, Teceu, mai ales în 
localităţile mari populate compact de 
români (moldoveni). 

3. 4. A asigura la timp şcolile 
româneşti cu literatură şi manualele ne- 
cesare în limba maternă. 

3. 5. Să fie asigurată editarea în 
limba română a unor reviste ştiinţifice şi 
literare, precum şi a unor monografii, 
anale în diverse domenii de activitate 
ale românilor. 

3. 6. A garanta dreptul românilor 
(moldovenilor) de a pleca liber la învă- 
ţătură în România, Republica Moldova 
şi în alte ţări. 

3. 7. Să fie soluţionată chestiunea 
echivalenţei şi valabilităţii în Ucraina a 
diplomelor primite de români (moldo- 
veni) la instituţiile de învățămînt din Ro- 
mânia şi Republica Moldova, precum şi 
a titlurilor ştiinţifice. 

3. 8. A contribui la deschiderea 


Siara de veghe 


localităţile populate compact de români 
(moldoveni). 


4. ÎN DOMENIUL ECOLOGIEI 


4,1. Începînd din anul 1997, a 
interzice pe cale legislativă tăierea 
excesivă a pădurilor şi exploatărilor 
forestiere care duc la nimicirea masi- 
velor de păduri. 

4. 2. A proclama în anul 1997 Co- 
drii Cosminului Parc Național, monu- 
ment istoric de importanță națională 
pentru românii din regiunea Cernăuţi. 

4. 3. A restitui comunităților şi po- 
pulaţiei româneşti de la sate pădurile 
ce le-au apartinut în baza dreptului de 
propristate privată. 

4. 4. A antrena ecologi pe baze 
obşteşti din rîndul românilor la efec- 
tuarea expeitizalor ecologice în cadrul 
Euroregiunii. 


5. ÎN DOMENIUL RELIGIEI 


5.1. A crea un episcopat româ- 
nesc independent în cadrul Mitropoliei 
Bucovinei restabilite în drepturi. 

5. 2. A lua măsuri în vederea re- 
naşterii fondului bisericesc de binefa- 
cere. 

5. 3. A scuti comunitățile religi- 
oase de plata impozitelor pentru exploa- 
tarea bisericilor ce le apartin. 

5. 4. A scuti de taxe vamale şi 
impozite, inclusiv de taxa pe valoarea 
adăugată, obiectele de cult, materiale- 
le de construcţie, literatura religioasă, 
primite ca ajutor umanitar de credincioşi 
din satele româneşti. 


17 aprilie 1997, Cernăuţi 


CU ALEASĂ CONSIDERAŢIE, 


Preşedintele Alianţai Creştin- 
Democrate a Românilor din Ucraina 
C. Y. OLARU 


Praşadintele Asociaţiai Ştiin- 
țifico-Pedagogice “Aron Pumnul” din 
Ucraina 

A. Y. CONSTANTINOVIGI 


Preşedintele Societăţii Cultural. 
Ecologiste de Binefacara zi Gospo- 
dărească “Stejarul” 

|. 5. VORONCA 


şcolilor cu predarea în limba română în 

Preşedintele Societății Medicale 
regionale “Isidor Bodea” din Cernăuţi 
I. M. BROASCĂ 


Directorul ziarului independent 
“ Arcaşul” 
V. D. TĂRIŢEANU 


Directorul Editurii “Alexandru cel 
Bun” 
A. G. CERNOV 


Directorul ziarului independent 
“Piai Românesc” 
Ş. M. BROASCĂ 


Directorul revistei pentru copii 
“Făgurel” 
S. S5. GOCIU 

Limba Română 


Augustin POP 
Cluj 


LIBERTY BINGO 


S-a realizat 

un premiu de linie 

şi un premiu de bingo. 
Închidem partida. 

Se pun în vînzare cartoane 
la preţul de: GRATIS. 
S-a vîndut un număr 

de 23 de milioane 

de cartoane. 

Premiu de linie: 
România. 

Premiu pentru bingo: 
românii. 

La această partidă 

nu participă 

miliardarii de carton. 
Vă dorim mult succes. 
Bila maximă 

pentru premiul acumulat 
este 1989. 

Vă rugăm nu gîndiți, 
faceţi linişte 

şi democraţie. 

Începem. 

Primul număr extras 
este 13: 

Transilvania. 

Se aude o voce germană: 
LINIE! 

Verificăm cartonul 

cu numărul 1944. 

Linie corectă. 

Invităm la pupitru 
Germania, Austria şi Ungaria. 
Continuăm pentru bingo. 
Următorul număr extras 
este 7: 


Moldova. 

Se aude o voce orientală: 

BING-BING, BINGO! 

Verificăm cartonul 

cu numărul 1918. 

Bingo corect. 

Moldova se acordă 

Coreei. 

Continuăm pentru telebingo. 

Următorul număr extras 

este 10: 

Muntenia. 

Se aude o voce italiană: 

CAZZO! CHE FORTUNA! 

Verificăm cartonul 

cu numărul 1996. 

Telebingo aproape corect. 

Se acordă italienilor 

Muntenia, Dobrogea, Oltenia 

şi Banatul. 

Continuăm pentru robingo. 

Următorul număr extras 

este 4. 

STOP JOC! 

S-a strigat robingo. 

Verificăm cartoanele 

cu numerele 1997, 1998, 
1999, 2997. 

Robingo incorect, 

Premiile totale 

se acordă 

Fondului Monetar Internaţional, 

Statelor Unite ale Americii, 

Comunităţii Europene 

şi statelor NATO. 

Felicităm cîştigătorii. 

La partida specială 

de mîine 

vor concura 

Rusia şi China. 

Vă mulţumim pentru participare 

şi vă dorim 

somn uşor. 


(Oradea, 1 iunie 1997) 

TRATATUL CU UCRAINA 


Tratatul cu Ucraina 

nu este un compromis istoric, 

ci unul anistoric. 

Românul e atemporal 

ca întotdeauna. 

Cine nu crede 

să-l citească pe Blaga 

sau oricare variantă 

a Programului de guvernare 

a lui Victor Ciorbea. 

Noi nu vom renunța 

niciodată 

la Insula Şerpilor. 

Din păcate, 

şerpii au hotărît 

să renunțe la ea. 

Oricum, 

ucrainenii din România 

vor putea prinde liniștiți 

şerpi pe insula Şerpilor 

iar românii din Ucraina 

vor putea şerpui 

la fel de liniştiți. 

La Cernăuţi se va înfiinţa 

o crescătorie românească de şerpi 
iar la Suceava 

o crescătorie ucraineană de melci. 
Locuitorii din zona transfrontalieră 
de pe ambele maluri 

ale tratatului Ribbentrop-Molotov 
vor putea face 

schimb de şerpi şi de melci. 

În Ucraina un şarpe 

va costa doi melci 

iar în România 

un melc va costa 

trei şerpi. 

Profitul astfel obţinut 

va fi folosit 

pentru construirea 

de şcoli, spitale, biserici, 

drumuri, poduri, grilaje, 

ziduri berlineze etc. (Cluj, 10 mai 1997) 


Limba Momână 


Prof. univ. dr. 
Nicolae MATCAŞ 
Chişinău 


O ÎNTREPRINDERE 
FALITA SAU 

ACAD. ION PETROVICI 
VERSUS 

PETRE P. MOLDOVAN 


Anonimul Petre P. Moldovan 
recurge la uz de fals atunci cînd, 
pescuind în scrisul sau în spusele unor 
intelectuali români din dreapta Prutului 
cuvinte şi îmbinări de felul “moldo- 
veni”, “a vorbi moldoveneşte”, “limbă 
moldovenească” , “pronunție moldo- 
vensască”, vrea să ne insufle că 
aceştia ar recunoaşte existenţa unei 
naţiuni aparte, națiunea moldo- 
venească, şi a unei limbi aparte, limba 
moldovenească, deosebite de 
națiunea română şi, respectiv, limba 
română.! Este ştiut că atunci cînd un 
cetățean al României spune că e 
moldovean, un altul — că e oltean, 
un al treilea — că e bănăţean, un al 
patrulea maramureşean etc. etc., el 
nicidecum nu renunţă la etnonimul 
român, ci nu vrea decit să sublinieze 
locul de unde provine (din Moldova, 
respectiv, din Oltenia sau din Banat, 
din Maramureş etc.). La fel, atunci cînd 
spune că, bunăoară, cutare “vorbeşte 
moldoveneşte”, cutare “are un 
pronunțat accent muntenesc”, iar pe 
cutare “îl cunoşti după vorbă că e 
bănăţean”, este limpede că avem de 
a face cu prezenţa unor particularităţi 
locale de vorbire (moldovenești, 
munteneşti, bănăţene) ale limbii 
române, nicidecum însă cu limbi 
diferite. Chiar şi sintagma “limba 
moldovenească” în uzul curent al 
românilor nu înseamnă altceva decit 
limba română vorbită în regiunea 
istorică Moldova sau de descendenţii 
de pe acele meleaguri care, ia 
schimbarea locului de trai, nu au 


REST Er E ea 


renunţat la unele particularități de 
vorbire proprii regiunii istorice din care 
provin. Numai cei care au săvirşit 
raptul odios de la 1812 al Basarabiei 
şi cel de la 1940 al Bucovinei de Nord 
şi al ținutului Herţa, precum şi 
aserviţii acestora din rîndul autoh- 
tonilor au îins să ascundă această 
nelegiuire prin atribuirea unor noi 
semnificaţii cuvîntului “moldoveni” şi 
îmbinării de cuvinte “limba moldo- 
venească”: o naţiune sau un popor 
nou, moldovenesc, care se opune 
celui român, şi, respectiv, o nouă 
limbă romanică orientală, moldo- 
veneasca, ce se opune limbii române. 
Oamenii de aceeaşi obîrşie, de 
acelaşi sînge — părinţi, fraţi, surori, 
bunei, străbunei —, toţi buni români, 
descendenţi ai legendarilor daci şi 
romani, s-au trezit într-o bună zi, la 
voinţa ocupanților şi a slugoilor 
acestora din propria lor comunitate, 
străini, făcînd parte din naţiuni şi 
popoare diferite! Mai mult decit atit: 
li s-a inoculat, timp de peste un veac 
şi jumătate de ocupaţie, ideea cum 
că ei ar vorbi o altă limbă decît românii 
din România, şi s-a făcut tot posibilul 
(prin împrumuturi lexicale şi 
semantice fără noimă din limbile rusă 
şi ucraineană, prin deromanizarea 
lexicului, prin modificarea structurii 
intonaţionale a frazei şi reorientarea 
pronunţiei ş. a.) ca idiomul lor să se 
deosebească din ce în ce mai mult 
de cel din România. Trecuţi prin pro- 
paganda şi şcoala rusească şi cea 
sovietică, mulți români moldoveni din 
fosta Basarabie şi din Transnistria, şi 
chiar din regiunea Cernăuţi au ajuns 
a crede sau, cel puțin, au acceptat 
tacit că ar fi moldoveni (altcineva decit 
românii) şi că ar vorbi limba 
moldovenească, o altă limbă decit 
cea română. Ceea ce nu se poate 
spune despre românii moldoveni din 
dreapta Prutului, care, numindu-se 
moldoveni după locul de naştere sau 
de trai şi acceptind, cu o doză de 
îngăduinţă, că ar vorbi moldoveneşte, 
sunt conştienţi de faptul că fac parte 
din națiunea sau poporul român şi că, 
în pofida pariicularităţilor iocale de 
vorbire (al aşa-zisului “accent 
moldovenesc”), vorbesc, totuşi, 
româneşte. A le atribui românilor din 


Opinii şi atitudini 


tico-ideologice ale termenilor 
“moldoveni” , “limbă moldovenească” 
pe care le mai comportă aceste 
cuvinte în uzul unor moldovenişti şi 
al unor necunoscători ai adevărului 
istoric şi ştiinţific din rîndul oamenilor 
simpli din stînga Prutului înseamnă a 


comite o fraudă. Exact ceea ce se - 


constată în cazul lui Petre P. Moldo- 
van şi în diversiunile pedeamiştilor şi 
ale interfrontiştilor. | 

O jertfă a unei atare diversiuni a 
devenit şi academicianul român lon 
Petrovici (1882—1972), profesor 
universitar, filozof, scriitor, om politic 
şi de stat, fost ministru al lucrărilor 
publice (1926), al educaţiei naţionale 
(1937—1938), al culturii şi cultelor 
(1941, 1943—1944), vicepreşedinte al 
Academiei Române (1938—1941).2 

Orice rînd, orice exemplu din 
falsul Moldovenii în istorie are 
scopul să-i menţină pe neiniţiaţi la 
convingerea că moldovenii au 
constituit o naţiune aparte faţă de 
români şi că ar vorbi o altă limbă decît 
româna. Invocîndu-se faptul că un 
savant român afirmă că ar fi moldovan 
şi că ar vorbi moldoveneşte, Petre P. 
Moldovan vrea să-i atribuie omului de 
ştiinţă român ideea că acesta din urmă 
ar pleda şi el, ca şi Moldovan, pentru 
delimitarea a două popoare şi limbi 
diferite: moldovenesc — român şi, 
respectiv, moldovenească — 
română. 

La p. 143 a scriiturii sale Petre 
P. Moldovan se erijează în postura de 
cronicar nepăitinitor care nu face decît 
să opereze “unele spicuiri docu- 
mentare din autori români-profesori, 
oameni simpli, academicieni, cărora 
nu le-a fost şi nu le este ruşine să 
afirma că sunt moldoveni şi că 
vorbesc moidoveneşte (subi. n. — 
N.M.) sau care au folosit şi folosesc 
termenii moldoveni, limba meldo- 
venească” (ultimele sublinieri sunt ale 
autorului — N. M.). Sigur că nu se 
sfiesc, după cum nu se sfiesc nici 
profesorii, academicienii sau oamenii 
din actuala Republică Moldova sau cei 
„care s-au pomenit, din voia ruşilor, în 
hotarele actuale ale Ucrainei sau ale 
altor state din fosta U.R.S.S. Numai 
că cei din România sunt conștienți toți 

moldoveni, 
moldovenească nu se opun terme- 
nilor români, română, ci, sunt subor- 
donați acestora, prin conţinutul lor 
incluzîndu-se în ei (în raportul “parte- 
întreg”), pe cînd în Republica Moldova 
nu toţi conştientizează lucrul acesta 
— situaţie de care şi profită impostori 
de-aide P. P. Moldovan. 

La p.144 el se referă la spusele 
academicianului român lon Petrovici: 
“Unii membri ai Academiei Române 
nu s-au intimidat să folosească limbă 
moldovenească”. Academicianul! lon 
Petrovici nota: “M-am născut la 
Tecuci... regiunea Moldovei de Jos. 
Regiunea fără recunoaştere oficială 
putea fi indicată ca atare atît 
geografic cît lingvistic. Acest din 
urmă epitet i se cuvenea în măsura 
în care limba moldovenească se 
vorbea la noi, avînd şi dînsa accentul 
specific al pronunţiei moldoveneşti 
în genere. Ştiam din spusele celor 
mari că unele lucruri se cheamă altfel 
peste Milcov decît în Moldova la noi” 
(subl. sunt ale lui P. P. Moldovan — 
N.M.). După urîta-i deprindere, 
anonimul nu indică în text nici sursa 
(inclusă, ce-i drept, la Bibliografie), 
nici pagina. Citatul este luat din 
lucrarea memorialistică a lui lon 
Petrovici De-a lungul unei vieţi. 
Amintiri, tipărită la Editura pentru 
Literatură, B., 1966. Nu mă puteam 
împăca în nici un fel cu gîndul că 
simtul limbii materne nu i-ar dicta unui 
autor român, fie el şi moldovean, 
structura corectă a corelaţiei 
sintactice atît.. cît şi. Deschid lucra- 
rea menţionată a lui lon Petrovici la 
pag. 7 şi găsesc expresia întrebuința- 
tă corect (“atit geografic cit şi 
lingvistic”); deci greşeala e a 
moidovenistului Petre P. Moldovan, 
care pretinde că ar vorbi altă limbă 
decit româna. “Alta”, nici vorbă, una 
împestriţată la tot pasul cu greşeiii 

Nu-mi insufla încredere nici 
formularea atribuită lui lon Petrovici 
“în măsura în care limba moldo- 
venească se vorbea la noi”, căci sa 
lăsa să se strecoare gindul (pe care 
vrea cu tot dinadinsul să-i promoveze 
P. P. Moldovan) că pe o parte a 
teritoriului României, şi anume în 
Moldova de Jos, se vorbea o altă 

Limba Română 


limbă decît româna. Citesc atent la 
aceeaşi pag. 7 şi observ tertipul la 
care a recurs falsificatorul: acesta a 
omis cu bună ştiinţă pronumele relativ 
ce (“în măsura în care limba moldo- 
venească CE se vorbea la noi”), 
precum şi finele acestei propoziţii: 
“... limba moldovenească ce se 
vorbea la noi, avînd şi dînsa accentul 
specific al pronunţiei moldoveneşti în 
genere, poseda însă mai puţine 
cuvinte deosebitoare de voca- 
bularul muntenesc”. Nu sunt atît de 
nevinovate aceste omisiuni cum s-ar 
părea la o privire neatentă. Căci prin 
întrebuinţarea relativului ce autorul 
vrea să ne sugereze că la Tecuci, 
locul naşterii sale, şi în Moldova de 
Jos în genere se vorbea o altă 
“limbă” moldovenească decit în alte 
regiuni ale Moldovei. Această “limbă”, 
vrea să ne spună el, cu tot “accentul 
specific al pronunţiei moldoveneşti în 
genere”, ceea ce înseamnă cu toate 
particularităţile de rostire ce 
deosebesc vorbirea locală a românilor 
din Moldova în genere de cea a 
muntenilor să zicem, sau a bănăţe- 
nilor, maramureşenilor ş. a. m. d., 
avea totuşi, la nivel lexical, mai puţine 
cuvinte care ar fi deosebit-o de 
vocabularul graiului muntenesc decît 
moldoveneasca însăşi vorbită în alte 
zone ale Moldovei. Deosebirea dintre 
“moldoveneasca”din Tecuci şi 
“munteneasca” din “Ţara Româ- 
nească”, adică, ţine mai mult de 
pronunție decît de vocabular. 
“Moldoveneasca” din alte zone ale 
Moldovei conţine, după cum s-a 
convins mult mai tîrziu domnul aca- 
demician, mult mai multe elemente de 
vocabular care o deosebesc de 
“muntenească” decît cea din Moldova 
de Jos. În copilărie şi adolescenţă 
însă el credea că orice cuvînt ce nu 
se întrebuinţează în graiul său local 
ar fi muntenesc. Ne-o spune chiar în 
continuarea citatului la care ne 
refeream: “Aşa îmi amintesc că, citind 
pentru întîia dată într-o carte vorba 
“curechi”, curentă în Moldova de Sus, 
dar complet nefolosită prin părţile 
noastre, am crezut, un moment, că 
este un cuvînt muntenesc”? (subl. 
n. — N. M.). . 
Academicianul român lon 


Petrovici atribuie aici cuvîntului 
“limbă”, şi îmbinării “limba moldo- 
venească ce se vorbea la noi”, ca orice 
român sau ca orice om cu scaun la 
cap de altă origine care cunoaşte limba 
română, sensul uzual de “mijloc de 
exprimare a gîndurilor, sentimentelor, 
stărilor, voinţei etc. prin liber grai 
învăţat de la mama de-acasă, de la 
părinţi, fraţi şi de la cei din jur”; 
“vorbire”; “idiom”; “grai” (comparaţi 
sintagmele limba mamei mele, 
limba mea de-acasă, limba consă- 
tenilor mei, limba ţăranului de la 
coarnele plugului, limba moldo- 
veanului, limba munteanului, limba 
ardeleanului etc.). În această 
accepţiune a cuvîntului am putea 
parafraza zicala “Cîte bordeie, atitea 
obiceie”: Cîte localităţi, cîte regiuni, 
ba chiar cîţi vorbitori — tot atitea limbi. 
Dar numai în aceasta! Şi numai în 
acest sens românii se exprimă că într- 
o zonă se vorbeşte moldoveneşte, 
în alta — munteneşte, în a treia 
bănăţeneşte etc. Ne-o confirmă 
acelaşi. academician român lon 
Petrovici, pe care anonimul Petre P. 
Moldovan vrea să ni-l prezinte ca adept 
al unei “limbi moldoveneşti” aparte ce 
s-ar: deosebi net de română şi ar 
constitui o nouă limbă romanică: 
“Cînd i-am predat cearşaful, spun pe 
moldoveneşte : prostire. Haz general, 
cu dl pedel în frunte, care adaugă 
hohotind: “Vai! Moldovenii ăştia au 
nişte cuvinte caraghioase!” În sfîrşit, 
mai înmînez o bucată-două şi, 
deodată, ajungînd la prosop, mă 
opresc sastisit, bănuind că pe 
munteneşte nu se spune tot aşa” 
(DLVA, p. 90). “Moldoveneasca” de la 
Tecuci e un alt fel de vorbire decît 
“munteneasca” de la Bucureşti sau 
“olteneasca” de la Tîrgu-Jiu, s-a 
convins tînărul moldovean lon 
Petrovici atunci cînd s-a pomenit la 
liceul Sfintul Sava din Bucureşti în 
compania unor colegi veniţi din di- 
verse zone româneşti, precum se 
deosebesc şi moldovenii prin felul lor 
de a fi de munteni, de olteni, de 
ardeleni ş. a. m. d., însă tot el şi cu 
atît mai mult academicianul lon 
Petrovici îşi dă bine seama că şi 
“moldoveneasca”, şi “munteneasca” şi 
“olteneasca”, şi “bănăţeana” etc. etc. 

sunt varietăţi teritoriale ale uneia şi 
aceleiaşi limbi — limba română, 
după cum şi moldovenii, şi mun- 
tenii, şi oltenii, şi bănăţenii sunt 
reprezentanţi ai uneia şi aceieiaşi 
naţiuni — națiunea română, ai 
unuia şi aceluiaşi popor— poporul 
român. Academicianul ne-o spune 
explicit în toate lucrările sale şi numai 
un renegat de teapa lui Petre P. 
Moldovan încearcă să-i atribuie 
gînduri care nu-i aparţin. 

Aţi observat cum îşi începe 
diversiunea anonimul din Republica 
Moldova? “Unii membri ai Academiei 
Române (îl are în vedere pe di acade- 
mician lon Petrovici — N. M.) nu s-au 
intimidat să folosească limba 
moldovenească...” Anonimul creea- 
ză în mod intenţionat situaţia de 
echivoc. În ce accepţiune e folosită 
sintagma limba moldovenească: 
aceea de “termenul limba moldo- 
venească” sau de “mijlocul de 
comunicare numit limba moido- 
venească” şi care e cu totul altceva 
decit limba română? Cititorului de rînd 
i se sugerează ideea că academi- 
cianul român ar recunoaşte existenţa 
unei alte limbi, cu alt nume decit cea 
românească (şi, implicit, a unui alt 
popor, cu alt nume decît cel român). 
lar dacă se va găsi cineva care să-l 
prindă cu ocaua mică, el îşi lasă şi o 
portiţă deschisă pentru a spune că a 
avut în vedere îmbinarea “limba 
moldovenească”, pe care ce adevărat 
că o întîlnim în exprimarea lui lon 
Petrovici. O întîlnim, numai că nu cu 
semnificaţia politico-ideologică pe 
care i-o atribuie diversionistul, aşa 
cum rezultă limpede din comentariul 
nostru de mai sus. 

Cititorul român din Republica 
Moldova are posibilitatea să se 
convingă de adevărul că moldoveanul 
din Tecuci lon Petrovici nu are de ce 
să se intimideze atunci cînd foloseşte 
cuvinte şi sintagme ca “moldovean”, 
“moldoveni”, “limbă moldovenească”, 
“a vorbi moldoveneşte” etc. cum nu 
are această reţinere nici atunci cînd 
recurge la cuvinte şi expresii ca 
“ardeleni”, “olteni”, “munteni”, 
“bucovineni”, “basarabeni”, “munte- 
neşte” etc. etc., pentru că în România 
nimeni nu a întreprins o campanie de 


ostracizare a acestor vocabule (cum 
sunt ostracizate cuvinte şi îmbinări ca 
“Basarabia”, “basarabeni”, “limba 
română” ş. a. în R. M.). lată-le folosite 
în diverse contexte şi în diferite lucrări 
ale acad. lon Petrovici: “Una din 
hărţuielile frecvente, mai ales la 
început, erau glumele îndreptate 
contra moldovenilor — eram vreo 
trei în total — pentru modul lor de 
pronunțare şi pentru cele cîteva vorbe 
dialectale. Aveam de luptat cu o 
majoritate de munteni, cărora |i se 
asociau şi oltenii” (DLVA, p. 89); 
“Primul — la cursul inferior — era un 
moldovean moale şi bun, dar cu ceva 
ridicol în comportare, aşa că la dînsul 
era zgomot în clasă şi i se aruncau 
cuvinte deplasate. Cel de-al doilea, un 
ardelean sever, care impunea tăcere, 
nu era în stare să ne arate nici 
frumuseţile limbii, nici valoarea operei 
de tradus” (DLVA, p. 116); “Vorba lui 
Xenopol era familiară, nepretenţioasă 
şi c-o intonare moldovenească care 
numai metalică n-o făcea” (DLVA, 
p. 408); “Eu am crezut totdeauna că 
sufletul moldoveanului basarabean 
a ieşit întreg din grelele încercări la 
care a fost supus timp de mai bine de 
o sută de ani”; “... românii buco- 
vineni, încă supuşi austriecilor, 
căpătaseră autorizaţia de-a come- 
mora şi dînşii pe marele domnitor al 
Moldovei, care îşi avuse capitala într- 
un oraş [acum] austriac, iar mormîntul 
într-o mănăstire ce aparţinea de 
asemenea bucății de pămînt 
moldovenesc care, de mai bine de 
un secol, devenise provincie austria- 
că”s; “pe peronul ieșirii, în timp ce-mi 
căutam trăsura, se apropie de mine 
un om cu ochelari şi bombă şi-mi 
spune cu accent basarabean: — Ce 
mai faceţi, domnule profesor?”î 
Acad. lon Petrovici a considerat 
dintotdeauna Basarabia ocupată de 
ruşi pămînt românesc. Astfel, în 
notele cu titlul “Alipirea Basarabiei” el 
relatează momentele cînd alegea în 
laşi locurile cele mai înalte (dealul de 
la Eternitatea, colina de la Cetăţuia) 
ca să privească în zare la Basarabia 
ocupată de ruşi, la Unghenii de pe 
malul stîng al Prutului, care acum 
deveniseră ruseşti: “... ochii mei ... 
îmbrăţişau lacomi zările aşezîndu-se 

pretu 
tării româneşti” (subl. n.—N.M.) (SR, 
p. 76); “Vasile Stroescu desigur că 
n-ar fi trăit o bucurie întreagă dacă 
eliberarea Basarabiei sale n-ar fi fost 
întovărăşită şi de dezrobirea tuturor 
provinciilor româneşti” (MS, p. 32). 

Acad. lon Petrovici, care a 
folosit în scrisul său cuvinte şi 
expresii ca moldoveni, basarabeni, 
bucovineni, popor moldovenesc, 
avea convingerea fermă că şi aceştia 
sunt români şi fac parte din poporul 
român. Astfel, mama d-sale, moldo- 
veancă din Tecuci, îi spune: “Ce vrei, 
noi, românii, sîntem o mînă de 
oameni” (DLVA, p. 16). Pentru el, 
moldovenii Dimitrie Cantemir, Miron 
Costin sunt scriitori români (MS, p. 
46), moldoveanul din rumuleşti lon 
Creangă este “unul din cei mai mari 
meşteri ai prozei româneşti” 
(DLVA, p. 18), iar istoricul moldovean 
Xenopol e “cel dintii român admis 
pe catedra universităţii pariziene, 
unde românii pînă atuncea nu 
stătuseră decît în bănci” (DLVA, 
p. 408). EI însuşi, copil moldovean 
venit din Tecuci la liceul Sf. Sava din 
Bucureşti şi care mai avea încă un 
caracter specific moldovenesc în 
pronunție şi în folosirea unor cuvinte, 
îşi da seama de pe atunci că e român 
şi că, în pofida particularităţilor de 
vorbire locală, comunică totuşi în 
limba română: “O întîmplare comică 
m-a hotărît să-mi purific limba, 
învăţînd exact echivalentul expresiilor 
dialectale, şi mai ales să ştiu precis 
care sînt cuvintele ce nu se folosesc 
decît în Moldova” (DLYA, p. 89). El, 
care venise la București cu “limba” sa 
moldovenească de-acasă, a încercat 
să-l traducă pe Corneille “în versuri 
româneşti” (DLVA, p. 118), nicidecum 
moldoveneşti, cum ar spune 
P. P. Moldovan. 

intr-o cuvîntare la radio din 18 
iulie 1941 prilejuită de eliberarea 
Chişinăului de sub ocupaţia rusească 
de către trupele române lon Petrovici 
nu-şi putea reține indignarea firească 
provocată de minciuna sfruntată 
scornită la fabrica ocupanților cum că 
Basarabia ar fi fost un străvechi 
pămînt rusesc: “Niciodată nu am putut 
să credem că drepturile noastre sacre, 

tindeni numai pe nt de-al 


învestite cu sigiliul istoriei şi cu 
pecetea graiului românesc, (subl. n. 
— N.M.) ar putea fi anulate prin 
siinicia forţei, prezentată cu cinismul 
unor argumente de ocazie, pe care nu 
le putea invoca decit o brutalitate 
lipsită de pudoare. 

Ce om cu mintea nepervertită 
putea crede aberaţii ca acestea: că 
noi am răpit Basarabia ruşilor în 1918, 
că pînă atunci ea a fost o bucăţică 
ruptă din trupul împărăției moscovite, 
că pămîntul acesta făcea parte 
nedespărţită din patrimoniul moral al 
rusimei”? — căci ai fi zis, după văpaia 
prefăcută a vorbelor , că înseşi 
mormintele tarilor s-ar găsi aici în 
Basarabia ori că cel puţin Tolstoi sau 
Dostoiewski şi-ar avea obiîrşia între 
Nistru şi Prut! 

Rar o interpretare mai ridicolă a 
faptelor istorice, întovărâşind cu 
pretenţia de justificare, un act mai 
samavolnic şi mai odios!” (MS, 
p. 124). 

Parcă nu la aceleaşi “argu- 
mente” recurge astăzi impostorul 
Smirnov şi C° cînd afirmă că pămîn- 
turile românilor din Transnistria ar fi 
nişte străvechi pămînturi ruseşti?! 

in altă cuvîntare rostită la radio 
în ziua de 22 august 1941, el spunea 
cu mîndrie, cu fermitate, dar şi cu 
indignare la adresa falsiticatorilor 
istoriei în legătură cu revenirea 
provinciei româneşti Basarabia ia sînul 
Patriei-mame: “Am reintrat în 
drepturile noastre, în privinţa hotarului 
de la răsărit; am zis drepturile 
noastre, fiindcă nu există cap sănătos 
care să ne poată învinui de lăcomie 
cuceritoare ori să se ia după diva- 
gațiile cu pretenții ştiintifice ale 
Rusiei Sovietice, care îşi permite să 
afirme că Basarabia este provincie 
rusească (parcă istoria statelor 
Europei ar începe de la 1812)), că 
poporul moldovean este de rasă 
siavă, cu o limbă deosebită de 
aceea românească, în sfirsit, că 
Ştefan cel Mare nu vorbea româ- 
neşte, ci se înțelegea cu pircălabii 
şi slujitorii săi moldoveni într-o 
limbă cu totul asemănătoare cu 
acesa a tarului Ivan” (MS, p. 128. 
Subiin. n. — N.M.). El vorbeşte cu 
admiraţie despre “vreunicul român 

moldovean Vasile Stroescu, boier 
care, spre deosebire de mulţi din 
tagma sa ce se rusificaseră pînă-n 
măduva oaselor, şi-a păstrat nealte- 
rată cugetarea şi simţirea româ- 
nească, ideea unităţii neamului 
românesc, boier care s-a “identificat 
cu însăşi ideea de nație româ- 
nească, pe care o socotea una şi 
aceeaşi de la Nistru pînă dincolo 
de munţii Apuseni” (MS, p. 32), 
indiferent de hotare şi stăpîni 
provizorii; acad. lon Petrovici 
subscrie la ideile acestuia: “Maoldo- 
vean pînă în fundul sufletului, 
Vasile Stroescu însă, spre deosebire 
de atiția alţii, nu s-a închis în margi- 
nile unui naționalism provincial, ci 
s-a ridicat cu conştiinţa sa luminoasă 
pînă la ideea largă de nație româ- 
nească, pe care a înteles să n-o 
dividă după ţinuturi şi după regiuni, 
ci s-o servească oriunde, după nevoi 
şi după posibilităţi” (MS , p. 31). Vasile 
Stroescu, în opinia lui lon Petrovici, 
“deşi basarabean, deşi la marginea 
răsăriteană a românismului” (MS, 
p. 32), “a înţeles cu ciara lui viziune 
de român, că, ajutînd înălțarea Ardea- 
iului, ajuta indirect şi soarta 
provinciei sale, căci în cuprinsul 
unei naţii focarele de cultură şi 
centrele de putere nu sunt menite să 
rămflie locale, ci sunt izvoare expan- 
sive de viaţă, care într-o zi au să 
folosească la mîntuirea neamului 
întreg” (MS, p. 32). 

Acad lon Petrovici vorbeşte cu 
entuziasm despre un savant francez 
căruia îi datorăm recunoaşterea 
românităţii Basarabiei de către 
întreaga Europă: “Zilele trecute (e 
vorba de începutul lunii noiembrie 1926 
— N.M.), vorbind la Bucureşti cu di 
De Martonne, eruditul geograf francez 
căruia Basarabia trebuie să-i poarte 
un cult de recunoştinţă, căci a 
convins Europa de românitatea 
Basarabiei (subi. n. — N.M.), el îmi 
spunea: “Vin din Basarabia şi ţin să 
declar că dintre toate provinciile e 
aceea în care românismul a făcut 
progresele cele mai repezi şi cele mai 
mari” (MS, p. 66)7. Cît de actuală şi 
pentru zilele noastre această 
necesitate de convingere a Europei 

Vlad TUDOSE-UNGUREANU. 
Somnul raţiunii ... 


şi a lumii de adevărul istoric că 
Basarabia, sudul şi nordul Moidovei 
străbune au fost şi rămîn să fie 
pămînturi româneşti!... 

Ironia e că însuşi cel care le-a 
luat cu hapca se prinde pînă la urmă 
cu vorba (chiar dacă şi în mod indi- 
rect) că Basarabia n-a fost niciodată 
şi nu e un străvechi pămînt rusesc. 
Omul de ştiinţă lon Petrovici surprinde 
extrem de reuşit acest moment: “Şi 
totuşi cine a trebuit să sublinieze fără 
zăbavă şi contra intereselor proprii 
caracterul românesc al provinciei 
răpite, a fost puterea spoliatoare 
însăşi, constituind din Basarabia — 
dimpreună cu alte pămînturi de 
peste Nistru, pe care noi din mo- 
deraţie nu ie revendicasem, — aşa- 
numita Republică Moldovenească” 
(subl. n., cursivul aut. — N.M.). 

Prin ce alta s-ar fi putut 
sublinia mai desluşit caracterul 
nerusesc al Basarabiei decît prin 
această etichetă în care s-a incor- 
porat cuvîntul “Moldova”, numele 
unuia din principatele care au 
reprezentat de la descălecare crucea 
creştină şi destinul latinilor din răsărit, 
numeie uneia din cele două ţări 
care, reunindu-se împreună, au 
constituit prin aceasta statui 

românesc (subl. n. — N.M.), curînd 
după aceea împodobit cu coroana re- 
gală, după eroicele lupte de la Griviţa 
şi Plevna? 

Această recunoaştere, indi- 
rectă, dar precisă (subl. n. —N.M.), 
face mai mult decît un protest din 
partea noastră, protest care s-a produs 
şi la răpirea din 1812, şi la aceea din 


1878, — mai anemic la aceea din 
1940, cînd — deşi ţara era acum mai 
arătoasă — laşitatea unui regim 


decăzut îşi atinsese culmea mizeriei 
sale” (MS, p. 125). 

In mod firesc, aceşti români din 
Basarabia românească nu vorbeau 
altă limbă decit cea a tuturor românilor 
— limba românească. Nu vorbea 
omul politic lon Petrovici despre 
drepturile sacre ale României asupra 
Basarabiei, dat fiind că acestea erau 
“învestite cu sigiliul istoriei şi cu 
pecetea graiului românesc” (MS, 
p.124)? Nu recunoştea scriitorul me- 
morialist lon Petrovici, aşa cum am 
menţionat mai sus, că prin măiestria 
artistică a poveştilor sale, adică prin 
limba acestora, moldoveanul Creangă 
e “unul din cei mai mari meşteri ai 
prozei româneşti” (DLVA, p. 18)? Nu 
el era acela care constata cu durere 
în suflet că în fosta cetate de scaun 
a domnitorului moldovean Ştefan cel 
Mare, afiată sub ocupaţie austriacă, 
pe la 1904 aproape că nu se mai 
vorbea româneşte? Să-l ascultăm: 
“Ziua am colindat cu o serie de 
camarazi pe ulițele Sucevei, ce ne 
apărea ca un biet tîrguşor, cu 
dimensiuni reduse, în care auzeai 
prea puțină românească (româ- 
nească, nu moldovenească! — 
N.M.), ci o vertiginoasă limbă 
germană, pe care o vorbeau de 
preferinţă şi românii din pătura cultă 
— o germană fie în dialect austriac, 
fie în jargon...” (PMT, p. 56). 

Nu era el cel care se indigna de 
divagaţiile ruşilor că moldovenii ar 
vorbi o altă limbă decît cea româ- 
nească şi că Ştefan cel Mare n-arfi 
vorbit româneşte? (A se vedea 
referinţa de mai sus). 

Chiar copilul, ca să nu mai 
vorbim de adolescentul, iar apoi omul 
de ştiinţă, omul politic, scriitorul lon 
Petrovici, îşi dă seama că românii din 


toate zonele (fie că se numesc după 
locul de trai moldoveni, munteni, 
ardeleni, olteni ş. a. m. d.) vorbesc 
una şi aceeaşi limbă română. La nivel 
local această limbă are particularităţile 
sale fonetice, lexicale, morfologice, 
sintactice şi stilistice specifice, 
situaţie pe care dînsui o consemnează 
în lucrările sale cu acribie de tipar: 
“spun pe moldoveneşte: prostire” 
(DLVA, p. 90); *... bănuind că pe 
munteneşte nu se spune aşa” (DLVA, 
p. 90); “... limba moldovenească ce 
se vorbea la noi” (DLVA, p. 7); “...nu 
posedam prea mult nici înainte 
“dulceata moidovenească” (DLVA, 
p. 91)”; “... noi, moldovenii, ne feream 
de la o vreme să folosim expresii 
dialectale şi adoptaserăm limbajul 
bucureştean” (DLVA, p. 91); “Che- 
zarie mă privi cu ochi şireţi, şi-apoi 
îmi spuse măgulitor în moldove- 
neasca lui îndesată”... (DLVA, p. 
240); “Vorba lui Xenopol era familiară, 
nepretenţioasă şi c-o intonare 
moldovenească care numai metalică 
n-o făcea” (DLVA, p. 406); “Ca stu- 
dent la Universitatea din Bucureşti, 
unde Xenopol a ţinut vreo două 
conferinţe, i-am audiat, gustîndu-i to- 
nul familiar, exprimarea lui nepre- 
tenţioasă şi o simpatică pronunție 
dialectal-moldovenească (subl. n. — 
N. M)— tot ce poate fi mai diferit de 
oratoria solemnă a maestrului nostru 
Maiorescu — dar avînd farmecul său 
specific, mai ales că frazarea era 
corectă, lin curgătoare şi de-o 
limpezime cristalină” (PMT, p. 86); 
[Petre Carp] “se exprima într-o limbă 
moidovenească excesiv dialectală” 
(PMT, p. 170); “... născut în Moldova 
la cîţiva ani după războiul Indepen- 
denţei şi primind o educaţie de familie 
c-o uşoară nuanţă moldovenească, 
— Dobrogea n-a fost regiunea ţării 
care mi-a vibrat în suflet mai adînc”. 

Acesta este academicianul 
român lon Petrovici. Acestea sunt 
opiniile lui despre românitatea 
Basarabiei, a moldovenilor, bucovi- 
nenilor şi a tuturor românilor din 
teritoriile în care se vorbeşte 
româneşte, despre unitatea naţiunii şi 
a limbii române, indiferent de 
trăsăturile locale specifice. Încercarea 
impostorului anonim Petre P. Moldo- 

van de a specula cu numele şi 
autoritatea omului de ştiinţă român în 
susţinerea scorniturilor sale antiştiin- 
ţifice a eşuat şi de astă dată. Fabrica 
sovietică de minciunire a opiniei 
publice a trecut pentru totdeauna pe 
lista întreprinderilor falite ale istoriei. 


NOTE 

7 Ziarul Cuvîntul moldovenesc din 
1926 scria în articolul Un mare prieten 
al ţării noastre, di profesor De Marton- 
ne că, atunci cînd la Conferinţa marilor 
puteri de la Paris din 1919 se punea 
problema hotarelor României şi fusese 
întrebat dacă în Basarabia locuiesc 
moldoveni el a spus: “De moldoveni e 
locuită nu numai Basarabia, ci şi o 
mare parte de peste Nistru, ajungînd 
la rîul Bug, şi deci graniţa Regatului 
românesc ar trebui să se aşeze la 
Bug”. Cuvînt moldovenesc nr. 1,1 


noiembrie 1926, p. 4. E mai mult decit 


sigur că savantul francez vorbise de 
români, o dată ce se discuta problema 
graniţelor României, însă ziarul care se 
adresa în temei ţărănimii îi numea 
moldoveni, după tradiţia locală, 
explicîndu-le în numerele ulterioare, că 
şi moldovenii sunt români. Astfel d. e., 
la pag. 2 din nr. 2 din 25 decembrie 1926 
era inserată o informaţie cu titlul Cîţi 
Români trăiesc dincolo de hotarele 
României, în care se vorbea şi despre 


un milion de moldoveni care trăiesc 
dincolo de Nistru “din greu sub bolşevici 
şi o duc ca vai de capul lor, nefiind siguri 
nu numai de avutul lor, dar chiar şi de 
viaţa lor”, de moldovenii basarabeni din 
satele din Caucaz şi de lîngă Marea 
Caspică, “cari, deşi înconjurați de străini, 
ei nu-şi uită nici limba, nici portul şi nici 
credinţa”. 

8 La Congresul al V-lea al Interna- 
ţionalei Comuniste din 1924, cînd s-a 
ridicat problema Basarabiei, Lucrețiu 
Pătrăşcanu a afirmat: “Moldovenii nu 
reprezintă o naţiune aparte şi din punct 
de vedere geografic şi istoric, 
moldovenii (se au în vedere moldovenii 
din Basarabia — N. M.) sunt aceiaşi 
români ca românii din Moldova”. A se 
vedea: Lidia Brânceanu, Adina Ber- 
ciu-Drăghicescu. Basarabenii şi buco- 
vinenii între drept internaţional şi 
dictat. Documente 1944—1945. Casa 
de editură şi presă Şansa S. R. L., Bu- 
cureşti, 1995, p. 104. 

° lon Petrovici, Amintirile unui 
băiat de familie, Editura pentru 
Literatură şi Artă “Regele Carol II”, 
Bucureşti, 1938, p. 159. 

pînzele albe ale libertăţii 


pe masă erau multe bunătăţuri 


în jurul mesei oameni 
mulţi 

nu toţi erau graşi 

însă toți mulţumiţi 
de sine 

tacîmurile 

şi limbile zăngăneau 
îndeiung 

cînd au anunţat porcul 

mi-am amintit că sunt 
fiămînd 

paharele şi 

limbile zăngăneau 
prelung 


se turna insistent un lichid 


chiar mai multe 
lichide 

cînd m-a înjunghiat mirosul de cafea 

mi-am amintit că sunt 
însetat 


de fapt nu puteam să afirm cu siguranță 
că doresc ceva 
de pe masa 


acoperită cu pînză 
albă 


eram în locui unde se termină 
lumina 


şi începe 
întunericul 


îmi părea că văd prea multe 
şi închideam ochiul 
din lumină 


leagane cu obstacole 49 
îmi părea că văd mult de tot 
şi închideam ochiul 

din întuneric 


atunci suliţeie soldaţilor 


care mă însoțeau 
se înfigeau adînc 
în mine 


ochiul din lumină 


mînca mult 
mînca şi bea 
şi rigiia 
ochiui din întuneric 
voma mult 
voma şi înjura 
şi fumega 
poate aceasta nu e hrana mea 
m-a săgetai 
un gînd 
poate altceva artrebui să văd 
în lumină 


în întuneric 


poate există ceva mult 
mai apropiat 
de mine 


poate aceasta nu e hrana mea 
m-am gîndit 
şi am devenit 
liber 

Paris 


UN OM ALES 
AL BASARABIEI: 
CONSTANTIN STERE 


Puţini sunt oamenii politici şi de 
cultură în. jurul cărora s-au statornicit 
atîtea legende negative, ca în jurul lui 
C. Stere. S-ar zice că o neînțelegere 
mitologică a învăluit destinul acestui 
om excepţional. E adevărat că dome- 
niul “politicului” este deosebit de 
prielnic răsucirii adevărurilor în părere 
şi, nu odată, virtuțile nu trăiesc decît 
prin ocolul antinomiilor decăzute. Rare- 
ori însă patima, ideile de-a-gata s-au 
năpustit împotriva cuiva cu atîta 
păcătoasă frivolitate. Două slogane 
vulgare au urmărit, mai ales, această 
existenţă şi acest destin: “trădătorul” 
Stere şi “bolşevicul” Stere. 

“Trădătorul” Stere ascunde per- 
fect imaginea naţionalistului român 
autentic, acela care reabilitează 
noţiunea însăşi de “naționalism”, 
pentru că o scoate din cadrele ei 
exterioare, steril-patriotarde, pentru a 
o aşeza la confluenţa dintre vocaţie 
şi responsabilitate, dintre înţelepciune 
şi lumină. “Trădarea” lui Stere e legată 
de atitudinea lui din timpul primului 
război mondial. Pentru România 
existau pe vremea aceea trei soluții: 
neutralitatea, războiul alături de 
Germania, războiul alături de Rusia. 
“Trădătorul” Stere a avut totdeauna o 
singură atitudine: “nici într-un caz cu 
Rusia”. De la această obsesie — 
Stere era de fapt un vizionar lucid — 
el nu s-a abătut nici o clipă. Ceea ce 
l-a făcut să rămînă la Bucureşti şi să 
scoată “Lumina”, în care şi-a motivat 
opţiunile, justificîndu-şi profeţiiie. 

Colecţia “Luminii” rămîne confir- 
marea pătetică a unei viziuni precise, 
neîntinate de nici o concesie vremel- 
nică, de nici o abatere etic-politică: 
Rusia este duşmanul fiinţei neamului 
românesc. Această convingere, deve- 


nită crez, şi-a întărit-o, şi-a plătit-o 


Stere în închisorile ţariste, în iagărele 
Siberiei. 

După tipicul tragic al marii 
împotriviri! 

Să răsfoim “foaia trădătorului”. 
“Lumina” ni se va impune ca un 
itinerariu, ca un legămînt pe care 
Stere îl face cu el însuşi, în faţa 
celorlalți, de a nu ceda niciodată 
pravoslavnicei. 

Mai întîi, o spovedanie. Stere 
răspunde în numărul din 24 septem- 
brie 1918 unui anonim care-l învi- 
nuieşte că ar fi trădat pe “tovarăşii din 
Rusia”. Răspunsul său e o incursiune 
în propriul destin: Ce pervertire inte- 
lectuală şi morală presupune această 
acuzare!... De cînd mi-aduc aminte, 
am luptat Împotriva “rusismului”. La 
virsta de 14 ani am întemeiat prima 
mea “asociaţie criminală": un cerc de 
lectură între elevii liceului din Chişi- 
nău, cari, bineînţeles, cu o deosebită 
aviditate consumau “cărţile oprite”. 
intre acestea se socotea pe atunci şi 
orice carte românească. Căci pe 
vremurile acele, în Rusia, orice litera- 
tură românească era privită ca “sub- 
versivă şi revoluţionară”. Îmi aduc 
aminte cu ce greutăţi am putut dobîndi 
prin contrabandă o gramatică, ca să 
învăţ a ceti şi a scrie româneşte — 
am plătit-o 15 ruble! Şi ce minuni de 
iscusinţă şi curaj ne trebuia să păzim 
mica noastră bibliotecă. Nu am să uit 
niciodată bucuria ce am avut-o sal- 
vînd din naufragiul unei perchiziţiuni 
un volum de “Doine şi iăcrămioare”. 
A trebuit să vină revoluţia din 1905, 
pentru ca tiparul românesc, bine 
înțeles după cea mai straşnică cen- 
sură, să poată trece graniţa Prutului. 
Am plătit cu zece ani din viaţă, şi cei 
mai frumoşi ani ai tinereţei, pentru 
“cercurile de lectură” ale liceului din 
Chişinău. Şi acum cînd, ca român, — 
singurul ce poate vorbi aici în numele 
celor două milioane de peste “rîul 
blestemat”, — vă spun că n-aveţi 
dreptul să-i lăsaţi pradă pentru veci 
rusismului, — sunt “trădător faţă de 
tovarăşii din Rusia”! lartă-i, 
Doamne... 

C. Stere nu este însă numai 
iluminatul care-şi apără obsesiile, 
plătite, e drept, cu atîtea sacrificii. 
Pentru el opoziţia faţă de rusism e 
consecinţa unor verificări concrete în 
istorie. Format pentru idealurile înalte 

ale unei democrații deschise, cu rădă- 
cina în marile realități naționale, 
C.Stere e convins de vocaţia nedez- 
minţit reacționară a Rusiei: Rusia 
Tarilor, spune el, chiar din cauza for- 
mei sale de Stat, apare în Istorie ca 
rezervorul reacțiuni universale, care 
veşnic amenința dezvoltarea politică 
şi socială normală din Europa. Istoria 
veacului trecut, de pildă, de la “Sfinta 
Alianţă” încoace, poate fi caracte- 
rizată ca lupta popoarelor europene 
împotriva spiritului de reacțiune ce se 
revărsa din Rusia. (“Lumina”, 5 sep- 
tembrie 1917) 

Dar dacă Rusia ţaristă este aşa 
cum. ne-o descrie Stere, aceasta nu 
înseamnă că Rusia “revoluţionară” ar 
schimba datele problemei, primejdiile 
rămînînd aceleaşi. Pentru Stere naş- 
terea unei social-democraţii, în urma 
zvîrcolirilor revoluţionare, nu este cu 
putinţă deoarece “proletariatul indus- 
trial din Rusia, care nu prezintă decît 
vreo 5 la sută din populaţia ţării este 
prea slab numericeşte şi, în aceiaşi 
timp, se află la un nivel cultural prea 
inferior, pentru ca să ne putem aştepta 
la predominaţiunea principiilor 
social-democratice în politica de 
guvernămînt. După ce vor trece 
vremurile de ardoare revoluţionară, nu 
cred să fie chiar între lucrătorii ruşi 
destule elemente pregătite pentru 
concepţia social-democratică. De 
altfel, independent chiar de situaţia 
internă din Rusia, “un stat social-de- 
mocrat” nu se poate naşte din revo- 
iuţie ca Venus din spuma mării, fiind 
dată situaţia concretă a lumii întregi. 
in orice caz, nu Rusia poate fi chema- 
tă să indice omenirii civilizate cărările 
viitorului”. (“Lumina”, 21 septembrie 
1917). 

Distanţa pe care Stere o ia faţă 
de Rusia e nutrită, bineînţeles, şi de 
identitatea lui — nobil asumată — de 
basarabean. Răspunzînd ziarului 
“L'Indspendence Roumaine”, care 
făcea din el un “proroc de nenorocire”, 
C. Stere dezvăluie ţelurile atitudinii 
sale “separatiste”: victoria Rusiei 
implică, pe de o parte, sacrificarea 
Basarabiei, pe de alta, primejduirea 
viitorului politic românesc: Şi arătam 
pe larg că solidarizarea acţiunii 
noastre naţionale cu victoria Rusiei 
fariste, — ne aliam doar pentru 
victorie, nu pentru înfrîngere, — nu 
înseamnă numai sacrificarea pentru 


veci a Basarabiei, dar şi pune în 
primejdie tot viitorul nostru de Stat şi 
de neam. lar din punctul de vedere ai 
Istoriei Universale, am susţinut că 
rostul adevărat al Marelui Războiu nu 
poate fi determinat de declamaţiunile 
interesate ale beligeranţilor, ci de 
faptul pozitiv că în unul din cele două 
lagăre vrăjmaşe. apare ca factor de 
căpetenie Rusia ţaristă, — acest 
rezervoriu al reacţiunii mondiale, 
această ameninţare incarnată a ideilor 
de libertate şi dreptate internațională, 
— a cărei prăbuşire e o condiţiune 
necesară pentru progresul lumii. (“Lu- 
mina”, 30 martie 1918). 

Basarabia înseamnă pentru C. 
Stere trup din spiritul naţiei româneşti. 
Nu există moment de cumpănă din 
istoria atît de nefericită a provinciei 
de peste Prut, în care prezenţa lui C. 
Stere să nu răspundă ceasurilor 
răspunderilor capitale. Şi e foarte 
semnificativ faptul că în “Lumina” 
“trădătorul” din Bucureştii acelui 1917, 
Stere a sintetizat — original şi inspirat 
— legăturile Basarabiei cu fiinţa inte- 
grală a României: Românii din Basa- 
rabia — scrie el — nu prezintă pentru 
noi numai un interes ideal, pentru că 
fac parte din aceeaşi naţiune. Dar 
Basarabia veacuri îndelungate a făcut 
parte integrantă din Moldova, şi a trăit 
toată viaţa ei istorică împreună cu 
restul României. Strămoşii basara- 
benilor au muncit, au luptat, în cursul 
acestor veacuri, alături de Românii 
din Regat. Nu există un bulgăre de 
pămînt din toată Moldova în care să 
nu fie amestecată şi cîte o fărimitură 
din oasele şi care să nu fie stropit şi 
de o picătură din sîngele basara- 
benilor. Statul român, prin urmare, ca 
rezultat al evoluţiunii istorice la care 
au contribuit toate generaţiunile stin- 
se, este zidit în colaborare cu stră- 
moşii basarabenilor de astăzi. 
Niciodată nu mă voiu obosi să 
reamintesc acest fapt. Pentru că el 
afirmă dreptul istoric al Basarabiei 
asupra Statului român. Da, asupra 
Statului român! Cum am arătat şi în 
coloanele acestui jurnal, Basarabia 
n-a fost cucerită de la ţările române, 
ci Rusia în alianţă cu aceste țări, a 
emancipat o parte din Moldova, din 
vasalitate. Acest fapt este recunos- 
cut solemn în manifestul împăratului 
Alexandru l, şi în condica de legi a 
imperiului rus. În momentul în care a 

fost născut un Stat român, liber de 
legăturile de vasalitate, Basarabia ne 
mai avînd nevoie de ocrotirea 
rusească, are dreptul să ceară să fie 
reunită cu “țara-mumă”. În această 
situație, România nu are numai 
dreptul istoric, dar şi datoria faţă de 
Basarabia, şi chiar față de Moldova 
întreagă, de a revendica judeţile de 
peste Prut, căci făceau parte din 
vechea Moldovă. (“Lumina”, 28 
octombrie 1917). 

De fapt, naţionalistul basara- 
bean care a fost C. Stere nu s-a închis 
în cercul strîmt al unui regionalism 
sentimental. Ei a fost unul dintre 
puţinii oameni politici ne-ardeleni care 
a luptat cu aceeaşi pasiune şi pentru 
dezrobirea Transilvaniei. Ceea ce îl 
interesează pe Stere este plămădirea 
unui ideal național integral. Şi este 
mai degrabă un semn decît o coinci- 
denţă în aceste cuvinte desprinse din 
primirea pe care Stere o face poeziei 
lui Octavian Goga: Şi aceasta ni-i 
durerea vie: problema fiinţei naţio- 
nale a milioanelor împrăştiate de 
puhoiul crunt al puterilor oarbe ale 
istoriei. Şi pînă ce nu vom rezidi din 
fărîmituri templul risipit al neamului, 
ne va fi închisă viaţa omenească, cu 
toate adîncimile-i de simtire, ca şi 
înălțimile-i de gîndire; şi, suflete 
strivite, vom rămînea şi noi, şi în şiruri 
nesfirşite urmaşii noştri, — ca şi 
“moşii şi părinţii din vremi bătrîne” — 
“deşertăciunea unui vis să o stropim 
cu lacrimi”. (C. Stere, În literatură, 
“Viaţa Românească”, laşi, 1921, pag. 
81). 

Uneori, scria C. Stere în “Viaţa 
Românească” (nr. 5, mai 1915, pag. 
188), suntem siliți ia o anumită 
preferință tactică în lupta pentru 
izbînda aspirațiilor naţionale, însă 
partea nu trebue să adumbrească 
întregul: “Imprejurările ne pot impune 
în ce priveşte realizarea acestui scop 
integralitatea aspiraţiunilor” — singu- 
rul ideal naţional, vrednic să ne 
lumineze cărarea istorică, — o tac- 
fică ce ne va sili într-un moment dat 
să îndreptăm mai cu osebire sforțările 
noastre într-o direcție sau alta. Dar 
fot ce ar putea compromite realizarea 
acestui scap, în întregimea lui, 
implică renunţarea la idealul naţio- 
nal. Şi orice popor care renunţă la 
idealui său de plenitudine a vieţii 
naţionale, prin aceasta chiar se 

resemnează la o viață de nememicie, 
premergătoare a ruinei şi mortii. 

De la “trădătorul” Stere, la “bol- 
şevicul” Stere, aceeaşi rea-credinţă, 
aceeaşi prigoană frivolă împotriva 
singuraticului din Siberia, din dealul 
Sărăriei, din parcul Bucovului. Un 
anumit climat de retorism politic 
românesc, un anumit cult al moftului 
şi deriziunii nu îndură — se vede — 
stilul, ţinuta, rigoarea unor mari 
conştiinţe politice. P. P. Carp devine 
astfel “reacţionar”, Titu Maiorescu, 
“cosmopolit”, C. Stere nu putea să nu 
fie şi el ceva: “bolşevic”. Această trini- 
tate solară a politicii româneşti n-a 
scăpat de blestemul facil al clevetirii. 

“Bolşevismul” lui Stere e una 
dintre cele mai nesăbuite ironii. 
Gînditorul şi sociologul Stere nu numai 
că a repudiat bolşevismul ca o expre- 
sie tipic rusească, dar a fost, la vre- 
mea lui, aşa cum remarca Traian 
Herseni (Istoria Filosofiei moderne. 
Filosofia românească de la origini 
pînă astăzi, Bucureşti, 1941, pag. 
485), “cel mai documentat adversar 
al marxismului din România”. Studiul 
lui C. Stere Sociai-democratism sau 
poporanism, apărut în “Viaţa Româ- 
nească” în 1907 şi 1908, este revela- 
tor din acest punct de vedere. Stere 
se ridică împotriva posibilităţii unui 
partid social democrat şi a unei lupte 
politice pe baze marxiste în România. 
Studiind “împrejurările concrete ale 
vieţii noastre sociale, şi chiar în lu- 
mina concepţiei socialiste”, Stere 
ajunge la concluzia că social-demo- 
craţia marxistă în România este o 
ii e 

n primul rînd, din cauza carac- 
terului social al populaţiei. Cum 
socialismul se bizuie pe proletariat, 
şi cum populaţia românească este, în 
marea ei majoritate, ţărănească, un 
partid sociai-democrat n-ar fi numai 
“o imposibilitate istorică”, ci şi “cul- 
mea absurdităţii”. /n ţările industriale, 
elementul care duce lupta politică şi 
socială, singurul element activ, fiind 
proletariatul industrial — arată Stere 
— chestiunea agrară poate fi subor- 
donată acolo rezolvirii problemei 
industriale şi țărănimea poate juca un 
rol, mai mult sau mai puţin pasiv, pînă 
ce proletariatul va ajunge ia “dictatură” 
şi va impune transformarea socială. 
Pe cînd în ţările agricole, clasele 
muncitoare fiind reprezentate în 

majoritatea covirşitoare prin țărănime, 
— aceasta e singurul element social 
pe care se poate răzima un partid 
politic ce urmăreşte cucerirea puterii 
politice, sau, cel puţin o înrîurire pozi- 
tivă asupra mersului afacerilor publi- 
ce, în scop de a apăra interesele ma- 
selor populare. În asemenea condi- 
țiuni, țărănimea nu numai nu poate 
juca un rol pasiv, ca în ţările indus- 
trializate, darea, tendinţele sociale ale 
ei, trebuie fatal să coloreze acţiunea 
oricărui partid democratic; şi ches- 
tiunea agrară nu numai nu poate să 
fie aici subordonată oricărei alte 
probleme, dar această chestiune este 
singura problemă proprie ce se 
impune în aceste împrejurări, pentru 
a fi rezolvită de către societate, — 
rezolvită, conform cu tendinţele soci- 
ale ale țărănimii, conform cu interesele 
ei, în sensul evoluţiei proprii a produ- 
cţiei agricole. (“Viaţa Românească”, 
vol. VI, 1907, pag. 323). 

Există însă şi o justificare pur 
economică pe care o află Stere în 
imposibilitatea creării unei social-de- 
mocraţii marxiste. Marxiştii ar putea 
răspunde lui Stere — şi i-au răspuns 
— că România îşi pierde caracterul 
de ţară agricolă, pentru a intra în faza 
industrializării. Astfel că, o dată cu 
industrializarea, apare şi proletariatul. 
La aceste argumente de ordin dog- 
matic şi general, Stere opune necesi- 
tatea de a întrevedea cazurile particu- 
lare ale evoluţiei sociale. Fiecare ţară 
— spune el —pentru a-şi croi calea 
spre progresul social, trebuie să 
studieze condliţiunile ei proprii. Numai 
acest studiu poate servi drept bază 
ştiinţifică solidă pentru programele şi 
organizaţiile politice. În cazul Româ- 
niei, industrializarea este nepotrivită, 
după opinia lui Stere. Industriile mai 
mari cer debuşeuri, mai ales pieţe 
externe. Fără piaţa externă nu poate 
fi mare industrie modernă, nu poate 
urma industrializarea societăţii şi, 
deci, nici nu se poate naşte, şi 
dezvolta proletariatul industrial, cu 
caracterul lui social, specific, cu rolul 
lui politic şi economic determinat. Dar 
piețe străine — continuă Stere în 
argumentarea lui judicioasă — nu se 
pot crea, deoarece cele două mari 
surse ale deschiderii: de pieţi străine 
pentru o ţară, coloniile sau concurenţa 
liberă cu produsele altor țări, sunt de 


neconceput pentru România. 

Uitimul argument de temei al lui 
Stere este politic: socialismul este 
incompatibil cu situaţia din România 
şi cu România în esenţa ei, pentru că 
el este o doctrină “revoluţionară”. Ori, 
—şi Stere avea o viziune profetică — 
în România, orice acţiune “revolu- 
ționară” e subordonată unei intervenţii 
de forţă din afară. Imi dau seama — 
constată C. Stere — de toate scăde- 
rile şi de toate nemerniciile vieţii 
noastre de stat ... Dacă ele ne 
îndeamnă spre o politică hotărită de 
reforme adînci şi largi, —ele nu pot 
ierta, în împrejurările concrete, o 
acţiune revoluţionară, care ar atinge 
la rădăcină, puterea însăşi a statului. 
(“Viaţa Românească”, 1908, vol. VII, 
pag. 51). 

În aceste condiţii, apare mult 
mai limpede, acţiunea lui Stere pentru 
înjghebarea unei democraţii rurale. 
Singura care se poate opune — aşa 
cum o vedea gînditorul român — 
utopiei marxiste. O țărănime liberă şi 
stăpînă pe pămîntul ei; dezvoltarea 
meseriilor şi a industriilor mici, cu 
ajutorul unei mişcări cooperative la 
sate şi oraşe; monopolizarea de către 
stat, în principiu, a industriei mari 
(afară de cazuri excepţionale, unde 
s-ar putea dezvolta de la sine, fără 
prejudițiu pentru viaţa economică); 
aceasta este formula progresului 
nostru economic şi social, ce ne-o 
impun condiţiile însăşi ale vieţii 
noastre naţionale. (“Viaţa Româ- 
nească”, 1908, vol. IX, pag. 68). 

Acesta este, de fapt, popo- 
ranismul lui C. Stere. Spre deosebire 
de marxismul utopic importat, el cere 
“program pentru popor şi nu popor 
pentru program”. Graa Româ- 
nească”, idem, pag. 78). În această 
formulă stă, în definitiv, unul dintre 
cele mai precise diagnostice ce s-au 
pus cîndva prăpastiei ce există între 
o democraţie reală şi o ideologie 
mitologică, aşa cum se prezintă cea 
marxistă pentru realităţile româneşti. 

În România de azi, în care nu 
vedem nici un program pentru popor, 
ci numai poporul torturat de un “pro- 
gram”, străin de firea şi aspiraţiile lui 
esenţiale, umbra lui Stere sfidează 
sub-istoria pe care o îndurăm. 


. Reprodus din ziarul “România” nr. 98; 
anul XIII, martie — aprilie 1968, New York. 

Limba Română 


Vasile Malaneţchi 
Chişinău 


OSTATIC AL UNUI 
DESTIN INGRAT 


Scrisoarea profesorului Vasile 
Harea din 2 noiembrie 1971 către Leon 
T. Boga — acest document uman de o 
importanţă covîrşitoare pentru mai buna 
cunoaştere a strădaniilor, la care a fost 
supus sufletul intelectualului basa- 
rabean refugiat în Ţară după reocu- 
parea, în 1944, a teritoriului dintre Prut 
şi Nistru de către “fratele mai mare” din 
răsărit — este, din perspectiva anunţată, 
cît se poate de elocventă şi edificatoare 
şi nu ar avea, poate, nevoie să fie însoțită 
de nici un fel de comentarii. Dacă, totuşi, 
am cutezat să zăbovim pe marginea 
textului respectiv. cu aceste cîteva 
desluşiri — doar cele de strictă 
necesitate — am făcut-o, în calitatea 
noastră de prim-cititor, cu intenţia de a 
înlesni lectura celor neavizaţi. Inter- 
venţia noastră ţinteşte de fapt scopul de 
a pune în lumină nu atît conţinutul 
propriu-zis al acestui zguduitor docu- 
ment, relevant prin sine însuşi, cît de a 
comunica nişte date cu caracter 
biografic vizavi de calea de viaţă, 
preocupările intelectuale şi, în linii mari, 
destinul acestor două distinse 
personalităţi ale ştiinţei. şi culturii 
româneşti: autorul (expeditorul) scrisorii, 
prof. Vasile Harea şi destinatarul , prof. 
Leon T. Boga. 

Aşadar, cine este Vasile Harea şi 
de ce s-a decis să se confeseze, să-şi 
rememoreze destinul, să-şi povestească 
viaţa trăită şi faptele săvîrşite anume în 
faţa lui Leon T. Boga? Şi cine este, prin 
urmare, L. T. Boga? Ce i-a legat în timpul 
i-a făcut să se apropie, după ce s-au 
regăsit, peste decenii, în refugiu într-o 
Românie, slăbită un pic din chingile 
rigide ale bolşevismului, în faza de 
dezgheţ ideologic? 

În vieţile. paralele ale acestor doi 
oameni, vieţi pe care le expunem, din 
lipsă de spaţiu, foarte pe scurt, găsim 
răspuns la- unele din aceste întrebări. 


Vasile HAREA 


(Specificăm că, folosindu-ne de date 
obţinute în urma consultării unor 
documente inedite din arhiva familiei 
Boga din laşi, introducem pentru prima 
dată în circuitul ştiinţific informaţii exacte 
de ordin biobibliografic în ceea ce 
priveşte, mai ales, viaţa şi activitatea lui 
L. T. Boga.) 

Vasile Harea (1895—1987) s-a 
născut în comuna Susleni, judeţul 
Orhei, într-o familie de răzeşi. La 7 ani 
este dat la şcoală şi întreţinut de unchiul 
său, ieromonahul Vichentie Harea, 
stareţ al unei mănăstiri din Basarabia. 
Pentru a însuşi mai bine limba rusă, e 
adus în gazdă, la Chişinău, la o familie 
de ruşi, care îl vor teroriza neîncetat şi îi 
vor produce copilului de o sensibilitate 
şi inteligenţă aparte un şir întreg de 
neplăceri (al căror ecou viu se regăseşte 
pînă şi în textul scrisorii sale de la 
bătrîneţe adresate lui L. T. Boga). 

În anii 1909—1917 urmează cele 
două cursuri (inferior şi superior) ale 
Seminarului Teologic din Chişinău, 
unde va lua cunoştinţă, între alte cărţi 
cu privire la istoria românilor, şi de 
lucrarea istoricului bulgar Spiridon 
Palauzov despre principatele române 
dunărene, care i-a trezit interesul pentru 
trecutul poporului său şi a contribuit la 
trezirea conştiinţei sale de neam. Din 
1916 devine colaborator, apoi redactor 
la ziarul “Cuvîntul Moldovenesc”, 
condus de Pantelimon Halippa. În anii 
care au urmat (după absolvirea 
seminarului se va consacra luptei pentru 
deşteptarea conştiinţei naţionale a 
consîngenilor săi din Basarabia) va 
desfăşura o prodigioasă activitate publi- 

cistică în presa românească de la 
Chişinău: devine prim-redactor la 
“Cuvîntul Moldovenesc” şi colaborator 
activ la “România nouă”, editată de 
Onisifor Ghibu. În calitate de deputat în 
Sfatul Ţării va vota — în sesiunea din 
noiembrie — unirea necondiționată a 
Basarabiei cu România. 

Pentru a evita mobilizarea în 
armata rusă, în vara anului 1917, se 
însċrie, fără a urma cursurile, la 
Facultatea de Litere a Universităţii 
“Sf. Vladimir” din Kiev. În 1919, după 
unire, devine student la Facultatea de 
Istorie şi Litere din laşi, dar peste un an 
se transferă ia Bucureşti, la Facultatea 
de Filozofie. În 1922 revine la laşi, unde 
urmează studiile pînă în 1924, aici 
activează paralel în calitate de 
bibliotecar ia Biblioteca Centrală 
Universitară. În 1926 devine licenţiat 
Magna cum laudae în filozofie, peste un 
an susţine examenul de capacitate 
pentru această specialitate şi, între 
1927—1929, predă filozofia la 
Seminarul Teologic din Huşi, la Liceul 
de fete “Elena Doamna” şi, apoi, la 
Liceul de băieţi “Al. |. Cuza” (unde a 
funcţionat şi ca director) din aceeaşi 
localitate. În 1929 e numit asistent la 
catedra condusă de prof. Petre Andrei 
de la Universitatea din laşi. În perioada 
următoare, obţinînd o bursă, timp de doi 
ani urmează studii la Paris, la Sorbona 
şi la Şcoaia Normală Superioară. În 
1932 revine în ţară şi este încadrat ca 
asistent universitar. Concomitent e şi 
profesor de pedagogie la Şcoaia Nor- 
mală "V. Lupu” din laşi, unde va exercita, 
pentru puţin timp, şi funcţia de director. 
În această perioadă va publica, în 
revistele de specialitate şi în ediţii 
aparte, o mulţime de studii, articole, 
recenzii pe teme de filozofie, sociologie, 
literatură, învăţămînt şi educaţie. 

În 1936 cere să fie transferat la 
Chişinău în speranţa că aici va putea 
lucra detaşat la teza de doctorat 
Filozofia lui Tolstoi şi se va putea folosi 
de vasta literatură la temă pe care i-o 
puteau oferi bibliotecile din Basarabia. 

În 1938 va fi numit director al 
Liceului “Al. Donici” din Chişinău, care, 
peste un*an, se va contopi cu Liceul 
“B. P. Hasdeu”, prof. V. Harea rămînînd 
la cîrma celor două instituții comasate. 
În 1940 lucrarea de doctorat, deşi era 
gata, nu o poate susţine la laşi 
(decedase conducătorul ştiinţific, prof. 
Petre Andrei). Refugiat, la 28 iunie 1940, 


în Ţară, transferă susţinerea tezei la 
Universitatea din Bucureşti. Îşi ia 
doctoratul în iunie 1942 cu menţiunea 
Magna cum laudae. Teza de doctorat 
Filozofia lui Tolstoi, lucrare capitală, 
unică în felul său la vremea respectivă 
în cultura europeană, va fi editată în 
1944, o parte din tiraj va fi, însă, topit 
după 1945, iar în 1952 cartea va fi 
interzisă. 

În anii războiului, între 1941 şi 
1944, deşi mobilizat, V. Harea revine la 
conducerea Liceului “B. P. Hasdeu” din 
Chişinău, iar după al doilea refugiu, în 
perioada 1944—1946, va fi numit direc- 
tor al Liceului “Barbu Ştirbei” din Buftea 
(unde au fost repartizaţi o bună parte 
din foştii elevi ai liceului din Chişinău), 
apoi va activa la Liceul “Aurel Vlaicu” 
din Bucureşti în calitate de profesor. 

În 1949, după ce fusese integrat 
în 1947 la Universitatea din laşi în 
calitate de şef de lucrări, apoi de 
conferenţiar la Catedra de pedagogie, 
este numit: profesor suplinitor de 
literatura rusă şi i se propune să preia 
şefia Catedrei de slavistică, rămasă va- 
cantă după epurarea profesorului Petru 
Caraman. Este însă îndepărtat în 1952 
din Universitate, acuzat de “reacţiona- 
rism”, “naționalism exacerbat” şi 
“activitate antisovietică”. În cîteva rînduri 
îi este percheziţionat apartamentul, îi 
sunt confiscate o parte din publicaţii şi 
unele manuscrise, însuşi profesorul fiind 
ameninţat cu deportarea la Canal. 
Reîncadrat totuşi în 1952 ca lector de 
limba rusă la Institutul de Industrie 
Uşoară, comasat mai tîrziu cu Institutul 
Politehnic din laşi, unde va rămîne pînă 
în 1958, va fi rechemat la Universitate 
— conferenţiar la Catedra de slavistică 
pentru specialitatea literatura rusă. 
Pensionat în 1966 pentru limită de vîrstă, 
rămîne să-şi continue activitatea 
ştiinţifico-didactică în calitate de consul- 
tant pentru conducerea lucrărilor de 
doctorat. În paralel a redactat referate 
asupra unor teze de doctorat, bene- 
ficiind, în această ordine de idei, de 
atenţia profesorului Vasile Harea 
cunoscuţii specialişti în materie de 
slavistică Natalia Cantemir, Şt. Popa, 
Al. Zacordoneţ, Adriana Uliu, Leonida 
Teodorescu, Lidia Maliţe, prof. univ. 
Tatiana Nicolescu (pentru obţinerea 
titlului de doctor docent). În 1979, la 
vîrsta de 84 de ani, va obţine dispensa 
şi de aceste obligaţiuni. S-a stins din 
viaţă la 30 ianuarie 1987, la laşi, în urma 

Leon T. BOGA 


unei scurte dar grele suferinţe, şi a fost 
înmormîntat la cimitirul “Sf. Vasile” de 
pe Dealul Galatei'. 

Cel de-al doilea protagonist al 
prezentei expuneri, prof. Leon T. Boga, 
s-a născut la 15 ianuarie 1886, în 
localitatea Vales din Macedonia. Tatăl 
său, Teodor Boga, se trăgea dintr-o 
familie de aromâni, iar mama, Sana 
Boga, era de origine albaneză. Şi-a 
început studiile la Liceul de băieţi din 
oraşul Bitolia. În 1908, a părăsit ţara de 
origine şi a venit în România. Stabilit la 
Bucureşti, s-a înscris la Universitatea de 
aici, urmînd cursurile Facultăţii de Istorie 
şi Geografie. În 1912, este încadrat la 
Direcţia Generală a Arhivelor Statului, 
unde va activa sub conducerea prof. 
Dimitrie Onciul. În 1913 va participa ca 
voluntar la războiul româno-bulgar, iar 
în perioada 1916—1917, tot ca voluntar, 
— la primul război mondial în cadrul 
armatei române. Prin decret regal, la 23 
iunie 1917, i se acordă “calitatea de 
cetăţean român”. La momentul respec- 
tiv, Leon T. Boga era “elev plutonier în 
regimentul 47 infanterie”. Unitatea va fi 
trimisă pe front şi va lua parte la luptele 
de la Nămoloasa şi de la Mărăşeşti. “Am 
luat parte, — va nota mai tîrziu Leon T. 
Boga într-o scrisoare, încă inedită, adre- 


* Despre viaţa şi activitatea lui 
Vasile Harea vezi date mai amănunțite 
în expunerea ce însoţeşte lucrarea 
acestuia Basarabia pe drumul unirii. 
Amintiri şi comentarii, Ediţie îngrijită şi 
Cuviînt înainte de dr. Vlad Bejan, laşi, 
Editura Eminescu, 1995, p. 284-297, 
expunere din care am preluat şi noi 
unele informaţii de ordin general. 


sată părintelui Alexandru Bardieru, la 
Botoşani, — la memorabila luptă 
biruitoare din 6 august 1917. Am scăpat ' 
viu, iar în 14 iunie 1918 am venit ca ofiţer 
la Chişinău”. Odată ajuns în Basarabia, 
provincie pornită pe calea deşteptării şi 
renaşterii naţionale, după mai bine de 
un secol de robie, Leon T. Boga îşi va 
lega, de acum încolo, destinul de cel al 
acestui ţinut românesc de la margine de 
ţară. Se încadrează, cu energia şi entu- 
ziasmul care îl vor caracteriza de-a 
lungul întregii vieţi, în activitatea 
ştiinţifică, pedagogică şi culturală din 
Basarabia, fiind iniţiatorul şi promotorul 
unor acţiuni ce se vor desfăşura sub 
auspiciile Universităţii Populare din 
Chişinău, ale Societăţii Istorico-Literare 
“B. P. Hasdeu”, ale altor instituţii ce au 
luat fiinţă, şi prin concursul său, în 
provincia dezrobită şi reunită, prin votul 
liber exprimat al membrilor Sfatului Ţării, 
cu România. 

in 1920 Leon T. Boga este 
confirmat în funcţia de şef al Direcţiei 
Regionale Chişinău a Arhivelor Statului 
din România, calitate în care, în 
perioada 1926—1935, pe lîngă munca 
nepreţuită de adunare, sistematizare şi 
păstrare a fondului local de documente 
acumulate, va edita, în 20 de fascicule 
cunoscuta serie de volume Documente 
basarabene. |n anii următori a activat şi 
în domeniul învăţămîntului public, fiind 
profesor şi, apoi, director al Liceului 
“Al. Donici” din Chişinău, pînă la coma- 
sarea acestuia, în 1939, cu Liceul 
“B.P. Hasdeu”, cînd funcţia, în instituţiile 
contopite îi va reveni lui Vasile Harea. 

Paralel a exercitat o serie de 
funcţii responsabile pe tărîm cultural: 
director al Regionalei din Basarabia a 
Fundaţiei Culturale “Regele. Mihai 1”, 
membru activ al Secţiei din Basarabia a 
Comisiunii Monumentelor Istorice, în 
1939, suplinindu-l pe acad. Ştefan 
Ciobanu, care între timp, se stabilise la 
Bucureşti, în postul de preşedinte. 

Leon Boga a desfăşurat şi o largă 
activitate publicistică, făcîndu-se 


„remarcat în calitate de director al unor 


organe de presă, între care “Cuvînt 
Moldovenesc” (ziar şi revistă), “Unirea” 
— revistă a Liceului “Al. Donici” şi 
“Pagini basarabene” (1936). A scos la 
Chişinău ediţii de scrieri ale literaţilor 
basarabeni Al. Donici, |. Sîrbu, T. Vîrnav, 
A. Mateevici, repunînd creaţia acestora 
în circuitul literar şi ştiinţific. “Cele 44 de 
publicaţii în daco-română, în care se 

conţin Pagini basarabene, Întomnare, 
(volum de versuri proprii în limba 
română, apărut în 1947 la Bucureşti — 
V.M.), etc., — se va destăinui el în 1970 
aceluiaşi Al. Bardieru, — au fost tipărite 
numai din “sudoarea frunţii mele”. 

La propunerea prof. llie Minea, cu 
care a colaborat la scrierea unor studii 
de istorie, în 1936, Consiliul profesoral 
al Facultăţii de Litere şi Filozofie a 
Universităţii din laşi îi acordă titlul de 
“Asistent onorific” pe lîngă seminarul 
catedrei de “istoria Românilor”, fără 
indemnizaţie. 

La 28 iunie 1940, de rînd cu o bună 
parte din intelectualitate, se va refugia 
din Basarabia, unde va reveni în 1941 
pentru a-şi relua activitatea la catedră, 
în redacţii, la fundaţie şi la direcţia 
arhivelor. “Întreaga bibliotecă a rămas 
acolo (la Chişinău — V.M.), iar la 
înapoiere nu am găsit nici un căpeţei 
de hîrtie din manuscrisele lăsate, între 
altele şi Despre mazili, o lucrare pe care 
urma s-o susţin la laşi pentru doctorat” 
— îşi va aminti el cu regret, în 1969, într-o 
altă scrisoare către Al. Bardieru. 

S-a refugiat în Ţară şi în 1944, 
însoţind materialele din Arhivele Statului 
din Chişinău, pe care; în 1945, le va 
preda unei comisii sovietice în vederea 
readucerii lor la Chişinău. Pînă prin 
1945, cînd s-a pensionat, a activat un 
timp, în calitate de traducător, la Editura 
“Mecu” din Bucureşti. În 1965, la un an 
de la moartea soţiei, Constanţa 
Socolescu, se stabileşte cu traiul la 
Ploieşti, la fiica Silvia Fezi, iar din 1972 
va locui la Vaslui, cu fiul Nicolae şi nora 
Georgeta. A încetat din viaţă la 23 iunie 
1974, fiind înmormîntat la cimitirul 
“Eternitatea” din laşi. 

După instaurarea în România a 
regimului comunist totalitar, Leon T. 
Boga, neobosit şi plin de energie şi 
entuziasm, va trece printr-un con de 
umbră, fiind în totalitate marginalizat, 
împărtăşind destinul intelectualilor din 
vechea cohortă de luptători pentru 
idealurile naţionale. Ca şi lui Vasile 
Harea, în repetate rînduri i-au fost făcute 
percheziţii la domiciliu, cu confiscarea 
celor mai valoroase materiale (cărţi, 
manuscrise şi-documente), considerate 
subversive, pe care cărturarul reuşise 
să le ia cu sine de la Chişinău în al doilea 
refugiu. Deşi îi era zăgăzuit accesul în 
presă şi la edituri, a continuat să scrie 
pînă în ultimele clipe ale vieţii. O parte 
din scrierile în dialectul macedoromân 


(poemul în sonete “Vashopolea”) ş.a. 
i-au fost publicate postum, în original şi 
în traducere românească, prin grija 
familiei şi cu eforturile colegilor mai tineri 
Hristu Cîndroveanu şi Kira lorgoveanu. 

Precum vedem din prezentarea 
paralelă a datelor de ordin biobi- 
bliografic, drumurile protagoniştilor 
acestui articol s-au intersectat adesea. 
Scrisoarea pe care o dăm acum 
publicităţii este cît se poate de 
concludentă în acest sens. 

Bănuim că Vasile Harea i-a 
adresat lui Leon T. Boga mai multe 
răvaşe. Credem că şi Boga i-a scris celui 
dintii. La fiul şi nora acestuia, dl Nicolae 
şi dna Georgeta Boga, care acum 
locuiesc la laşi, am mai văzut o carte 
poştală, din 31 iulie 1973, expediată de 
Vasile Harea prof. Leon T. Boga la 
Mănăstirea Agapia din judeţul Neamţ (la 
maica Serafima Chirică, unde desti- 
natarul obişnuia să se odihnească în 
lunile de vară pentru a se întrema şi a-şi 
reface puterile secătuite în anii de la 
urmă). Adresîndu-se “iubitului domn 
Boga” şi anunţîndu-l că i-a “făcut plăcere 
mare cartea poştală” şi că nu mai are 
“aceiaşi îngrijorare produsă de înde- 
lungata lipsă de veşti”, Vasile Harea îi 
comunică, între altele: “Tocmai azi am 
trimis o telegramă de felicitare Dlui Pan. 
Halippa, pe care l-am văzut la Bucureşti 
în ziua de 2 iulie, cînd am fost într-o 
comisie de doctorat. D-sa era abia 
restabilit după o pneumonie. Cînd ne 
vom vedea, am să-ţi povestesc toată 
istoria cu boala lui...” 

Lui Pan. Halippa îi scria cu 
regularitate şi L. T. Boga. Astfel încît cei 
doi s-au întîlnit, pe cale epistolară, şi în 
casa din Bucureşti a fruntaşului vieţii 
politice şi culturale basarabene, cel care 
a ştiut să-i îndemne şi să-i călăuzească 
pe calea cea dreaptă a slujirii de neam. 

Limba Roma 


“PIERDEREA 
BASARABIEI — 

TRAGEDIE 
NAŢIONALĂ ...” 


O SCRISOARE A 
PROF. VASILE HAREA 
CATRE LEON T. BOGA 


laşi, 2 noiembrie 1971 
Mult stimate Domnule Boga, 


_ De mulţi ani am vrut să vă scriu. 
Intr-o vreme, prin 1955, am avut un 
schimb de scrisori. Dar pe urmă am 
pierdut adresa Matale din Bucureşti, 
iar apoi, mai încoace, am aflat de la 
foştii noştri elevi că v-aţi mutat în 
Ploieşti fără ca ei să-mi poată da 
adresa. În vara aceasta, în urma unei 
corespondențe cu DI prof. D. Nichita, 
am aflat în sfîrşit unde staţi şi acuma 
îmi pot îndeplini dorinţa. 

intîi despre mine, de cînd ne- 
am despărţit. Deşi m-am mutat din 
Bucureşti la iaşi şi aici am fost 
apreciat în mediul universitar, totuşi 
situaţia politică nu mi-a fost favo- 
rabilă. Într-o vreme tineam cursuri la 
secţia pedagogică (de istoria peda- 
gogiei şi legislaţie şcolară), fusesem 
apoi numit profesor şi şef de catedră 
la limba rusă (limbile slave şi slavona 
veche atunci fuseseră scoase cu totul 
din învăţămînt şi întroduse din nou 
abia după 1960). Dar în 1952, cînd 
stalinismul la noi era atotputernic, am 
fost îndepărtat de la universitate. 
Motivele? Trecutul meu politic: 1) fost 
deputat în Sfatul Ţării; 2) faptul că în 
timpul războiului am afirmat mereu că 
Basarabia este românească. Noroc— 
de altfel nu e în firea mea, — că nu 
am proferat vorbe goale la adresa 
U.R.S.S. Căci în cazul acesta aş fi 


* Textul reproduce întocmai origi- 
nalul. 


făcut o călătorie de agrement ori 
dincolo de cercul polar, ori dincolo de 
lacul Baical. Totuşi, n-am fost scos 
pur şi simplu din învățămîntul univer- 
sitar. Di Murgulescu, care era atunci 
numai preşedinte al comitetului pentru 
învătămîntul universitar, a încredinţat 
soarta mea şi a altor profesori înde- 
părtaţi — ca Şt. Bârsănescu şi Th. 
Simenski, şi alţii — Dlui Cristofor 
Simionescu, care era rector al 
Institutului Politehnic din laşi (şi 
acuma tot Dsa îl conduce) şi datorită 
Dsale am fost numit simplu iector de 
predarea limbii ruse, întîi la institutul 
de industrie din laşi, apoi, după 
fuzionarea acestuia cu Institutul 
Politehnic, la Institutul Politehnic, 
unde am îndeplinit şi sarcina şefiei de 
catedră. Dar salariul meu scăzuse pe 
jumătate faţă de salariul unui profesor 
universitar. Ca să pot subzista 
împreună cu familia, la care s-au 
adăugat şi socrii mei ce aveau o 
pensie atît de mică, încît nu le 
ajungea nici pentru cheltuieli mărunte 
de buzunar, necum pentru viaţă, a 
trebuit să accept traduceri multe în 
cadrul Institutului româno-rus, aşa- 
zisele traduceri pentru uz intern, 
dactilografiate sau litografiate, care se 
plăteau mizerabil — cîte 600—700 lei 
un volum de 300 pagini. Am tradus 
atunci, în cinci ani, 16 volume, am 
verificat traducerea sau am stilizat-o 
la alte 24 de volume! Vă puteţi 
închipui cît de mult munceam pentru 
pîinea cea de toate zilele! 

Aşa că este explicabil de ce 
atunci m-am îmbolnăvit în 2 rînduri 
de anemie pernicioasă, cheltuind o 
bună parte din banii cîştigaţi cu 
tratamentul acestei boli, care atunci 
costa enorm, căci trebuia să-mi 
procur, la preţuri înzecite (50 de lei o 
fiolă), de obicei de la medici sau 
farmacişti evrei, medicamente aduse 
din America prin contrabandă, via 
Constanţa! Dar deoarece catedra de 
limba rusă în lipsa mea mergea tîriş- 
hrîpiş, neavînd decît cadre impro- 
vizate, în 1957 am fost adus din nou 
la universitate, o dată cu alţii, de astă 
dată de către rectorul |. Creangă. 
N-am mai acceptat însă şefia de 
catedră, care de altfel mi se oferise, 
fiindcă aceasta implica multă pierdere 

de vreme cu obligații didactice, de 
control al cadrelor şi altele, pe lîngă 
că m-ar fi pus în conflict cu mulţi de 
la catedră, pe care nu-i puteam lăuda, 
dar care aveau pondere politică ... 
Mi-am căutat de treabă, ţinînd cursuri 
de literatura rusă şi limba literară rusă. 
Această situaţie mi-a permis să scriu 
şi să redaciez articole şi studii în 
acest domeniu şi să le public. Dintre 
ele, un volum despre revoluţionarul rus 
din sec. XIX — N. Dobroliubov a fost 
premiat de către ministerul 
învăţămîntului. În genere, ceea ce am 
publicat a fost bine primit de public şi 
de obicei într-un an cartea se 
desfăcea. 

In 1960, cînd am împlinit vrîsta 
de pensionare pentru cadrele uni- 
versitare superioare, am fost menţinut 
mai departe la catedră încă pentru o 
perioadă de 5 ani. M-am despărțit de 
învățămîntul universitar în 1965, cînd 
am împlinit 70 de âni, dar am fost 
numit profesor consultant. În 1966, 
cînd s-au reglementat printr-o nouă 
lege modalităţile de obţinere a titlului 
de doctor, cum eram la catedră 
singurul doctor în filosofie şi litere, am 
fost numit conducător ştiinţific al 
doctoranzilor catedrei. În prezent am 
16 doctoranzi dintre care doi (din 
1966) îmi vor prezenta disertaţiile de 
doctorat în anul acesta. Deşi am fost 
pensionat în perioada cînd legea 
pensiei nu favoriza pe cei pensionati 
(dacă aş fi fost pensionat peste un 
an, aveam cu vre-o 600 şi ceva de lei 
mai mult) totuşi, cu ceea ce mai am 
de la universitate în calitate de con- 
sultant, şi cu mica pensie a soţiei, 
avem posibilitatea de a trăi liniştit. Dar 
vorba e numai “liniştit”. Poate să stea 
liniştit, ca un pensionar oarecare, un 
om ce a muncit din greu toată viaţa 
lui? Aşa că şi eu, şi soţia mea avem 
de lucru, slava Domnului! Soţia mea 
face faţă la două gospodării — a 
noastră şi a fiicei noastre, şi amîndoi 
ne ocupăm dimineaţa de copiii ei — 
două fetiţe, una aproape de 6 ani şi 
alta de 3 ani. lar seara eu continuu să 
mă mai ocup de unele studii, pe care 
le iniţiasem încă pe vremea activităţii 
universitare. 

Desigur, la universitate nu 
puteam să mă rezum, în predarea 

literaturii ruse, la tonul laudativ, pe 
care de altfel mulţi scriitori ruşi îl 
merită. Am căutat la catedră să 
întroduc punctul nostru românesc de 
vedere şi am dat o extindere mai mare 
capitolelor din istoria literaturii ruse în 
care era vorba de contribuţii româneşti 
la literatura rusă (P. Movilă, Milescu 
spătarul — |. Mecinikov, cunoscutul 
biolog rus e unul dintre descendenţii 
lui, Mecinikov e otraducere rusească 
a cuvîntului Spafari, cum îi spuneau 
ruşii — spada — meci, D. Cantemir, 
Antioh Cantemir, M. Herescu etc.). 
Din timpul acela mi-au rămas 
materiale pe care acuma le folosesc 
pentru publicare. Şi anume, despre 
Antioh Cantemir — dacă voi putea, 
voi redacta un volum despre viaţa şi 
opera sa, — despre “suplicele” lui 
Peresvetov, adresate lui Ivan cel 
Groaznic, în care descrie în culori 
luminoase figura lui Petru Rareş, 
“filosof” pe tron, — apoi despre 
povestirile referitoare la Vlad Ţepeş 
— nemţeşti, ruseşti, latino-ungare şi 
româneşti-populare, — pe care le voi 
publica în volum, dacă voi dovedi şi 
altele. 

Evident, mă ispiteşte şi gîndul 
ca să-mi scriu amintirile, mai ales că 
am avut întîlniri cu oamenii de seamă 
ai culturii româneşti ca Al. Vlahuţă, 
|. Al. Brătescu-Voineşti, Tudor Pam- 
file, O. Goga, C. Stere, G. Ibrăileanu, 
M. Sadoveanu, D. Gusti, P. Andrei, 
M. Ralea — pe aceştia trei din urmă 
i-am avut profesori. Dar zic şi eu, nu 
sînt încă destul de bătrîn ca să mă 
refugiez în amintiri. Voi începe să le 
scriu, probabil, după ce voi împlini 80 
de ani, după ce voi termina 
conducerea majorităţii doctoranzilor 
mei spre treapta superioară a titlului 
ştiinţific ... 

Se pare că i-am scris Dlui Nichi- 
ta despre boala mea — revenirea în 
primăvara anului acestuia a anemiei 
pernicioase. A fost în urma participării 
mele la unele comisii de doctorat din 
Bucureşti. Am avut ambiția să nu fiu 
mai prejos de colegii bucureşteni, şi 
referatele mele nu se mărgineau 
numai la disertaţiile propriu-zise, ci 
cuprindeau şi referinţe din întreaga 
literatură de specialitate. E adevărat, 
am fost apreciat, ba că referatul e o 

adevărată operă ştiinţifică, ba că toate 
celelalte referate s-au bazat pe refe- 
ratul meu (fiindcă în comisia pentru 
titlul de doctor docent eram singurul 
specialist de literatură rusă) etc. Dar 
cu toate aceste aprecieri frumoase, 
efectul muncii mele încordate a fost 
o scădere înspăimîntătoare de globu- 
le roşii în sînge, — de la 4.500.000 
— 4.800.000, cît aveam în mod 
obişnuit, la 1.900.000! iarăşi anemie 
pernicioasă, iarăşi tratament în spital, 
de astă dată cu medicamente 
româneşti, apoi şederea la munte etc. 
lar zilele trecute din nou m-am internat 
la spital pentru o intervenţie chirur- 
gicală la septul nazal, eliminîndu-se 
o deviaţie a acestui os care mă jena 
foarte mult prin permanentele guturaie, 
înfundarea nasului şi sinuzite. Intre 
timp, mi se făcuse de două ori operaţie 
de hernie inghinală, în 1964 una, în 
1968 alta. Am ieşit cu bine din toate 
aceste încercări, dar mi-am propus să 
nu mai lucrez cu atîta ardoare. Voi 
lucra mai lent şi voi face numai ce 
voi dovedi: muncă intelectuală de cel 
mult 3-4 ore pe zi.. Restul — 
gospodărie, piaţă, petrecere şi plimbări 
cu nepoțelele şi odihnă. 

Şi cu asta am terminat despre 
mine. Se înţelege, îmi fac şi eu planuri 
şi-mi potrivesc munca cu vrîsta. Dar 
mai ştii? Sunt la o vristă cînd toate 
acestea se află sub un mare semn al 
probabilității. Astăzi eşti şi mîine ai 
trecut în neant. Insă omul nu poate 
trăi fără proiectare spre viitor, asta îl 
menţine, îi păstrează optimismul. 
Acelaşi lucru îl pot spune şi despre 
soţia mea, — care de altfel are o 
sănătate şi mai şubredă decît a mea, 
— căci şi ea se apropie de 70 de ani. 
Fiul meu e necăsătorit încă, lucrează 
ca redactor la ziarul “Vremea Nouă” 
din Vaslui, face navetă. Stăm în 
acelaşi bloc cu fiica şi familia ei, 
avînd locuinţele alături, pe aceeaşi 
scară şi la acelaşi etaj. 

lubite Domnule Boga, i-am scris 
şi Dlui Nichita, o repet şi Dvoastre: 
nu pot uita ajutorul şi sprijinul moral 
pe care mi l-aţi acordat în vremuri ex- 
trem de grele pentru mine. Pierderea 
Basarabiei a fost o încercare atît de 
grea pentru mine — nu personală, ci 
o priveam ca o nenorocire naţiona- 


lă,— că într-o vreme socoteam că 
viaţa mea a devenit inutilă. Ajunsesem 
la un dezechilibru în comporiările 
mele, de obicei cumpătate, în 
raporturile cu oamenii. Certuri cu 
colegii — de exemplu cu Usatiuc în 
zilele evacuării, pe care-l respectam 
totuşi pentru integritatea caracterului 
său, pentru corectitudinea lui şi 
curăţenia lui sufletească, repezirea la 
Buftea a lui A. Bojin, pe care nu-l 
cunoaşteţi şi nici nu trebuie să-l 
cunoaşteţi — e un antipod al lui 
Usatiuc, căci altfel nu putea fi un fiu 
de cîrciumar-poltron, linguşitor cu cei 
mai mari, agresiv cu cei mai mici, 
incapabil de muncă ştiinţifică — a fost 
trîntit la laşi la exa-menul de doctorat, 
dar prin intervenţii l-a trecut la 
Bucureşti — iată personajul. Rău şi 
răzbunător. 

Desigur, atunci, soţia mea căuta 
să mă calmeze, apelînd la raţiunea 
mea, pe cînd firea Matale biîndă, 
generoasă, senină, a contribuit foarte 
muult la restabilirea liniştei mele sufle- 
teşti. Aşa că atunci cînd am venit la 
laşi am putut să mă stăpînesc în clipe 
foarte critice. Cînd se vorbea, la di- 
verse cursuri despre dreptatea ruşilor 
în problema Basarabiei — această 
chestiune figura în perioada stalinistă 
destul de des în programele 
seminariale, vorbitorii după aceea, fie 
că erau cursanţi, fie că erau chiar 
lectorii, veneau apoi — fiindcă se ştia 
despre mine destul, fără ca eu să fi 
mărturisit vreodată în scris, — la mine 
şi mă implorau să-i iert, scuzîndu-se 
că aşa e situaţia şi nu o pot face altfel, 
fiindcă citeau o dojană în privirile 
mele. ... Astăzi nu mai e aşa şi chiar 
cu oamenii de partid se poate vorbi 
pe tema aceasta fără frică că vei păţi 
ceva. Dar atunci, într-adevăr, iucrurile 
acestea mă costau mult. După ce 
sfiîrtecară trupul ţării, muscalii mai şi 
cereau ca să le mulţumim pentru 
aceasta şi să ne mîndrim cu “pri- 
etenia” lor. Asta îmi aduceatotdeauna 
aminte de tristele mele experienţe 
cînd, copil de 6 ani, am fost plasat 
într-o familie rusească pentru ca să 
învăţ la perfecţie limba rusă. După ce 
primeau, şi în bani şi în alimente, pînă 
şi în vin, şi în lemne, mai mult decît 
se plătea pentru alţi copii, se arătau 

să-i răsplătesc cu recunoștință. Sim- 
team că mă înăbuş. fi uram. Ei îmi 
răspundeau cu aceeaşi monedă. Tot 
felu! de invective: berbec, bou, urechi 
de papură, moldovan, a 13-a credinţă 
etc. lar cînd am plecat de la ei, am 
răsuflat uşurat. Învăţam de zece ori 
mai uşor şi mai bine decît copiii lor. 
Mă invidiau pentru aceasta. Îmi 
făceau fel de fel de mizerii (o dată 
mi-au ascuns cărţile şi au spus 
unchiuiui că eu le-am ascuns). Am 
mîncat o bătaie pe gratis. Trebuia să 
fac dimineaţa piaţa, să pun samovarul, 
să trezesc apoi copiii lor, ca să se 
îmbrace, să beie ceai şi să plece la 
şcoală, iar eu rămîneam să spăi 
ceştile şi să mătur casa, şi după aceea 
numai, în fugă mă avîntam spre 
şcoală. lar fiul lor, cu cinci ani mai 
mare decît mine, duminica, atunci 
cînd rămîneam singuri în casă, mă 
ducea cu forţa în atelierul tatălui său 
şi începea să mă bată şi să mă tortu- 
reze, silindu-mă să spun: “mulţumesc 
pentru învăţătură”. Oamenii aceia 
aveau o ură neistovită asupra moldo- 
venilor băştinaşi, numai pentru că 
aceştia trăiau şi-şi cereau un drept la 
existenţă. Moldovenii pentru ei erau 
sălbatici, nedemni de a trăi pe pămînt 
— vorba lui Hitler — “rasă inferioară”! 
Aveau ei o ură şi o pornire constantă 
împotriva lor, deci şi împotriva mea, 
şi cînd, la 16 ani, gazda încercase să 
mă bată pentru nu ştiu ce greşală în 
gospodărie, — i-am smuls băţul din 
mînă şi i-am spus plin de indignare: 
“De-ajuns. V-aţi bătut joc de mine. Mai 
mult, oricît m-ar forţa tata sau unchiul 
(unchiul călugăr, preot, le plătea lu- 
nar 18 ruble, iar tata le aducea din 
belşug fel de fel de alimente), eu nu 
mai stau la Dv.” M-am dus la unchiul 
meu la mănăstirea Hiîrbovăţ şi în 
hohote de plîns l-am rugat să nu mă 
mai ţină acolo, să mă dea la internat, 
la seminar unde învăţam, căci acolo 
e şi mai ieftin, voi căpăta şi bursă. 
Am dezminţit legenda pe care o 
crease ei despre mine, că sînt leneş 
şi că numai ei prin autoritatea lor şi 
prin frică mă fac să învăţ. l-am spus 
unchiului că-mi place să învăţ, că 
multe le-am învăţat nu numai din 
cărțile de şcoală, ci şi din alte cărți. 


veşnic nemulţumiţi şi cereau ca eu El a trebuit să recunoasc 


ă într-adevăr, 
după ce a aflat toate, că oamenii aceia 
s-au purtat ca “porcii”. lar ca intern în 
seminar devenisem întîiul în clasă la 
învăţătură şi niciodată n-am coborit 
mai jos decît al doilea. Deci mult mai 
bine mergeam decît atunci cînd eram 
în gazdă ... Al doilea an mi s-a acordat 
şi o bursă, încît nu mai plăteam nimic 
pentru întreţinere în internat. O 
copilărie fără copilărie, un complex al 
inferiorităţii — iată rezultatele 
contactului meu cu ruşii. lată de ce, 
cînd în clasă mă întrebau de nație — 
spuneam “moldovan” — în timp ce 
feciorii de preoţi spuneau “rus”, iar unul 
cu nume moldovenesc, la mirarea 
pedagogului că se declară rus a 


„răspuns: “ce fel de moldovan pot eu 


să fiu, dacă-s fecior de preot!”. lar 
după ce citisem cartea lui Palauzov, 
un buigar ce a scris o carte despre 
români, istoria şi aşezarea lor 
teritorială, cuprinzînd şi pe locuitorii 
Basarabiei, — spuneam, cînd mă 
întreba lumea, că sînt “român”, iar pe 
cei care se mirau de aceasta, îi 
trimiteam la cartea respectivă. lată, 
Domnule Boga, am ridicat numai o mi- 
că parte din pologul care-mi ascunde 
de alţii viaţa mea sufletească, frămîn- 
tările şi zbuciumul prin care am trecut 
înainte de a-mi dobîndi independenţa 
şi de a mă ridica la o conştiinţă a dem- 
nităţii umane. lar aceasta, am căpă- 
tat-o numai pe deplin la şcoala lui P. 
Halippa, în timpul colaborării la ziarul 
şi revista “Cuvînt Moldovenesc”, ci- 
tind presa românească, articolele 
publiciştilor noştri care proiectau o 
privire critică asupra vieţii politice, 
citind pe V. Alecsandri şi M. Eminescu 
(mai ales) şi restul literaturii române, 
apoi studiind filosofia şi timp de mai 
mulţi ani vrăjit de filosofia lui |. Kant, 
cu ideea imperativului categoric ca 
lege morală, aceea a autonomiei 
persoanei morale umane!... lar ca 
demnitate naţională, citind şi răscitind 
cuvîntarea lui S. Bărnuţiu (şi el 
kantian) la Alba lulia în 1848, cu ideea 
ei a autonomiei şi independenţei 
naţiunilor!.. 

Şi este interesant că ruşii la 
care am stat în gazdă, aflînd că 
lucrez la “Cuvîntul Moldovenesc”, — 
i-au spus fratelui meu mai mare: “Apoi 

aşa-i vorba, oricît ai hrăni lupul, el tot 
spre pădure se uită!” — E un proverb 
rusesc “Skolko volka ne kormi, on vsio 
v les smotrit”. Parcă le-aş fi mîncat 
pîinea lor, nu aceea pe care le-o dădea 
lor unchiul, ce se lipsea de multe şi 
în cele din urmă a murit, din cauza 
hranei proaste, de cancer, şi tatăl 
meu, ba chiar şi eu lucrînd vara la 
gospodărie, în sudoarea trupului 
nostru. E lăcomia cunoscută a 
rusului, de care vorbeşte chiar 
scriitorul lor Korolenko, în notele sale 
de călătorie prin România, într-o 
nuvelă intercalată acolo — Căutătorii 
de comori. E dorinţa de a se îmbogăţi 
dintr-o dată, e visul milenar al ruşilor, 
exprimat în bîlina (legenda) lor Sadko, 
gretă ei că n-au pus mîna pe 
Constantinopole, fiindcă nu le-a ajuns 
rezistenţa în primul război mondial! 
Cum regretă ei — mi-o spun cei ce 
vizitează Basarabia, — că n-au 
ocupat şi România în 1968, cînd au 
ocupat Cehoslovacia... 

Putem noi să avem respect faţă 
de un asemenea popor?! 

Da, am predat literatura rusă, ca 
să-i cunoaştem mai bine şi în părţile 
lor luminoase, dar şi în caracteristicele 
lor negative. Eu n-am evitat să mă 
ocup de Jurnalul scriitorului al lui 
Dostoievski, care afirma în repetate 
rînduri, că Constantinopole trebuie să 
revină ruşilor. Vezi, Mata, Rusia pra- 
voslavnică devenise a treia Romă şi 
această teorie năstruşnică nu se 
putea realiza decît prin stăpînirea celei 
de-a doua Roma! 

in sfîrşit, multe sînt de spus, 
dar să ne întoarcem “la oile noastre”, 
mai ales că în timpul din urmă am 
primit scrisori deschise la poştă sau 
nu mi s-au transmis telegramele ... 

Nu voi uita niciodată, Domnule 
Boga, acele avansuri de la editură ce 
mi s-au acordat şi care m-au sprijinit 
în Bucureşti în anii grei de după 
război, şi pe care Dvoastre aţi insistat 
să mi le dea în vederea unei colaborări 
la traducerea lui L. Tolstoi (care tot- 
deauna s-a exprimat în termeni fru- 
moşi despre români) şi a altor scriitori 
ruşi, — planuri care din cauza situaţiei 
politice schimbate după 1948 nu s-au 
mai putut realiza. Din păcate. Fiindcă 


în traducerile făcute mai tîrziu, deşi 
din |. rusă, am constatat multe greşeli 
şi abateri de la text, deoarece traduce- 
rile le-au făcut oameni incompetenţi, 
care dădeau un text aproximativ, iar 
scriitorii noştri — oricît de avizaţi, ca 
de ex. Al. Philippide, trebuia să-l 
completeze cu imaginaţia lor sau să 
stilizeze un text de la început viciat. 
Am constatat pe-alocuri chiar omisiuni - 
faţă de textul original, fiindcă acesta 
oferea prea multe greutăţi pentru 
înţelegere şi transpunere exactă. Dar 
nu am căutat să fac o critică scrisă a 
acestor traduceri, fiindcă mi-ar fi cerut 
prea mult timp. O singură recenzie a 
unei traduceri mici (Obrăznicătură de 
M. Şolohov, tradusă de M. Sevastos, 
care cunoştea |. rusă) mi-a luat o 
săptămînă întreagă, fiindcă era vorba 
de o nomenciatură botanică acolo, 
care nu fusese tradusă cu exactitate. 

Sper că ceva mai tîrziu, poate 
prin lanuarie sau Februarie, voi face 
un drum spre Bucureşti, şi atunci mă 
voi opri, între două trenuri, la Ploieşti 
şi vom putea sta de vorbă. Sînt doar 
atitea de spus între noi! 

Am aflat tot de la DI. Nichita, că 
aţi pierdut pe tovarăşa Dvoastre de 
viaţă. E o veste tristă pentru mine, 
fiindcă atît cît am cunoscut-o, era o 
fire delicată, reţinută, dar blîndă mai 
ales. Ce face fiul Dvoastre, care a 
terminat medicina la laşi? 

Un singur lucru mă bucură: tot 
de la Di. Nichita am aflat, că sînteţi, 
la vrîsta Dvoastre, vioi, activ, şi în 
chestii gospodăreşti, şi în probleme 
ale scrisului. Vă doresc din inimă încă 
mulţi ani de muncă rodnică, căci 
numai aceasta ne menţine nouă, celor 
înaintați în vrîstă, o stare de euforie 
şi, deci, o rezistenţă şi a organismului. 


Cu toată dragostea sufletească, 
V. Harea 


Destine basarabene 

Elena MURARU 
Chişinău 


ELENA ALISTAR, 
PEDAGOG ŞI 
OM POLITIC 


Numele Elenei Alistar — unica 
femeie membră a Sfatului Ţării — era 
bine cunoscut în Basarabia din prima 
jumătate a secolului XX. Luptător pe 
tărîmul renaşterii naţionale, pedagog, 
activist public, ea a condus mulţi ani 
Liga femeilor din Basarabia, peste 
cincisprezece ani a lucrat în calitate 
de director al Şcolii Eparhiale de fete 
din Chişinău. 

S-a născut la 1 iunie 1873, în 
localitatea Vaisal, judeţul Ismail, în 
familia preotului Vasile Bălan. Cursul 
primar îl absolveşte în satul natal după 
care urmează cursurile secundare ale 
Şcoalii Eparhiale de fete din Chişinău. 
Din a. 1890 lucrează învăţătoare în 
satele Văleni, judeţul Ismail, Roşu şi 
Zîrneşti, judeţul Chişinău, şi în Cahul. 
După căsătoria sa cu preotul Dumitru 
Alistar (1896) se stabileşte în comu- 
na Rezeni, judeţul Chişinău. Aici Elena 
Alistar înfiinţează cursuri pentru adulţi 
în limba română, majoritatea sătenilor 
în timpul ocupaţiei ruse fiind 
analfabeți din cauza că limba de 
predare era rusa. Aduce de peste Prut 
revista “Albina” din care face lecturi 
cu sătenii. 

Cînd, după nici trei ani de 
căsnicie, i-a decedat soţul, Elena 
Alistar hotărăşte să-şi schimbe 
destinul. Trece Prutul şi se înscrie la 
Facultatea de Medicină a Universirtăţii 
din laşi pe care o absolveşte în 1914. 

„Din iniţiativa şi cu participarea 
nemijlocită a ei, în 1912, cu ocazia 
aşa-numitei “uniri a Basarabiei la 
Rusia”, la laşi este creată Societatea 
studenţilor basarabeni. În cadrul soci- 
etăţii Elena Alistar organizează mani- 


festări împotriva anexării Basarabiei 
la Rusia. Tot în 1912 scrie cîteva 
articole cu ocazia centenarului anexă- 
rii Basarabiei ia Rusia şi atunci pentru 
prima oară a nimerit în listele negre 
ale jandarmeriei ţariste. 

La 20 august 1914, fiind în vizită 
la părinţii săi din Rezeni, a fost 
arestată de jandarmi, dar întrucît 
dovezile erau foarte contradictorii şi 
nu puteau convinge, E. Alistar a fost 
eliberată. 

Desfăşurarea evenimentelor a 
luat între timp o altă întorsătură, iar 
Rusia şi România s-au pomenit în 
aceeaşi tabără, aliați. 

Cînd trupele germane au ocupat 
Bucureştiul, toată “floarea ţării” se 
retrăsese la laşi. Aici E. Alistar este 
mobilizată în calitate de medic. În 
1917 revine în Basarabia şi lucrează 


la spitalul din Costiujeni. Fiind par- 


ticipantă activă la evenimentele lo- 
cale, ea devine preşedintă a Ligii 
Femeilor din Basarabia, pe care o 
conduce pănă în 1937. Din partea 
acestei organizaţii E. Alistar este 
aleasă în Sfatul Ţării. 

Susţinătoare ardentă a revenirii 
teritoriului dintre Prut şi Nistru la sînul 
Patriei, E. Alistar a publicat în februarie 
1918 două articole care au caracterul 
unui apel — Către moldovenii din 
Basarabia şi Acum ori niciodată! — 
şi în care abordează problema Unirii 
Basarabiei cu România. 

Ziarul România nouă, fondat şi 
condus de Onisifor Ghibu, a tipărit mai 
multe articole semnate de ea, întrunite 
în culegerea Mişcarea naţională în 
Basarabia (1939). 

La 27 martie (9 aprilie) 1918 
E. Alistar a votat în cadrul Blocului 
moldovenesc pentru Unirea Basara- 
biei cu patria-mamă. Ea scria cu 


- referinţă la acest eveniment epocali: 


Cînd s-a lucrat asupra condițiilor cu 
care să se facă unirea, eu am fost de 
părere că dacă se admit oarecare 
condiții pentru unire, trebuie pusă şi 
condiția păstrării drepturilor femeii, 
căpătate prin revoluţia rusească; di 
Marghiloman, după cum am înţeles, 
a fost contra de a se pune aceste 
conditii în actul Unirii, iar majoritatea 
dintre ai noştri ziceau că asta se 
înţelege de la sine şi n-am mai 

întunecat acest mare act cu o 
protestare din partea mea. Cu toate 
că, ştiind spiritul majorităţii bărbaţilor 
din ţară, eram aproape sigură că în 
protestarea lui Marghiloman a fost o 
opoziție mult mai largă faţă de această 
dreaptă cerere a mea. 

După Unire Elena Alistar a 
devenit directoare a Şcoalii Eparhiale 
de fete. Această instituţie s-a deschis 
la Chişinău în 1824, iar în 1868 ea a 
fost lărgită, reconstruită şi putea să 
găzduiască circa 1000 de eleve. 

Sub conducerea Elenei Alistar 
această şcoală a devenit un adevărat 
focar de cultură românească. Surorile 
Vnorovschi Cleopatra şi Ludmila din 
Chişinău, absolvente ale Şcoiii 
Eparhiale, scriau într-un articol 
publicat în revista “Basarabia” (nr. 12, 
1990) intitulat sugestiv Ne temeam 
de ea, dar o iubeam: O simțeam pe 
doamna Alistar în toate, nu numai la 
festivități, nu numai la lecţii, şi, după 
cum am mai spus, În fiecare moment 
al vieţii noastre la şcoală. Toate ni se 
explicau, ni se aduceau la cunoştinţa 
noastră, chiar şi cele mai neînsem- 
nate dispoziţii. De aceea nu erau 
niciodată zvonuri şi vorbe neîndrep- 
tăţite... Bunătatea ei o vedeam 
concretă zi la zi. Ştiam, de asemenea, 
că doamna Elena Alistar educă la ea 
acasă copii orfani, unii din ei înfiaţi. 
Mai tîrziu am aflat că erau nişte fetițe 
care nu învățau la noi la şcoală, fiind 
însă ajutate de doamnia ei prin 
intermediul Societăţii “Crucea Roşie”, 
al cărei preşedinte era... 

O mărturie tulburătoare despre 
viaţa şi activitatea Elenei Alistar o 
constituie Memoriul adresat în a. 1921 
Rectoratului Instituţiunii Publice din 
Basarabia. Cităm din acest document 
inedit: 

In anul 1890 am terminat 
Şcoala Eparhială cu dreptul de a fi 
învățătoare titulară şi a preda la cursul 
inferior în liceele de fete şi îndeosebi 
în Şcoala Eparhială... 

Am funcţionat în diferite şcoli din 
Basarabia 12 ani ca titulară, cinci ani 
am predat în şcoala de adulți în 
româneşte în satu! Rezeni, unde 
bărbatui meu era preot, avînd şi 
activitatea extraşcolară însemnată. 
Tot timpui am avut multe nemulțumiri 


cu autoritățile ruseşti din cauza 
tendinței mele de a trezi în moldoveni 
sentimentul national şi dragostea de 
a ceti şi a scri în limba română... după 
revoluția rusă, am luat parte la mişca- 
rea naţională din Basarabia, la organi- 
zarea învățămîntului din Basarabia, 
fiind membru al Comisiei moldove- 
neşti a învățămîntului naţional... 

E greu a descrie toate greutăţile 
prin care s-a trecut. Majoritatea 
corpului didactic fiind din Regim străin 
obiceilor locale, necunoscător al 
spiritelor de aici, dar.şi cu concursul 
cîtorva persoane, adevăraţi apostoli, 
am reuşit şi din anul 1919/1920 pînă 
azi şcoala funcţionează în limba 
română. Azi această şcoală e cea mai 
aproape de programul Învățămîntului 
din Regat, din cele mai românizate din 
toate şcolile din Basarabia, ce se 
poate controla. Am fost tot timpul 
absorbită de interesele Şcoalei şi am 
ignorat pe ale mele. 

Elena Alistar s-a pensionat din 
postul de directoare a Şcolii Eparhiale 
din Chişinău în 1939. Peste un an, la 
28 iunie 1940, se refugiază peste Prut, 
stabilindu-se la laşi, iar mai apoi la 
Pucioasa (Dîmboviţa), unde moare în 
1955. În 1963 osemintele îi sînt 
reînhumate la cimitirul Bellu din 
Bucureşti. 


Dr. Alexandru CRIŞAN 
Florentina SIMIHAIAN 
Bucureşti 


LIMBA ROMÂNĂ CA 
DISCIPLINĂ DE 
ÎNVĂȚĂMÎNT: 

UN FRAGMENT 

DE ISTORIE 
CULTURALĂ (l) 


0. INTRODUCERE 


Ca în orice ţară europeană, 
limba maternă a constituit şi în 
România un factor determinant în 
circumscrierea şi consolidarea — 
de-a lungul timpului — a identității 
naţionale, a naţiunii şi a statului 
naţional. Tocmai din acest motiv, 
învăţarea, într-un cadru instituţional, 
a limbii române se bucură de o tradiţie 
relativ îndelungată în cultura româ- 
nească. Cum este şi firesc, dinamica 
acestui domeniu — nu rareori sinu- 
oasă şi contradictorie — poartă în 
sine amprenta unei evoluţii istorice şi 
culturale specifice!. De aceea, este 
important să pornim de la identificarea 
celei mai evidente trăsături a culturii 
române, care constă în faptul că 
întotdeauna ea a asimilat şi valorizat 
elementele culturii universale cu care 
a venit în contact. La fel, limba 
română a fost considerată o limbă 
“ospitalieră”, care a primit elemente 
slave, maghiare, turceşti sau neo- 
greceşti, alături de împrumuturi 
masive din franceză şi, mai recent, 
din engleză. Aceste împrumuturi s-au 
altoit pe copacul limbii române, rege- 
nerînd şi îmbogăţind într-un mod para- 
doxal propria ei personalitate (Nicu- 
iescu, 1978, 11 şi urm,; Rosetti, 1968, 
582 şi urm.; Coseriu, 1980). Se pare 
că sfatul lui Dimitrie Cantemir (“să 
învăţaţi din limbi străine şi să scrieţi 
în limba voastră maternă”) exprimă o 
atitudine culturală deschisă, specifică 
poporului român. Dacă această atitudi- 

ne poate fi, de asemenea, explicată 


prin complexul culturilor mici, interesul 
românilor pentru valorile universale nu 
poate fi, totuşi, decit benefic pentru 
cultura naţională. 

Pornind de la aceste consideraţii 
preliminare şi bazîndu-se pe o pre- 
zentare succintă a principalelor as- 
pecte de context istoric şi cultural, 
studiul de faţă îşi propune să ofere 
un succint istoric al teoriilor şi prac- 
ticilor care au marcat devenirea studi- 
ului limbii române ca disciplină 
şcolară. Acolo şi atunci cînd va fi 
cazul, problematica supusă analizei 
va fi abordată din perspectiva 
implicaţiilor diverselor grade de 
heterogenitate cuiturală şi lingvistică. 
Corpusul de surse la care vom recurge 
este construit de (a) o serie de acte 
nomnative din diverse epoci; (b) lucrări 
teoretice ale unor specialişti în 
domeniul limbii, al literaturii, precum 
şi al pedagogiei; (c) materiale curri- 
culare (planuri, programe, manuale 
etc.). 

Trebuie menţionate, de la bun 
început, dincolo de caracterul inedit 
al perspectivei oferite, şi cîteva dintre 
dificultăţile demersului de faţă. Prima 
dintre ele constă în aceea că hetero- 
genifatea culturală şi lingvistică nu a 
constituit, nicidecum, problematica 
centrală cu care s-a confruntat preda- 
rea limbii române în decursul timpului. 
Ea a fost, mai degrabă, un aspect 
marginai cum pare să fi fost, probabil, 
pînă mai curînd, şi în cazul altor limbi 
europene. Totuşi, impactul acestui 
fenomen nu este de neglijat, mai ales 
în anumite momente ale evoluţiei 
domeniului de care ne ocupăm. In 
acest sens, cercetarea de faţă poate 
avea, fără îndoială, o semnificaţie 
aparte. 

O a doua dificultate provine din 
aceea că heterogenitatea culturală şi 
lingvistică, deci şi mufticulturalismul 
au un statut care diferenţiază Româ- 
nia — şi, în general, ţările din Est — 
de statele din Europa Occidentală. 
Astfei, în România, multiculturalismul 
caracterizează doar două dintre 
provinciile istorice. In Transilvania, 
există un multiculturalism român- 
maghiar-german, în unele zone 
adăugîndu-se la această ecuaţie şi 


66 


alte populaţii, cum ar fi sîrbii, slovacii 
şi cehii. În Basarabia (actuala Repub- 
lică Moldova), se atestă un murticul- 
turalism româno-rus, completat, pe 
alocuri, de intersecţia cu ucrainenii, 
găgăuzii etc. 

In ceea ce priveşte numeroasa 
populaţie țigănească — stabilită, se 
pare, pe teritoriul românesc în preajma 
veacului al XIV-lea —, cu greu s-ar 
putea vorbi despre un multiculturalism 
român-țigan. Şi aceasta, din cauze 
multiple, a căror analiză ar necesita 
un demers extrem de complex. 

În toate cazurile menţionate 
însă, este vorba despre un multicul- 
turalism pe care l-am putea numi isto- 
ric, aceste populaţii convieţuind pe 
teritoriul românesc de sute de ani?. 
Deci nu este vorba, nicidecum, des- 
pre un multiculturalism recent, datorat 
— aşa cum se întîmplă în multe ţări 
din Europa Occidentală — imigrărilor 
din acest secol, mai ales acelora de 
după cel de-ai doilea război mondial. 
Distincția aceasta are implicaţii dintre 
cele mai semnificative. Să ne expli- 
căm! 

Pentru un imigrant din Europa 
Occidentală, integrarea —lingvistică 
şi culturală — în ţara gazdă este o 
problemă prioritară; păstrarea iden- 
tităţii naţionale vine, orice am spune, 
abia după aceea. Tendinţa spre fuzi- 
une este mai mult decit evidentă într-o 
asemenea situaţie. 

In Europa de Est, însă, se 
întîmplă, cel puţin la ora actuală, toc- 
mai invers. Păstrarea sau chiar redo- 
bîndirea identităţii naţionale, în multe 
situaţii profund afectată în anii comu- 
nismului, este prioritară. Abia după 
aceea urmează problema respectării 
anumitor rigori impuse de traiul într-un 
stat care are — spre exemplu — o 
altă limbă oficială decît limba maternă 
a persoanei în cauză. Probabil că nu 
suntem prea departe de adevăr 
afirmînd că — din motive prea puţin 
lămurite pînă în prezent — tendinţa 
fundamentală în ţările Europei Cen- 
trale şi de Est, la ora actuală, este 
una de fisiune, dacă nu chiar de ruptu- 
ră deliberată între naţiuni. 

De aceea, problema centrală a 
acestui studiu este următoarea: se 
poate vorbi, în cazul României, despre 

o viziune multiculturală şi multilingu- 
ală asupra predării limbii naţionale 
(oficiale) standard? Pe scară largă, 
răspunsul este, de la început, negativ. 
In regiunile geografice, pertinente din 
acest punct de vedere, problema se 
pune, însă, cu acuitate. 


1. CÎTEVA ELEMENTE DE 
CONTEXT ISTORIC 


Aşa cum s-a sugerat mai sus, 
expansiunea treptată a limbii române 


` — ca limbă maternă şi, totodată, ca 


limbă standard — în planul culturi, iar, 
mai apoi, în învățămînt, prezintă o 
imagine relativ diferită de cea oferită 
în ţările din Europa Occidentală. 

lată — într-o formulare succintă 
— doar cîţiva dintre factorii istorici şi 
culturali fără a căror analiză ecuaţia 
dezvoltării domeniului ar fi lipsită de 
relevanţă: 

a) funcţionarea, pentru o peri- 
oadă îndelungată de timp, a trei state 
româneşti, administrativ distincte; 

b) dezvoltarea istorică şi cul- 
turală — sensibil diferită — a celor 
trei provincii: astfel, din punct de 
vedere istoric, Moldova şi Muntenia 
erau plasate sub sfera de influenţă a 
Orientului, prin suzeranitatea exer- 
citată de Imperiul Otoman; în schimb, 
Transilvania s-a aflat constant sub 
sfera de influenţă a Occidentului, prin 
dominaţia ungară, iar, mai apoi, 
austriacă; din punct de vedere cultural 
şi religios, Muntenia şi Moldova 
aparţineau Orientului, culturii-Bizanţu- 
lui şi religiei ortodoxe, în timp ce, în 
Transilvania, erau dominante cultură 
occidentală şi religia catolică ori, mai 
tîrziu, greco-catolică’; 

c) statutul special al /imbij româ- 
ne, ca limbă a poporului, faţă de lim- 
bile oficiale — utilizate în administraţia 
statală — sau de limbile de cult, folo- 
site în biserică (s/avona în Muntenia 
şi Moldova, /atina în Transilvania). 


2. TEORII ŞI PRACTICI PRIVIND 
ÎNVĂŢAREA LIMBII ROMÂNE 


Problematica vizînd predarea în 
limba matemă şi a limbii mateme com- 
portă — istoric vorbind — o serie de 
etape. Aşa cum am sugerat mai sus, 

acestea sunt strîns legate — deşi nu 
se pot identifica întru totul — de faze- 
le devenini statului naţional unitar. Din 
acest punct de vedere, analiza de faţă 
va viza succint următoarele etape: 

1) 1521 (apariţia primului text în 
limba română) — 1859 (realizarea 
primului stat unitar modern); 

2) 1859—1918 (anul desăvîrşirii 
unităţii statului naţional, prin unirea 
Transilvaniei şi a Basarabiei cu Româ- 
nia); 

3) 1918—1940/47 (existenţa 
României Mari, pînă în momentul în- 
globării Basarabiei în fosta U.R.S.S.); 

4) 1947—1989 (perioada regi- 
mului comunist); 

5) după 1989 (România post- 
comu-nistă). 

Precizăm că — departe de orice 
tip de analiză neo-marxistă —este 
vorba despre o etapizare convenţiona- 
lă, ambii fiind conştienţi de faptul că, 
în domeniul culturii, este extrem de 
dificilă stabilirea unor granițe tempo- 
rale univoce. 

„2.1. Perioada cuprinsă între sè- 
colul al XVI-lea şi începutul secolului 
al XX-lea 

In Muntenia şi în Moldova as- 
pectele. caracteristice ale perioadei 
cuprinse între secolul al XVI şi înce- 
putul secolului XX sînt următoarele: 
a) prezenţa multiculturalismului, spe- 
cific epocii, în structura învăţămîn- 
tului; b) răspîndirea scrierilor în limba 
română şi rolul lor în formarea limbii 
literare; c) dezvoltarea conştiinţei na- 
tionale şi organizarea şcolii în limba 
română. 

a) In mod paradoxal, rădăcinile 
predării în limba română / a limbii ro- 
mâne sunt atestabile pe teritoriul ro- 
mânesc într-o epocă prin excelenţă 
multiculturală. Despre ce este vorba? 
În Moldova şi Muntenia, învățămîntul 
şi cultura s-au concentrat, pînă în se- 
colul al XIX-lea, în jurul bisericilor şi 
al mănăstirilor. Or, limba de cult ca şi 
limba cancelariilor administrative era 
slavona (începînd cu sfîrşitul seco- 
lului al IX-lea sau secolul X; pînă 
atunci slujbele religioase se oficiau în 
latină). Limba slavonă avea în Mun- 
tenia şi Moldova, numite şi Principate, 
o importanţă similară cu cea pe care 
o avea latina în Occident. Ea nu este 


totuşi singura limbă a culturii medi- 
evale. Se folosesc, de asemenea, 
acum, greaca, latina, poloneza“. Chiar 
dacă limba bisericii era slavona, 
aceasta este nevoită să îşi asocieze 
limba română pentru ca învăţătura 
creştină să fie înţeleasă de un număr 
cît mai mare de oameni. Astfel, ea se 
va impune şi în şcolile care pregăteau 
preoţi, învățămîntul devenind treptat 
bilingv, adică slavo-român şi chiar 
plurilingv*. 

b) Dincolo de învățămîntul reli- 
gios, unde româna îşi face loc încetul 
cu încetul, a existat— pînă la mijlocul 
secolului al XIX-lea — în toate cele 
trei provincii istorice, un învăţămînt 
elementar “pentru tirgoveţi şi nevoile 
mărunte ale culturii” (cf. Stoian, 1976, 
19). Într-adevăr, tirgoveţii şi, în spe- 
cial, negustorii din secolul al XVI-lea 
aveau nevoie de cunoștințe practice 
de scriere, citire şi socotit. Acest 
învăţămînt, desfăşurat în limba ma- 
temă (cf. Pîrnuţă, 1971, 25), însă fără 
o organizare sistemică de tip modern, 
era legat şi dirijat, în bună măsură, 
de biserică (cf. Stoian, 1976, 19), deşi 
alfabetizarea încetează de a mai fi, 
din acest secol, o prerogativă exclu- 
sivă a acesteia. Situaţia era aceeaşi 
şi în Transilvania, deşi aici învăţarea 
românei era mai dificilă, de vreme ce 
românii erau consideraţi o populație 
tolerată. De altfel — se ştie — în 
Transilvania limbile .oficiale, pînă în 
1918, au fost maghiara şi, respectiv, 
gemana.. 

Practic, perioada pe careo dis- 
cutăm cuprinde în Moldova şi Mun- 
tenia elemente ale celor trei etape de 
dezvoltare a culturii româneşti (cf. 
Bîrsănescu, 1962, 8), şi anume: cul- 
tura bisericească (secolele VIII— 
XVI), cultura erudită (secolele XVII— 
XVIII)* şi, în fine, cultura ştiinţifică 


(începînd cu secolul XIX)Y?. În şcoală, 


tendinţa erudită pătrunde totuşi abia 
în secolul XVII, cînd se înființează 
şcoli superioare (întîi la laşi, în 1639, 
apoi, la scurtă vreme, la Bucureşti), 
în care se predă grecește. Inlocuirea 
slavonei cu elina în şcolile cele mai 
înalte din acea vreme înseamnă 
tocmai această trecere de la cultura 
religioasă la cea erudită. Căci adop- 
tarea limbii greceşti ca limbă de cul- 

tură înseamnă şi posibilitatea întflnirii 


cu marile monumente ale literaturii lu- 
mii, cu filozofia, cu retorica şi poetica 
antichităţii, dar şi a epocii bizantine 
(vezi şi Coteanu, 1981, 97). 

c) Răspîndirea scrierilor în limba 
română şi rolul lor în formarea limbii 
literare. Apariţia tiparului şi a primelor 
tipărituri în limba slavonă, dar şi în 
română, sînt legate de activitatea, în 
secolul a! XVi-lea, a lui Macarie, a lui 
D. Liubovici şi a lui Coresi. Tipăriturile 
acestuia din urmă? au o importanţă 
deosebită, deoarece limba română se 
impune o dată cu răspîndirea tradu- 
cerilor sale, eşalonate pe aproape un 
sfert de secol, de la Catehismul din 
1559 la Cazania din 1581 (cf. Mano- 
lescu, 1990, 31). Coresi tipăreşte în 
limba română cărțile de bază ale reli- 
giei, fiind conştient de imporianţa ope- 
rei sale pentru educaţia poporului. 

Strîns legate la început de pro- 
pagarea culturii religioase (impulsul 
traducerii de cărţi religioase venea de 
la luteranii din Transilvania sub forma 
unei propagande discrete — cf. Cotea- 
nu, 1981, 88), scrierile în limba 
română vor avea treptat ca obiectiv 
şi găsirea unei forme lingvistice acce- 
sibile tuturor românilor”. 

Totodată, s-a afirmat faptul că 
“[...] primele traduceri religioase aveau 
ca scop pregătirea preoţilor în limba 
slavă bisericească şi că erau deci, 
într-o privinţă, cărți didactice” 
(Ivănescu, 1980, 507). S-a dovedit, 
totodată, că, în secolul a! XVII-lea, 
textele bilingve slavo-române fun- 
cţionau ca manuale de învățămînt 
(Ciobanu, 1941 — apud Ivănescu, 
1980, 507)”. 

O dată cu apariţia unei forme 
literare a românei, slavona pierde 
teren — folosirea ei restiîngîndu-se 
ia actele oficiale —, şi aceasta pentru 
simplul motiv “[...] că era mai comod 
să se scrie în română decît într-o lim- 
bă străină” (Ivănescu, 1980, 507). 

d) Pînă în secolul al XIX-lea, 
retorica privind predarea limbii române 
lipseşte aproape cu totul'!. Nu acelaşi 
lucru se poate spune despre o serie 
de lucrări practice. Astfel, în Transil- 
vania, spre sfîrşitul secolului al XVII- 
lea, apare prima Bucoavnă româneas- 
că” (Alba lulia, 1699) (cf. lordan ed., 

apar în secolul următor pentru toate 
provinciile (Cluj — 1744; laşi — 1755; 
Viena —1771/1777; Blaj — 1777) (Ibi- 
dem, 15). Nu sunt de neglijat nici gra- 
maticile ori dicționarele datînd din 
aceeaşi perioadă (cf. lordan ed., 1978, 
15—17). 

O turnură cu totul specială iau 
lucrurile în intervalul 1740-—1830, 
numit — convenţional — şi “perioada 
deşteptării naţionale” (Stoian, 1976, 
15 şi urm.). in ţările româneşti, epoca 
aceasta — de afirmare a latinităţii 
limbii, a ideii de unitate şi indepen- 
denţă a aceleiaşi naţiuni — ar cores- 
punde iluminismului european. Feno- 
menul are, însă, o coloratură cu totul 
specială în Transilvania, pe de o parte, 
şi în Moldova şi Muntenia, pe de alta. 

2.1.1. In Transilvania , afirmarea 
limbii române — ca limbă de învă- 
țămînt — se leagă, ca în atitea ţări 
europene, de afirmarea burgheziei. 
Pentru a-şi impune interesele econo- 
mice în rîndul populaţiei obişnuite, 
aceasta avea nevoie de un spaţiu 
economic comun şi flexibil; or, aceas- 
tă exigentă se putea realiza doar prin 
unitate teritorială şi printr-o limbă - 
înţeleasă de toţi —limba naţională. 

2.1.1.1. Generată, de altfel, de 
acest obiectiv, dar şi prin influenţa 
Bisericii greco-catolice — de o serie 
de intelectuali formaţi la Viena şi la 
Roma, a apărut, spre mijlocul seco- 
lului al XVII-lea, cea mai importantă 
mişcare iluministă a epocii —Şcoala 
Ardeleană. Cu un demers oarecum 
mai moderat în plan politic", mili- 
tantismul curentului se concentrează 
pe trei fronturi: şcoala în limba ma- 
ternă, limba şi istoria naţională. 

A. Aşa cum arătam, şcoală ele- 
mentară în română exista încă din 
secolul al XVIII-lea şi chiar mai înainte 
(cf. Protopopescu, 1966, 25; 1976, 
22). Exista chiar şi un învăţămînt 
secundar (Blaj — 1754; Năsăud — 
1761), inclusiv un seminar teologic la 
Arad (1812). Totuşi, în ultima parte a 
secolului al XVIII-lea, numărul şcolilor 
elementare româneşti (ortodoxe sau 
unite) era infinit mai mic decit al celor 
maghiare sau germane. Prin 1789 
apare ideea înfiinţării unor şcoli mixte 
(avînd clase cu predarea în maghiară, 

Protopopescu, 1966, 71 şi urm.). Deşi 
create pentru a apropia naţionalităţile, 
ele erau menite în realitate să impună 
punctul de vedere al naţiunilor aflate 
la putere (Protopopescu, 1966, 89). 
O evoluţie importantă se va asigura 
prin introducerea — în 1829 — a obli- 
precum şi prin înfiinţarea primelor gim- 
nazii româneşti după 1842 (cf. Stoian, 
1976, 22—23)8. 

Din punctul de vedere al limbii 
de învăţămînt, important este că — 
încă din 1777 — apare un act legislativ 
oficial, numit Ratio educationis, care 
stabileşte, pentru întreg Imperiul 
habsburgic, că predarea în şcolile 
elementare se face în limba matemă 
a copiilor (cf. Ghibu, 1977 [1915], 39). 
In majoritatea şcolilor secundare, 
însă, “limba din şcoli” era germana 
sau maghiara (Protopopescu, 1966, 
151—154). 

Este interesant de menţionat că 
— în Transilvania — functiona, în 
epocă, un soi de “manuale multi- 
lingve”; astfel, numeroase abecedare 
erau realizate, simultan, în patru limbi 
(română, germană, maghiară, latină) 
(cf. Ghibu, 1977, [1915], 41; Protopo- 
pescu, 1966, 99 şi urm.). Din păcate, 
ele nu contribuiau mai cu nimic la 
formarea conştiinţei naţionale şi de 
limbă sau la menţinerea unei spiri- 
tualităţi româneşti; într-adevăr, manu- 
alele - tipărite mai toate la Viena — 
înlocuiseră spintul naţional ortodox cu 
un soi de ideologie iluministă, de 
esenţă ateistă, “standardizată” pentru 
tot Imperiul”. 

In termeni de “teorie” sau de 
proiectare didactică a studierii. dis- 
ciplinelor, primele documente aparţin 
tot şcolilor elementare de la Blaj. Ele 
sînt fie “scheme de curs”, fie “pla- 
nificări ale activităţilor”, datînd din anii 
1784/1786 etc. (cf. Protopopescu, 
1966, 90 şi urm.). 

În materie de limbă română, ac- 
tivităţile preponderente erau: cunoaş- 
terea/recungaşterea literelor; sila- 
bisirea; citirea din bucoavnă/catehis- 
mul; citirea literelor tipărite/a literelor 
de mînă; ortografia; scrierea după 
dictare, gramatica etc. “Conținuturile” 
învăţămîntului — aşa cum apar în 

germană şi, respectiv, română) (cf. 


manuale (fie abecedare, fie “cărți de 
citire”) — vizează teme morale şi 
didactice, preponderente în epocă; 
alături de maxime educative, apar şi 
povestiri moralizatoare (Protopopes- 
cu, 1966, 103 şi urm.). Manualele ref- 
lectau, în esenţă, “orientările peda- 
gogiei vremii, cît şi a spiritului ilu- 
minist, tinzînd să formeze un tineret 
rationalist, realist”'(/bidem, 105 şi 
urm.). Totodată, în toată perioada de 
pînă la revoluţia din 1848 — în ciuda 
domniei habsburgice — Ungaria 
încerca să impună şi în şcolile din 
Transilvania învăţarea limbii maghia- 
re; intenţia însă a reuşit în relativ mică 
măsură. 

B. Dincolo de grija pentru şcoa- 
lă, reprezentanţii iluminişti ai Şcolii 
Ardelene au avut o contribuţie cu totul 
aparte la generarea, cristalizarea şi 
consolidarea “ideii naţionale” (cf. Cor- 
nea, 1972, 458 şi urm.). Este vorba, 
de fapt, despre impunerea treptată a 
conceptelor moderne de “individuali- 
zare naţională prin limbă”, “naţiune” şi 
“conștiință naţională”. 

Într-adevăr, în privinţa identităţii 
lingvistice, prin lucrări de ordin gene- 
ral, gramatici, dicţionare etc., repre- 
zentanţii curentului au încercat să lă- 
murească probleme legate de lati- 
nitatea limbii române, unitatea ei, 
structura, asemănările şi deosebirile 
faţă de alte limbi. Tot acestor intelec- 
tuali (P. Maior, S. Micu, Gh. Şincai, 
|. Budai-Deleanu) le datorăm şi o serie 
de puncte de vedere — deosebit de 
co-erente — vizînd problemele limbii 
literare şi ale cultivării ei (cf. lordan 
(ed.), 1978, 18, 33). 

Trebuie menţionat, totodată, că 
punctul culminant al mişcării —ates- 
tabil în ultimele decenii ale secolului 
al XVII-lea — se prelungeşte şi se 
intersectează, atît prin ideal cît şi prin 
structura acțiunii, cu originile roman- 
tismului românesc, plasate, mai ales 
în Moldova şi Muntenia. Aşa cum su- 
geram mai sus, conturarea concep- 
telor moderne de națiune, identitate 
şi conştiinţă naţională — desăvîrşite 
şi asumate în toate cele trei provincii 
în perioada 1821—1840 (cf. Cornea, 
1972, 460 şi urm.) — îşi are originea 
în lucrările savantilor transilvăneni“. 
C. O bună parte dintre aceste 

lucrări, printre care, în primul rînd, cea 
a lui P. Maior, Istoria pentru începutul 


românilor în Dachia (1812), vor avea ` 


o influență extraordinară asupra 
spiritualităţii din Muntenia şi Moldova, 
aflată — deocamdată —în “negura” 


influenţei neogreceşti. În plus, nu; 


trebuie uitat că, în toată această 
perioadă, veneau dinspre Transilvania 
spre celelalte două provincii tipărituri, 
manuale, traduceri de “literatură de 
consum”. Sub raport ideologic, larga 
acţiune educativă, istorică şi fi ilologică 
de trezire a conştiinţei naţionale şi de 
întărire a unităţii românilor din cele trei 
provincii este dominată de concepţia 
istorică naționalistă susţinută de 
Herder, Michelet, Karamzin şi Grimm 
(cf. Bahner, 1967, 89; lordan (ed.), 
1978, 43). Toate acestea au accelerat 

“procesul regăsirii de sine”, “stimu- 
larea patriotismului”, “smulgerea din 
inerție”, “transformarea ideii naţionale 
în substanţă nutritivă a culturii” (cf. 
Cornea, 1972, 472—473). 

2.1.1.2. După moartea 
reprezentantilor de seamă ai. Şcolii, 
decădereatiparniţelor româneşti de la 
Buda şi Viena, precum şi exodul prin- 
cipalilor intelectuali (mai ales, profe- 
sori) spre Muntenia şi Moldova, după 
1820 are loc o deplasare a centrului 
intelectual spre acele zone (Cornea, 
1972, 477) (vezi infra, 2.1.2.). Totuşi, 
acest lucru nu înseamnă dispariţia 
şcolilor primare româneşti din Tran- 
silvania. Evoluţia lor are loc, însă, din 
acest moment, cu mult mai lent. 

Se pot desprinde, în acest sens, 
cîteva constante ale epocii. În primul 
rînd, este vorba despre numărul 
extrem de mic şi despre caracterul 
evident precar al şcolilor primare 
româneşti, de altfel şi singurele în care 
se învăţa limba română şi în limba 
română (Albu, 1971, 12—13). In ter- 
meni de demers didactic, era vorba, 
evident, despre deprinderea aceloraşi 
rudimente ale scris-cititului; procesul 
decurgea însă greoi, atît din lipsa unor 
cadre calificate, cît şi din cauza unei 
metode defectuoase. Totuşi, încă din 
1854, exista deja un plan de învăţă- 
mînt pentru şcoala primară (Albu, 
1971, 87). 

în al doilea rînd, este vorba 
despre un efort deosebit pentru păs- 

trarea limbii române ca limbă de pre- 
dare în şcolile primare. Şi aceasta 
pentru că — deşi două acte norma- 
tive, Nova Ratio Educationis Publicae 
(1806) şi Systema scholarum (1845) 
asigurau în principiu folosirea românei 
în şcolile primare româneşti —autorită- 
tile maghiare au făcut eforturi conside- 
rabile, mai ales după 1836, pentru a 
introduce şi la acest nivel limba ma-: 
ghiară (Albu, 1936,16; 41). 
Important este în epocă şi faptul 
că — încă dinainte de 1848 —s-a 
reuşit introducerea românei şi la 
nivelul învăţămîntului gimnazial şi 
liceal. Acest lucru s-a.petrecut prog- 
resiv la Blaj,. centrul învăţămîntului 
greco-catolic, şi la Sibiu, fief-al orto- 
doxismului. Momentul este esenţial, 
întrucît, treptat, şcoala va deveni 
principalul promotor al rom'nismului. 
lată doar cîteva date semnificative în 
acest sens: din 1829, T. Cipariu înce- 
pe predarea filozofiei în limba română; 
acelaşi lucru se va întîmpla şi cu 
primele schiţe de istorie naţională în 
1834 (Albu, 1971, 27, 32); în 1833, 
apropierea de literatura română se 
face prin reviste (Albu, 1971,27, 37), 
iar în preajma anului 1838/40 se Între- 
prind primele culegeri de folclor natio- 
nal (/bidem, 38). Practic, în anii '40, 
la şcolile secundare din Blaj şi Sibiu, 
se învaţă în română. În aceste 
condiţii, este şi firesc că Blajui a fost 
centrul luptei pentru naţiune şi unitate 
în 1848, iar tineretul şcolar nu era 
străin de acest lucru (cf. Albu, 1971, 
45). ; 
Ulterior, în aşa-numita epocă a 
“absolutismului” (1850—1861), deşi 
limba oficială a şcolilor va fi germana, 
totuşi învătămîntul în limba maternă 
tinde să se impună definitiv?!. Faptul 
este dovedit de mai multe evidențe: 
în planul de învăţămînt de după 1850, 
româna este obligatorie cu gramatica 
şi literatura ei? (Albu, 1971, 60; 72— 
74), iar, pentru angajare, profesorii 
trebuia să treacă un examen din 
această materie (Albu, 1971, 60). 
Efectul este cu totul neaşteptat în 
planul afirmării ideii naţionale: se 
studiază şi se citeşte /iteratură româ- 
nă din toate provinciile, se citesc şi 
se editează reviste, se creează 
literatură. Spre exemplu, la a 17-a 

aniversare a revoluției din 1848 se 
cîntă cele mai importante producții 
patriotice, printre care şi actualul imn 
naţional — Deşteaptă-te, române! În 
ciuda acestei efervescente, încep să 
apară primele evenimente care pre- 
faţează perioada dualismului austro- 
ungar (1867—1918)%. 

2.1.1.3. Din punctul de vedere 
al studierii limbii materne, această 
epocă, în ciuda circumstanțelor”, 
este, poate, cea mai paradoxală, dar 
şi cea mai fructuoasă. Dintre cauze 
amintim doar cîteva: a) păstrarea — 
în timp — a spiritului naţional şi popu- 
lar al revoluţiei de la 1848; b) întărirea 
treptată a poziției bisericii românești, 
inclusiv datorită unei mai mari apro- 
pieri dintre ortodocşi şi uniţi (Ghibu, 
1977 [1915], 47—49); c) unirea în 
acelaşi stat — în 1859 — a celorlalte 
două provincii româneşti; d) formarea 
primului partid politic naţional româ- 
nesc din Transilvania (1881); e) ac- 
ţiunea memorandistă — de luptă 
pentru drepturile româneşti (1892). 

În mod concret, învăţarea limbii 
române pare să fie caracterizată, în 
epocă, prin trei tendinţe: c/arificarea 
conceptuală, expansiunea cantitativă 
şi calitativă, modernizarea. 

A. Din punct de vedere concep- 
tual, se sedimentează idei esenţiale 
privind rolul şi statutul şcolii, dar şi al 
învăţării limbii materne, precum şi 
principiul pedagogic al funcţionării 
acesteia. Intelectualii din Transilvania 
au ca punct de plecare atît idealul 
naţional al înaintaşilor, cît şi imboldu- 
rile şcolii germane de psihologie a 
popoarelor. Aceasta — prin reprezen- 
tanti străluciți ca M. Lazarus, H. Stein- 
thal, W. Wundt — vedeau în popor o 
realitate spirituală, colectivă, con- 
cretizată prin limbă, cultură şi drept”. 

In aceste condiţii, şcoala nu 
poate fi decît instituţia în jurul căreia 
se concentrează forțele creatoare ale 
comunităţii naţionale (Popeangă, 
1974, 16). Intr-adevăr, “[...] realizarea 
idealului nostru îşi are sorgintea între 
cei patru păreţi modeşti ai şcoalei” (cf. 
Crişanu, l., 1911, 18); aceasta devine 
“temelia vieţii noastre româneşti”, 
precum şi “locul de adăpost trainic al 
limbii” (Matei, 1912). Prin şcoală şi 
prin învăţarea limbii materne, se 


urmăreşte “[...] menţinerea şi întărirea 
a ceea ce este specific poporului 
român” — arăta |. Slavici, unul dintre 
cei mai mari scriitori români, dar şi 
pedagog de renume (cf. Gal, 1967, 
70). Demersurile şcolii, inclusiv cele 
de învăţare a limbii materne, trebuie 
să se coreleze, de aceea, cu firea, 
aspiraţiile şi cultura poporului, adap- 
tîndu-se “însuşirilor naţionale”, “indivi- 
dualității naţionale” (Lazăr, 1914; cf. 
şi Popeangă, 1976, 21 şi urm.). 

Din toate aceste remarci se 
poate deduce că la baza studiului limbii 
materne a stat principiul naţional: “[...] 
sub educaţie naţională avem să 
înţelegem un proces de cultivare 
intelectuală şi morală, întocmit aşa 
încît generaţia tînără să se introducă 
în modul de cugetare, simtire şi voinţă 
a întregii naţiuni” (Pipoş, 1892, 45). 
In acest fel, educaţia dobîndea o 
funcţie deopotrivă națională, morală 
şi culturală. 

Educaţia naţională nu însemna, 
însă, şi una naționalistă; conştiinţa 
naţională trebuie să conveargă spre 
un umanism generos “[...] prin care 
se înfrăţesc toate naţiunile într-o 
singură societate mare” (Pipoş, 1892, 
29). Tocmai de aceea, “[...] peda- 
gogiei nu-i poate fi iertat în nici un caz 
să se facă servitoarea şovinismului 
naţional” (Popescu, 1888, 136), 
fenomen care “trebuie condamnat” 
(Pipoş, 1892, 28). 

B. Expansiunea studiului limbii 
materne priveşte, pe de o parte, extin- 
derea tipurilor de învăţămînt secundar, 
iar, pe de altă parte, trecerea la forme 
superioare de învăţare a limbii şi 
literaturii naţionale: gramatică (cu di- 
versele sale compartimente), stil şi 
compoziţie, istoria literaturii naţio- 
nale, teorie literară, poetică etc. 

C. Acest proces merge mînă în 
mînă cu acela de modernizare, atit a 
materialelor şcolare, cît şi a metodo- 
logiei de predare. În esenţă, are loc, 
în întreaga perioadă, o substanţială 
extindere şi diversificare a conţinu- 
turilor învăţării. 

a) Cărţile de citire continuă să 
fie — în toată această perioadă — 
adevărate “manuale de căpătii”, mode- 
le de educare a conştiinţei nationa- 
le%. Toţi autorii acestor lucrări demon- 


72 


strează că manualele trebuie să fie 


realizate în spirit naţional şi educativ, 
redînd aspecte din experienţa de viaţă 
a copilului (Popescu, 1874); în plus, 
accentul trebuie să cadă, din ce în ce 
mai mult, pe nevoia de a-i familiariza 
pe acesta cu progresul culturii 
române (Rusu, 1876). 

Incă din anii '60 apar şi o serie 
de antologii (vezi, spre exemplu, 
Pumnul, 1862), care conţin texte de 
literatură sau istorie ilustrînd elemen- 
tele de viaţă, cultură şi mentalitate 
românească, dar şi conceptul de 
patrie”. 

b) Manualele de gramatică — 
însoţite de numeroase ilustraţii şi 
exerciţii — devin, de asemenea, din 
ce în ce mai numeroase în perioada 
1867—1918. Interesant este că studi- 
ul gramaticii — un demers esențial- 
mente sec — este prezentat, de fieca- 
re dată, ca fiind nu numai o problemă 
educativă centrală, dar şi un act de 
mare răspundere pentru corecti- 
tudinea şi buna utilizare a limbii. intr- 
adevăr, “[...] elementul de viaţă al unui 
popor este limba sa maternă, în limbă 
e încorporat spiritul lui” (Pipoş, 1895, 
84). Tocmai din acest motiv, 
gramatica, dincolo de reguli, trebuie 
să-l înveţe pe copil să vorbească şi 
să scrie corect; ea va contribui, astfel, 
“[...] la luminarea poporului român, 
făcîndu-l să-şi cunoască dulcea sa 
limbă maternă” (Liuba, 1892). Invă- 
tarea gramaticii nu are nici un sens în 
şi pentru sine. Ea trebuie să fie nu 
numai cultivare a limbii, dar şi a spiri- 
tului. Din acest motiv, de fiecare dată, 
exemplele sunt extrase din marii scri- 
itori, ele constituind — deopotrivă — 
mostre de expresivitate, dar şi de edu- 
caţie patriotică”. 

c) Nici metodica nu stagnează. 
Scolastica este abandonată, studiul 
devenind mult mai funcțional. Spre 
exemplu, într-un “ghid al profesoriului”, 
publicat către finele secolului (Manliu, 
1896, p. XVII), apar o serie de idei 
extrem de concludente pentru viziu- 
nea epocii. Astfel, învăţarea limbii ma- 
terne e considerată un fapt de 
cultură. Cultura avansată nici nu ar 
putea exista fără limba maternă, iar 
— în plan individual —aceasta devine 
“baza solidă a unei culturi superioare 


de mai tîrziu”. Prin învățămîntul intui- 

tiv (exerciţii de vorbire şi de îmbogăţire 
a vocabularului), se urmăreşte — din 
punct de vedere pedagogic — dez- 
voltarea deprinderilor de vorbire/scri- 
ere, respectiv citire/scriere. Cultivarea 
exprimării elevilor se face — în ace- 
laşi spirit herderian — prin valorificarea 
farmecului limbii vorbite de popor, al 
“graiului viu” al acestuia, al operei 
scriitorilor români, precum şi al folclo- 
rului. Autorul accentuează faptul că 
orice progres realizat în domeniul 
învăţării limbii române devine un fac- 
tor de progres naţional, iar rolul 
studiului gramatical este stimularea 
dragostei pentru limba maternă. 

O altă idee valoroasă în epocă 
este şi aceea potrivit căreia studierea 
limbii materne reprezintă “[...] sufletul 
învăţămîntului public, fiindcă dînsa 
este temelia pe care se sprijină învă- 
tămîntul tuturor celorlalte ramuri ale 
ştiinţei” (Petri, 1882, 65). Deci limba 
maternă este “[...] mediul de comuni- 
care între celelalte obiecte” (Popea, 
1871); dar, în acelaşi timp, toate dis- 
ciplinele trebuie să vizeze — laolaltă 
— cultivarea limbii materne (Crişanu, 
I., 1906). Doar aşa studiul limbii îşi 
poate atinge deplina valoare forma- 
tivă. 

c) Manualele de literatură înre- 
gistrează — la rîndul lor — o evoluţie 
fără precedent. Ele au multe în comun 
cu cărţile de citire pentru clasele 
gimnaziale — forma inferioară a 
învăţămîntului secundar. in cele mai 
răspîndite dintre acestea (spre exem- 
plu, Popea, 1897), alături de cei mai 
cunoscuţi autori români, apar — în spi- 
ritul vremii — şi cele mai remarcabile 
opere aparţinînd literaturii populare. 
Includerea unor asemenea lucrări va 
deveni o veritabilă tradiţie în istoria 
manualelor şcolare. 

După anii '70 apar şi primele 
manuale propriu-zise de istorie a 
literaturii naţionale. Ele vor introduce 
paradigma care va face epocă în 
şcoala românească. Ce îşi propune, 
în fapt, studiul istoriei literare? in 
primul rînd, “cunoaşterea geniului 
fiecărei naţiuni” (Cipariu, f. d.), iar în 
al doilea rînd, “iubirea pentru citirea 
productelor literaturii române” 

(Lăzărici, 1884). 
manualul! lui Lăzărici a umplut un gol 
în literatura didactică din Transilvania, 
inclusiv prin aceea că a utilizat, pentru 
prima dată, conceptul de literatură 
naţională; ca să nu mai vorbim despre 
foarte atenta trecere în revistă a 
întregii literaturi române de pînă la 
acea dată. 

Manualele lui E. Hodoş (1893/ 
96) fac o distincţie netă între literatura 
populară şi cea cultă, oferind şi un 
studiu serios al speciilor literare. Muite 
dintre manualele din epocă constată 
cu satisfacţie armonia şi flexibilitatea 
limbii române, continuitatea culturală 
prin limbă, tendinţa literaturii naţionale 
spre universalitate (cf. Popeangă, 
1976, 76; 79). În aceeaşi ordine de 
idei, s-a încetățenit şi conceptul de 
literatură naţională ca expresie a vieții 
poporului (cf. Popeangă, 1876, 81)2, 
dar şi ca instrument esenţial al culturi. 
Prin literatură se poate educa dra- 
gostea pentru limbă, gustul pentru lec- 
tură (vezi şi Pipoş, 1895, 84), com- 
portamentul uman civilizat. 

interesant este de remarcat că, 
în anii 1867—1896 în Transilvania, 
circulau numeroase manuale din Ve- 
chiul Regat. Acest fenomen se înche- 
ie în 1896, cînd guvernul ungar inter- 
zice manualele de acest fel, publicînd 
în 1906 chiar o listă de cărţi puse sub 
index. Pînă la acea dată, circulaseră, 
însă, suficient excelentele manuale 
de istoria literaturii ale lui |. Manliu 
(1891 etc.). 

Alături de manualele propriu-zi- 
se de istorie literară, cele de compo- 
zitie şi stil erau în mare vogă. in manu- 
alele lui Tempea (1882), i. F. Negruţiu 
sau |. Manliu se discută probleme 
teoretice şi practice ale stilului, ale 
corectitudinii gramaticale“. in con- 
cepţia celor mai mulţi autori, stilistica 
e privită drept “un mijloc, iar nu un 
scop în sine” (V. Oniţiu —apud Tecu- 
lescu, 1937). De altfel, i. Manliu arăta 
că stilistica va trebui să formeze la 
elev “îndemînarea de a-şi expune cu- 
getările sale în-mod lămurit” (Manliu, 
1891). Or, această îndemînare se 
obţine numai pe baza unor modele de 
limbă care se găsesc în operele scri- 
itorilor români, în limba vorbită de po- 
por ori în creaţia folclorică. 


La 1 decembrie 1918, în urma 
adunării de ła Alba lulia, românii decid 
Unirea Transilvaniei cu România — 
hotărîre consfinţită de Tratatul de la 
Versailles. De remarcat este că printre 
primele declaraţii ale liderilor politici 
români — după unire — se află şi cele 
legate de soarta fostelor naţiuni domi- 
nante, devenite în România Mare na- 
țiuni minoritare. 


NOTE 


1 După cum se ştie, pe teritoriul 
ţării noastre au existat, începînd din 
secolul al XIV-lea, trei state feudale 
româneşti: Moldova, Muntenia şi Tran- 
silvania. Primele două, deşi aflate — 
între secolele al XV-lea şi al XIX-lea 
(1877) — sub suzeranitate turcească, 
s-au bucurat, de-a lungul timpului, de 
un statut de relativă autonomie. Tocmai 
de aceea — cu excepţia perioadei cup- 
rinse între 1711—1821, în care provin- 
ciile în discuţie au fost conduse de dom- 
nitori greci din Constantinopol, numiţi 
de turci — ele au avut, pînă în 1859, 
domnitori autohtoni români. 

În ceea ce o priveşte, Transilvania 
— cu o populaţie majoritar românească 
— a avut o evoluţie istorică relativ dife- 
rită. Ea a făcut parte, pînă în 1526, din 
Regatul Ungariei; după aceea, devine 
provincie autonomă, aflată succesiv sub 
suzeranitate turcească (din 1541), res- 
pectiv austriacă şi austro-ungară (din 
1699 pînă în 1918). 

O primă unire — foarte scurtă, de 
altfel — a celor trei provincii româneşti 
a avut loc în 1600 în timpul domnitorului 
Mihai Viteazul. Ulterior, statul naţional 
român se realizează în două faze esen- 
tiale: în 7859 are loc unirea Moldovei cu 
Muntenia; în 7918 statul se desăvirşeşte 
prin revenirea la Patria-Mamă a Tran- 
silvaniei şi a Basarabiei (provincie de 
est a Moldovei, aflată sub stăpînire 
țaristă). în tot acest răstimp, România a 
fost un regat, condus, între 1859—1866, 
de prinţul Alexandru loan Cuza, iar între 
1866—1947 de dinastia Hohenzollern, 
devenită, din 1927, de România. În 
1947, după abolirea abu-zivă, cu ajutor 
sovietic, a monarhiei, se proclamă o re- 
publică de tip comunist, regim înlăturat 

în 1989. În 1940 şi, apoi, 1944 
Basarabia este definitiv pierdută, ea fiind 
înglobată — ca republică sovietică — în 
fosta U.R.S.S. 

2 Primele triburi maghiare pă- 
trund în Transilvania — dinspre vest (din 
Cîmpia Panonică, actuala Ungarie) — 
începînd cu sfîrşitul secolului al X-lea; 
procesul continuă în secolele urmă- 
toare. Abia'la începutul secolului al XIII- 
lea Transilvania este înglobată Unga- 
riei. Treptat, ungurii vor: aduce o serie 
de colonişti pentru a apăra graniţele 
regatului (la sfîrşitul secolului al XI-lea 
sau la începutul secolului al XII-lea, 
colonişti secui, iar la jumătatea secolului 
al XII-lea, colonişti saşi). Colonizarea cu 
şvabi în Banat şi Năsăud se va produce 
mult mai tîrziu (în secolul al XVIII-lea), în 
timpul domniei habsburgice. 

3 Introducerea religiei greco- 
catolice printre românii din Transilvania 
— întreprinsă de autorităţile austriece 
— a urmărit, pe de o parte, o slăbire a 
ortodoxiei româneşti din această pro- 
vincie, iar, pe de altă parte, atragerea 
mai substanţială a românilor la viaţa 
statală a Imperiului habsburgic. În timp, 
biserica greco-catolică a avut un rol 
extrem de semnificativ în structurarea 
conştiinţei naţionale a românilor din 
Transilvania, populaţie multă vreme 
considerată de rang secund în graniţele 
imperiului. 

4 La începutul secolului al XVII- 
lea, în româneşte ar fi redactat logofătul 
Rudeanu o cronică a lui Mihai Viteazul, 
din care nu avem însă decit versiunea 
latină a lui Balthasar Walter, prelucrată 
şi aceasta după un intermediar polonez. 
Dimitrie Cantemir scrie în română, latină 
şi greacă, iar Miron Costin îşi elaborează 
cronica în română, dar scrie în poloneză 
poeme despre Moldova şi Ţara 
Românească. Numeroşi cărturari 
români erau poligloţi, vorbind pînă la 
zece limbi, uneori chiar mai multe (cf. 
Manolescu, 1990, 31). 

5 Aşa se întîmplă la şcoala de la 
mănăstirea Sf. 
înfiinţată în 1576, unde, pe lîngă 
slavonă, se învăţa şi scrisul şi cititul în 


limba română (cf. Pîrnuţă, 1971, 30). În. 


Moldova, pe lîngă mănăstirea Putna 
exista, la începutul secolului XVI, o 
şcoală greco-slavo-română. Unul dintre 
centrele care a contribuit în mare mă- 
sură la răspîndirea ştiinţei de carte, mai 
ales în limba română, începînd cu a doua 


Gheorghe-Vechi, ` 


jumătate a secolului XVI, a fost mănăs- 
tirea Menedicul din judeţul Buzău. Aici 
se învățau citirea şi scrierea, 
urmărindu-se pregătirea de clerici pen- 
tru serviciul mănăstirii şi al unor biserici. 
Era o şcoală slavo-română, ca şi cea 
de la Sf. Gheorghe-Vechi din Bucureşti 
(ef. Pîrnuţă, 1971, 32). Şcoala deschisă 
de prinţul Vasile Lupu, probabil în 1640, 
la mănăstirea Trei lerarhi din laşi a fost 
o înaltă şcoală de slavonie după 
modelul Academiei din Kiev, cu profesori 
aduşi de acolo, cu sprijinul mitropolitului 
Petru Movilă, iniţiatorul sinodului de la 
laşi pentru apărarea “dreptei credinţe”, 
deci pentru întărirea ortodoxiei. Limba 
de predare era slavona, dar se predau 
şi limbile greacă şi latină. La Tîrgovişte, 
oraş din Muntenia, fostă capitală cîndva, 
Matei Basarab sprijină cu bani o mică 
şcoală condusă de învățatul misionar 
catolic Pantelimon Ligardi între 1646— 
1651. Aici se învățau greaca şi latina 
(Ibidem, 41). În secolul al XVII-lea apar 
în Muntenia şcolile slavo-române de la 
Tîrgovişte şi Cîmpulung, iar în mediul 
sătesc, pe lingă mănăstiri şi biserici, 
apar mai ales şcoli în limba română, 
Gramaticile şi lexicoanele alcătuite de 
profesorii şi elevii şcolii de la Tîrgovişte 
au pus, de altfel, bazele unui învăţămînt 
organizat şi sistematic al limbii române 
(Ibidem, 60). 

5 Începuturile gîndirii pedagogice 
româneşti (secolele XIV—XVI) au fost 
marcate de influenţe patristice şi isihas- 
te. Începînd cu secolul XVII, apare în 
hrisoavele domneşti termenul şcoală şi, 
o dată cu preocuparea pentru lărgirea 
accesului tinerilor la învăţămînt, este 
evidentă tendinţa de laicizare şi nevoia 
unei şcoli de tip superior. Din hrisoavele 
celei de a doua jumătăţi a secolului XVIII, 
din Moldova şi Ţara Românească, reie- 
se clar preocuparea pentru promovarea 
cunoştinţelor ştiinţifice, considerate de 
absolută trebuinţă oamenilor. Ele pregă- 
tesc trecerea la învățămîntul laic (Giu- 
rescu, 1971, 71). 

7 Astfel, cel mai important docu- 
ment în istoria şcolii din sec. XVIII, 
hrisovul lui Alexandru Ipsilanti din 1766, 
orienta şcoala mai mult spre disciplinele 
ştiinţifice şi spre studiul limbilor moderne 
(franceza, italiana, introduse alături de 
latină şi greacă). 

8 Activînd la Tîrgovişte şi Braşov, 
trecînd dintr-o ţară în alta, tipărind cărţi 
pentru cele trei ţări şi în limba română, 

Coresi a contribuit la dezvoltarea ideii 
unităţii naţionale, cultivînd această idee 
şi ucenicilor săi, dar şi oamenilor simpli, 
pe care îi dorea 'luminaţi. cu ştiinţă de 
carte”. În prefața la Tetraevangheliarul 
din 1561, editorul citează epistola către 
corinthieni a Sfintului Pavel: “În sfinta 
beseârecă e mai bine a grăi cinci cuvin- 
te cu înţeles decit zece mie de cuvinte 
neînţelese în limba străină”. 

$ Enunţată de mitropolitul Varla- 
am, această idee va fi subliniată de 
mitropolitul Simion Ştefan într-una. din 
predosloviile Noului Testament tipărit de 
ei la Bălgrad, în 1648: “Aceasta încă vă 
rugăm să luaţi aminte că rumânii nu 
grăescu în toate ţările într-un chip: pentru 
aceia, cu nevoe poate să scrie cineva 
să înţeleagă toţi [...]. Bine ştim că 
cuvintele trebuie să fie ca banii, că banii 
aceia sînt buni cari îmblă în toate ţările, 
aşia şi cuvintele, acele sînt bune carele 
le înţeleg toţi”. lată deci pusă problema 
necesităţii creării unei norme lingvistice 
supradialectale, întemeiată pe constata- 
rea că unitatea limbii române întrece 
deosebirile locale, de care, după păre- 
rea autorului, nu românii erau vinovaţi, 
ci cei care îi împrăştiaseră în mai multe 
ţări (vezi şi Coteanu, 1981, 89). 

1 Faptul acesta este valabil 
inclusiv. pentru Transilvania, unde bi- 
serica ortodoxă era predominantă pînă 
prin 1688. Abia după această dată — 
intrarea Transilvaniei sub dominație 
habsburgică — începe răspîndirea 
printre români a religiei greco-catolice. 

“ Au existat, desigur, lucrări 
quasiştiinţifice dedicate unor probleme 
cum arfi: caracterul latin al limbii române; 
diferenţele dialectale (cf. lordan ed., 
1978, 13—14) sau chiar diferenţele 
sociale (cf. Ivănescu, 1980, 502—504). 

12 Pînă în secolul trecut, în Româ- 
nia, pentru abecedar se foloseau terme- 
ni slavoni BUCOAVNA sau BUCVAR (cf. 
lordan [ed.], 1978, 15). 

'3 Lucrarea conţine o enumerare 
a literelor din alfabetul chirilic (folosit în 
română pînă prin jurul anului 1860), 
precum şi o serie de indicaţii ortografice 
(cf. Ibidem, 15). 

1 Nu sunt, totuşi, de neglijat o 
serie de documente importante — 
adresate direct împăratului — privind 
drepturile românilor (Supplex libellus 
— 1743 şi Supplex libellus Valacho- 
rum —"1791). 

15 Spre exemplu, O. Ghibu, unul 


dintre cei mai de seamă cercetători ai 
istoriei învăţămîntului românesc, susține 
într-o lucrare care reeditează scrieri mai 
vechi (1977 [1915], 37) că, încă din 1495, 
exista, pe lîngă biserica din Braşov, o 
şcoală elementară românească. Ne- 
atestate, e adevărat, au existat şi altele 
pînă în secolul al XVIII-lea. | 

1 Toate acestea se refereau: însă 
la şcolile aparţinînd, confesiunii greco- 
catolice, unite cu Roma (Ghibu, 1977 
1915, 37). 

„17 Apar în: limba română şi primele 
cărţi care ar putea fi asimilate cu 
actualele metodici (cf. Ghibu, 1977 
[1915], 41—42), dar şi gramatici “aju- 
toare” pentru: învăţători (cf. Protopo- 
pescu, 1966, 107). În privinţa manu- 
alelor din epocă, vezi şi Protopopescu, 
1966, 99—151. 

18 “Cărţile de citire româneşti 
aveau doar limbă românească, căci 
subiectele înseşi erau străine, sau in- 
diferente şi fără culoare, şi din ele se 
elimina la fiecare ediţie tot ce putea să 
aibă vreo interpretare naţională” (/pi- 
dem, 51). 

1 Astfel, conceptul modern de 
conştiinţă naţională apare în Tran- 
silvania, şi este firesc aşa, de vreme ce 
poporul român de acolo era profund 
nedreptăţit. Problematica relativă la 
conştiinţa naţională este, însă, evident, 
mult mai veche; în opera unor cronicari 
sau la D. Cantemir ea nu depăşeşte 
sfera unităţii de neam (Cornea, 1972, 
458). Încă de la sfîrşitul secolului al XVII- 
lea, ideea modernă de naţiune începe 
să se cristalizeze şi într-o serie de lucrări 
din Moldova sau Muntenia (Gr. Rîm- 
niceanu, |. Văcărescu, N. Rîmniceanu). 
“Cărturarul căruia îi revine meritul de a 
fi formulat pentru prima dată, încă de la 
jumătatea secolului al XVIII-lea [...] o 
idee de naţiune apropiată de cea mo- 
dernă este remarcabilul prelat Ino- 
chentie Micu. În memoriile şi supliciile 
sale adresate curţii de la Viena, epis- 
copul uniţilor argumentează revendi- 
cările populaţiei româneşti, depărtin- 
du-se de noţiunea medievală de “natio” 
—simplă categorie juridică şi apropi- 
indu-se de cea modernă, de “naţiune”, 
în sensul extinderii caracterelor comu- 
nitare de neam nu numai asupra clase- 
lor privilegiate, ci şi asupra ţărănimii” 
(Cornea, 1972, 470—471). 

2 Într-un text datînd din preajma 
anului 1848 — cu spiritul romantic ca- 

racteristic epocii — se spune: “[...] 


învăţaţi-vă o dată a înţelege deplin 
cuvîntul naţional. Acesta e numele cel 
sfint al mumei celei comune (adică al 
României Mari — n. n.) (cf. Albu, 1971, 
44)15. Decretul 1070/1852 permite 
introducerea în şcoli a manualelor 
româneşti, iar Ordonanţa Guvernului 
Transilvaniei din 1 ianuarie 1855 stipu- 
lează: “limba maternă a majorităţii elevi- 
lor rămîne limba de propunere, dar nu- 
mai pînă cînd nu-şi vor putea exprima 
găndurile şi numirea lucrurilor în limba 
germană” (cf. Albu, 1971, 18). 

21 Decretul 1070/1852 permite 
introducerea în şcoli a manualelor ro- 
mâneşti, iar Ordonanţa Guvernului Tran- 
silvaniei din 1 ianuarie 1855 stipulea- 
ză: “limba maternă a majorităţii elevilor 
rămîne limba de propunere, dar numai 
pînă cînd nu-şi vor putea exprima gîn- 
durile şi numirea lucrurilor în limba ger- 
mană” (cf. Albu, 1971, 18). 

2 În şcoală încep a fi studiate 
sistematic opere ale autorilor din Mol- 
dova şi Muntenia, literatura devenind un 
bun al românilor de pretutindeni. 

2% Deşi, în 1864, o lege speci-ală 
statua “egala îndreptăţire” a limbii 
române cu toate celelalte limbi vorbite 
în Transilvania, aceasta nu se va aplica, 
de fapt, niciodată. De aceea, în 1869 se 
deplîngea (de către Gh. Barițiu), “[...] 
spăimîntătoarea nepăsare ce se mani- 
festa în unele simţuri către şcoalele 
româneşti, către literatura română, către 
istoria patriei şi naţiunei, mai scurt, către 
tot ce e românesc” (Albu, 1971, 19/20). 

24 După cum se ştie, în 1867, se 
creează un nou tip de organizare statală 
a Imperiului habsburgic, — cunoscut sub 
denumirea de Dualism austro-ungar. 
Astfel, Transilvania intră, pentru prima 
dată, după aproximativ trei secole şi 
jumătate, în componenţa regatului 
ungar asociat la conducerea Imperiului. 
Deşi alcătuiesc 2/3 din populaţia Tran- 
silvaniei, românii nu au drepturi politice; 
mai mult, în 1879 se declară obligati- 
vitatea limbii maghiare, inclusiv în învă- 
ţămîntul primar. 

3% Conceptul de Noi, românii se 
formează pe baza elementelor comu- 
ne care apropie pe membrii colectivi- 
tăţii: limba comună, obiceiuri şi tradiţii 
comune (cf. P. Span, 1906, 47 — apud 
Popeangă, 1976, 39). 

% Pentru unul dintre autorii citați 


— P.Pipoş— [...] cartea de citire are o 


Lunha Memână, 


funcţie educativă bine determinată, 
deoarece ea îi introduce pe elevi în mo- 
dul de cugetare şi simtire a naţiunii. În 
ea trebuie să se găsească piese valo- 
roase din literatura naţională, iar în pri- 
vința limbii în care e scrisă să fie un ade- 
vărat model pentru elevi. Limba curată 
şi atrăgătoare a manualului va trezi 
interesul elevului pentru studii şi-i va 
dezvolta sentimentul că el e membru al 
comunităţii naţionale” (cf. Popeangă, 
1976, 82). 

2! “[...] eu privesc ca patria mea tot 
acea întindere de loc unde se vorbeşte 
dimba română şi ca istorie națională, 
istoria Moldovei, a României şi a fraţilor 
din Transilvania” (M. Kogălniceanu — 
apud Pumnul, 1862, 269). 

2 illustrative sunt, în acest sens, 
gramaticile publicate între 1896 —1900 
de |. Petranu (cf. Popeangă, 1976, 62). 

22 Motoul unuia dintre aceste 
manuale a fost “vorbiţi, scrieţi româ- 
neşte pentru Dumnezeu!” 

TEMPORALITATE 
ŞI MEDITATIE 
SAU DESPRE 

MARIN PREDA 


“Un om nu e doar ce cred alţii 
despre el că este. Ba chiar, 
cîteodată, e cu totul alceva...” 


Cel mai iubit 
dintre pămînteni 


DACĂ am putea defini doar cu 
un singur cuvînt pulsul rostirii lui Marin 
Preda, ar trebui invocată naturaleţea, 
adecvarea cu o ştiinţă fără greş la 
cele mai diverse registre verbale, o 
supleţe de volubil narator oral care, 
operînd scriptic, sugerează impresia 
perfectei autenticităţi. Inaderenţa sa 
la proza sadoveniană, în care — 
credea ei — trebuie să parcurgi “sute 
de pagini” ca să găseşti un nucleu 
dramatic, ceva care să aibă “relieful 
misterios al marilor creaţii”, nu ţine atît 
de o altă structură cît de o diferită 
înscriere în temporalitate, mai precis 
în prezent. Lîngă numele Sadoveanu, 
autorul Morometilor pune, totuşi, 
calificativul mare. Poet al spaţiilor 
dezmărginite, la exploratorul Ţării de 
dincolo de negură cuvîntul sfîr- 
şeşte, nu o dată, în necuvînt, de unde 
transgresarea în aerian şi flou, plutirea 
în impaipabil şi iluzie, stări de transă 
emoţională atît de opuse mobilităţii 
unor Panait Istrati, Zaharia Stancu ori 
Fănuş Neagu şi altor dunăreni, 
inclusiv lui Marin Preda, aceştia, cu 
toţii, netemători de cuvînt. La 
antipodul solitarilor sadovenieni, 
interiorizaţi, deschişi mai degrabă 
naturii decît societăţii, replicile 
vorbitorilor din Moromeţii, uneori 
frizînd truculenţa, se îmbulzesc şi se 
caută necontenit, se organizează 


spontan în micro-scene rotunde, 
imprimînd cotidianului un anumit nerv, 
dezvăluind totdeauna o certă 
voluptate a frazării, — mai “balcanici”, 
mai pămînteni,. mai puţin misterioşi, 
oamenii se confruntă fără oprire, se 
spionează şi se ajută, iubesc şi se 
înjură, petrec, se lamentează şi, în 
acelaşi ritm viu, se înşală şi se 
compătimesc; secvenţe filmice în 
felul neo-realismului italian îi arată 
cum îşi exteriorizează reacţiile, cum 
persiflează ştirile politice din gazete, 
cum ridică faptul ordinar la nivelul 
evenimentelor ori, dimpotrivă, cum 
destramă evenimentul, pulverizîndu-l 
în ironie: 

“intr-adevăr — citim în 
Imposibila întoarcere —, nouă, 
muntenilor, ne. place să stăm de vorbă 
pînă ne dor fălcile, capacitatea 
speculativă ne e bogată, plăcerea de 
a privi în sinea noastră caracterul 
celorlalți şi a face din asta apoi o 
adevărată sărbătoare e fără limite!...” 

Practica sadoveniană de a etala 
întîmplări şi iar întîmplări, fapte de 
odinioară devenite amintiri, are ca 
echivalent la Marin Preda, totdeauna 
ingenios în selectarea fragmentului, 
o utilizare enormă, chiar dacă prin 
anecdotă nu se înţelege, ca la vechii 
greci, ceva inedit; nenumărate 
interludii, petits faits vrais (în modul 
unui mare prozator francez), digresiuni 
reievînd forma mentală a personajelor, 
compun în Morometii o atmosferă 
antrenant-colocvială de spectacol fără 
sfîrşit. Reacţiile repezi ale interlo- 
cutorilor, unele sclipitoare, sînt 
captate literar înainte de a fi devenit 
ecouri, participanţii rămînînd departe 
de solemnităţi care i-ar face 
inautentici. Nu mai mult diferit de 
asemenea vorbitori degajaţi, autorul 
Moromeţilor — respingînd “cu 
groază perspectiva de a deveni mora- 
list”, ori de a accepta vreun program 
— se vrea înainte de toate un narator 
atent, un înregistrator al esenţialului: 
“Aş putea să spun că grijile mele sînt 
cu totul altele decit a face analiza, — 
lămureşte el. Pentru că, într-adevăr, 
analiza ucide mişcarea... Grija mea 
este de a dezvălui, prin orice mijloace, 
directe sau indirecte, o stare 
sufletească, o idee care îl obsedează 

pe erou, un conflict care se naşte...”. 
Dintre înaintaşi, Rebreanu din 
capodopere, iucrînd în reliefuri 
frapante, era un observator al 
situaţiilor-limită în perspectiva 
devenirii dramatice, iar Sadoveanu — 
un evocator liric-impresionistic. 
izbitoare la Marin Preda, un vitalist 
dublat de un reflexiv, e notarea 
nuanţată a pulsaţiilor umorale, etapă 
pregătitoare pentru expoziţiile de 
mentalități curente. 


CUM şi celui mai original cre- 
ator i se găsesc, în cele din urmă, 
afinități de metodă cu alţii, iată-l pe 
Marin Preda întîinindu-se, bunăoară, 
cu Cami; Petrescu, acesta încredinţat 
că nu poate scrie cinstit decît despre 
sine, cu motivaţia că “nimeni.nu poate 
depăşi propria lui experienţă” — cum 
observă el referindu-se la Cărţile 
luptătorilor: De la experienţa per- 
sonală porneşte şi autorul 
Moroineţitar, chiar şi atunci cînd, la 
maturitate, el se lansează în 
generalizări de ordin psihologic, în 
consideraţii de filozofie a istoriei, de 
sociolog sau de moralist: “Eu nu mă 
gîndesc niciodată — ni se spune în 
una din semnificativele lui Convorbiri 
— decit la ceea ce am cunoscut şi la 
ceea ce am trăit direct. Consider că 
numai asta are valoare. Ceea ce au 
trăit alţii are valoare pentru ei. (...) Un 
scriitor nu poate cunoaşte decît o 
singură viaţă, un singur destin, 
destinul unei clase sau al unei 
categorii sociale mai restrînse...”. În 
ciuda numeroaselor trirniteri livreşti de 
după Moromeţii — de la Platon şi 
gînditorii latini pînă la Rousseau, la 
Kierkegaard şi Hegel, de la Nietzsche 
la Ortega y Gasset, sau de la 
Dostoievski pînă la Malraux, la Camus 
şi Sartre —, structura de adîncime a 
prozatorului rămîne, organic, una re- 
alist-ţărănească. Pentru el, natura, 
mereu reconforiantă, e tot una cu 
eficacitatea eliberatoare. De men- 
ționat, în acest sens, în Moromeţii, 
memorabila scenă de lliadă a 
secerişului ori percepţia frustă a lumii 
necuvîntătoarelor —, iar în lmpo- 
sibila întoarcere fremătătorul elogiu 
al satului tradiţional, elogiu care, 
exact în spiritul lui Blaga, putea purta 


semnătura filozofului din Lancrăm: 
“Acolo, omul e acasă pe orice uliţă, îl 
găseşti peste tot. (...) Şi nu se poate 
să nu simţi o cumplită invidie cînd te 
uiţi şi ie vezi privirile licărind de o mare 
şi mereu proaspătă încîntare, intensă 
şi aproape inexplicabilă, secret, 
poate, al dezvăluirii sufletului, al 
deschiderii uşilor lui ascunse, 
eliberînd spiritul de patimi şi oferindu-i 
satisfacția contemplării...”. 

Nu e de imaginat că, în etapa 
elaborării Morometilor, Marin Preda 
n-a avut sub ochi capodopera 
rebreniană care în 1920 (deci cu 
treizeci şi cinci de ani înainte) 
marcase în conştiinţa generală ivirea 
primului roman românesc monumen- 
tal. Pentru a sublinia însă mobilitatea 
şi forţa realistă a noului romancier, 
unii au înţeles să reproşeze perso- 
najelor lui Rebreanu o anumită 
elementaritate, iar Preda însuşi n-a 
ezitat, la rîndu-i, să acrediteze despre 
non-veridicitatea unor apariţii din lon. 
Cu textele în cauză faţă în faţă, 
observăm, de pildă, că formula de 
început — aşa-zisul incipit — şi 
constatarea cu care se încheie întiîiul 
volum din Moromeţii, vizînd ideea de 
circularitate, sînt foarte în nota celor 
din lon. Prima frază din romanul lui 
Rebreanu introducea pe cititor în 
spaţiul viitoarei acţiuni; semnificativul 
incipit din Moromeţii punctează cu 
precădere timpul: “in cîmpia Dunării, 
cu cîţiva ani înaintea celui de-al doilea 
război mondial, se pare că timpul avea 
cu oamenii nesfirşită răbdare; viaţa 
se scurgea aici fără conflicte mari...”. 
intocmai ca la Rebreanu, la care, în 
final, se repetă decorul cu şoseaua 
şi podul de lemn acoperit, de peste 
Someş, la Marin Preda, în încheierea 
primului volum, revine ideea de timp 
— acum unul vestitor de surpări şi 
prefaceri; timpul în care intra lie 
Moromete nu mai era cel al vechilor 
dialoguri din poiană, deşi ele 
continuau: “Lipsite însă de omul lor, 
aceste adunări aveau să-şi piardă şi 
ele curînd orice interes. Trei ani mai 
tîrziu, izbucnea cel de-al doilea război 
mondial. Timpul nu mai avea 
răbdare...”. Contrariind timpul “foarte 
răbdător” de pînă atunci, realităţile 
năucitoare invocate în următorul 

volum — literar nu la înălţimea 
celuilalt — reclamau un flux narativ 
tensionat, în obieċtiv fiind meta- 
morfoze, insolite răsturnări de 
perspestive, cu repercusiuni nu numai 
în orizonturi rurale. 

Preparația pentru roman a 
autorului Morometilor a fost aproape 
de aceeaşi durată cu cea a lui 
Rebreanu; altă trăsătură amintitoare 
de acesta e o analoagă tentaţie de 
diversificare a mediilor investigate, de 
unde romanul convulsiilor ţărăneşti din 
epocă (Moromeţii se constituie 
într-un fel de sagă dunăreană), 
romanul unor destine paralele 
(Risipitori), un roman de orizont in- 
dustrial (Intrusul), o meditaţie-proces 
vizînd iregularul: în istorie (Delirul), 
pentru a încheia cu Cel. mai iubit 
dintre păminteni, roman de 
deschideri  pluriperspectiviste 
racordînd_ modalităţi narative 
complexe. În contextul comparaţiei 
cu Rebreanu, de observat în fine că 
acesta, foatre atent la echilibrul 
părţilor, la proporţiile şi mobilitatea 
descursului, e un arhitect laborios, 
mereu încordat, un constructor ale 
cărui romane fundamentale se 
clădesc după normele clasice ale 
perspectivei şi ritmului; la Marin 
Preda, ali temperament, ideea de 
retorică a întregului, capricioasă, 
cedează pasul pasiunilor interioare ale 
unui volitiv spontan, savurînd 
libertatea, deloc jenat de lungimi, de 
digresiuni, nederanjat de reluări. 


DESPRE SINGURATATEA 
EXISTENŢIALA. — La o lectură in- 
tegrală a prozelor lui Marin Preda, 
obsesiile, tipismele, progresiva 
adîncire în substanţa vieţii 
contemporane, enunţurile din textele 
eseistice — prioritar cele din Viaţa ca 
o pradă —, toate depun mărturii 
despre un mare simţ al umanului, im- 
plicii despre vocaţia panoramării. La 
maturitate, l-a ţinut în loc, admirativ, 
autorul inegalatei Comedii umane: 
“Nu i-a venit.lui (Balzac) ideea cea 
mare abia în urmă? Comedia umană? 
Care i-a salvat jumătate din tot ce a 
scris, cărţi multe ia număr, care, fără 
această idee care le-a strîns la un 
loc, s-ar fi risipit ca o lume fără 


nucleu? Mă tem însă că e prea tirziu 
pentru mine să mai învăţ să 
muncesc atît de mult ca el. Mă tem 
că zarurile sînt aruncate: mai am de 
scris doar o singură carte, înrudită cu 
cea a lui Moromete, şi căreia nu-i 
lipseşte decît prima frază...”. Rîndurile 
acestea apăreau în volum în 1971, în 
imposibila întoarcere; acea “doar o 
singură carte”, şovăitor întrevăzută 
atunci, trebuia să fie Cel mai iubit 
dintre pămiînteni, trilogia din 1980 
încheiată sub aripa morţii (cîteva luni 
înaintea. trecerii autorului în 
posteritate). Din sutele de secvenţe 
din care se rotunjeşte romanul, prinde 
contur un personaj imoderat, adesea 
deconcertant, balansînd între extreme 
— “cel mai iubit” fiind un malchanceux 
în derivă, un damnat chiar, sortit parcă 
— prin modul său de a fi — unor 
teribile avataruri, traumatismelor în 
lanţ. În două cuvinte, suspectat de 
subversiune politică şi condamnat 
numai pe “aparenţe de vinovăţie”, Vic- 
tor Petrini, fost asistent universitar la 
Ciuj, e trimis spre expiere la minele 
de plumb de la Baia Sprie, unde un 
episod rea! din noua-i situaţie — 
suprimarea unui gardian persecutor, 
împins într-un put subteran — trece 
neobservat. Cîţiva ani după eliberare, 
ex-asistentul de la facultatea de 
filozofie, iarăşi întemnițat, de astă 
dată pentru omor în legitimă apărare, 
face din existenţa lui schilodită un 
minuţios obiect de retroviziune, 
S-au propus analogii între 
Intrusul şi romanul lui Camus, 
Străinui, privind structura interioară 
a celor doi protagonişti. In agitata 
biografie a lui Victor Petrini sînt de 
găsit mai curînd similitudini cu cea a 
lui Cosini din Conştiinţa lui Zeno de 
Italo Svevo. Ca şi personajul veleitar 
şi abulic ai prozatorului italian, care, 
la sfatul medicului, îşi narează 
scriptic viaţa, Petrini e un complicat, 
un imprevizibil, tandru şi cinic, 
intelectual subţire dar coleric, cu ieşiri 
nestăpinit-vulgare (“capsoman” — îşi 
zice el), o figură cumulînd contraste 
ireconciliabile. Confesîndu-se cu 
amară sinceritate, meditînd în spațiul 
restrictiv al celulei sale de puşcăriaş, 
el se plasează convențional într-un 
timp invers, fără viitor, timp individual 

depozitat în memorie, căruia i se caută 
sub lupă sensurile nevăzute. Ampla 
relatare întreprinsă în această cea dea 
doua detenţie, punctată cu reacţii 
ciudate ori curat rebarbative, sfirşeşte 
pe o notă descurajantă, cu consta- 
tarea că “sursa misterului unui suflet 
e insondabilă”... Deşi vădit în impas, 
deşi în neputinţă de a lumina totul, el 
îşi etalează —excesiv analitic — 
faptele, rezervele mentale chiar, cele 
mai multe dintre ele vizînd experienţe 
erotice cu cîteva femei (Căprioara, 
Nineta, Matilda, Suzy); rememorează 
contacte cu medii sordide traducînd 
căderea ultimă, detaliind cu detaşarea 
osîndiţilor dostoievskieni din “casa 
morţilor”, nu şi cu apăsătorul lor sen- 
timent de culpabilitate. Cum absurdul 
dictează ordinea clipelor existenţei 
lui de personaj binar, convulsiv şi 
hiperlucid, memoria lui Petrini se 
aprinde şi se răceşte alternativ, într-o 
spectaculoasă dialectică a dublului! 

Cu toate că Albert Thibaudet 
scria, cu decenii în urmă, că “nu s-a 
auzit vreodată ca un filozof să fi 
omorît pe cineva”, precedente literare 
există (şi nu numai literare: filozoful 
francez Louis Althusser şi-a ucis. nu 
demult soţia!). Protagoniştii a două 
romane mai vechi, unul de Paul 
Bourget (Discipolul), altul, al 
elveţianului Léon Bopp (Crima lui 
Jean Lenoir) sînt filozofi; ambii ajung 
după gratii: pentru asasinat, nu pentru 
altceva, unde, cu mult înainte de 
Petrini, fiecare se confesează în 
scris... Filozof la rîndul său, asaltat 
de întrebări şi dileme, convins că 
“zilele, orele şi clipele” se succed 
confuz, Petrini se simte prins, fără 
ieşire, într-un “joc al hazardului”. 
Nicăieri vreo “verigă desfăcută sau mai 
slabă”, care, rupîndu-se, să înles- 
nească afirmarea “liberului arbitru”, 
nicăieri posibilitatea de a decide. 
Problema fundamentală la Marin 
Preda e cea a omului camusian din 
Viitorul tragediei, individ excedat de 
iraţionalul lumii, dar aspirînd spre 
raţional şi claritate. Pretinde însă 
Petrini “libertatea” şi “îndură el 
necesitatea” în felul “prin excelenţă 
tragic” al personajelor lui Camus, 
“sfişiate”, conştiente de “ambiguitatea 
omului şi a istoriei sale”? Doar într-o 
măsură! Lecturile romancierului 


Camus (din care a tradus, mai corect 
a stilizat Ciuma), contactele livreşti 
cu Sartre, acesta neagreat, au lăsat 
urme în sensul absurdului, în teza lui 
Preda că “în orice fiinţă umană” se 
ascunde o “dezordine fatală”, vizibilă 
în roman la marea majoritate a 
personajelor. Ştiindu-se în derivă, 
împresurat de absurd, revolta lui 
Petrini e una teoretică, de personaj 
reflexiv, răzvrătirea unui desperado 
singular care, la gîndul unei posibile 
încarcerări perpetue, nu exclude 
sinuciderea. Cît timp se menţine în 
abstracţiuni, la concepte de om în 
general, Petrini, filozoful, crede că în 
natura acestuia persistă un anumit 
manicheism (“ar fi mai bine să ne 
recunoaştem satanismul, poate l-am 
practica mai puţin...”), de unde 
imperfecţiunea şi deci non-eficienţa 
principiilor, a normelor cu valoare 
aşa-zis universală. Pe de altă parte, 
acelaşi Petrini nu încetează să se 
proiecteze în concretul imediat, în 
istoria curentă, sau restrîngînd cercul 
observaţiei, în cotidianul casnic: “De 
cîte ori — precizează el — nu 
încercasem s-o determin pe Matilda 
să nu mai vadă în mine un om în 
general, ci omul ei, care o iubise atît 
de tare şi de soarta căruia nu trebuia 
să se despartă...”. Starea de exil lîngă 
Matilda, soţia sa, capricioasă, trufaşă, 
senzuală, sfirşeşte prin a-l adînci într- 
un pesimism definitiv, absolut; 
concluzie dezarmată: “Nu ne-am 
născut ca să fim fericiţi (şi nici nu 
sîntem!), fiindcă în legile care 
guvernează viaţa această noţiune nu 
este inclusă. Oamenii o confundă cu 
înflorirea”. 


MITUL romantic a propulsat, se 
ştie, un erou tragic complicat, foarte 
la modă în epocă, excedat de răul 
veacului, acesta fenomen insidios, 
difuz, cu pigmenţi mai degrabă 
individuali decît sociali; un rău cu vagi 
rădăcini ontologice, generat de 
spectrul irealizării, de impasul 
condiţiei umane între fiinţare şi 
discontinuitate. Realităţile cotidiene de 
care se loveşte Petrini, cele ale 
obsedantului deceniu, sînt ale unei 
epoci de joncțiune (cum ar fi spus 
Camus), termen sugerînd tragicul, 
cîtă vreme vechile forme istorice şi 

sociale se suprapun, iar cele noi, 
iluzorii, trădează incertitudinea. 
Compacta singurătate a lui Petrini, 
colorată cu nuanţe de absurd, nu eo 
excepţie, nu numai el, cel mai iubit, 
dar şi alte personaje fiind 
incomunicabile. Cel puţin figurile de 
prim-plan, mai toate, reprezintă tot 
atîtea naturi individuale ireductibile! 
Unui Petrini perspicace, răspicat 
sceptic, nu-i scapă discrepanţele: “Ce 
cuplu bizar” viaţa arhitectei Matilda cu 
profesorul Petrică Nicolau! — 
gîndeşte el. Devenit apoi soţul 
aceleiaşi Matilda, conştient de propria- 
i poziţie bizară, iată-l simțindu-se 
străin, disonânt, prilej pentru Matilda 
să-i reproşeze “gîndirea speculativă, 
care operează cu concepte ideale şi 
abstracte...”. Nefilozoafa Matilda nu 
merge la nexul cauzal, dar nici nu e 
departe de adevăr. Nu apărem în ochii 
altora aşa cum sîntem —cugetă 
Petrini —, drept care partenera de 
cămin, interesantă şi mediocră, poate 
fi “ridicolă” şi “adorabilă”, iar Petrică 
Nicolau — victimă a Matildei — 
agasant şi bonom; însuşi fluctuantul, 
neliniarul Petrini pare, uneori, “om bun 
şi blînd”, cu toate că ieșirile lui îl arată 
altfel. Nici teribila detenţie (trei ani la 
minele de plumb), nici jalnica 
experienţă din cadrul unei echipe de 
“deratizare”, unde fusese apoi plasat, 
n-au secătuit, în fapt, rezerve de 
afectivitate ale celui ajuns ulterior 
contabil la “Oraca”. 

Dacă, în viziunea lui Camus, 
absurdul e conştiinţa incarcerării, a 
existenţei între ziduri semnificînd 
iraţionalul, dacă respectiva conştiinţă 
îşi aliază pentru salvare revolta, la 
protagonistul lui Marin Preda operează 
compensator pateticul. Cînd într-o zi 
de ninsori bogate, o enigmatică Suzy, 
colegă de serviciu, îngînă refrenul 
unui cîntec trist, o melodie despre 
românii căzuţi prizonieri pe frontul de 
răsărit, sentimentele intime ale lui 
Petrini irump într-un plîns cu lacrimi. 
Dintr-o dată singur, parcă pierdut în 
“marele cosmos”, copleşit de “forţe 
prea puternice”, insul care, nevinovat, 
cunoscuse închisoarea, iar ulterior 
trecuse prin purgatoriul de la 
“deratizare”, se simte apropiat 
dispăruţilor pomeniti în cîntec: “Sub 
brațele mele umede de lacrimi văzui 


un teritoriu de lumină în care mă 
scufundai uitînd deodată totul: trecutul 
meu, fetiţa, gîndirea mea impetuoasă 
de la douăzeci şi cinci de ani, care 
voia să se afirme, eşecul în căsătorie, 
minele de plumb, mama mea care mă 
părăsise încă tînără... şi chiar iubita 
mea de acum, care rămînea undeva 
foarte departe şi foarte în urmă. Toate 
acestea îşi micşorau dimensiunile, se 
topeau în această mare a destinului 
nostru tragic, care ne înghiţise şi 
peste care crescuseră apoi 
nămgţii...”. 


SESIZABILA de la primele 
capitole, axa filozofică a romanului e 
pledoaria pentru cunoaştere. Imposibil 
de construit ceva pe ambiguităţi, căci 
atîta timp cît “fiinţa noastră e la 
discreţia celorlalţi”, cît timp nu apari 
în ochii lor “aşa cum eşti”, între 
oameni se instalează bariere şi ziduri. 
În ochii avocatului Ştefan Pop (Ciceo), 
prietenul şi apărătorul lui Petrini la al 
doilea proces, acesta trece drept o 
prezenţă remarcabilă, un exponent al 
refuzului net, un campion al rostirii 
intransigente. Mai mult încă, acelaşi 
Ciceo crede într-un viitor Petrini 
realizat total, stimabil “ca om”, apreciat 
ca autor de scrieri filozofice. Ce 
gîndeşte însă cel mai iubit, 
privindu-se în propria- i oglindă 
interioară? După ispășirea celei de-a 
doua: condamnări, dezolantă nu e 
perspectiva de a redeveni contabil, ci 
conştiinţa singurătăţii lui în lume, 
neputunţa de a comunica prin opera 
în proiect cu cei lîngă care 
descoperise miracolul existenţei. 
Aspect curent de altfel, îndărătul 
omului social al lui Marin Preda e 
multă singurătate. Singuratici sînt, de 
fapt, şi Ilie Moromete, şi unul dintre 
fiii săi, Niculae (“marele singuratic”), 
şi Călin Surupăceanu, şi doctorul 
Sîrbu (unul dintre “risipitori”), urmaţi 
de Petrini, cu toţii aparţinînd unei 
literaturi a singurătăţii, cu toţii 
deopotrivă învinşi. ori candidaţi la 
eşec, dar păstrînd nostalgia binelui. 
Un Petrini dinamic, făcut parcă să 
ardă, să studieze, să construiască 
— tocmai de acestea fusese frustrat! 
Spaţiul casnic, după însoţirea cu 
arhitecta Matilda, îi tăiase şi el 
“punţile” de comunicare. Diferenţa 

dintre Petrini în “marea criză de 
singurătate” din anii primei întemniţări 
şi singurătatea marginalizatului de la 
“deratizare”, vegetînd lîngă ipochi- 
mene ca Vintilă, Bacaloglu şi 
Calistrat, lîngă căzături ca “famenul”, 
“strelitul” şi ceilalţi, e doar de 
intensitate, nu de fond. 

Singurătate de un alt gen, 
singurătate totuşi, e şi cea din timpul 
legăturii cu Suzy Culala: “Singură- 
tatea în doi nu era şi pentru ea un 
balsam, bucuria lecturii, care adesea 
mă devora, nu era în acelaşi timp şi 
pentru ea o vibraţie a spiritului. 

— Lasă cititul Victoraş, că nu e 
timp de citit (...). Mai lasă de citit şi 
generaţiilor viitoare, adăuga cu ironia 
şi tandreţea ei ucigătoare...”. De 
altfel, singurătatea multor intelectuali 
—gîndeşte Petrini — are germeni 
eterni, fiecare crezîndu-se geniu; de 
aici “trufia lor” ineluctabilă, de care nici 
el, cel mai iubit, nu era scutit. La 
starea de singurătate se referise şi 
Rebreanu, scriitor congenar, într-o 
pagină din Jurnal (1). Nu însă din 
vreun complex de genialitate! Optica 
sa e de natură metafizică: “La o 
anume vîrstă începi să-ţi dai seama 
cît eşti de singur pe lume, ca om sau 
ca individ. In realitate nu există rude, 
nici prieteni cu care să poţi fi într-o 
adevărată şi desăviîrşită comuniune 
sufletească. Trebuie să înţelegi că 
menirea omului (de altfe! cred că şi a 
oricărei fiinţe vii) este să ducă singur 
o viaţă în fond solitară...”. 

Să ne întoarcem la Petrini. 
Privirea lui spre oameni, în felul 
personajelor unor Pavese, Calvino ori 
Dino Buzzati, e a unui analist a! 
alienării, ochiul său cercetînd 
necontenit contrapunctul fiecărei 
reacţii. Nu de puţine ori, explorarea 
psihologică, urmărirea resorturilor 
ascunse, prevalează asupra datelor 
de ordin social propriu-zis. Interogaţii 
obsedante reiterate — de ce?, cum 
aşa?, cine ştie?! — concretizează la 
Petrini, neostenit convorbitor cu sine, 
oroarea de contrafăcut, de ilogic şi 
convenţie, inclusiv un fel de oboseală 
acumulată, atitudini vizibil înlesnite 
de mica lume în care se mişcă. Un 
album cu fotografii, pe care-l foiletează 
în casa fostuli industriaş.Culala, dă 
curs unui adecvat torent de intero- 


“gaţii, aparent de prisos: “Ce mă 


interesa pe mine atît de tare o simplă 
fotografie a unei necunoscute?”... În 
numai cinci pagini, nu mai puţin de 
treizeci de întrebări, unele obişnuite, 
altele amare, altele provocatoare, 
toate în legătură cu Suzy, toate 
acuzînd dubii ori. marcînd incompa- 
tibilităţi: “Ce anume din fiinţa ei putea 
fi prins şi să zici: este!?...”. A nu găsi 
un răspuns, oricît de aproximativ, e 
tot una cu o cădere în vid. 


LA NIVELUL limbajului, Petrini 
e ceea ce se numeşte un narator 
dramatizat, el dispunînd de o 
“autonomie” deplină (Wayne C. 
Booth), în modul unui personaj pe 
scenă; prezenţă polarizantă; el 
asigură; hotărît, unitatea de.ton.a 
romanului. Masca celui în care, 
remarcîndu-l ca student, un profesor 
văzuse “un tînăr savant”, e pe rînd 
încordată şi neutră, luminată şi 
tulbure, alternativ modificată de 
curenţi  subterani, totdeauna 
confiscată de probleme. În postura de 
gînditor, fascinat de “lumea pură a 
ideilor”, respingînd orice spaţiu plat, 
el circulă dezinvolt printre socratici şi 
scolastici, şi intenţionează să scrie 
despre Giordano Bruno, iar în final să 
propună o nouă gnoză; la un moment 
dat, îi ademeneşte un tratat despre 
“armonia conştiinţei noastre cu 
cosmosul”, dar descurajat de 
deteriorarea “conştiinţei actuale a 
omului”, de efectele “catastrofice” 
legate de ea, renunţă, mîhnit. Forme 
ale unei insatisfacţii prelungite 
reactivează în dialogurile lui cu 
avocatul Ciceo, cu lon Micu şi ceilalţi, 
discuţii privind fericirea, eşecul, 
ocultul, spaimele, întimplarea, în 
articulațiile care alcătuiesc viaţa. “Nu 
există, prin definiţie, istorie fără 
întîmplări sublime sau tragice” — 
proclamă banal lon Micu, iar Petrini 
comentează: sublim şi tragic pot fi, 
uneori, realităţi interşanjabile. Nu 
găsea Camus — reprezentîndu-şi 
drama Răscoala din Asturii — chiar 
în absurditatea morţii o “anumită 
formă de grandoare specifică 
oamenilor”? Evenimenie-etalon ca 
naşterea şi moartea au putut avea în 
“obsedantu! deceniu” un mai mic im- 
pact decît o solemnă adunare 

scriitoricească, la. care participaseră 
preşedintele Consiliului de miniştri şi 
preşedintele Parlamentului, “bătrînul 
zimbru al prozei româneşti” (Mihail 
Sadoveanu). In dezacord vădit cu 
filozofia disperării, dar înregistrînd 
mereu reverberaţiile tragicului, Petrini, 
personaj eminamente polemic, pune 
deasupra oricăror adversităţi viaţa, cu 
motivaţia că ea “este totul”, că în 
desfăşurarea ei “halucinantă” coloana 
de rezistenţă rămîne spiritul. 
Concluzie subiacentă: imposibil de 
imaginat salvarea speciei, fără 
salvarea spiritului!... Teza camusiană 
despre depăşirea absurdului, imperativ 
existenţial primordial, stă pe aproape. 

Natura funciar-etică alui Marin 
Preda e cea care-l angajează în 
radiografierea stărilor de tranziţie de 
după război, în obiectiv intrînd 
aspecte concrete ale puterii “popu- 
lare”, metamorfozele justiţiei, triste 
avataruri ele culturii, limbajul de lemn 
şi celelalte, în conotaţii revelatorii 
tinzînd spre totalitate. Ca notă gen- 
erală, la Marin Preda totdeauna 
evenimentele contemporane provoa- 
că romanul! Pe o considerabilă 
întindere, ultima lui operă valorifică 
prin urmare evenimente curente, 
raporturi mobile ale acestora cu di- 


verse biografii, date determinînd. 


relaţiile individului cu istoria pînă la 
a- -| neutraliza. Lui Petrini (aparent 
“pesonalitate puternică”) îi stau în 
preajmă, într-un mod ori altul, diferiţi 
“naratori nedramatizaţi” sau “reflectori” 
— cum li se spune de către retoricieni 
—, ale căror poziţii de plan secund 
ori de arriere-plan creează atmosferă. 
Acţionînd marginal, uneori în 
penumbră, personaje împotmolite în 
magma antinomiilor fac roluri de 
figuraţie, iar Petrini, comentator ai 


Omului — fost asistent al unui “mare. 


poet şi filozof” ( Lucian Blaga) —, pare 
interesat de ceea ce s-ar numi 
fenomenologia mediocrităţii. 

Lucru evident, creatorul celui 
mai iubit e tentat în realitate de 
altceva, de ceea ce se refuză 
înserierii, Petrini însuşi fiind un 
caracter, nu un tip; formulare poate 
prea în spiritul vechilor clasificări, însă 
un distinguo ca acesta relevă 
esenţialul! Luciditatea autoscopică a 
lui Petrini, ciuruită de reticențe, ni-l 


\ 
\ 


apropie; virtoşenia lui s se e confru ntăc cu 
amărăciunea, dacă nu cu sfişierea; 
somnului său de noapte, profund, îi 
urmează dimineţi trudnice, marcate 
de un “chin fără nume”, de anxietate 
ori de “furie dureroasă” î împotriva a 
toate. Tuşe noi, definitorii, se adaugă 
de la un capitol la altul, încît, ins 
fracţionat, voluntar şi dubitativ, cu 
discontinuități de comportament 
ilustrînd psihanalitic categoria marilor 
neliniştiţi, Petrini pare făcut să 
exemplifice un scafandrism perpetuu, 
fără rezultate. Cu toate că lumea e 
departe de a fi desăvîrşită, el refuză 
net “filozofia acceptării” a ceea ce se 
înţelege prin “asta e situaţia!...”. 
Dincolo de îndoieli, dincolo de 
posibilitatea de a da soluţii, în Petrini 
funcţionează un implacabil observator 
al timpului-trăit, un ins neadormit; 
macerat de nostalgia înaltului. Din 
experienţa sa pasageră de fost — 
ocazional — strungar, Petrini ştie că 
“uzina nu poate deveni catedrală, căci 
într-o catedrală gîndul ni se îndreaptă 
spre intemporal”, pe cînd într-o uzină, 
unde oamenii nu sînt sfinţi, “gîndul e 
țintuit:pe filetul piesei pe care trebuie 
s-o execuţi...”. In gîndirea sa axiolo- 
gică, trecutele erori, “consecinţe ale 
determinărilor politice, geografice şi 
istorice, cu rădăcini extinse şi adînci 
şi foarte îndepărtate”, devin 
sistematic subiecte de meditaţie. 

El nu înţelege să dea însă “girul 
pentru noi erori...”. 


ÎN DESIŞUL epic, reflecţiile 
atribuite lui Petrini, narator “auctoria!”, 
sînt instrumente de împrospătare 
ritmică, de necesară revigorare a 
atenţiei obosite, saturată de fapte. 
Pagini întregi ori simple fragmente, 
uşor de decupat, pot fi omologate ca 
micro-eseuri pe teme diverse; mai 
mult decit oricare dintre romanele lui 
Marin Preda, sute de raționamente, 
de sentenţii şi adagii, nenumărate 
modulaţii filozofice despre Umanitate, 
despre Timp şi Destin, fac să intre în 
fluxul discursului adnotări incitante: 
Ce e urit la o femeie? Ce e frumos? 
— se întreabă Petrini: “Există, cum 
ştim de fapt foarte bine taţi, frumuseti 
ascunse. Dar şi urîţenii la fel de bine 
ascunse, aparențele, cum se zice cu 
îndreptăţire, sînt înşelătoare. O pură 

anatomie nu ne poate spune mare 
lucru, deşi prima noastră reacție se 
produce comițînd o dublă eroare, 
datorită iluziilor pe care le învestim 
brusc într-un chip frumos, şi repulsiei 
la fel de instantanee întîlnind un chip 
urît. (...) Frumuseţea şi urîţenia fizică 
se metamorfozează şi se retrag în faţa 
unor realităţi sufleteşti care 
spectatorului îi scapă...”. Frecvente 
digresiuni de acest gen, în maniera 
Proust ori. Camil Petrescu, par, ca în 
teatru, nişte aparte-uri, paranteze, 
reflecţii introducînd în intimitatea 
naratorului; ni se vorbeşte bunăoară 
despre relaţia conştiinţă-moarte, 
motiv (pentru Marin Preda) de credo 
testamentar travestit, despre “meca- 
nica universului”, despre fenomene 
care, “o dată cam cunoscute, modifică 
existenţa omului, o ameninţă, o fac 
dependentă”; o constatare severă e 
rezervată, în alt loc, invențiilor male- 
fice prevestind nimicirea civilizaţiei, 
urmînd “să nu mai putem contempla, 
fermecaţi, Orionul...”. Filozoful de 
după gratii trimite o dată la Ulysse, 
capodopera lui Joyce şi, printr-o 
explicabilă înclinare de ins. frustrat, 
fabulează pe teme felurite: despre 
snobism, despre fericire şi nenoroc; 
viaţa imediată, existenţa ca praxis îşi 
cere drepturile... 

Nereprezentînd o structură pers- 
pectivală liniară, aparent calmele 
raționamente despre lume formulate 
de Petrini se învecinează cu 
izbucnirile intempestive ale dublului 
său nestăpînit. Psihanalitic văzut, 
acest al doilea Petrini, un bloc de 
incongruenţe, susceptibil la extrem, 
intratabil şi colţuros, socialmente vădit 
incomod, duce cu el, ereditar, metehne 
din fondul cinic-agresiv al tatălui, 
acesta colportor de “ironii nedigerate”, 
împroşcînd în dreapta şi în stînga 
“sarcasme usturătoare”. Nici din 
partea mamei, fiinţă aprigă, amară şi 
neînduplecată pînă în ora morţii, nu 
era de aşteptat vreun semn de 
tandreţe. Pînă şi bunicul pe linie 
paternă, figură apăsat-rudimentară, 
comportă latenţe bizare şi durități 
disproporţionate de personaj 
balzacian!... În cazul lui Petrini, 
limbajul contondent, pe larg etalat în 
relaţiile cu Matilda, cu Suzy Culala, 
ori cu unii intimi — în flagrant con- 


trast cu monologurile elevate despre 
insondabilul sufletesc —, reprezintă, 
am zice, moduri de descărcare de 
reziduurile interioare acumulate. 
intelectualul receptiv la cultură, 
lectorul avizat, cunoscător al lui 
Baudelaire şi Rimbaud, filozoful 
devorat de idei referindu-se dezinvolt 
la Spinoza şi Spengler, în sfîrşit 
idealistul exaltat diferă frapant de 
celălalt Petrini, dublu! său negativ. 


REGASIREA PRIN TRAGIC.— 
Principalele reacţii existenţiale 
camusiene în problema. absurdului, 
răspunsurile lui Camus vizînd revolta, 
libertatea interioară, erosul, 
indiferența, ideea sinuciderii, 
moartea şi celelalte sînt şi ale 
speculativului Petrini, la care 
bătătoare la ochi e capacitatea de a 
sfida “neliniştea morţii”, mäi mult încă, 
de a retrăi lucid diversele stări-limită, 
mereu în căutarea unor axe pentru 
reîntemeierea unei vieţi noi, purificate 
prin tragic. Ce altceva sînt, pe de altă 
parte, repetatele lui experienţe 
erotice, furtuni afective descrise 
copios, decît balansări între momente 
de graţie, dar şi de chinuitoare 
conştiinţă a eşecului? Care dintre 
parteneri e, pînă la urmă, victima 
celuilalt? Pînă la un punct, nu Petrini 
caută aventura, el o suportă numai, 
jucînd un rol oarecum histrionic. 
Trecătoarea lui legătură din tinereţe 
cu Nineta Romulus, adolescentă cu 
“chip luminos” şi “surîs fermecător”, 
îi revelase iubirea; îl iniţiase, dar îl şi 
aruncase în îndoieli, pe cînd ea, 
“dezinvoltă”, savurînd glume 
deşucheate la “Mama răniților” (un lo- 
cal rău famat), trăia la modul strict 
carnal. Curtezană cu biografie 
deocheată, “halucinată a ştiinţei” 
erotice — cum ar fi categorisit-o 
Arghezi —, ea repudiase, ca puerile, 
aspiraţiile lui de a-şi explica lumea 
(“Du-te la Universitate, fă-te profesor, 
filozof!...”), lăsîndu-i o “vagă, nedu- 
reroasă, nedefinită şi aproape dulce 
sfişiere...”. După război redactoare la 
o revistă literară din Bucureşti, apoi 
bibliotecară undeva în Transilvania, 


- Nineta duce cu sine o singurătate 


bizară, o solitudine potolită, fără 
tristeţi, ca destin deliberat. Alt eşec 
feminin e cel personificat de 

Căprioara, veche colegă de facultate, - 


frumoasă, docilă, indecisă, oarecum 
ingenuă, întreţinînd relaţii cu Petrini 
şi, concomitent, cu un medicinist 
pehlivan care o abandonează. Se 
regăsesc în reacțiile lui Petrini în raport 
cu Căprioara reacţiile de superioritate 
ale lui Stefan Gheorghidiu din Ultima 
noapte de dragoste, întîia noapte 
de război faţă de Ella. Pe parcurs, 
Petrini şi rosteşte o constatare din 
Patul lui Procust, celălalt roman al 
lui Camil Petrescu: “Cîtă luciditate — 
atîta suferinţă!...”. Cît despre 
Căprioara — suflet amorf, gîndeşte 
el —, mintea ei nu era decît “o coală 
albă pe care nu se înscria nimic”; 
însă, ulterior moartă din pricina unui 
avort, îi suportă greu lipsa. Nici 
sinuoasa Matilda, oscilînd între 
fervoare şi răceală, fermă şi 
şovăitoare, “fascinantă” şi nu lipsită 
de “ceva grosolan” (cum singură 
afirmă), nu-i întregeşte existenţa, 
accentuînd, dimpotrivă, senzaţia de 
absurd: “— Nimeni nu e bun, deci nici 
eu”, zice cu detaşare arhitecta. 
Femeia care dusese pe profesorul 
Nicolau la exasperare, care alimen- 
tează iluziile şi disprețul mai tînărului 
decît ea Petrini, apoi întreprinde un 
alt mariaj (al patrulea!) cu un demnitar 
influent — legătură şi ea desfăcută 
—, amanta plină de vitalitate dar 
terorizată de “duşmani bizari din 
interiorul fiinţei ei” şi speriată de 
singurătate, rămîne, oricum, o figură 
memorabilă. Nu cunoaştem o alta mai 
expresivă în genul ei în literatura 
română... S-ar putea vedea în această 
Matilda un Petrini feminin, un personaj 
la fel de captiv între țărmurile sale 
interioare, la fel de derutat de cele 
exterioare. 

Atunci cînd, dezolat de un secol 
“sinistru”, de “barbaria concretului”, 
dezamăgitul Petrini generalizează, el 
gîndeşte (nici o îndoială) la propriile 
experienţe tragice. Inclusiv la dramele 
erotice, Cel mai iubit dintre pămîn- 
teni avînd, înainte de toate, însemne 
de roman erotic. Relaxat sau neguros, 
de fiecare dată el se apropie de iubire 
exact “în clipa în care ea se retrage”, 
de unde concluzia tristă că “fericirea 
n-are istorie, fiindcă istoria nu poate 
ieşi din veşnica surpriză pe care ţi-o 
poate face fiinţa iubită prin însăşi 


existenţa ei...”. În ce măsură a fost 
vinovată enigmatica Suzy Culala, 
tăinuindu-i că, legal, ea era măritată 
cu un alcoolic, un dipsoman, de care, 
de altfel, trăia despărțită?! Infiltrîn- 
du-se în “deşertul vieţii afective” a lui 
Petrini, “funcţionara anonimă şi 
insignifiantă” de la început, fiică de 
fost mare industruaş, avea să-i lase, 
o vreme, sentimentul unei normalizări, 
al fericirii chiar. Nu i se adresează ea, 
la telefon, cu pateticul superlativ cel 
mai iubit dintre pămînteni? Sub 
aparenţe de firesc, Suzy Culala 
practică o ambiguitate insesizabilă, 
amintind de tertipurile Matildei şi ale 
Căprioarei, demonstrînd, potrivit 
încredinţării lui Petrini, că toate fe- 
meile au ceva de ascuns. Nevoia lor 
de mister nu e decît un mod dea 
disimula, de a acoperi ceva maculat 
ori neconvenabil; în replică, la Petrini, 
intervine tendinţa de sondare totală, 
chiar cu preţul suferinţei, a strategiilor 
feminine. Acuitatea psihologică, 
fineţea analitică excepţională, aici se 
verifică!... Drept urmare, teribila 
luciditate de care Petrini nu scapă ca 
de propria-i umbră, nici în momente 
erotice fierbinţi, accentuează perpetuu 
conştiinţa tragică, implicit însingu- 
rarea, făcînd din el un căutător fără 
tihnă al Pămîntului Făgăduinţei. Nici 
una din ipostazele erosului, specifice 
modelului elin (cercetat de Denis de 
Rougemont), nici storge (gingăşia), 
nici pathos (dorinţa), nici charis 
(recunoştinţa) şi nici mania (pasiunea 
dezlănţuită) nu-l acaparează cu totul. 
În termenii lui Malraux din Condiţia 
umană, la Petrini erosul e reacţie 
iluzorie împotriva singurătăţii şi a 
morții, într-un asemenea “joc erotic” 
partenerul nu e decit un instrument şi 
unirea fizică nu e în final decît 
“întoarcere la singurătate...”. 


ÎNCĂ o dată, văzut ca roman al 
unor crize multiforme, Cel mai iubit 
dintre pămînteni sintetizează 
dimensiuni ale creaţiei lui Marin Preda 
în totul, fiind un roman-sumă, altfel 
spus roman social, roman erotic, ro- 
man psihologic, roman-dezbatere, 
fiecare din ele cu implicaţii în ideea 
de totalitate. Mai mult decît în 
Intrusul, ori decit în Risipitorii, la 
ultimul Marin Preda accesul în 

impalpabilul sufletesc presupune l 


luptă disproporționată, disperată, cu 
nevăzutul şi nenumitul, de unde 
neistovita nevoie de nuanţare pentru 
a releva la indivizi trăind în istorie 
tendinţe aparţinînd supra-istoriei. În 
subtext, în revelaţiile lui Petrini, 
personaj naratorial multi-dimensionat, 


transpare necontenit autorul, el însuşi 


interiorizat şi mefient, un rationalist 
afectiv şi un întrebător tragic. Dacă 
Petrini e, cum i se pare apărătorului 
său, “un tip tare şi orgolios”, acelaşi 
Ştefan Pop adăuga imediat — exact 
în spiritul protagonistului — că “foarte 
adesea, cei tari sînt mai puţin fericiţi 
în viaţă decît cei slabi şi mai umili...”. 
În două capitole de final (XVII şi 
XVIII), narator fiind acum. chiar 
avocatul! Ştefan Pop, acesta regi- 
zează o scenă în genul celor de tribu- 
nal, un fel de montaj judiciar pentru 
procesul real în care Petrini şi Suzy 
Culala urmau să compară ca inculpaţi. 
Mostră de reţinut, schimbul de replici 
dintre avocat şi cei doi, după drama 
din teleferic de la Sinaia (un model în 
Pană de cauciuc, pseudo-procesul 
dintr-o nuvelă de Dürrenmatt), se vrea 
nu numai o pregătire pentru instanţă, 
ci şi un fel de test moral, deloc gratuit. 

Dacă în raport cu Suzy Culala 
conştiinţa lui Petrini denotă un mult 
mai relevant suport dialectic, la sfîrșit 
cea atinerei femei, pornind de la fapte 
concrete, operează mai realist. Intre 
cerebralul atras de teza fizicianului 
Domash despre conştiinţa pură, 
văzută ca “ultima esenţă a univer- 
sului, chiar şi a universului fizic”, şi o 
Suzy Culala “scrupuloasă” şi terestră 
raţiunea practică e de partea ei! 
Aşadar, Suzy nu putea fi liniştită lîngă 
Petrini, dacă dînsul nu făcea publică 
aruncarea din teleferic a unui fals 
“salvamontist” (în realitate soţul ei le- 
gal). Ea, care nu tindea deloc spre 
absolut, conchide scurt: “Un proces 
m-ar despovăra!”. Faptul de a-l fi 
aruncat pe “zdrahon”, pe “individ”, în 
prăpastie, nu declanşează în conş- 
tiința lui Petrini, dialogînd oarecum 
netulburat, hotărîrea de a se auto- 
denunța: “Am mai aruncat o dată unul, 
şi în afară de pure idei de vinovăţie, 
născute dintr-un exces de culpa- 
bilitate a conştiinţei că am omorît un 
om, niciodată n-am simţit remuşcări 


adevărate. Mi-a rămas în conştiinţă, 


mai puternic decît vinovăția, 
sentimentul că individul vroia să mă 
omoare pe mine şi nu aveam nici o 
îndoială în acest sens...”. 
Recapitulîndu-şi existenţa, 
pentru Petrini în genere confesiunea 
are o relativă funcţie eliberatoare, 
mutînd atenţia spre trecut, făcînd ca 
spiritul să fie “solicitat total” de 
memoria lucrurilor şi întîmplărilor din 
afară, de dincolo de zidurile celulei. 
Nici un lamento, nici un regret, nici o 
tentativă mai serioasă de justificare 
în faţa altora. Spovedania lui, lentă, 
arborescentă, echivalează cu o terapie 
tranchilizantă. Intre afară şi înăuntru 
cresc distanţe enorme, nu atît în 
spaţiu cît în timp, de unde o estom- 
pare a tot ce a fost, o retrospecţie 
frizînd detaşarea, desprinderea de 
biografia personală şi chiar un discret 
fatalism: “Poate, gîndeam, m-am 
născut să trăiesc ceea ce am trăit şi 
să scriu o carte...”. Se acreditează 
astfel convenţia naratorului spontan, 
neliterat, sedus în modul mentio- 
natului Stefan Gheorghidiu, filozof şi 
acesta, nu de scrisul frumos, ci de 
autenticitatea discursului. De 
nenumărate ori aria reflecţiilor lui 
Petrini depăşeşte camusian propriul 
destin, pentru a generaliza că oamenii 
“se 'nasc cu puţin nihilism în ei”, cu 
germeni de “revoltă iraţională 
împotriva condiţiilor care o înlănţuie 
încă din faşă şi nu o eliberează decît 
în moarte...”. Structurată pe ideea 
întristătoare de absurd, gîndirea lui 
Petrini e grevată de dilemele celor 
vechi, pius de cele ale existenţialiştilor 
contemporani, marcată de ceea ce 
marii ruşi înțelegeau prin “blestemata 
chestiune insolubilă”; căci la ce bun 
aspiraţia spre libertate a sufletului 
uman, “dacă într-o zi tot trebuie să 
mori?...”. În momente de reculegere, 
deţinutul Petrini concede, totuşi, că 
“moartea e un fenomen simplu în 
natură, numai oamenii îl fac 
înspăimîntător...”. Nu trebuie să fim o 
“jucărie a soartei!” —asta ar fi riposta, 
atitudine de găsit deopotrivă la 
Malraux, dat fiind că omul e “fiinţa 
contra morţii şi nu o fiinţă pentru 
moarte, după viziunea existenţială 
disperată a lui Heidegger”. In ipoteza 
unei lungi condamnări sau a morţii 


cu nozanin cade, ca simplistă şi 
superfluă, cît timp şi în faţa sfirşitului 
e posibil “să cîştigi o tandră nepăsare 
faţă de lume...”. 

"La amintirea unei întîmplări 
povestite de Petrică Nicolau, 
dizgraţiatul Petrini rîde singur, în 
celulă. Să fi ajuns ella starea de pace 
interioară esenţială? Este acest rîs o 
dovadă de biruinţă? L-a putut asigura, 
oare, acel nu eşti vinovat rostit de 
avocatul Ciceo? L-a convins “certi- 
tudinea” acestuia că nu va fi osîndit? 


SUB RAPORTUL istoricizării 
temporalului, al valorificării esenţelor, 
implicit sub raportul creaţiei, sîntem 
în faţa unui roman stufos, în care 
datele vehiculate, adesea prisositoare, 
frizează prea-plinul. Proliferează 
arborescenţele, 'digresiunile, zigza- 
gurile, totuşi, ca la Camil Petrescu, 
fluenţa e salvată de ştiinţa 
articulaţiilor, cu adevărat notabilă, 
încît curiozitatea lectorului, de-a 
lungul celor peste o mie două sute de 
pagini, rămîne intactă. Graţie 
inserţiilor de tip grotesc (magistralele 
portrete ale indivizilor de la 
“deratizare”), ori datorită scenelor 
tandre stimulînd un surîs al liniei, 
romanul ultim pare mai puţin crispat 
decît este; deliberat, prozatorul lasă 
în suspensie eşecul şi revolta, pentru 
a suprapune dramelor consumate o 
ardentă nevoie de puritate. Măştilor 
încrîncenate, celor sadice ori 
infernale, li se opune finalmente o 
antimască esenţială: una a Omului- 
Om, reechilibrat prin iubire. “Valoarea 
morală a omului — spusese 
Sadoveanu — e în raport cu facultatea 
de a iubi. Zadarnice sînt toate 
celelalte în afară de iubire...” (Opere, 
XX, p. 186). Deşi cu altă optică decît 
Sadoveanu, în fond Preda, ca analist 
al Omului, îi stă în preajmă, iubirea, 
disponibilitate mai tare decit soarta 
“rea” şi “atotputernică”, fiind singura 
forţă la îndemînă, în stare să 
estompeze în individ spaima de 
neant. “lubirea poate să fie oricum, 
numai să fie!...”. | se recunoaşte o 
funcţie cvasi-eschatologică. Nimic nu 
poate opri deci dragostea profundă să 
atingă nivelul divinului, ambele trecînd 
prin inimă. (O remarcă de ordin filo- 


poruncite de oameni, ideea:sinuciderii 

logic-semantic: în versiuni eclesias- 
tice franceze ori italiene, termenul 
dragoste din fraza: “Dacă dragoste 
nu e, nimic nu e” — aparţinînd 
apostolului Pavel — e tradus prin 
charité, respectiv prin carità, deci ca 
iubire de aproapele, ca bunătate). 
Ultimele rînduri din Cei mai iubit 
dintre pămiînteni, de o mişcătoare 
sinceritate, sună ca o chemare peste 
vremi; în ele nu mai e Petrini, ci un 
Marin Preda fără mască: 

“Mitul acesta ai fericirii prin 
iubire, al acestei iubiri descrise aici 
şi nu al iubirii aproapelui, n-a încetat 
şi nu va înceta să existe pe pămîntul 
nostru, să moară adică şi să renască 
perpetuu. Şi atîta timp cît aceste 
trepte, urcate şi coborite de mine, vor 
mai fi urcate şi coborîte de nenumărați 
alţii, această carte va mărturisi 
oricînd: ... dacă dragoste nu e, nimic 
nu el...”. 

Maturitatea creatorului s-a vrut 
una de o calmă grandoare, etapă de 
clarificări majore, în primul rînd 
existenţiale. Cîte ceva premonitoriu, 
ceva ante mortem, era de găsit în 
toate acestea. Timpului sfărîmător, 
care desface şi amestecă noimele, 
puterii care frige şi destramă, lăsînd 
să apară era ticăloşilor, li se opune 
un timp integrator, care “nu poate veni 
decît din scurgerea neîncetată a 
clipelor liniştite şi senine...”. O 
atitudine ca aceasta se înscrie într-un 
clasicism peren!... Dacă gîndirea lui 
Camus, avea “ca obiect un dualism, 
dualismul vieţii şi al morţii, al tandreţii 
şi al justiţiei, al iubirii şi al urii”, 
finalmente Marin Preda respinge — 
prin mijlocirea lui Petrini —, ca 
inacceptabilă “aşa-numita conştiinţă 
tragică pe care ar avea-o omul despre 
viaţă, născută din boala mortală a 
dualității ei...”. Ca romancier, Marin 
Preda, explorator al timpului său, nu 
e Marin Preda decît la nivelul căutării 
de înţelesuri, mai precis din momentul 
ridicării de la privirea obiectivă la 
reflecţia etică subsecventă, cu bătaie 
lungă. Toate constatările converg în 
ideea finală că prin Cel mai iubit 
dintre pămiînteni el şi-a construit 
opera de rezistenţă, cea care, 
reprezentîndu-l în posteritate, nu va 
înceta să adreseze întrebări, să 
propună răspunsuri. 

Chişinău 


EPIFANIC ŞI 
GROTESC ÎN POEZIA 
LUI EMILIAN 
GALAICU-PĂUN 


Emilian Galaicu-Păun* se impu- 
ne din perspectiva unui timp post- 
modern, caracterizat de către Gianni 
Vattimo, drept un timp al absenței unei. 
realităţi care ne-ar putea verifica 
ipotezele, nihilismul, în aceste 
condiţii fiind singura şansă. Amintim 
că în peisajul liric basarabean realita- 
tea prin care se verifică valorile pînă 
prin anii '80 coincidea cu tradiţia 
accentuată. leşirea din tradiţionalism 
nu scuteşte poezia anilor '80—'90 de 
o stare de confuzie; solitudinea, din 
perspectiva căreia este acum obser- 
vată lumea, lăsînd cale liberă şi unor 
accente cinice. 

Construirea unei noi identități are 
loc în condiţii de survolare a faliei ce 
se cască între un peisaj dominat de 
tradiţie şi altul, dominat de criza 
culturii. Nu este întîmplător titlul unuia 
din volumele de versuri ale lui Emilian 
Galaicu-Păun: Levitaţii deasupra 
hăului. Autorilor optzecişti le revine 
în memorie amintirea vechilor repere, 
dar dintr-o altă perspectivă, mizîn- 
du-se acum pe deschidere, pe disponi- 
bilitate, pe starea de nedeterminare 
favorabilă angajării şi dezangajării în 
Schimbarea la faţă a poeziei basara- 
bene din ultimii ani, după Emilian Ga- 


* Emilian Galaicu-Păun s-a născut 
la 22 iunie 1964 în satul Unchiteşti, 
Floreşti. A absolvit Facultatea de Litere 
a Universităţii din Chişinău (1986) şi a 
făcut stagiul de doctorat la Institutul de 
Literatură “M. Gorki” din Moscova 
(1989). În prezent este redactor la revis- 
tele Basarabia (Chişinău) şi Vatra 
(Tîrgu-Mureş). 


laicu-Păun, “se datorează în primul 
rînd schimbării radicale a întrebării 
“Ce?” (definitorie pentru toate genera- 
tiile postbelice) în “Cum?”!. În absenţa 
formelor de expresie modernă satu- 
rate pînă la autodesfiinţare, fapt care 
eventual ar fi putut cauza apariţia 
formelor postmoderne:de-exprimare în: 
peisajul liric basarabean al anilor '80— 
'90, accentul va fi pus pe reconstrucţia 
eului auctorial din perspectiva coti- 
dianului şi a biograficului ce “ghidează” 
limbajul. Menţionăm că nu altfel se 
prezintă lucrurile şi în întreg spaţiul 
liricii româneşti, unde modernismul, în 
plină desfăşurare în perioada interbe- 
lică, a fost artificial întrerupt după 
războiul al doilea mondial. Vom 
accentua că afirmarea postmo- 
dernismului din perspectiva biografi- 
cului şi a cotidianului care suprave- 
ghează discursul dă o notă specifică 
poeziei anilor '80—'90. Amintim că, 
în mare parte, personajul liric din 
poezia anilor '60—'70 se constituia la 
modul magic, libertatea de a visa 
plasîndu-l sub semnul reflecţiei 
romantice ale cărei începuturi le aflăm 
la Eminescu. Drama trăită aici se 
zbate între obiectivizarea şi împlinirea 
sinelui, pe de o parte, şi cea a 
conştientizării şi justificării sinelui, pe 
de altă parte. In aceste condiţii, 
gîndirea marcată de efervescenţă 
este orientată spre reformularea unui 
timp mitic, circular, reactualizat printr- 
un eveniment de ordin interior. Lumea 
reală e contactată prin exces de 
sensibilitate, personajul împlinindu-se 
mai ales pe linia unui ontologism 
marcat de lăcomia de a trăi. Dorinţa 
de afi, de a fiinţa la modul heidegge- 
rian, salvează trăirea interiorizată de 
la pierderea în haotic. De notat că 
pentru autorii opizecişti, dar în spe- 
cial pentru nouăzecişti, haosul, 
nedeterminarea va fi un prilej de 
regăsire în însăşi glisarea şi glosarea 
pe marginea haosului. lată mai multe 
titluri de volume care vorbesc de la 
sine: Cioburi (Lorina Bălteanu), 
Timpul probabil (Nicolae Popa), 
Palpabilitatea marginilor (Leo 
Bordeianu), Personaj în grădina 
uitată (Vasile Giîrneţ), Mişcare 
browniană (Nicolae Leahu), Falsul 
Dimitrie (Dumitru Crudu). Are loc 

deplasarea accentului de pe trăirea în 
sine pe elaborarea textului, fapt care 
are menirea de a satisface nevoia de 
fiinţare la modul artistic. Dar iată şi 
un portret-robot al poetului efectuat, 
din interior, de către Emilian Galai- 
cu-Păun: Poetul lui “Cum?” e intro- 
vertit, mozaical, decantat, intensiv, 
ludic, încercînd noi şi diverse moduri 
de exprimare, utilizînd limbajul ca 
scop în sine (“Sfint trup şi hrană sieşi 
...), livresc, mediat de cultură, 
transnaționai, transliterar, elaborat 
(marele G. Călinescu numea poezia 
“formă goală a activităţii intelectuale”), 
centripet, incomprehensibil decît în 
forma limbajului său (parcă pentru a 
ilustra teza călinesciană — “Ca să se 
facă înţeleşi, poeții se joacă, făcînd 
ca şi nebunii, gestul comunicării fără 
să comunice în fond nimic decît 
nevoia fundamentală a sufletului 
uman de a prinde sensul lumii” — 
poetul clujean lon Mureşan îşi 
intitulează ultimul volum Poetul care 
nu poate fi înţeles) şi tocmai de 
aceea suspect? 

Abisalizarea scriiturii, melanjul, 
labirintizarea discursului liric, nara- 
tivitatea realistă include biograficul, 
biologicui îmbinat cu cotidianul, cu 
fantasticul şi insolitul. La predecesorii 
şase- şi şaptezecişti realitatea e 
abstrasă în vis, pe cînd aici visul 
fantezist se îmbină cu un cotidian 
redimensionat după nişte principii noi 
ce ţin de societatea postindustrială. 

În poezia lui Emilian Galaicu- 
Păun demersul liric tinde spre un 
sincretism cultural recuperator. Vom 
observa că simbolistica religioasă se 
suprapune unui hermetism de sorginte 
barbiană. Dar în timp ce înaintaşul său 
îşi construia trăirea într-un regim de 
“coexistenţă a înaltului cu adîncul” 
(loana Em. Petrescu), din perspectiva 
sensibilităţii poetice aduse la zi a 
optzecistului basarabean, sacrul se 
abstrage dintr-un profan cotidianizat, 
biologic şi pămîntesc. “Insul” din 
poezia lui Em. Galaicu-Păun “încear- 
că-n încreţiturile feţei s-adune stin- 
gerea zilei terestre”. Sensul “zilei 
terestre” se retrage sub oblonul de 
încreţituri. Pentru ca acestea să fie 
citite e necesară schimbarea codului: 
aici sacrul este camuflat în profan. De 


comparat “ziuaterestră” din această 
imagine, cu cea, dintr-o altă poezie, 
în care ziua e “aruncată-n coş 
mototolită” <<stingîndu-se abia per- 
ceptibil! în foşnetul “gazetei de 
seară'>>, imagine ce pune la îndoială 
eventualitatea unui acord al autorului 
cu entropicul postmodern ce face să 
devanseze antropicul. Suprafaţa 
încreţită a versurilor sale ce înghit, 
înglobează, ingurgitează şi închid 
spasmotic sacrul în cutele sale este 
aidoma unei feţe de sfinx: 


Visez în altă limbă — 

vorbesc de parcă-n numele-mi 
urc lumea-i 

din fundalul oceanului de limfă. 


Adevăratul personaj liric îşi pune 
masca unui: real aparent nesemni- 
ficativ în care sacrul coexistă cu 
profanul sau, alteori, sacrul subzistă 
sub camuflajul profanului. Confesarea 
la modul obişnuitei transcrieri şi 
transliterări a sentimentelor fiind de la 
bun început anulată, la fel ca şi 
confesarea în numele lui Noi mare, 
autorul se declară de partea “eului 
mic”, care suferă, face lecturi, vrea, 
izbuteşte, ratează, speră, renunţă 
ş.a.m.d., într-un cuvînt, de partea 
“sublimatului corosiv”, sacrul urmîn- 
du-şi labirinturile sale necunoscute şi 
dificil de identificat, întrucît ţin de 
sublimarea cotidianului şi a banalului 
de zi cu zi. De reţinut, diferenţierea 
pe care autorul o face între poezia 
“cotidianului”, considerată de el drept 
simplistă, şi cea a “sublimatului 
corosiv” sau a “eului mic”, care in- 
clude ironia şi autoironia, drept titluri 
evocatoare ale unei astfel de poezii 
fiind citate cele care urmează: 
Greutatea cernelii pe hirtie, Poeme 
de amor, Cîntece de trecut strada, 
innebunesc şi-mi pare rău, Come- 
dia literaturii, Spălîndu-mi ciorapii, 
Poemul care nu poate fi înţeles, 
Putin acrişoară, Sprînceana, Cel 
bătut îl duce pe cel nebătut, iar drept 
titluri de articole “de program”: 
Ostentaţii şi ironie (Cristian Moraru), 
Modelul Caragiale (Florin laru), O 
nouă şcoală a lui Caragiale: (lon 
Simuţ)?. Opizecistul basarabean 
vorbirii îi preferă “gestul”, conceptul 

ca mijloc -de cunoaştere a realităţii 
fiind devansat. Lupta ʻou 'inerţiile 
limbajului este perpetuă: “Literele 
fajgăind pre-un nume” sînt muşte, 
“... alungă muştele”, scrie autorul, 
care în altă poezie, constituită doar 
din două rînduri, se roagă astfel: 


Fă-mă, doamne, 
gest coborîndu-i trupul -de pe 
cruce 
(Nud.. Gesturi), 


Gesturi se intitulează unul din 
grupajele sale de versuri, precum şi 
un volum în proză. 

Plăcerea de a crea nu constă, 
din punctul de vedere al postmo- 
dernităţii, pe care îl adoptă şi autorul 
nostru, în “plăcerea textului”, ci în a 
parcurge un labirint halucinant al 
banalului sau al neprezentabilului. Să 
amintim că Jean Frangois Lyotard 
observa că “postmodernismul ar fi 
ceea ce în modern invocă imprezen- 
tabilul în prezentarea însăşi, ceea ce 
se refuză de la consolarea formelor 
bune, de la consensul unui gust care 
ar permite să se încerce în comun 
nostalgia imposibilului, ceea ce se 
preocupă de noi prezentări, nu pentru 
a se desfăta cu ele, ci pentru a face 
să se simtă mai bine ceva, impre- 
zentabil”*. Gestul, în cazul autorului 
Levitaţiilor ..., înlocuieşte comporta- 
mentul “clasic” înglobat într-un sistem 
al consecutivităţii: “Sînt nopţi cînd 
numai strigătul meu sînt” şi “coşmarul 
propriului meu vis”, se confesează 
personajul liric. Gestul face parte 
dintr-un scenariu de clownerii susci- 
tate de nevoia de a întreţine echilibrul 
între corp şi spirit. În paranteză 
amintim că pentru Samuel Beckett nu 


acrobatul, ci clownul este un ins - 


integru sau complet. t 
“Acrobatul este un specialist 
care nu utilizează decît o parte 
limitată a facultăților sale. Clownul 
este omul complet care contraface 
acrobatul într-o savantă pantomimă a 
incompetenței. Beckett vede în 
bicicletă semnul şi simbolul futilităţii 
specializării în epoca de azi a 
electricității, cînd noi trebuie să 
reacțţionăm şi să “inter-acţionăm” şi 
să ne folosim de toate facultăţile 

noastre concomitent”, 

Emilian Galaicu-Păun, care se 
situează într-o perspectivă similară şi 
care, de aiifel, defineşte timpul de azi 
drept “epocă a aliajelor”, concepe 
“levitaţia” ca pe un mod de eliberare a 
poeziei de sub tutela imperativului, în 
sens sociologic vulgar, plasînd-o sub 
semnul clowneriei care are menirea 
de a susţine o “ars combinatorica” fără 
sfîrşit: 


Sărind cu ochii-nguşti după 
momeală 

Căzînd în spate şieşi cel-de-sus 

nu are ochi defel şi i-a uitat 

pe fața trupului de jos din care 

sări atit de nalt că şieşi 

pe umeri ca un tobultoc.căzu 
(Levitaţie ... pe umeri). 


Schimbarea perpetuă a puncte- 
lor de vedere şi abordarea conco- 
mitentă a mai multor unghiuri de 
vedere face posibilă despletirea şi 
împletirea la loc, precum şi răsucirea 
gîndurilor în noduri concentrice. lată 
doar un exemplu: Pe jos nu umblă 
umblă cu picioarele prin buzunarele 
celui-de-jos cu mîinile căzute-n 
mîinile celui-de-jos cel — de jos se 
roagă-n taină celui de — sus: “coboară 
doamne-n mine eu te voi duce eu sînt 
cel din care atît de nalt sării că sieşi 
pe umeri îmi căzui ... (l.evitaţii ... (pe 
umeri). 

Exprimarea posibilităţii, postmo- 
derniste în fond, a elaborării unei 
imagini coerente a omenescului ieşit 
din sine şi devenit povară sie însuşi, 
este favorizată de conceperea acțiuni- 
lor la modul acrobaţiilor lingvistice. 
Nevoia de îndumnezeire, sau de aflare 
a laturii divine a umanului, este 
concepută în acelaşi regim al jocului 
care, însă, se impune prin aspectul 
său grav. Căutarea reperelor este 
indubitabilă, dar punctele de orientare 
sînt mereu sustrase. Ìn aceste condiţii 
jocul capătă aspectul grav al înaintării 
personajului într-o interioritate fără 
sfîrşit, într-un hău sau haos primor- 
dial, care pune sub semnul întrebării 
însuşi jocul ca modalitate de a-l 
aborda. lon Pop, referindu-se la 
mişcarea de avangardă în general, 
observa despărţirea de un marcat 

spiri ludică, 

Să facem acum o paranteză 
peniru a delimita cîteva feluri de ludic 
în peisajul! liric basarabean. În poezia 
lui Grigore Vieru acesta are aspectul 
degajării eului faţă de imperativele 
ideologice sau strict pragmatice ale 
vieţii, jocul aici remarcîndu-se prin 
gratuitatea sa şi prin capacitatea sa 
de a stimula crearea unui univers 
funciar fictiv. La Nicolae Esinencu 
jocul ţine de o tehnică a camulflării 
eului, sau a codificării acestuia, 
situîndu-se astfel în raza unei accepţii 
tradiţionale a termenului cu sens 
mecanic. Şi în sfîrşit, jocul din poezia 
postmodernistului Emilian Galai- 
cu-Păun desemnează tentativa ieşirii 
din perimetrul sensului mecanic al 
noţiunii, spargerea tiparelor, ieşirea din 
limitele canonicului şi descătuşarea 
de coduri, “acţiuni” care la el plasează 
ludicul în subordinea grotescului. In 
felul acesta autorul este absolvit de 
riscul de a cădea în plasele unei 
mecanici a jocului. Deşi, în general, 
acest risc atîrnă ca o sabie a lui 
Damocle, de asupra versurilor sale, 
aşa cum, de altfei, în general în poezia 
postmodernă există riscul căderii în 
manierism. 

Emilian Galaicu-Păun îşi inves- 
teşte clowneriile în acţiunile intentate 
în vederea recuperării “reziduurilor”, 
“reziduu!” aici avînd sensul a ceea ce 
ne-a scăpat, cu sau fără voie, din 
vedere, sau cu alte cuvinte, avînd 
sensul de “parte” sau “segment” fără 
de care întregul nu poate fi recuperat. 
Aceste tentative de a recupera 
întregul, pornind de la detaliul lipsit de 
semnificaţie majoră stă, de fapt, la 
temelia formulării unui principiu de 
bază al postmodernismului românesc, 
principiu definit de către Alexandru 
Muşina drept “noul antropocentrism”, 
de către Călin Viasie — “psiheism”, de 
către D. Culcer — “sociografie ficţiona- 
lă” şi de către Em. Galaicu - Păun — 

“poezia eului mic”, sau poezia “subli- 
matului corosiv”!. Pentru un creator 
de poezie descendent din estul 
european (cu atît mai mult pentru un 
basarabean) sarcina de recuperare 
este mai complexă. Poetul nostru, 
angajat pe această linie, nu lasă să-i 
scape şi ceea ce se defineşte prin 


spiritus loci. Basarabenistaulia său se 
înglobează (cît n-ar părea de curios!) 
într-o atmosferă de curăţenie sufle- 
tească, (evlavioasă), specific locală, 
pe care, în perioada interbelică, o 
observau scriitori cu renume, precum 
Mihail Sadoveanu, Gala Galaction 
sau Octavian Goga, în referinţele lor 
la Basarabia. “Lucrarea” postmo- 
dernistă, în volumele lui Galaicu-Păun 
L.evitaţii deasupra hăului şi Cel bătut 
îl duce:pe Cei nebătut, începe, de 
fapt, de aici: de la asumarea conşti- 
inţei sale de ins est-european ce nu 
poate (şi nici nu doreşte) să-şi nege 
originile sale creştine. Nu e greu să 
ne dăm seama că în felul acesta se 
urmăreşte o regrupare a capacităţilor 
omeneşti de percepţie în jurul miste- 
rului vieţii. Aceasta reiese şi din faptul 
că nicicînd în poezia basarabeană nu 
s-a vorbit cu atîta dezinvoltură, 
bunăoară, pe tema morţii. O făcea 
Grigore Vieru atunci cînd scria: 


Nu am, moarte, cu tine nimic 
Eu nici măcar nu te urăsc ... 


Dar la el subiectul disputei era 
subordonat unui scop precis, din care 
făcea parte şi accentuarea importanţei 
conştiinţei patriotice, astfel că 
agresivitatea faţă de moartea, aso- 
ciată cu trădarea, lesne transpare: 


Eu am ţară unde muri 
Tu nu, tu nu. 


Deschidem o nouă paranteză 
pentru a nu omite din vedere contextul 
literar al timpului, un timp în care era 
lansată ideea de “patrie mică” (motiv 
frecvent în poezia lui Gheorghe Vodă), 
în opoziţie cu marele imperiu sovietic. 
De observat corespondenţa, la un alt 
nivel pe spirala timpului şi a cunoaş- 
terii, cu programul pe care îl propune, 
din perspectiva postmodernistă, 
adeptul “poeziei eului mic”. Cu alte 
cuvinte, iniţiativa postmodernistă 
împotriva frustrării individuale, îşi află 
un corespondent, la autorii şapte- 
zecişii, în iniţiativele acestora contra 
frustrării naţionale. Vom adăuga că 
şaptezeciştii din Moldova de Est nu 
erau nişte izolați care “acționau” în 
acest sens în cadrul fostei Uniuni 

Sovietice. Poetul leton imant Ziedo- 
nis, bunăoară, recunoştea apropierea 
sa spirituală de Grigore Vieru datorată 
faptului că ambii scriau despre mama. 
Un alt motiv liric, cel ai pîinii, stă la 
baza unei cărţi, Pîinea în două 
cînturi, semnată împreună cu Liviu 
Damian. Editat la Chişinău şi Riga, 
volumul cuprinde eseul Pîinea şi 
poemul Un spic în inimă de Liviu 
Damian, precum şi un amplu poem al 
lui Imant Ziedonis — Gemănarul, 
spic-cu-două-inimi. inchidem aceas- 
tă paranteză subliniind, în concluzie, 
apropierea celor trei poeţi şapte- 
zecişti, Grigore Vieru, Imant Ziedonis 
şi Liviu Damian, pe un filon al sacra- 
lităţii ce se opune frustrării naţionale. 

După ce ne-am referit la implica- 
tiile de ordin concret istoric ale 
motivului liric al dispariţiei, reflectat 
în poezia lui Grigore Vieru, vom 
adăuga că la Liviu Damian finalul 
inevitabil se profilează misterios în 
atmosfera de înserare rece, autum- 
nală şi de creştinism cosmic. Pe cînd 
la Emilian Galaicu-Păun gama în care 
este abordat subiectul în cauză este 
amplă, amintind între altele şi de 
crengiana dispută din povestea Ivan 
Turbincă. Jocul, burlescul, grotescul 
se vor luate drept modalităţi de evitare 
a platitudinii şi a banalului, deci, ca 
posibilităţi de evitare a înţepenirii 
formulei poetice, ca şansă de ao 
menţine într-un registru antrenant, 
ludicul dezvăluind reversul său: 
gravitatea. | 

Aspectul dublu al jocului îl 
observă, referindu-se la poezia 
Damenwahl şi Constantin Ciopraga 
într-o recenzie la antologia Portret de 
grup: Jucăuş şi melancolizat, marcat 
de sentimentul solitudinii şi practicînd 
linia bufă, smerit şi sigur de sine, 
rostitorul teatralizant din Damenwahl 
contează pe semantica iaxă, ambi- 
guă, pe verbul-surpriză gata de inclus 
în montaje libere, toate acestea țin de 
o ceremonialitate practicată riguros, 
jocul fiind doar aparent?. 

In condiţiile refuzului total al 
tonului evlavios şi solemn ascen- 
siunea polifonică a subiectivităţii 
necondiționate se efectuează pe o 
cale labirintică din care face parte 
crucea, îngerul care nu înţelege nimic, 


SubteRANA strigătoare la cer. Imagi- 
nea, grotescă şi epifanică, în acelaşi 
timp, se constituie în regim ambiguu, 
sacrul fiind prezent în chiar imaginea 
sa degradată. Ca şi la lon Barbu, 
atitudinea burlescă mediază relaţia cu 
sacrul. Alteori buriescul trece în 
grotesc şi în ironie disimulată. Atunci 
Isarlikul barbian, pe care autorul 
postmodernist şi-l adoptă, se trans- 
formă într-un spaţiu în care Levitaţia 
este trasă — pe sfoară de un popor 
infantil: 


Îi vedeai cum zgomotoşi aleargă 

cu runcul înălțat ca un balon în 

aer cum îl trag pe sfoară cum 

îi imprimă pe trupşor (uneltele 

de tortură) secera ciocanul 

cum îl umflă iar pe sus cum îl 

trag pe sfoară cum — date pe 

spate 

capetele — strigă-n cor: “Îi sus” 

(Levitaţie ... pe sfoară). 


Ultimele două cuvinte fi sus — 
aluzie directă la lisus, pun în lumină, 
o imagine christică deformată şi un 
sacru ce se retrage în inconştientul 
ateist, forma profană îi a verbului a fi 
avînd rolul de a sublinia acest proces. 
Altă dată mediul propice hierofaniilor 
este disimulat, la vederea ochiului 
liber fiind lăsate nişte semne precum: 
mătăniile nervoase în mîinile de 
părinte, rugăciunea, amintirea, Crăciu- 
nul, Ignatul, pruncul nou-născut, oul 
roş de Paşti, pomelnicul, Cina cea de 
taină, Pieta, Vechiul şi Noul Testa- 
ment, Maria etc., semne ce refuză să 
ni se dezvăluie la o lectură simplistă. 
Sacrul, ce implică necesitatea apărării 
lui de idolatria superficială, la poetul 
nostru, e o forţă gravitaţională 
localizată într-un “produf' săpat în 
straturile infinite ale unei lucidităţi de 
gheaţă casantă, o forţă ce tinde să 
sporească capacităţile comprehen- 
sive ale sufletului uman. lată, bună- 
oară, cum se lasă acaparat rostitorul 
de forţa gravitaţională a sentimentului 
sacru al iubirii: 


Spaţii reci stratificate ca un clit 
de geamuri 

orizontale, cu sticlă subţire — 
pojghiță de gheaţă, 

prin care cazi! ... 
şi căzînd 
le faci cioburi de gotic vitraliu, 
şi prin fiece 
ciob de vitraliu în parte căzînd, 
ca lumina în 
spectru — te stratifici şi tu: 
spaimă de cădere mai întîi; 
întinsă 
pe ea — carnea albă de frică 
a trupului; întinsă pe ea — pasta 
roşie-a 
sîngelui; pe ea — limba sacră de 
taur 
a inimii; pe ea — nevoia de 
strigăt a 
limbii; pe ea — strigatul însuşi 
carele-ngheaţă apele — 
strat după strat într-un alt 
mozaic — 
ale produfului prin care 
triumfător 
te prăbuşeşti mereu în mine! 
(Gravitaţie). 


Altă dată o isterie, ce se lasă 
cu greu stăpînită, face relocuibil 
universul cu chip de femeie închisă 
în propriul corp ca pantera în cuşcă. 
E un univers în care personajul liric 
osîndit între Ana şi Caiafa, are dreptul 
la vot, libertatea de-a trage cu puşca 
şi “o palmă-n stomac” care cere 
pomană. Aici nu se mai întreabă 
“laptele matern”, ci un înlocuitor al lui, 
Cola-Cao: “Vezi mamele de campioni 
alăptîndu-şi odraslele cu Cola-Cao”. 
Sublimul, staticul, zicerea poetică, 
rostirea sacerdotală este abandonată: 


Însuşi Tatăl nostru — asemeni 
nouă este — 
ca pe ace-'ngenuncheată 
ikebană 
în trei feţe: nu ştie nici una 
Ce fac celelalte două, fiindcă 
tac nu-aud nu văd nici chiar cu 
umbrele 
nu se intersec... 
(Ikebana). 


Chiar jertfa ispăşitoare este 
transformată În valoare convertibilă: 


Căci mui-că! plata sîngelui în 
. arginti vii — 
de vin ... de vînd 
„„de... zare 


de vii! —.de viu ... 


Precum vedem, autorul extrage 
efecte din despuierea spectaculoasă 
a sensurilor, pe care le dezghioacă 
lăsînd în urmă, asemeni unei batoze 
de treierat imagini, o poezie de o 
consistenţă păioasă, strălucitoare, în 
bătaia razelor de lumină a lucidității. 
Îmbibată de sensuri evanescente, 
poezia sa există la modul imponde- 
rabilităţii, astfel încît, absolutul, şi 
demersul poetic tentat să-l abordeze, 
rămîn fiecare cu statutul său desines- 
tătător fără a se intersecta, iar 
religiosul, convertit în tactica de aflare 
a literalului, se răzbună precum 
urmează: Întorci placa acelaşi final: 
şi în gol şi în plin se ascunde folosul 
se ascunde folosul ascunde folosul 
folosul (Ch-ău). În faţa poetului 
întorcînd placa expresiei artistice, 
“folosul”, echivalent sacrului ascuns 
şi în gol şi în plin, se retrage. 

Se proiectează la Galaicu-Păun 
un univers în care contrariile se bat 
cap în cap şi se unesc între ele: 
Culcaţi de-a picioarele Christ şi luda 
se-nvirt zvîrcolindu-se-n somn pîn se 
schimbă cu locul (jumătate la unu 
arată — orologiul acele căruia sînt 
chiar ei doi). (Ch-ău). Un timp de criză, 
cu doamne ajută-n pană, dus la 
apogeu, cînd nu mai rămîne decît 
“doamne-al doamne fereşte”, cores- 
punde modernităţii în care, potrivit 
opiniei lui Rene Girard însăşi 
moartea lui Dumnezeu începe să 
moară” iar tragicul este substituit de 
către infra-tragic. Ne aflăm la cota 
zero a tragicului, mai spune Girard, 
moment în care începe tragedia 
imposibilității tragicului. Catharsisul e 
absorbit de o sfirşeală sau de o stare 
de oboseală fără capăt, sau de un 
sfîrşit care nu se mai termină. În 
aceste condiţii, conchide autorul 
francez, ni se relevă imposibilitatea 
morții sacrului.? 

Autorul basarabean se caută 
febril într-un astfel de timp, fapt confir- 
mat şi de ritmul vertiginos, aiuritor, în 
care “locomotiva istoriei” îi apare 
autorului ca “un peisaj rulant”. Căuta- 
rea lui Dumnezeu are loc în condiţiile 
în care mişcarea în timp şi spaţiu e 
un du-te-vino. “Pomelnicu!” este “exod 
de nume în ambele sensuri”. Este un 

“raport religios de la viu la cel mort — 
ca şi timpul”. Ambiguizată, slujba de 
pomenire a jertfelor revoluţiei din 
decembrie este “oficiată” de la numele 
celor jertfiți: Sub bolta fărîmicioasă a 
țărînii corul copiilor morti intona celor 
deasupra, rugîndu-se pentru cei vii: 
“Inviati înviați copiii mamei”. Jertfa 
ispăşitoare a poporului român este 
plasată într-un context religios univer- 
sal: Rar ieşea mai sîngeros vre-un 
popor din robie — doar neamul lui 
Moise cîndva din Egipt spre Tărîmul 
făgăduinţei. La Emilian Galaicu-Păun 
trimiterile la jertfă ispăşitoare transpar 
şi în imagini precum: lgnatul — 
sărbătoare din preajma Crăciunului, 
chipul spînului şi al vameşului, prin 
cel mai însîngerat butuc — arbore 
genealogic Brîincoveanu. O imagine 
aparte este cea a tinerilor căzuţi în 
Revoluţia din decembrie 1989, a căror 
sacrificiu anunţă anotimpul învierii: ... 
larna era de Crăciun o promisiune a 
desprimăvărării: prin luturi prin apele 
— adînci ca bulbucii de aer colindele 
morţilor de sub pămînt răzbăteau sub 
Timişoara sub Jiu sub Braşov: 
“Bucuraţi-vă: naşterea Domnului se 
contopeşte cu învierea”. Locul victi- 
mei ispăşitoare îl deţin imaginile 
christologice: Obsesia cifrei 3 care se 
citeşte şi în 33, 45, 78, 99 (Ai oraşul 
pe care-l învirte nebunul în degetul 
mic cu viteza 33), lnălţarea, precum 
şi imaginea-titlu a Celui bătut care îl 
duce pe Cel nebătut. Amintim că Rene 
Girard explică posibilitatea concilierii 
între violenţă şi non-violenţă cu 
ajutorul lui lisus Mîntuitorul. Christos 
s-a lăsat răstignit, devenind victima 
ispăşitoare, în felul acesta violenţa 
oamenilor devenind manifestă şi evi- 
dentă. Aceasta este, din punctul de 
vedere a! autorului citat, jertfa 
ispăşitoare, fondatoare care nu atît 
fundamentează societatea umană cît 
o face posibilă. Sacrul prin care se 
repetă actul de început al! lumii 
asigură periodic catharsisul, 
eliberarea de violenţă. El stimulează 
îndepărtarea răului din societate. Rene 
Girard scrie că a trăi în societate 
înseamnă a scăpa de violenţă nu 
neapărat printr-o reconciliere veritabilă 
care răspunde imediat ia întrebarea: 
Ce este sacrul?, dar printr-o ignoranță 


tributară violenței însăşi". 

Prin ignoranță aici se are în 
vedere necunoaşterea sau prezenţa 
sacralităţii în victima ispăşitoare, 
întrucît, conform, opiniei lui Rene 
Girard, victima ispăşitoare este 
creatoare de sacru doar în măsura în 
care e ignorată şi puţin cunoscută. 
Andre Laporte, într-o recenzie la 
lucrarea La violence et le sacre, se 
întreba dacă este întîmplător faptul că 
momentele în care violenţa se mani- 
festă cel mai-grav în istorie şi tehnică 
(prin arma atomică) coincid cu cele 
în care creştinismul este expulzat 
sistematic şi dacă ... această coinci- 
denţă, nu se explică prin aceea că 
omenirea este permanent prea aproape 
de a înţelege cauzele reale ale 
violenţei dar nu doreşte să o facă". 

intrerupem aici trecerea în 
revistă a consideraţiilor privind 
corelaţia între sacru şi violenţă pentru 
a reveni la un aspect aparte al 
sacralităţii victimei ispăşitoare întîlnit 
în poezia autorului Levitaţiilor 
deasupra hăului, prezent în special 
în imaginea christică, ce vizează 
experienţa prin cuvîntul artistic. În 
literatura contemporană basarabeană 
Grigore Vieru a fost cel care a readus, 
într-o poezie-profesiune de credinţă, 
imaginea Mintuitorului. Şi Lucian Blaga 
în creaţia sa din ultima perioadă a 
vieţii, revine frecvent la această imagi- 
ne împlîntată în inima al cărei core- 
spondent metaforic este /utu-n care 
— odinioară pe Golgota s-a scurs 
şiroaie sîngele din trupul lui Isus. 
Observăm aici ontologizarea victimei 
sacre sau, cu alte cuvinte, raportarea 
ei la biografie şi biologie, faptul fiind 
determinat şi de condiţiile izolării 
poetului, impuse de regim, dar poate 
şi de acumularea vîrstelor. La optze- 
cistul basarabean vom întîlni o 
situaţie de altă natură, şi anume: 
imaginea christică este convertită 
fanteziei sale avide de a transforma 
realul în artistic. Transpare aici, la 
nivelul formei, analogia dintre discur- 
sul teologic şi cel literar. Autorul îşi 
desfăşoară viziunile despre geneza 
sensului literar reperîndu-le pe 
înţelegerea religioasă. O natură 
jertfindu-se sub forma cununei de 
albine, “cea roind în jurul frunţii de 

copil din flori — polen să culeagă? — 
fiecare dîndu-i ac pentru a-l înălța în 
zborul ei”, conturează imaginea unui 
Christ “pluricelular ca un fagure”, pe 
care 


nu-l mai ține crucea, chingi, 
nu-l tin 

cuiele din palme, doar cununa 
de albine, cea roindă,-a cărei 
miere grea şi ceară străvezie 
carnea trupului prelins îi 
este 

(Înălţarea). 


Jertfa ispăşitoare aici vizează 
nevoia de transcendere a cuvîntului 
uzual în zona sacră a literarului. Cu 
alte cuvinte, transcendenţa este 
raportată la estetic. Ceea ce contea- 
Ză, în primul şi în ultimul rînd, este 
jocul creaţiei (şi al înălţării) care la 
Galaicu-Păun este învestit cu puterea 
de a lichida distanţa dintre biblic şi 
estetic, ludicui constituind, din 
perspectivă postmodernă, singura 
“şansă” de omologare a Creatorului cu 
Poetul. Religiozitatea pe care genera- 
ţia lui Grigore Vieru o abordează, în 
special, cu sensul de “liturgic” (o undă 
pronunţată a creştinismului cosmic 
înrudindu-i pe. autorii şaptezecişti) 
este prezentă la Emilian Galaicu-Păun 
sub formă de “raport religios” între 
viaţă şi literatură. În speciai în 
volumele Levitaţii deasupra hăului 
şi Cel bătut îl duce pe cel nebătut, 
autorul face uz din abundență de 
elemente ce ţin de sfera teologicului, 
dar atît elementul mitologic cît şi cel 
biblic sînt utilizate ca “material de 
construcţie”. Astfel autorul ispitit să 
afle originile sensului literar cu ajutorul 
sensului teologic, alege drept motto 
pentru volumul Levitaţii deasupra 
hăului fragmentul din Evanghelia de 
la Matei despre ispitirea lui Hristos: 
Atunci diavolul L-a dus în sfînta 
cetate, L-a pus pe streşina templului, 
şi i-a zis: “Dacă eşti fiul lui Dumnezeu 
aruncă-te jos ...” (Evanghelia de la 
Matei 4:5,6). 

În aventura căutării sensului ar- 
tistic, la autorul nostru, “cuvîntul” îşi 
dispută drepturile cu “gestul”. Este 
prezentă aici tentaţia dislocării 
discursului literar în spaţiile drama- 


ticului, personajul liric acoperindu-se 
cu masca triplă de autor, actor şi 
regizor. Există, fără îndoială, la 
Galaicu-Păun un dramatism agresiv 
transparent în raportul dintre teme sau 
motive, fapt probat şi de exemplul cu 
Christ şi luda, din una din poeziile 
citate ceva mai înainte. Aceasta 
dovedeşte sarcina complexă pe care 
şi-o asumă poetul, anume, de a 
recupera dimensiunile moderne ale 
unui discurs în care semnul şi 
semnificatul se distanțează în mod 
evident. Discursul în scădere sau, 
dimpotrivă, în creştere se mulează pe 
o materie manevrată asemeni unui 
evantai. E un du-te-vino necontenit, 
un “dus-întors negru ca panglica 
neagră a maşinii de scris”, transferul 
de încărcătură mitico-simbolică fiind 
un procedeu preferat al autorului 
nostru. Cărînd un “tărîm gol de ani 
mulţi mai greu ca ghiuleaua”, el “bate 
cîmpii metafizici” în felul următor: 


În cale ieşitu-ne-au Gog şi 
Magog 
Tanda şi Manda 
Hana şi Bordea 
ne chemară pe rînd ne pirîră 
ne-nstrăinară ne-ntoarseră 
fețele unul 
de la altul şi astfel 
învrăjbindu-ne pe fiecare în parte 
fără miini şi fără picioare şi 
prinseră fără cuţite-l tăieră 
fără sare-l sărară fără foc îl 
fripseră 
fără gură-l mîncară 
„„„„ dar nu le-a priit! 


Alteori, în golul dintre degetele 
mîlinii femeii iubite transpare “poemul 
de citit printre rînduri” “şi-un haiku e 
în degetul ei mic”, aerarea lirismului 
în stil haiku situîndu-se la polul opus 
faţă de textele sale ce “urnesc greoi, 
ca nişte care supraîncărcate, atente 
să strîngă toate semnificaţiile şi 
simbolurile în cale şi preocupate de o 
înaintare polifonică” 2. 

De observat, în discursul său 
suprasaturat de semnificaţii “colate- 
rale” izbucnirea, pe neaşteptate, în 


' -zbor uşor ca de pasăre, a unui umor 


eliberator înrudit cu cel folcloric, 
autentic basarabean, care deschide 
perspectiva de reinterpretare a 

discursului şi de. plasare a acestuia 
din urmă în orizontul unei cunoașteri 
mult mai raţionale. 

Citirea printre rînduri, pliseurile, 
conurile de umbră, paravanele de 
gesturi din Teatrul de Umbre, reduce- 
rea iubitei la “mîna-i mică de gheişă”, 
tărîmul fragil al sentimentului de 
dragoste, toate acestea sînt plasate 
sub pseudo-obloane ce iau forma 
evantaiului pliindu-se şi desfăcîndu- 
se asemeni materiei vii, denotă o 
mişcare pulsatorie jinduind cuprin- 
derea necuprinsului, moartea nefiind 
decît un tărîm familiar, potenţial 
deţinător al cheii dezlegării sensului 
lumii. lată de ce personajul liric 
glosează dezinvolt pe marginea 
acestui motiv. Căutările se îndreaptă 
spre limita imposibilității particularului 
'de a se diviza, altfel spus pe linia de 
tangenţă a particularuiui cu abisul, iar 
altădată spre stabilitatea care ne 
scapă mereu: 


În aerul castelelor surpate — o 
pasăre 
părăsită-şi întîlneşte îngerul. 


Gestul e în “sine însuşi stins ... 
şi un basorelief de aer prins în ghips 
devine mască mortuară”. Fragilitatea 
basoreliefului de aer, surparea gîndu- 
lui în sine, sau “toarcerea sinelui pe 
fus — dalb tors” — însoţind imaginea 
femeii iubite, sau cu alte cuvinte, 
transpunînd materialul în imaterial şi 
invers — imaterialul în material, înso- 
tesc mişcarea cînd lentă, cînd 
vijelioasă. Un permanent consum în 
sine dă sentimentul unei vitalităţi greu 
de oprit. Un univers ce stă sub semnul 
autofagiei sacre, marcat de surparea, 
levitaţia, gravitația, galeria — ca 
formă de proiecţie a conţinuturilor 
poetice evanescente, alimentează o 
dorinţă nestăpînită de mişcare. 
Mişcarea, efectuată, la Galaicu-Păun, 
inclusiv cu mijloace de locomotie de 
marcă barbiană: numele se şi porni 
să-şi mute ca un melc de-ncet lăsînd 
o dîră argintie locul în pomelnice — 
numai mortul nu trecea, este învestită 
cu puterea de transcendere: 


luminări 
i-au aprins la căpătfi tîrziu 


umbra-i se lungi se strecură ieşi 

de sub talpa casei cu picioarele 

înainte cătinel porni — 

să aducă noaptea de priveghi la 

casa mortului pe care-o 
descîntarăm 

ca pe o cochilie: ieşi! ieşi! 

(Pomelnic. leşirea). 


Ea se citeşte şi în imaginea 
“omului în pătrat”, acesta “cu braţele 
întinse şi picioarele lipite” desemniînd, 
potrivit Dicţionarului de simboiuri 
al lui Jean Chevalier şi Alain Ghe- 
erbrant, “sensul crucii şi al celor patru 
dimensiuni pe care le implică ea”*. 
Sau iată şi un alt exemplu: 


În zorii zilei 

dumnezeu cădea 

ca roua: pretutindeni 
(Gravitaţie. Haiku). 


lar în altă parte transcendenta 
coboară în trupul de bucurie supremă 
al iubitei în noaptea nunţii, monologînd 
astfel: 


Scuzaţi-mă pentru deranj, 

spune ea (transcendenta — 

A.B.), 

dorm şi eu pînă miine 

dimineaţa în patul de nuntă al 

trupului de 

bucurie supremă (destul cît am 

tot 

dîrdfit înnoptînd prin martire şi 

mucenici şi sfinte moaşte 

în viată — 

năsălii de ciolane şi laite de 

demi-vierges şi-un aer stătut! 

Să mai doarmă şi alţii pe unde 

se-ntîmplă ...) 

mă întind şi eu cît să nu supăr 

pe nimeni în zori Îmi 

iau şi eu cafeluța fumez o țigară 

de foi ascult Imnul verific 

ceasul după al treilea cîntat al 

cocoşilor îmi iau păpuşa şi 

plec 

şi vă las în condiția umană ... 
(Evantai). 


La Grigore Vieru sentimentul de 
dragoste era proiectat pe fundalul unui 
peisaj îmbibat de seve vitale în care 
sacrul coexistă cu profanul la modul 
blagian. Pe cînd aici perspectiva e 

alta, luînd aspectul interiorizat al 
corelaţiei trup — suflet sau suflet — 
Dumnezeu, sacrul camuflindu-se în 
profan. Spre deosebire de premer- 
gătorul său, Emilian Galaicu-Păun 
face uz de un limbaj erotic mai trans- 
parent, care, de fapt, aminteşte de 
poemele mistice ce “împrumută 
limbajul erotic pentru a încerca să 
exprime inefabila uniune a sufletului 
cu Dumnezeul său”!. Dar nu trebuie 
să omitem din vedere că limbajul 
erotic la Galaicu-Păun face parte din 
“tehnicile” unui ritual de supunere a 
existentului şi imaginarului în sens 
literal. Sfera, arcul, linia dreaptă, sau 
liniile paralele — ale picioarelor Fetiţei 
pe sferă, săgeata razei, segmentul, 
cercul divulgă geometrizarea forțată 
a unui spaţiu ce nu încape desfăşu- 
rarea vitalului. Principiile evident 
barbiene de organizare a spaţiului se 
citesc inclusiv la nivel sintactic: 


Atunci cînd arcul sferei lansînd 
săgeata razei 
mai mare decît dînsul o ar putea 
încape 
devine linie dreaptă-segment — 
se integrează-n 
alt cerc aceeaşi ţintă — şi tu: 
înfiptă-n lapte 
(Pomelnic. Oase-n pîntece). 


Discursul “subţiat” de trecerea 
prin mai multe “vămi” ale culturii 
universale se menţine în parametrii 
unei atitudini hamletiene în faţa vieţii: 
disprețul şi ironia indică detaşarea, 
dezlipirea de exterioritatea străină şi 
implicarea într-o interioritate imună: 
eul eului, (cum spune autorul), pîndit 
de prăbuşirea în sine, se apără 
retrăgîndu-se necontenit în sine şi 
“împieliţîndu-se”, vorba poetului, în tot 
mai multe “învelitori” postmoderniste. 
“Invelitori”, este un fel de a zice, 
deoarece toate “trucurile” se reduc la 
ideea de mişcare fără sfîrşit. “Schim- 
barea la faţă” precum şi “Dumnezeul 
mutant” fac parte dintr-un peisaj în 
care “împlinitul”, recunoscutul, reali- 
zatul se leapădă de sine pe masură 
ce este aflat. De ghicit aici acelaşi 
barbian: “căci vinovat e tot făcutul şi 
sfînt doar nunta, începutul”. Poezia 
lui Emilian Galaicu-Păun, în special 


în volumul Levitaţii deasupra hăului, 
se situează, de fapt, sub semnul 
acestor versuri. Personajul liric 
oscilează, astfel, între creat şi increat, 
între viaţa ca formă de manifestare a 
materiei vii într-un spaţiu temporal 
limitat şi moartea sau increatul ca 
spaţiu potenţial ai infinitelor forme de 
manifestare a viului. “Gestul”, precum 
şi motivul “levitaţiei” tind să pună în 
evidenţă o amplitudine lărgită a 
imaginarului. Ele sînt învestite cu 
puterea de a pune “robii din trupul său 
(al personajului) în libertate”. Se 
acţionează astfel, în vederea desfă- 
şurării “eului propriului eu”. Ţinta este 
“nu Enghidu, ci gesturile-n care fiinţa 
să-i jelesc, scrie autorul, să-i continui 
fiinţa-n strigăt ca un surdo-mut prin 
gesturi”. Căutarea absolutului nu 
încetează: 


Sfînta Lună şi măreţul Soare 

mi-s găurile unui flaut: după 

cîntarea lui dumnezeiască sui ... 

Noi toţi suntem ... Dar el e-n 

mîna cui? 

Ce degete subţiri pe rînd 

le-astupă? 

(Levitaţie. Fum). 


Este o căutare cu aspect de 
deschidere-închidere asupra sieşi: 


voi lua cu mine drumul 
pe care ultimul am fost şi primul 
sînt, 


ni se confesează autorul. Personajul 
liric din poezia lui Emilian Ga- 
laicu-Păun locuieşte o istorie pentru 
care refuză să plătească chirie. Dacă 
la Nicolae Dabija ne întîmpină o lume 
a delimitărilor mai mult decît clare: de 
o parte a baricadelor este situat sacrul 
şi de cealaltă parte pîndeşte profanul, 
apoi la reprezentantul postmo- 
derniştilor basarabeni un eu înstrăinat 
de sine însuşi nu-şi află locul în 
univers. Motto-ul volumului Cel bătut 
îi duce pe Cel nebătut: 


Lumea asta nu-i a mea 
Cealaită nici aşa 


indică descendența autorului nostru şi 
dintr-o blagiană zbatere între sacru şi 

profan. De remarcat faptul că menţi- 
nerea personajuiui postmodernist între 
doi poli opuşi este însoţită de o undă 
umoristico-ironico-sarcastică. “Sce- 
nariu!” nu încalcă un regim al ludicului 
care evoluează într-un joc sarcastic, 
diabolic ce mînă contrariile unul spre 
celălalt suprapunîndu-le în “orga- 
nisme” proteice precum Cel - bătut - 
îl - duce - pe -cel - nebătut. Este o 
căutare lucidă de la numele celui care 
ştie că nu va găsi ceea ce caută. 
Rezultatul demersului poetic este 
echivalarea lui Dumnezeu cu “somni- 
ferul”: 


Cînd — disperat — sfişii faţa de 
pernă şi-aştepţi 
să curgă de-acolo ţărna uşoară 
a somnului veşnic 
fața şi mîinile-n negru-afinat 
să-ţi ascunzi 
doar doar s-adormi! — pentru- 
aceasta 
începi să te rogi, şi rugîndu-te 
crezi şi crezînd 
închizi ochii strîns şi pe 
nerăsuilate îl 
iei: Dumnezeu — ca somnifer — 
dizolvat în ceruri 
(Insomnii de veci). 


Spaima, sau acel misterium 
tremendum, de care vorbea Rudolf 
Otto, devine aici spaima de incapa- 
citatea receptării divinității, sau 
spaima cauzată de constatarea 
întreruperii raportului cu ea. Observăm 
aici acea moarte a morţii lui Dumne- 
zeu, la care se referea Rene Girard 
şi, respectiv, imposibilitatea dispariţiei 
sacrului. Dar e o sacralitate relevantă 
doar într-un context marcat profund 
de joc, de ludic, de rațiune. 

Nu e greu să observăm că 
tînărul autor urmăreşte punerea în 
acord a sacralităţii cu imaginea unui 
Deo Ludens corespunzător lui Homo 
Ludens. În paranteză vom nota că şi 
autorul Curăţirii fîntînii se află pe 
aceeaşi lungime de undă atunci cînd 
afirmă: “Copiii să crească în frica lui 
Dumnezeu, dar jucîndu-se în ea”. 
Vom adăuga că Grigore Vieru desco- 
peră sărbătoarea senzualităţii şi a 
descătuşării simţurilor, sărbătoare în 
care dispare hotarul dintre sacru şi 
profan, în timp ce Emilian Galai- 


cu-Păun îşi eliberează versul de 
senzualităţile pe care le despoaie 
sfîşiindu-le fără milă: 


Am îmbrățişat o poetică — 

asemeni leprosului 

Îmbrăţişat într-o zi de francisc 
din assisi: 

cad din textele mele — bucăţi 
cît migdale de carne 

de viu putrezind — epitetele ... 

(Damenwahl). 


Răzvrătirea împotriva intuitivului 
se răsfrînge asupra limbajului, care 
este violentat, istovit, hărțuit şi exilat 
concomitent în toate direcţiile în care 
îi este aruncată cîte o nadă sub formă 
de sens. Carul mişcîndu-se greoi, sub 
povara încărcăturii prea mari de 
“semnificaţii”, vorba lui Alexandru 
Cistelecan, este expresia fidelă a unui 
act de violenţă asupra limbajului care 
pare să frîneze, uneori, o sete imensă 
de revelaţie. Persistenţa nevoii de 
puritate şi de alb — ca început, indică 
locul virtual al acesteia. Setea de 
revelaţie se perpetuează, aşa încît 
devine nucieul concentric ce dă sens 
vitezelor şi febrilităţii căutărilor. În 
planul realităţilor poetice ale lui 
Emilian Galaicu-Păun, de fapt, 
motto-ul Eu sînt Cel care sînt deschi- 
de perspectiva căutării ordinii sacre 
sau a absolutului, proces înlesnit de 
implicaţia ludică a esteticului şi a 
elementului teologic. Un “Doamne” de 
dincolo de existent sau transcendent 
este reflectat din perspectiva unei linii 
de orizont în permanentă mişcare şi 
instabilitate. Este urmărită, de fapt, 
analogia dintre discursul teologic şi 
cel literar. Înțelegerea religioasă este 
urmărită îndeaproape pentru a afla, în 
felul acesta, sursa sau geneza 
sensului literar. Constatăm la Emilian 
Galaicu-Păun o revărsare totală a 
sacralităţii asupra cuvîntului: Dumne- 
zeu, sau absolutul, în poezia sa, ia 
forma cuvîntului relevant. Aura 
acestuia se îngustează (“Doamne! 
aura ta ca un cearcăn în juru-ţi se 
strînge”) sau se amplifică — în 
dependenţă de capacitatea acestuia 
de a transmite sensuri noi şi de a 
transcende realul, ordinea distorsio- 
nată, alambicată, schimbîndu-se 

mereu. Un perpetuum mobile, în care 
cerul ajunge “horă”, “cină de taină”, 
“inel de aur suferind pe deget”, 
plasează personajul într-o ipostază a 
cunoaşterii de sine cu scopul eliberării 
germenului divin ascuns, camuflat în 
cotidian şi în banal. Este căutat 
imboldul, cheia scoaterii din starea de 
inerție, şi punerea în libertate a 
seminţei divine a fiinţei umane care 
constă în cunoaşterea de sine. În 
acelaşi timp, “increatu!”, “inocenţa”, 
“copilu!” intervin pe parcurs, aruncînd 
personajul din extrema civilizaţiei 
avansate de tip occidental în cea a 
intuitivului şi a revelaţiei de tip orien- 
tal. Emilian Galaicu-Păun constru- 
ieşte un model inteligibil al lumii, după 
macheta celui barbian, în care 
contrariile se pot uni prin nuntă. Nunta 
— conjuncţie a opuselor — la el ia 
forma unui “timp logodnic la patru 
ace”. În acest univers hierofania este 
reperată pe mişcare, pe deplasare, pe 
mutaţia continuă: 


Cad greu pe limbi lumești 

depuneri din înalt 

în rugăciuni — un alt 

metal greu “care eşti”: 

“Cel care eşti” — mutant 

din umbra-i nu mai ieşi 
(Epilog). 


Astfel, lectura deschisă — 
într-un spaţiu semantic extins la limită 
în poezia postmodernă — conferă ideii 
de sacru dimensiunile ei fireşti: de 
“rea!” indefinibil la modul banal, atit 
în viaţă, cît şi în artă, de concrei 
palpabil doar prin intermediul gestului 
imaginar, de imaculat ce se ascunde 
în maculat, de rezistenţă ce coincide 
cu fragilitatea “meterezelor de aer”, de 
statornicie surprinsă în structurile 
aerate şi bîntuite de curenţii celor mai 
diverse sensuri, de epifanic ce coexis- 
tă cu grotescul. 

MIHAI EMINESCU: 
SARA PE DEAL 


Sara pe deal buciumul sună 
cu jale, 
Turmele-l urc — stele 
le scapără-n cale, 
Apele plîng clar izvorînd 
în fîntîne, 
Sub un salcîm, dragă, m-aştepţi 
tu pe mine 


Luna pe cer trece-aşa sfîntă şi 


clară, 
Ochii tăi mari caută-n frunza cea 
rară, 

Stelele nasc umezi pe bolta 
senină, 
Pieptul de dor, fruntea de gînduri 
ţi-e plină. 


Nourii curg, raze-a lor şiruri 
despică, 

Streşine vechi casele-n lună 
ridică, 

Scîrţiie-n vînt cumpăna de ia 
i fintînă, 
Valea-i în fum, fluiere murmură-n 
stînă. 


Şi osteniţi oameni cu coasa-n 


spinare 
Vin de la cîmp, toaca răsună mai 
tare, 
Clopotul vechi umple cu glasul 
lui sara, 

Sufletul meu arde-n iubire 
ca para. 


Ah! în curînd satul în 
vale-arnuţeşte, 
Ah! în curînd pasu-mi spre tine 
grăbeşte, 
Lîngă salcîm sta-vom noi 


noaptea întreagă, 
Ore întregi spune-ţi-oi cît îmi eşti 
dragă! 
Ne-om rezima capetele-unul de 
altul 

Şi surizînd vom adormi sub 
înaltul, 

Vechiul salcîm. — Astfel de 
noapte bogată 

Cine pe ea n-ar da viața lui 
toată? 


* * * 


Sara pe deal buciumul sună 
cu jale... Atîta doar spun, aceste 
simple cuvinte, iar numele celui ce 
le-a rînduit astfel îmi urcă din suflet 
pe buze ca numele cel mai înalt al 
neamului meu. Sara pe dea! buciu- 
mul sună cu jale... Atîta doar spun 
şi, oriunde aş fi, în oricît de străine 
universuri, sînt adus iarăşi aici şi 
făcut fiu al acestor pămînturi şi al 
dulcii vorbiri româneşti. Sara pe deal 
buciumul sună cu jale... atîta doar 
spun, aceste simple cuvinte, iar 
numele celui ce le-a rînauit astfel mă 
cuprinde ca o catedrală ale cărei 
lespezi le lustruiesc cu fruntea şi le 
tocesc cu buzele sub lungi, fierbinţi 
săruturi de dragoste şi recunoştinţă... 

Am luat drept punct de pornire 
pentru analizele ce urmează cuvinte- 
je dintr-o tabletă a lui Geo Bogza, 
pentru că ele exprimă şi atitudinea 
noastră faţă de poezia lui Eminescu 
în genere şi faţă de Sara pe deal — 
în particular. Există valori la care 
revenim cu o autentică şi profundă 
emoție — nu îndemnați de date co- 
memorative, nici îndemnați de pla- 
nuri şi programe, ci chemaţi de glasul 
armoniei şi frumuseții, căci frumu- 
seţea nu îmbătrîneşte. Magia versu- 
lui eminescian găseşte drum spre 
inima cititorului din toate timpurile, iar 
Sara pe deal nu este o excepţie. 
Găseşte şi ea răsunet în inima noas- 
tră, continuînd să ne răscolească cu 
un registru afectiv tipic eminescian, 
cu învăluitoarea osmoză între cuvînt 
şi sunet, între sens şi muzică, între 
realitatea fascinantă a peisajului şi 
stările de suflet. 

Un crîmpei dintr-o lucrare de 
tinereţe care n-a apărut în timpul vieţii 
poetului, Eco, s-a dezvoltat în poezia 

Sara pe deal (1885). În textul inițial 
poetul evocă zidurile negre ale unui 
castel, pulberea lunară, un cavaler 
cu înfăţişarea tradiţională a demonu- 
lui eminescian (mantie neagră, păr 
negru ...), o fată visînd dragostea ... 
in varianta care-a ajuns la noi, poetul 
concretizează elementele ambianţei, 
plăsmuind un pastel tipic romantic, 
care transmite, prin elementele de 
peisaj, stări de suflet. Ca pentru toţi 
romanticii natura este pentru Emines- 
cu (şi e un lucru ştiut) ambianța favo- 
rabilă visării, cadru pentru îndrăgos- 
titi, stare de spirit. Aici îşi trăieşte eul 
liric beatitudinea, clipa hedonistă a 
fericirii şi aşteptării ... Se întîlnesc 
deci cele două motive eminesciene 
— dragostea şi natura, se logodeşte 
— eminescian — imaginea auditivă 
(muzicală) cu sugestiile plastice, 
introducîndu-ne — toate —în lumea 
de vrajă a unui amurg de vară. Vraja 
eminesciană trăieşte în atmosfera 
caracteristică, în intensitatea răvăşi- 
toare a sentimentului, în valenţele 
expresive şi magia orfică a cuvintelor. 

istoricii literari au raportat sen- 
surile poeziei la copilăria rustică a 
poetului. Şerban Cioculescu, bună- 
oară, sublinia că Eminescu a păstrat 
vii în memoria afectivă locurile 
copilăriei sale sprinţare şi meditative 
totodată, cu imaginile lor triste sau 
tonice, realiste pînă la grotesc sau 
ideale în mod feeric” (Varietăţi critice, 
1966, p. 235). 

Într-adevăr, este unul din puti- 
nele texte eminesciene care evocă 
peisajul rustic — turme, fîntîni, 
cumpene, case cu streşinile în lună, 
valea, dealul, oamenii cu coasa-n 
spinare ... 

Universul idilelor, zice şi loana 
Em. Petrescu, cuprinde uneori note 
de pastorală (turmele din Sara pe 
deal), “dar elementul pastoral, redus 
adesea la o componentă muzicală a 
peisajului (dulcele glas de bucium ce 
străbate adîncurile pădurilor, atunci 
cînd ele nu-s pătrunse de sunetul, tot 
atît de dulce, al cornului) e un simplu 
element de fundal, căruia i se pot 
substitui componentele unui stilizat 
tablou medieval (...) sau renascen- 


tist” (Ioana Em. Petrescu. Eminescu 
şi mutatiile poeziei româneşti, p. 43). 

Privirea alunecă peste toate, 
aburită parcă de nostalgia amintirii. 
Să cităm din schiţa lui Eminescu La 
curtea cuconului Vasile Creangă, 
pentru a ne convinge, o dată în plus, 
că poetul a ştiut să-şi observe lumea, 
că în memorie i-au rămas adînc înti- 
părite icoanele dragi şi îndepărtate 
ale copilăriei: “Ziua oamenii, fiind la 
lucru (...), abia sara, cînd satul devine 
centrul pămîntului, se începe acea 
duioasă armonie cîmpenească, 
idilică şi împăciuitoare. Stele izvorăsc 
umede şi aurite pe jumalţul cel adînc 
şi albastru al cerului, buciumul saude 
pe dealuri, un fum de un miros 
adormitor umple satul, carele vin cu 
boii osteniţi, scîrţiind, din lanuri 
oamenii vin cu coasele de-a umăr 
(...), talangele turmelor, apa fîntînilor, 
cumpenele sună, scrînciobul scîrţi- 
ie-n vînt (...) şi prin armonia ames- 
tecată se aude plin şi languros sune- 
tul clopotului care umple inima cu 
pace”. 

Ca şi în fragmentul citat, poezia 
aduce acelaşi spaţiu eminescian 
multicolor, încărcat de taină, de lumi- 
nă, de aşteptare, aflat sub acelaşi 
semn al strălucirilor selenare şi al 
revelaţiilor nocturne: 


Sara pe deal buciumul sună cu 
jale, 

Turmele-l urc, stele le scapără-n 
cale ... 


Strălucitoarea descripţie emi- 
nesciană reconstituie feeria noc- 
turnă, cuprinzînd detalii ale terestrului 
şi celestului şi exploatînd, cu efecte 
deosebite, tehnica clarobscurului. 
Luna luminează clar, stele se nasc 
pe bolta senină, dar nourii curg; “Ra- 
ze-a lor şiruri despică”, deci luminea- 
ză, dar “valea-i în fum...” Elementele 
transmit concomitent şi senzaţia de 
crepuscul, şi pe aceea de lumină, de 
seninătate. Din (prin) toate se ţese o 
atmosferă învăluitoare de amurg 
melancolic, care stimulează reveria, 
adie a nostalgie, lumina lunară redi- 
mensionează contururile şi înţele- 

surile. Fascinat de luminile lumii, 
poetul le-a absorbit şi condensat (ca 
într-o lentilă concavă), făcîndu-le să 
ilumineze şi înregistrînd, pe de o par- 
te, semnele unui reai plin de poezia 
nostalgică a înserării, iar pe de altă 
parte — proiectîndu-şi în natură sen- 
timentele şi trăind fierbinte emoția 
aşteptării. 

“Noapte, lună, umbră, vis vor fi 
cuvinte de o mare frecvenţă, pregă- 
tind intrarea în scenă a inimii şi a iui 
a iubi. E de remarcat aici nuanţa 
noomoifică a iubirii eminesciene. 

Cum pentru poet a visa e în 
mare măsură acelaşi lucru cu a medi- 
ta, visul de iubire va fi procurat 
printr-un efort al gîndului (irina 
Petraş, Un veac de nemurire, B., 
1989, p. 25). 

E seară în Sara pe deal; elună 
şi e linişte la ceasurile de amurg. 
Creatorul obsedat de perfecţiune ca- 
re a fost Eminescu, cuprins de “adîn- 
că sete a formelor perfecte” (expresia 
îi aparţine), poetul îşi relevă şi de astă 
dată conceptul de armonie şi echilib- 
ru, sincronizînd elementele ce com- 
pun tabloul. Sîntem în plin cosmos 
romantic: temporalitate crepusculară, 
reveria, dorul romantic, vraja emines- 
ciană ... Adevărat e că aici ne întîlnim 
nu atît cu imagini ale fanteziei, cît, 
mai ales, cu un peisaj concret, dar şi 
aici ni se oferă modelarea emblema- 
tică a peisajului, pe care tensiunea 
trăirii îl transformă într-un spațiu de 
dor. Celestul (stelele, luna, razele 
curgînd, nourii, bolta) şi terestrul 
(dealul, apele, fîntînile, salcîmul, 
frunza, casele, cîmpul şi valea) con- 
stituie, împreună, un topos ocrotitor, 
în care se retrage sufletul inundat de 
nostalgie şi de aşteptare al eului liric. 
Buciumul sună cu jale, apele piîng, 
pieptul e plin de dor — cuvintele ac- 
centuează această atmosferă de 
aşteptare melancolică sub saicîmi, 
lîngă apele (fîntînile) murmurînde, 
lîngă (sub) sunetul clopotului şi al 
buciumului. 

Putem zice că poezia se prezin- 
tă ca o autentică simfonie a amur- 
gului. Această lume stăpînită de legile 
armoniei ni se deschide şi se concre- 


tizează treptat, astfel încît nu e lipsit 
de interes să observăm structura 
poeziei. De obicei, primele trei versuri 
prezintă cadrul, iar ultimul (al treilea) 
vorbeşte despre suflet, dor, aştepta- 
re. Poetul are în obiectiv liniştirea 
treptată a lumii: apar stelele, apele 
izvorăsc, ea aşteaptă; se ridică luna 
pe cer, “stelele nasc umezi”, dorul 
umple pieptul, nourii curg, razele 
despică şirul lor, casele-şi ridică în 
lună streşinile, parcă ar absorbi lu- 
mina, “sufletul meu arde-n iubire ca 
para”... 

Spaţio-timpul este deci cel emi- 
nescian — un amurg în sînul naturii, 
un timp al dragostei într-un spaţiu al 
armoniei şi dorului. Imaginile plastic- 
vizuale se împletesc, aşa cum 
mentionam anterior, cu cele auditive, 
definind împreună aerul psihologic al 
poeziei, atmosfera ei. Nelipsită, “luna 
pe certrece-aşa sfîntă şi clară”, ca o 
apariţie de madonă senină şi conso- 
latoare. Stelele se “nasc umezi”, ca 
nişte celeste lacrimi, menite să le 
aline pe cele sublunare, ridicîndu-se 
pe boltă senină”, peste discordanțele 
frămîntatei zile de muncă, exprimate 
acustic printr-o dizarmonie (...) At- 
mosfera de supremă linişte a serii 
este necesară ritualului iubirii candi- 
de, înfiripată între alcătuitorii perechii 
adolescentine, sub alt pom tutelar şi 
aromat, salcîmul, ca şi teiul “vechi”, 
aşadar, alt element sacral din mitolo- 
gia particulară a poetului” (Şerban 
Cioculescu, Varietăţi critice, 
p. 204—205). 

Este deci un text de o simplitate 
amăgitoare, în care s-a manifestat şi 
forţa de interiorizare a poetului, şi 
harul lui de “constructor”. O receptare 
complexă a textului ne cere să 
distingem liniile principale ale sensu- 
rilor în procesul (dinamica) naşterii, 
construirii, aprofundării lor. Trăirea 
unor sentimente puternice se supra- 
pune unei anumite structuri interne 
şi tocmai de ea ne vom ocupa. 


+ * * 


Sara pe deal, text de o înaltă 
încărcătură lirică, s-a născut dintr-o 
viziune artistică unitară: forma se 

armonizează cu fondul de sentimente 
şi idei — atît de puternic şi de or- 
ganic, încît se pare că Sara pe deal 
traduce însăşi muzica tainică a iubirii 
şi aşteptării. 

Sorin Alexandrescu observa, cu 
trei decenii în urmă, că poemul este 
construit “pe două linii paralele: topi- 
rea treptată a amurgului în noapte şi 
alunecarea similară a celor doi îndră- 
gostiti, unul spre altul. Mişcarea co- 
mună a celor două planuri este inse- 
sizabilă, dar de aceeaşi forţă inexo- 
rabilă; aşa cum nimic nu poate opri 
coborîrea serii, nimic nu ar putea opri 
întîlnirea tinerilor” (Sorin Alexan- 
drescu. lon Rotaru, Analize literare 
şi stilistice, B., 1967, p. 60) 

Intrăm în lumea poemului prin 
(cu) aceste două linii paralele — 
amurgul (amurgirea) şi aşteptarea, 
mişcarea îndrăgostiţilor unul spre 
altul. Observăm dilatarea treptată a 
universului fizic — în obiectiv intră tot 
mai multe elemente ale lumii, iar oda- 
tă cu ele se aprofundează emoția spi- 
ritului în faţa armoniei cosmice. Sche- 
ma grafică a subiectului ar putea fi 
reprezentată prin trei linii paralele — 

desemnînd dubla mişcare de care s-a 
vorbit: înaintarea în seară şi apropi- 
erea celor doi. Poezia ne comunică 
(înainte chiar de a o fi înțeles în sub- 
tilităţile ei) o stare de visare: purtaţi 
pe aripile unei muzici de amurg, ne 
legănăm visul în cadenţa versurilor 
cu mişcare molatecă de undă. “Fa- 
natic al imaginaţiei, creatorul a trăit 
stări de mit în înălţarea poetică 'a 
materialului oniric. Saturarea cu vis 
a realului, poetizarea lumii se petrece 
în numele şi sub semnul unui adevă- 
rat cult al spaţiului vegetal. Decor, 
cadru, metaforă şi simbol — înalta 
poeticitate- melodică a imaginilor 
răsună într-o tonalitate unică a reve- 
riei” (Felicia Giurgiu, In emines- 
cianul univers, Timişoara, 1988, p. 7). 
Sara pe deal ilustrează şi “saturarea 
cu vis a realului”, şi “poeticitatea me- 


lodică a imaginilor”, şi tonalitatea 
reveriei. 

Să insistăm analitic asupra 
muzicalităţii poeziei —  insinuantă, 
gravă şi tandră, răscolitoare de suflet 
şi născătoare de suflet; să observăm 
elementele din care se naşte şi se 
constituie frumosul muzical. 

De ce muzica ne va fi sugînd 
sîngele? se întreba Emil Cioran. 
“Acele tonuri la care participăm cu 
toate vibraţiile sufletului dispar în vid 
împreună cu energia participării 
noastre (...) Singura artă a consolării, 
ea ne deschide mai multe răni decît 
toate celelalte ...” (Emil Cioran. 
Lacrimi şi sfinţi, B, 1991, p. 11). 

Eseistul se referă la muzica- 
artă; noi vorbim despre muzica-par- 
te din armonia lumii şi muzica-ele- 
ment al poeziei; vorbim şi despre 
ideea simbolistă a corespondenţelor 
muzicale dintre lumea materială şi 
cea spirituală, pentru că Eminescu a 
mizat în mare măsură pe aceste 
corespondențe. 

Muzica vine în prelungirea fiin- 
tei noastre, a cîntecului lăuntric. Inte- 
riorul cel mai intim al omului, substra- 
tul de taină şi de vis al fiinţei noastre 
se pot exterioriza în muzică. Emines- 
cu a exploatat cu rezultate splendide 
simbioza dintre muzică şi poezie — 
nu şi prin aceasta se explică faptul 
că atîtea texte eminesciene au 
devenit romanțe? 

În textul despre care vorbim 
poetul surprinde efluviile muzicale ale 
lumii, prezentîndu-ne o autentică 
simfonie a amurgului. Elementele 
sînt ascultate. cu auzul lăuntric; ele 
rezonează, comunică mesajul sonor 
al universului — frunzele foşnesc, 
buciumul sună, izvoarele suspină, 
murmurul tainic şi şopotul misterios 
al lumii fiind transmise deci, întii de 
toate, prin stratul lexical. In fiecare 
strofă este cîte un detaliu, cîte o 
imagine, cîte un cuvînt care reproduc 
sunetele înserării: buciumul sună, 
apele plîng, cumpăna scîrțiie, fluiere 
murmură, toaca răsună, clopotul 
umple cu glasul lui sara ... Canta- 
bilitatea lirică se naşte astfel din 
înmlădierea cuvintelor încărcate nu 

numai de potenţial pasional, ci şi de 
muzică. Cosemnînd deci paleta 
sonoră a vocabularului, să observăm 
substantivele care trimit la ideea de 
sunet şi de muzică (buciumuul, fluierul, 
toaca, clopotul, glasul) şi verbele prin 
care vin ecourile lumii şi ale înserării 
şi care numesc-sugerează acţiuni şi 
stări care pot fi auzite: sună, plîng, 
scîrțiie, murmură, răsună ... Textul ne 
oferă încă o mostră de logodnă a 
sufletului cu universul. El transmite 
nostalgia marilor armonii naturale — 
în cadrul muzicii sferelor îşi caută şi 
află eul liric corespondenţele sufle- 
teşti, mişcarea osmotică a fiinţei către 
restul lumii, “curenţii de interpătrun- 
dere cu sens reciproc natură-suflet, 
suflet-natură, pînă la totala confun- 
dare” (G. Popa, Prezentul etern 
eminescian, p. 266). Chestiunile 
acestea ţin nu numai de forma 
poeziei, ci şi de fondul, de mesajul 
ei, aşezînd-o printre excelentele texte 
eminesciene despre dor, căci “ce 
este dorul, dezvoltat ca la nici un alt 
poet în lirica noastră cultă, decît 
aspiraţia nemărginită, deschiderea 
nelimitată a eului către osmoza cu 
lumea dinafară, cu întreaga fire, 
care-i condiţionează nu numai depli- 
nătatea, dar chiar şi fiinţarea ca 
atare?” (G. Popa, op. cit., p. 267). 

Aşadar, ritmurile liniştitoare ale 
naturii , clipocitul apelor, mişcările şi 
palpitaţiile armonioase ale lumii con- 
stituie un alt suport al eufoniei insi- 
nuante şi învăluitoare a versurilor — 
poezia transmite armonizarea su- 
flet-om. 

Melancolia amurgului şi nostal- 
gia senină a aşteptării, transmise prin 
freamătul sonor al lumii, dau senzaţia 
de suire, înălțare. “Buciumul sună” 
parcă tot mai sus, toi mai spre izvoa- 
rele amurgului, ridicîndu-şi sunetul 
prelung spre tării; “turmele-l urc” — 
urcă dealul, urcă spre deal, spre 
bucium; clopotul “umple cu glasul lui 
sara” tot pentru că sunetul lui creşte, 
se înalţă, umple ... Stelele, cerul, 
salcîmul, luna — toate înalță sufletul 
spre un tărîm al visării. Apoi apele 
plîngînd în fîntîne, valea în fum ne 
coboară gîndul spre cele terestre şi 


toate formează şi repetă, aşa cum 
am menţionat, o linie vălurată. Nu sînt 
numai sonorități exterioare; este o 
muzică insinuantă, venind din inte- 
rior, din simţire, subsumîndu-se 
fondului general de sentimente şi idei 
— cititorul o ascultă înlăuntrul său. 
Următorul suport al muzicalităţii 
textului îl constituie structura prosodi- 
că. Cele 6 strofe catrene se compun 
din versuri rimate şi ritmate de o 
puritate clasică. Menţionăm respiraţia 
largă, solemnă a versurilor din 12 
silabe, cu rime împerecheate, femi- 
nine, penultime. Rimele nu rămîn un 
factor mecanic, exterior; ele prelun- 
gesc durata vocalelor, intensificînd 
acordurile lirice ample — jaaale, caa- 
ale, claaară-raaară, seniiină, pliiină; 


Luna pe cer trece-aşa sfintă şi 
clară, 
Ochii tăi mari caută-n frunza 


cea rară... 


Rimele dirijează şi susţin des- 
chiderea prin frecvenţa vocalelor, 
vaporoase deschise (aaa) şi trans- 
mit mişcarea de elevaţie, de tensiune 
pură spre înalt. Poetul mizează, de 
astă dată, nu atît pe combinarea lor 
variată — acestea, dimpotrivă, dau 
senzaţia de repetare, monotonizînad 
în mod conştient schema ritmico- 
sonoră 

—UVU/—/—vVuv/—vul/ 
A 
şi întreaga diagramă stilistică, 
sonoră, semantică se asociază unei 
linii ondulate. “Cel dintii artist şi teh- 
nician al versului românesc” (M. Eli- 
ade) a făcut şi de astă dată versurile 
să vibreze, mizînd pe prosodia bine 
stăpînită, exploatînd: şi simetria ver- 
surilor, şi muzica fiecărui cuvînt în 
parte. Pluteşte unduitor aerul înseră- 
rii, versurile par să fie intonate de flaut 
sau de bucium. 

În sfirşit, euritmia revelatoare 
se datorează aranjamentului specific 
al elementului ritmico-fonic — pentru 
a ne convinge, încercăm să citim 
doar, sunetele vocalice din primul 
vers: 

á— a — e — á — ú — u — u 
— ú —ă — u — á — e 

Fluxul sonor e susţinut de încăr- 
cătura vocalică şi consonantică spe- 
cifică. Ştim că tiparul ritmic modelat 
de geniul poetic eminescian a mizat 
totdeauna pe vocalism, pe succesiu- 
nea unor sunete transformate, sub 
bagheta lui magică, în melos. În Sara 
pe deal recurenta fonetică a voca- 
lelor îi ajută poetului să transmită at- 
mosfera nostalgic-melancolică a unui 
amurg de vară. În primele două 
catrene vocala deschisă a se repetă 
de 23 de ori. Este relevantă şi pre- 
zenţa vocalei închise u sub accent, 
care parcă întunecă, închide sonori- 
tăţile (buciumul, sună, turmele, urc), 
alcătuind acea balanţă, acel echilibru 
de sunete, care şi formează armoniile 
nopţilor de vară: uuu - aaa - îîîmm.... 
Consoanele dure sînt ocolite — auto- 
rul apelează doar la cele care-i per- 
mit să transmită vibraţiile armonice 
adecvate, înmuind şi ele sonorităţile 
(în primele două catrene lichidele r, | 
şi nazala n revin de 50. de ori) şi 
intensificînd impresia de alunecare, 
de curgere. Putem vorbi despre o 
muzicalitate firească, organică, 
nesilită, care sugerează miraculoasa 
armonie a lumii şi în care forţa persu- 
asivă a vocalelor şi a consoanelor 
moi este definitorie. 


* + * 


La nivel lexical vom consemna 
şi sublinia prevalarea elementului 
nominal (53 de substantive pe lîngă 
29 de verbe, inclusiv gerunziile, vor- 
besc despre caracterul oarecum sta- 
tic al tabloului). 

Poezia se impune şi prin cola- 
borarea elementului vizual cu cel 
auditiv. Ochiul este un organ esenţial 
al cunoaşterii eminesciene (ideea a 
fost subliniată de C. Ciopraga, 
G. Munteanu, Dan G. Mihăilescu 
ş. a.) şi în Sara pe deal tabloul este 
de asemenea văzut şi vizibil: stelele 
scapără, valea;i în fum, nourii curg, 
toate sînt clare — apele, luna, bolta 
senină ... Sugestiile cromatic-vizuale, 
împreună cu cele sonore, consem- 
nate anterior, creează şi nuanţează 
încărcătura psihologică a poeziei. 


Şi osteniţi, oamenii cu coasa-n 


spinare 
Vin de la cîmp. Toaca răsuna 
mai tare. 


Clopotul vechi umple cu 
glasul lui sara, 
Sufletul meu arde-n iubire ca 


para. 


Versurile lasă senzaţia de triumf 
al luminii şi al iubirii peste lume, peste 
salcîmi şi ape, peste priveliştile amur- 
gului poetic arde apoteotic iubirea. 

O analiză literară a acestui text, 
nota Alain Guillermou, “ar insista asu- 
pra frumuseţii imaginilor, asupra rit- 
mului versului, asupra impresiei de 
ansambiu care se degajă din evoca- 
rea rustică, aceea a unei purităţi, a 
unei seninătăţi atît de mari, încît 
întîlnirea îndrăgostiţilor capătă aici un 
fel de nobleţe supranaturală” (A. Gui- 
llermou, Geneza interioară a poeziei 
lui Eminescu, p. 352). Am insistat 
asupra ritmului şi impresiei de 
ansamblu, asupra seninătăţii şi 
evocării rustice. Consemnăm, în 
concluzie, coerenţa discursului şi a 
fluxului emoţional, sobrietatea 
expunerii, dar şi sugestivitatea, 
pregnanţa detaliilor senzoriale, 
francheţea confesiunii lirice, fondul 
afectiv bogat în nuanţe. Se contu- 
rează, cu alte cuvinte, nişte particu- 
larităţi cunoscute ale poeziilor lui 
Eminescu — muzică, culoare, ima- 
ginaţie, frazare expresivă ... Şi totuşi, 
luată în totalitatea înţelesurilor şi a 
tehnicii poetice, Sara pe deal este 
alta în raport cu multe alte texte, 
oferindu-ne în mai mare măsură 
modelul creativităţii eminesciene. 
Excepţionala densitate, articularea 
planurilor, legătura între concretul 
senzorial şi mişcarea afectivă, orga- 
nizarea cîmpurilor de tensiune ale 
textului, în care intri treptat, puţin cîte 
puţin, toate permit concluzia că mai 
importante decît imaginile luate în 
parte, sugestive şi, de multe ori, 
unicate, este felul cum au conlucrat 
elementele, cum s-a materializat — 
invizibilă! — regia auctorială, lăsînd 
impresia generală de spontaneitate 
— toate curg fireşti şi spontane ca 

muzica amurgului, ca respiraţia, ca 
unduirea izvorului ... Tocmai deace- 
ea, dorind să comentăm — în mod 
special — regimul imagistic al poezi- 
ei, n-am avea de adăugat prea multe 
la cele spuse — comentariul imagini- 
lor s-a “topit” în consideraţiile anteri- 
oare vizînd muzica şi structura lexi- 
cală a textului: Cum a fost totuşi cu 
putinţă naşterea acestei frumuseți 
organice? Ce a condus la configura- 
rea ei? Toate cele consemnate pînă 
aici — poezia este integral expresivă. 
Excelent construită, cu simetrii bine 
ordonate, susţinută şi de virtuozita- 
tea muzicală, şi de pregnanţa imagis- 
tică, ea demonstreză capacitatea 
plăsmuitoare a verbului eminescian. 
Poetul mizează în egală măsură pe 
expresia directă şi pe sugestie, pe 
limbajul denotativ şi pe cel conota- 
tiv, dar toate devin sugestive. 
Determinativele pe lîngă verbe, 
indiferent de faptul — capătă sau nu 
sens figurat, sînt creatoare de atmos- 
feră: buciumul sună cu jale (deci cu 
dor, înfiorat), apele izvorăsc clar, ste- 
lele nasc umezi, luna “trece-aşa 
sfîntă şi clară” ... Chiar o formă scurtă 
a pronumelui plasat într-un loc unde 
nu ne aşteptam schimbă sensul şi 
culoarea versului: “Stele le scapă- 
ră-n cale”, de parcă şi ei, aşirii, ar fi 
coborit în calea turmelor ... O com- 
paraţie banală în sine, ca para, de- 
vine sugestivă, încărcată — în con- 
textul respectiv — şi de muzică, şi 
de aburii calzi ai întregii strofe: 
“Sufletul meu arde-n iubire ca para”. 
O personificare ordinară. (“Apele 
plîng ...”) devine şi ea sugestivă în 
context, molipsită parcă de farmecul 
proaspăt şi contagios al întregului. 
Răsărită într-o expresie lirică de mare 
simplitate, ea aduce (ca şi majo- 
ritatea versurilor eminesciene) şi 
sens, şi muzică: “Apele plîng clar 
izvorînd în fîntîne ...” În sfîrşit, 
atributele tradiţional-eminesciene, 
luna şi steaua, obsesiile romantice 
ale postului. Indicînd (ziceam şi an- 
terior) un sens ascensional, ele 
probează, aici, excepţionala fantezie 
a poetului, capacitatea lui de a obţine 
efecte de virtuozitate chiar şi din 


elementele reluate, repetate, cunos- 
cute. “Luna pe cer trece-aşa sfintă 
şi clară” — şi structura versului, şi 
cele două determinative transmit 
senzaţia de solemn şi maiestuos. 

“Stelele nasc umezi pe boita 
senină” este, probabil, cea mai emi- 
nesciană imagine din text. De ce o fi 
preferat poetul forma nasc reflexivului 
se nasc (apar, se ivesc, se înfiinţea- 
ză, răsar)? Pentru că, presupunem, 
în forma pe care o foloseşte verbul 
îşi nuanţează sensul — se nasc, dar 
şi nasc — “produc, provoacă, izvo- 
desc lumine” ... Umezi — cum ar 
putea ele fi umezi, ele, cele incandes- 
cente? Imaginea transmite impresia 
de clipoceală, de /icărire — strălu- 
cesc ca nişte stropi (de rouă? de 
lacrimi?), şi dacă sînt stropi, cum să 
nu fie umezi? ... 

Şi toate sînt vii, încărcate de 
lumină, de suflet, de aşteptare; toate 
freamătă, murmură, trăiesc, realul şi 
iluzoriul se contopesc în aceeaşi 
coordonată a sublimului. 

Axa poeziei este deci nostalgia 
iubirii, dorul, poezia naturii rustice. 
Venim spre definirea ei prin parcur- 
gerea analitică a sonorităţilor care 
susţin sensurile, a /exicului care 
exprimă sensuri, a imaginilor încăr- 
cate de sens şi de trăire. 


IARNA BACOVIANĂ. 
DECEMBRE 


Te uită cum ninge decembre, 
Spre geamuri, iubito, priveşte — 
Mai spune s-aducă jăratec 

Şi focul s-aud cum trosneşte. 


Şi mînă fotoliul spre sobă, 
La horn să ascult vijelia, 
Sau zilele mele — totuna — 
Aş vrea să le-nvăţ simfonia. 


Mai spune s-aducă şi ceaiul 
Şi vino şi tu mai aproape — 
Citeşte-mi ceva de la poluri, 
Şi ningă ... zăpada ne-ngroape. 

Ce cald e aicea la tine. 

Şi toate din casă mi-s sfinte, — 
Te uită cum ninge decembre... 
Nu rîde... citeşte nainte. 


E ziuă şi ce întuneric... 

Mai spune s-aducă şi lampa — 

Te uită, zăpada-i cît gardul, 

Şi-a prins promoroacă şi 
clampa. 


Eu nu mă mai duc azi acasă... 
Potop e-napoi şi-nainte, 
Te uită cum ninge decembre, 
Nu rîde... citeşte nainte. 


Poetul care a trăit o adevărată 
voluptate în a regiza peisajele 
autumnale a transmis acelaşi fior 
existenţial în poeziile despre iarnă. 
Gri, Tablou de iarnă, Decembre, 
Nevroză, Dialog de iarnă, Ninge, 
Marş funebru, Plumb de iarnă, 
(larna de-o vreme mă aduce regre- 
tul...) — textele sînt multe, căci 
poetul, o sensibilitate depresivă, 
obsedat de timpul care trece şi 
erodat de presentimentul ireversi- 
bilităţii, a reluat motivul în repetate 
rînduri. Au rezultat rescrieri, variante, 
paralele, autopastişe chiar. Tona- 
litatea sumbră cu care este evocat 
peisajul autumnal e prezentă şi aici. 
Poeziile despre iarnă nu sînt nici ele 
simple pasteluri: prin ele (în ele) 
poetul Plumb -ului transmite aceleaşi 
stări de angoasă, motivele şi sen- 
surile subtextuale fiind mai complexe 
decit simpla evocare a iernii. lrever- 
sibilitatea timpului, efemeritatea 
existenţei şi obsesia sfîrşitului 
iminent, frigul lăuntric sînt cîteva 
sensuri discret sugerate în textele 
despre anotimpul hibernării. Este o 
poezie a regretelor, în care nevrozele 
simboliste se aprofundează prin alte 
cîteva elemente şi fenomene ale 
ambianţei — iarna, viscolul, vijelia, 
gheața, zăpada. Ele revin laitmotivic, 
formînd cîmpuri semantice şi tran- 
scriind o stare copleşitoare de frig 
interior. “Afară ninge prăpădind,/ 
lubita cîntă la clavir,/ Şi tîrgul stă 
întunecat,/ De parcă ninge-n cimitir” 
(Nevroză). Chiar prezentat în ele- 
mentaritatea sa, peisajul devine 
reprezentare sugestivă a unor stări 


de. suflet —  contorsionate, 
întunecate, răvăşitoare. Ploaia şi 
ninsoarea se contopesc în imaginea 
unei naturi agonizante, apăsătoare, 
senzaţia generală fiind aceea de 
moină: “Şi toamna, şi iarna/ Co- 
boară-amîndouă;/ Şi plouă, şi ninge,/ 
Şi ninge, şi plouă.../ Şi-s umezi 
pereţii,/ Şi-un frig mă cuprinde —/ Cu 
cei din morminte/ Un gînd mă 
deprinde” (Moină). 

Care ar fi adaosurile şi nuanțele 
pe care le aduce motivul? Probabil, 
un fior lăuntric mai adînc, corbii 
croncănitori, intensificînd senzaţia 
generală de fior; contrastele mai 
puternice (albul zăpezii — roşul 
sîngelui); motivul existenţei mate- 
rializat poetic în alte forme... Eul liric 
confruntat cu iarna trăieşte un senti- 
ment complex de singurătate şi 
înfiorare, de recluziune şi suferinţă: 
“Un hoit, un corb, un cîmp şi eu,/ 
larna... Şi-ncepe-a ninge.../ Nimeni, 
zăpadă, şi ninge mereu...” (De 
iarnă). 

Poetul foloseşte tehnici şi 
structuri încercate şi în celelalte 
poezii ale sale: refrenul parţial 
modificat, cuvîntul-cheie, tehnica 
alternanţelor şi a cumulului. 

După sau alături de atitea 
“tablouri de iarnă”, cu zări înnoptate 
şi flori carbonizate, cu zile care curg 
“spre cimitir, trist, una cîte una” şi cu 
“dureri pe sufletele moarte”, poezia 
Decembre este una mai stenică, mai 
calmă şi chiar (paradoxal!) mai caldă. 
Titlul ne coboară în iarnă, prefigurînd 
parcă cele ce ar putea urma. Poezia 
însă condensează alte înţelesuri 
decît celelalte texte despre iarnă, 
motiv din care altele sînt şi infle- 
Xiunile sonore, şi traseul afectivității, 
şi structura; chiar stratul lexical, 
sintactic şi morfologic se modifică. 

Să pornim de la constatarea că 
nu e un pastel; este expresia unei 
stări; sau este un soi de pastel din 
seria celor de “la gura sobei”, adică 
o meditaţie, un “paste! spiritualizat, 
care ne adună imaginar lîngă o sobă 
caldă, într-o zi plină de viscol. În locul 
viziunilor pluvioase vine peisajul 
iernatic, pe care autorul însă nu-l 
descrie, ci îl sugerează şi în care 

aude (ca toţi simboliştii) şi universul, 
dar şi propriul suflet. 

Cum se realizează de astă dată 
gradaţia compoziţională şi coerenţa 
interioară a poeziei? Cum a evoluat 
textul, care sînt treptele devenirii lui? 

Poezia lirică are aici forma unui 
monolog adresat, poetul adoptînd o 
strategie compoziţională pe care i-o 
dictează situaţia-axă: tu — aici — 


afară; afară — aici — tu (noi). 
Discursul porneşte dintr-un impuls de 
sorginte simbolistă — izolarea în 


spaţiul securizant al căminului. Din 
peisajul exterior (spaţiul deschis) 
poetul ne duce în spaţiul izolării 
romantice, al odăii. Dar — luăm 
aminte: nu e odaia simbolistă, plină 
de umbre şi fantome, ci, dimpotrivă, 
e odaia securizantă, antidot contra 
frigului de afară, oază de linişte şi 
reculegere. Spaţiul bîntuit de calami- 
tăţile iernii se subînţelege — e dincolo 
de pereţii ocrotitori ai casei. 


Te uită cum ninge decembre, 
Spre geamuri, iubito, priveşte — 
Mai spune s-aducă jăratec 

Şi focul s-aud cum trosneşte. 


Decorul interior tradiţional, 
odaia în care se visează (Eminescu, 
Baudelaire) aduc în poezie şi celălalt 
motiv — în faţa focului: “Dar şi mai 
bine cînd afară-i zloată/ Să stai visînd 
la foc, de somn să picuri...” (M. Emi- 
nescu, Noaptea). Ne mai putem 
aminti şi alte detalii ale interiorului 
eminescian; masa de brad, cărţile, 
focul pîlpîind, reveria melancolică 
(“Cu perdelele lăsate/ Stau la masa 
mea de brad./ Focul pîlpîie în sobă,/ 
iară eu pe gînduri cad...”). Un inte- 
rior similar evocă şi Bacovia, dar 
principiul ana/ogiei, al corespon- 
denţelor simboliste, atît de larg 
exploatat în alte poezii, aici nu mai 
funcţionează cu aceeaşi forţă: poetul 
nu mai evocă frigul de afară ca pe 
un echivalent (emblemă, simbol) al 
frigului lăuntric. Peisajul de iarnă, 
provocator de angoase, agresiunea 
de afară îl îndeamnă spre casă, spre 
intimitatea caldă şi prietenoasă a 
odăii. Recluziunea într-un interior 
primitor şi confortabil este un motiv 


mai curînd romantic. Exegeţii poeziei 
lui Bacovia au surprins specificul 
acestui text. 

“Golul istoric, materia care 
plînge, peisajul cu corbi peste lințoliul 
pur al zăpezii, toamnele delirante pe 
plan vegetal, amurgurile violete (...) 
— aceasta este recuzita cu care 
simbolismul lui Bacovia se singula- 
rizează în epocă, afirmă Emil Maniu. 
— Intr-un unic poem (“Decembre”) 
asistăm la o evadare, la o evaziune 
într-un peisaj horaţian (...). Obsesia 
lecturii devine un laitmotiv, ninsoarea 
e o simfonie în alb, iar senzația de 
cald îi oferă pentru prima oară o notă 
de calm stenic, într-un apocalips 
cromatic exterior .” (Literatura 
română contemporană, |, Poezia, 
Editura, Academiei, Bucureşti, p. 28). 

Cufundarea în iarnă este mai 
puţin dramatică decît în alte poezii, 
căci aici ne domină imaginea odăii 
calde pe care poetul o opune exte- 
riorului, frigului, vijeliei. 

Disciplinată prosodic, dar mai 
săracă în plan sonor decît alte texte 
ale poetului, Decembre se compune 
din 6 strofe-catrene, din versuri 
rimate şi ritmate, fără muzicalitatea 
intens nostalgică din alte poezii — 
versul e mai aspru, mai puţin muzical. 
Autorul foloseşte rime gramaticale — 
verbale (priveşte — trosneşte), 
substantivale (vijelia — simfonia, 
lampa — clampa), fără a fi atins prin 
ele un nivel ieşit din comun. 

Mai interesantă ni s-a părut re- 
gia textuală la nivelul lexicului şi al 
semnificaţiilor. Monologul adresat 
mizează pe verbele la modul impe- 
rativ — 15: te uită 4, mai spune 3, 
citeşte 3, mînă, vino, nu rîde... 
Verbele la modul conjunctiv dese- 
nează optativul, posibilul, visatul — 
să aud, să ascult, să le învăţ... 
Imaginea vizuală conlucrează cu cea 
auditivă, motivele se sudează între 
ele şi tot de la bun început se 
conturează limpede opoziția între 
aici, înlăuntru, şi afară. Să observăm 
cum sînt organizate (în ce ordine 
ierarhică şi cu ce modalităţi) mo- 
mentele situaţiei-axă. “Te uită cum 
ninge...”, iar în odaia reconfortantă e 
cald, te uită — “zăpada-i cît gardul”, 

iar tu “spune s-aducă jăratec/ Şi focul 
s-aud cum trosneşte”; “mînă fotoliul 
spre sobă”, “mai spune s-aducă şi 
ceaiul”... Se conturează astfel o 
atmosferă caldă, sînt folosite cîteva 
detalii tradiţionale creatoare de 
atmosferă (jăratecul, focul trosnind), 
se desemnează imaginea unui 
confort prielnic pentru starea de 
contemplaţie: fotoliul lîngă foc, ceaiul 
şi tu “citeşte ceva”... Opoziția se 
realizează între ninge (ningă) şi 
imaginea interiorului cald şi ospitalier 


trosneşte 


mînă fotoliul 
ninge 
(vijelia) 

la horn 


s-aducă ceaiul 
ningă 

vino mai aproape 

citeşte 


ce cald e 

ninge 
“şi toate din casă 
mi-s sfinte” 
citeşte 


Construcţia întregului se bazea- 
ză, de fapt, pe aceste figuri se- 
mantice — textul e organizat în 
funcţie de două cîmpuri semantice: 


jăratec 
focul trosneşte 
(caldul) S>soba 
horn 
cald 
ninge 
(ningă) 
decem- —vijelia 
bre poluri 
(frigul) zăpada 
promoroaca 


Înfăţişările lumii şi mişcările 
sufleteşti s-au relevat aproape 
concomitent. Focul este, contextual, 
unul dintre elementele mai expresive 
care aprofundează nuanţa stenică a 


textului. Adevărat e că apare o 
singură dată, în schimb sînt invocate, 
aşa cum se poate constata, alte 
cuvinte din acelaşi cîmp semantic. 

“Imaginea focului din cămin, 
observă cercetătorii operei lui. Emi- 
nescu, reprezintă un nucleu poetizant 
al creaţiei în polifonia imaginarului 
eminescian. Izolarea de agresiunile 
lumii de afară într-un interior iluminat 
de flacăra căminului, instabilitatea 
parei, realitatea fluidă a văpăii 
favorizează aventura imaginaţiei 
evadată din chingile ireversibilităţii. 
Unde ale amintirii, irizaţii onirice, 
peisaje înălțate de iluzie se interfe- 
rează şi armonizează într-o simfo- 
nizare a impresiilor sub bagheta 
focului” (Felicia Giurgiu, În emi- 
nescianul univers, “Facla”, Timişoara, 
1988, p. 37). 

La Bacovia focul este elementul 
benefic, inima odăii ocrotitoare care-i 
adăposteşte pe cei doi. Pe aceste 
două linii (direcţii) evoluează mesajul: 
o vibraţie lăuntrică în faţa “vijeliei”, 
nedorinţa de a fi acolo, în lume, şi 
pîlpîirile sufleteşti calde de aici, în 
intimitatea căminului. Pînă la un 
anume moment se părea că poetul 
nu se referă decît la vijelie, frig, 
zgribulirea lîngă sobă. Să luăm însă 
aminte la detalii: “La horn să ascult 
vijelia/ sau zilele mele — totuna—/ 
Aş vrea să le-nvăţ simfonia” — 
simfonia vijeliei? A zilelor? Şi iarăşi 
se înşiruie, moale şi neostentativ, 
îndemnul: “Şi vino şi tu mai aproape, / 
Citeşte-mi ceva de la poluri,/ Şi 
ningă... Zăpada ne-ngroape” — evi- 
dent, imaginile ne trimit spre alte 
sensuri decît cele strict raportabile la 
situaţia meteorologică... Pare că 
ninge peste suflet, că amorţesc 
simţurile, speranţele — dincolo de 
fereastră “E ziuă şi ce întuneric”, “Te 
uită, zăpada-i cît gardul”, “Potop 
e-napoi şi-nainte” şi eul e conştient 
de propria vuinerabilitate, de forţa 
erozivă a timpului (“să ascult vijelia 
sau zilele mele”, “Şi ningă... zăpada 
ne-ngroape”). Dar vocea poetului, de 
obicei atît de încărcată de mîhniri 
răvăşitoare şi anxietăţi paroxistice, 
depăşeşte aici vibraţiile prea sumbre. 
Chemările casei sînt chemările 

dragostei şi ale certitudinii calme; 
erosul salvează lumea — acesta ar 
fi unul din sensurile poeziei. Se 
configurează astfel imaginea cuplului 
armonizant şi ai odăii care emană 
lumină şi căldură, iar poezia în 
ansamblu zice nu numai despre 
iarnă, ci şi despre rezistenţa în faţa 
iernii; despre căldura comuniunii 
opusă frigului lumii. 


GOGA — POET AL JALEI 
ŞI AL REVOLTEI 


Poezia de revoltă a lui O. Goga 
e greu să o analizăm într-un compar- 
timent aparte, pentru că întreaga lui 
creaţie e plină de revoltă. Poetul scrie 
despre bătrînul Olt şi protestează 
împotriva nelibertăţii lui; scrie despre 
sat şi sătean şi protestează contra 
destinului maşter al acestora. Putem 
afirma că poezia lui transmite un vi- 
brant mesaj social-istoric, în care 
aflăm multe accente de dragoste 
pioasă şi devotament, dar şi de mînie 
protestatară şi durere. De peste 
munţi, din Ardealul său îndurerat, el 
strigă, plînge, plînge, viforă Ziua 
mîniei: Şi-n pacea obidirii voastre/ 
Ca-ntr-un întins adînc de mare/ 
Trăieşte-nfricoşatul vifor/ Al vremilor 
răzbunătoare. 

Formele de exteriorizare a 
protestului sînt la Goga motivele 
specifice, îndemnul şi prezicerea, 
plînsul-jalea. Voindu-se “Un glas 
smuls din vaerul celor mulţi” (Pro 
Domo, 1910), Goga a şi fost expo- 
nentul mulțimilor — şi în visele sale 
patetice, şi în plînsul-căinare. Poetul 
caută soluţii, critică, loveşte în 
“suverana nepăsare” faţă de 
“începutul de existenţă naţională”... 
Cultul libertăţii se exprimă şi el în 
plîngerea celor pierdute, în jelania 
sfîşietoare a celor oprimaţi, în 
evocarea naturii — frumoasă, dar 
neliberă şi ea. Cîntarea baladescă, 
elogiul sacerdotal, evocarea satului 
şi a naturii, sînt forme de exteriorizare 
a patriotismului lui Goga. Adevărat e 


că poetul patetizează uneori şi 
aspectele mai puţin importante (ba 
chiar banale) ale existenţei, repetă 
uneori pînă la saţietate unele ele- 
mente, dar tot atît de adevărat e că 
a fost sincer în ceea ce a scris şi a 
crezut. Profeţiile lui au fost atît de 
persistente, încît le aflăm chiar şi în 
scrierile despre natură. Poetul nu-şi 
ascunde îngrijorarea pentru destinul 
neamului şi o exprimă şi atunci cînd 
cîntă natura. “Nici un alt poet, de la 
noi şi de oriunde, n-a pus apele, 
codrul, cerul, mediul cosmic al unei 
naţiuni să-i plîngă destinul” (VI. 
Streinu, Octavian Goga , “Lucea- 
fărul”, 2 aprilie 1966). Izvor de 
reculegere şi introspecţie, natura 
este, în primul, rînd element al 
Patriei, colţ de rai, unde omul revine 
pentru a se întrema şi primeni inte- 
rior: “Cînd rătăcind, bătrîne codru,/ 
Ajung la sînul tău de tată,/ La 
poarta-mpărăţiei taie/ Plec fruntea 
mea înfierbîntată”. Dar chiar şi în 
prezentarea naturii (sau poate tocmai 
aici) intervin — multe şi diverse — 
binecunoscutele motive — lacrima, 
durerea. Poetul evocă o natură-patrie 
neliberă: “Eu simt că-n lung şirag de 
lacrimi/ Se sfarmă-al genei mele 
tremur,/ Şi ca un făcător de rele/ La 
poarta ta eu mă cutremur” (În 
codru). 

Consemnăm deci motivul na- 
turii ca izvor de reculegere şi intros- 
pecţie, natura ca un condensator al 
ritmurilor existenţei. Poetul invocă 
seri şi amurguri (Pe înserate, Sara, 
Noapte, Asfinţit, Apus, În noapte), 
cîntă verile pline de trudă şi de floare 
(Clăcaşii, Cosaşul, Graiul piîini), 
plăsmuieşte nostaigice poezii autum- 
nale (Toamna, Toamnă nouă). De 
obicei, el recompune din cîteva 
elemente cadrul natural al unei patrii 
înlăcrimate, pline de poezie şi de 
durere: codrii gem, ascultind Oltul 
tînjind, soarele “nu pentru noi răsare”, 
pling Crişurile şi roua e lacrimă ...” 
“Inainte de a fi legendarizată, natura 
fusese legată de istorie, sau legenda- 
rizarea în termeni stereotipi de 
circulaţie istorică vine ca o recu- 
noaştere a acestei legături. Emble- 
matică, întrucît ni se înfăţişează ca 

valoare generală cuprinzătoare, 
poate fi metafora “împărăţia firii”, 
sugerînd un spaţiu edenic larg, cu 
graniţe geografice nesigure (ca în 
basm), în care s-ar conţine deo- 
potrivă forme de relief (muntele, 
cîmpia, “glia”, apele), vegetaţia, 
(codrul, floarea, lanul de grîu), 
elementele cosmice (cerul, soarele, 
luna, stelele)”. 


NOI 


Poezia Noi aduce, în această 
ordine de idei, şi forme de relief, şi 
vegetaţie, şi elemente cosmice, 
invocate — toate — întru demon- 
strarea aceleiaşi suferinţe care 
copleşeşte totul — ploi, arbore, om. 

Este un text revelator atît 
pentru a înţelege şi aprecia formula 
poetică a lui Octavian Goga, cît şi 
pentru a putea urmări dialectica 
revoltei în creaţia lui, valenţe pro- 
testatare ale acestuia. 

Incepem prin a citi poezia, 
observînd repetiţia anaforică a 
acestui “la noi”, revenirea motivelor 
cunoscute şi din alte texte ale 
poetului, atmosfera generală. Ne 
amintim că, muzicală şi caldă, nos- 
talgică şi patetică, poezia lui Goga 
şi-a avut sufletul întors spre sat şi 
problemele lui. Viziunea sămănă- 
toristă a poetului se vede în motive 
şi cadru, în structura eului etic şi în 
problemele pe care le-a abordat, în 
modul în care le-a interpretat. Erau 
problemele satului şi ale neamului. 
Liric, Goga a avut multe poezii despre 
propriile stări de spirit, dar a avut şi 
texte în care eul liric se identifica, în 
crez şi în gîndire, cu colectivitatea. 
O dovedeşte şi poezia Noi: 


La noi sînt codri verzi de brad 
Şi cîmpuri de mătasă; 

La noi atiţia fluturi sînt 
Şi-atita jale-n casă. 
Privighetori din alte ţări 

Vin doina să ne-asculte; 

La noi sînt cîntece şi flori 

Şi lacrimi multe, multe. 


Pe boltă, sus, e mai aprins 
La noi bătrînul soare, 

De cînd pe plaiurile noastre 
Nu pentru noi răsare... 

La noi de jale povestesc 

A codrilor desişuri, 

Şi jale duce Mureşul, 

Şi duc tustrele Crişuri. 


La noi nevestele plîngînd 
Sporesc pe fus fuiorul 
Şi-mbrăţişîndu-şi jalea pling 
Şi tata, şi feciorul. 

Sub cerul nostru-nduioşat 
E mai domoală hora, 

Căci cîntecele noastre plîng 
În ochii tuturora. 


Şi fluturii sînt mai sfioşi 
Cînd zboară-n zări albastre, 
Doar roua de pe trandafiri 

E lacrimi de-ale noastre. 

lar codrii ce-nfrăţiţi cu noi 
Îşi înfioară sînul, 

Spun că din lacrimi e-mpletit 
Şi Oltul, biet, bătrînul... 


Avem un vis neîmplinit, 
Copil ai suferinţii, 

De jalea lui ne-au răposat 
Şi moşii, şi părinţii... 

Din vremi uitate, de demult, 
Gemînd de grele patimi, 
Deşertăciunea unui vis 

Noi o stropim cu lacrimi... 
Subiecte de meditaţie 


— La care “noi” se referă 
poetul? 

— De ce e “atita jale”, în ciuda 
cîmpurilor de mătasă, a codrilor şi a 
altor frumuseți? (Pentru că este o 
ţară neliberă). 

— Antiteza este, ulterior, 
dezvoltată; cum se realizează ea, 
prin care elemente? 

— Explicati titlul poeziei (La noi, 
despre noi, despre ale noastre — 
frumoase şi dragi, despre durerile 
noastre ...) 

— Observati revenirea pronu- 
melui noi (de ce îl repetă autorul?) 

— Depistaţi elementele de 
structură mai frecvente — care sînt? 
Care este rostul antitezei, enu- 
merărilor, repetițiilor? 

— Observati structura lexicală 
a textului şi comentaţi-o (în prima 
strofă sînt 13 substantive şi 5; verbe 
în strofa a doua — 9 substantive şi 5 

verbe — despre ce vorbeşte o atare 
preponderență a elementului nomi- 
nal?) 

— Comparati ritmurile şi tona- 
litatea cu cadența liturgică a Rugă- 
ciunii — care este deosebirea? 

— Descifraţi încă o dată noțiu- 
nea de durere la Octavian Goga. 


kkk 


Ne-am mai întîinit în poezia 
românească cu motivul acestui noi: 
G. Coşbuc bunăoară, din numele 
colectivităţii rostea tăiosul aver- 
tisment “noi vrem pămînt”. Identi- 
ficarea cu noi — neamul, satul, 
țăranii români — este frecventă în 
creaţia lui Goga. 

Primul lucru pe care îl consta- 
tăm: revenirea la acest motiv frecvent 
în creaţia lui = noi — noi, cei mulţi; 
noi — România; noi, cei din Ardeal; 
noi — trăitorii din această ţară ... este 
un motiv trăit fierbinte şi patetic în 
poezia lui, ca o expresie a legă- 
mîntului. 

5 strofe de tipul celor foarte 
frecvente la Goga (2 catrene alipite 
într-o singură strofă) se bazează pe 
contrast: de la început pînă la sfîrşit 
se desemnează o puternică opoziţie 
dintre realităţile şi valorile fizice şi 
spirituale ale patriei, frumoase şi 
demne, pe de o parte, şi neliberta- 
tea, plinsul, lacrima — pe de altă 
parte. 

Ştim că jalea este un motiv şi 
o stare foarte frecventă la Goga. De 
astă dată este vorba iarăşi de 
durerea şi jalea colectivă — a 
tuturor. 

Simplificat pînă la schemă, 
sensul poeziei ar fi acesta: /a noi 
toate (multe) sînt frumoase şi demne, 
dar alături de ele e atîta durere, atita 
suferință, atîta lacrimă... 

Care e sensul durerii în poe- 
zie? 

Dor mormintele colective; doare 
amintirea; frumuseţile Patriei dor şi 
ele, pentru că Patria este neliberă. 

George Călinescu scria în 
istoria literaturii române: “Strania 
convertire a tendinței naţionale în 
poezia pură culminează în Noi. Ţara 


pe care o înfăţişază această poezie 
are un vădit aer hermetic. E un 
Purgatoriu, în care lumea jeleşte, 
misterios împinsă de o putere nere- 
levabilă, cu sentimentul unei catas- 
trofe universale. De ce cresc aici 
numai fluturi şi cîmpii, sînt de inutilă 
mătase? De ce tot norodul cîntă 
coral? De ce apele au grai? De ce 
bocesc toţi ca într-un apocalips? 
Pentru ce această tulburătoare 
ceremonie? Mişcarea poeziei este 
dantescă şi jalea a rămas pură, 
desfăcută de conţinutul politic”?. 

Universul evocat se ţese din 
elemente tradiţionale în poezia lui 
Goga: codrii, jalea, cîntecele, 
dorinţa, hora, florile. 

Mai frecvent invocate sînt jalea 
(5), lacrimile (4) şi plinsul (3). Toate 
— şi elementele spaţiului (exterior), 
şi cele care ţin de stările de suflet — 
se împletesc într-o reţea densă de 
semnificaţiii, care converg spre 
acelaşi nucleu semantic: dacă la noi 
toate sînt atît de bune şi frumoase 
— de ce oare e atîta jale la noi?? 

Poetul se referă la dureroasa 
experienţă a românilor din Transil- 
vania, dar mizează nu pe vehementa 
verbului de blamare (de critică, de 
ocară) nici pe strigătul de revoltă, ci 
pe plînsul protestatar. . 

“Lacrima, — afirmă cerce- 
tătorii, — simbolizează plînsul pe 
ruinele măreției pierdute (“mări- 
mea-ngropată”) pentru că vitalitatea 
luptei prezente nu lipseşte (...) Simbol 
constret al suferinţei, lacrima pre- 
zentului sublimată în roua tranda- 
firilor nu poate fi acceptată decît ca 
afectare poetică servind ideii de 
extensie a tristeţii umane la regnul 
vegetal sau de înnobilare a su- 
ferinţei”?. imagine emblematică a 
creaţiei lui Goga, ea (lacrima) devine 
“jale în casă” în opoziţie cu toate 
celelalte. 


Privighetori din alte ţări 
Vin doina să ne-asculte, 
La noi sînt cîntece şi flori 
Şi lacrimi multe, multe... 


Poezia este enumerativă 
(uneori obositor enumerativă), cu 

repetarea unor elemente care ada- 
ugă nuanţe noi la “atîta jale-n casă”. 

Ca şi în majoritatea textelor 
sale poetul invocă elementele 
naturii, le invocă cu intenţie şi cu 
sens diferit. Natura — element al 
patriei, frumuseţile ţării şi ale omului: 
codri verzi, cîmpuri de mătase, flori, 
fluturi şi privighetori, elemente ale 
unei geografii familiare. Totodată, 
evocînd natura, poetul o cîntă ca pe 
o patrie frumoasă a unor oameni 
neliberi. Invocînd istoria, el o vede 
ca pe istoria unor oameni cu rădăcini 
adînci în trecut, puternici şi viguroşi, 
dar — iară — neliberi. “Nici unul 
dintre contemporani, — scrie Aurel 
Martin, — nu descoperise atita jale 
în universul rural şi atita întunecime 
în viaţa satului. Sămănătoriştii 
tindeau să fixeze la ţară raiul însuşi, 
proiectînd asupra lui lumini edulco- 
rante, patriarhale, idilizînd munca 
pămîntului, frumuseţea peisajului şi 
relaţiile dintre săraci şi bogaţi. Cu 
Octavian Goga intră, de fapt, în 
poezia română imaginea complexă, 
dramatică nu a unui sat ideal, ci a 
unuia populat cu oameni ce cunosc 
de veacuri nu doar balsamul doinelor 
şi al basmelor, ci şi suferinţa”?. 

Această suferinţă s-a lăsat 
materializată în versurile muzi- 
cal-legănate ale poeziei Noi. 

NOTE 


t Elvira Sorohan, Mituri şi sim- 
beluri în poezia lui O. Goga, “Revista 
de istorie şi teorie literară”, 1978, nr. 3, 
p. 432. 

2 G, Călinescu, Istoria literaturii 
române, p. 609. 

3 Elvira Sorohan, Mituri şi simbo- 
luri în poezia lui O. Goga, p. 434. 

4 A. Martin, Poeti contemporani, 
EPL, 1967—1971, v. 1, p. 9. 


BĂTRÎNI 


Octavian Goga ne-a prezentat 
un Ardeal al ţăranilor, pe fundalul şi 
în centrul căruia se înalţă monumen- 
tal Plugarul, ţăranul văzut în exis- 


tenţa lui socială şi naţională, pro- 
testatar sau resemnat, rob al pămîn- 
tului său instrument al răzbunării. 
Țăranul e prezentat în ipostaze multe 
şi diverse — în natură, în muncile lui 
plugăreşti, în aşteptările şi singu- 
rătăţile lui, în revolta şi blestemul 
încrîncenat. Dascăli şi dăscălițe, 
clăcaşi şi plugari, lăutari, bătrîni, 
cosaşi — aceştia sînt eroii lui Goga, 
în prezentarea cărora poetul a 
îmbinat plînsul cu cîntecul (rapsodic), 
observaţia realistă cu viziunile 
simbolice, evocările unui prezent dra- 
matic cu imaginea unei izbăviri 
viitoare: “Din casa voastră unde-n 
umbră / Plîng doinele şi ride hora, / 
Va străluci odată vremii / Norocul 
vostru-al tuturora” (Plugarii). 

Prinde contur satul copilăriei, se 
transmite, cald şi vibrant, sentimentul 
familiei, se întîlnesc şi colaborează 
motive (casa, copilăria, vatra, vecinii, 
străbunii, valorile spirituale — doina, 
hora, dorul, toate — ca o parte a 
aceleiaşi deschideri a poetului spre 
marile probleme ale ţărănimii.) 

Goga, scria Nicolae lorga, “Va 
ajunge unul din poeţii naţionali nu 
plecînd de la teorii sau sentimente 
geniale, ci de la nemărginita dragoste 
pentru casa sa, pentru brazda sa, 
pentru biserica sa, pentru satul său, 
pentru ţinutul său oltean şi pentru ţara 
sa ardeleană. El va iubi poporul 
românesc nu din datorie, nu din con- 
Ştiinţa de cărturar sau din simpatie 
de artist, ci din iubirea trainică pentru 
părinţii de acasă, pentru fraţii de 
joacă, pentru vecinii bine cunoscuţi...” 
(N. lorga, Poeziile lui Octavian Goga, 
1905). 

Poezia Bătrîni vine ca o 
ilustrare a acestor concluzii: ea 
transmite dragostea poetului pentru 
casă şi ai săi, pentru toate ale satului. 
Este unul dintre textele clasice ale 
sămănătorismului avînd în centru 
motivul dezrădăcinării, al întoarcerii 
şi singurătăţii (“voi singuri străjuiţi 
altarul ...”): 


De ce m-aţi dus de lîngă voi, 
De ce m-ati dus de-acasă? 
Să fi rămas fecior de plug, 
Să fi rămas la coasă. 

Atunci eu nu mai rătăceam 
Pe-atitea căi răzlețe 

Şi-aveaţi şi voi în curte-acum 
Un stîlp la bătrîneţe. 


M-aş fi-nsurat cînd isprăveam 
Cu slujba la-mpăratul. 

Mi-ar fi azi casa-n rînd cu toţi, 
Cum m-ar cinsti azi satul ... 


Cîţi ai avea azi dumneata 
Nepoti să-ţi zică "Moşu" ... 
Le-ai spune spuză de poveşti 
Cu împăratul Roşu ... 


Aşa ... vă treceţi, bieţi bătrîni, 
Cu rugi ia Preacurata, 

Şi plînge mama pe ceaslov 
Şi-n barbă plînge tata ... 


De ce se intitulează poezia 
Bătrîni? 

— Care noţiune este mai largă 
— bătrînii sau părinţii? Care noţiune 
e mai largă — satul sau părinții? 

— La început poezia are forma 
de adresare. Forma aceasta se 
păstrează pe parcursul întregului 
text? 

— Să observăm şi să explicăm 
timpurile verbale. În primele versuri 
domină verbele ia timpul trecut — de 
ce? În următoarele versuri vin verbele 
ia conjunctivul trecut — de ce? In 
strofa următoare sînt folosite verbele 
la imperfect — de ce? În strofa a treia 
şi a patra domină verbele la modul 
condițional — de ce? De ce poetul 
revine la prezent? 

— Depistăm cuvintele cu sens 
figurat şi le descifrăm. Stîlp — sprijin; 
spuză de poveşti — mulţime de 
poveşti; satul — lumea din sat, 
oamenii. 

— Căutăm sinonimele şi expre- 
siile sinonimice (fecior de plug — 
țăran; la coasă — la muncile 
plugăreşti, ţărăneşti; căi — drumuri; 
isprăveam — sfirşeam, terminam; 
slujba — serviciul; a cinsti — a onora, 
a respecta; vă treceţi — îmbătrîniţi; 
moşu — bunel; Preacurata — Maica 
Domnului). 

— Care este prima impresie de 
lectură? Aceea de simplitate şi firesc. 
Versurile se înşiruie într-o curgere 


nostalgică, mod de a transmite 
părerea de rău a dezrădăcinatului. 


* * * 


Avem în faţă un text scurt, 
concis, din numai cinci strofe- 
catrene, cu versuri rimate şi ritmate. 
Poezia începe cu o adresare formu- 
lată interogativ: “De ce m-aţi dus de 
lîngă voi?” Este adresarea-lamen- 
taţie către cei de-acasă, rămaşi în 
urmă acolo, în universul plin de poe- 
zie şi de miracol al copilăriei. Se face 
simțită de la bun început tonalitatea 
nostalgică, susţinută prin curgerea 
domol-elegiacă a versurilor iambice 
de 8—7 silabe, cu rime simple, 
necăutate, feminine (acasă — coasă, 
răzlețe — bătrîneţe, împăratu — 
satu, moşu — roşu). Sînt, de obicei, 
rime gramaticale (substantiv — 
substantiv) sau gramatical diferite 
(adjectiv — substantiv), adecvate — 
prin unduirea lor — la sens. 

Textul se compune din trei 
părţi. Prima conţine întrebarea (de 
ce? ...); a doua parte (trei strofe) 
conţine presupunerile colorate de 
regret (aşa ar fi fost dacă ...) şi atreia 
parte, ultima strofă, conţine consta- 
tarea realităţilor prezente. Res- 
pectiv, formele verbale se modifică. 
Verbele la modul conditional traduc 
şi o situație posibilă (aşa ar fi fost, ar 
fi putut să fie, dacă nu m-aş fi dus de 
lîngă voi ...), şi una regretată. Tocmai 
cele care s-ar fi putut împlini, reiese 
din text, îi lipsesc. Nu mai rătăceam 
— înseamnă că rătăcesc pe căi 
răzlețe; aveati (aţi fi avut) un stîlp la 
bătrîneţe — înseamnă că nu-l aveți; 
“mi-ar fi azi casa-n rînd cu toţi” — 
înseamnă că nu este; “le-ai spune 
spuză de poveşti” — înseamnă că 
nu le spune ... Din regimul prezumtiv 
poetul vine spre realităţile prezente 
— concrete şi amare. 

Şi pentru că ne referim la stratul 
lexical-gramatical, să consemnăm 
lexicul simplu, luat din sfera vieţii şi 
muncii rurale (plug, coasă, casă). 
Prevalează elemeniele care nu 
dinamizează poezia: 24 de substan- 
tive pe lîngă cu mult mai puţine verbe, 
dintre care unele sînt reluate. 

Cuvinte cu sens figurat sînt 
puţine şi fără semnificaţii deosebite: 
sfîlp la bătrîneţe — sprijin, ajutor; la 
casă — la muncile ţărăneşti. Ima- 
ginile sînt simple, nepretenţioase, 
sensurile — limpezi, mesajul transmi- 
țîndu-ni-se prin muzica versurilor şi 
prin formularea directă a gîndurilor. 

Privit sub aspectul stratului 
informaţional-semantic textui trans- 
mite părerea de rău de a nu fi rămas 
cîndva “fecior de plug”, acasă, la 
coasă ... Este aici şi ceva din idealul 
dintotdeauna al omului de la ţară 
(“mi-ar fi azi casa-n rînd cu toţi ...”), 
se conturează viziunea unui trai tihnit, 
cu bunei şi nepoți, cu “spuză de 
poveşti”, cu bucuria de a fi onorat, 
respectat, cinstit... Elementele 
acestea ilustrează încă o dată idealul 
sămănătorist al poetului. 

Să observăm traseul lăuntric al 
mesajului. ideile şi sentimentele au 
evoluat de la nostalgia oarecum 
senină a întrebărilor iniţiale prin 
înseninarea tipic sămănătoristă (ar fi 
fost atît de bine şi frumos dacă 
rămîneam la ţară ...) pînă la plînsul 
lor, al părinţilor: 


Aşa ... vă treceţi bieţi bătrîni, 
Cu rugi la Preacurata, 

Şi plinge mama pe ceaslov 
Şi-n barbă plînge tata ... 


Starea lăuntrică a eului liric este 
nostalgia adîncă, sentimentul vinei şi 
al regretului. 

Aşadar, poezia vorbeşte despre 
regret; despre părerea de rău şi 
sentimentul vinei faţă de cei rămaşi, 
în singurătate, să aştepte. Textul 
transmite un mesaj răscolit de 
nostalgie, sentimentul dezrădăcinării 
şi al dezrădăcinatului. Se proiectează 
imaginea unui univers ideal, lăsat în 
urmă, în mijlocul căruia se înalţă — 
ca o statuie a dorului şi aşteptării — 
cei doi bătrîni cu lacrima lor. Despre 
ei şi dorul-plins al lor a vorbit 
frumos poezia. 


GEORGE MENIUC; 
VASUL NĂLUCĂ 


Din gomănul noptii 
O stea s-a agăţat în păr 
Şi-ţi lunecă între sîni. 
În cadrul ferestrei îţi 
contemplam silueta — 
Aşa schiţează doar pictorii 
inspirați. 
Pluteam, pluteam pe vasul 
nălucă 
Spre ţărmul unei insule 
fabuloase. 
Zbură către noi un porumbel: 
— Vrei mei, pasăre albă? 
l-am dat mei. 
Alergă un cerb către noi. 
— Vrei fin, cerbule ochios? 
l-am dat fîn. 
Se tîrî o şopiîrlă verduncă. 
— Vrei o musculiţă, şopîrlă 
verduncă? 
l-am dat o muscuiiţă. 
Pluteam, pluteam pe vasul 
nălucă 
Între pămînt şi cer, în uitare. 
Ai plecat şi nu te-am mai văzut 
niciodată. 
De atunci a pierit porumbelul, 
A fugit cerbul, 
A dispărut şopirla, 
Am murit şi eu. 
Adică nu cu totul, însă 
Nu mai sînt ce-am fost. 
Umblu pe pămînt 
Precum drumuieşte luna pe ape 
În căutarea ta ... 
(1979) 
1. Poetul valorifică un motiv uni- 
versal descins din romantism — 
vasul, nava, corabia, insula. Este o 
poezie reprezentativă pentru creaţia 
lui Meniuc din anii '70, ilustrînd cîteva 
trăsături ale acesteia şi, în primul 
rînd, — deschiderea spre experiența 
sufletească, reconstituirea unui timp 
afectiv al iubirii. Apropiată ca timbru 
şi factură de celelalte poezii cu 
subiect intim ale lui George Meniuc 
(Toamna lui Orfeu, Obsesie, Cea- 
laltă femeie ş.a.), lucrarea relevă 
sensibilitatea de tip romantic a 
poetului. Situîndu-se concomitent 
într-un timp al amintirii şi al reveriei, 
eul liric retrăieşte un moment dintr-o 

fericire de altădată, o retrăieşte 
într-un cadru imaginar — o insulă 
visată. Este, de altfel, unul din 
simbolurile-axă pe care se structu- 
rează poezia. Cum ne vom apropia 
de semnificaţiile ascunse ale 
textului? 

În primul rînd, prin /ectură şi prin 
conversaţia post-lectură, care ar 
putea include întrebările ce urmează: 

— Care e imaginea-axă (cu- 
vîntul-cheie)? Vasul nălucă. _ 

— Unde l-am mai întîlnit? În 
poezia romantică şi cea simbolistă — 
“Le bateau ivre” de A.. Rimbaud, 
“Vasul fantomă” de |. Minulescu'yş. a. 

— Cu ce semnificaţie apare 
aici? Visul; iluziile; plutirea pe aripile 
unui dor romantic de ceva indefinit, 
dar frumos. 

— Cum evoluează sensurile 
poeziei? Observaţi situaţia simbolică; 
explicaţi rostul repetiţiei şi al 
dialogului; comentaţi finalul. 

— Care este organizarea met- 
rică a textului? Îl preocupă pe poet 
(de astă dată) prosodia? Prin ce alte 
mijloace intensifică el muzicalitatea 
poeziei? 

— Despre ce zice textul? 
Despre vis; iluzie; pierdere; deziluzie; 
tristeţe şi căutare; despre timp. 

Ar fi logic să urmeze parcur- 
gerea analitică. a textului, receptarea 
lui nuanţată prin ecorşeu. Cum? Vom 
realiza descifrarea treptată însoţită 
de comentariul prin care urmărim şi 
relevăm semnificaţiile artistice ale 
textului, aşa cum s-au conturat ele 
prin înlănţuirea motivelor, situaţiilor, 
imaginilor. Vom urmări curba senti- 
mentelor, dispunerea episoade- 
Jor,convergenţa mijloacelor expre- 
sive, conturarea şi aprofundarea 
treptată a mesajului. 

Vă propunem, în paginile ce 
urmează, o variantă de analiză, 
invitîndu-vă să urmăriţi, împreună cu 
noi, cum se produc şi se comunică 
sensurile şi cum cumulează poezia 
cîteva note caracteristice ale creaţiei 
lui Meniuc din anii '70: simbolul dra- 
matic şi tonalitatea tensionată, 
sentimentul privit în perspectiva dra- 
matică a trecerii, impulsul emoţional 


al amintirii, căderea nostalgică a 
frazei poetice ... 

2. De o anumită forţă emotivă, 
poezia este încă un exemplu edifi- 
cator al capacităţii de invenţie şi al 
rafinamentului imagistic al poetului. 
Este un text-metaforă despre vasul 
plutind enigmatic pe valurile vieţii, o 
poezie luminoasă şi tristă în acelaşi 
timp. Luminoasă, pentru că zice 
despre vis, dragoste, aşteptare; 
tristă, pentru că textul vorbeşte 
despre singurătate, despre tim- 
pul-trecere, despre durere. 

Invadat, aşa cum se ştie, de 
experienţe livreşti, poetul valorifică, 
şi de astă dată, un motiv universal 
— vasul. Să cităm din eseul (schiţa) 
lui G. Meniuc Ningău: “Corabia, îmi 
zise el încet, are nevoie măcar de 
un singur pasager. Să fie nălucă şi 
tot e bine. Nici mările nu au atîta 
putere să însufleţească vasul ca 
femeia pe care ai iubit-o o viaţă 
întreagă”. Şi — încheierea: “Dacă 
vasul-nălucă are măcar un singur 
pasager, poate face să străbaţi 
noianul mărilor?” 

Să ne mai amintim cora- 
bia-fantomă a lui lon Vinea, un fel 
de cerc al sorții: “O, vasul care şi-a 
pierdut popasul, O, valsul eternelor 
spirale, / Valsul notelor radicale, / O, 
vasul de peste veacuri, vasul nevă- 
zutului capitan, / O, sfînt peste vis şi 
aievea prea sfint, sfinte. fără de 
moarte” (Vasul-fantomă). lată şi un 
text de Salvatore Quasimodo: “Cînd 
păsări venit-au să clatine frunza / 
copacilor amari din preajma casei 
mele (...), Fruntea mi-am ridicat-o 
către lună / Şi am văzut o corabie 
naltă” (Corabia înaltă în rom. — 
Mihai Banciu). Chiar dacă semni- 
ficaţia simbolului la Meniuc e alta, nu 
putem să nu subliniem contami- 
narea livrescă a acestuia — “Vasul 
nălucă” vine din depozitul livresc al 
omului de cultură şi tot de acolo vin 
alte motive de circulaţie universală 
— pasărea, naufragiul, Orfeu, 
cheile, elementele chtoniene şi 
altele care au cunoscut o largă arie 
de răspîndire în literatura romantică. 
O dată cu ele vine în poezia lui 
Meniuc lexicul (şi motivele) de zonă 

marină — val, țărm, plutire ... 
Meniuc utilizează un sistem de 
Simboluri proprii, dar şi mai multe sînt 
cele de largă circulaţie, plasate însă 
în contexte specifice. Chiar şi în 
poezia intimă motivele vin adesea 
din straturi adînci de cultură — este 
un aspect pe care nu se poate să-l 
neglijăm. 

Revenind la textul de care ne 
ocupăm, să observăm că toate se 
proiectează în spaţiul visului — 
poetul se situează, cu simbolul — 
cheie, într-un timp al reveriei, trans- 
miţînd fiorul romantic al visului şi 
aşteptării. 

Compoziţional poezia este mai 
puţin dinamică decît alte texte şi se 
prezintă ca o succesiune de mo- 
mente, sensurile şi emoţiile evoluînd 
spre plînsul surdinizat. Poetul 
aduce sub lumina albastră a visului 
imaginea ei — textul debutează cu 
portretul iubitei, văzut de ochii 
lăuntrici ai dragostei. 

Imaginea iubitei. cu steaua 
agăţată în păr, cu steaua lunecînd 
între sîni (“In cadrul ferestrei îţi 
contemplam silueta, / Aşa schiţează 
doar pictorii inspirați ...”). Poetul nu 
ne spune că e frumoasă, dar dacă o 
asemuieşte cu creația unor pictori 
inspirați, înseamnă că este superbă 
— “inspiraţii” nu pot realiza decît 
frumosul! Este imaginea din vis, 
aureolată de lumină şi dragoste. Se 
infiltrează de la bun început un aer 
uşor nostalgic — poetul evocă 
imaginea iubitei cu sentimentul celui 
rămas singur, al tînjirii după căldura 
dragostei şi a comuniunii. Starea de 
reverie romantică se desemnează în 
continuare prin imaginea insulei 
fabuloase, loc al refugiului romantic, 
loc sacral al izolării, aici — spațiu 
edenic unde fericirea este posibilă: 
“Pluteam, pluteam pe vasul nălucă / 
Spre ţărmul unei insule fabuloase ...” 
Traduse în limbaj noţional, sensurile 
ar fi cam acestea: de atita drag şi 
visare mi se părea că plutesc depar- 
te-departe; gîndul şi visul mă duceau 
spre o insulă fabuloasă, ademe- 
nitoarea insulă a lui Euthanasius, 
tărîm al visului şi realizării, spre care 
ne duce, halucinant, vasul-împliinire 


din vis ... Aerul de alunecare lentă 
pe aripile visului este potenţat prin 
repetiţia verbală, care muzicalizează 
versurile, accentuînd senzaţia de 
plutire, de alunecare în iluzie (“Plu- 
team, pluteam pe vasul nălucă ...”). 
Atmosfera de pluțire-legănare-aştep- 
tare-zbor, ritmul grav şi lent, armonia 
eufonică — toate transmit duioasa 
înfiorare a amintirii şi dorului. Lumea 
(limanul) de vis, pe care o văd şi o 
jinduiesc ochii lăuntrici ai eroului este 
plină de zbor şi mişcare, de vietăţi 
binevoitoare, spre care se îndreaptă 
şi bunăvoința omului. Plenitudinea 
afectivă este desenată prin această 
lume de uimiri şi miracole, în care 
toate sunt bune şi prietene: “Vrei mei, 
pasăre albă? / l-am dat mei”. In 
spaţiul închis al vasului-fantomă 
încape, ca într-o veritabilă arcă a lui 
Noe, lumea: vine cerbul ochios, 
şopirla verduncă, fiinţe biînde, 
completînd senzaţia de bine şi 
împăcare. De altfel, s-a şi menţionat, 
cu referire la navă în genere, că 
“Arhetip al oricărui vas este Arca lui 
Noe, asociată unei case, unei găoace 
protectoare, pîntecului matern, 
devenită simbolul bisericii salvatoare. 
Corabia evocă ideea forţei de rezis- 
tenţă şi a securităţii într-o trecere 
dificilă. In plan cosmologic ea 
corespunde unui astru ce se roteşte 
în jurul unui Centru, iar în planul 
realităţilor terestre este imaginea 
vieţii care îl aduce pe om spre un 
anumit centru (...) Imaginea bărcii e 
asociată călătoriei, fie celei lumești, 
pe mările şi oceanele pline de mister 
şi necunoscut, fie ultimei călătorii a 
sufletului în împărăţia morţii sau în 
lumea unde nu există nici întristare, 
nici durere”?. În textul de care ne 
ocupăm vasul-nălucă este simbol al 
aspiraţiei spre acel departe-departe, 
pe care-l invocă poetul încă în poezia 
sa de început. Este cuvîntul-cheie, o 
metaforă-simbol, despletindu-se în 
asociaţii pline de interes. 

Am consemnat cu alte ocazii 
vocaţia neptunică a poetului — 
imaginile marine, acvatice sînt 
invocate în mod frecvent (apa-va!, 
apa-lacrimă, apa-nelinişte, izvorul, 
malul, ţărmul). Motivul departelui 

(spaţial şi temporal) se întîlneşte cu 
motivul mării, prilej de a conchide că 
poetul nu a renunţat la obsesiile sale 
şi că imaginile şi sensurile creaţiei lui 
se află în deplină conformitate cu 
natura spirituală a scriitorului. Marea 
l-a atras ca pe un contemplativ ro- 
mantic, l-a copleşit cu imensitatea şi 
puterea ei tainică, l-a făcut să resimtă 
uneori micimea omului. A evocat-o 
în eseuri (Marea Neagră), în proză 
(în romanul Disc eroul îşi trăieşte 
ultimele zile de viaţă pe malurile 
mării), în poezie. Eroul eminamente 
romantic al lui Meniuc se afla în 
profundă rezonanţă cu universul 
înconjurător, iar marea şi motivele 
marine (marginea, ţărmul, valul, 
insula, malul) transcriu metaforic 
zbuciumul vital, imensitatea lumii, dar 
şi limitele ei. Nu jubilaţia panteistică, 
ci mai curînd sugestia de vastitate, 
pulsaţiile vitalului, iluzia optică, 
speranţa şi disperarea le transmite 
scriitorul prin motivele pomenite. 
Impletindu-se în reţele combinatorii 
diferite, motivele marine se încarcă 
de asociaţii subiective, intensificînd 
— şi în anii '30, şi în anii '70—'80— 
vibraţiile romantice ale scrisului lui 
Meniuc. Gaugin e văzut la margine 
de mare, “pe ţărmul lăut în mirodenii”; 
Columb — căutînd “ţărmuri line, ape 
negrăite, fantasme rătăcind prin 
munţi”. Eroul e înfiorat de brize sau 
copleşit de imaginea ta/azurilor, e 
consolat sau amărît de păsările ma- 
rine, umplînd cerul poeziei (pescă- 
ruşii tînguindu-se în larg). Mai ales 
țărmurile revin obsedant: ţărmul se 
clatină alungit în Toamna lui Orfeu, 
Gaugin îşi trăieşte singurătatea pe 
țărmul mării, eroul liric îşi geme-strigă 
sentimentul: “eşti ultimul țărm al inimii 
mele”... “Favorizate de orizontul fără 
margini, reveriile marine sfîrşesc, de 
regulă, în întrebări şi, nu o dată, în 
drame interioare. Starea de extatism 
nu durează; distanţa interioară, 
senzaţia de exil şi singurătate 
acţionează inevitabil, astfel că acelaşi 
om, măsurînd de pe țărm marea, 
devine în fond altu”. ° 

Revenind, cu această extinsă 
digresiune, la creaţia lui Meniuc, vom 
observa că şi la e! “reveriile marine” 


se sfîrşesc în drame interioare, 
intensificînd rezonanţele dramatice 
ale paginilor, transmiţînd o stare de 
singurătate, de derută interioară. Se 
desenează, în aproape toate textele 
intime, un spaţiu simbolic al visului 
şi nostalgiei, marea şi “talazurile 
negre la proră” aducînd (cerînd) şi 
un anumit tip de verbe — a pluti, a 
vîsli, a ieşi în larg, a vui, a luneca. În 
“Vasul nălucă” apele, țărmul, insula, 
plutirea compun cîmpul semantic al 
cuvîntulul-cheie şi transmit mişcarea, 
neliniştea, frămîntul — din lumea 
fenomenală în cea din spirit: nava 
simbolică se deplasează spre un 
orizont al visului, semnificînd, ea 
însăşi, visul, iluzia, uitarea: “Pluteam, 
pluteam pe vasul-nălucă / Între 
pămînt şi cer, în uitare ...” Motivele 
se împletesc armonic, senzaţia 
singurătăţii dramatice este accen- 
tuată succesiv şi prin sugestiile ma- 
rine, şi prin verbele subtil orchestrate. 
Textul se configurează în (din) linii 
nostalgic-ondulatorii, mişcările 
versurilor, formă şi rezonanţă de 
undă (ideea unduirii fiind frecventă 
sub formă şi cu rezonanţă de undă 
la Meniuc: alunecă vaporul, alunecă 
timpul, unduie izvorul, apele, stelele 
şi noi “pluteam, pluteam pe vasul 
nălucă ...”). Dincolo de cuvinte, de 
limbajul explicit trăieşte în subtext 
starea de visare, de întoarcere spre 
altceva, de plutire în a/tundeva. 
Melodia lăuntrică a textului e definită 
deci şi de incantaţia verbală, de 
alegerea cuvintelor: ritmul e grav, linia 
melodică a versurilor nostalgic-so- 
lemnă, senzaţia de vă!urire odihni- 
toare aprofundează fluiditatea 
onirică: pluteam, pluteam ... Alu- 
necarea pe apele visului ne amin- 
teşte de eminescianul “Să plutim 
cuprinşi de farmec ...”. 

Au mai rămas necomentate 
cîteva detalii: participarea eroului liric 
la viața universală, dar şi a lumii — 
la viaţa eroului. Vin spre el pasărea 
albă, cerbul ochios, şopiîrla verduncă 
— trei elemente ale lumii (din natură, 
din străfundurile pămîntului, din aer), 
vin zburind, alergînd, tîrîndu-se ... Ce 
semnifică ele? Legendele din ciclul 
potopului consideră că şopirla a 

salvat corabia, celelalte vietăţi şi 
omul, asigurînd reluarea ciclului vieţii. 
Şi în afara acestor legende şopiîrlele 
sînt considerate priitoare sau loiale 
omului, prezenţa lor fiind considerată 
— de bun augur (i. Muşlea, Ov. 
Bîrlea). Pasărea albă este şi ea o 
sugestie a binelui şi frumosului, iar 
“cerbul şi ciuta polarizează nume- 
roase, atribute pozitive, benefice”, 
fiind — din perspectiva gîndirii 
mitologice — animale “curate, ... 
donatoare de energie şi bunăstare”. 

Eroul liric al poeziei este deci 
înconjurat de vietăţi benefice — în 
ele vedem reacţiile de afectivitate ale 
universului, lor le răspunde eroul prin 
gesturi de bunătate (“i-am dat mei, 
i-am dat fîn ...”), cu ele “pluteam, 
pluteam pe vasul nălucă ...”. 

O dată cu plecarea iubitei (în 
lume? în noapte? în moarte?) pare 
că însăşi ordinea universală s-a 
răsturnat. Apar motive noi — absen- 
ta, dispariția, echivalînd — în sens 
psihologic-metaforic — cu sfîrşitul, 
deziluzia, golul sufletesc. “A pierit 
porumbelul, / A fugit cerbul, / a 
dispărut şopiîrla” — lumea se destra- 
mă, îşi pierde organicitatea şi armo- 
nia, dispare viul — toate mor, se 
sting... Chiar omul pare că moare 
(“Am murit şi eu...”), mod de a se 
spune că o parte din noi se duce cu 
ceea ce pierdem, cu cele ce rămîn 
în urmă — în timp, în uitare. Intoar- 
cerea în trecut este o formă a 
nostalgiei şi Vasui nălucă este o 
poezie intens nostalgică. A fost 
iubita? A plecat? A visat-o? Şi-a 
imaginat-o? Oricum, dispariţia ei 
aduce alte dispariţii. Spre sfîrşit 
discursul poetic devine crispat, 
capătă intensităţi dramatice — 
poezia transmite oboseala adîncă, 
pînă la mărturisirea înfiorată “Am 
murit şi eu ...” Vin însă ultimele 
declaraţii tandru-patetice, lăsîndu-ne 
în suflet vibraţiile prelungi ale dorului, 
ale solitudinii şi totuşi — ale speranţei 
şi căutării: 


Umblu pe pămînt 
Precum drumuieşte luna pe ape 
În căutarea ta... 


Vasul nălucă este deci un text 
despre visul-amintire, visul-iluzie şi 
aspirație, despre căutările intime şi 
despre solitudine; o elegie a aducerii 
aminte, a privirii întoarse îndărâăt. 
Poezia lui Meniuc din anii '80 transmi- 
te în repetate rînduri presentimentul 
dramatic al sfîrşitului, al ceţurilor şi 
toamnelor. intoarcerea privirii spre in- 
terior, lirismul introspectiv, peisajul 
melancolizat, tonalităţile crispate — 
toate aceste particularităţi ale poeziei 
lui G. Meniuc din anii '70—'80 le-am 
aflat şi în Vasul nălucă. 


NOTE 


1 Ivan Evseev, Dicţionar de 
simboluri şi arhetipuri culturale, 
Timişoara, 1994, p. 46. 

2 Constantin Ciopraga, Propilee, 
p. 204. 

3 Mihai Coman, Mitologie popu- 
lară românească, |, “Minerva”, 1986, p. 
160. 

JOCUL IMITATIV — 
METODA EFICIENTA 
PENTRU FORMAREA 
DEPRINDERILOR 

DE RECEPTARE 

ŞI ELABORARE 

A OPERELOR EPICE 


Clasa: X/-a de liceu 

Obiectul: /iteratura română 

Subiectul: jocul imitativ — 
consideraţii metodologice, aplicări 
practice. 

Obiective educaţionale majo- 
re: a le dezvolta liceenilor gîndirea 
creatoare, imaginaţia artistică şi 
pedagogică; a le dezvolta gustul 
estetic şi facultăţile analitice; a 
stimula creativitatea (priceperea de a 
alcătui texte literare, dexteritatea de 
a formula întrebări inteligente şi a găsi 
soluții optime etc); a le dezvolta 
vorbirea elevată; angajarea elevilor în 
descoperirea adevărurilor literar-ar- 
tistice (variante de răspunsuri cu mai 
multe soluţii); stimularea curiozităţii şi 
a interesului, stimularea spiritului de 
investigaţie critico-literară. 


Motto: “Creativitatea este pro- 
ductivitatea în domeniul ideilor, invenţia, 
fecunditatea intelectuală şi imagi- 
naţia”(R. Mucchielli). 


Pedagogia şi jocul sînt două 
noţiuni prea mult discutate. Se ştie 
că acolo unde formatorul (profesorul) 
a izbutit a introduce elemente de joc 
în mod ingenios, efectul pozitiv nu s-a 
lăsat aşteptat. Dar, vorba unui om 
deştept, nici o soluţie nu constituie 
unica soluţie. Adevăraţii pedagogi 
şi-au elaborat întotdeauna metoda cea 
mai adecvată lor înşişi, disciplinei pre- 
date şi contingentului de elevi in- 
struiţi. “Alegerea metodelor şi demer- 


surilor relevă responsabilitatea 
profesorului, sub rezervă să fie atinse 
obiectivele şi achiziţionate cunoş- 
tintele. Libertatea metodelor pedago- 
gice descătuşează forţa spiritului şi 
stimulează capacitatea de inovare”. 

Acceniuăm că metoda în sine 
(chiar şi cea mai modernă, chiar şi 
cea mai elogiată!) nu este omnipo- 
tentă. Ea poate fi optimă, acceptabilă 
sau contraindicată, în raport cu 
obiectivul vizat. În practică, de cele 
mai multe ori, scopul fixat poate fi 
atins prin utilizarea mai multor 
metode. 

In pedagogia modernă s-au 
încetățenit termenii: “actori ai insti- 
tuţiilor şcolare” sau “actori sociali”: 
elevi, profesori, directori. Mărturisim 
că nouă ne plac aceste noțiuni şi le 
acceptăm cu tot entuziasmul. 

Jocul de roluri sau psihodrama 
este una dintre metodele de comu- 
nicare a formatorului cu ucenicii, 
metodă activ-participativă ce învio- 
rează, s-o recunoaştem, viaţa destul 
de monotonă a şcolii. Or, aşa şi-mi 
vine să zic: monotonia ucide peda- 
gogia! 

Fireşte, învăţătură fără efort nu 
există, dar efortul (uneori obositor, 
uneori neplăcut!) nu înseamnă plicti- 
seală. Pedagogulva dirija cu iscusinţă 
procesul instructiv, dacă va şti cum 
să manipuleze acele pîrghii, care 
alungă plictiseala din cadrul lecţiilor. 

Se ştie că o mai mare varietate 
de procedee de predare (şi de eva- 
luare!), aplicate în cunoştinţă de 
cauză, sporesc considerabil randa- 
mentul muncii pedagogice. 

Aşadar, dacă admitem că pro- 
fesorul este regizorul (organizatorul şi 
animatorul) învăţării, iar elevul 
constituie nu un obiect, ci un subiect, 
un partener al procesului de instruire, 
atunci paradigma jocului va fi cît se 
poate de potrivită. 

Andre de Peretti menţionează, 
în lucrarea citată, că există roluri de 
instruire propriu-zise şi roluri de 
animare a vieţii şcolare. Savantul 
francez înşiră o întreagă listă de 
posibile roluri, chiar şi dintre cele mai 
bizare (de exemplu: avocat al dia- 
volului!). Tot el ne atenționează: “Fără 
îndoială că este nevoie de îndrăzneală 

pentru a te ocupa de multitudinea 
rolurilor clasice sau noi, formale sau 
nenformale, dar toate explicitate cu 
termenii responsabilităţii. Precum 
spunea Claudel: “Îndrăzneşte atit cît 
poţi”, aceasta este adevărata deviză 
a educaţiei, ca urmare a rolului com- 
plex al educatorului conjugat cu 
multitudinea rolurilor elevilor”?. Un ar- 
gument decisiv al pedagogului fran- 
cez, pe care îl împărtăşim şi noi, este 
următorul: “Elevii noştri trebuie să 
joace în societate roluri din ce în ce 
mai complexe; nu se aşteaptă de la 
ei să fie agenţi inactivi sau pasivi în 
viaţa profesională care-i aşteaptă, ci 
să fie creatori, persoane respon- 
sabile”?. 

Să medităm puţin: în viaţa de 
toate zilele adultul, cu voia sau fără 
voia lui, joacă simultan mai multe 
roluri. El este în acelaşi timp inginer, 
soţ, tată, consumator de bunuri 
materiale şi spirituale, cetăţean, par- 
tizan al unei anumite platforme politice 
ş.a.m.d. 

Celebrul pedagog american John 
Dewey, vorbind despre joc, menţiona: 
“Puţini scriitori-pedagogi i-au acordat 
în scrierile lor teoretice locul pe care-l 
ocupă în realitate”. Dewey aten- 
ţionează cititorul că “jocul îl învaţă pe 
copil să cunoască lumea în care 
trăieşte”, pronunţindu-se, în special, 
pentru predarea istoriei, literaturii prin 
dramatizare (cu scenarii scrise de 
copii)“. 

De altfel, tendinţa pentru joc 
este înnăscută în copil, şcolii reve- 
nindu-i misiunea doar de a canaliza 
această facultate. in pedagogia 
avansată, modernă ideea “şcoala 
trebuie făcută pentru copil, şi nu 
copilul pentru şcoală” a devenit o 
frază înaripată, dar care,spre regret, 
mai mult pluteşte în spaţiul ideilor şi 
mai rar are viză de reşedinţă în 
activitatea practică. 

La o discuţie de carte, în mijlocul 
unor copii absolut necunoscuţi mie 
(două clase de-a patra ale liceului 
“Prometeu”, februarie 1997), am simţit 
“pe viu” cum învaţă elevii aceştia 
jucîndu-se, nedirijaţi sau aproape 
nedirijaţi de profesor. La această 


întîlnire eu eram autorul cărţii Amin- 
tirile pitigoiului Zbanţ (rolul de 
scriitor). Ei au jucat diferite roluri şi 
trebuie de menţionat că le-au interpre- 
tat excelent. 

Voi da un singur exemplu. 
Madan Augustin şi-a notat pe o foaie 
expresii artistice din carte: "pe buza 
scorburii”, “căldura ne-a moleşit”, 
“gura izvorului” ş.a. Tot aici a extras 
nişte comparații: “mi s-a făcut inima 
cît o seminţă de scai”, “rățuştele care 
lunecau ca suveicile”, apoi nişte 
proverbe latinești: “Satur venter non 
studet libenter” (burta plină e surdă la 
învăţat), “Repetitio est mater stu- 
diorum” (repetarea este mama învă- 
țării). | 

Prin această activitate el a jucat 


rolul unui elev sîrguincios. Însă 


Augustin nu s-a oprit aici. Şi intră în 
rolul ziaristului care ia un interviu: 

— Ce v-a determinat să scrieţi 
această carte? 

—De ce aţi descris anume 
piţigoii? 

—De ce aţi folosit arhaisme? 

—Aţi văzut în realitate o familie 
de piţigoi? 

Şi tot el, de rînd cu rolul elevului 
şi al ziaristului, se mai produce în rolul 
de exeget literar, cînd scrie concluzia: 
“In această carte scriitorul ne rela- 
tează despre mediul de viaţă al 
păsărilor. Autorul foloseşte un limbaj 
simplu, cu înţelepciunea proverbelor 
latine, comparaţiilor, expresiilor 
artistice; personifică păsările. În 
cartea sa scriitorul descrie viaţa 
familiei Zbanţ, care locuia în scorbura 
unui cireş. Această naraţiune ima- 
ginară te captivează prin farmecul e”. 

Cam în această manieră s-au 
jucat toţi.copiii. 

Ceea ce nu înseamnă, fireşte, 
că vom aştepta de fiecare dată ca 
jocul instructiv să se nască spontan, 
din iniţiativa discipolilor noştri. 

Jocul în şcoală, de cele mai 
multe ori, este şi trebuie să fie dirijat 
(ghidat) de formator (profesor). Şi, 
desigur, nu numai în situaţiile cele mai 
elementare, ba dimpotrivă, am zice 
noi. 

Într-o clasă de-a unsprezecea 

(de liceu), vorbind despre marile teme 
şi motive ale creaţiei eminesciene, 
le-am propus discipolilor să fie pictori 
şi, într-un singur desen (simbolic) să 
surprindă formularea de mai sus. 

Ce-au desenat pictorii? O pla- 
netă de tipul lui Saturn, Ursa Mare, 
Lira (cosmosul). În toate desenele a 
fost prezent ceasornicul sau clepsidra 
(timpul), copacul, lacul, frunza, 
încadrîndu-i pe îndrăgostiţi (natura şi 
dragostea). În unele desene se văd 
şi ziduri de cetate (trecutul glorios) 
sau o tînără cu părul blond întinsă 
dulce pe un crivat (visul iubirii). 
Desenele sînt sugestive; esenţialul 
este că prin această participare “de 
joc” tema a fost înţeleasă mai profund 
şi le-a dezvoltat elevilor imaginaţia. 

Profesorul, care va avea de gînd 
să utilizeze metoda jocului imitativ, 
va doza momentele jocului, va 
interveni cu tact, pentru a nu banaliza 
lecţia, pentru a-i ajuta pe elevi să urce 
pe noi trepte spirituale. 

Într-o clasă de-a şaptea le-am 
propus domnişoarelor (cînd îl studiam 
pe Creangă) să-şi imagineze că 
fiecare dintre ele este Smărăndiţa 
popii (părintelui loan Humuleşteanul). 
Cum ţi-l reaminteşti pe Nică (portret 
fizic, trăsături morale)? Ce sentimente 
aveai pentru el? 

Au explodat! Atîtea ciudăţenii 
(isteţe!) au mai spus despre Nică a 
lui Ştefan! Aveam siguranţa că şi 
marele Creangă zîmbea în lumea sa 
veşnică. 

În continuare le-am propus 
tuturor (şi fetiţelor) “să fie” lon 
Creangă. Şi a urmat tema (pentru 
acasă): “Domnule Creangă, aţi fost 
diacon. În Evanghelia după Marcu, pe 
care o cunoaşteţi prea bine, Isus 
spune: “Mai lesne este să treacă o 
cămilă prin urechea unui ac, decît să 
intre un om bogat în împărăţia lui 
Dumnezeu”. Ce aveţi de spus în 
legătură cu Dănilă Prepeleac, care, la 
sfîrşit de poveste, a ajuns om bogat? 


Va intra el în împărăţia lui Dumne- - 


zeu? 


Prin această temă i-am orientat. 


spre “gîndirea divergentă”, adică un 
mod de gîndire care nu duce lao 


soluţie unică, ci se manifestă în 
sarcinile unde este posibilă şi chiar 
necesară o pluralitate de răspunsuri”S. 

Cînd elevul “devine scriitor”, el 
dă dovadă de o mare seriozitate (chiar 
dacă se joacă!), de un randament 
sporit de creativitate şi activează mai 
energic, fiindcă munca este inte- 
resantă! “Vom sublinia în continuare 
că creativitatea este esențialmente 
legată de activitate. A crea înseamnă 
în primul rînd a acţiona”?. 

Ghidaţi de profesor, elevii au 
şansa să creeze. Astfel, după ce va 
fi studiat pastelul Concertul în luncă 
de Vasile Alecsandri (clasa a VII-a), 
profesorul le poate propune elevilor să 
alcătuiască o descriere în proză cu 
titlul: La revedere, duice plai! (după 
actuala programă pastelul Concertul, 


în luncă se predă toamna), ţinînd cont 


de următoarele indicaţii: 

— imaginaţi-vă un cadru de 
natură acum, la mijloc de toamnă: a) 
un crîng; b) malul unei bălți; c) o 
cîmpie deschisă ş.a.m.d.; 

—încercaţi să faceţi o descriere 
poetică a locului; 

— imaginaţi-vă că în acest colţ 
de natură vin mai multe zburătoare, 
ce se pregătesc pentru a pleca în 
ţările calde. Care ar fi aceste păsări? 
Cum arată ele? Care-i starea lor 
sufletească? 

— observați (în imaginaţie) care 
dintre suratele păsărilor au venit să 
le petreacă. De ce anume acestea? 

— tonalitatea generală a des- 
crierii voastre va fi, probabil, melan- 
colică (e toamnă, păsările călătoare 
se pregătesc de plecare, va urma 
despărţirea de cele care rămîn aici). 
Încercaţi (à la Vasile Alecsandri!) să 
introduceţi o notă de umor în finalul 
descrierii voastre. 

Jocul imitativ mai poate fi 
utilizat, în cadrul unor lecţii, doar ca 
procedeu pe lîngă metoda (metodele) 
de bază. Practic fiecare lecţie oferă 
astfel de posibilităţi. 

Am putea începe cu întrebări şi 
situaţii izolate (în aparenţă) de metoda 
de bază a lecţiei. 

Predînd Pădurea spînzura- 


ilor, după ce elevii cunosc bine 

romanul, formulez sarcina: tu eşti 
Apostol Bologa. Ce-ai face ca să ai 
şi conştiinţa împăcată, şi să rămii în 
viaţă? 

— M-aş răni, ca să nu fiu trimis 
pe front. 

— L-aş pune pe Petre să tragă 
în mine (în mînă, picior), ca să ajung 
apoi în spital. 

— Aflîndu-mă în tranşee, mi-aş 
ridica în sus piciorul cu o cască pe 
el, inamicul ar trage şi m-ar răni 
(detaliu ă la Remarque!). 

— M-aş preface nebun! 

Unul dintre cele mai profunde 
răspunsuri a fost: 

— L-aş ruga pe Vidor, tatăl 
llonei, să mă conducă prin munţi, ca 
să ajung la ai mei. Vidor e uman, mă 
simpatizează mult, ţine la mine ca la 
viitorul soţ al fiicei sale. Şi la sigur că 
el cunoaşte trecătorile din munţi mai 
bine decît llona. 

Remarcabil! e faptul că nimeni 
n-a acceptat ideea râmînerii pe front, 
toţi au înţeles că pentru Bologa e 
imposibil acest lucru, altfel spus ope- 
ra a fost receptată în adîncime. 

Şi romanul lon ne prilejuieşte 
momente interesante ale jocului 
imitativ. De exemplu: eşti Liviu 
Rebreanu. Ai scris romanul lon, 
primeşti scrisori de la cititori. Ei te 
admiră, te laudă pentru izbînda ta ar- 
tistică; mulţi, în acelaşi timp, te 
imploră să schimbi finalul tragic al 
operei. Cum ai modela acest final? 

După un timp de meditaţie, 
fiecare “autor” vorbeşie despre 
imposibilitatea modificării finalului 
tragic. Un licean a rezumat: “Acesta 
ar fi un alt roman. Ca să aibă un sfîrşit 
mai senin, eu trebuie să scriu o nouă 
operă”. 

Mă adresez domnişoarelor: 

— Fiecare dintre voi este Flo- 
rica. Ai putea, influenţindu-l pe lon, 
să uşurezi într-o anumită măsură 
viaţa Anei. De ce n-o faci? 

La care “Floricile” mi-au răs- 
puns: 

— Sînt un pic geloasă. 

— Mă roade invidia... 

— Probabil de aceea că sînt, în 


mare măsură, indiferentă. 

O modalitate de joc imitativ, 
neglijată regretabil de profesori, o 
constituie compunerea cu caracter 
epistolar, scrisă în numele unui 
personaj literar. Scrisorile de acest fel 
îl pun pe elev să se exerseze în 
formarea stilului artistic, îl fac să 
cerceteze mai cu atenţie opera, îi 
dezvoltă fantezia, imaginaţia, îl pun 
să afle soluţii pentru situaţiile nestan- 
dard, îl formează, în mare măsură, ca 
personalitate. 

Profesorul, fireşte, îi poate 
spune elevului că Apostol Bologa o 
iubeşte mult pe Ilona, dar acesta nu 
mai poate rămîne alături de ea, fiindcă 
datoria de român îl face să evadeze 
la ai săi. Dar e şi mai bine cînd forma- 
torul (profesorul) îl ajută, îl ghidează 
pe elevul intrat în rolul lui Apostol 
Bologa să caute adevărul, să ajungă 
singur la adevăr. In această ordine de 
idei să ne amintim înaripatele cuvinte 
ale filozofului antic Confucius: “Dacă 
unui om flămînd îi dai un peşte, el are 
ce mînca astăzi, dar dacă îl înveţi să 
pescuiască, el va avea ce mînca 
toată viaţa”. 

Astfel, le-am propus liceenilor 
din clasa a Xl-a (liceul “Vasile 
Alecsandri”) “să fie” fiecare Apostol 
Bologa şi să-i scrie llonei o scrisoare 
(înainte de a încerca să treacă la ai 
săi). Spicuim cîteva exemple: 

“Cînd mă gîndesc la tine, îmi aud 
bătăile inimii, ca nişte ciocane, şi 
casca îmi strînge ţeasta” (Bârcă 
Vadim); “Nu-mi pot închipui că aş 
putea semna o sentinţă împotriva 
conştiinţei mele de român” (Cerescu 
Mihai); “Tu te-ai născut să fii mamă, 
să fii iubită şi să iubeşti. Ah! de eram 
noi păsări, făpturi ce pot zbura. Am fi 
dansat în zbor dansul iubirii şi ne-am 
fi iubit. Am fi zburat la fraţii noştri 
(sic!) şi am fi trăit cu gîndul la 
Dumnezeu” (Lupuşor Irina); “Sper că 
războiul, acest balaur fioros să nu ne 
despartă pentru totdeauna” (Pîrţu 
Andrei); (Andrei a intuit şi o mutație 
de ordin psihologic — alta este acum 
atitudinea lui Bologa faţă de război, 
decît cea de ia începutul romanului, 

cînd îl credea “generator de energii”); 
“Dacă nu voi pleca, nu voi putea trăi 
niciodată cu inima împăcată; voi trăi 
numai în remuşcări şi chinuri. Viaţa 
mea va fi un iad” (Ursu Andrei); “Ştiu, 
ai tot dreptul să fii supărată pe mine, 
că am luat hotărîrea de a pleca, dar 
acea licărire din ochii tăi prea mari, 
albaştri, de o seninătate divină, îmi 
spuse că mă ierţi şi mă înţelegi” 
(Guzun Nadejda); “Mă supun desti- 
nului meu şi voinţei Atotputernicului, 
pe care îl simt mai aproape de sufletul 
meu, după ce m-am războit atîta cu 
Dînsul, căutîndu-L., adorîndu-L, şi 
blestemîndu-L.. Am speranţa că prin 
iubirea adevărată sufletele noastre se 
vor apropia de tronul Lui” (Niculiţă 
Olesea). 

Studiindu-l pe Sadoveanu, le 
propun elevilor, după cîteva lecţii, 
să-şi imagineze că fiecare dintre ei 
este ziarist şi are misiunea să 
alcătuiască un set de întrebări pentru 
marele prozator. Mai fac următoarele 
precizări de rigoare: veţi dialoga cu 
un Sadoveanu ajuns la senectute, 
împovărat de glorie şi ani, care, 
convenţional, mai trăieşte şi azi. 
Pentru început întrebările vor viza mai 
ales aspectul biografic (ceea ce în 
programele şcolare e formulat: viaţa 
şi activitatea scriitorului). 

Elaborarea întrebărilor nu-i o 
muncă prea complicată, oricum 
elementul activ, personai se face 
simţit. Din totalitatea întrebărilor 
propuse de elevi selectăm pentru 
interviul ce va urma pe cele mai 
potrivite (după opinia profesorului şi 
a elevilor). 

Să presupunem că aceste 
întrebări au fost următoarele: 

1. Anul 1904 este cunoscut în 
istoria literaturii sub numele “anul 
Sadoveanu”. Vă rog, maestre, să ne 
vorbiţi despre volumele editate în 
acest an şi, fireşte, despre bucuria pe 
care aţi trăit-o. 

2. lertaţi-mi îndrăzneala, dar aş 
dori să Vă întreb: după o lungă 
activitate de scriitor, aveţi, şi regrete 
pentru anumite cărţi, pagini scrise? 

3. Ce ne puteţi spune despre 


prietenii D-voastră? 

4. Aţi avut mulţi copii — unspre- 
zece. Pentru care nutriţi cea mai mare 
afecţiune? 

5. În ce an, zi aţi fost cel mai 
fericit? 

Profesorul, în dependenţă de 
scopurile propuse, va decide care să 
fie lungimea chestionarului. La 
capitolul “Biografie”, după părerea 
noastră, zece întrebări sînt destule. 

După care urmează faza a doua 
(la următoarea lecţie) a jocului 
imitativ, cînd fiecare elev va juca rolul 
bătrînului Sadoveanu. De data aceas- 
ta sarcina se complică şi le vom 
rezerva elevilor timp pentru meditaţie. 

Să presupunem că la întrebările 
de mai sus “Sadoveanu” a răspuns 
după cum urmează; 

1. Anul 1904 a fost pentru mine 
anul marii lansări în literatură. Deşi 
publicasem anterior versuri, schiţe, 
nuvele, pot zice că m-am afirmat cu 
adevărat la 1904. Volumele Povestiri, 
Şoimii, Dureri înăbuşite, Crîşma lui 
Moş Precu au fost primite bine de 
critica literară. După editarea respecti- 
velor cărţi, mi s-au acordat cîteva 
premii (inclusiv Premiul Academiei 
Române). M-au susţinut (şi lăudat) T. 
Maiorescu, N. lorga, S. Puşcariu, 
E. Lovinescu... 

Acum, la distanţă de multe 
decenii, îmi amintesc cu plăcere acei 
început de veac... 

2. Sigur. Cînd îţi faci bilanţul, 
găseşti şi lucruri mai puţin izbutite. 
Dar, vorba lui Alecsandri, pentru unele 
fructe rele, pomul nu este condamnat 
securii... Astăzi n-aş mai scrie şi n-aş 
mai publica, să zicem, romanul 
Mitrea Cocor... ` 

3. Am avut mulţi prieteni... de 
caracter. Şi eu am fost (şi mai sînt) 
un om incomod. De aceea nu toate 
prieteniile au fost de lungă durată. 
Oricum, păstrez icoana unui G. 
Ibrăileanu, “prieten unic”, regret 
răcirea relaţiilor cu N. lorga, îmi 
amintesc zîmbind şi lăcrimînd de 
Păstorel (Alexandru Teodoreanu), pe 
care l-am ajutat în mai multe rînduri, 
nu l-am uitat pe Brătescu-Voineşti... 

Dar, cum ziceam într-un roman, 
prietenii în ziua de azi sînt umbre; se 
arată numai cînd luceşte soarele... 
4. Am fost un tată sever, dar în 
acelaşi timp afectuos. l-am iubit pe 


toţi copiii mei: de la fiica cea mai 


mare, Despina-Lia, pînă la mezin, 
Mihu... Mulţi dintre ei nu mai sînt azi 
în viaţă. Mezinul, cu care conversez 
deseori în nopţile de insomnie, a murit 
la război, în 1944... 

5. Nu voi evidenția anumite zile 
sau ani. În genere am fost un om 
fericit. Am muncit mult şi, dacă-mi 
permiteţi, inspirat. Am avut pe 
parcursul lungii mele vieţi bucuria 
înălţătoare a realizării. Nu oricărui 
scriitor îi este dat să-şi publice Opera 
în XXII volume... 

Repet: numărul de întrebări (şi 
răspunsuri) este coordonat de profesor 
şi elevi. Pentru o desfăşurare normală 
a lecţiei, e de dorit să se evite 
extremele. Mie personal îmi place cifra 
zece. 

Peste cîteva lecţii, după ce 
liceenii au citit romanul Fraţii Jderi, 
le propunem să “devină” iarăşi ziarişti 
şi să adreseze întrebări interesante 
scriitorului în legătură cu acest roman. 
Să admitem că am selectat, din 
arsenalul “ziariştilor”, următoarele 
întrebări, doleanţe: 

1. Conform trilogiei, Dumnea- 
voastră susţineţi că Ştefan cel Mare 
s-ar fi născut la 14 septembrie 1429. 
În legătură cu anul naşterii marelui 
voievod există şi aite ipoteze. Ele, în 
majoritate, indică deceniul trei al 
secoiului cincisprezece. Pe ce se 
bazează afirmaţia D-voastră? 

2. Ştefan cel Mare, personajul 
central al romanului, este o măreaţă 
figură istorică. Dar celelalte personaje 
au existat în realitate? 

3. Aţi utilizat în Fraţii Jderi şi 
în Baltagul, şi în alte proze de-ale 
D-voastră cuvîntul “cloncan”. E o 
invenţie sadoveniană? Care-i semni- 
ficaţia lui? 

4. Un cunoscut de-a! meu, după 
ce a citit trilogia, afirma că îl plictisesc 
discursurile prea lungi ale jupînei 
ilisafta. Ce aveţi de spus în legătură 


cu această afirmaţie? 

5. Moldovenismele în romanul 
D-voastră curg ca din cornul abun- 
denţei. Nu Vi se par prea multe? 

După ce au fost selectate cele 
mai interesante întrebări, profesorul se 
include şi el în tagma “intervievatorilor” 
pentru a pune unele accente, ce pot 
scăpa elevilor. Sau pentru a complica, 
la etapa următoare, sarcina “scriito- 
rului”. 

De exemplu: 

6. Cititorul format este captivat 
nu numai de intrigă, de subiectul 
romanului, ci şi de limbajul lui 
parfumat, arhaic, dar lejer. Aşa se 
vorbea în epoca lui Ştefan? 

7. Trilogia Fraţii Jderi este o 
epopee istorică. Dar în acelaşi timp 
este şi o operă de capă şi spadă. V-aţi 
gîndit să-l cuceriti pe cititor anume cu 
acest aspect al lucrării? 

Aşadar, după o selectare rigu- 
roasă a celor mai captivante şi in- 
structive întrebări, elevii, fiecare în 
parte, vor deveni iarăşi autori. Vă daţi 
prea bine seama că a intra în rolul lui 
Sadoveanu este un lucru destul de 
complicat. Pentru a nu profana 
memoria marelui prozator, le vom 
indica ce lucrări ar putea să citească 
şi îi vom îndemna s-o facă în modul 
cel mai conştiincios. 

lată o variantă de răspunsuri “à 
la Sadoveanu” la cele şapte întrebări 
de mai sus. 

1. Da, există mai multe păreri 
referitoare la anul naşterii ilustrului 
voievod. A lui Asachi, lorga etc. Dar 
nu uitaţi că înaintea Fraţilor Jderi eu 
am scris romanul Viaţa lui Ştefan cel 
Mare, care a fost o serioasă etapă de 
pregătire pentru trilogie. Deci am 
studiat multe documente istorice, 
autohtone şi străine. lar dacă l-am 
“întinerit” niţeluş pe Ştefan, am 
făcut-o, fiindcă am vrut să am în 
bătălia de la Vaslui un bărbat în floarea 
vîrstei şi am mai vrut ca domnitorul 
să ajungă măcar la 75 de ani. 

2. Eu cred că alături de Ştefan 
cel Mare personaj central este şi lonuţ 
Jder, şi Manole Păr-Negru... Da, 
voievodul e o cunoscută figură 

istorică. Însă personajul romanului 
este o creaţie a mea, care nu contra- 
zice datele istoriei. Dacă au fost 
celelalte personaje reale? A existat, 
bunăoară, un laţco Hudici. Vă citez 
dintr-o carte (act de vînzare-cumpă- 
rare) a lui Ştefan cel Mare, scrisă 
(scris) la Suceava, la 12 ianuarie 
1487: “lar la aceasta este credinţa 
domniei mele (...) şi credinţa boierilor 
noştri (...) credinţa panului laţco 
Hudici”. A existat un laţco Hudici, însă 
în roman este un laţco Hudici al meu, 
creat de mine. Un prozator, cînd 
aduce un personaj într-o carte, 
vorbeşte despre el ca şi cum şi-ar 
aminti, ca şi cum el ar fi trăit cîndva. 
Aşa am procedat cu întreg clanul lui 
Manole Păr-Negru. 

3. Cuvîntul “cloncan” este 
atestat de dicţionare şi înseamnă 
“corb”. Eu l-am utilizat în mai multe 
romane şi povestiri cu sens figurat: 
boier sau înalt demnitar, care are 
păcatul furtişagului. Mi-a părut cu 
mult mai plastic şi mai semnificativ 
acest cloncan de la clonc! decît 
cuvîntul, neutru sub aspect stilistic, 
corb. 

4. Mă rog, masa cititorilor nu 
este omogenă. Pe unul îl plictiseşte 
pălăvrăgeala llisaftei, altul găseşte în 
ea semnificaţii adînci... llisafta trebuie 
să vorbească, fiindcă aşa-i caracterul 
ei! Apoi mai e şi femeie... 

5. Marea majoritate a persona- 
jelor sînt moldoveni, acţiunile (în 
majoritatea lor) au loc în Moldova. De 
aici şi abundența moldovenismelor, 
care “cimentează” personajele într-un 
spaţiu geografic, dar şi în unul 
psihologic... V-aţi gîndit vreodată: ce- 
ar rămîne din Creangă fără moldove- 
nisme? N-ar fi Creangă! S-ar eva- 
pora... Limba română este Dumnezeul 
meu la care mă închin cu pioşenie. 
Dar sînt conştient că dulceata, aroma, 
mlădierea limbii române vin nu din 
graiul muntean sau ardelean (au şi 
acestea cota lor valorică!), ci din 
graiul moldovenesc. 

6. Critica literară a remarcat: cea 
mai mare invenţie a lui Sadoveanu, 
în Fraţii Jderi, este limbajul. Se prea 


poate să aibă dreptate. Am plămădit 
un aluat din slova vechilor cazanii, din 
limba documentelor, din graiul viu, 
nealterat... acest aluat i-am stropit cu 
agheasma inspiraţiei şi a ieşit ce a 
ieşit... Oricum, trebuie să auzi şi să 
simţi cuvîntul. Ascultaţi: “Omul bun 
scoate lucruri bune din vistieria bună 
a inimii lui; dar omul rău scoate lucruri 
rele din vistieria rea a inimii lui”. 
Strămoşii noştri, contemporani cu 
marele Ştefan, puteau să vorbească 
aşa? Puteau. E o citată din Evan- 
ghelia după Matei. Dar, fireşte, ei n-ar 
fi utilizat în discuţii sintagma “ciora- 
pi-colanţi”. 

7. Nu intenţionez să supăr 
cititorul şi sper să am în continuare 
simpatia lui de partea mea, însă 
trebuie să mărturisesc: cînd scriu un 
roman, nu mă gîndesc la cititor. Eu 
trăiesc atunci, alături de personaje, în 
realitatea românească, deci cu totul 
în alt plan decît cel al cotidianului 
nemijlocit... Da, Fraţii Jderi are multe 
momente de aventură, peripeții, intrigi 
amoroase, cum aţi spus, e o operă 
de capă şi spadă. Se întîmplă acest 
lucru, fiindcă personajelor mele, mai 
ales lui lonuţ, le place riscul, aventura. 
El e tînăr, voinic, dibaci şi e firesc ca 
într-o vreme eroică, precum afost cea 
a lui Ştefan cel Mare, să se comporte 
ca un voinic. Cu atît mai mult că 
realismului meu nu-i sînt străine notele 
romantice. 

Un joc care-i activizează mult 
pe elevi este cel pe care l-am numit 
Maşina timpului. Poate fi practicat mai 
ales după terminarea unor comparti- 
mente mai mari ale programei, la 
sfîrşit de trimestru şi îndeosebi la 
sfîrşit de an şcolar. Deplasîndu-ne cu 
maşina timpului, avem posibilitatea să 
recapitulăm materia studiată, punîndu-i 
pe discipoli în situaţii, mai facile şi 
mai dificile, de problemă, de căutare. 

La finele clasei a unsprezecea 
călătoria noastră va dura dintr-un 
prezent gnomic (care prezintă acţiuni 
ce se realizează indiferent de timp) pînă 
într-un timp fabulos de legendă, de 
poveste. Schematic, etapele călătoriei 
vor fi prezentate în felul următor: 

Prezent gnomic 


Secolul XX 


Deceniul ll, 
secolul XX 


Deceniul |, 
secolul XX 


MAŞINA TIMPULUI 


“Dar nu vine... Singuratic 

În zadar suspin şi sufăr...” 

Cine suferă? Unde suferă? 

(Răspunsul: eroul liric al poeziei Lacu! de M. Eminescu; 
pe malul unui lac). Te afli într-un loc despre care un mare 
poet spunea: “Adesea am trecut”. Cine-i poetul? Care-i 
locul? Oraşul? 

Răspunsul: Eminescu, Pe lîngă plopii fără soţ, laşi. 


La începutul veacului O. Goga se ruga (Rugăciune): 
“Alungă patimile mele,/ Pe veci cîntarea lor o frînge,/ Şi 
de durerea altor inimi/ Invaţă-mă pe mine-a plînge”.Cum 
se roagă (în aceeaşi manieră) la sfîrşitul secolului XX 
Leonida Lari? 

Răspunsul: “Dă-mi, Doamne,durerile toate/ Şi lasă-mă 
fără dor,/ Dar, fă şi un pic de arepiate/ Pentru acest popor”,. 
Sau altă strofă din Rugă de seară. 


“Pînă acasă, din toate grădinile le rideau pomii înfloriţi, 
iar pe marginile uliţelor li se scuturau în cale numai petale 
uşoare, ca la nunțile din poveşti...”. Cui le rideau pomii 
înfloriţi? Ce-ai face tu, dacă ai avea putere nelimitată, ca 
atmosfera nunţilor din poveşti să nu se destrame? 
Răspunsul: pomii înfloriţi le rîdeau lionei şi lui Apostol 
Bologa (Pădurea spînzuraţilor) în prologul iubirii lor 
pătimaşe, cînd ofiţerul se întoarce pe front, în localitatea 
Lunga. Aş opri războiul, aş instaura pe pămînt pacea 
generală. 


Soţia ta Ela te cheamă la Cîmpulung. Nu-ţi aminteşti ce 
dorea ea? Cum ai proceda tu, personajul? 

Răspunsul: Dacă mă cheamă Ela la Cîmpulung, atunci 
sînt.Ştefan Gheorghidiu. 

Soţie-mea mă roagă să-i fac o donaţie, pentru a fi scutită 
de neplăceri, în cazul cînd eu aş muri pe front. După ce 
am găsit biletul de la Grigoriade, nu i-aş da nici o leţcaie. 
Sau: pentru a fi şi în continuare net superior în raport cu 
Ela, îi fac donația. Sau: aş încerca să izgonesc din sufietul 
meu voluptăţile de masochist, să mă apropii cu blîndeţe 
şi tandreţe de Ela... Dar, probabil, atunci n-aş maifi Ştefan 
Gheorghidiu... 


Eşti locuitor al Bucureştiului. Mergînd pe stradă, ai găsit 
un caiet de note intime. Ai citit doar atît (mai mult nu-ti 
permite să citeşti buna ta creştere!): “Voi căuta să fiu bun 
cu toată lumea, şi modest, şi să-mi fac o educaţie de om. 
Voi fi ambițios, nu orgolios”. Cui, la ce adresă duci 
caietul? 

Răspunsul: Lui Felix Sima (romanul Enigma Otiliei de 
G. Călinescu), ce locuieşte la unchiul său pe strada 
Antim). 

Sfîrşitul 
secolului XIX 


Anul 1877 


Anul 1873, 
luna aprilie 


Anul 1475, 
luna ianuarie 


Anul 1473 


Anul 1394, 
luna octombrie 


Timp de basm 
nedefinit 


Eşti locuitor al Bucureştiului. Îl cunoşti pe poetul şi ziaristul 
Eminescu. Ştii că el nu se prea îngrijeşte de aspectul 
său fizic. Dar într-o bună zi îl vezi mergînd spre redacţie 
cu pantalonii la dungă, cu pantofii lustruiţi etc. Ce s-a 
întîmplat? 

Răspunsul: La Eminescu în Bucureşti a venit în ospeţie 
Veronica Micle. 


Un orator vorbeşte înflăcărat la o întrunire: “Mulţi au pre- 
tenţia că dacă, sînt buni profesori, bunăoară de gimnaziu 
şi licee, or de cursul universitar, pot fi în stare a face şi 
cărţi bune pentru cursul primar, dar se înşeală, căci este 
mare deosebire a fi om învăţat şi a fi învăţător”. Cine-i 
oratorul? 

Răspuns: lon Creangă. 


Un oştean dictează o scrisoare, în care roagă să i se 
cumpere o coasă... De unde e scrisă scrisoarea? Cine-i 
ostaşul? Cui dictează scrisoarea? Pentru cine e răvaşul? 
Răspunsul: Scrisoarea e de la Muselim-Selo, ostaşul 
este lon, dictează scrisoarea căprarului Nicolae, răvaşul 
e adresat mamei lui lon. 


Eşti îndrăgostit. Ai în mîini revista “Convorbiri literare”. 
Ce vei citi din ea, mai ales? 

Răspunsul: Voi citi — şi voi învăţa pe de rost! — minunata 
poezie erotică Floare albastră a lui Eminescu, proaspăt 
apărută. 


Eşti oştean al lui Ştefan cel Mare în tabăra de la Vaslui. 
Unul dintre fraţii Jderi îţi zice: 

“— Degrabă îţi vom da o pivă”. Cum vei proceda tu? Vei 
căuta un pahar, o cană, un ulcior mai mare sau mai mic? 
Răspunsul: Mai degrabă voi căuta un car — piva, în 
evul mediu, era un tun care se încărca pe la gura ţevii; 
mortieră. 


Ai intrat în chilia (căsuţa) comisului Simion Jder. Ce ţi se 
va arunca numaidecit în ochi? De ce? 

Răspunsul: O icoană ce-l reprezintă pe Sfintul Gheorghe 
călare pe un ca! alb. In închipuirea comisului calul 
sfîntului-părea a fi Catalan, armăsatrul lui Ştefan cel Mare. 


Doi stau de vorbă. Unul vociferează: “Din pristolul de la 
Roma să dau calului ovăs!”. Cine-s cei doi? Cînd discută? 
Răspunsul: Cei doi sînt:: Mircea cel Bătrîn şi sultanul 
Baiazid |! lldîrîm. Fraza e din Scrisoarea HI de Mihai 
Eminescu. Ei discută înainte de bătălia de la Rovine în 
care sultanul turc a fost învins. 


“.. apucă pe ici tot înainte, şi cum îi ajunge la răscrucea 
drumului...”. Cine zice? Cui se adresează? 

Răspunsul: Cuvintele sînt spuse de Sfinta Duminică; ea 
se adresează mezinului împăratului, ulterior Harap-Alb, 


din povestea cu acelaşi nume de lon Creangă. 

Copilul şi pasărea 


Pare-mi-se că cea mai la înde- 
mînă “mască” de joc, uitată regretabil 
de noi, e cea de profesor! 

O operă epică (de proporţii) va 
fi percepută de către elevi cu mult mai 
profund, dacă-i vom angaja chiar pe 
discipoli în procesul de predare. E una 
din metodele care stimulează acti- 
vitatea autonomă a elevilor în stu- 
dierea materialului în cea mai mare 
măsură. Le propunem la 4-5 elevi să 
apară la următoarea lecţie în ipostaza 


de profesori. Mai mutt, îi instigăm, îi: 


aţițăm să găsească şi alte modalităţi 
de predare decît lecţia tradiţională, cu 
condiţia ca obiectivele să fie atinse. 
Celorialţi elevi, care nu se vor produce 
ca profesori, le propunem să găseas- 
că întrebări interesante, “grele” pentru 
colegii-“profesori”. 

Pentru început e recomandabil 
ca pedagogul să le propună “profe- 
sorilor” o schiţă de plan al lecţiei, să-i 
ajute cu unele sfaturi. Angajîndu-i pe 
cîţiva discipoli să predea Enigma 
Otiliei de George Călinescu, i-am 
atenţionat asupra următoarelor etape: 

1. Călinescu — personalitate 
complexă (laconic). 

2. Enigma Otiliei. Compoziţia. 

3. Roman de tip balzacian. 

4. Chipul avarului — Costache 


Giurgiuveanu. 

5. Celelalte personaje — Felix, 
Otilia etc. 

Ce am remarcat în urma aces- 
tor lecţii? Adolescenţilor — lucru ştiut 
— le place să fie mentori. Fiind 
“profesori” ei se străduiesc, şi în mare 
măsură izbutesc, să utilizeze un 
vocabular cu mult mai bogat decît 
atunci cînd răspund în mod obişnuit. 

O domnişoară dintr-o clasă cu 
profil umanist (deci care studiază şi 
obiectul “Literatura universală”), Oprea 
Natalia, a făcut nişte paralele reuşite 
între Călinescu şi Balzac. Tot ea, după 
ce şi-a expus tezele, s-a adresat 
colegilor: “V-am convins?” 

Bîtcă Olga, altă “profesoară de 
română” din clasa a XI-a, a nuanţat: 
foarte bine ideile de bază ale roma- 
nului, conturînd, în special, în persoa- 
na lui moş Costache dragostea pentru 
Otilia în contradicţie cu avariţia lui 
bolnăvicioasă. 

lar Creţuleac Ruslan, deşi a fost 
avertizat să vorbească laconic despre 
personalitatea lui Călinescu, şi-a dat 
frîu liber. Dar într-un mod atit de 
neaşteptat pentru mine şi pentru 
colegii lui! A dorit — şi i-a reuşit! — a 
se complăcea în ipostaza unui 
profesor erudit, cu un limbaj aulic, 
intelectualizat, pe măsura monumen- 
talului Călinescu! Niciodată pînă la 
acest joc băiatul nu m-a uimit cu 
vocabularul său elevat, utilizat în 
cunoştinţă de cauză. | 

in anumite cazuri le vom da 
libertate “profesorilor” să pună şi note. 
Dar iucrul acesta seva întîmpla numai 
după un instructaj (iniţiere în doci- 
mologie), efectuat în prealabil, ca ei 
să cunoască bine următoarea lege 
pedagogică: etalonul conform căruia 
se realizează aprecierea şi notarea 
este o reflectare a obiectivelor 
prevăzute de programa şcolară pentru 
clasa respectivă. ` 

Deocamdată nimeni dintre dis- 
cipolii mei n-a găsit vreo formă 
neobişnuită de predare, o “aberaţie” 
de tipul: urcaţi-vă toţi în plopii din jurul 
liceului şi ascultați discursul meu — 
de acolo “se vede” mai bine Călines- 
cu! Bertrand Schwartz ne întreabă, cu 
mult sarcasm şi cu profunzime logică: 
*.... nu trebuie oare să constatăm că 

clasa este pentru învăţămînt ceea ce 


poştalionul este pentru transporturile 
moderne: o categorie desuetă şi 
deplasată? ...”!. Rămîn în aşteptare 
şi sînt sigur că elevii vor găsi această 
formă nouă de lecţie (care nu va mai 
fi lecţie propriu-zisă), dacă-i voi pune 
mai des în situaţia de a fi profesori. 

Ce face adevăratul profesor la 
aceste ore? Este elev (cu excepţia 
finalului, cînd nuanţează, corectează, 
apreciază). Şi pune întrebări “profe- 
sorilor”. 

— Ce este exuberanta, în raport 
cu Otilia? 

— Otilia e ca o zi de iarnă, 
primăvară, toamnă, vară? De ce? 

— Explicaţi-mi, vă rog, ce 
înseamnă portret grotesc (despre 
Costache Giurgiuveanu). 

— N-am înţeles ce-i cu parfumul 
discret al lui Pascalapol. 

— Dumneavoastră aţi vrea să 
fiți un Pascalapo!? De ce? 

Jocul imitativ deschide orizonturi 
noi liceenilor, îi pune să cerceteze, să 
mediteze, să-şi dezvolte imaginaţia, 
logica verbală etc. Dar elevii vor fi 
antrenați plenar în el dacă există o 
consecutivitate tipologică şi metodică, 
dacă au pornit de la simplu la 
compus. Jocul imitativ presupune, din 
partea profesorului, o îmbinare 
armonioasă a cercetării fundamentale 
cu cea aplicativă. Ceea ce, fireşte, 
nu înseamnă că la majoritatea leciiilor 
de literatură discipolii noştri se vor 
transforma ori în ziarişti, ori în 
scriitori. 

Nu-i secret faptul că avem şi 
profesori mai puţin pregătiţi. Aceştia 
vor trebui să caute metode, procedee 
care să nu-i arunce din şa. Face să 
te vîri într-un rîu învolburat, dacă înoţi 
prost? . i 

Oricum, metoda predării ex ca- 
thedra (mai ales aplicată dogmatic) nu 
mai poate satisface azi învățămîntul. 
Profesorul, chiar cel mai erudit (!), nu 
mai este unicul izvor al cunoştinţelor. 
Cu atît mai important ca ceea ce 
predă el, chiar materie ştiută de elevi, 
să fie transmisă într-o manieră 
captivantă, emotivă. 

Şi computerul poate furniza 
informaţie, dar computerul nu poate 
zîmbi! 

Stimularea gîndirii şi emotivităţii 
copilului, suscitarea interesului faţă de 
opera literară sînt unele dintre 
scopurile principale ale lecţiei de 
literatură. Stabilirea legăturii inverse 
profesor/eiev, elev/profesor reclamă 
contactul cu opera literară, scriitorul. 
Astfel, în cadrul lecţiei de literatură 
apare necesitatea unei punți triple: 
elev/profesor/scriitor (operă literară). 

Contactul cu opera literară e 
asemănător revărsărilor de primăvară, 
cînd rîurile devin mai largi ca de 
obicei. El cere dăruire, uitare de sine, 
schimbare interioară, trecere peste 
posibilităţile de cunoaştere a propriului 
eu. Astfel, încercarea de a cunoaşte 
o operă literară contribuie nu numai la 
dezvoltarea estetică, ci şi la dezvol- 
tarea spirituală a elevului. Faptul că 
elevilor li se impun anumite criterii, 
legităţi etice şi estetice foarte des îşi 
lasă amprenta asupra înţelegerii 
operelor literare, a artei în generali. 

Opera fiecărui scriitor se 
caracterizează prin imagini şi tehnici 
de scriere, metode de creaţie proprii 
autorului, printr-o viziune personală 
asupra lumii etc. L. Rebreanu, de 
exemplu, este scriitorul, cu o operă 
accesibilă îngrămădind “un fluviu 
curgător de fapte ce se perindă, 
aproape fără început şi fără sfîrşit, 
fără o necesitate apreciabilă” 
(N. Manolescu), cu o metodă de 
scriere lipsită de strălucire artistică, 
dar “curgătoare şi naturală”, în care 
se simte pulsaţia continuă a vieţii. 
Dar, pătrunzînd în adîncimea gîndurilor 
lui Rebreanu, descoperi noi şi noi 


Ezpeztentă 


viziuni asupra mentalităţii ţăranului, 


intelectualului român etc. Pentru 
depistarea esenței operei lui 
Rebreanu, avem nevoie şi de o intuiţie 
psihologică aparte. Scriitorul vine cu 
specificul său, cu propria formulă ar- 
tistică. Asemeni lui L. Rebreanu, 
fiecare scriitor îşi are specificul său, 
atît la nivel de gîndire, cît şi la nivel 
de stil. Acest fapt duce uneori la 
complicaţii între scriitor şi cititor, mai 
ales dacă cel din urmă este tînăr, încă 
neformat, dar pricopsit cu stereotipuri 
de cunoaştere formate în timpul citirii 
operelor altor scriitori, cum ar fi 
C. Petrescu, M. Sadoveanu etc. 
Pentru ca în cadrul lecţiei să aibă loc 
contactul elevului şi al profesorului cu 
lumea artistică a scriitorului, trebuie 
găsite anumite metode şi procedee 
creatoare de interpretare a textului, 
înrudite cu gîndirea artistică a fiecărui 
scriitor în parte şi cu înţelegerea 
elevilor. Marea subiectivitate a 
analizei şcolare poate fi lămurită prin 
tendinţa profesorului de a acţiona la 
nivel emotiv asupra personalităţii 
elevului, evidențiind sau lăsînd în 
umbră anumite lucruri. 

Studierea istorico-funcţională a 
procesului literar ne convinge că orice 
tratare a operei literare nu poate 
pretinde a fi ultima, subiectivitatea 
conştientă devenind, în ultimă 
instanţă, într-o măsură oarecare, 
obiectivă. 

Desigur, în şcoală nu există 
posibilitatea de a da elevului o 
pregătire foarte serioasă, cauza fiind 
volumul mic al cursului şcolar de 
literatură, dar scopul şi caracterul 
învăţării textului artistic nu-i 
eliberează pe profesori de datoria 
căutării unei astfel de interpretări, care 
ar putea contribui la formarea unei 
viziuni de ansamblu asupra operei. Un 
neajuns al nostru, al profesorilor de 
literatură este şi acela că noi încă nu 
contăm pe talentul elevului şi, prin 
urmare, banalizăm intenţionat textul 
artistic subapreciind de multe ori şi 
capacitatea de înţelegere a elevilor. 
Aşa, de exemplu, la studierea nuvelei 
Toiagul păstoriei de |. Druţă încer- 
căm o analiză superficială, în care 
punem accentul pe conflictul exterior: 
omul şi societatea, omul şi timpul, 
căutînd să rezolvăm problema 

individului nedreptăţit de sistemul so- 
cial concret, pe cînd conflictul princi- 
pal al nuvelei e plasat anume între om 
şi soartă, destin; idee devenită evi- 
dentă, ciară elevilor chiar la prima 
lectură a nuvelei. 

Analiza de suprafaţă care nu 
contribuie la înnobilarea spirituală a 
cititorului, este inutilă, inhibă 
inteligenţa elevilor făcînd imposibil 
contactul cu opera literară, astfel încît 
elevii, nu o savurează, ci rămîn indife- 
renti pierzînd gustul lecturii. E remar- 
cabil faptul că la studierea nuvelei 
Toiagul păstoriei destinul păstorului 
solitar chiar la prima lectură a nuvelei 
trezeşte fiorul înţelegerii conflictului 
principal. Unele cuvinte, cum sunt: 
singur, singurătate, singuratic, nu 
avea etc . sînt frecvente în nuvelă, 
toate acestea motivîndu-i destinul: 
Toţi ciobanii coboriţi din singurătatea 
dealurilor, chiar şi atunci cînd se 
pomeneau în mijlocul mulțimii, 
rămîneau oarecum sub ocrotirea 
propriei singurătăţi, singurătate care 
mai apoi vine să ne-o explice însuşi 
scriitorul: Nu avea nevastă, nu avea 
copii şi nici n-ar fi putut să-i aibă, 
pentru că păstoritul nu e atît o 
îndeletnicire, cît o vocaţie, un destin, 
o cruce pentru toată viaţa şi cel care 
a luat toiagul, îndemnînd turma în 
urma lui, nu va mai putea nici el fără 
turmă, nici turma fără el. 

E adevărat, la baza analizei 
literare trebuie să se afle o anumită 
concepţie, de multe ori mai complicată 
decît impresia cititorilor. După prima 
lectură a operei, numită cognitivă, 
urmează să atingem scopul nostru 
principal şi anume să orientăm elevii 
pe calea corectă de interpretare şi 
înţelegere a operei literare. 

Contactul dintre profesor şi elevi 
în timpul lecţiei se complică şi din alte 
motive. Astfel, nu rareori lăsăm elevii 
să fie observatori pasivi fără a le oferi 
posibilitatea de a participa activ la 
procesul formării operei literare şi fără 
a le demonstra în ce constă 
activitatea creatoare a scriitorului 
(poetului). Compararea diferitelor 
variante ale textului literar, istoria 
creării operei în general, sunt 
stimulenţi deosebiți în procesul de 
interpretare şi înţelegere a operei 


literare, dezvoltîndu-le elevilor spiritul 
de cercetare, căutare, de muncă 
pasionată. Atunci cînd elevii se 
pătrund de chinul creaţiei artistice, 
observă cîte metamorfoze suferă o 
imagine artistică, un cuvînt, ei înţeleg 
preţul cuvîntului scris, aşa încît taina 
acestuia devine pentru ei ceva trăit 
emoţional şi spiritual. 

Astfel, cînd se încearcă o 
pătrundere profundă în esenţa 
imaginilor artistice din poemul 
Luceafărul, profesorul e nevoit să le 
explice elevilor prin cîte încercări de 
căutare a trecut marele poet pînă a 
găsit imaginea necesară pentru 
expresia o preafrumoasă fată . 

Analiza literară identifică 
problematica operei, precum şi 
încadrarea ei în procesul literar. 
Metodica studiază, de obicei, reacţiile 
elevilor-cititori de o anumită vîrstă, 
concretizînd ce tip de literatură le este 
necesar şi este în puterile lor, care 
sunt căile de bază în asimilarea 
conţinutului acestei literaturi. Teoria 
literaturii şi metodica au fost întot- 
deauna un punct de sprijin pentru 
profesor, dar, în acelaşi timp, el a 
urmărit întotdeauna şi o serie de 
scopuri primordiale cum să-i apropie 
pe elevi de scriitor, de opera acestuia, 
cum să pătrundă în inima lor, cum să 
formeze un cititor select. Din practică 
e cunoscut faptul că elevii se 
familiarizează cu problematica 
literaturii clasice în funcţie de gradul 
în care noi, profesorii, reuşim să 
formăm în conştiinţa elevului o 
legătură organică între literatura 
clasică şi cea contemporană. 

Orice operă literară poate servi 
drept model pentru cititor, panoramă 
avieţii, dacă profesorul găseşte cheia 
necesară pătrunderii în esenţa ei. 

E cert faptul că profesorul de 
literatură niciodată nu va putea oferi 
elevilor chei universale de înţelegere 
a operelor artistice din diferite genuri 
literare, dar să-i apropie pe elevi 
(cititori) de lumea artistică a 
scriitorului, trecînd peste diferitele 
bariere ale înţelegerii creaţiei, operei, 
este pur şi simplu dator. 

Elena DOBZEU 
Grozeşti, Nisporeni 


CIULEANDRA DE 
L. REBREANU 


CURRICULUM DE 
RECEPTARE ŞI STUDIERE 


Lucrarea este scrisă într-o 
tonalitate gravă, nucleul ei consti- 
tuindu-l durerea, dragostea tristă, dra- 
matică, dar şi egoistă. La mijloc e un 
caz patologic. Într-un acces de gelozie 
iraţională Puiu, unicul fiu al boierului 
degenerat Policarp Faranga, îşi 
sugrumă. soţia. Vom încerca să 
stabilim un Curriculum de receptare 
şi studiere a nuvelei, adică să 
concretizăm treptele conştientizării 
structurii, mesajului şi ideilor operei. 


|. CE DESCOPERIM? 


Geneza operei, anul apariţiei. 

Nuvela (romanul — în accepţia 
lui Al. Piru) a fost scrisă de L. Re- 
breanu atunci cînd autorul era dornic 
de o linişte desăvirşită, şi căuta să 
se izoleze spre a se concentra deplin. 
El recurgea la ospitalitatea unui 
prieten sau a unei rude şi, lăsat singur, 
lucra fără întrerupere pînă la sfîrşit. 
Prima versiune a operei a fost scrisă 
în localitatea Orlat dintre Sibiu şi 
Sălişte, la Letiţia dr. Miron Slăvoacă, 
o prietenă din copilărie a prozatorului. 
In ianuarie 1927 era gata şi o parte 
din versiunea pentru tipar. Pe aceasta 
a isprăvit-o în vara aceluiaşi an, într-o 
sală de ciasă a şcolii comunale din 
Maieru. La doartrei ani de la apariţie, 
adică în 1930, Ciuleandra este su- 
biectul primului film sonor românesc, 
un film ce urmărea procesul sufletesc 
al eroului. 


„II. CE CUNOAŞTEM?! 


Subiectul operei Ciuleandra 


care se expune rezumativ de către 
elevi: 

Puiu — vlăstar al unei vechi 
familii boiereşti — o sugrumă pe soţia 
sa Mădălina fără nici un motiv apa- 
rent. Puiu este fiul lui Policarp, mare 
moşier, fost ministru de justiţie, cu 
înalte relaţii. Pentru a ieşi curat şi 
cinstit în faţa obştii el este internat 
într-un sanatoriu de alienaţi, unde îşi 
recapitulează scurta viaţă. Tot aici îşi 
dă seama că avea germenele nebuniei 
încă din faşă, ba chiar în sînge. 

Eroul central face cunoştinţă cu 
Mădălina în Argeş, la un joc răspîndit 
acolo — Ciuleandra. Finalul operei 
este dur, poate prea dur pentru un tată 
care are un singur copil, dar anume el 
vine să spună: — Nu mai e nici o 
speranță, doctore? Nici una? 

— Minuni face numai Dumne- 
zeul 

De alături se auzeau paşii lui 
Puiu neosteniţi într-un ritm săltăreţ, 
stimulaţi de o melodie gifiită, ca respi- 
ratia unui bolnav de moarte (1, p. 111). 

Deci, eroul e nebun într-adevăr. 

Ce observăm? 

Momentele subiectului nu-s 
eşalonate conform unei ordini stricte. 
Opera se deschide cu punctul cul- 
minant al acţiunii: Cîteva clipe avu 
simultan toate certitudinile: că trăieşte 
şi că e moartă, că a ucis-o şi că n-a 
ucis-o, că nu s-a întîmplat nimic şi 
că s-a sfîrşit tot... In aceleaşi clipe 
însă îşi mai reaminti cum, pe cînd se 
năpustise asupra ei, îi stăruise în 
creier, ca o poruncă, gîndul că trebuie 
s-o omoare şi că totuşi n-are să 
moară... (1,p.4). 

De aici începe autorul să 
depene firul acţiunii despre un tată şi 
un fiu: Puiu a crescut înfăşurat în 
dragostea lui idolatră. lubea într-însul 
nu numai pe copilul său şi amintirea 
mamei copilului, ci pe continuatorul 
neamului. Se iubea pe sine însuşi. li 
părea rău de viața de odinioară şi-l 
muncea teama să nu se răsfrîngă 
asupra copilului păcatele tinereții lui 
desfrînate. Băiatul era plăpînd, ca şi 
maică-sa. Şi din pricina aceasta l-a 
ocrotit mai sîrguitor (1, p. 10). 

De aici începe această carte cu 
gust amar, de la rănile pricinuite tatălui 
de fiul său, răni care continuă să 

doară pe tot parcursul naraţiunii. 


Ciuleandra este o iucrare artistică în 
care se împleteşte realul cu ficţiunea, 
o lucrare care luptă împotriva 
egoismului: 

— Eu totuşi am iubit-o mai mult, 
doctore! Am iubit-o atît de mult încît 
am şi omorit-ol... Nu ştiam, dar te 
simțeam fără măcar să-mi dau 
seama. Cînd mă uitam în ochii ei nu 
mă vedeam pe mine, dar simţeam pe 
cineva. Şi ochii ceia frumoşi mie nu 
mi-au suris niciodată. Melancolia ei 
nu mă cuprindea pe mine, ci regreta 
pe celălalt. Sufletul ei se închidea în 
fața mea, oricît încerca să se prefacă. 
Şi atunci cînd am înţeles că-i ursită 
să-mi rămînă totdeauna străină, 
pentru că nu mai puteam spera s-o 
cîştig niciodată, decit să fie a altuia, 
mai bine am sfărimat-o (1, p. 105) sau: 
Am iubit-o mult, nespus de muit, 
iată — făcu Puiu cu ochii în gol, şi 
parcă pipăindu-şi sufletul. Mult de tot 
şi cu toate acestea vezi bine cum... 
(Tăcu şi apoi adăugă aproape în 
şoaptă): Poate că mi-am pierdut 
minţile... (1, p. 12). 

Folosiţi-vă cunoştinţelet 

Se citesc şi se comentează 
scenele-cheie ale operei, lucrate cu 
migală şi iscusinţă, unde imaginile 
vizuale şi auditive ne comunică o 
stare de nelinişte şi spaimă, urzesc o 
atmosferă care ne pregăteşte sufletul 
să parcurgem imaginar un destin al 
unui individ cu o psihologie complexă. 
Bunăoară: Apoi plimbîndu-se mereu, 
a zânt în lighean apa murdară, cu care 
se spălase foarte grăbit şi alături 
prosopul botit. In pat perna răvăşită 
şi tartanul întors. pe dos cum îl 
aruncase dînsul cu piciorul cînd s-a 
trezit din vis. În cuier paltonul lui atîrna 
stingher, cu jobenul deasupra, lucitor, 
strimb şi batiocoritor ca în capul unui 
chefliu. 

Acuma însă alergînd de ici-colo, 
nu mai vedea nimic. Atenţia lui întrea- 
gă era concentrată înlăuntru (1, p.23). 

Azi, ca şi ieri, odaia de la sana- 
toriu rămîne cu acelaşi spaţiu, iar în 
mijlocul ei se frămîntă înspăimîntător 
un.om ca un-lup în cuşcă. Se ţese o 
atmosferă sumbră, şi-n această 
ambianţă cu un lighean cu apă mur- 


dară, un pat cu perna răvăşită etc., 

omul copleşit de spaimă, apare el 
însuşi ca un strigăt de protest. 
Elementele din preajmă îşi pierd 
contururile reale şi sînt importante nu 
prin semnele lor concrete, ci prin 
stările de spirit pe care le creează şi 
le sintetizează. 

Reţineţi! 

O importanţă mare are măiestria 
artistică a scriitorului în construirea 
subiectului. Subiectul îşi va îndeplini 
misiunea în primul rînd atunci cînd va 
fi desăvîrşit în interior, adică va 
descoperi cauzele, caracterul şi căile 
de dezvoltare a conflictului oglindit, 
iar în al doilea rînd, cînd va atrage 
asupra sa interesul cititorilor şi îi va 
obliga să se pătrundă de sensul 
fiecărui episod, fiecărui detaliu în 
desfăşurarea evenimentelor. 


ill. AXELE ŞI CONFLICTUL 
LUCRARII 


Exprimaţi-vă părerea! 

a) Conflictul şi crizele lăuntrice; 

b) Meditaţii despre dialectica 
vieţii; 

c) Greşeli 
suspiciuni; 

d) Critica adusă poliţiei şi 
justiţiei. De exemplu: Toată chestia 
porneşte dintr-un capriciu al tatălui 
meu, numai din capriciul lui.. Vei 
vedea şi D-ta şi ai să-mi dai 
dreptate!... Fiindcă nu m-a avut decît 
pe mine, i-a intrat în cap să-şi asigure 
prin mine urmaşi mai solizi de cum 
am fost eu... (1, p. 61). 

Ce descoperim? 

a) Din prezentarea obiectivă a 
scriitorului nu se vede antipatia, dar 
nici simpatia faţă de eroul său. 

b) Tematratată de L. Rebreanu 
(împrospătarea sîngelui obosit al 
familiei) o întîlnim şi la M. Sadoveanu 
(Venea o moară pe Siret). Bătrînul 
I-a însurat pe Puiu cu Mădălina, fată 
de ţărani din Argeş, educată special 
în acest scop în ţară şi-n străinătate 
şi devenită dra Madeleine. 

c) Din nuvelă vedem că pe Puiu 
l-au înnebunit atît condiţiile excep- 
tionale de trai, cît şi boala ereditară. 
Acuma i se pare că înțelege multe 


ireparabile şi 


Pro didactica. Exporienţă 


nu s-a oprit, fiindcă viaţa lui s-a 
consumat în mărunțişuri... (1, p. 46). 

Retineti! 

Privind în ansamblu axele şi 
accentele operei ne dăm seama că e 
o lucrare cu un conflict psihologic pe 
de o parte şi cu unul social pe de altă 
parte. Predomină cel psihologic (Zbu- 
ciumul sufletesc al omului ce a comis 
o crimă). 

De ce am omorit-o? Nu ştiu... 
Nu ştiul... Dacă nu m-am putut stăpîni 
nici cît gardianul, înseamnă că am 
avut în mine instinctul criminal 
înnăscut (1, p. 45). Zile întregi s-a 
zbuciumat pînă a izbutit să lepede 
trecutul şi să înțeleagă aievea 
prezentul (1, p. 58). Conflictul social 
este în aparenţă între cele două 
familii: Faranga şi familia Mădălinei, 
între condiţiile de viaţă ale lui Puiu şi 
ale doctorului Ursu etc. 

Ce observăm? 

Ideea care se desprinde din 
nuvelă este că între aristocrație şi 
țărănime există o incompatibilitate 
absolută. 


IV. COMPOZIŢIA OPEREI 


Folosiţi-vă cunoştinţele! 

a) Linia de subiect. întrucît eroul 
îşi rememorează secvenţe din propria 
viaţă e firesc să se folosească tehni- 
ca retrospectivă şi interferența 
planurilor temporale. E o structură 
complexă, cu toate că opera este 
aparent simplă. Avem o singură linie 
de subiect, cea a lui Puiu Faranga. 

b) Monologurile dramatice 
mistuitoare. De exemplu: Săraca 
Madeleine! Măcar moartă şi-a reluat 
numele ei care i-a fost atît de drag (1, 
p. 50). Va să zică mîine! adăogă Puiu 
în sine. Miine se va isprăvi tot, tot. 
(1, p. 32, 33). 

c) Descrierile de natură cu 
valoare sugestivă. De exemplu: Pe 
urmă afară începe să ningă lin cu fulgi 
mari şi leneşi ca o ploaie de fluturi 
albi... (1, p. 38). Toată ziua Puiu 
Faranga şezu posomorit lîngă 
fereastră, privind cum fîrfia în grădină 
o ploaie măruntă, sîcîitoare, cernută 
prin site... (1, p. 106). | 

d) impletirea episoadelor-cheie: 


lucruri bizare din trecut, asupra cărora Puiu la hotelul din Sinaia (1, p. 38), 

se vedea micuţ de 5 ani (1, p. 38), 
sau povestirile lui Al. Leahu. 


V. PROTAGONISTUL 


Exprimaţi-vă părerea! 

Chiar din primele pagini apare 
portretul fizic al protagonistului, e 
descris la persoana întîi: Deodată, 
într-un fior de spaimă, zări, drept în 
față, un tînăr cu părul negru, puțin 
vîlvoi, cu figura rasă, fină, ovală... (1, 
p. 5). Bietul Puiu Faranga! — îşi 
spune singur eroul chiar de la început, 
dar intervine şi autorul pe parcurs cu 
alte amănunte, din care reies structura 
caracterului şi psihologia lui. 

Autorul conturează plastic şi 
atitudinea celorlalte personaje faţă de 
Puiu, bunăoară cea a tatălui: — Eí 
bine, eşti un asasin! Un Faranga 
ucigaş ordinar, ca orice derbedeu... 
Ah! (1, p. 11) sau: — A, dar tu cît 
mi-ai insultat inima cu fapta asta 
miîrşavă! Ai zdrobit tot, Puiule, tot 
ce-am crezut că am şi tot ce 
nădăjduiam în viitor! Unicul copil al 
lui Faranga e un ucigaş ordinar — îţi 
dai tu seama ce poate să însemne 
asta pentru mine?... (1, p. 13). 

Este în cuvintele acestea şi ură, 


Vlad TUDOSE-UNGUREANU. To be 
or not to be 

şi durere. Amărăciunea îi sapă prota- 
gonistului în suflet un gol adînc — el 
doar este un ucigaş, un criminal. 

Puiu este disperat şi nu întîrzie 
să-şi facă singur sentinţa: — N-ar fi 
fost mai bine să mă sinucid, tată! 
Zguduit, neputincios, eroul se apleacă 
spre ideea sinuciderii izbăvitoare. 

Ce observăm? 

1) Momentele cele mai intense 
ale zvîrcolirilor sufleteşti ale 
protagonistului sînt cele trăite pînă la 
sanatoriu. De la capitolul VI memoria 
rupe starea firească a lucrurilor, 
succesiunea cronologică a eveni- 
mentelor — întîmplările de ieri ale 
eroului interferează haotic cu trăirile 
de azi, astfel încît cititorul are 
senzaţia că trăieşte şi el în două 
realităţi. Interesant e şi faptul că Puiu 
îşi dă seama de fapta săvirşită şi 
începe să regrete: 

Chiar dacă e bun Dumnezeu şi 
te iartă, păcatul rămîne şi te apasă şi 
nu vrea să te ierte! Zi mai bine 
Doamne fereşte! (1, p. 83). 

2) in punctele de maximă 
pierdere natura vine să armonizeze şi 
să completeze stările sufleteşti ale 
protagonistului. În capitolul VII (1, p. 
37) pe erou îl copleşesc amintirile, îl 
înconjoară o linişte, atît de densă, 
încît se scaldă în ea ca într-o baie 
caldă şi binefăcătoare. 

Tăcere albă, ningea lin fulgi 
leneşi ca o ploaie de fluturi — acestea 
sînt elemente obiective de decor, dar 
şi proiecţii subiective ale stării 
sufleteşti (1, p. 83). 

Cine ştie cum s-ar fi încheiat 
drama lui Puiu fără amintirea frumoasă 
despre Ciuleandra, căci chiar Ursu îi 
zice că Ciuleandra are un rol în fapta 
lui: — laca Ciuleandra! Te-a enervat 
cînd am stăruit. Ei, bine, sînt convins 
că Ciuleandra are un rol în fapta d-tale 
(1, p. 92). 

Şi în rezultat, sufletul lui se 
deschide. El, care a fost copleşit pînă 
acum de propria durere, încearcă 
acum durerea pentru altcineva, pentru 
Ciuleandra pierdută, pentru Mădălina, 
fata dragă, care nu e altceva decit o 
Ciuleandră. 

Retineti! 

Ne-am apropiat astfel de cheia 
titlului. 


Ciuleandra semnifică aici mai 
mult decît un joc (dans) popular aşa 
după cum spune şi Puiu: Nu ştiu ce 
impresie ţi-a făcut D-tale Ciuleandra 
asta... (1, p. 64). 

Şi mai pregnant în această 
ordine de idei este alineatul de la p. 
76: Straşnic joc!... Şi eu am jucat 
Ciuleandra, o dată, o singură dată la 
Vărzari... A fost foarte frumos! Atunci 
mi-am ales şi nevasta, de la 
Ciuleandra ştii ceea pe care am 
sugrumat-o, înţelegi?... Ciuleandra şi 
nevasta? 

Este jocul ce a implicat crima. 


CONCLUZIE 


Scopul curriculumului constă în 
formarea capacităţilor comunicative 
literare ale elevilor. | 

Am dori ca ei, pornind de la 
conţinutul propriu-zis al operei, să 
parcurgă de sine stătător, treaptă cu 
treaptă (prin observare, descoperire 
etc.) subiectul operei, obţinînd un 
minimum de cunoştinţe, competenţe 
şi atitudini, astfel cultivîndu-şi 
capacitatea de a se produce în 
calitate de coautori şi cititori, de 
exploratori şi producători ai comu- 
nicării şi ai valorilor literar-artistice şi 
culturale. 


LITERATURA CERCETATĂ 


1. L. Rebreanu, Ciuleandra, 
Chişinău, Literatura artistică, 1990. 

2. Al. Piru, L. Rebreanu, Bucureşti, 
Editura Tineretului, 1968. 

3. Curriculum disciplinar. Limba 
şi literatura română, cl. V-IX, coord. 
V. Pâslaru, Al. Crişan, Chişinău, 
Editura Ştiinţa, 1997. 

EVALUAREA 
ŞCOLARĂ 


i. CONCEPTUL DE EVALUARE 


Termenul de evaluare vine de la 
franţuzescul evaluation, ceea ce 
înseamnă: control, verificare, apre- 
ciere, examinare. 

Evaluarea este un act didactic 
complex, care asigură evidențierea 
cantității cunoştinţelor dobîndite şi 
valoarea (nivelul, performanţele şi 
eficiența) acestora la un moment dat: 

— în mod curent; 

— periodic; 

— final. 

Evaluarea oferă soluții de per- 
fecţionare a actului de predare-în- 
văţare. Calitatea, eficienţa evaluării 
presupune pricepere, corectitudine, 
obiectivitate şi responsabilitate din 
partea profesorilor examinatori. 


II. SCOPURILE EVALUĂRII 
CURENTE ŞI ALE EXAMENELOR 


1. Monitorizarea progresului 
şcolar pe parcursul. procesului de 
instruire. Elevul primeşte informaţii 
privind stadiul pe care l-a atins în 
realizarea obiectivelor educaţionale, 
precum şi informaţii despre erorile şi 
dificultăţile sale de învăţare. Feed- 
back-ul obţinut de profesor sprijină 
orientarea activităţilor de instruire în 
conformitate cu necesităţile elevilor. 


Rîndurile de față sînt note de 
lectură, făcute pe marginea unor lucrări 
ce abordează o temă de larg interes 
pentru învăţămînt. Sinteza sperăm să fie 
utilă profesorilor de limba şi literatura 
română şi să contribuie la perfec- 
ționarea evaluării rezultatelor şcolare. 

Monitorizarea progreselor şcolare se 
realizează prin intermediul evaluării 
formative. 

2. Diagnoza rezultatelor şco- 
lare. Gronlund (1981, p. 28) apreciază 
că, dacă erorile şi dificultăţile de 
învăţare persistă după monitorizare, 
atunci un program de recuperare 
detaliat şi individualizat va fi elaborat. 
În termeni medicali, monitorizarea 
oferă un prim ajutor pacientului/ 
elevului pentru problemele sale, iar 
diagnoza tratează problemele nere- 
zolvate. Este utilizată aceeaşi 
strategie de evaluare formativă. 

3. Certificarea nivelului de 
cunoştinţe şi a capacităţii la sfîrşitul 
unei perioade lungi de instruire: an 
şcolar, ciclu de învăţămînt, învăţămînt 
obligatoriu ş. a. Certificarea rezul- 
tatelor şcoiare se desfăşoară, cu 
precădere, în cadrul examenelor. Ca 
strategie este utilizată evaluarea 
sumativă. 

4. Selecţia elevilor pentru o 
treaptă superioară de învăţămînt sau 
pentru un program particular de 
instruire: gimnaziu, liceu, învăţămînt 
superior, cursuri speciale în domenii 
artistice, muzicale, perfecţionare în 
cadrul loturilor olimpice şcolare. 
Accesul în aceste trepte de învă- 
tămînt şi la programe se face prin: 
examene/ concursuri, teste de apti- 
tudini specifice, olimpiade şcolare. 

5. Prognoza performanţelor 
viitoare aie elevilor. Deşi foarte utile, 
concluziile cu caracter prognostic 
trebuie formulate cu grijă. Metoda de 
evaluare pentru realizarea prognozei 
este atît criterială, cît şi normativă. 

6. Orientarea şcolară şi 
profesională a elevilor. Informaţiile 
obţinute prin diverse metode şi tehnici 
de evaluare sunt utilizate pentru 
îndeplinirea acestui scop. Consilierea 
echilibrată a elevilor de către profesori 
şi părinţi ar contribui la minimizarea 
eşecurilor şcolare şi la alegerea 
viitoarei profesii/ cariere. 

7. Motivarea elevilor pentru o 
activitate de învăţare şi pentru 
realizarea unei sarcini. Un efori 
continuu şi echilibrat îndreptat către 
activităţile de învăţare, o atitudine 
pozitivă faţă de realizarea sarcinilor 
şcolare sunt obţinute şi prin desfă- 

şurarea eficientă a acţiunilor evalua- 
tive. 


ill. COMPONENTELE EVALUĂRII 


Evaluarea implică trei com- 
ponente: 

a) controlul (verifi carea 

b) aprecierea; 

c) notarea. 

Controiui oferă profesorului 
posibilitatea de a stabili volumul şi 
calitatea cunoştinţelor teoretice şi 
practice dobîndite de elev. 

Aprecierea asigură estimarea 
(evidenţierea) valorii, nivelului şi 
performanţelor cunoştinţelor acumu- 
late de elev. 

Notarea realizează măsurarea şi 
validarea rezultatelor pregătirii elevului 
şi se obiectivează prin anumite semne 
convenţionale, denumite note. 


IV. FUNCŢIILE EVALUĂRII 


Conceperea şi formularea fun- 
cţiilor evaluării diferă de la autor la 
autor. 

I.BONTAŞ, autorul manualului 
Pedagogie, ed. III, editura ALL, 
Bucureşti, 1996, distinge următoarele 
funcţii ale evaluării: 

a) educativă; 

b) selectivă şi competițională; 

c) diagnostică şi prognostică; 

. d) cibernetică sau de feedback; 

e) social-economică. 

Funcţia educativă urmăreşte 
stimularea, dinamizarea obţinerii de 
performanţe superioare; necesită 
conştientizarea rezultatelor evaluării 
în situaţiile succesului, insuccesului, 
al mediocrităţii şcolare. 

Funcţia selectivă este funcţia 
de competiţie care asigură ierarhizarea 
şi clasificarea elevilor sub raport 
valoric şi al performanţelor în cadrul 
grupului studios. 

Funcţia diagnostică eviden- 
țiază nivelul, performanţele elevului la 
un moment dat: 

— trimestru; 

— semestru; 

— an şcolar. 

Funcţia prognostică — pe 
baza analizei datelor oferite de 
diagnoză — prevede valoarea, nivelul 


şi i performanțele ce ar ia să le 


obțină elevul în etapa următoare de 
pregătire. 

Functia cibernetică sau de 
feedback (de reglaj şi autoreglaj). 
Profesorul primeşte continuu informatii 
despre eficiența programului său de 
instruire. El poate continua sau 
modifica programul în funcție de 
rezultatele obținute, feedback-ul avînd 
rolul de reglare a activităţii de predare. 

Funcţia social-economică 
evidenţiază eficienţa învăţămîntului în 
plan macro-socio-economic. . 

Din manualul Pedagogie de 
C. Cucoş vom desprinde următoarele 
funcţii: 

— de constatare, dacă o acti- 
vitate instructivă s-a derulat ori a avut 
loc în condiţii optime, o cunoştinţă a 
fost asimilată, o deprindere a fost 
achiziționată; 

— de informare a societăţii, 
prin diferite mijloace, privind stadiul 
şi evoluţia pregătirii populaţiei şcolare; 

— de diagnosticare a cauzelor 
care au condus la o siabă pregătire şi 
la o eficienţă scăzută a acţiunilor edu- 
cative; 

— de pronosticare a nevoilor 
şi disponibilităţilor viitoare ale elevilor 
sau ale instituţiilor de învăţămînt; 

— de decizie asupra poziţiei 
sau integrării unui elev într-o ierahie, 
într-o formă sau într-un nivel al 
pregătirii sale; 

— pedagogică, în perspectiva 
elevului (stimulativă, de întărire a 
rezultatelor, de formare a unor abilităţi, 
de conştientizare a posibilităţilor de 
orientare şcolară şi profesională) şi în 
perspectiva procesului de instruire 
(pentru a şti ce a făcut şi ce are de 
realizat în continuare). 

lar specialistul în domeniu 
N. Stoica propune următoarea cla- 
sificare a funcţiilor evaluării: 

— funcţia diagnostică; 

— funcţia prognostică; 

— funcţia certificativă; 

— funcţia motivaţională; 

— funcţia de regiare a acti- 
vităţilor de instruire. 


V. FORME, TIPURI DE EVALUARE 


Clasificarea formelor de eva- 

denţă de acestea vom înregistra: 

a) forme de evaluare determi- 
nate de perioada de studiu; 

b) tipuri de evaluare ce ţin de 
cantitatea de informaţie şi experienţă 
incorporabilă de către elev. 

c) forme de evaluare determi- 
nate de procedeele de efectuare. 

a) Formele de evaluare deter- 
minate de perioada de studiu: 

— evaluarea inițială; 

— evaluarea curentă (de pro- 
gres); 

— evaluarea periodică (inter- 
mediară); 

— evaluarea finală. 

Evaluarea iniţială are ca obiect 
diagnosticarea nivelului de pregătire 
a elevilor la începutul anului, la 
începutul predării unei discipline; a 
unui capitol, pentru a cunoaşte de 
unde se porneşte, ce mai trebuie 
perfecţionat. 

Evaluarea curentă (continuă, 
de progres) are ca obiect asigurarea 
pregătirii sistematice şi continue 
pentru realizarea feedback-ului pas cu 
pas. 

Evaluarea periodică are ca 
obiective verificarea gradului de 
restructurare a materiei în module 
informaţionale mai mari şi realizarea 
feedback-ului corespunzător. 

Evaluarea finală (de încheiere, 
de bilanţ) are ca obiect verificarea 
structurării în sisteme informaţionale 
a capacităţii de sinteză privind 
cunoaşterea întregii materii de studiu. 

b) Tipurile de evaluare ce ţin 
de cantitatea de informaţie şi 
experienţă: 

— evaluarea parţială; 

— evaluarea globală. 

Evaluarea parţială verifică 
elementele cognitive (sau comporia- 
mentale) secvențiale prin: 

— ascultarea curentă; 

— extemporale; 

— probe practi ce curente. 

Evaluarea giobală vizează 
(presupune) o cantitate de cunoştinţe 
şi deprinderi mari şi se realizează prin 
examene şi concursuri. 

Notă: Prin intermediul acestor 
două criterii se poate ajunge la o altă 
clasificare, devenită tradițională: 


Ware m do anumite criterii. În dak 

— evaluarea sumativă; 

— evaluarea formativă, termeni 
utilizaţi frecvent în ultimul timp. 

c) Formele de evaluare deter- 
minate de- procedeele de efectuare: 

— evaluarea orală (ascultare 
orală); 

— evaluarea scrisă; 

— evaluarea practică (de labo- 
rator); 

— evaluarea sub formă de 
examene; 

— concursurile-examene de 
selecţie a valorilor. 


DE LA OBIECTIVELE 
DE REFERINTA LA OBIECTIVELE 
DE EVALUARE 


Ce ştim despre obiective? 
Obiectivul, în didactică, nu se 
confundă. cu. scapul, care vizează 
evoluţii şi schimburi mai extinse din 
punct de vedere cognitiv, afectiv, 
comportamental. Obiectivele au în 
vedere achiziţii concrete, care pot fi 
detectate şi observate în mod direct; 
obiectivele sînt un scop concret, o 
țintă concretă, un ţel, ceea ce 
urmăreşte să fie realizat concret. 

lerarhizarea obiectivelor la 
discipiină: 

— obiective generale; 

— obiective de referinţă (spe- 
cifice); 

— obiective operaţionale; 

— obiective de evaluare. 

Obiectivele generale sînt fixa- 
te în “Curriculum-ul de bază”, cele de 
referinţă — în “Curriculum-ul disci- 
plinar”. Obiectivele operaţionale 
urmează a fi formulate de profesor în 
baza celor de referinţă şi realizate la 
clasă zi de- zi, oră de oră. 

Nu există o unanimitate de păreri 
în ceea ce priveşte definirea obiecti- 
velor de evaluare. Din acest motiv se 
va adopta următoarea definiţie: 
obiective de evaluare = obiective 
operaţionale. 

Atenţie! Există totuşi o deose- 
bire. Obiectivele de evaluare sînt mai 
măsurabile, mai concrete decît cele 
operaţionale. şi urmăresc verificarea 
a trei lucruri: 

— comportamentul pe care 
elevul trebuie să-i demonstreze (Ce); 

— în ce condiţii se produce 
acest comportament (Cum); | 
— nivelul de performanţă sau 
criteriul de reuşită (Cît). 
De exemplu: 
Obiectiv operaţional 
Elevul trebuie să distingă neolo- 
gismele în textul dat. 
Obiectiv de evaluare 
Elevul trebuie să selecteze (Ce) 
dintr-un text audiat în lectura (Cum) 
profesorului cinci neologisme (Cît). 


ITEMII 


|temii reprezintă elementele 
componente ale unui instrument de 
evaluare (ale testului) şi pot fi: simple 
întrebări, un enunţ urmat de o între- 
bare, exerciţii şi probleme, întrebări 
structurate, eseuri. 

ltemii se împart în următoarele 
categorii şi subcategorii: 

1. itemi obiectivi 

— itemi cu alegere duală; 

— itemi cu alegere multiplă; 

— itemi de tip pereche. 


2. itemi semiobiectivi 

— itemi cu răspuns scurt; 

— întrebări structurate. 

3. itemi cu răspuns deschis 

— itemi de tip rezolvare de 
probleme; 

— eseu structurat; 

— eseu nestructurat. 

1. itemi obiectivi 

itemii cu alegere duală oferă 
elevilor posibilitatea să aleagă răs- 
punsul corect din două variante: 
adevărat — fals, da — nu, corect — 
incorect, fapt — opinie. 

Exemplu: 

Da. Nu. Atributul 
determină un verb. 

ltemii de tip pereche solicită 
elevilor stabilirea unor corespondențe 
între informaţiile distribuite pe două 
coloane. Informaţiile din prima coloană 
se numesc premise, iar cele din cea 
de-a doua coloană reprezintă răs- 
punsurile. 

Obiectiv: Elevul va fi capabil să 
identifice, dintr-o listă de figuri de stil, 
cel puţin trei exemple corecte. 


itemi cu alegere multiplă (cel 
mai utilizat tip de itemi). ltemii cu 
alegere multiplă sînt formaţi dintr-un 
enunţ numit premisă, urmat de un 
număr de opţiuni, din care elevul 
trebuie să aleagă răspunsul corect, 
numit cheie. Răspunsurile greşite se 
numesc distractori. 

Exemplu: 

Propoziţiile subordonate atributive 
pot apărea după: 


a) verbe, adjective, adverbe; 

b) adjective, interjecţii, verbe; 

c) verbe, adverbe; 

d) substantive, pronume, nu- 
merale. 


2. ltemi semiobiectivi 

itemi cu răspuns scurt 

Elevilor li se cere să adauge 
cuvîntul sau cuvintele care lipsesc 
dintr-o definiţie, regulă etc. sau li se 

prezintă un text incomplet şi li se cere 
să scrie o propoziție de introducere 
sau de concluzie, sau li se dă un text 
şi li se cere să corecteze punctuaţia 
sau să reordoneze diferite informaţii. 

Exemplu: 

Care sînt părţile secundare de 
propoziţie? Răspuns printr-o propoziţie 
incompletă: Complementul, atributul. 

itemi — întrebări structurate 

O întrebare structurată este 
alcătuită din mai multe subîntrebări, 
care pot fi atît de tip obiectiv cît şi 
semiobiectiv. Întrebarea trebuie să 
ceară, la început, răspunsuri simple, 
dificultatea acestora crescînd spre 
sfîrşit. Între întrebări se vor lăsa spaţii 
libere, în care se vor plasa răs- 
punsurile. 


Exemplu: 
Genurile şi speciile literare 
1. Genurile si speciile literare sînt: 


5. Care sînt caracteristicile genului 
epic şi care sînt trăsăturile genului liric? 

6. Care genuri şi specii literare au 
fost cultivate de scriitorii români? 

7. Aduceţi cîte trei exemple din 
literatura română pentru fiecare gen 
literar. 

3. ltemi cu răspuns deschis 

ltemi tip rezolvare de pro- 
bleme 

Sînt caracteristici mai mult 
pentru matematică. 

ltemi de tip eseu 

Această tehnică de evaluare îi 
cere elevului să realizeze un răspuns 
liber şi în-acest caz el rezolvă un eseu 
nestructurat sau un răspuns în 
conformitate cu un set de cerinţe şi 
atunci el răspunde la întrebările unui 
eseu structurat. 

a) Exemplu de eseu nestruc- 
turat. 

Obiectiv: Elevul va fi capabil să 
comenteze coerent semnificaţia tablou- 
lui horei din romanul lon de L. Rebreanu. 


Enunţ: Comentaţi, în maximum 15 
enunţuri, tabloul horei din romanul lon 
de L. Rebreanu. 

b) Eseu structurat 

Obiectiv: Elevul va fi capabil să 
opereze concret cu concepte critice şi 
teoretice, construind propriul său discurs 
despre opera unui scriitor studiat. 

Enunţ: Pornind de la afirmaţia lui 
G. Călinescu: “Eminescu izbuteşte acest 
lucru paradoxal, să placă omului simplu 
printr-o concepţie ingenuă şi ele- 
mentară, înscriindu-se cu această 
ipostază folclorului naţional, şi să tulbure 
pe omul rafinat de pretutindeni prin 
complicaţia coloarei şi a formei şi prin 
străfundurile filosofice”, realizaţi un 
eseu-demonstraţie pe tema Emines- 
cu—poet naţional şi universal. 

Organizaţi-vă eseul, urmărind: 

— delimitarea clară a conceptelor 
de “național” şi “universal”; 

— opţiunea pentru o anumită 
“teză” a demonstraţiei voastre (care se 
referă la relaţia dintre cele două con- 
cepte); 

— stabilirea unui titlu reprezentativ 
pentru eseul vostru, în concordanţă cu 
demonstraţia pe care o faceţi; 

— susţinerea fiecărei afirmaţii 
“importante” pe care o faceţi cu frag- 
mente din proza şi din poeziile emi- 
nesciene; 

— structurarea demonstraţiei 
voastre pe domeniile: 

— arta poetică; 

— universul artistic (teme, motive, 
concepte lirice, particularităţi artistice); 

— limbajul poetic. 

Puteţi folosi în demonstraţia 
voastră repere critice cunoscute, cum 
sînt analiza lui T. Maiorescu din arti- 
colele Direcţia nouă (1872) şi Emi- 
nescu şi poeziile lui (1889) sau argu- 


'mentarea din Opera lui M. Eminescu 


de G. Călinescu. 

LIMEA ROMÂNĂ ÎN 
LICEUL. REGIONAL 
DIN CHIŞINĂU 
(1833 — 1917) 


La 12 septembrie 1833, după o 
pregătire de patru ani (demersuri şi 
corespondenţă), la Chişinău se des- 
chide liceu! regional pe baza Regula- 
mentului şcolar de la 1828. Aproape 
o jumătate de veac aceasta a fost 
unica instituţie laică de învăţămînt 
mediu din Basarabia. Aici au studiat 
viitorii renumiţi savanţi, jurişti, medici, 
literați, profesori, înalţi demnitari de 
stat ş. a. (L. Casso, N. N. Alexandri, 
P. Sinadino, |. Doncev, B. P. Hasdeu, 
Z. Arbore, St. Gonata, Gh. Gore, D. 
Crăciunescu, T. Ciorbă, S. Lazo etc.). 

Necesitatea deschiderii acestei 
şcoli era dictată de condiţii obiective: 
'de la 1828 funcționau la Chişinău, 
Bender, Bălţi, Ismail, Hotin şi Akker- 
man! şcoli ţinutale, iar absolvenţii 
acestora nu aveau nici o posibilitate 
de a-şi continua studiile preuniver- 
sitare. 

Aici este oportun să amintim 
încă o cauză, sugerată de N. Laşkov. 
După el, motivarea deschiderii de şcoli 
în Basarabia era alta: “in regiunea ali- 
pită nu existau şcoii“. Guvernul turc, 
sub stăpînirea căruia Moldova şi Vala- 
hia s-au aflat cîteva secole, nu era 
preocupat de alfabetizarea popoare- 
lor subjugate. Pe de altă parte, şi dom- 
nitorii Principatelor, în mare parte 
fanarioți, deşi din cînd în cînd deschi- 
deau şcoli greceşti, totuşi, aproape 
întotdeauna o făceau cu scopul de a 
eleniza-(subl. n. c.) populaţia locală 
moldovenească?. 


*Opinie exagerată: Vezi Şt. 
Ciobanu. Cultura Românească în Basa- 
rabia sub stăpînirea rusă, Chişinău, 
1923, p. 31 — 33. 


Aşadar, scopul deschiderii de 
şcoli în Basarabia anexată după 1812 
urma să fie altul, favorabil "populaţiei 
locale moldoveneşti”. i 

La început statele de profesori 
ale liceului regional au fost completate 
cu cele mai bune cadre didactice din 
şcolile ţinutale, care doreau să se 
angajeze la liceu, dar şi cu profesori 
invitaţi din alte licee din Rusia. Mulţi 
dintre aceştia aveau studii universita- 
re; astfel profesorul de matematică 
Tihomirov avea titlul de doctor în 
medicină, iar predarea limbilor străine 
era încredinţată unor pedagogi cu 
experienţă, purtători nativi ai respecti- 
velor idiomuri. 

În 1834, primul an de existenţă 
a liceului, au fost înscrişi 42 de elevi 
în trei clase, completate cu absolvenţi 
şi elevi ai şcolilor judeţene:. 

Chiar în cererile pretendenţilor la 
înscriere în liceu“ atestăm un fapt 
important: această şcoală laică a fost 
deschisă pentru funcţionarii ruşi veniţi 
în Basarabia după 1812. Deşi e abia 
anul 1832**, şi încă nu este instituit ter- 
menul de şapte ani (1835 — 1842) de 
primire a cererilor în limba “moldo- 
venească”:, în dosarul sus-numit nu 
am găsit nici o cerere în româneşte. 

Liceul a fost organizat, după cum 
spuneam, conform Regulamentului 
şcolar de la 1828, avînd un curs de 
studii de şapte ani. Se deosebea, 
totuşi, de alte licee din imperiul Rus, 
deoarece planul de studii, în afară de 
obiectele prevăzute de statui, a fost 
puţin modificat la propunerea autori- 
tăţilor locale, fiind incluse şi alte 
obiecte. La liceul din Chişinău se stu- 
dia: religia, limbile rusă şi slavonă, 
fizica şi geografia, matematica, istoria 
universală şi istoria Rusiei, geografia, 
limba germană, limba franceză, cali- 
grafia, desenul liniar şi desenul artis- 
tic (obiecte generale); legislaţia rusă, 
limba latină, limba greacă (obiecte 
speciale). 

Necesităţile locale ale Basa- 
rabiei cereau ca în liceu să fie pre- 
date limbile “moldovenească” şi grea- 
că în Basarabia locuiau mulţi greci. 


** Nota bene! Se întîlnesc cereri 
semnate la 21 septembrie 1831 sau 22 
aprilie 1829. 

“Printre aceştia se numărau mulţi emi- 
granţi de care guvernul țarist ţinea 
cont în mod deosebit”. 

Limba română s-a introdus în 
1835, ca disciplină obligatorie. Pro- 
fesor de română a fost numit Gavriil 
Bilevici, absolvent al şcolii normale 
superioare din Cernăuţi, fost profesor 
de română la şcoala ţinutală din Bălţi, 
apoi profesor de română la şcoala 
ţinutală din Chişinăut. Gavriil Bilevici 
predă limba română la liceul regional 
pînă în 1847. Din 1847 pînă în 1853 
profesor de română este fiul acestuia, 
Gheorghe Bilevici. 

Aproape că nu s-au păstrat infor- 
maţii despre felul cum s-a predat limba 
română la liceul regional din Chişinău 
de către cei doi profesori Bilevici. Am 
atestat doar o succintă dare de seamă 
ce cuprinde “notele elevilor cl. i, H, 
il, IV la purtare, capacităţi şi sîrguinţă 
de la 10 februarie pînă la 1 martie 
1835», 

S-a spus că la început limba 
română era o disciplină obligatorie”. 
O dată cu creşterea numărului de 
elevi, după şapte ani de la deschidere, 
adică în 1840, fiecare clasă din cele 
trei inferioare a fost împărţită în două 
secţii (clase) paralele. În 1850 în felul 
acesta a fost împărţită şi clasa IV. 
Conform “Repartizării lecţiilor la liceul 
regional pe ore”, aprobate de către 
epitropul circumscripţiei de învăţămînt 
Odesa la 23 martie 1850, limba 
“moldovenească” nu se preda în cele 
patru clase de bază, ci numai în 
clasele paralele: cl. 1 — 3 ore; cl. II 
— 3 ore, cl. IH — 3 ore; cl. IV — 3 
ore. În clasele V, VI şi VII limba 
“moldo-venească” era inclusă (se 
preda) paralel cu limba germană, 
respectiv: ci. V — 2 ore (germana o 
oră în plus); cl. VI — 1 oră (germana 
2 ore în plus); cl. VI —- 1 oră (germana 
2 ore în plus). 


* N.B.! Considerăm arbitrară 
această afirmaţie, deoarece în dosarul 
3, registrul 125, fondul 1862 se păstrea- 
ză şi atestatele de absolvire a liceului, 
promoţia 1842 —1843, din care aflăm 
că nu toţi elevii au studiat limba română. 
În dreptul disciplinei respective la unii 
absolvenţi este scris: “n-a studiat” sau 
“n-a fost examinat”. 


Din 1853 pînă în 1866 la liceul 
regional a predat limba română loan 
Doncev, absolvent al liceului, promo- 
ţia 1839, care este menţionat în darea 
de seamă a liceului ca fiind printre 
“elevii care au obţinut succese remar- 
cabile ia învăţătură avînd o compor- 
tare excelentă”!!. |. Doncev a predat 
limba română mai întîi la şcoala tinu- 
tală din Chişinău, apoi la liceul regional. 
Dacă ne putem face o idee despre 
predarea limbii române de către |. Don- 
cev la şcoala ţinutală, deoarece s-au 
păstrat registrele de clasă cu notițele 
de la fiece lecţie, apoi despre preda- 
rea limbii române la liceu de către 
acelaşi Doncev putem afla numai în 
mod indirect, fiindcă în documentele 
de arhivă nu am atestat nici o pro- 
gramă la limba română alcătuită de 
acest profesor. Dispunem însă de alte 
materiale. 

intr-un raport din 1862 adresat 
directorului şcolilor din Basarabia |. Don- 
cev scria: “Nu există nici un fel de 
manuale pentru predarea limbii româ- 
ne în liceul din Chişinău”. Fiind un 
bun cunoscător al limbii române şi al 
literaturii de peste Prut, el era la curent 
cu gramaticile apărute acolo, deşi le 
considera “nesatisfăcătoare, că nici 
pe departe nu-şi ating scopul ca 
manuale şcolare” *. 

În timpul lecţiilor I. Doncev folo- 
sea fişe elaborate din timp, cu texte 
din Alecsandri, Donici, Bolintineanu, 
Asachi ş. a., pe care le împărțea ele- 
vilor. “Notiţele şi însemnările gra- 
maticale, pe care le împărţeam, de 
regulă, elevilor din primele patru ciase 
ale liceului, astăzi sunt adunate şi 
sistematizate de mine într-o carte, 
destinată predării limbii române noi şi 
vechi în şcolile inferioare şi primele 
patru clase gimnaziale”", scria el în 
aceiaşi raport. 

Din prefața la Cursul primitiv 
de limba română, editat în 1865, 
aflăm că selecţia textelor (articolelor) 
in-cluse în manualul de limba română 
i-a fost sugerată de “experienţa zilnică 
(de la lecţii) din cele patru clase ale 
liceului”, experienţă care îi dicta cum 
să stimuleze activitatea elevilor în 
procesul predării. Doncev îi antrena 
pe elevi nu numai în alegerea textelor 
pentru traducere, ci şi în explicarea 

momentelor neînţelese de toţi sau în 
rectificarea greşelilor, care se făcea 
“totdeauna cu participarea întregii 
clase, analizînd în mod conştient şi 
cu convingere tot ce ţinea de forma 
gramaticală şi filologie”*. 

Folosea acest principiu atît cît 
considera necesar, “pentru a-i face pe 
elevi să îndrăgească lecţiile, ca să 
obţinem, după cum spunea el, totdea- 
una rezultatele dorite”. Din lipsa ma- 
nualelor elevii efectuau o muncă dub- 
lă: permanent erau nevoiți să con- 
specteze, să ia notițe “cu cea mai 
mare acuratețe şi veridicitate!” 7. 

|. Doncev îşi dădea destul de 
bine seama că limba română din 
Principatele unite era mai evoluată 
decît cea din Basarabia şi considera 
că era de datoria tuturor basarabenilor 
să o studieze şi să o cunoască. Mai 
ales după spectacolele de binefacere 
de la Chişinău ale trupei lui Teodorini, 
venită de la laşi, spectacole de mare 
succes, care “i-au convins pe basa- 
rabeni că şi în limba română sunt mul- 
te lucruri interesante, naţional atrăgă- 
toare, şi de aceea studierea limbii ro- 
mâne a devenit pentru mulţi un obiect 
curios, iar pentru înşişi românii (de 
aici) — unul chiar necesar, fiindcă 
ultimii au avut frumoasa ocazie să se 
convingă că pentru a înţelege şi a fi 
captivat de frumuseţea şi reuşitele 
literare ale limbii tale naţionale, e 
necesar să-i studiezi în mod clar toate 
modificările şi perfecţionările ei actu- 
ale; în mod contrar, aşa cum au recu- 
noscut şi mulţi dintre domnii români, 
nu numai că o înţeleg cu greu, dar 
aproape că nici nu-şi recunosc limba 
lor maternă, atît de mult a evoluat în 
plan filologic şi literar'*. 

Pornind dela această idee, |. Don- 
cev, deşi se trăgea dintr-o familie 
mixtă (tată bulgar, după cum susţine 
un document al epocii'?, care contra- 
zice afirmaţia lui Şt. Ciobanu în acea- 
stă privință”), ajunge să-şi cunoască 
în profunzime limba maternă, să o 
predea după metodele progresiste ale 
pedagogiei “ruse şi europene din anii 
'60 ai secolului XIX”2", şi să scrie cel 
mai profund şi accesibil manual de 
limbă română din Basarabia acelor 
vremuri. |. Doncev spunea că regulile 
ortografice ale limbii române sunt încă 


în perioada de constituire, fapt remar- 
cat în Prefaţă: “consider de datoria 
mea că nu e nimic mai dificil, decît să 
propui o metodă şi un manual pentru 
studierea unui obiect în care sunt încă 
atîtea reguli gramaticale şi filologice 
discutabile şi necristalizate”?. 

|. Doncev e cel dintii pedagog 
şi autor de manuale din Basarabia care 
utilizează alfabetul latin. A folosit şi 
alfabetul “vechi” — mixt, slavo-iatin, 
care, după el, continua să fie alfabetul 
literaturii bisericeşti. Scopul urmărit de 
Doncev era ca tineretul basarabean 
să studieze limba maternă nu numai 
în starea ei evoluată, dar să cunoască 
şi etapele prin care a trecut limba 
română în evoluţia ei. 

|. Doncev era membru al Comisi- 
ei de atestare a profesorilor de limbă 


română de pe lîngă liceul regional din 


Chişinău. Era unicul cadru didactic cu 
titlu de profesor inferior din liceu (şi 
respectiv, cu cel mai mic salariu). Din 
1863, cînd încheie lucrul asupra manu- 
alelor sale, Doncev începe şi lupta 
pentru a obţine un loc mai onorabil 
disciplinei “limba română” în programul 
de studii al liceului. 

După cum am mai spus, pînă la 
1863 limba română în liceu se preda 
numai în cele patru clase paralele (nu 
şi în cele de bază!), iar în clasele 
superioare: V, VI, VII — numai paralel 
cu limba germană. Adică era lăsată 
la discreţia elevilor alegerea uneia 
dintre cele două limbi pentru studiere. 
Dar întrucît pentru înscrierea la univer- 
sitate se cerea cunoaşterea limbii 
germane, evident că numărul dorito- 
rilor de a studia româna nu era prea 
mare. Şi în aceste condiţii limba româ- 
nă continua să se mai considere dis- 
ciplină obligatorie în liceu! 

La şedinţa din 10 august 1863 a 
Consiliului profesoral al liceului epi- 
tropul circumscripţiei de învăţămînt 
Odesa a propus să fie lichidată acea 
incomoditate (predarea paralelă a 
limbii române şi a limbii germane), deoa- 
rece elevii care nu studiază germana 
întîmpină dificultăţi în înscrierea la 
universitate, urmînd să intervină pe 
lîngă minister ca să obţină pentru stu- 
dierea limbii “moldoveneşti” în cel mai 
rău caz, cîte două ore pe săptămînă 
în fiecare din cele 7 clase. lar preda- 

rea limbilor germană şi greacă să se 
stabilească paralel pentru doritorii 
uneia din aceste două limbi?. 
Această propunere este luată în 
discuţie la aceeaşi şedinţă. Consiliul 
recunoaşte că predarea paralelă a 
limbilor română şi germană creează 
incomodităţi celor ce studiază româna 


şi vor să se înscrie la universitate, dar 


în acelaşitimp nu acceptă ca predarea 
limbilor română şi greacă să se efec- 
tueze paralel, deoarece s-ar crea ace- 
eaşi dificultate la înscrierea liberă a 
elevilor ia universitate. De aceea Con- 
siliul profesoral “găseşte necesar ca 
limba germană să fie o disciplină obli- 
gatorie pentru toţi elevii liceului. Cît 
priveşte predarea limbii “moldoveneşti” 
în mod obligatoriu tuturor elevilor 
liceului, deşi cunoaşterea acesteia e 
necesară nu numai băştinaşilor, dar 
şi altor locuitori veniţi în Basarabia la 
trai permanent, Consiliul profesoral nu 
o poate accepta, deoarece marea 
majoritate a elevilor liceului o consti- 
tuie persoanele care nu au nici o tan- 
genţă (subl. n.) cu Basarabia (nu sem 
He CBA3aHHbie c beccapa6neă )... În 
sfîrşit, această măsură ar complica 
foarte mult transferarea elevilor din 
alte licee în liceul din Chişinău; lor li 
se va cere cunoaşterea limbii "moldo- 
veneşti” pe care nu au studiat-o”2. 

Astfel, la acea şedinţă din 10 
august 1863 limba română nu e decla- 
rată disciplină obligatorie, aceasta fă- 
cîndu-se în favoarea limbii germane. 
Şi ca urmare, Consiliul profesoral sta- 
bileşte predarea românei paralel cu 
greaca. 

Profesorul de limbă română loan 
Doncev găseşte că cele 11 ore, rezer- 
vate limbii greceşti, sunt insuficiente 
pentru limba română. Atunci Consiliul 
propune să fie mărit numărul de ore 
la limba română în clasele inferioare: 
II şi III în urma substituirii lecţiei de 
caligrafie prin cea de română. Astfel 
numărul orelor de română urma să 
constituie 13 ore, repartizate în felul 
următor: 2 ore în cl. |; 3 ore în cl. Il; 3 
ore în cl. |||; 2 ore în cl. IV şi cîte o 
oră în clasele superioare (V, VI, VIE. 
Această măsură a fost acceptată de 
Consiliul profesoral, însă profesorul 
Doncev a tinut să-i expună epitropului 
circumscripţiei de învăţămînt părerea 


sa personală în această chestiune“. 

În orarul lecţiilor pentru anul de 
studii 1864 — 1865 limbii române îi 
sunt rezervate 14 ore, cîte 2 ore pe 
săptămînă în fiecare clasă%. Dar 
întrucît în clasele VI şi VII nu s-au 
găsit doritori de a studia acest obiect, 
au rămas doar 10 ore de limba “moldo- 
venească” pe săptămînă în liceu”. 

În iulie 1864 la Odesa se con- 
voacă Congresul pedagogilor circum- 
scripţiei de învăţămînt. Liceul din 
Chişinău este reprezentat de trei profe- 
sori: Kemriţ, Bojovski şi lanovski. 
Printre chestiunile discutate a fost 
cea a reformei şcolare conform noului 
regulament de la 1864 şi a programelor 
de învăţămînt. 

La rîndul său, Consiliul profeso- 
ral al liceului din Chişinău în şedinţa 
sa de la 8 mai 1865 ia în dezbatere 
ordinul Ministerului Instrucțiunii Publi- 
ce referitor la reorganizarea liceului 
regional în liceu clasic, cu o singură 
limbă clasică — latina, şi schimbările 
care au intervenit în planul de studii o 
dată cu mărirea numărului de ore la 
latină. Tot atunci este reluată şi ches- 
tiunea veche — limba română, deoa- 
rece noul regulament şcolar nu pre- 
vedea predarea acestei limbi, iar 
autorităţile locale stăteau la dubiu: să 
fie continuată sau nu predarea acestei 
discipline la liceu? Consiliul profesoral 
a recunoscut că “din considerente lo- 
cale predarea limbii “moldoveneşti” la 
liceul din Chişinău este necesară atît 
viitorilor funcţionari, cît şi învăţătorilor 
de la şcolile elementare pentru popor. 
Dar numărul săptămînal al lecţiilor 
ajunge la 27 de ore şi fără cele de 
limba “moldovenească”. Şi dacă s-ar 
mai adăuga cîte 2 ore de limba “mol- 
dovenească” în fiecare clasă, după 
cum se presupune, apoi numărul 
săptămînal de ore ar fi de 29 în fiecare 
clasă. Prin urmare, ar fi o foarte mare 
povară pentru elevi”%. 

Unii profesori au propus să fie 
micşorat numărul orelor de limba ro- 
mână în jumătate, adică să rămînă 
cîte o oră în fiecare clasă. lar profeso- 
rul de matematică Belousov “a venit cu 
o opinie specială care se anexează”. 

Tot în 1865 la una din şedinţele 


* Nu o cunoaştem. 


148 


Consiliului profesoral au fost discutate | 


şi aprobate programele şcolare. A fost 
aprobată şi programa la limba română, 
prezentată de profesorul |. Doncev, 
dar Consiliul a considerat “imposibilă 
oferirea pentru acest obiect a acelui 
număr de ore pe care-l cere profesorul 
Doncev, ba chiar nici nu vede în acest 
caz o necesiiate stringentă. Consiliul 
crede că sunt absolut suficiente cîte 
2 ore pe săptămînă în fiecare clasă 
şi ca această disciplină să rămînă 
cum a fost pînă acum — neobligato- 
rie”2. 

În acea perioadă profesorul Don- 
cev era în aşteptarea apariţiei de sub 
tipar a manualului său de limba ro- 
mână şi, probabil, alcătuise şi o pro- 
gramă adecvată, pe care o prezentase 
Consiliului spre aprobare. Cu regret, 
aceasta lipseşte din dosar. La cele- 
laite discipline studiate la liceu: limba 
rusă, istorie, matematică etc. progra- 
mele de învăţămînt s-au păstrat. 

La 23 octombrie 1865 ziarul 
“BeccapaGckue oGnacTHble Bego- 
MocTu”, la rubrica “Noutăţi biblio- 
grafice”, anunţă punerea în vinzare a 
cărţilor lui Doncev Curs primitiv de 
limbă rumână şi Abecedă rumână, 
făcîndu-li-se concomitent şi o prezen- 
tare amplă, în care, printre altele se 
menţionează că “acesta (“Cursul 
primitiv ...”, subl. n.) este primul 
îndrumar pentru studierea limbii “mol- 
doveneşti”, compus în mod sistema- 
tic, deosebit de conştiincios şi clar, 
căruia de mult i se simţea lipsa, cel 
puţin în Basarabia, unde locuiesc mai 
muit de jumătate de milion de abori- 
geni, care vorbesc graiul local moldo- 
venesc”%, 

lar la 5 noiembrie 1865 Consiliul 
profesoral al liceului audiază rezoluția 
epitropului despre aceea că “limba 
“moldovenească” se introduce în liceul 
din Chişinău în calitate de experiment, 
cu 14 ore pe săptămînă. Consiliul, 
concordînd cu timpul liber în afara lec- 
ţiilor, a alcătuit pentru limba “moldove- 
nească” un orar special“. 

“La şedinţa aceluiaşi Consiliu 
profesoral de la 29 noiembrie 1865 
este reluată problema limbii române.al- 
cătuindu-se un alt orar la acest obiect 


* Lipseşte în dosarul consultat. 


“ de studiu; stabilind după-amiază nu 4 


Limba Romåuä 


ore, cum fusese anterior, ci 8 ore, cu 
justificarea că “La alcătuirea acestui 
orar au fost luate în consideraţie urmă- 
toarele împrejurări: 

1) elevii nu trebuie să aibă mai 
mult de cinci lecţii pe zi, de aceea lec- 
tiile de limbă “moldovenească” s-au 
fixat în acele zile, în fiece clasă, cînd 
în clasele respective sunt mai puţin 
de cinci lecţii; 

2) deoarece pentru limba “mol- 
dovenească” sunt stabilite 14 ore şi 
întrucît în acest caz se cuvin cîte do- 
uă şi cîte trei lecţii pe zi la acest 
obiect (pe liceu, — n. n.), de aceea 
fiecare clasă are stabilite cîte două 
ore pe săptămînă, una din aceste ore 
va avea loc imediat după lecţia a pat- 
ra, iar restu! după amiază, cu excepţia 
clasei a V-ea, pentru care ambele lectii 
sunt fixate după-amiază”. 

Această repartizare a orelor a 
făcut şi mai incomodă predarea limbii 
române. Profesorul Doncev se vede 
nevoit să facă cunoscut acest fapt 
Consiliului profesoral. La şedinţa de 
la 15 ianuarie 1866, cînd se fac dările 
de seamă despre succesele la învă- 
ţătură a elevilor pentru lunile noiembrie- 
decembrie 1865, |. Doncev vine cu o 
notă în care se spune: “la limba “mol- 
dovenească” 8 lecții (din totalul de 14) 
sunt stabilite în afara orelor de studii, 
adică în cel mai incomod timp pentru 
elevi. În asemenea condiţii predarea 
este imposibilă, fiindcă aproape că nu 
sunt doritori de a o studia (acum am 
doar 17 elevi). De aceea ar fi de dorit 
ca predarea limbii “moldoveneşti” să 
se stabilească paralel cu germana, 
aşa încît elevii să-şi aleagă unul din 
sus-numitele obiecte şi ca acela să 
devină pentru ei obligator”*. 

Consiliul profesoral n-a dorit 
să-şi ia asupra sa această iniţiativă 
şi a decis s-o înainteze, prin inter- 
mediul epitropului, Adunării nobilimii 
basarabene “cu scopul ca aceasta, 
dacă va considera necesar, să inter- 
vină pe lîngă instanţele superioare 
pentru a obţine ca predarea limbii “mol- 
doveneşti” să fie pusă într-o situaţie 
mai favorabilă, fără împovărarea ele- 
vilor. in acest scop Consiliul profe- 
soral găseşte de cuviinţă să noteze 
că salariul profesorului de limba “mol- 

dovenească” se plăteşte din banii 
adunaţi pentru studii, anume din acea 
sursă care trebuie să aibă o menire 
mult mai rentabilă decît plata pentru 
învăţarea celor 17 elevi la un singur 
obiect; ca nobilimea basarabeană să 
caute singură mijloace pentru între- 
ținerea profesorului de limbă “moldo- 
venească”%. 

Nobilimea, la rîndul ei, a interve- 
nit pe lîngă autoritățile şcolare cerînd 
“să se permită ca limba română să se 
facă dimineaţa, iar profesorul, dacă 
nu poate fi plătit de către stat, să fie 
plătit din fondurile nobilimii”. 

Epitropul circumscripţiei de învă- 
ţămînt Odesa Arţimovici a permis ca 
“pînă la soluţionarea probiemei pe cale 
legală,temporar să fie continuată pre- 
darea limbii “moldoveneşti”, iar sala- 
riul profesorului să se plătească din 
fondurile speciale”&. 

lar calea legală de soluţionare a 
acestei probleme a fost dintre cele 
nefericite. În februarie 1866 Consiliul 
de Stat, examinînd chestiunea în cau- 


ză, mai exect, “referitor la includerea: 


limbii “moldoveneşti” printre obiectele 
de studii ale liceului din Chişinău şi 
eliberarea unui salariu de 1020 r. pe 
an profesorului acestei limbi””, a 
respins propunerea autorităţilor locale 
ale circumscripţiei de învăţămînt Ode- 
sa şi a decis “suspendarea imediată 
a predării limbii “moldoveneşti” în sus- 
numitul liceu”%. 

Această decizie a fost confir- 
mată printr-un decret dat de ţar la 9 
februarie 1866. 

Motivul principal al acestei deci- 
zii îl desprindem din acelaşi docu- 
ment: că “potrivit noului regulament 
şcolar, recent editat, în genere nu 
este prevăzută angajarea în liceele 
noastre a profesorilor speciali pentru 
predarea graiurilor locale. De aceea 
cu greu poate fi acceptată stabilirea 
unei excepţii pentru doritorii de a stu- 
dia la liceul din Chişinău limba “moldo- 
venească” şi încă pe mijloacele sta- 
tului. Cu atît mai mult, că de studiile 
liceale nu se fotoseşte populaţia ru- 
rală din Basarabia, care nu cunoaşte 
limba rusă, ci populaţia urbană”*. 

N-a putut servi drept argument 
pentru reintroducerea limbii române în 
liceu nici faptul că această limbă s-a 


predat “cu succes timp de 30 de ani 
la liceul din Chişinău” şi nici dubla ei 
necesitate: “pregătirea funcţionarilor 
pentru: serviciul de stat, cunoscători 
ai limbii “moldoveneşti” şi ruse şi pre- 
gătirea învăţătorilor pentru şcolile ele- 
mentare din. Basarabia’. S-a jus- 
tificat că funcţionarii pot fi originari atît 
din Basarabia, cît şi din alte gubernii 
şi atunci primii deja: cunosc în mod 
practic graiul local şi “de aceea e 
necesar ase urmări numai însuşirea 
temeinică de către ei a limbii ruse în 
timpul cursului liceal“. Cît priveşte 
funcţionarii “trimişi la lucru în Basara- 
bia din alte gubernii, apoi aceştia nu-şi 
fac studiile la liceul din Chişinău”*. 
lar învățătorii. pentru şcolile elemen- 
tare pe viitor “nu se vor mai pregăti în 
licee, ci la cursuri speciale pentru în- 
văţători, de aceea predarea limbii 
“moldoveneşti” la liceul din Chişinău 
nu poate servi acestui scop”. 

Cercetătorul acestei perioade, 
Şt. Ciobanu, scrie: “La 1 martie 1866 
profesorul de limbă română loan Don- 
cev a fost pus în disponibilitate”“. 

in documentele liceului regional 
din Chişinău, păstrate la Arhiva Naţi- 
onală, nu se mai întîineşte nici un cu- 
vînt despre limba română şi predarea 
ei pînă în 1917, deşi în unele izvoare 
bibliografice se susţine că limba ro- 
mână s-ar fi predat facultativ pînă în 
1873 “pentru moldovenii doritori”. 

in 1917 la şedinţa Consiliului 
profesoral al liceului (de acum nr.1) 
de la 21 decembrie este adusă la cu- 
noştinţă adresa Secţiei Invăţămîntului 
Public a Zemstvei basarabene de la 
18 decembrie N 4549 privind introdu- 
cerea limbii române (“moldavovede- 
nia”) în instituţiile de învăţămînt me- 
diu. Consiliul a decis: “Din cauza difi- 
cultăţii chestiunii date, discuţia să fie 
amînată pentru următoarea şedin- 
s, 

La şedinţa următoare, de la 29 
decembrie 1917, este reluată proble- 
ma predării limbii “moldoveneşti” în 
liceu la propunerea directorului 
administrativ al liceului. insă decizia 
Consiliului profesoral nici de data 
aceasta n-a fost dintre cele serioase. 
S-a hotărît doar ca “în scopul exami- 
nării chestiunii date, să se formeze o 
comisie în următoarea componenţă: 

profesorii Popovski, Efodiev; învăță- 
torii: Panteleev şi Cioflec; de aseme- 
nea, a cere Comitetului de părinți să 
delegheze un membru al Comitetului 
pentru a participa la lucrările comisi- 
eP”, 

Din cele expuse pînă aici putem 
conchide fără rezerve: 

1) în liceul regional din Chişinău* 
limba română a funcţionat ca obiect 
(nu ca limbă de predare!) din septem- 
brie 1835 pînă în februarie 1866, deci 
nu şi-a îndeplinit nici parţial funcţia 
socială de bază (comunicativă şi gno- 
seologică), deoarece limba de predare 
a tuturor obiectelor (inclusiv a limbii 
române!) a fost rusa; 

2) politica guvernului țarist de 
rusificare forţată a teritoriilor ocupate 
a fost cauza deschiderii în Basarabia 
a acestei şcoli medii de prestigiu cu 
predare integrală în limba rusă. 

CUVÎNTUL SFÎNŢ 
PRE LIMBA NOASTRA 


Lucian Blaga a spus că limba 
este cel mai mare poem al unui popor. 
Urmîndu-i firul gîndului şi al stilului, 
aş îndrăzni să zic despre credinţă că 
este o melodie fără de seamăn a 
sufletului uman, însă pentru fiecare 
dintre noi ea are un registru special 
de note, pe potriva curăţeniei su- 
fleteşti. 

În august curent s-au împlinit 
340 de ani de ia trecerea în neființă a 
mitropolituiui Variaam, cunoscut de 
toţi în primul rînd prin faptul că este 
autorul celei dintii cărţi tipărite în limba 
română — Carte românească de 
învăţătură dumenecele preste an şi 
la praznice împărăteşti şi la svinţi 
mari, carte numită ulterior Cazania, 
despre care însuşi ilustrul autor 
mărturisea: Dintru cît s-a îndurat 
Dumnedzău dintru mila sa de ne-au 
dăruit, dăruim şi noi acest dar limbii 
româneşti carte pre limba româ- 
nească, întăiu de laudă lui Dum- 
nedzău, după aceea de învăţătură şi 
de folos sufletelor pravoslavnice. 

Dar Mitropolitul Varlaam este şi 
acela care, împreună cu domnul 
Vasile Lupu, protector al culturii şi 
creştinătăţii din Balcani, a pus temelia 
unei activităţi deosebit de importante: 
înlocuirea în biserici a limbii slavone 
cu cea română — proces îndelungat 
şi dificil, care, din fericire, a avut 


totdeauna adepţi. Astfel călătorul Paul 
de Alep însemna în notițele sale că la 
biserica Trei lerarhi din laşi într-o 
strană se cînta greceşte, iar în cea- 
laltă —româneşte. Dar să ne întoar- 
cem la Cazanie, pentru ca să citim 
cîteva rînduri ale înţeieptului cărturar: 

. strînsoarea cu lăcomie şi avuțiia 
slujeşte noaă numai într-această lume 
în puţină vreame. Pentr-aceea Dom- 
nul Hristos ne învaţă să ne grijim de 
cele vecinice, iară nu de ceale 
trecătoare ... că avuţiia iaste amăgi- 
toare, că să strică şi piare pre lume 
de rugină şi de molii, şi de furi, şi de 
tîlhari ... 

Cred că mulţi dintre trăitorii zilei 
de astăzi s-ar cuveni să-şi aplece 
urechea şi sufletul la această curată 
povaţă creştinească, pentru că e un 
adevăr pe care nu-i învecheşte nici 
timpul şi nici regimurile. Lăcomia, 
tendinţa de a agonisi bogății mult mai 
mari decît are nevoie omul, mutilează 
sufletul, însăşi fiinţa umană. E un 
proces pe care îl surprindem tot mai 
frecvent, în neoprită creştere, pe 
fundalul sărăcirii celor mulţi. Bogăția 
apărută peste noapte din şiretlicuri, 
minciună şi furt se plimbă sfidătoare 
prin ţara semidespuiată şi semi- 
flămîndă, neocrotită de lege şi ocolită 
de dreptate. Cei pentru care problema 
principală este pîinea cea de toate 
zilele — la propriu şi la figurat — stau 
în pragul deznădejdii. Societatea în 
întregime se află într-un declin moral. 
De ce? Doar din cauză că în viaţa 
noastră a intervenit ceea ce numim 
cu toţii economie de piaţă?! 

Trăim timpuri ale unor mari 
încercări, cînd se verifică tot capitalul 
moral, toate virtuțile pe care le-am 
agonisit în cei 20, 30, 40 sau 70 de 
ani — nu contează vîrsta, numărul de 
ani trăiţi — aceştia pot fi mulţi, dar 
puţină poate fi bogăţia spirituală 
adunată de purtătorul lor. Marea 
încercare a început de la proclamarea 
libertăţii. Omul, deci, nu mai este 
constrîns să procedeze aşa sau altfel, 
i se lasă deschise mai multe căi. 
Nimeni şi nimic decît propriul suflet, 
propria conştiinţă nu-i indică acea cale 
pe care să pornească. El însuşi o 
alege. Şi se întîmplă tocmai ca în 
poveste. Pe o cale de va apuca, va 

avea de toate, va trăi în.avuţie, însă 
va trebui să înşele, să fure, să comită 
crime chiar şi faţă de sine însuşi. Pe 
a doua cale de va apuca, va avea 
îndestulare şi slavă, dar şi duşmani 
împrejurul său. iar pe a treia cale de 
va apuca, nu va avea nici bogăţie şi 
nici trai uşor, în schimb, nu va datora 
nimănui nimic decît bunului Dum- 
nezeu. 

E lucrul cel mai greu în viaţa 
omului — să găsească împăcare cu 
sine şi cu cei din jur. Dar fiecare dintre 
noi poate ajunge la un asemenea mod 
de existenţă. Cum? Prin credinţă şi 
adevăr. O descriere a acestor noţiuni 
o găsim la Apostolul Pavel: lar roada 
duhului este dragostea, blîndetea, 
bucuria, pacea, îndelungă-răbdarea; 
bunătatea, facerea de bine, credința, 
înfrînarea, curăţia; împotriva unora ca 
acestea nu este lege (Gal. 5, 22-23). 
Cred că nici în mileniul al treilea nu 
va putea exista o asemenea lege care 
să-i interzică omului să-şi cultive 
aceste calităţi şi să le propovăduiască 
celor alături de care trăieşte. 

Deşi de la 1989 încoace credinţa 
a început să-şi recapete valoarea şi 
semnificaţia ei firească; deşi Mîn- 
tuitorul a revenit nestingherit la postul 
său de veghe a neprihănirii fiinţei uma- 
ne, deşi se repară, se reconstruiesc 
şi se construiesc din temelie locaşuri 
de rugăciune, sufletul multora mai 
rămîne răvăşit şi tulburat, rătăcit de 
albia lui firească ... 

Şi pînă la Hristos, şi după Hris- 
tos omenirea a trecut prin multe rătă- 
ciri, săvîrşind multe erori. Ţări întregi 
s-au dezis de lisus, vieţii i s-au atribuit 
alte sensuri şi alte semnificaţii, astfel 
că în orbecăiala sa omul a ajuns să 
fie un element distructiv, nimicind în 
primul rînd firescul propriului eu. Mulți 
îşi dau seama că răul din om a întrecut 
limitele, şi atunci, ce rost are însăşi 
existenţa lui, cea predestinată iniţial 
creaţiei şi binelui?! E mai logică dis- 
pariţia omenirii, decît perpetuarea 
răului ... 

Faceţi cărări drepte pentru 
picioarele voastre! (Evr. 12, 13) — îi 
îndemna pe oameni, cu aproape 2000 
de ani în urmă, apostolul neamurilor, 
Pavel. S-a învechit acest îndemn o 
dată cu scurgerea timpului, nu mai are 


preţ pentru trăitorii secolului XX? Ba 
deloc! Chiar cu riscul să fiu considerat 
un demodat, ţin să vă sfătuiesc — şi 
pe cei bogaţi, şi pe cei săraci, şi pe 
cei ce sînt la greu, şi pe cei ce sînt la 
bine — în toate, oricînd şi oriunde, nu 
veţi găsi o călăuză mai de nădejde 
decît Cuvîntul lui Dumnezeu. 

Aveţi Biblia în casă? 

In româneşte Sfinta Scriptură a 
apărut pentru întiia oară în 1688, la 
Bucureşti, avînd la bază traducerea 
Vechiului Testament de vestitul 
cărturar moldovean Nicolae Milescu 
Spătaru şi a Noului Testament tălmă- 
cită de Mitropolitul Ardealului Simion 
Ştefan. 

Mai tîrziu, la 1795, altor generaţii 
de credincioşi li se pune la dispoziţiie 
— de asemenea în limba română — 
Biblia apărută la Blaj sub îngrijirea lui 
Samuil Micu, apoi cea de la Sibiu 
„tipărită între 1856 şi 1858, în a cărei 
prefaţă Mitropolitul Andrei Şaguna 
afirma: “Limba Bibiiei pentru un popor 
numai o dată se face; dacă s-au în- 
vins piedica cea mare a traducerii şi 
dacă poporul au primit limba aceea 
zicînd în însăşi fiinţa sa, atunci urmă- 
torii n-au de a mai face alta, ci numai 
de a reînnoi şi îndrepta aşa, după cum 
ar fi reînnoit şi îndreptat traducătorul 
cel dintii al Bibliei de ar fi trăit pînă în 
vremile lor”. În perioada cînd Basara- 
bia a fost înstrăinată de patria-mamă 
şi cînd se făceau simţite primele 
tendinţe de rusificare a ei, Mitropolitul 
Gavriil Bănulescu-Bodoni a preluat 
textul Bibliei de la Blaj şi l-a prezentat 
Societăţii Biblice Ruse, obţinînd în 
ultimă instanţă editarea ei la Sankt-Pe- 
tersburg în 1817—1819. 

Prin acestea vreau să spun că 
Biserica s-a îngrijit totdeauna detăl- 
măcirea scrierilor religioase, slujitorii 
ei, dar şi cărturarii laici în acelaşi rînd, 
înţelegînd cît este de important ca şi 
pe meleagul nostru Cuvîntul lui Dumne- 
zeu să sune în limba maternă. Atîta 
doar rămîne — ca acest Cuviînt să fie 
citit şi ascultat. 


Fotografie: Cătălina GONDIU 
(FotoMoldPres) 

MONUMENT 
AL LIMBII ŞI LITERATURII ROMÂNE 


La începutul anului viitor se împlinesc 350 de ani de la apariţia la Alba- 
lulia a Noului Testament, prima traducere integrală a acestei cărţi sfinte în 
limba română, fapt, după cum susţin exegeţii, fără precedent nu numai în istoria 
tradiţiei cărturăreşti din Bălgradul medieval, ci şi a tuturor principatelor româneşti, 
fiind “premieră” chiar şi pentru celelalte popoare din sud-estul Europei. Cu această 
traducere se poate afirma că Simion Ştefan, Mitropolitul Transilvaniei (1643 — 
1656), mare cărturar şi patriot, aşază limba română în rîndul limbilor “sfinte”, de 
circulaţie a Sfintei Scripturi. Traducerea Noului Testament este o piatră de 
hotar în literatura românească, constituind o operă monumentală de referinţă 
pentru traducerile ulterioare ale Sfintei Scripturi: Biblia de la Bucureşti (1688), 
care-i va prelua textul, inclusiv trei predoslovii cu mici modificări, Biblia de la 
Blaj (1795), Biblia de la Buzău (1854 — 1856), Biblia lui Şaguna — Sibiu 
(1856) şi altele. Reproducem prefața acestui important monument de cultură şi 
vie mărturie despre unitatea limbii române, concepţie fixată documentar acum 


350 de ani. 


PREDISLOVIE CĂTRE CETITORI 


Cetitorilor într-această sfintă carte, milă, pace şi sănătate, de 
la Tatăl, Domnul nostru lisus Hristos. 


În <în>cepiniia ceştii sfinte cărţi trebuiaşte să ştiţi şi să 
înţeleageţi despre ceaste lucruri carele sînt scrise pre rîndu. 

Acest Testament l-au început a-l izvodi ermonah Selivestru, 
din porunca şi chelşugul Măriei sale şi el s-au ustenit cît s-au putut 
şi curînd îi s-au tîmplat lui moarte, iară noi socotind şi luînd aminte, 
găsit-am multă lipsă şi greşiale în scriptura lui, pentru neînţelesul 
limbiei şi cărţii greceşti. Pentru-aceaia noi am început dintiiu a-l 
posledui şi unde n-au fost bine, am isprăvit şi am împlut şi am 
tocmit din cît am putut. 

Ce numai aceasta să ştiţi că noi n-am socotit numai pre un 
izvod, ce toate cîte am putut afla, greceşti şi sîrbeşti şi lătineşti, 
carele au fost izvodite de cărtulari mari şi înţelegători la carte 
grecească, le-am cetit şi le-am socotit; ce mai vîrtos ne-am ţinut 
de izvodul grecescu şi am socotit şi pre izvodul lui Eronim, carele 
au izvodit dintîiu din limbă grecească, lătineaşte, şi am socotit şi 
izvodul slovenescu carele-i izvodit sloveneaşte din grecească şi 
e tipărit în Ţara Moscului. Şi socotind aceastia toate, varecarea 
au îmblat mai aproape de cartea greciască, de pre aceaia am 
socotit, însă de cea greciască nu ne-am depărtat, ştiind că Duhul 
Sfînt au îndemnat evanghelistii şi apostolii a scrie în limbă 

grecească Testamentul cel nou, şi cartea grecească iaste izvodul 
celoralalte. 

2. Aceasta încă vom să ştiţi că noi în cest Testamînt întîiu am 
şuma la toate capetele şi în şumă sîntu stihuri, carele arată mai 
pre scurtu lucrurile ce sînt scrise într-acel cap, pentru să să afle 
mai îndegrabă ce va vrea să caute; şi în toate capetele, toate 
soroacele le-am pus cu număr, carele să chiamă sloveneaşte stih, 
pentru că mai în toate limbile vedem că au acest izvod, de scriu 
cu stihuri, pentru că foarte-i lesne a găsi îndegrabă ce veri vrea să 
cauţi în numărul soroacelor. 

3. De aceasta încă vom să ştiţi că vedem că unele cuvinte 
unii le-au izvodit într-un chip, alţii într-alt, iară noi le-am lăsat cum 
au fost în izvodul grecescu, văzînd că alte limbi încă le ţin aşia, 
cumu-i sinagoga şi poblican şi gangrena şi pietri scumpe, carele 
nu să ştiu rumâneaşte ce sînt, nume de oameni şi de leamne şi de 
veşmente şi altele multe carele nu să ştiu rumâneaşte ce sînt, noi 
încă le-am lăsat greciaşte, pentru că alte limbi încă le-au lăsat 
aşia. 

4. Aceasta încă vă rugăm să luaţi aminte că rumânii nu 
grăescu în toate ţările într-un chip, încă neci într-o ţară toţi 
într-un chip. Pentr-aceaia cu nevoe poate să scrie cineva să 
înţeleagă toţi, grăind un lucru unii într-un chip, alţii într-alt chip, 
au veşmi<n>t, au vase, au altele multe nu le numescu într-un 
chip. Bine ştim că cuvintele trebue să fie ca banii, că banii 
aceia sînt buni carii îmblă în toate ţările, aşia şi cuvintele 
acealea sînt bune carele le înţeleg toţi; noi derept aceaia ne- 
am silit den cît am putut, să izvodim aşia cum să înţeleagă 
toţi, iară să nu vor înţeleage toţi, nu-i de vina noastră, ce-i de 
vina celuia ce-au răsfirat rumânii printr-alte ţări, de şi-au 
mestecat cuvintele cu alte limbi, de nu grăescu toţi într-un chip. 

5. Mai apoi de toate, rugăm pre cetitorii ceştii cărţi să nu ne 
giudece numaidecit, pînă nu vor socoti izvoadele şi veţi afla pre 
ce cale am îmblat. | 

Adevăr, şi noi oameni sîntem şi am putut şi greşi, săva că am 
silit, den cît am putut, să nu greşim. 

Mai vîrtos de toate pre*aceasta ne-am silit să ţinem înţelesul 


px A 


Duhului Sfînt, că scriptura fără înţeles iaste ca şi trupul fără suflet. 


Acesata poftim de la Tatăl Dumnezău şi de la Domnul 
nostru lisus Hristos, cum să vă înţelepțească 
Duhul Sfînt ca să înţeleageți voia sfintiei Sale 

şi să faceţi carele sînt scrise într-această 
carte, spre slavă lui Dumnezău 
şi spre ispăseniia voastră. 
Amin. 


Textul este reprodus după Noul Testament, Editura Episcopiei Ortodoxe 
Române a Alba-luliei, 1988. p. 115 — 116. Sublinierile apartin redactiei noastre. 

SUCCESUL 


Dumnezeu ştie de cîte ori m-am 
plîns că n-am nici pe jumătate timpul 
care mi-ar trebui să fac măcar jumătate 
din lucrurile pe care doresc să le fac. 
Nu-mi amintesc de cînd nu mai 
avusesem o clipă doar pentru mine 
însumi. De multe ori mi-am distrat 
fantezia cu proiectul de a-mi oferi o 
săptămînă întreagă de trîndăvie. Cei 
mai mulţi dintre noi, dacă nu sîntem 
ocupați cu munca, sîntem ocupați cu alte 
activităţi; călărim, jucăm tenis sau golf, 
înotăm sau jucăm jocuri de noroc; dar 
mă vedeam nefăcînd absolut nimic. M- 
aş tolăni toată dimineaţa, aş tîndăli 
după-amiază şi aş hoinări toată seara. 
Mintea mea ar fi o tăbliță şi fiecare oră 
ce trece un burete care să şteargă 
miîzgăliturile înscrise pe ea de o întreagă 
lume a simţămintelor. Timpul, deoarece 
se scurge atît de repede, timpul, 
deoarece este ireversibil, e cel mai 
preţios din bunurile hărăzite omului şi 
a-l irosi este cea mai rafinată formă de 
risipă pe care şi-o poate îngădui un om. 
Cleopatra a dizolvat în vin o perlă 
inestimabilă, dar i-a dat-o s-o bea lui 
Antoniu; cînd laşi să se piardă efemerele 
ore fericite, iei pocalul în care este topită 
piatra nestemată şi azvîrli conţinutul la 
pămînt. Gestul este măreț, şi ca toate 
gesturile măreţe, este absurd. Asta este 
scuza lui, bineînţeles. Pentru săptămîna 
aceea îmi promiteam, natural, să citesc, 
căci cititul este un drog care face din 
cititorul nărăvit un sclav; lipseşte-l de 
materiale tipărite şi devine nervos, 
capricios şi agitat; atunci, întocmai ca 
alcoolicul, care, neavînd rachiu, va bea 
şelac sau alcool metilic, se va arăta 
mulţumit cu anunţurile dintr-un ziar vechi 
de cinci ani; se va arăta mulţumit cu o 
carte de telefon. Dar scriitorul profe- 
sionist este rareoii un cititor dezin- 
teresat. Doream ca cititul meu să fie o 
altă formă de lenevie. Luasem hotărîrea 
că atunci cînd va veni ziua fericită în care 
să mă pot bucura de un netulburat 
răgaz, voi finaliza un plan care m-a ispitit 


întotdeauna, dar din care pînă acum, 
asemeni unui explorator ce doar face 
recunoaşterea unui tărîm necunoscut, 
n-am realizat decît să intru în posesia 
cărţilor: voi citi întreaga operă a lui Nick 
Carter. 

Dar mi-a plăcut întotdeauna să-mi 
aleg momentul legat de o ambianţă pe 
gustul meu, şi care să nu-mi fie impusă. 
Cînd însă, pe neaşteptate, am fost pus 
în situaţia de a nu avea de ales trebuind 
totuşi să fac faţă (ca atunci cînd, în imen- 
sitatea nesfirşită a Oceanului Pacific 
inviţi o cunoştinţă de pe vapor să-ţi facă 
o vizită la Londra şi, fără vreun aver- 
tisment, te pomeneşti cu el la uşă 
împreună cu tot bagajul lui), am fost 
destul de descumpănit. Venisem la Vera 
Cruz din Mexico City să iau unul din 
vapoarele acelea albe, răcoroase, ale 
Companiei Ward, pînă la Yucatan; spre 
consternarea mea, am aflat că, datorită 
unei greve a docherilor, declarată peste 
noapte, vaporul meu nu putuse intra în 
port. Eram țintuit în Vera Cruz. Am luato 
cameră la Hotel Diligencias cu vederea 
spre plaza şi mi-am petrecut dimineaţa 
admirînd priveliştile oraşului. Am 
colindat pe străzi laterale iscodind prin 
curţile acelea stranii. Am căscat gura pe- 
ndelete în biserica parohială; era 
pitorească, cu garguiele şi contra- 
forturile ei arcuite, iar vîntul sărat şi 
soarele arzător au dat zidurilor ei masive 
şi grosolane suava patină a anilor; cu- 
pola era acoperită cu ţigle albe şi 
albastre. După care, mi-am dat seama 
că văzusem tot ce era de văzut, aşa că 
m-am aşezat în răcoarea din galeria 
boltită care înconjura p/aza şi-am 
comandat o băutură. Soarele bătea 
asupra pieţei cu o nemiloasă 
splendoare. Palmierii de cocos atîrnau 
prăfuiţi şi pleoştiţi. Ulii enormi şi negri, 
cu un aer agitat, stăteau o clipă cocoţaţi 
în ei, se năpusteau în jos să culeagă 
vreun rest de mîncare apoi, cu o mişcare 
greoaie din aripi, zburau sus, în turnul 
bisericii. Am urmărit oamenii care se 
foiau prin scuar, negri, indieni, creoli şi 
spanioli, lumea pestriță a continentului 
spaniol; şi variau în culoare de la 
abanos la fildeş. Pe măsură ce 
dimineaţa înainta, mesele din jur se 
umpleau, în principal cu bărbaţi, care 
veneau să bea ceva înainte de masa de 
prînz, majoritatea în pantaloni albi, dar 
unii, în pofida căldurii, erau îmbrăcaţi în 
hainele negre ale respectabilităţii 
profesionale. O mică orchestră, un 

chitarist, un viorist orb şi un harpist, cînta 
muzică de jaz şi după fiecare a doua 
melodie chitaristul făcea un tur cu 
farfuria. Cumpărasem deja ziarul local 
şi eram neînduplecat cu vînzătorii de 
ziare care căutau stăruitor să-mi vîndă 
mai multe exemplare din acelaşi număr. 
Am refuzat, oh, cel puţin de douăzeci de 
ori, solicitările băieţeilor jerpeliţi de a-mi 
lustrui pantofii mei imaculaţi; şi fiindcă 
îmi terminasem mărunţişul, clătinam 
doar din cap la cerşetorii care mă impor- 
tunau. Nu-ţi dădeau pace o clipă. 
Indiene micuţe în zdrenţe, fiecare purtînd 
în spate un bebeluş legat în şal, întin- 
deau miini slăbănoage şi, smiorcăin- 
du-se, recitau o poveste jeluitoare; orbii 
erau conduşi pînă la masa mea de 
copilaşi; mutilaţii, şchiopii, estropiaţii îşi 
exhibau beteşugurile şi monstruozităţile 
cu care natura sau vreun accident îi 
năpăstuise; copii subnutriţi, pe jumătate 
goi, îşi tînguiau necontenit nevoia de 
bănuţi. Dar toţi stăteau cu ochii-n patru, 
atenţi la polițistul gras care dintr-o dată 
se putea repezi asupra lor cu o curea, 
plesnindu-i fără milă pe spate sau în cap. 
Pentru o clipă se împrăştiau, doar ca să 
se întoarcă din nou cînd acesta, istovit 
după ce manifestase atîta energie, 
revenea la starea lui de apatie. 

Dar deodată atenţia îmi fu atrasă 
de un cerşetor care, spre deosebire de 
toţi ceilalţi, căci, într-adevăr, cei ce 
mişunau în jurul meu erau oacheşi şi cu 
părul negru, avea părul şi barba de un 
roşu ațit de intens încît era izbitor. Barba 
crescută inegal era parcă zdrenţuită, iar 
laţele lungi de păr arătau de parcă nu 
fuseseră pieptănate de multe luni. Era 
îmbrăcat doar într-o pereche de panta- 
loni şi un maiou din bumbac, dar erau 
soioase, puturoase şi atît de rupte încît 
abia se mai ţineau laolaltă. Niciodată 
n-am mai văzut un om afît de slab; picioa- 
rele, braţele goale îi erau doar piele şi 
oase, iar prin rupturile tricoului îi vedeai 
fiecare coastă a trupului său secătuit; 
puteai să-i numeri oasele picioarelor 
acoperite cu un strat de praf. Din această 
şieahtă de famelici, el era de departe 
cel mai deplorabil. Nu era bătrîn, nu 
putea să aibă mai mult de patruzeci de 
ani şi stăteam şi mă întrebam ce anume 
îl adusese în starea asta. Era absurd să 
crezi că n-ar fi lucrat dacă ar fi putut găsi 
de lucru. Era singurul dintre cerşetori 
care nu vorbea. Ceilalţi îşi revărsau 
asupra ta litania tuturor nenorocirilor şi 
dacă asta nu le aducea pomana cerută, 


continuau pînă cînd, scos din răbdări, îi 
izgoneai cu o vorbă aspră. El nu spunea 
nimic. Simţea, presupun, că mizeria lui 
atît de evidentă era suficient de miş- 
cătoare. Nici măcar nu întindea mîna, 
se uita doar latine, dar cu o asemenea 
nefericire în ochi, cu o asemenea dis- 
perare în toată atitudinea lui încît era 
ceva îngrozitor, stătea aşa un timp, tăcut 
şi imobil, privindu-te ţintă, neclintit, apoi, 
dacă nu-l luai în seamă, trecea încet la 
cealaltă masă. Dacă nu i se dădea nimic 
nu arăta nici dezamăgire, nici mînie. 
Dacă cineva îi dădea ceva bani păşea 
puţin înainte, îşi întindea mîna lui ca.o 
gheară, îi lua fără un cuvînt de mulţumire - 
şi îşi vedea impasibil de drum., N-am 
avut nimic să-i dau cînda venit la mine, 
aşa încît ca să nu aştepte degeaba, am 
clătinat din cap. 

— Dispense Usted por Dios*, am 
spus, folosind politicoasa formulă 
castiliană cu care spaniolii refuză un 
cerşetor. dea 

Dar el nu dădu nici,o atenţie la 
ce-am spus eu. A stat în faţa mea tot atita 
cît stătea la alte mese, uitîndu-se la mine 
cu ochi tragici. N-am văzut niciodată o 
asemenea epavă omenească. Era în 
înfăţişarea lui ceva care te îngrozea. Nu 
părea a fi cu totul normal. În cele din 
urmă se îndepărtă. 

Era ora unu şi-am luat masa. Cînd 
m-am trezit după siestă era încă foarte 
cald, dar către seară o boare de aer 
venind. prin ferestrele pe care într-un, 
tîrziu m-am aventurat să le deschid mă 
ispiti să coborîn plaza. M-am aşezat sub 
arcada mea şi am comandat o băutură. 
răcoritoare. Curînd, de prin. străzile 
înconjurătoare, lumea se strecura. în 
număr din ce în ce mai mare spre spaţiul 
deschis al pieţei, mesele de la resta- 
urantele din jurul lui s-au. umplut şi în 
chioşcul din mijloc orchestra a început 
să cînte. Mulțimea a devenit mai deasă. 
Pe băncile. libere oamenii se aşezau 
claie peste grămadă, ca ciorchinii de 
struguri negri, îngrămădiţi pe tulpină. Se 
auzea un zumzet de vorbărie însufleţită. 
Ulii mari, negri, zburau ţipînd strident pe 
deasupra, aterizînd brusc cînd zăreau 
cîte ceva de ciugulit, sau o zbugheau 
de sub picioarele trecătorilor. Pe măsură 
ce cobora amurgul, dădeau năvala din 
toate părţile oraşului, spre turnul biseri- 
cii; se roteau greoi în jurul lui, apoi cron- 


* Scuzaţi pentru Dumnezeu — sp. 
(n.tr.). 

cănind răguşit, cîrfind a ceartă, lărmuind 
discordant, se cocoţau pe el pentru 
noapte, incomodîndu-se unii pe alţii. Şi 
din nou lustragiii mă rugau să-mi curețe 
pantofii, vînzătorii de ziare îmi ofereau 
cu insistenţă ziarele lor jilave, cerşetorii 
se jeluiau cerînd de pomană. L-am văzut 
încă o dată pe individul aceia ciudat, cu 
barbă roşie şi l-am urmărit cum stătea 
nemişcat, cu aerul acela de om zdrobit, 
nenorocit, în faţa fiecărei mese. Nu s-a 
oprit înaintea mea. Am presupus că şi-o 
fi amintit cum dimineaţa nu-i dădusem 
nimic şi s-o fi gîndit că-i de prisos să 
încerce din nou. Nu vezi prea des un 
mexican cu părul roşu, m-am întrebat 
dacă nu cumva o fi rus. Şi totuşi n-avea 
o faţă de rus; trăsăturile lui vlăguite erau 
hotărite, iar ochii lui albaştri nu erau 
aşezaţi în cap în felul rusesc; mă 
întrebam dacă putea fi un marinar 
englez, scandinav sau american, care 
dezeriase de pe vapor şi încetul cu 
încetul decăzuse la această condiţie 
jalnică. A dispărut. Fiindcă tot n-aveam 
nimic altceva de făcut, am rămas pe loc 
pînă mi s-a făcut foame, şi după ce-am 
mîncat, m-am întors. Am stat în con- 
tinuare pînă cînd mulţimea, rărindu-se, 
mi-a dat să înţeleg că era timpul să merg 


la culcare. Mărturisesc că ziua mi se. 


păruse lungă şi mă întrebam oare cîte 
zile asemănătoare voi fi silit să petrec 
aici. 

Dar m-am trezit după puţin timp şi 
n-am putut să mai adorm din nou. în 
cameră era înăbuşitor. Am deschis 
obloanele şi am privit spre biserică. Nu 
era lună, dar stelele strălucitoare îi 
luminau vag conturul. Uliii erau înghe- 
suiţi pe crucea de deasupra cupolei şi 
pe marginile turnului, şi din cînd în cînd 
se mişcau uşor. Efectui era oarecum 
sinistru. Apoi, nu ştiu de ce, speristoarea 
aceea roşie mi-a revenit în minte şi-am 
avut brusc straniui sentiment că îi mai 
văzusem undeva înainte. Era atît de 
pregnant încît îmi spulbera putinţa de a 
mai adormi. Simţeam cu certitudine că îi 
mai întîlnisem, dar cînd şi unde nu 
puteam spune. incercam să-mi închipui 
împrejurăriie în care lucrul acesta ar fi 
putut avea loc, dar nu puteam vedea mai 
mult decît o figură nedesluşită proiectată 
pe un fundal de ceaţă. Cînd s-au apro- 
piat zorile s-a făcut mai răcoare şi am 
putut să adorm. 

Mi-am petrecut a doua zi la Vera 
Cruz, cum mi-o petrecusem şi pe prima. 
Dar pîndeam sosirea cerşetorului cu 


părul roşu şi în timp ce stătea la mesele 
de lîngă mine, l-am examinat cu atenţie. 
Eram sigur acum că-l mai văzusem 
undeva. Eram chiar sigur că-l cunos- 
cusem şi că vorbisem cu el, dar încă nu 
puteam să-mi amintesc în ce anume 
condiţii. Încă o dată trecu pe lîngă masa 
mea fără să se oprească şi cînd ochii lui 
îi întîiniră pe ai mei m-am uitat în ei în 
speranţa unei licăriri de aducere aminte. 
Nimic. Mă întrebam dacă nu cumva 
greşeam crezînd că-l mai întîlnisem, cum 
se întîmplă uneori printr-un mecanism 
ciudat al creierului cînd, în cursul unei 
acţiuni, eşti convins că repeţi ceva ceai 
mai săvîrşit odată, într-un nebulos trecut. 
Nu puteam să-mi scot din cap impresia 
că într-un anume moment omul acesta 
intrase în viaţa mea. Mi-am frămîntat 
creierul. Eram sigur acum că era fie 
englez, fie american. Dar mă sfiam să-i 
vorbesc. Am examinat în minte toate 
posibilele ocazii în care aş fi putut să-l 
întîlnesc. Mă exaspera că nu puteam să-l 
localizez, aşa cum se întîmplă cînd 
încerci să-ţi aminteşti un nume care-ţi 
stă pe vîrful limbii şi totuşi îţi scapă. 

O altă zi se scurse, o altă dimi- 
neaţă, o altă seară. Era duminică şi plaza 
era mai ticsită decît oricînd. Mesele de 
sub arcadă erau arhipline. Ca de obicei 
cerşetorul cu părul roşu îşi făcu apariţia, 
o figură înfricoşătoare în tăcerea lui, în 
zdrenţele lui jegoase şi jalnica lui 
mizerie. Stătea la două mese distanţă 
de mine, în muta lui implorare, fără un 
gest. Apoi am văzut polițistul care din 
timp în timp încerca să protejeze publicul 
de asaltul acestor cerşetori, furişindu-se 
de după o coloană şi plesnindu-! puter- 
nic, răsunător, cu chinga. Trupul lui slab 
se chirci, dar nu schiţă nici un protest şi 
nu arătă nici un resentiment; părea să 
accepte dureroasa lovitură ca făcînd 
parte din cursul obişnuit al lucrurilor, şi 
cu mişcările lui încete se făcu nevăzut 
în întunericul care începea să învăluie 
plaza. Dar lovitura aceea plină de 
cruzime mi-a biciuit memoria şi dintr-o 
dată mi-am amintit. 

Nu şi numele lui, acesta îmi scăpa 
încă, dar toate celelalte. Trebuie că m-a 
recunoscut, căci nu m-am schimbat 
foarte mult în ultimii douăzeci de ani şi 
de aceea, după prima dimineaţă, nu se 
mai oprise niciodată în faţa mesei mele. 
Da, au trecut douăzeci de ani de cînd îl 
cunoscusem. lmi petreceam o iarnă la 
Roma şi în fiecare seară obişnuiam să 
mănînc într-un restaurant pe Via Sistina 

unde găseai macaroane excelente şi o 
sticlă de vin bun. Era frecventat de un 
mic grup de studenţi la arte şi unul sau 
doi scriitori; stăteam cu toţii pînă 
noaptea tîrziu antrenați în interminabile 
discuţii despre artă şi literatură. El venea 
de obicei cu un tînăr pictor, un prieten 
de-al lui. Era doar un băiat pe atunci, nu 
putea să aibă mai mult de douăzeci şi 
doi de ani; şi cu ochii lui albaştri, nasul 
drept şi părul roşu, era o plăcere să-l 
priveşti. Mi-am amintit că vorbea mult 
despre America Centrală, avusese o 
slujbă ia American Fruit Company, dar 
o părăsise pentru că dorea să devină 
scriitor. Nu era prea iubit în grupul nostru 
deoarece era arogant şi nici unul din 
noi nu era destul de bătrîn pentru a privi 
aroganta tinereţii cu îngăduinţă. Ne 
considera săraci cu duhul şi nu se 
dădea în lături să ne-o spună. Nu ne 
arăta lucrările lui fiindcă aprecierea 
noastră nu însemna nimic pentru e! şi 
fiindcă dispreţuia critica noastră. 
Vanitatea lui era nemăsurată. Treaba 
asta ne irita; dar unii dintre noi, mai 
prevăzători, îşi spuneau că s-ar putea 
probabil să fie îndreptăţită. Era oare 
posibil ca acea arzătoare credinţă în 
geniul lui să nu fi avut nici un temei? 
Sacrificase totul pentru a fi scriitor. Era 
atît de sigur de sine încît pe unii din 
prietenii lui îi contaminase de propria 
lui semeţie. 

Mi-am amintit buna lui dispoziţie, 
vitalitatea lui, încrederea în viitor şi 
dezinteresarea lui. Era imposibil să fie 
acelaşi om, şi totuşi eram sigur de asta. 
M-am ridicat, mi-am plătit băutura şi 
m-am dus în plaza să-l găsesc. Gîndurile 
mi se învălmăşeau. Eram constemat. Mă 
gîndisem a el cînd şi cînd şi mă întrebam 
zadarnic ce s-o fi ales de el. Nu mi-aş fi 
putut imagina niciodată că ajunsese în 
această înfiorătoare mizerie. Sînt sute, 
mii de tineri care se lasă astăzi de neîn- 
duplecata chemare a artei cu speranţe 
absurde; dar cei mai mulţi ajung să se 
împace cu mediocritatea lor şi găsesc 
pe undeva prin viaţă o ocupaţie potrivită 
care îi salvează de la moarte prin 
înfometare. Dar ce-am văzut acum era 
ceva îngrozitor. M-am întrebat ce oare 
se-ntîmplase? Ce speranţe neîmplinite 
i-au zdrobit spiritul, ce dezamăgiri l-au 
zguduit într-atit, ce iluzii pierdute l-au 
doborit la pămînt? Mă întrebam dacă se 
mai putea face ceva. M-am învirtit în jurul 
pieţei. Nu era sub arcade. N-aveam nici 
o speranţă de a-l găsi în mulţimea care 


se înviîrtea în jurul estradei pe care cînta 
orchestra. Lumina se împuţina şi mi-era 
teamă că-l pierdusem. Apoi am trecut 
prin faţa bisericii şi l-am văzut şezînd pe 
trepte. Nu pot descrie cît de cumplit arăta. 
Viaţa îl luase pe sus, îl schingiuise pe 
roata de tortură, îi sfîşiase trupul bucată 
cu bucată, apoi îl aruncase, epavă sînge- 
rîndă, pe treptele de piatră ale acelei 
biserici. M-am dus la el. 

— lți mai aminteşti de Roma? 
L-am întrebat. 

Nu s-a clintit. N-a răspuns. Nu m-a 
luat în seamă, ca şi cum nici n-aş fi stat 
acolo dinaintea lui. Nu s-a uitat la mine. 
Privirea goală a ochilor lui albaştri era 
ţintuită pe uliii care rupeau cu ciocul din 
ceva căzut la picioarele scărilor, ţipînd 
strident. Nu ştiam ce să fac. Am scos o 
bancnotă din buzunar şi i-am vîrît-o în 
mînă. Nici nu s-a uitat la mine. Dar mîna 
i s-a mişcat puţin, degetele subţiri ca 
nişte gheare i s-au strîns pe bancnotă, 
mototolind-o; a făcut din ea un mic 
ghemotoc, apoi cu un bobîmac din vîrful 
degetului mare a aruncat-o sus în aer, 
aşa încît a căzut între uliii care se 
ciorovăiau. Instinctiv am întors capul 
şi-am văzut cum unul a luat-o şi a zburat 
departe, urmărit de alţii doi care cîrîiau 
în urma lui. Cînd m-am uitat înapoi omul 
plecase. 

Am mai stat în Vera Cruz trei zile. 
Dar nu l-am mai văzut niciodată. 


În româneşte de Dorina TULPAN 

Silviu BEREJAN 

s-a născut la 30 iulie 1927 

în s. Bălăbăneşti, 

com. Vadul-lui-Vodă, jud. Lăpuşna, 
într-o familie de învăţători. 

Şi-a făcut studiile 

la Facultatea de Istorie 

şi Filologie a Universităţii 

de Stat din Moldova (1947 — 1952). 
După absolvirea ei, cu eminenţă, 
este doctorand la Catedra 

de filologie, 

iar apoi lector la aceeaşi catedră. 
Devenind doctor în ştiinţe filologice 
(1956), îşi continuă activitatea 

- la Institutul de Istorie, 

Limbă şi Literatură al Filialei 
Moldoveneşti a A.Ş. a U.R.S.S. 
(din 1960 — Institutul de Limbă şi 
Literatură, iar din 1991 — 

Institutul de Lingvistică al A.Ş. 

din Moldova) ocupînd consecutiv 
funcţiile 

de cercetător ştiinţific superior (1956 
— 1958), secretar ştiinţific (1958 — 
1961), şef de secție la istoria limbii 
şi dialectologie (1961 — 1978), 

şef de secţie la lexicologie 

şi lexicografie (1978 — 1987), 
director al Institutului de Limbă 

şi Literatură (1987 — 1991), 

din 1991 — academician 
coordonator 

al Secţiei de Ştiinţe Umanistice 
a A.Ş.M. (pînă în 1995) şi director 
al Institutului de Lingvistică. 

În 1972 obţine gradul ştiinţific 

de doctor habilitat în filologie, 

în 1979 — titlul de profesor 
universitar. 

În 1989 este ales membru 
corespondent, iar în 1992— 
membru titular al Academiei 

de Ştiinţe a Moldovei. 

A publicat 10 monografii 

şi manuale, 250 de studii 

ştiinţifice, a redactat 40 de lucrări. 


SILVIU BEREJAN 
70 


Am iubit dintotdeauna 
Emba si neamul 

si anume aceste sentimente 
mi-au insuflat enezsgie 

si putete de żtezistenfă. 
Le voi iubi în continuate 
cu aceeasi intensitate 

si Ce voi apăza 

cu aceeaşi petsevetențiă 
în ozice situaţie. 

Avind convingetea peemă 
si ceedința nestecămutată 
că numai asa e bine, 

dul vol duce ceucea 

pînă Ca capăt. 

Teodor COTELNIC 
Chişinău 


SAVANT DE 
PRESTIGIU 


În decursul celor peste 45 de ani 
de muncă rodnică pe ogorul filologiei 
româneşti Silviu Berejan s-a afirmat 
ca un specialist dotat, harnic şi 
perspicace, cu simţul responsabi- 
lităţii, exigent faţă de sine şi faţă de 
alţii, avînd mereu trează conştiinţa 
lucrului bine făcut. El desfăşoară o 
activitate ştiinţifică prodigioasă ce se 
caracterizează prin spirit analitic, prin 
profunzimea şi rigurozitatea analizelor, 
prin diapazonul larg de abordare a 
celor mai diverse probleme de lin- 
gvistică teoretică şi aplicată. Aportul 
Domniei sale se face simţit mai ales 
în lexicologie şi lexicografie, 
romanistică şi lingvistică generală, 
stilistică şi cultura vorbirii, gramatică 
şi sociolingvistică. Multe dintre 
articolele şi studiile sale din domeniile 
menţionate, tipărite în diverse pub- 
licaţii dintre cele mai prestigioase din 
tară şi din străinătate (Bonpocbi 
a3blkosHaHuna, Studii şi cercetări 
lingvistice, Philologica Pragensia, 
Revue roumaine de linguistique, 
Beiträge zur romanische Philologie 
etc.), au devenit lucrări de referință în 
literatura de specialitate. Totodată, el 
este cunoscut în lumea profesio- 
niştiior ca unul dintre promotorii ideilor 
sistemice în lingvistică, ca expert în 
metodologia ştiinţei. - 

DI. Silviu Berejan a fost unul 
dintre cei care în perioada postbelică 
au pus bazele studierii cu adevărat 
ştiinţifice a limbii noastre naţionale. 
Chiar prima sa carte Contribuţii la 
studiul-infinitivului moldovenesc 
(1962) se distinge prin mulţimea de 
probleme tratate, prin impresionanta 
minuţiozitate cu care au fost despuiate 
şi confruntate diferitele surse biblio- 
grafice, prin diversele incursiuni 


istorice în alte domenii şi, în primul 


Limba Romånå 


rînd, în acela al sintaxei, prin bogăţia 
de fapte excerptate din operele celor 
mai reprezentativi scriitori clasici şi 
contemporani, prin expunerea clară şi 
terminologia gramaticală adecvată, 
prin caracterul riguros sistematic a! 
aranjării materiaiului în cele cinci 
capitole închegate astfel încît fiecare 
se prezintă ca parte integrantă a unui 
tot întreg bine conceput. 

Calitățile de bun observator şi 
cercetător i-au permis autorului să 
descopere multe fapte neremarcate în 
studiile anterioare. 

Una dintre cele mai valoroase 
lucrări ale sale este monografia 
CeMaHTH4ecKaA 9KBWBa/EHTHOCTb 
nekcnyecknx eauHunu (1973), apre- 
ciată mult de specialişti, în care se 
elaborează concepţia echivalenţei 
semantice în lexic. Consacrată unei 
probleme particulare de lexic — 
sinonimiei (sau omosemiei — în ter- 
minologia autorului) — cartea îmbră- 
țişează, de fapt, o mare parte din 
problematica lexicologiei şi sema- 
siologiei moderne. Altfel nici nu putea 
să fie, dacă ne gîndim că vocabularul 
unei limbi constituie un sistem com- 
plex şi că oricare dintre fenomenele 
lexicale poate fi înţeles numai pe 
fundalu! sistemului general, analizînd 
relaţiile lui cu fenomenele conexe. 
Pentru înfăptuirea acestui scop cer- 
cetătorul a fost nevoit să reexamineze 
fenomenul aşa-zisei sinonimii în lu- 
mina celor mai noi principii ale 
lingvisticii teoretice, pe baza cărora 
reuşeşte să dea fenomenului studiat 
o interpretare nouă în plan lingvistic 
general, aducînd în felul acesta un 
aport real în domeniul ce şi l-a propus 


` pentru investigaţie. 


După cum se ştie, o particu- 
laritate esențială a lingvisticii la etapa 
ei actuală o constituie căutarea perse- 
verentă şi punerea în circulaţie largă 
a metodelor noi de cercetare a faptelor 
de limbă. Inconsecvenţele vădite, 
caracterul în multe privinţe contra- 
dictoriu şi imperfect al studiilor de 
lingvistică realizate în plan tradiţional 
au provocat numeroase nedumeriri 
generînd chiar neîncrederea, în mare 
parte justificată, în eficienţa metodo- 
logiei aplicate. Fără a se angaja di- 

rect în discuţia privind eficacitatea 
metodelor de studiere a lexicului, S. 
Berejan preconizează în temei meto- 
da structurală, deşi nu neagă celelalte 
metode, inclusiv rezultatele obţinute 
de aşa-numita lingvistică tradiţională. 
Dimpotrivă, arată că îmbinarea con- 
ştientă a metodelor tradiţionale cu 
cele noi face posibilă explicarea 
esenței faptelor, ceea ce, în ultimă 
instanţă, poate constitui o bază sigură 
pentru descrierea adecvată a siste- 
mului lexical. 

Pornind de pe poziţiile lexico- 
logiei funcţionale, contrar criteriilor de 
care se foloseau diferiţi lingvişti la 
definirea sinonimiei (afinitatea seman- 
tică, identitatea noţională, comuni- 
tatea denominaţiei, coincidenţa posi- 
bilităţilor de îmbinare etc.), cercetă- 
torul conchide că criteriul obiectiv 
pentru stabilirea raporturilor de sino- 
nimie este coincidenţa variantelor 
semantice, adică identitatea de sen- 
suri. 

E cunoscut faptul că pînă în 
prezent cercetarea sinonimelor se 
înfăptuia numai în plan sintagmatic. 
Drept consecinţă a unei asemenea 


interpretări nu se făcea distincţie netă 
între proprietăţile stilistice ale cuvin- 
telor şi însuşirile lor lingvistice propriu- 
zise. Aderînd la complicata teorie a 
cîmpurilor semantice, autorul mono- 
grafiei propune examinarea unităţilor 
lexicale în afara lanţului vorbirii, în 
afara contextului, adică în paradig- 
matică. Aplicarea acestei teorii i-a 
permis cercetătorului să analizeze 
multilateral relaţiile paradigmatice 
dintre elementele componente ale 
cîmpului semantic, să interpreteze mai 
profund atît corelaţiile interne dintre 
membrii grupelor omosemice stabilite, 
cît şi legăturile externe dintre acest 
fel de grupe şi celelalte elemente ale 
cîmpului semantic. 

Paralel cu problemele teoretice 
de lexicologie şi semasiologie puse 
în discuţie se analizează, pentru prima 
dată de pe poziţii strict ştiinţifice, şi 
fondul sinonimic al limbii literare 
române, care se cere întregit prin 
cercetări similare privind omosemia 
în sistemul vorbirii, precum şi prin 
examinarea nu numai a unităţilor de 
vocabulare ce sînt omosemice, adică 
echivalente ca sens, ci şi a celor para- 


Acad. Silviu Berejan în ospeţie la colegii de la Institutul de Fonetică şi 
Dialectologie “Al. Rosetti” al Academiei Române 

semice, adică apropiate ca sens. 
Transferat la postul de şef al 
Secţiei de lexicologie şi lexicografie 
(1978), se consacră studierii lexico- 
logiei şi semanticii lexicale în vederea 
unui scop concret: redactarea dicţio- 
narelor monolingve pe bază de prin- 
cipii noi. El este alcătuitor şi (co)re- 
dactor la o serie de dicţionare: Dicţio- 
nar explicativ şcolar (care a suportat 
5 ediţii, 1960 — 1984), Dicţionar 
explicativ al limbii moldoveneşti, în 2 
volume (v.1 — 1977, v. 2 — 1985), 
Scurt dicţionar etimologic (1978), 
Dicţionar de omonime (1988) ş. a. 
Documentatele sale rapoarte şi 
rezumate, prezentate la 15 congrese, 
colocvii şi simpozioane internaţionale 
ce au avut loc în Austria, Canada, 
Franţa, Germania, Italia, Spania, 
Ungaria şi alte ţări, precum şi la o serie 
de conferinţe şi sesiuni ştiinţifice 
(inclusiv internaţionale) din diverse 
centre ale fostei U.R.S.S. (Moscova, 
Kiev, Cernăuţi, Erevan, Lvov, Mensk, 
Novosibirsk, Samarkand, Sankt-Pe- 
tersburg, Tbilisi ş. a.) şi ale României 
(Braşov, Bucureşti, Cluj, laşi, Sucea- 
va, Timişoara, Tîrgovişte), i-au adus 
neobositului cercetător faimă şi recu- 
noaştere nu numai din partea colegilor 
de breaslă din ţară, dar şi din partea 
multor lingvişti străini, din alte ţări. 
Activitatea ştiinţifică a omagia- 
tului este strîns legată şi de munca 
redacțională. El a fost redactor titular 
la cărţi de referinţă în lingvistica din 
republică (semnate de autori cu auto- 
ritate), traducător şi editor al unor 
opere de lingvistică clasică. E vorba 
de lucrări ca: V. F. Şişmariov, Limbile 
romanice din sud-estul Europei şi 
limba naţională a R.S.S. Moldove- 
neşti (1960), Wopry opnan, 
PoManckoe A3biKo3HaHne: NCTO- 
puueckoe pasBurue, Teuenua, 
MeTonbi (trad. în colaborare, 1971), 
B. P. Hasdeu, Principii de lingvistică 
(1974), Eugen Coşeriu, Lingvistică din 
perspectivă spaţială şi antropologică. 
Trei studii (Cu o prefaţă de S. Berejan, 
1994). În calitate de redactor-şef al 
Revistei de lingvistică şi ştiinţă literară 
(din 1989 pînă în prezent) a depus şi 
continuă să depună eforturi în vederea 
“schim-bării la faţă” a publicaţiei 
încurajind apariţia unor materiale 


originale, variate şi interesante. 

Acad. Silviu Berejan ştie să 
îmbine în mod echilibrat munca de 
cercetare cu cea obştească, ştie să 
se impună printr-o prezenţă vie în 
viaţa culturală a republicii. Este mem- 
bru al multor consilii, comitete şi cole- 
gii legate de problemele limbii. 

In perioada de renaştere naţio- 
nală cînd au fost deschise larg porțile 
adevărului ştiinţific privind istoria nea- 
mului, limba şi literatura lui, cînd sabia 
lui Damocle nu mai atîrna deasupra 
capului savanților de bună-credinţă 
care în anii de tristă amintire se 
vedeau obligaţi să travestească acest 
adevăr, să se eschiveze de răspun- 
surile concrete la diverse întrebări 
“delicate” (motivele sunt bine cunos- 
cute), acad. Silviu Berejan îşi spune 
cuvîntul cu autoritate de specialist în 
materie. Fiind inclus într-o comisie 
specială de academicieni filologi în 
scopul elaborării unui concept 
ştiinţific privind denumirea limbii 
noastre (la cererea Parlamentului), a 
ştiut să dea dovadă de tărie de 
caracter, de fermitate şi de curaj civic 
(alături de N. Corlăteanu, H. Corbu, 
A. Ciobanu şi N. Bileţchi), pentru a 
formula şi semna acel faimos 
Răspuns la solicitarea Parlamentului 
Republicii Moldova privind istoria şi 
folosirea glotonimului “limba mol- 
dovenească” (vezi “Limba Română”, 
nr. 4, 1994, p. 11—13, precum şi alte 
publicaţii ce au reprodus acest mate- 
rial de importanţă istorică). Probitatea 
ştiinţifică şi poziţia civică privind 
corectitudinea denumirii limbii acad. 
S. Berejan şi-a exprimat-o răspicat şi 
în alte luări de atitudine, între care se 
remarcă: Varietatea moldovenească 
a vorbirii orale româneşti şi limba 
literară scrisă (“Limba Română”, nr. 
5-6, 1994, p. 49—55), Denumirea 
limbii noastre e cea ştiută de toată 
lumea — română. Dialog: Alexandru 
Bantoş — Silviu Berejan (“Limba 
Română”, 1995, nr. 3, p. 53 — 60), 
De ce limba exemplară din uzul oficial 
al Republicii Moldova nu poate fi 
numită moldovenească? (“Limba 
Română”, nr. 4, 1995, p. 20—24). 

Gheorghe POPA 
Universitatea de Stat 
“A. Russo”, Bălți 


ÎNALTĂ CONŞTIINŢĂ 
CIVICĂ 


Cu mulţi ani în urmă, marele 
N. lorga vorbea de o “disciplină a 
convingerilor, una a fricii şi alta a 
lăcomiei”. Nu descoperim nimic nou, 
dacă spunem că în perioada de pînă 
la 1989 toţi lingviştii basarabeni, în 
virtutea vicisitudinilor timpului, au 
adoptat “disciplina fricii” (căci adepţii 
“disciplinei convingerilor” trebuiau, 
mai devreme sau mai tîrziu, să 
plătească tribut regimului, chiar cu 
preţul vieţii). Reprezentanţii “discipli- 
nei lăcomiei” (cei cu promovarea 
conceptului de “limbă moldove- 
nească”) însă nu încetează nici astăzi 
să torpileze eforturile lingviştilor oneşti 
întru apărarea adevărului ştiinţific, 
desfăşoară o campanie intensă de 
defăimare a acestora, incriminîndu-le, 
printre altele, inconsecvenţa de opinii 
(“leri afirmau că e limbă moldove- 
nească, iar astăzi — că e limbă 
română”). 

Explicaţiile de rigoare la această 
acuzare le dă însuşi “inconsecventul” 
S. Berejan: “Atunci (adică ieri — Gh. 
P.) au avut dreptate ei (adică incrimi- 
natorii — Gh. P.), pentru că deţineau 
puterea, iar acum eu, pentru că pot 
spune adevărul fără a mă teme că aş 
putea fi pus la zid. Atunci însă nu 
numai eu numeam limba în singurul 
fel admis, ci toţi (fără excepţie) 
lingviştii, toţi cercetătorii-filologi în 
general, toţi scriitorii, toţi ziariştii şi 
publiciştii de aici. Cine e temerarul 


luptător pentru dreptate care atunci, 
înainte de 1988—1989, ar fi îndrăznit 
să spună public că limba pe care o 
vorbim este română? Numiţi-mi-!” [1, 
p. 58]. 

Fireşte, nimeni nu a afirmat “pu- 
blic” că limba noastră e română, deşi 
pot fi numiţi mulţi, inclusiv S. Berejan, 
care aveau conştiinţa că vorbesc în 
şi despre limba română!. “Limba cultă 
de la noi, care e limba literară (...), — 
susţine persuasiv S. Berejan într-un 
studiu publicat recent — a fost 
dintotdeauna şi a rămas aceeaşi — 
adică literară română, chiar şi atunci 
cînd era înveşmîntată în haină de 
sorginte slavonă. (...) Tot ce s-a făcut 
în direcţia studierii “limbii moldo- 
veneşiti” pe tot parcursul timpului (de 
cînd a fost pusă în circulaţie această 
noţiune) a constituit un neîntrerupt 
proces de cercetare ştiinţifică a limbii 
române, dar sub denumirea oficial 
admisă (cea adecvată neputînd fi 
utilizată de lingvişti sub ameninţarea 
“excomunicării” lor din tagma cerce- 
tătorilor. (...) În toate lucrările de 
lingvistică (gramatici şcolare, cursuri 
universitare, dicţionare, monografii, 
culegeri de studii, broşuri de popu- 
larizare, articole de cultivare a limbii 
ş. a.) apărute în Republica Moldova 
(...) au fost întotdeauna supuse 
cercetării substanţa, sistemul şi 
structura (gramaticală, fonetică şi lexi- 
cală) aceleiaşi limbi — române, oricare 
ar fi fost forma ei de manifestare 
(literară, vorbită, dialectală, regională, 
zonală) şi indiferent de ce numiri i 
s-au dat în trecutul mai apropiat sau 
mai îndepărtat” [3, p.30]. 

Am transcris acest citat destul 
de amplu, pentru ca să înţelegem de 
ce temerarului V. Mîndîcanu în 1988, 
cînd îşi scria cunoscutul eseu, i-a 
“tremurat mîna” indicînd numele lui 
S. Berejan în calitate de coautor al 
unui articol pseudoştiinţific şi de ce 
a rugat cititorii “să facă abstracţie de 


1 Oare faptul că în temeinica sa monografie [2] se operează cu 30 de exemple 
din limba română, în schimb, cu 241 din rusă, cu 100 din franceză, cu 73 din bulgară 
şi cu 2184 din “moldovenească” nu înseamnă că autorul avea conştiinţa că vorbeşte 


despre materialul faptologic românesc? 

semnătura lui S. Berejan — savant 


cu multe lucrări ştiinţifice de autentică 
valoare” [4, p. 1397. 

La rîndu-ne, rugăm şi noi cititorii 
“să facă abstracţie” de insinuăriie ce 
i se mai aduc şi astăzi onestului om 
de ştiinţă în privinţa inconsecvenţei 
sale ştiinţifice, deoarece adresa repre- 
zentanţilor fideli ai inconsecvenţei e 
cu totul alta: “Oare nu tot cei ce-mi 
incriminează acum că numeam pe 
vremea lor limba română “moldove- 
nească” ne impuneau această abe- 
ratie, insuflîndu-ne frica de a fi 
consideraţi în caz contrar duşmani ai 
puterii şi ai poporului? 

lar acum tot aceşti inşi cu mină 
de mieluşei inocenți fac pe fariseii. Ei, 
care în luările de cuvînt din 1990— 
1993, numeau, ca şi mine, limba 
noastră română! Recitiţi presa timpu- 
lui şi-i veţi găsi numaidecît' [1, p. 58]. 

Probabil, nu e cazul de a-i “găsi 
numaideciît”, pentru că băştinaşii îi 
cunosc şi fără a “reciti presa”; mai 
indicat ar fi, ni se pare, întîrziatul 
nostru îndemn să “recitească” ei 
materialele semnate de prof. 
S. Berejan (cu privire la problema în 
discuţie), începînd cu Raportul 
prezentat Comisiei interdeparta- 
mentale a Prezidiului Sovietului 
Suprem al R.S.S.M. din 28 decembrie 
1988 [6, p. 31—31]5, continuînd cu 
articolele, interviurile apărute în di- 
verse periodice [7; 8; 9; 10] şi 
comunicările de la Congresul al V-iea 
al Filologilor Români din iunie 1994 [3, 
p. 29—38], Conferinţa ştiinţifică” 
Limba română este numele corect al 
limbii noastre” din iulie 1995 [11, p. 
20—24] şi terminînd cu intervenţiile 


j prompte din “Rezoluțiile...”, “Deciara- 


tiile...”, “Apelurile...”, “Răspunsu- 
rile...” [12, p. 283—337], publicate 
în presa din ultimii cîțiva ani. 
Recitindu-le, credem, ei vor conştien- 
tiza argumentele prof. S. Berejan ce 
se aşază în demersurile sale ştiinţifice 
ca piatra de temelie în zidul cetăţii, 
şi, poate, în felul acesta, vor găsi şi 
ei, “incriminatorii”, curajul să izgo- 
nească din sine ignoranţa sau ambiția 
şi “să-şi aplece urechea” ia adevărurile 
apodictice ale celui “incriminat”. E un 
prilej potrivit pentru pocăință! 

Spre onoarea, nu numai ştiinţi- 
fică, a cercetătorului de bună-credinţă 
S. Berejan, el a avut curajul să 
izgonească, vorba prof. N. Mătcaş, 
“sclavul din sine”, spunîndu-ne “pînă 
la urmă adevărul în toată puritatea lui: 
că moldovenii sînt şi ei români şi că 
vorbesc o limbă care se numeşte 
română, faptul acesta nelezînd 
autoritatea şi nici demnitatea nimănui” 
[13, p. 79]. 

in interviul deja citat, omagiatul 
de azi se destăinuieşte: “... nu regret 
totuşi viaţa trăită, căci, la urma urmei, 
am studiat şi mi-am apărat, cît şi cum 
am putut, limba neamului. Şi asta 
vreau s-o afirm acum, înspre apusul 
vieţii, deschis: am iubit dintotdeauna 
limba şi neamul (subl. n.— Gh. P.) şi 
anume aceste sentimente mi-au 
insuflat energie şi putere de rezis- 
tentă” [1, p. 60]. Şi acum ne întrebăm 
retoric: oare nu “anume aceste 
sentimente” au întîrziat metodic 
avansarea în posturi, obţinerea titlului 
de academician, aprecierea de către 
autorităţi etc. De fapt, despre această 
“întîrziere” ne mărturiseşte chiar el 


2E vorba de articolul MonmaBckMii a2bik — CAMOCTOSTEJIbHbIÑ S3biK MOJ- 
DaBCKOHĂ counanuncTruieckoA Hann, semnat de |. Varticean, S. Cibotaru, S. Berejan, 
Ai. Dîrul, publicat într-o culegere apărută încă în 1976 [5]. 

Apropo, semnatarul acestor rînduri poate “divulga” o mărturisire a lui S. Berejan 


în momentul apariţiei culegerii cu pricina: “Dacă aş dispune de mijloace financiare, 
aş procura tot tirajul acestei cărţi, ca să nu mai ajungă pe rafturile librăriilor”. E o. 
mărturisire elocventă pentru toţi cititorii, dar pentru subsemnat în mod special: în 
calitate de doctorand, trebuia să ştiu “în ce ape se scaldă” conducătorul meu ştiinţific. 

= lată doar unele din tezele acestui Raport: “O altă limbă standard (“moldo- 
venească” — Gh. P.) în această regiune (nordul Dunării — Gh. P.) n-a fost creată 
niciodată şi de nimeni (p. 19); “... identitatea lingvistică moldo-română este o realitate 
obiectivă, ce stă la suprafaţă şi nu se mai cere demonstrată: ea trebuie să fie 
recunoscută în sfîrşit...“ (p.23); Cine va continua să nu recunoască aceste adevăruri, 
nu va face decit să compromită în continuare ştiinţa lingvistică din Uniunea Sovietică, 
să ne facă de ris în faţa întregii lumi civilizate” (p. 24). 

însuşi: "Lingvistica de la noi, cea care 


se încadra în “Frontul ideologic”, m-a 
ținut mereu în tagma celor neagreaţi 
de puterea oficială şi m-a obligat să 
accept în tăcere mulţi ani la rînd că 
româna din Moldova Sovietică este 
altceva decît româna din celelalte 
regiuni românești (strecu:înd numai în 
subsidiar ideea că e tot română). (...) 
Şi încă ceva: dacă aş lua-o tot în 
lingvistică de la început, aş prefera 
să fiu apreciat exclusiv de specialişti, 
nu de Şefi (prin prismă poiitico-ideo- 
iogică)” [1, p. 60]. Este o doleanţă 
cît se poate de firească, dar rostită 
cu regret şi durere. 

in acest context, cititorii ar mai 
trebui să ştie suplimentar că,în 
genere, savantul S. Berejan e un om 
— şi acest lucru poate fi confirmat 
fără ezitare de toţi cei care îl cunosc 
—, care manifestă indiferenţă faţă de 
calomnii şi suspiciuni, iartă pe cei 
ingraţi sau pe cei recalcitranţi ia 
adevărul ştiinţific, pentru că “să se ia 
la harţă meschină cu oamenii 
neştiutori, rău intenţionaţi sau, pur şi 
simplu, necinstiţi în acţiuni nu are nici 
un rost” [1, p. 59]. Lesne se poate 
conchide că Dumnealui a însuşit de 
minune preceptul napoleonian: “Oa- 
menii pot fi nedrepţi cu mine, îmi este 
suficient că eu sînt nevinovat”. În 
baza celor spuse, putem susţine că 
acad. S. Berejan şi-a făcut şi îşi face 
onest datoria civică, putînd fi consi- 
derat, după cum l-a caracterizat E. 
Coşeriu, “un model de rectitudine şi 
etică ştiinţifică” [1, p. 59]. 

OMAGIU UNUI 
OM ADEVĂRAT 


= Silviu Berejan a fost şi rămîne 
pentru mine o personalitate simbolică 
în lingvistica Moldovei Sovietice. Un 
om de ştiinţă care, în ciuda unor 
aserţiuni sporadice, impuse de reali- 
tăţile sumbre ale vremii, a avut curajul 
de a da expresie în lucrările sale 
fundamentale adevărului că în forma 
ei literară limba populaţiei băştinaşe 
de la est de Prut nu poate fi consi- 
derată o nouă limbă romanică, deose- 
bită de limba română. 

Student al Universităţii din Chişi- 
nău în anii de tristă amintire ai tenta- 
tivelor de a corchezi şi în judeţele 
basarabene limba literară, şi apoi 
(după înlăturarea din postul de direc- 
tor a lui |. D. Ceban) colaborator la 
institutul de limbă şi literatură al 
Academiei de Ştiinţe a republicii, 
Silviu Berejan s-a impus în scurt timp 


| 


x: 


prin extraordinarele sale aptitudini de 
cercetător al limbii naţionale şi al feno- 
menelor ei specifice în aria smulsă 
din trupul Ţării. 

Savantul are marele merit de a 
fi unul dintre cei mai de vază ani- 
matori ai studierii sub denumirea de 
limbă moldovenească, impusă de 
autorităţile comuniste, a formelor de 
manifestare a limbii române în 
republica înjghebată prin legea mos- 
covită de la 2 august 1940. Un alt 
mare merit al academicianului Silviu 
Berejan este că în anul luptei pentru 
limbă şi alfabet de la sfîrşitul anilor 
'80 a tinut piept, alături de cei mai buni 
fii ai ramurii de la est de Prut a popo- 
rului român, atacurilor furibunde ale 
românofobilor care căutau să-şi perpe- 
tueze dominaţia prin înăbuşirea în 
faşă a renaşterii conştiinţei naţionale 
a populaţiei băştinaşe. 

Astăzi, cînd forţele antina- 
tionale cîştigă tot mai mult teren în 
republică, Silviu Berejan relevă în 
continuare cu toată ponderea sa de 
mare savant adevărul ştiinţific, înfrun- 
tînd cu aceeaşi fermitate atacurile 
violente ale celor care nu se pot 
împăca cu acest adevăr care le taie 
craca de sub picioare, personalitatea 
ştiinţifică şi fiinţa umană a temerarului 
academician. reprezentînd o fericită 
îngemănare între un savant distins şi 
un om adevărat. 


T 


Între prietenii cei mai fideli — cărțile 

VOM MAI AJUNGE SĂ 
CULEGEM GHIOCEI 


Nu-l văzusem de mult pe 
domnul academician. |! zării pe 
peronul gării din Chişinău cînd trenul 
îşi luase de acum zborul — venise 
să-şi petreacă nepotul la studii înalte 
la Bucureşti. Era la fel de robust, cu 
mersu-i sigur şi apăsat, cu o jumătate 
de pas mai în urma însoţitorilor. Poate 
că nu i-aş fi prins din zbor umbra de 
tristeţe ce-i sărutase geana dacă 
basmaua din mîna stîngă nu l-ar fi 
trădat, făcînd neîntrebată o traiectorie 
spre ochi: puternicul, calculatul, 
cumpănitul, sobrul academician 
devenise pe-o clipă sentimental! Fără 
să vreau, mi-a apărut imaginea 
Domniei sale dintr-o aită situaţie. 

Era un început de martie sau un 
sfîrşit de februarie al irepetabilului an 
1989. Rămăseseră în urmă istoricele 
hotărîri ale Comisiei interdeparta- 
mentale din 28 decembrie 1988 
privind recunoaşterea unităţii de limbă 
moldo-române, statalitatea şi 
revenirea ei la grafia latină; era în toi 
bătălia pentru convingerea celor mulţi 
de justeţea acestor adevăruri, erau 
neliniştile ecourilor “Limbă! Alfabet!”, 
care se loveau de zidul chinezesc al 
nedorinţei potentaţilor vremii de a-şi 
desfunda urechile la vrerea mulţimii, 
era încrîncenatul urlet de turbare “Niet, 
niet i ieşcio raz niet!” 

Veneam în patru cu domnul viitor 
academician, cu regretaţii lon 
Mocreac şi lon Dumeniuk de la una 
din nenumăratele şi interminabilele 
discuţii şi demonstrări ale axiomelor 
despre limbă. O iarnă pe ducă mai 
încerca să dea semne de existenţă 
prin cîţiva fulgi rătăciţi care se 
străduiau anevoie să-şi reţină 
secundele din marea lor trecere pe 
pomeţii traşi ai obrajilor unor amăriţi 
de intelectuali sortiţi să se bată cu 


morile de vînt. Obositul, dar neîn- 
vinsul, încrîncenatul rău din aceste 
bătălii sterile şi fără de sfîrşit Silviu 
Berejan deveni la un moment dat de 
nerecunoscut: 

— Ce bine ar fi, măi fraţilor, să 
ne aflăm acum la un mijloc de codru 
sau la un luminiş de poiană! La un 
pahar de vorbă şi la un şoldan de 
ciorbă! Şi poate c-am mai găsi şi noi 
cîte-un bucheţel de ghiocei pentru 
doamnele noastre, căci mare răbdare 
au să ne-aştepte, sărmanele, de 
parcă am fi mobilizați pe front! 

Ca să vedeţi — neînduplecatul, 
avanul, tempestuosul, freneticul, 
marele lingvist pe care-l ştiam numai 
tunînd şi fulgerînd împotriva celor 
afoni sau simularzi devenise pe 
neaşteptate un sentimental!.. 

Am zis “marele” şi m-am 
surprins tresărind la privirea 
întrebătoare şi mirată a cenzorului din 
mine: dar cum vor reacţiona colegii? 
Căci într-un colţ de ţară ca a noastră, 
în care toţi se cunosc unii cu alţii, în 
care fiecare se consideră numai pe 
sine centrul Universului (o excepţie 
fericită constituind-o numai Andrei 
Strimbeanu, care-şi împarte generos 
mărirea cu alţi confraţi), nu există 
oameni mari. Nu există genii, nu exis- 
tă talente, nu există nimic. 

Aceasta e invidia congenitală a 
confratelui român. A intelectualului 
român, mai cu seamă. Subliniez:"a 
intelectualului român”, pentru că 
ţăranul a acceptat dintotdeauna să 
recunoască realizăriie vecinului sau 
ale consăteanului (“Uite ce acareturi 
şi-a înălţat X! Am să-mi fac şi eu unul 
de-o să se oprească lumea-n loc”; 
“Ce-i mai zice al Mariei din frunză, 
bată-l norocul! Cu unul ca dînsul nu 
mai mori de urit” etc. etc.), ambiţio- 
nîndu-se şi el să-i dea în perspectivă 
o replică pe potrivă. 

Altul este intelectualul. E mare 
numai el şi prietenul care îi cîntă-n 
strună, restul — nişte mediocrităţi. lar 
cînd se întîmplă totuşi să nu i se 
întoarcă limba-n gură ca să-i spună 
astfel unui om care are nişte realizări 
incontestabile, tace. Nu spune că-i 
mic, dar nici că e mare, feritu-te-a 
sfîntul! E mare el, iar ăsta — de, aşa 
şi-aşa. Poate că da, poate că nu. 

N-aş vrea să se creadă că 
omului de ştiinţă şi de omenie Silviu 
Berejan nu i s-au recunoscut meritele 
şi calităţile. | s-au recunoscut, însă 
mai degrabă tacit sau cu jumătate de 
gură. Sau, în ce! mai bun caz, cu 
foarte mare întîrziere. Judecaţi şi 
dumneavoastră, dragi cititori: în timp 
ce unii extrem de săraci cu duhul şi 
cu zestrea spirituală, fără să aibă 
susţinută a doua teză de doctorat, fără 
lucrări de referinţă sau chiar nişte 
amărite de broşurele, ca să nu mai 
aduc vorba despre vreo urmă de 
şcoală, se căpătuiseră peste noapte 
din partea regimului pe care-l slujeau 
cu fidelitate de sclav cu titlul de 
academicieni plini, Domnia sa, doc- 
tor în ştiinţe şi doctor habilitat, cu o 
operă recunoscută şi apreciată la 
Moscova, Kiev, Sankt-Petersburg, 
Varşovia, Praga, Sofia, nu se 
învrednicise de acest titlu. Pentru 
acceptarea în rîndul “nemuritorilor” i 
se cerea o “nimica toată”: să 
contracareze fulminantele acţiuni de 
revendicare din partea maselor 
(inclusiv din partea colectivului 
Institutului de Lingvistică pe care îl 
conducea) a recunoaşterii de către 
oficialităţile de-atunci a unităţii de 
limbă moldo-române, a necesităţii de 
a reveni la grafia latină şi de a-i atribui 
statut de limbă de stat la ea acasă 
limbii lui Creangă şi Eminescu. Puţină 
lume ştie cît de mult s-a frămîntat 
viitorul pe atunci, actualul academi- 
cian Silviu Berejan, cît de mult s-a 
zbătut Domnia sa între umilitoarea 
pentru o fire atît de sensibilă 
propunere, machiavelica, sataneasca 
propunere de a pactiza cu forţele 
răului şi fireasca, omeneasca dorinţă 
a trudnicului în sudoarea frunţii de a-i 
fi pur şi simplu recunoscute meritele. 
lar cei care se mai îndoiau, poate, de 
onestitatea domnului director, îşi vor 
fi amintind, cred, de confesiunea 
acestuia la memorabila conferinţă din 
1988 cu participarea unor somităţi în 
ştiinţa limbii de la Moscova, Lenin- 
grad, Kiev, Tomsk şi din alte părţi în 
legătură cu întrebările “provocatoare” 
venite la masa prezidiului din sală, 
întrebări prin care Domnia sa era pus 
de-a dreptul pe frigare: 

:1. “Sunteţi pentru sau contra 


statutului de limbă de stat pentru 
limba lui Creangă şi Eminescu?” 2. 
“Sunteţi pentru sau contra recu- 
noaşterii unităţii de limbă moldo- 
române?”; 3. “Sunteţi pentru sau 
contra revenirii la grafia latină?” 

Cred că atunci a fost momentul 
decisiv al descătuşării, al izgonirii 
sclavului din sine. Omul de ştiinţă şi 
omul demnităţii Silviu Berejan a 
răspuns cu o francheţe care nu putea 
să nu-l convingă şi pe cel mai 
neînduplecat sceptic: “Dar mai poate 
oare cineva pune la îndoială faptul că 
eu, ca şi oricare om de ştiinţă integru, 
sunt în tustrele cazurile pentru??! 
Răspunsul, repet, a fost la înălţimea 
omului de ştiinţă Silviu Berejan. Un 
răspuns extrem de oportun şi impor- 
tant atunci pentru menţinerea 
încrederii în izbîndă şi a stării de spirit 
mobilizatoare a forţelor patriotice 
naţionale, cu atît mai mult dacă ţinem 
cont de faptul că numele domnului 
director lipsea din şirul celor 66 de 
semnatari ai renumitei Scrisori 
deschise către “Comisia de salvare a 
limbii”, ca şi suflul Domniei sale la 
memorabila adunare a colectivului 
institutului. Răspunsul a fost de 
aceeaşi ţinută şi verticalitate ca şi cel 
pe care cu vreo şapte ani mai tîrziu 
Prezidiul Academiei l-a dat Parla- 
mentului la solicitarea acestuia privind 
numele corect al limbii noastre: limba 
română. Răspuns, la formularea 
căruia argumentarea domnului acade- 
mician Berejan a avut ponderea 
decisivă. 

La fel de tîrziu i s-a conferit şi 
titlul de profesor universitar. Savantul 
cu renume cel puţin în fosta Uniune, 
cu sute de articole publicate în reviste 
şi culegeri din ţară şi de peste hotare, 
cu două monografii care au intrat în 
circuitul ştiinţific internaţional şi de 
care nu se poate dispensa nici un 
cercetător serios, cu şcoală lingvistică 
proprie (numai nişte lei ca Vasile 
Bahnaru, Constantin Tănase, Gheor- 
ghe Popa, Gheorghe Stog, Veronica 
Purice ş. a. cît fac!), a trebuit să facă 
ani de zile naveta la Pedagogicul din 
Bălţi şi să ţină pasionantele cursuri 
de Lingvistică generală şi de Seman- 
tică funcţională pentru a putea obţine 
titlul rîvnit de profesor —în instituţiile 

de învățămînt superior din Chişinău 
nu i se găsiseră cele cîteva ore 
prevăzute de regulament pentru a 
putea fi propus de o catedră de 
specialitate şi de senat întru 
E E dala lui... Nu e bai, vorba ceea, 

tăzi totul ține de domeniul 
trecutului. S-au uitat ele altele mai 
dureroase, darămite acestea... 
Domnul academician se simte onorat 
de faptul că a devenit profesor 
universitar la catedra de la “Alecu 
Russo” şi îi este recunoscător 
corpului didactic de la Bălți pentru titlul 
de care s-a învrednicit. Nu ştiu dacă 
nu i-ar face onoare şi actualei 
Universităţi de la Bălţi o iniţiativă de 
a-i conferi titlul de doctor honoris 
causa distinsului ei profesor. 

Cea mai înaltă distincţie — 
Ordinul Republicii — i-a venit la fel 
de tîrziu. Nu în toiul bătăliei pentru 
limbă şi alfabet (cînd profesorul şi 
directorul Berejan iniţiase mai multe 
reuniuni şi conferinţe cu invitarea unor 
specialişti nepărtinitori din diferite 
centre ştiinţifice şi universitare din 
fosta URSS pentru a demonstra 
caracterul romanic şi românitatea 
limbii vorbite în stînga Prutului şi a 
Nistrului, unitatea limbii române şi a 
sufletului românilor de pretutindeni, 
necesitatea revenirii la scrisul latin; 
cînd activa ca expert zile şi nopţi la 
rînd în cadrul grupurilor de lucru şi al 
comisiilor parlamentare pentru 
elaborarea proiectelor de legi despre 
limbă; cînd scria zeci de informaţii şi 
note de argumentare a necesităţii de 
a soluţiona numai în spiritul adevărului 
istoric şi ştiinţific spinoasele, 
incomodele pentru mulţi, dar clarele 
pentru toţi probleme de limbă; cînd 
participa la numeroase şedinţe de 
lucru, emisiuni radio şi TV, conferinţe 
de presă, întîlniri cu oameni ai muncii 
pentru a tălmăci aceleaşi întorto- 
cheate pentru unii probleme de limbă 
etc. etc.), adică atunci cînd această 
înaltă, dar binemeritată apreciere i-ar 
fi înzecit şi ne-ar fi întărit şi nouă, celor 
din preajma-i;dar şi mulţimii descum- 
pănite, încrederea în izbînda unei 
cauze drepte, ci de abia la finele lui 
1996, în toiul campaniei electorale 
prezidenţiale, cînd unele realizări de 
la '89-90 erau iarăşi pierdute, cînd, de 


fapt, nu decoratul, ci decoratorul era 
cel care avea din nou nevoie de 
sprijinul omului incoruptibil şi în gene- 
ral al intelectualităţii pe care generosul 
împărţitor de distincţii o ignorase o 
bună habă de vreme. 

Insă oficialităţile sau puterea, 
mai cu seamă cele care nu s-au 
distins printr-un. nivel anume de 
cultură, — Dumnezeu cu dînsele, 
acestea dintotdeauna au avut tendinţa 
fie să umilească, fie să corupă 
gînditorul — omul de creație, omul de 
cultură, omul! de ştiinţă, talentul sau 
geniul. Mai dureros e că şi noi, 
pătimiţii şi înţelegătorii, suntem 
extrem de zgîrciţi în aprecierea 
colegilor care ne depăşesc. Ne 
dezlegăm baierele în aprecieri şi 
lamentări în cel mai bun caz după 
urcarea acestora în luntrea lui Caron. 

Untitan al ştiinţei contemporane 
cum este compatriotul nostru Eugen 
Coşeriu poate să-l numească pe 
Silviu Berejan mare lingvist, noi însă 
— nu. Un Alexandru Piru putea să-i 
spună lui Vasile Coroban în viaţă 
cărturar erudit, noi aproape că şi după 
atîţia ani de la trecerea acestuia în 
lumea celor drepţi ne temem ca nu 
cumva să-l supraapreciem. Căci dacă 
dînsul a fost un erudit, noi ce mai 
suntem? 

- Şi totuşi, va trebui s-o recu- 
noaştem măcar cu această rară 
ocazie —cine se simte la finele celui 
de-al paisprezecelea iustru la fel de 
energic şi de juvenil? — că domnul 
profesor şi academician Silviu 
Berejan, chiar dacă e “din sat de la 
noi”, este un mare lingvist. Poate că 
cel mai mare din lingviştii la activ pe 
această palmă de pămînt românesc 
care se numeşte Basarabia după 
academicianul Nicolae Corlăteanu. La 
fel de mare ca şi academicianul lon 
Coteanu, ca şi membrii corespondenţi 
ai Academiei Române Marius Sala, 
Gheorghe Mihăilă, Matilda Caragiu- 
Marioţeanu, dacă e să mă limitez doar 
la cîteva nume de specialişti notorii 
din Ţară. 

Lucrarea sa din 1962, Contribuţii 
la studiul infinitivului moldovenesc, 
rămîne şi azi o lucrare de referinţă în 
lumea ştiinţifică şi o contribuţie 
esenţială la relevarea specificului 

acestei forme verbale pe plan general 
romanic, balcanic şi în particular pe 
plan românesc, iar studiul în limba 
rusă din 1973, Echivalenţa semantică 
a unităţilor lexicale, prin multitudinea 
problemelor abordate, prin noutatea 
interpretărilor, prin elaborarea unei 
teorii originale a sinonimiei în plan uni- 
versal, ne-a scos în aria largă a 
lingvisticii generale. Concepte noi, 
originale, idei dintre cele mai 
abstracte au fost îmbrăcate într-o 
haină lingvistică ce se distinge prin 
concizie, claritate, rigoare şi în acelaşi 
timp accesibilitate şi pentru cititorul 
neiniţiat (în acest plan poate că numai 
lucrarea lui V.M. Solnţev din 1971, 
Limba ca sistem şi structură, se 
remarcă prin aceleaşi calităţi). Un 
adevărat compendiu de lingvistică 
generală este lucrarea aceasta, ea 
incluzînd noţiuni, concepte, formulări, 
dezbateri în probleme privind esenţa 
ştiinţei noastre: dihotomie, limbă, 
vorbire, sistem, structură, paradig- 
matică, sintagmatică, sincronie, 
diacronie, statică, dinamică, conţinut, 
formă, fenomen, esenţă, semnificat, 
semnificant, micro- şi macrostructuri, 
hetero-, para- şi omolexie, hetero-, 
para- şi omosemie, cîmp conceptuai, 
cîmp semantic, opoziţie, combina- 
torică etc. Numai din cauză că a fost 
publicat într-o limbă de o oarecare 
circulaţie studiul lui Silviu Berejan n-a 
fost la timpul lui tradus în alte limbi, 
deşi sunt convins că un atare 
eveniment va avea loc odată şi odată. 

Silviu Berejan este un excelent 
profesor — şi în calitate de autor de 
manuale pentru învățămîntul 
preuniversitar (clasele a Vi-a — a 
VII-a, şcoala normală) şi pentru cei 
universitar (Curs de limbă contempo- 
rană, volumele | şi Il; Curs de 
gramatică istorică; Lingvistica gene- 
rală), şi în calitate de profesor la 
Universitatea din Bălţi, şi de invitat la 
diferitele cursuri de perfecţionare a 
cadrelor didactice, şi ca preşedinte — 
ani de-a rîndul — al comisiilor de 
examinare de stat la specialitate la 
diverse facultăţi. Generatii la rînd de 
învăţăcei i-au apreciat erudiţia, 
gîndirea de matematician, claritatea 
expunerii, forţa de convingere, crezul 
în ideea pe care o slujeşte, arta de 


orator (ce-i drept, cu un pronunţat ac- 
cent moldovenesc, mai ales cînd e 
vorba de conjuncţia şi de adverbul şi). 
Ceea ce n-au făcut la timp oficialităţile 
şi nici colegii au făcut-o străinii şi cei 
de la coarnele plugului: studenţii şi 
cadrele didactice. Opera lui Berejan 
e consultată şi citată în toate tezele 
de curs şi de licenţă, în prestigioase 
reviste şi studii de specialitate din 
Ţară şi din străinătate. Meritele 
ştiinţifice i-au fost considerate prin 
invitaţia de a participa la prestigioase 
reuniuni internaţionale, de a face parte 
din componenia diferitelor consilii şi 
colegii de redacţie, de a organiza şi 
conduce unele manifestări din 
domeniu. 

Silviu Berejan este un bun 
organizator şi îndrumător al activităţii 
ştiinţifice. Neîndurător de exigent faţă 
de sine însuşi, întîi de toate, de o 
punctualitate şi meticulozitate de 
invidiat, de o capacitate de muncă 
extraordinară şi de o consacrare to- 
tală activităţii pe care o prestează, 
domnul director fireşte că nu poate fi 
mai puţin exigent şi faţă de subalterni, 
deşi mulţi dintre aceştia n-au pregetat 
să-i pună la încercare bunătatea în 
repetate rînduri. 

Am avut norocul să colaborez 
cu Domnia sa la redactarea volumului 
Ii al DELM-ului. Atunci i-am admirat 
capacitatea de organizator, căci a 
ştiut să creeze şi să lucreze în serie, 
ca la fabrică, cu mai multe grupuri de 
lucru: grupul verbului, grupul sub- 
stantivului, grupul adjectivului, grupul 
părţilor de vorbire auxiliare etc. 
Domnia sa însuşi lucra literalmente 
în trei schimburi: de la prima oră cu 
un grup, de la prînz — cu altul, după 
terminarea zilei de lucru, acasă, cu al 
treilea. În ultima veneam (mai bine zis, 
eram aduşi de dînsul) noi, cumularzii: 
lon Mocreac, George Rusnac şi 
subsemnatul — şi continuam munca 
de redactare pînă după miezul nopții, 
iar sîmbetele şi duminicile le 
consacram pe de-a-ntregul acestei 
munci. Şi dacă noi mai oboseam 
cîteodată, domnul academician — 
nicicînd. 

Nu ţine cu dinţii la şefie, deşi în 
viaţa sa a acceptat, conştient că are 
această misiune şi că o merită, în 

numele unei mai bune organizări a 
muncii şi al prosperării domeniului de 
activitate căruia i s-a consacrat plenar, 
anumite funcţii de conducere: de di- 
rector al Institutului de Lingvistică, de 
academician-secretar la ştiinţele 
sociale... Şi-a sacrificat, în aceste 
ipostaze, o bună parte din timpul său 
personal, i-au rămas multe cărţi bune 
nescrise, numai din convingerea 
interioară că cineva trebuie să-şi 
asume şi o asemenea sarcină, că 
cineva trebuie să se consacre şi luptei 
pentru realizarea unui ideal. A muncit 
şi munceşte cu dăruire şi abnegaţie. 
Şi dacă a regretat vreodată această 
muncă de apostolat, a regretat-o nu 
atunci cînd o făcea în numele celora 
care se zbuciumau pe străzile şi în 
pieţele Chişinăului, în numele celora 
care îngenuncheaseră pe Piaţa Marii 
Adunări Naţionale, ci cînd herostraţii 
şi răuvoitorii neamului l-au pus să-şi 
irosească timpul şi forţele în zadar, 
obligîndu-l să demonstreze de zeci, 
sute, mii de ori că albul e alb şi negrul 
e negru (mai drept spus, cînd nişte 
indivizi de teapa lui Petre P. 
Moldovan, în contradicţie flagrantă cu 
adevărul istoric şi ştiinţific şi cu 
convingerile sale personale, cereau să 
confirme, personal şi în numele 
instituţiei pe care o conduce, că albul 
e negru şi că negrul e alb, la concret: 
că limba noastră nu e română, că noi 
nu mai suntem români). 

La nivelul Academiei — ca aca- 
demician-secretar — Silviu Berejan, 
exemplu de corectitudine şi 
delicateţe, nu a închis ochii la 
neajunsuri şi disfuncţionalităţi, la 
proasta dirijare sau organizare a unor 
structuri, la atenţia insuficientă 
acordată de cei mai înalţi factori de 
decizie solicitărilor venite din partea 
institutelor de cercetare, ci le-a spus 
lucrurilor pe nume. Rapoartele sale 
anuale, în pofida rigorilor stilului 
căruia urmau să i se conformeze, 
sunt mostre de analiză obiectivă, 
dură, necruțătoare, academismul şi 
verva întreţesîndu-se şi fuzionînd în 
mod fericit. 

Academicianul Berejan trăieşte 
bucuria muncii, bucuria creaţiei. 
Munceşte nu numai dintr-un înalt sen- 
timent al datoriei, ai disciplinei 


interioare (deşi nici aceasta nu e 
puţin), ci pentru că acesta e felul 
dumisale de a fi. Uneori am impresia 
că ar fi putut deveni, prin disciplina, 
perseverenţa, elanul de muncă ce-i 
caracterizează, un tot atît de mare 
biolog, compozitor, matematician, 
scriitor. Apropo, la începuturi Domnia 
sa intenţiona să se facă mate- 
matician. Nu ştiu cît de mult au 
pierdut matematicile, dar ştiu că 
lingvistica română şi cea generală au 
cîştigat enorm de mult prin venirea lui 
Berejan în castrul lor. 

Domnul academician nu se 
sfieşte să presteze orice muncă, fie 
ea de rutină (transpunerea de texte 
pe fişe, copierea pe curat a 
formulărilor etc.), fie de creaţie — de 
la scrierea şi redactarea propriilor 
articole şi lucrări pînă la punerea ia 
punct, în calitate de redactor ştiinţific, 
coordonator, prefaţator, a unor lucrări 
străine. Redactarea propriilor sale 
texte este o veritabilă operă de 
giuvaiergiu. Nici un element neadec- 
vat stilului (chiar şi în limbajul esopic 
practicat odinioară), nici un cuvînt în 
plus sau în minus, nici o virgulă de 
prisos sau vreuna lipsă — ca la Eugen 
Coşeriu (pe care îl venerează şi 
căruia, intuiesc, ar vrea să-i semene). 

Silviu Berejan este un mare pa- 
triot. N-a făcut din pumni mai-marilor 
vremii din rîndul mulţimii înfuriate de 
pe stradă, nu şi-a dat ghes la micro- 
foanele de pe scena Teatrului de vară 
sau din Piaţa Marii Adunări Naţionale, 
nu s-a băgat precum unii în ochii 
jlegătoarelor să-l “ferece” în cruciş şi-n 
curmeziş cu cele mai alese prosoape, 
dar a spus clar şi răspicat, atunci cînd 
i s-a cerut de oficialități, ca şi atunci 
cînd n-a mai putut răbda prostirea 
omului simplu de către faisificatorul 
impostor, cine suntem, de unde ne 
tragem, unde am ajuns, ce limbă 
vorbim. 

Onestitatea şi probitatea nu i-au 
permis să-şi calce pe conştiinţă şi 
convingeri. O singură dată l-au prins 
trişorii în plasa lor: atunci cînd l-au 
pus să semneze articolul colectiv 
“Limba moldovenească şi răuvoitorii 
ei”. Cine ca cine, dar Carlo Tagliavini 
cred că îl priveşte iertător din mormînt 
pentru secunda aceea de poltronerie... 

multă lume cînd îmi spusese cineva 
că aş fi un mare fricos: că m-aş teme 
de minciună, de tentativa unora din 
jur şi mai ales a reprezentanţilor puterii 
de a mă corupe, de a mă converti în 
alt crez ş.a.m.d. Pe mine m-a flatat 
această caracteristică din partea unui 
coleg de breaslă. insă vreau să 
remarc, în această ordine de idei, că 
domnul academician e şi mai fricos 
decît mine. Domnia sa are nu frică, ci 
teamă, groază, oroare de minciună, 
de simulare, de speculație, de 
corupţie. Toată viaţa s-a temut să nu-i 
ceară diavolul să-şi vîndă şi sufletul 
pentru cei. treizeci de arginţi. Şi a 
rezistat: cu verticalitate de om, mai 
întîi, şi cu demnitate de om de ştiinţă, 
în al doilea rînd. Chiar dacă stoicismul 
l-a costat ceva (chiar deunăzi, în plină 
democraţie declarată, guvernul lui 
Sangheli i-a luat postul de academi- 
cian-secretar pentru răspunsul nedorit 
venit din partea Academiei la 
solicitarea Parlamentului). 

Erou poate că nu va fi fiind, căci 
după llie Ilaşcu e imposibil să mai fii 
erou, dar om de curaj este la sigur. 
Se zice, că într-un timp cînd toţi îi 
cîntau din surle şi trîimbiţe groparului 
culturii şi ştiinţei naţionale şi pe cînd 
regretatul transnistrian “basara- 
benizat” Ilon Mocreac — unionist înflă- 

cărat şi el — îl tot agasa cu refrenul 
“Ce zici, măi Silviu, oare lorgu lordan 
ne-ar accepta măcar ca laboranţi la 
institutul său?”, di Berejan i-ar fi- 
răspuns dezinvolt: “Mai bine laborant 
la lorgu lordan decit surlagiu la Bodiul 
Ivan. 

Fricos fricos, dar şi abil 
“diversionist” acest Silviu Berejan. 
intr-o vreme cînd buruiana de 
dincoace de Prut n-avea voie să 
crească şi dincolo, iar un scriitor 
născut dincolo de Prut n-avea voiesă 
fie considerat şi al nostru, al basa- 
rabenilor, Silviu Berejan îl face pe un 
zelos slujitor al regimului să scrie 
despre comunitatea de limbă moldo- 
română într-un curs de limbă pentru 
studenţi. La o conferinţă unională 
chemată să demonstreze ase- 
mănările dintre toate limbile lumii şi 
numai identitatea celei de pe malul 
stîng şi malul drept al Prutului să n-o 
recunoască, Silviu Berejan strecoară 
în referatul colectiv din partea 
Moldovei pe atunci Sovietice ideea 
“subversivă” despre două varietăţi 
teritoriale ale uneia şi aceleiaşi limbi. 
Sau alta şi mai şi: pe cînd atotve- 
ghetorii din C.C. al P.C.M. respingeau 
din germene ideea unei eventuale 
reveniri la grafia latină, Silviu Berejan 
invită tocmai din Armenia un reputat 
specialist în domeniul istoriei scrisu- 

lui, specialist care să afirme că limbii 
române din Republica Moldova i-ar sta 
bine în haina ei latină. 

Are deci pentru ce tuna şi fulgera 
un anonim ca Petre P. Moldovan 
contra lui Silviu Berejan, are pentru 
ce-i cere decapitarea osmantiul! 
Numai că, vorba orientalului: şacalii 
urlă, iar caravana îşi vede de drum. 
Berejan stă neclintit la straja cetăţii. 

Cu modestia-i cunoscută, 
academicianul Berejan nu şi-a făcut 
din lupta dată pentru triumful 
adevărului un titlu de glorie, precum 
alţii. A evitat ovaţiile ieftine, lumina 
orbitoare a reflectoarelor, blitzul 
camerelor de luat vederi. 

E îngrijorat de plecarea tinerilor 
din instituţiile de cercetare. Cu bani 
puţini şi cu exigenţă de bun platnic, 
creatorul de şcoală lingvistică s-a 
pomenit la un moment dat fără elevi, 
căci toţi s-au zburătăcit care şi încotro 
le-a surîs norocul după ce s-au văzut 
cu doctoratul luat, ba chiar şi cu 
lucrările publicate. Se pierde ideea şi 
forţa de grup de creaţie. Barem de-ar 
reuşi să şi-i reunească în jurul unei 
lucrări fundamentale, pe baze 
obşteşti, cum se spune şi cum au 
lucrat şi în alte timpuri cei chemaţi 
de Dumnezeu pentru o asemenea 
dăruire... 

E mare lingvistul cu gîndire de 
matematician care se numeşte Silviu 
Berejan. Trebuie să ne mîndrim că şi 
acest român ambițios a mai adăugat 
cîteva carate la strălucirea falnicului 
nume de român basarabean în lume. 

Este un om de o tandrete şi 
bunătate sufletească rar întîlnite în 
aceste zile încrîncenate. În unul din 
cele mai grele momente din viaţa mea 
a fost primul din partea căruia am 
găsit tot sprijinul şi întreaga 
compasiune. Plecăciunile mele 
adînci, iubite frate Silviu! 

Pentru că este atît de mare şi 
sus şi, în acelaşi timp, atît de aproape 
de noi, iştilalţi, pentru că este atît de 
puternic şi în acelaşi timp, are atît de 
mare nevoie de susţinerea noastră 
morală, ar trebui să ne luăm inima-n 
dinţi şi să recunoaştem măcar la 
această oră de destindere că îl 
stimăm nespus. Mai mult decît atît: 
că îl iubim. Domnul profesor şi aca- 

demician şi-a cîştigat prin trudă 
onestă şi devotament dragostea 
noastră a tuturora. 

intr-un moment de firească 
slăbiciune omenească (ce să-i faci 
dacă şi atotputernicul om este totuşi 
o fiinţă slabă?), obosit de hărţuielile 
fără de sfîrşit puse la cale în mod 
expres de răuvoitorii acestui neam şi 
de renegaţii neamului însuşi — 
moldoivani fără de neam şi fără de 
Ţară — pentru a-l distrage de la 
munca ştiinţifică pe care şi-ar fi 
putut-o materializa prin alte studii 
fundamentale, sărbătoritul nostru de 
azi încerca să-şi exprime regretul de 
a se fi încadrat într-un domeniu de 
ştiinţă blestemat de Dumnezeu să-l 
atace toţi ignoranţii şi impostorii, 
confesîndu-se unui confrate că, dacă 
ar fi s-o ia de la început, s-ar face 
matematician. 

II rog să-mi permită a nu-i da 
crezare. Căci bunul Dumnezeu ni l-ar 
fi adus tot aici. 

Nu e timpul pentru lamentări şi 
regrete, iubite domnule profesor. 
Bătălia pentru limbă, nume şi suflare 
românească încă n-am pierdut-o. 

Fruntea sus, stimate domnule 
academician! Cîtă vreme sunteţi cu 
noi, lumea de bună-credinţă mai speră 
în izbînda adevărului şi a dreptăţii. lar 
cartea cea mare pe care încă nu aţi 
scris-o, deja aţi răsădit-o în sufletele 
noastre. Vise înaripate, mărite şi iubite 
visător! Căci vom ajunge totuşi să 
culegem ghiocei].. 

Andrei BURAC 


POT SĂ ŞI UIT 


Dacă insişti atît de mult 

pot fi şi tăcut. 

Ca un ou. lartu 

poţi dansa sau cînta 

în preajma lui. 

Şi chiar cu dînsul. 

Îl poţi încondeia de sărbători 
alegînd culorile după bunul tău plac. 
Dacă insişti pot să şi uit 
c-am ştiut cîndva 

să rostesc un nume. 


TIMPUL? 


Lui Alexandru LUNGU 


În grădina fără de vîrstă şi timp 

aud un foşnet de frunze ca o spaimă 

ce nu se mai stinge. 

Aici rareori poţi întîlni 

o singură pasăre. Ruginie. 

Îşi anunţă trilurile 

sleindu-şi ultimele puteri. 

În rest, aşteptarea-i ca un nor 
înmugurit din cristalurile cerului. 
Timpul? Din pragul casei 

singurătatea năboieşte peste mine 

ca un imperiu păgîn. 

Ceasul pămîntului arată un soi de tîrziu 
revărsat peste necunoscutul de nimeni. 

RĂTĂCIRE 


E o năprasnică rătăcire 

să gîndeşti măcar 

că pot fi înhămat al doilea 
la carul cu mirt divin 

fie şi înaintea primului zeu. 
Sunt din specia 

ce se hrăneşte din absente. 
Mi-am stins (în secret) 

şi îmi voi stinge setea 

din mîna Femeii 

cînd plouă cu secetă. 


ÎN ACEASTĂ SÎMBĂTĂ 


Seara ca la capătul lumii — 
pe drumuri înguste 

tot mai înguste 

unde pînă şi moartea 

are răbdare. 

În spate — cîmpia imensă 
potopită-n ninsoare 
spulberată din acordurile 
unei simfonii de Lalo. 

În această sîmbătă de toamnă 
e încă primăvară. 

Seara 

înarmaţi cu arbalete din ceară 
adulmecăm umbra de pe cer 
a unui tînăr zimbru 

cîndva hăituit. 


DINTOTDEAUNA 


Lui Peter CURMAN 


Noi 

mai obosiţi ai destinelor... 

Şi de ce nu? Poate, mai sensibili 
în clipa unui apus 

sau vers despre soare? 

Ochii noştri, ca şi ai voştri 

au aceleaşi rădăcini în cer. 

Cu virfurile lor 

ne tot privim împărţiţi 

şi puşi la numărătoare. 

Noi nu putem doar să fim. 

De cînd ne-aţi cunoscut — suntem. 
Şi tot atît de tremurători 

în cîmpia unde rătăcesc acordurile 
lui Beethoven, Grieg sau Enescu. 


PLINĂ DE NEŞTIRE 


O întîmplare plină de neştire 
mă face să apuc pe o potecă 
unde picioarele-mi sunt 

ca nişte pietroaie certate. 

Se rostogolesc. Se opresc. 
Se privesc şi nu se recunosc. 
O altă întîmplare mă face, pe furiş 
să privesc imensa oglindă 
plină cu ochii femeii. Aşa e. 
Uneori sunt al pietrei — 
piatră din piatra Căii Robilor. 
Şi întîmplarea se face lumină. 


CARUL CEL CU PATRU ROŢI 


Cu sufletul înhămat 

ia carul cel cu patru roţi 

şi în dimineaţa aceasta 

urcă, urcă şi nu mai coboară 

şi nu mai vrea să coboare 

carul cu viii, carul cu morții. 

Cei vii agitati sporesc viteza 

cei vii hăulesc, cad, 

se ridică şi iar se agaţă de loitre. 
Cei trecuţi în sfirşit se odihnesc. 
Carul înghite spaţii, 

carul învinge, carul străbate, 
carul nu mai conteneşte — 
carul cu viii, carul cu viii 

care miine va fi acelaşi, 

carul cu viii de-a valma cu morții. 
Ce strălucit, ce magnific 

carul urcă şi învinge, 

şi străbate, 

şi la ce bun să mai coboare 
carul cu viii, carul cu viii 

cu sufletele lor înhămate 

ia carul cel cu patru roţi. 

MADE IN JAPAN 


Solul din jur e arid 

iar simtirile aleargă, aleargă 
gonesc cît văd şi cît simt 

pînă îşi luminează orbitele cărnii. 
Doar în crepuscul 

cu un ceai de buruiene 

îşi mai pot îneca setea din oase. 
Popasul e mai muit o visare. 
Cele două sărăcii bogate 
privesc cum inima prezentului 
naşte chipul rînjit al trecutului. 
Dzin-dzin! Dzin-dzin! — 

glasul unui minuscul clopoțel 
(Made in Japan) 

cu o pală de răcoare imaginară 
minte trupurile în nesat. 


SPAŢII! COMUNICANTE 


Vestea veni în zori 

adusă de-o pală de vînt. După 
globu-i de rouă din clonţ 

s-a putut înţelege limpede că 
astăzi pînă şi în cer 

pîinea-i în toiul coacerii 

şi că vom avea cu ce umple spaţiile 
dintre vechii psalmi 

care mereu ne vorbesc 

despre piramidele de piatră seacă 
a sîngelui uman în păcat. 

Limba Română 


Gheorghe COLŢUN 
Chişinău 


CATEGORIILE 
MORFOLOGICE ALE 
FRAZEOLOGISMELOR 
VERBALE (|) 


Categoriile morfologice ale fraze- 
ologismelor, în general, şi ale celor 
verbale, în special, au fost foarte puţin 
studiate în lingvistica română. Acest 
aspect este trecut cu vederea chiar 
şi de cunoscuta cercetătoare Florica 
Dimitrescu. În monografia "Locuţiunile 
verbale în limba română" la capitolul 
"Categoriile gramaticale ale locuţi- 
unilor verbale" sînt examinate numai 
caracteristicile sintactice (tranziti- 
vitate, diateză, caracter impersonal)‘, 
lăsîndu-se cu totul la o parte particu- 
larităţile morfologice. 

De aceea în continuare vom face 
o scurtă trecere în revistă a studierii 
problemei categoriilor morfologice ale 
frazeologismelor, în general, în lin- 
gvistică. 

Acad. V. V. Vinogradov a atras de 
multe ori atenţia frazeologilor de a 
intensifica studierea particularităţilor 
gramaticale ale frazeologismelor?. 
Cercetarea categoriilor morfologice ale 
frazeologismelor, în general, s-a 
început relativ nu demult?. Puținele 
lucrări apărute iau în discuţie doar di- 
verse aspecte ale funcţionării unor 
categorii morfologice în cadrul fraze- 
ologismelori. 

În lingvistica română există şi mai 
puţine lucrări de acest fel?. 

În cercetările despre categoriile 
morfologice ale frazeologismelor exis- 
tă două puncte de vedere. 

Adepții primului punct de vedere 
consideră că în pian gramatical fraze- 
ologismele nu se deosebesc cu nimic 
de îmbinările libere de cuvinte (A. M. 
Veresov, F. A. Krasnov, Z. V. Valiusin- 
skaia-Donskova, E. |. Ivaninikov, P. 
T. Taranenko ş. a.)î. Ei pun semnul 


egalităţii între categoriile morfologice 
ale frazeologismelor şi ale îmbinărilor 
libere de cuvinte. 

Adepții punctului al doilea de 
vedere (V. L. Arhanghelskii, N. M. 
Şanskii, V. P. Jukov, A. M. Cepasova 
ş. a.) accentuează că în comparaţie 
cu îmbinările libere de cuvinte 
frazeologismele constituie în plan 
morfologic un fenomen specific. De 
exemplu, V. P. Jukov scrie: "Faptele 
arată că fiecare frazeologism luat 
aparte se deosebeşte calitativ din 
punct de vedere lexico-semantic, 
derivativ, morfologic şi sintactic de 
cuvintele ce intră în îmbinarea liberă 
omonimică cu frazeologismul respec- 
tiv". 

Majoritatea cercetătorilor recunosc 
faptul că frazeologismele au trásături 
specifice din punct de vedere seman- 
tic, ce le deosebesc de alte unități ale 
limbii. În cazul acesta este inadmisibil 
faptul de a considera că frazeologis- 
mele n-au trăsături specifice şi în plan 
gramatical, pentru că orice fenomen 
în limbă se prezintă ca o unitate 
integră din punctul de vedere al 
conţinutului şi al formei. Deci frazeolo- 
gismele au atît trăsături semantice, 
cît şi trăsături morfologice specifice. 

În plan morfologic drept criteriu 
specific al frazeologismelor se con- 
sideră prezenţa restricţiilor paradig- 
matice ale unor componente ale 
frazeologismelor (V. L. Arhanghelskii, 
A. K. Tihonov, A. Ţ. Akopean, S. G. 
Gavrin, V. N. Telia, A. M. Cepasova, 
O. V. Şavkunov, V. A. Lebedinskii, G. 
F. Bulgakov ş. a.). 

Problema stabilirii gradului de 
restricţii paradigmatice e tratată de 
lingvişti în mod diferit. Unii menti- 
onează că elementele componente 
ale frazeologismelor îşi pierd parţial 
capacitatea de a-şi modifica para- 
digma’. Alţii presupun că restricţiile 
paradigmatice apar doar la unele 
frazeologisme*. Părtaşii punctului al 
treilea de vedere susţin că "nici un 
component al frazeologismului nu 
dispune de acel complet de trăsături 
paradigmatice pe care le are acelaşi 
cuvînt - component utilizat într-o 
îmbinare liberă”. "Fiecare frazeolo- 
gism, menţionează A. V. Kunin, e 
limitat în planul varierii morfologice în 

comparație cu aceleaşi cuvinte-com- 
ponente, luate aparte", 

Indicînd diversele opinii ce există 
referitor la trăsăturile gramaticale şi, 
în special, la cele morfologice ale 
frazsologismelor, A. P. Okunev scrie 
că starea aceasta de lucruri e "un ar- 
gument ce ne vorbeşte despre 
studierea insuficientă a funcţionării 
categoriilor morfologice în cadrul 
frazeologismelor, iar aceasta face ca 
problema dată să devină actuală şi 
necesară 2", 

In cele ce urmează vom încerca 
să relevăm funcţionarea categoriilor 
morfologice de bază (mod, timp, 
persoană) în cadrul frazeologismelor 
verbale ale limbii române. Desigur, e 
aproape imposibil să cercetezi 
întregul tezaur ai frazeologismelor 
verbale. De aceea au fost supuse 
analizei noastre doar 700 de frazeolo- 
gisme verbale utilizate în peste 4000 
de contexte. 


I. CATEGORIA MODULUI 


Frazeologismele verbale pot avea 
forma tuturor modurilor personale: 
indicativ, conjunctiv, condiţional, 
potenţial şi imperativ. Dacă verbele 
propriu-zise se conjugă la toate modu- 
rile, atunci frazeologismele verbale 
realizează categoria modului cu anu- 
mite restricţii. De exemplu, din cele 
700 de frazeologisme analizate numai 
542 pot avea forma celor cinci moduri. 
158 de frazeologisme nu pot fi între- 
buinţate la modul imperativ. 

Frecvența utilizării frazeologis- 
melor verbale la diferite moduri e 
variată. Cel mai frecvent sînt utilizate 
formele modului indicativ, apoi urrnea- 
ză în ordine descrescîndă formele 
modurilor conjunctiv, condiţiona! şi 
imperativ. Frazeologismele verbale la 
modul potential se întîlnesc foarte rar. 


A. FRAZEOLOGISMELE 
VERBALE, AVÎND FORMA 
MODULUI INDICATIV 


Frazeolâgismele ce au această 
formă indică acţiuni reale care pot 
avea loc: 

în prezent: "După toate cele ne mai 
ia şi peste picior" (Ana Lupan); 


în trecut: "Morarul parcă luase 
apă în gură. Pînă acasă n-a scos nici 
un cuvînt" (|. C. Ciobanu); . 

în viitor: "Femeia aceasta degrabă 
are să ne pună în cofă" (M. Cibotaru). 

Frazeologismele verbale au 
întotdeauna în calitate de cuvînt de 
bază (cuvînt dominant) un verb, care 
şi indică categoria modului. Deci 
categoria modului e indicată de cuvîn- 
tul dominant, însă categoria morfolo- 
gică a modului aparţine întregului 
frazeologism: "Da voi ce staţi aşa ca 
nişte găini plouate? Nu vedeţi că 
starostele vă duce de nas?" (Gh. 
Malarciuc); "Ca să scape de urmărirea 
jandarmilor, trăgeau cîte un chihot şi 
spălau putina cu totul în altă parte" 
(|. C. Ciobanu); "Cînd ţi s-or aprinde 
călciiele, însoară-te" (C. Negruzzi). 

Formele modului indicativ ale fra- 
zeologismelor verbale sînt exprimate 
prin aceleaşi mijloace ca şi în cazul 
verbelor propriu-zise: 

a) cu ajutorul unor desinenţe spe- 
ciale (prezentul, imperfectul, perfectul 
simplu şi mai mult ca perfectul): "Cînd 
a fost greu, a lepădat totul şi a fugit, 
da acum caută nod în papură" (Ana 
Lupan); "Puii o iau la sănătoasa, care 
încotro" (|. Podoleanu); "... Pădurăriţa 
„.. îşi luă tălpăşiţa" (V. Alecsandri); 
"Cum se vede, vremea-i cel mai bun 
sfetnic. Îl dase la brazdă şi pe moş 
Toader Lefter" (|. C. Ciobanu); 

b) cu ajutorul verbelor auxiliare "a 
avea" şi "a vrea" (perfectul compus, 
viitorul |, forma | şi viitorul |, forma Îl: 
"După ce a legat şcoala de gard, a 
început să tropăie tot mai des pe la 
casa părintească..." (D. Ciobanu); 
"Ştia că dacă va zice că lipseşte 
problematica, iar analiza-i superficială 
şi măiestria - străvezie, îşi va 
aprinde paie în cap" (M. Cibotaru); 
"EI, Frunză, o să-i pună pe toţi pe 
roate". (|. C. Ciobanu). 


B. FRAZEOLOGISMELE 
VERBALE, AVÎND FORMA 
MODULUI CONJUNCTIV 


Frazeologismele date indică o 
acţiune nereală, dar care e posibilă 
sau dorită în prezent sau e posibilă 
sau dorită în trecut: "Mai uşurei, 
cetăţeni, să nu-mi iau nasul la 

purtare" (A. Busuioc); "Se prea poate 
ca dumneata singură să-ţi fi aprins 
paie în cap" (Ana Lupan). 

Forma timpului trecut se utilizează 
destul de rar, de aceea în continuare 
vom analiza numai frazeologismele 
verbale la timpul prezent al modului 
conjunctiv, care se utilizează: 

1) de sine stătător, adică în propo- 
ziţii independente şi 

2) în propoziţii dependente, adică 
subordonate. 

1) Frazeologismele verbale ce se 
utilizează în propoziţii independente 
indică diferite nuanţe ipotetice: 

- un ordin, un îndemn, un imbold: 
"Ştiţi ce? Voi să nu mai umblaţi cu 
mîţa în sac ...' (D. Ciobanu); "la 
aminte, să nu tragi cu obrazul, -îmi 
spunea deseori bunica" (Gh. 
Gheorghiu). 

- o urare: "Să nu le pui pe toate la 
inimă" (E. Damian). 

- o dorință: "Să şteargă putina cît 
îi lucru cu cinste, aşa l-au bătut multă 
vreme gîndurile ..." (E. Damian). 

- o îndoială, o şovăire: "Şi în loc 
să ne oprim lîngă ospătărie, ne-am 
oprit lîngă casa lui Fofău. Am înghiţit 
în sec şi-am tăcut. Să văd cevreasă 
facă. Să nu dau cumva cu oiştea în 
gard" (|. Podoleanu). 

- o prevenire, o avertizare: "Ba 
să-ţi legi slujba de gard!.. Şi să-ţi 
cauţi de gospodărie" (|. C. Ciobanu). 

- un sfat: "Să nu-ţi faci sînge rău, 
Dumitraş ..." (Gr. Adam). 

- o hotărire: "Nu sînt proroc, ca 
să-ţi răspund precis, Gabriele, şi să 
punem punct, căci devenim ridicoli" 
(E. Damian). 


- o indignare, o revoltă: "Da. O să-i 


cheltuiască)... O să cheltiiiască banii 
.. Şi noi să stăm cu mîinile în sîn" 
(|. C. Ciobanu). 

- un dispreț, o desconsiderare: "Da 
să-mi pună mie unul ca Chiruşa bețe 
în roate, asta nu" (Ana Lupan). 

- o furie, o miînie: "Zău că-mi vine 
şi mie să nebunesc de ciuda ofițerului 

„Să mă ieie în trei parale ... 
cojcoge. isprăvniceasă' (V. 
Alecsandri). 

- o garanție: "O tiflă în nas o să 
primiţi, nu modă. Luntre şi punte să 
vă puneţi, nu vedeţi o leţcaie de la 
mine" (Ana Lupan). 

- o frică, o sfială, o timiditate: "Măi 
Mitrea, ce zici tu? Le dăm cinci suta- 
re? Să dezlegăm calul de la gard 
cu binişorul" (|. C. Ciobanu). 

- oironie: "Ei, ce să-i faci. Era omul 
flăcău. De ce să nu încerce marea 
cu degetul?" (|. C. Ciobanu). 

- o nesiguranţă: "Să-i spună lui 
Pavel că Ana e aici? Să alerge şi s-o 
aducă pe Ana încoace? Ori s-o facă 
pe mortul în păpuşoi” (Gh. Gheor- 
ghiu). 

- o nedumerire: "Ş-apoi de ce să-i 
şteargă nasul alde Anchipov?" (D. 
Ciobanu). 

Din cele de mai sus se vede că 
frazeologismele verbale la conjunctiv 
prezent pot reda cele mai diverse 
nuanţe semantice. Aceste nuanţe 
depind atît de sensul verbului domi- 
nant al frazeologismului, cît şi de 
anturajul lexico-sintactic în care se 
utilizează frazeologismul respectiv. 

Frazeologismele verbale la modul 
conjunctiv se folosesc uneori şi cu 
valori semantice. improprii. Ele pot 
reda şi unele valori semantice ale 
modului imperativ, adică ele pot 
desemna un sfat, o rugăminte, un 
ordin, o avertizare ş. a. 

Valorile semantice ale modului 
conjunctiv pot fi exprimate şi prin 
intermediul frazeologismelor verbale 
la modul imperativ, deoarece ele 
numesc de asemenea o rugăminte, 
un sfat şi alte nuanţe semantice: 
"Dumneata nu le pune chiar pe toate 
la inimă ‘să nu le pui chiar pe toate 
la inimă), - îl sfătuieşte adesea 
Zglăvoci ..." (E. Damian). 

lI) În structura propoziţiilor subor- 
donate frazeologismele verbale la 
modul conjunctiv îndeplinesc funcţia 
sintactică de predicat verbal simplu 
al propoziţiilor subordonate: 

- atributive: 

"în inimă însă o dorea şi era 
convins că alta care să-i caute în 
coarne şi să-i rabde capriciile aşa 
cum i le rabdă Sonea, n-are să 
găsească" (Ana Lupan); "Are şi ea o 
meteahnă şi tocmai tu te-ai găsit acela 
care s-o'dai în vileag" (N. Costenco). 

- completive: 

"Numai că mulţi vorbeau despre 
folosul pădurii şi nu le plăcea să bată 
apa în piuă de pomană pentru nişte 

poveşti gogonate" (|. C. Ciobanu); 
"Diferenţa de vîrstă nu-l împiedică pe 
Mihail să-l tutuiască şi să-l ia peste 
picior de cîte ori avea prilejul" (V. 
Roşca). 

- circumstanţiale finale: "Şi ca să 
cazi tot în picioare, ai venit şi tot 
dumneata l-ai adus acasă" (M. 
Ciobanu); "Ne-am înţeles să ne 
întîlnim oleacă mai devreme, ca să 
mai punem ţara la cale" (D. Mat- 
covschi). 

- circumstanţiale cauzale: "E! se 
ferea să intre în gura satului, însă 
cîte o dată se scăpăta" (|. C. Cioba- 
nu); "Se temea să nu-l tragă pe 
sfoară acolo, la raion" (A. 
Strimbeanu). 

- circumstanţiale modale: "ŞI; fără 
să-l trag de limbă, a început să-mi 
povestească ..." (|. Podoleanu). 

- circumstanțiale condiţionale: "... 
M-a liniştit şi a zis că mai mult nu se 
va anina de mine, numai să iau apă 
în gură" (|. C. Ciobanu). 

Exemplele de mai sus vin să ne 
convingă că frazeologismele verbale 
la modul conjunctiv se comportă în 
mare parte ca şi verbele propriu-zise 
la acest mod. 


C. FRAZEOLOGISMELE 
VERBALE AVÎND FORMA 
MODULUI CONDIŢIONAL 


Aceste frazeologisme indică 
acțiuni ireale posibile, dar care depind 
de o condiţie. Acţiunile ar putea avea 
loc în prezent: "Alta ca alta. Dar pentru 
hoţi aş găsi eu ac de cojocul lor" (|. 
C. Ciobanu) sau în trecut: "Să-şi spună 
pe faţă temerea nu îndrăznea. Şi-ar 
fi aprins paie în cap" (|. C. Ciobanu). 

Frecvența utilizării celor două 
forme de timp e diferită. Dacă frazeolo- 
gismele verbale la modul conjunctiv 
se folosesc mai frecvent la timpul 
prezent, atunci la modul condiţional 
mai frecvent sînt întrebuințate formele 
timpului trecut. 

Frazeologismele verbale la timpul 
prezent al mâdului condiţional se 
utilizează atît în propoziţii indepen- 
dente, cît şi în propoziţii dependente, 
subordonate. 

Cele de la timpul prezent, întrebu- 
inţate de sine stătător, în propoziţiile 


coordonate, exprimă o dorinţă a 
realizării acţiunii: "U, moroiul! îngînă 
Alexandru. - M-ar îneca într-o lingură 
de apă" (V. Roşca), iar frazeologis- 
mele folosite în propoziţiile subordo- 
nate arată o acţiune ipotetică: "Dacă 
ar fi băiat, poate că ar bate şi ea 
lăturile" (V. Roşca). 

Uneori frazeologismele verbale la 
timpul prezent al modului condiţional 
pot indica şi o acţiune ce s-ar realiza 
în viitor: "(Tîndală) - Halal! Păcală, ştii 
ceva!" "Ce?" (Tîndală). "- Dacă am 
spăla putina?" (V. Alecsandri). 

Toate valorile semantice ale fraze- 
ologismelor verbale la modul condi- 
tional se bifurcă în: 1) sensuri poten- 
tiale şi 2) sensuri optative *. 

Frazeologismele ce au sensuri 
potențiale semnifică, de obicei, 
acțiuni posibile. Această posibilitate 
poate fi: 

1) condiționată: "Dacă m-ar fi 
atras muzica, n-aş fi legat-o de gard" 
(Gh. Urschi). 

2) necondiționată ipotetică: 
"Numai nevoile ... îl mai ţin! Altfel 
demult şi-ar fi luat lumea în cap şi 
s-ar fi dus!.. (i. C. Ciobanu). 

Verbele la modul condiţional ce au 
sensuri optative pot exprima o dorinţă, 
un vis, o hotărîre, un sfat, o rugă- 
minte, o necesitate, o intenţie ş. a. 
Frazeologismele verbale la modul 
condiţional indică, de cele mai multe 
ori, acţiuni dorite: "Să fi fost altă 
vreme, i-aş fi numărat măselele, dar 
amu ştii că nu se poate" (Ana Lupan). 
Deci în comparaţie cu verbele propriu- 
zise, frazeologismele verbale la modul 
condiţional au valori semantice cu 
mult mai reduse. Valorile semantice 
ale frazeologismelor date sînt deter- 
minate de sensul frazeolo-gismelor. 


D. FRAZEOLOGISMELE 
VERBALE AVÎND FORMA 
MODULUI IMPERATIV 


Frazeologismele date semnifică un 
îndemn pentru o acţiune şi au două 
forme: 

afirmativă: "Mai calcă-ţi pe inimă! 
Unde să te duci?" (|. C. Ciobanu) şi 

negativă: "Ei, taci, bre! Nu-ţi mai 
face sînge rău!" (|. C. Ciobanu). 

Cu toate că modul imperativ este 

indicat de verbul dominant, această 
categorie morfologică aparţine 
întregului frazeologism: "la-ţi inima 
în dinţi şi dă-i drumul" (Gh. Gheor- 
ghiu); "Cum de nu, mai puneţi-vă 
pofta în cui, că nici noi nu sîntem 
proaste" (Ana Lupan). 

Sensul gramatical general al fraze- 
ologismelor verbale la modul imperativ 
semnifică un îndemn, un imbold, un 
impuls. Ele, însă, pot reda şi alte 
nuanţe semantice. Prof. A. M. Peş- 
kovskii a stabilit următoarele opt 
nuanţe ale imperativului: un simplu 
îndemn, o rugăminte, o implorare, o 
încuviinţare, o povaţă, un avertisment, 
un ordin, un îndemn glumej sau ironic". 

|. P. Mucinik, pe lîngă nuanțele 
numite de A. M. Peşkovskii, mai 
stabileşte încă patru: o poruncă, o 
comandă, o interzicere şi o urare. 
Toate nuanțele date sînt determinate 
de situaţiile de vorbire, de intenţia şi 
starea emoţională a vorbitorului. Un 
mijloc important de redare a impera- 
tivului este intonaţia'€. "Această into- 
nație, - scrie acad. V. V. Vinogradov, 
- poate să transforme orice cuvînt 
într-un ordin. În cadrul modului impe- 
rativ intonaţia este un atribut absolut 
necesar verbului. Fără această into- 
nație modul imperativ nici nu există”." 

Frazeologismele verbale aie limbii 
române ia imperativ semnifică: 

- un simplu îndemn: "Scoate-ţi, 
nepoate, gărgăunii din cap" (V. 
Roşca). 

- o rugăminte: "Vezi, loane, toţi 
trebuie să mîncăm pîine. Ţineţi 
limba după dinţi" (D. Ciobanu). 

- o implorare: "Taci şi nu te da în 
spectacol" (N. Costenco). 

- o povaţă: "Nu fă coarne 
nimănui, căci apoi poţi fi împuns" 
(Chipăruş, 1979, nr. 19, p.6).: 

- o încuwviinţare: loane, nu ţine apă 
în gură, acţionează" (Chipăruş, 1980, 
nr. 17, p. 7). 

- un avertisment: "lar tu, măi 
băiete, tine-ți limba după dinţi şi nu 
căuta nevoia" (D. Matcovschi). 

- un ordin: "Nu te purta cu 
mănuşi" (N. Costenco). 

- un sfat: "Tu vezi-ţi de casa ta şi 
nu-ţi băga nasul nicăieri" (|. C. 
Ciobanu). 

- o îndrumare: "Atunci roagă-l pe 


secretar să-ţi scrie cerere şi nu te 
umfla în pene, - l-a repezit Tudora- 
che" (|. C. Ciobanu). 

- o interzicere: "Mai pune-ţi pof- 
ta-n cui, - zice Demisianu" (N. Vieru). 

- o ameninţare: "Nu mă scoate din 
sărite" (S. Saca). 

După cum am menţionat mai sus, 
nu toate frazeologismele verbale pot 
forma modul imperativ. În caz dacă 
sînt întrebuințate, frazeologismele îşi 
schimbă sensul sau se transformă în 
îmbinări libere de cuvinte. lată cîteva 
exemple de acest fel: a se apropia 
funia de par, a scăpa hăţurile (din 
mînă), a-i sări (cuiva) ţandăra, a 
cădea din cer pe pămînt, a da prin 
sperlă, a nu mai călca iarbă verde, 
a şedea ca pe spini, a nu avea (pe 
cineva) la stomac, a-i îngheţa 
(cuiva) sîngele în vine ş. a. 

Cea mai mare parte din aceste 
frazeologisme nu formează 
imperativul din cauza sensului pe care 
îl posedă. Unele din ele semnifică 
procese care nu depind de voinţa 
subiectului(a-i veni (cuiva) apă la 
moară). Alte frazeologisme semnifică 
procese, care nu pot avea loc la 
îndemnul cuiva (a vedea stele verzi). 
Frazeologismele care au în calitate de 
element dominant un verb impersonali 
de asemenea nu pot fi utilizate la 
modul împerativ (a-l ninge înainte de 
vreme). 

Am vrea de asemenea să 
menţionăm că din cele 542 de 
frazeologisme, care pot avea forma 
de imperativ, 71 pot fi întrebuințate 
numai la forma negativă: a nu strica 
orzul pe gişte, a nu sta cu bratele 
încrucişate, a nu se juca cu focul 
ş.a. 
Se întîinesc foarte rar cazuri cînd 
frazeologismele se utilizează numai 
la modul imperativ: închide uşa pe 
dinafară!, ţine-ţi gura! ş. a. 

OMONIMIA 
MORFOLOGICĂ 
LA VERB 


În timp ce sinonimia reprezintă 
manifestarea unui mod de organizare 
a cuvintelor în jurul unui semnificat, 
omonimia este manifestarea unui 
proces contrariu: acelaşi semnificant 
trimite la două (sau mai multe) 
semnificate diferite. 

Omonimia reprezintă un mod de 
existenţă a cuvintelor, omonimele 
cunoscînd relaţii complexe cu alte 
categorii lexico-semantice: cuvintele 
polisemantice, sinonimele, paroni- 
mele etc. 

Prin sensul lui etimologic (gr. 
homos “la fel” şi onoma “nume”), 
termenul omonimie aparţine nivelului 
lexicai al limbii, pentru ca, mai apoi, 
termenul să fie utilizat şi la alte niveluri 
ale limbii: cel gramatical (morfologic 
şi sintactic) şi, chiar şi, cel fone- 
tic-fonologic. 

Credem că extinderea semni- 
ficaţiei termenului de omonimie de la 
nivel lexical la nivel morfologic este 
justificată, deoarece, aşa cum în lexic 
există cuvinte diferite ca sens 
pronunţate identic, tot aşa, în 
morfologie, avem a face cu asocierea 
unor semnificante fonologic identice, 
care transmit informaţie de tip 
morfologic diferită. 

Un caz de omonimie morfo- 
logică la verb, cu implicaţii sintactice, 
este acela al infinitivului cu valoare 
de imperativ. Este vorba de infinitivul 
precedat de prepoziţia morfem a, care 
poate apărea nu numai ca determi- 
nant (1, p. 278), ci şi ca mod inde- 
pendent. În aceste situaţii, ca mod 
independent, infinitivul este omonim 
morfologic cu imperativul, adică 
“transmite o poruncă, un îndemn, un 


sfat, o rugăminte şi, atribuindu-se 
unei persoane gramaticale în 
nominativ, îndeplineşte funcţia 
sintactică de predicat al unei propoziţii 
principale: a nu se fuma în sală!, a 
nu se apleca în afară! etc (1, p. 279). 
Aceste structuri în care infinitivul are 
o semantică echivalentă cu aceea a 
imperativului constituie principalul ar- 
gument în susţinerea predicativităţii 
infinitivului (2, p. 38). 

Omonimie morfologică există şi 
în cazul conjunctivului prezent cu 
valoare de imperativ. Această valoare 
de imperativ a conjunctivului prezent 
este deosebit de frecventă, deoarece, 
astfel, “limba română îşi completează, 
într-un anume fel, trebuinţele 
neacoperite deplin de imperativul 
propriu-zis, din cauza caracterului său 
unipersonal” (3. p. 107). Conjunctivul 
omonim cu imperativul este un timp 
absolut, el apărînd în propoziţii 
principale şi independente: “Tu să 
taci, ticălosule!... Să taci, tîlharule!... 
Să taci! Să taci!...” (L.Rebreanu). 
Conjunctivul prezent care nu are 
valoare de imperativ este timp de 
relaţie şi apare în propoziţii 
subordonate unui verb-predicat (care, 
de obicei, este un verb modal): “Ea-l 
pofti să se aşeze, se aşeză şi ea, apoi 
rămaseră cîtva timp strîmtoraţi: el nu 
ştia cum să înceapă, iară ea aştepta 
să vadă ce vrea e! (1.Slavici) sau în 
structura predicatului verbal compus 
(4, p. 187-188): “Tu trebuie să te 
cuprinzi! De acel farmec sfînt” 
(Eminescu). 

Un alt caz de omonimie 
morfologică este acela dintre 
conjunctivul perfect şi imperativ: Să 
fi învăţat lecţia! Conjunctivul perfect 
(un timp compus, sintagma sa fiind 
constituită din prezentul conjunctiv al 
auxiliarului a fi şi tema de participiu a 
verbului de conjugat) este atît timp 
absolut, cît şi un timp de relaţie. Cînd 
este omonim morfologic cu impe- 
rativul, conjunctivul prezent este un 
timp absolut şi apare în propoziţii 
exclamative: Să fi învățat lecţia!. Ca 
timp relativ, conjunctivul perfect 
“situează acţiunea verbului într-un 
moment anterior momentului unei alte 
acţiuni” (3, p. 109): “Eram mai tînăr 
decît Rebreanu, dar nu într-atit încît 


Gramatică 4i ortogragie 


să nu se fi putut ţese între noi o 
prietenie” (T.Vianu). 

Conjunctivul perfect este 
omonim morfologic şi cu modul 
condiţional, fie în fraze care conţin 
conjuncţia subordonatoare dacă: Să 
nu fi rămas, dacă nu-ţi plăcea, fie în 
fraze care nu conţin dacă: “S-o fi văzut 
despletindu-şi bogatul păr ca mierea 
arsă şi să fi întîlnit adînca privire a 
ochilor ei albaştri cu sprîncene negre, 
ai fi zis că pogoriîse însufleţită din 
cadră” (M.Caragiale). 

în frazele care conţin conjuncţia 
subordonatoare dacă imperfectul este 
omonim morfologic cu modul condi- 
tional perfect: “Dacă aş fi putut ajunge 
la Prislop, le-aş fi povestit cîteva 
dintre amintirile care mă leagă de e!” 
(T.Vianu) (conditional perfect); “O 
cunoştea bine, de la ea nu afla nimeni 
nimic dacă apuca să nu spună de la 
început, era încăpăţinată într-un mod 
cu totul absurd” (M.Preda) (imperfect). 

Imperativul singular, forma 
afirmativă, are forme omonime din 
punct de vedere morfologic cu 
prezentul indicativului (persoana a 2-a 
sau a 3-a). Exemplu: E/ia semnul de 
carte şi citeşte (indicativ prezent); 
“Hoinarule căzut în mreaja mea!/ /a-mi 
palma desfăcută şi citeşte! (R.Stanca) 
(imperativ); Tu rămii la Universitate 
(indicativ prezent)” Ca să nu-ndrăgeşti 
nimică/ Tu rămii la toate rece” (M. 
Eminescu) (imperativ). 

De asemenea, imperativul plu- 
ral, forma afirmativă, este omonim din 
punct de vedere morfologic cu forma 
prezentului indicativ, persoana a 2-a 
plural. Exemplu: Voi zdrobiţi inimile 
noastre (indicativ prezent); “Zdrobiţi 
orînduiala cea crudă şi nedreaptă” (M. 
Eminescu) (imperativ). 

Forma de prezent persoana a 
3-a singular a indicativului este 
omonimă morfologic cu forma de 
prezent persoana a 3-a plural a 
aceluiaşi mod, la verbele de 
conjugarea întîi: el află — ei află; el 
aleargă — ei aleargă; el completează 
— ei completează. 

Forma de prezent persoana întîi 
singular a indicativului este omonimă 
morfologic cu forma de prezent 
persoana a 3-a plural a aceluiaşi mod, 
la verbele de conjugarea a doua: eu 

apar — ei apar; la verbele de 
conjugarea a treia: eu cer— ei cer şi 
la verbele de conjugarea a patra: eu 
acopăr — ei acopăr, eu citesc — ei 
citesc. (Excepţie fac la conjugarea a 
patra verbele terminate la indicativ în 
vocala f, la care forma de persoana a 
3-a singular prezent indicativ este 
omonimă cu forma de persoana a 3-a 
plural prezent indicativ: e/ omoară — 
ei omoară; el coboară — ei coboară. 


PREZUNMTIVUL ŞI FORMELE LUI 
OMONIME 


La prezumtiv există două serii 
de forme: o serie de forme este 
realizată pe baza gerunziului verbuiui 
de conjugat: (vor fi citind; să fi 
mîncînd; ar fi terminînd), iar a doua 
serie de forme este constituită pe baza 
participiului verbului de conjugat (vor 
fi citit; să fi mîncat; ar fi terminat). 
Aceste forme ale prezumtivului, 
constituite pe baza participiului 
verbului de conjugat sînt omonime 
morfologic cu formele viitorului ante- 
rior, ale conjunctivului perfect şi ale 
condiţional-optativului perfect. 
inseamnă că mărcile prezumtivului 
“trebuie căutate în elementul comun, 
adică în formele de viitor indicativ, de 
prezent conjunctiv sau de prezent 
condiţional-optativ ale auxiliarului a f” 

(1, p. 270). La seria de forme 
construite pe baza participiului, care 
sînt omonime cu viitorul anterior 
indicativ, cu perfectul conjunctivului 
sau al condiţional-optativului, marca 
secundară poate fi considerată 
“caracterul absolut al prezumtivului (în 
opoziţie cu caracterul relativ al 
viitorului al 2-lea indicativ, al 
perfectului conjunctiv şi chiar al 
perfectului condiţional-optativului” 
(1, p.270). 

- Viitorul anterior “este ipostaza 
de timp de relaţie a viitorului, avînd 
un alt termen de referinţă decît 
prezentul comunicării” (3, p. 97). 
Exemplu: “Să uit cum dup-o clipă din 
braţele-mi te-ai smult.../ Voi fi bătrîn 
şi singur, vei fi murit demult” (M. 
Eminescu). Prezumtivul omonim cu 
viitorul anterior este un timp absolut: 
“Să n-am parte de viaţa mea, să nu-mi 
ajute Maica Domnului, dacă-ţi voi fi 
călcat cinstea” (N. Filimon). 

Conjunctivul perfect cunoaşte 
amîndouă situaţiile, de timp absolut 
şi de timp de relaţie. Ca timp de 
relaţie, perfectul conjunctiv, “situează 
acţiunea verbului într-un moment an- 
terior momentului unei alte acţiuni” (3, 
p. 109). Exemplu: “Cînd suna ştiam 
că Ramses trebuia să fi murit” (M. 
Eminescu). Ca timp absolut, 
conjunctivul perfect “situează 
acţiunea verbală într-un moment an- 
terior momentului comunicării” (3, p. 
109). Exemplu: “Dar şi atît cît te-a 
ținut să nu fi fost în stare să-ţi cumpere 
un pantof şi să nu fii silit, vara, să te 
piteşti de prietenii tăi, fiindcă erai 
descult’ (M.Preda). Prezumtivul 
omonim cu forma conjunctivului per- 
fect este un timp absolut: “Ce vagon, 
domnule plutonier, păcatele noastre? 
Că paguba să fi tot fost doi-trei.saci, 
dacă a fost” (L.Rebreanu). 

Optativ-condiţionalul perfect 
este un timp de relaţie, situînd 
acţiunea în trecut, “prezentînd-o ca 
nerealizată, din perspectiva unei alte 
acţiuni, posterioare” (3, p. 116). 
Exemplu: “Aş fi vrut să mai vorbim 
cîte ceva — daia, te rog, şezi” (D. 
Zamfirescu) (optativ); “Dacă aş fi 
putut ajunge la Prislop şi aş fi putut 


vorbi concetăţenilor lui, le-aş fi 


povestit cîteva din amintirile care mă 

leagă de e!” (T.Vianu) (conditional. 
Prezumtivul omonim cu opta- 
tiv-condiţionalul perfect este un timp 
absolut: “Ţii minte cîte bucăţi de piine 
arfi avut tovarăşul dumitale (|. Crean- 
gă). 


Considerînd că omonimia 
morfologică reprezintă relaţia ce se 
stabileşte între semnificante fonologic 
identice, dar care transmit informaţie 
morfologică diferită, articoiul de faţă 
ia în discuţie cîteva dintre formele 
verbale omonime din punct de vedere 
morfologic în limba română. 

PRONUMELE 
RELATIV “POSESIV”. 
ASPECTE 
COMPARATIVE 


1. O caracteristică a flexiunii 
limbii române în raport cu alte limbi 
romanice o reprezintă menţinerea unor 
afixe gramaticale (sufixe, desinenţe) 
latineşti atît la nume, cît şi la verb. 
“Tendinţa de a evita ambiguităţile 
sincretismului funcţional moştenit din 
latină în urma căderii consoanelor fi- 
nale”! a determinat însă, pe de o parte, 
extensiunea analogică a desinenţelor 
de origine latină. Un exemplu, în acest 
sens, îl constituie relativul care. Des- 
cendent al adjectivului lat. qualis, 
quale, care, iniţial un pronume 
invariabil, îşi creează, în româna 
comună, o paradigmă proprie — prin 
analogie cu continuatorii lat. ille? —, 
în interiorul căreia există opoziții de 
gen, număr şi caz şi opoziţia articulat- 
nearticulat (N-A masc. sing.: care, 
carile, carele, pl.: care, cari, carei, 
carii; fem. sing.: care, carea, caria, 
pl: care, cari, carele, carile; G-D sing. 
masc. căruia, fem. căreia, pl. masc./ 
fem: cărora). In nici o altă limbă 
romanică continuatorii lat. qualis (+ 
articol) nu cunosc fiexiune cazuală 
sintetică, ci prezintă forme distincte 
numai după număr şi gen: fr. lequel, 
laquelle, lesquels, lesquelles; it. il 
quale, la quale, í quali, le quale; sp. lo 
cual, la cual, los cuales, las cuales; 
port. o qual, a qual, os quais, as 
quais; cat. el qual, la qual, els guals, 
las qualš; occ. lo qual, la quala, los 
quals; las qualas. Formele articulate 
ale relativului care au dispărut treptat 
din limbă, ca şi forma nearticulată de 
la N-A plural cari, astfel încît în 
româna actuală paradigma pronumelui 


| cuprinde: 


— o formă de N-A sing. şi pl., 
masc. şi fem.: care; 

— forme distincte după gen la 
G-D sing.: căruia (masc.), căreia 
(fem); 

— o formă de G-D plural, masc. 
şi fem.: cărora. | 

Flexionat relativul apare numai 
în varianta literară a românei, în timp 
ce în varianta populară şi, frecvent, 
în cea familiară este întrebuințat 
invariabil (în forma de N-A): 

(1) “acolo... era mai mulţi juni 
care-i plăcea de ea” (GPF, 265/22- 
266/1) 

(2) “mai sînt şi maşine d-eastea 
[...] care-mviîrte oamenii di ele aşa” 
(AFR, 229/(218)) 

2. În conformitate cu norma 
literară, pronumele relativ în genitiv 
(caz impus de un regent de tip nomi- 
nal aflat în subordonata pe care 
relativul o introduce) concordă în gen 
şi în număr cu antecedentul său: 

— relativul apare în forma de 
masculin singular dacă antecedentul 
este de genul masculin sau neutru 
singular: 

(3) un scriitor ale cărui cărți s-au 
bucurat mereu de succes. 

(4) un personaj a cărui perso- 
nalitate se dezvăluie către sfîrşitul 
romanului. 

— relativul apare în forma de 
feminin singular dacă antecedentul 
este de genul feminin singular: 

(5) o familie al cărei nume îmi 
părea cunoscut. 

— relativul apare în forma de 
plural dacă antecedentul, indiferent de 
gen, este la plural: 

(6) oameni/ femei a căror hotă- 
rîre este de nestrămutat. 

in româna vorbită se înregis- 
trează frecvent abateri de la norma 
literară, constînd în lipsa de acord 
gramatical în gen şi în număr între 
pronumele relativ care aflat în genitiv 
şi antecedentul său. Absentă în 
varianta orală populară, datorită 
întrebuinţării invariabile a pronumelui, 
abaterea — reprezentînd un caz de 
discontinuitate — îşi face apariţia în 
limbajul individului cu un grad de 
cultură mediu sau superior, îndeosebi 
cînd conversaţia se desfăşoară într-un 

cadru familiar. Uneori, însă, deza- 
cordul de strecoară şi în limbajul 
“cenzurat” al individului aflat în situaţie 
comunicativă oficială. Fenomenul 
este semnalat de lorgu lordan:, care 
constată că, mai mult, abaterea 
pătrunde şi în limba scrisă, cu 
predilecție (după cum probează 
materialul citat) în stilul publicistic şi 
numai accidental în stilul ştiinţific: 

(7) “< apartamentele al cărui 
cost trebuie achitat înainte>” (RL, 18/ 
IX/1965:4) 

(8) “<o concepţie diferită a cărui 
accent cade pe...>” (ibid., 22/1X/ 
1965:2) 

(9) “< nu pe Anouilhe, a cărei 
trecere prin această temă ...>” (ibid., 
24/X11/1963:2) 

(10) “<d-l H, a cărei specialitate 
este istoria arhitecturii> (din 
cuvîntarea unui academician)” 

(11) “<un strat de zăpadă a cărei 
grosime oscilează între 7 şi 16 metri> 
(dintr-o emisiune radiofonică)”. 

Acest tip de discontinuitate 
(greşeală de limbă) are originea în 
cauze diverse de natură socio-cul- 
turală sau psihică: 

a) cunoaşterea insuficientă a 
normei literare de către vorbitor, 
dovadă că acesta ezită uneori în 
actualizarea uneia dintre formele de 
genitiv ale relativului; 

b) lipsa de perspectivă asupra 
ansambluiui, asociată cu slaba 
memorie în ceea ce priveşte propriul 
discurs‘; 

c) intervenţia factorului afectiv- 
emoţional care slăbeşte puterea de 
concentrare a atenţiei; 

d) starea psihică a vorbitorului: 
oboseala accentuată, nervozitatea 
etc. 

Alături de aceste cauze cu 
caracter mai general, care se află la 
originea şi altor fenomene specifice 
comunicării orale şi care, în genere, 
se întrepătrund, neconcordanţa în 
număr şi în gen dintre relativul care 
în genitiv şi antecedentul său are 
motivaţie lingvistică (sintactică). 

a) Orientarea pronumelui după 
genul şi numărl regentului se 
datorează relaţiei de vecinătate în 
care se află cei doi termeni: relativul 
în genitiv ocupă fie poziţia de 


dinaintea regentului, fie poziţia imediat 
următoare a acestuia. Se produce 
astfel un acord sintactic prin atracție: 

(12) “articolul, a cărei autoare era 
o colegă de clasă...” (elevă) 

(13) “o casă moştenită de la o 
mătuşă, pe /ocul căruia au ridicat 
atelierul” (contabil). 

Mai rar şi avînd motivaţie 
stilistică, între relativ şi regentul său 
se intercalează, ca urmare a 
inversiunii, un alt determinant, şi 
anume, un atribut adjectival: 

(14) “o cîntăreaţă al cărui 
neobişnuit destin a devenit subiectul 
acestei cărţi” (profesor). 

Relaţia de vecinătate a 
pronumelui reiativ în genitiv cu 
antecedentul este, dimpotrivă, 
facultativă. Antecedentul se poate afla 
în vecinătatea stîngă a relativului (ca 
în ex. 12, 14) sau poate fi separat de 
acesta printr-un cuvînt sau un grup 
de cuvinte (ex. 13), printr-una ori mai 
multe propoziţii: 

(15) “o întîmplare cum rar mi-a 
fost dat să trăiesc, al cărui mobil l-a 
constituit...” (fizician). 

b) Atracția pe care o exercită 
regentul se explică şi prin solidaritatea 
dintre acesta şi pronumele relativ, 
constînd în: 

— apartenența la aceeaşi 
unitate sintactică, şi anume, propo- 
ziţia atributivă pe care relativul în 
genitiv o introduce (în timp ce ante- 
cedentul se găseşte într-o propoziţie 
anterioară); 

— apartenenţa la aceeaşi 
unitate prozodică: introducînd cel mai 
adesea atributive explicative, reiativul 
este izolat de antecedentul său prin 
pauză. Pauza nu separă însă reiativul 
în genitiv de regent ( nu intră în 
discuţie pauzele de respiraţie făcute 
de vorbitor sau acelea datorate ezitării 
ori unui factor perturbator). 

c) În morfologie, abaterea, în 
general, este provocată în repetate 
rînduri de analogie, care acţionează 
în sensul simplificării şi reguiarizării 
sistemului, prin eliminarea “excep- 
ţiilor'. Aceasta va fi jucat un anume 
rol şi în apariţia structurilor cu relativul 
în genitiv acordat în gen şi în număr 
cu regentul. Modelul l-au constituit, 
după opinia lui lordan’, sintagmele cu 

care ca adjectiv pronominal: “care 
stăpîn” — “al cărui stăpîn”, “care 


persoană” — “a cărei persoană” etc. 


Acordîndu-se în gen şi în număr - 


cu regentul, relativul căruia/căreia se 
comportă ca un adjectiv. În acelaşi 
timp, însă el îşi păstrează valoarea 
de substitut al numelui, iar cazul în 
care apare este impus de regent în 
baza principiului recţiunii. 

3. Situaţia relativului care 
acordat, în româna vorbită (varianta 
familiară), la cazul genitiv în număr 
şi gen cu regentul poate fi comparată 
cu aceea a relativului “posesiv” din 
spaniolă: cuyo, cuya, cuyos, cuyas 
şi din portugheză: cujo, cuja, cujos, 
cujas. Acest pronume are în ambele 
limbi dublă valoare morfologică: 

a) din puct de vedere semantic, 
valoare de pronume, trimițînd la un 
antecedent (un substantiv): — în 
spaniolă: 

(16) “andan muchos hombres ... 
cuya amistad no sirve de màs de para 


ser enemigos de otros” (apud Keniston 


1938: 292%) 

(17) "vió a la ventana a Roselia 
„„„ de cuyo amor es vencido” (ibid.) 

(18) “estas cosas de la muerte 
y de la vida cuyos terminos estan... 
determinados” (ibid.) 

— în portugheză: 

(19) “Uma peça cujo exito 
ultrapassou todas as previsoes” (apud 
Teyssier 1984: 119°) 

(20) “Uma casa cujas janelas 
estavam fechadas” (ibid.) 

(21) “E um rapaz cuja inteli- 
gencia e extraordinara” (ibid.); 

b) valoare de adjectiv, din punct 
de vedere morfo-sintactic, întrucît se 
acordă în gen şi număr cu substantivul 
postpus (= regentul): cuya amistad, 
cuyo amor, cuyos terminos; cujo 


exito, cujas janelas, cuja inteligencia.. 


Asemenea relativului românesc 
care în genitiv, aflat în situația de acord 
prin atracție cu regentul, relativul 
“posesiv” cuyo, cuya etc., cujo, cuja 
etc. este urmat nemijlocit de 
substantivul cu care concordă în gen 
şi în număr. Singura excepţie admisă 
este, de asemenea ca în română, 
aceea a intercalării unui atribut adjec- 
tival între relativ şi regentul său”. De 
exemplu, în portugheză se poate 


spune: 

(22) “uma casa cujas estreitas 
janelas mai deixavam entrar a luz” 
(apud Teyssier: 119) Topica relativului 
“posesiv”, atît în spaniolă, cît şi în 
portugheză, este însă fixă: totdeauna 
înaintea regentului, în vreme ce în 
română pronumele care în genitiv 
cunoaşte o topică dominantă — 
înaintea regentului — şi o topică 
secundară — după regent. Aceasta 
din urmă este condiţionată de funcţia 
sintactică a regentului, fiind posibilă 
în cazul în care regentul nu este 
subiectul atributivei: persoana din a 
cărei iniţiativă s-a organizat colocviul 
sau persoana din iniţiativa căreia s-a 
organizat colocviul; colegul pe al cărui 
loc m-am aşezat sau colegul pe locul 
căruia m-am aşezat etc; dar: omul al 
cărui copil s-a îmbolnăvit, nu şi: “omul 
copilul căruia s-a îmboinăvit. 

4. Dubla valoarea , de pronume 
şi de adjectiv, a relativului “posesiv” 
din spaniolă şi din portugheză este 
moştenită din latină. in latină, 
pronumele relativ qui, quae, quod 
prezenta la cazul genitiv singular o 
formă unică pentru masculin, feminin, 
neutru, quoius, devenită cuius la 
începutu! erei noastre": Cotta noster, 
cuius... (p.3), sorori meae Quirinae, 
in cuius uotum... (p. 119)". Provenit 
din acest genitiv, în latina arhaică 
circula un adjectiv relativ cuius, cuia, 
cuium”, care, ca atare, se acorda în 
gen şi în număr cu substantivul 
determinat, iar din punct de vedere 
semantic, dată fiind originea lui, 
exprima ideea de posesie: 

(23) “is, cuia ea uxor fuerat” 
(Plautus, apud Wagner 1989: kuyu)“. 

Acest adjectiv s-a menținut 
într-o arie limitată, cuprinzînd, în afară 
de Iberia, şi Sardinia şi Dalmatia, 
adică extrema sud-vestică a 
teritoriului romanic şi zone greu 
accesibile datorită reliefului accidentat 
precum acelea de pe coastele Mării 
Adriatice. 

În sardă, descendentul adjecti- 
vului cuius, -a, -um s-a păstrat în 
epoca veche: 

(24) “Gosantine de Lacon, in 
cuia manu me posit iudice” (apud 
Wagner). 

Relativul “posesiv” nu a supra- 

vieţuit însă în dialectele vorbite în 


prezent". 

5. Procesul care are loc în 
româna vorbită actuală, varianta 
familiară, pare să reitereze procesul 
ce sa petrecut, cu deosebirea că 
elementele supuse schimbărilor sunt 
altele: în latina arhaică a luat naştere 
din genitivul pronumelui relativ, cuius, 
un adjectiv — cuius, cuia, cuium — 
care are descendenţi în prezent numai 
în spaniolă şi portugheză; în româna 
vorbită, tinde să dobîndească valoare 
adjectivală genitivul pronumelui relativ 
care (cărui(a), cărei(a)); semnul 
acestei conversiuni în plin proces îl 
reprezintă acordul în gen şi în număr 
al relativului în genitiv cu regentul 
său. 


NOTE 


t Valeria Guţu Romalo, Rumă- 
nisch: Flexionslehre// Lexikon der 
Romanistischen Linguistik (LRL), Hrsg. 
G. Holtus, M.Metzeltin, Ch. Schmitt, 
Tübingen, 1989, IIl, p. 19. 

2 Vezi Istoria limbii române, 1969, 
vol. Il, p. 253. 

3 lorgu lordan, Tendinţe sintactice 
în limba română actuală, în SCL, XVII 
(1966), p. 611—612. Frecvența ridicată 
cu care apare în limba vorbită 
dezacordul dintre relativui în genitiv şi 
antecedentul său este remarcată şi de 
Al. Graur (Tendintele actuale ale limbii 
române, Bucureşti, Editura Ştiinţifică, 
1968, p. 316), care vede în acest 
fenomen un reflex al tendinței către 
invariabilitate a pronumelui: “Deoarece 
pronumele relative au tendinţa de a 
deveni invariabile, se produc destul de 
des cazuri de dezacord de tipul lista ! al 
cărui semn.. sau nedreptatea a cărui 
victimă sunt”. 

4 Magdalena Vulpe, Subordo- 
narea în frază în dacoromâna vorbită, 
Bucureşti, Editura Ştiinţifică şi 
Enciclopedică, 1980, p. 32. 

5 Vezi şi lordan, art. cit., care 
apreciază că “Avem a face cu un acord 
sintactic prin atracţie: substantivul 
următor este simţit de vorbitor mai 
aproape (şi adesea chiar este, din punct 
de vedere strict material, mai aproape 
de pronume decit substantivul prece- 
dent), datorită faptului că acesta aparţine 
altei propoziţii, despărțită de subordo- 

nata ei printr-o pauză bine marcată” (p. 
612). 

€ Vezi Valeria Guţu Romalo, 
Corectitudine şi greşeală, Editura 
Ştiinţifică, Bucureşti, 1972, p. 20. 

7Vezi lordan, art. cit., p. 612. 

8 Hayward Keniston, The syntax 
of castilian prose. The sixteenth cen- 
tury, Chicago, The University Press, 
1938. 

° Paul Teyssier, Manuel de langue 
portugaise, Paris, Klincksieck, 1984. 

1 În franceză, în schimb, unde 
pentru exprimarea posesiei se între- 
buinţează un relativ invariabil, dont, se 
pot intercala între acest pronume şi 
regentul său subiectul şi verbul-predicat 
al propoziției pe care relativul o intro- 
duce: un étudiant dont beaucoup de 
professeurs reconnaient le talent. 

11 Friedrich Stolz, J.H.Schmalz, 
Lateinische Grammatik, München, p. 
223. 

12 Maria iliescu, Dan Sluşanschi 
(eds), Du latin aux langues romanes. 
Chois des textes traduits et commentés 
(du lle siècle avant J.C. jusqu'au Xe 
siècle après J.C.), Wilheimsfeld, 1991. 

13 Vezi José Joaquim Nunes, 
Compendio de gramatica histórica 
portuguesa (Fonética e morfologia), 
Lisabona, Clássica Editora, 1960. 

14 Max Leopold Wagner, 
Dizionario etimologico sardo, |, 
Gagliari, Gianni Trois, 1989: kúyu. 

15 Cuiu, cuia, cuios, cuias circulă 
în prezent în dialectele centrale din 
Sardinia, cu valoare exclusiv intero- 
gativă (moştenită, de asemenea, din 
latina arhaică: Cuia vox sonat procul? 
— Plautus): kúyu est kustu pittsínnu?, 
kúya est kusta pittsínna? (apud Wagner). 

REDUPLICAREA 
ŞI SIMBOLISMUL 
FONETIC 


În ultimul timp în literatura de 
specialitate se susţine tot mai 
frecvent că rolul factorului fonic în 
sistemul şi structura limbajului uman 
e mai mare decît s-a considerat pînă 
acum. Mai mult se afirmă că 
similitudinea căilor de dezvoltare a 
diferitelor limbi ar putea fi explicată 
nu numai prin unitatea fenomenelor 
general lingvistice (adică prin 
universalii), ci şi, posibil, prin 
comunitatea originii limbilor lumii. În 
favoarea acestor opinii s-au pronunţat 
G. Leibniz, |. G. Merder, J. Grimm, 
R. Rask, F. Bopp, R. Korduall, F. Fink, 
V. A. Bogorodiţki, A. Trombetti, A. S. 
Malniciuc, R. A. Budagov ş. a.' 

E important să reținem urmă- 
toarele fapte unanim recunoscute 
astăzi: sunetul e dotat cu anumite 
valori latente, care depind de natura 
lui acustică. Aceste valori sunt 
actualizate pe baza asociațiilor de idei 
în anumite cazuri. Ultimele sunt 
favorizate de cele mai multe ori de 
limbajul poetic. Expresivitatea, plas- 
ticitatea, emotivitatea, complexitatea 
de relații asociative joacă un rol im- 
portant în procesul funcționării aces- 
tui tip de limbaj. 

Cercetarea caracterului repeti- 
tional al fluxului sonor e o condiție 
necesară înţelegerii proceselor de 
elaborare şi modelare a tiparelor 
fonice. Ea aduce date suplimentare 
în raport cu cele cunoscute pînă 
acum referitoare la procesul de 
formare a cuvintelor mai ales în zona 
expresivă a limbajului. Reduplicarea 
segmentelor minime de expresie 
creează formații notabile pentru 


comportamentul fonosemantic al 
acestora, creaţii originale, plămădite 
în spiritul sistemului lingvistic res- 
pectiv. O zonă eminamente expresivă 
a limbajului o formează creaţiile 
onomatopeice. Nu rareori purtătorul 
limbii preferă cuvintele expresive, el 
le formează după cum prinde cu 
urechea sunetul. Să zicem — cel 
produs de hulub: unuia i s-a părut 
grun! şi de aici a format verbul a gruni, 
altuia — grong! şi de aici a format 
verbul a grongăi, a grongoi; gugu! — 
a gugui, a guguli, a gurui, gungu! — a 
gungăi, a gungui, a gungura, a 
gunguri; gurgu — a gurguni; gurlu — 
a gurlui; guru — a gurui etc. 

Astfel tonul grav şi sugrumat al 
vocalei u, pronuţat pe cea mai retrasă 
poziţie a traseului fonator şi cu cel 
mai mic grad de deschidere a gurii 
împreună cu sunetul produs de oclu- 
siva g, consoană cu o durată de rostire 
scurtă, dar încărcată de un anumit 
ecou, efect necesar în această 
situaţie, au dat, după cum vedem, 
creaţii verbale deosebit de expresive. 

Cuvîntul furțur cu sensurile: 1) 
Sloi mic de gheaţă de formă prelungită 
şi uşor ascuţită spre vîrf, care se 
formează de-a lungul streşinilor sau 
pe ramuri prin înghețarea imediată a 
apei, care se scurge. 2) (2a pl.) 
Franjuri. 3) Jgheab prin care curge 
apa (la fîntînă). Var. (urțure (s. m.) 
figurează în “Dicţionarul Explicativ al 
Limbii Române”, Ed. a II-a, Bucureşti, 
1996? cu etimologie necunoscută. 
Privit prin unghiul reduplicării acest 
lexem îşi găseşte rădăcinile în limba 
română. După S. Puşcariu? turtur este 
o reduplicare a cuvîntului fur (țur-țur) 
care imită murmurul cadenţat al apei 
ce ţuruie (ţirîie) din tub sau din izvor. 

De fapt, explicaţia lui S. Puşca- 
riu e inexactă. Pus alături de țurțoi 
“id”., țurțui “id”., țurțuluc “id”., furțurău 
“id”, țurțuruş “id”., ţortoloasă “id”., 
(urțan “coastă înaltă şi prăpăstioasă”, 
“măgură”, “movilă mare de pămînt”, 
țurană “id”., etc. (DLR. Bucureşti, 
1994), constatăm că furfur se pre- 
tează la altă analiză morfemică decît 
cea preconizată de S. Puşcariu: rad. 
tur + tranşele sufixale (selectate prin 
reduplicare) -ț- şi -ur. 

Nici motivarea pe care o invocă 

S. Puşcariu nu poate fi acceptată. 
Sensul primar al tranşei radicale, deşi 
înrudit, prin fenomenul sinestezei, cu 
ideea de “picurare”!, nu sugerează 
curgerea, ci contragerea, micşorarea, 
ascuţirea. 

O republicare a cuvîntului fur 
(sau ffr), aşa cum crede S. Puşcariu, 
ar putea fi admisă pentru a țurtura “a 
picura” sau a (îrțîra “id.”. 

În lumina acestor precizări 
apare şi explicaţia termenului entopic 
tuțuroi “vîrf de deal ascutit”, care nu 
poate fi separat de fuf “proeminenţă 
sau excrescenţă cărnoasă”; “glugă de 
strugeni”; “colibă mică de formă conică 
în care se adăpostesc ciobanii” (DLR), 
țuțudan “vîrf ascuţit de deal sau de 
stîncă”; “piatră de formă conică”; “claie 
înaltă” (DLR), țuțudei “pisc mic” (DLR) 
etc., în care identificăm rad. fut - cu 
motivemul < strîns, subţiat, ascuţit >. 
Fapt ce demonstrează încă o dată că 
unii termeni entopici reflectă parti- 
cularităţi fizico-geografice şi naturale 
ale obiectelor ce le denumesc. 

Prin reduplicarea strigătului 
coțofenei cara (gara), strigăt predo- 
minat de vocala deschisă a, s-a for- 
mat cuvîntul caragață (garagaţă) 
(ornit.). Coţofană. Fig. (Fam.) Femeie 
vorbăreaţă. Exprim. (fam.) — a face 
caragațe — a face glume pe socoteala 
cuiva; a umbla cu păcăleli. Deşi DEX- 
ul îi atribuie o etimologie neogreacă 
karakaxa, cuvîntul e totuşi autohton; 
dovadă e varianta garagață (gara — 
ga/ ra/). De altfel, în afară de varianta 
garagață, mai circulă şi o altă formaţie, 
tot reduplicativă - chirighiță, chirighițe 
“gen de păsări călătoare ce trăiesc pe 
lîngă rîuri şi bălți şi se hrănesc cu 
peşte” (DLR). Deosebit de elocventă 
în această ordine de idei este situaţia 
din “Sultănica” de Barbu Delavrancea, 
în care bătrîna, mama fetei, e numită 
Stanca, uneori pitpalacă, adică 
“femeie flecară, guralivă”: “Olio - lio, 
greu i-a fost lui să facă ce-a făcut, că 
d-aci încolo merge aăitan. Pentru o 
cotoroanţă ş-o pitpalacă un pumn, şi 
le-a luat mirul”î. Cf. şi stăncuţă, 
stancă “pasăre de culoare neagră- 
cenuşie, cu ciocul şi picioarele negre, 
mai mică decît cioara; ceucă”. Stăn- 
cuţei i se mai zice şi papagal tigă- 
nesc, expresie destul de grăitoare în 


` acest sens. O ultimă probă în susţi- 


nerea originii onomatopeice a cuvîn- 
tului caracață este circulaţia cuvîntului 
caţă “femeie rea şi cicălitoare” (DEX). 

Sugestivitatea sunetelor e rezul- 
tatul unei creaţii în lanţ: articulare — 
reprezentare auditivă — imagine 
vizuală — impresie tactilă etc. Conti- 
nuitatea şi interferența zonelor sen- 
zoriale sunt un fapt dovedit şi bine 
cunoscut. Astfel, din ceie cinci simţuri 
auzul se pretează la un număr record 
de transpoziţii senzoriale, ceea ce 
înseamnă că percepțiile auditive se 
pot transpune în reprezentări spaţiale, 
cromatice, tactile, cinetice etc. Astfel, 
la rostirea sonanţelor /, r m, n, 
vibrează puternic coardele vocale, 
aproape ca la rostirea vocalelor, iar 
zgomotul se aude slab, ceea ce con- 
feră sonanţelor o valoare muzicală şi 
expresivă considerabilă. De aici şi 
formaţiile verbale onomatopeice ca: 
tarara - “melodie monotonă care pare 
că nu se mai sfirşeşte”; a lălai "a cînta 
monoton, la nesfirşit o melodie, înlo- 
cuind de obicei cuvintele cu silaba /a 
repetat”; /ălău “care are mişcări 
greoaie, leneşe, lipsite de graţie; prin 
extindere — care este neglijent, neîn- 
grijit, rău (şi murdar) îmbrăcat” (DLR). 

Toate aceste cuvinte sînt creaţii 
onomatopeice formate prin redupli- 
care. La formarea ultimelor două 
lexeme a contribuit repetarea sonantei 
I, care are o rostire “amortizată”, lină, 
monotonă, ce duce cu gîndul la scur- 
geri line de lichid, alunecări viscoase, 
mişcări moicome şi monotone, de 
altfel foarte bine caracterizate prin 
reduplicativul /ălău, /ăffie . şi 
frazeologismui lă-mă mamă. Destul 
de elocvent în acest sens este şi 
verbul a ulului “a cînta monoton, fără 
cuvinte, pentru a adormi un copil”. 
Cuvîntul în cauză nu este înregistrat 
de DEX, dar se întîlneşte frecvent în 
graiurile munteneşti, de altfel, l-am 
depistat în opera lui Barbu Delavran- 
cea’. > 
Dacă la rostirea sonantelor 
zgomotul se aude slab, apoi la rostirea 
consoanelor surde, adică a consoa- 
nelor propriu-zise, prevalează zgomo- 
tul. De fapt, sonantele fac trecerea de 
la vocale la consoanele propriu-zise. 
La rostirea consoanelor sonore, deşi 

prevalează zgomotul, totuşi se aude 
o vibraţie slabă a coardelor vocale, la 
rostirea consoanelor surde coardele 
vocale nu vibrează — se aude numai 
un zgomot. 

in consecinţă, tonul consoane- 
lor sonore va evoca, prin articulaţie 
împreună cu vocalele, senzaţia 
reverberaţiei cavernoase, a bubuitului 
înfundat, în special — la rostirea 
oclusivelor. Cf. a bubui (despre tunete, 
arme de foc sau alte surse de zgomot) 
“a produce un zgomot înfundat şi 
puternic, adesea repetat (prin ecou) 
la intervale scurte”, a dudui (despre 
pămînt, clădiri, ferestre etc.) “a 
zgudui, a se cutremura ...”. Ambele 
formaţii onomatopeice sînt redupli- 
cate. 

Polui opus la care se situiază 
— după gradul de sonoritate — 
consoanele surde suscită un efect 
contrar, de diminuare şi restricţie, cu 
repercusiuni auditive, cinetice şi 
vizuale izvorite din natura repre- 
zentărilor apărute sub impulsul 
articulatoric al sunetelor în discuţie. 
Cf. a şuşoti “a vorbi încet, în şoaptă; 
a şopti (cuiva) la ureche; (despre ape, 
frunze etc.) a produce un zgomot uşor 
şi uniform”; a şuşui “a produce un 
sunet asemănător cu foşnetul 
frunzelor; a foşni; a linişti sau a adormi 
un copil prin repetarea prelungită şi 
monotonă a sunetului ş; a spune ceva 
în şoaptă, a şopti”. 

Contribuţia sunetelor vocalice la 
formarea cuvintelor prin reduplicare 
este hotăritoare. Timbrul deschis al 
lui o şi a creează impresia unui ecou 
sonor plin pentru o şi sec la a, (0 e 
ceva mai deschis decît a), convertită 
în senzaţia dură a pocnetului, în 
reprezentarea spaţială a unei întinderi 
mari etc. 

Apertura maximă cu care se 
rosteşte a solicită tonuri tari, care, 
potenţial, generează imagini vii şi 
înălţătoare; explozii de veselie, de 
încîntare, de magnifică şi tonică 
bucurie, de surprindere, admiraţie, 
entuziasm, plăcere, satisfacţie: ai-ai- 
ai! iha-ha! iaca-aşa şi aşa! 

Apertura mică a vocalelor i, î,u, 
e, suscită o diminuare a imaginii 
auditive, cinetice: haida-de — excla- 
maţie prin care se respinge o părere 


sau se dezaprobă o comportare. 
Compară cu haide-ha sau cu haide- 
haide “vino mai repede”. 

Constructivele f, v, S, $, Z, j, h, 
fiind emise prelung şi şuierător 
sugerează vîjiitul vîntuiui, filfîitui, 
foşnetul etc. De exemplu, M. Emi- 
nescu recurge la repetarea lui v pentru 
a scoate în relief ideea acţiunii rapide, 
amenințătoare: 

“Mircea însuşi mînă-n luptă 
vijelia-ngrozitoare, Care vine, vine, 
vine, calcă totul în picioare ...” 

(Scrisoarea Ill). 

Mijloaceie onomatopeice ser- 
vesc de asemenea ia o sporire a 
expresivităţii: “... vin săgeți de 
pretutindeni, vîjiind ca vijelia şi ca 
plesnetul de pioaie” (Scrisoarea [l]). 

Ca eiement al sistemului fonic 
sunetul nu simbolizează realităţi din 
lumea înconjurătoare. V n-are nici o 
atribuţie cu vîjiitul vîntuiui sau ş cu 
foşnetul frunzelor. Ele doar evocă 
momente acustice similare naturii lor 
fonice, iar acestea, la rîndul lor, 
produc imagini senzorvale adecvate. 

Aşadar, sunetul, ca şi semnifi- 
caţia lexemului, poate fi sugestiv prin 
evocare, numai că în cazul sunetului 
evocarea e forţată şi fluctuantă, pe 
cînd în cazui vocabulei e firească şi 
constantă. 

Simbolismul sunetelor nu sem- 
nifică o relaţie bine determinată, 
obligatorie şi universal valabilă, ci o 
încercare aproximativă şi efemeră, 
actualizată, în special, de limbajul 
vorbit şi poetic. De exemplu: mic > 
mititel, mîţiţel etc. Acest lucru se 
observă pregnant în cuvintele care 
prin elementele lor sonore imită sune- 
te, zgomote din natură. Compară: a 
dîrdîi “a tremura de frig, a se cutre- 
mura, a se clătina”. Prin analogie, unui 
om care vorbeşte mult, i se spune 
dirdală. Lexemul a dîrdîi şi derivatele 
dirdală, dirdiială, dîrdîit, dîrdiitură sînt 
formaţii onomatopeice. 

Valorificarea simbolică a sune- 
telor e mult mai productivă în limbajul 
poetic, fiindcă poezia activează la 
maximum substanţa fonică, consti- 
tuind domeniul voluntar de vaiorificare 
a simbolurilor fonice, domeniu în care 
efectul sugestiv e foarte căutat şi în 
care valorile latente ale sunetelor sînt 


194 


Limba Română 


frecvent actualizate. 

Aşadar, sunetele trezesc anumi- 
te imagini în funcţie de structura lor 
acustică, de factura efectivă a contex- 
tului. Maurice Grammont’, merituos 
cercetător al simbolismului fonetic, 
clasifică sunetele după natura lor 
acustică în cîteva categorii. Astfel, 
distinge sunete persante (ascuţite), 
numite şi limpezi sau clare. Este vorba 
de vocalele articulate în partea ante- 
rioară a cavităţii bucale — în cazul 
limbii noastre e şi i; sunete grave, ar- 
ticulate în partea posterioară a cavităţii 
bucale (sumbre u şi Î şi eclatante sau 
răsunătoare a, o, â), sunete aspre, 
dure (momentane: oclusiveie) şi sune- 
te dulci, blînde (continui: nazalele, 
lichidele, fricativele, spirantele). 

Multitudinea imaginilor declan- 
şate prin asociaţie de idei duce la 
crearea unor cuvinte noi. Din păcate, 


unele cuvinte de acest fel în DEX 
figurează cu etimologie necunoscută 
sau li se atribuie origine improprie: a 
giugiuli, gogoloi, gogonea, gogoaşă, 
gogoriţă, gîgîlice, buburuză, a ciuciuli 
etc. 

A giugiuli “a (se) dezmierda, a 
(se) mîngiia”, după noi, e o formaţie 
verbală creată prin reduplicare com- 
plexă. 

O bază reduplicativă au şi lexe- 
mele gogon, gogoloi, gogoman, gogo- 
mănie, gogonea, gogoneţ, gogoneață 
ce derivă de la etimonul gogon, for- 
mat pe teren propriu prin reduplicare, 
ce desemnează un obiect mic sferic. 

Legătura dintre ideea de “coco- 
loş” şi cea de “tont” — altoite pe radi- 
calul reduplicativ gog — se explică 
prin relaţia genetică dintre 
semnificaţia de “umflat, greoi, 
neîndemînatic” şi cea de “neghiob”. 

Cf. bolocan “bou gros şi greoi”; “prost, 
stupid” (DLR), bobleț, “prost”, “moale, 
greoi” (DLR) etc. 

Continuitatea sensului de bază 
al acestor lexeme o găsim în gogonță 
“fiinţă imaginară cu care se sperie 
copiii”, fig. “ameninţare mincinoasă 
neîntemeiată”. 

Cu etimologie necunoscută este 
dat şi cuvîntul gogoaşă “produs de 
patiserie făcut din aluat dospit şi prăjit 
în grăsime, peste care se presară 
zahăr”; “excrescenţă sferică”; “cocon”. 
Aici plasăm şi derivatele gogoşar, 
gogoşea, care, ca şi lexemul de bază 
gogoaşă, sînt formate prin redupli- 
care. 

Tot prin reduplicarea sunetelor 
e creat şi cuvîntul găgălice (gîgîlice), 
atribuit de DEX elementelor cu 
etimologie necunoscută. Cf. gigîlice, 
gigîlici “obiect sau fiinţă de dimensiuni 
reduse”, găgăuță “persoană prostă- 
nacă, toantă”; gărgăriţă, gărgăriţe 
“nume dat mai multor insecte coleop- 
tere, de obicei mici, cu corpul sferic 
sau oval, care atacă unele plante cul- 
tivate”. 

În această ordine de idei prezin- 
tă interes şi lexemul buburuză “gîn- 
dăcel de formă semisferică, cu elitrele 
roşii pătate cu şapte puncte negre; 
mămaruţă, măriuţă, păpărugă”, pentru 
care la fel etimologia nu este cunos- 
cută. 

După noi, acest cuvînt e format 
prin reduplicare pe teren românesc. 
O confirmare în acest sens o aduce 
oscilarea segmentelor de expresie ale 
radicalului mămăruță “id.” (DEX); 
păpărugă “id.”. 

Cuvinte evident expresive cu 
reduplicarea segmentelor fonice sînt 
pe nedrept înstrăinate în dicționarele 
etimologice. Astfel pentru a ciuciuli “a 
se ghemuli (pentru a nu fi văzut); a se 
chirci” cu radicalul ciuc-; prezent şi 
în alte creaţii similare: a ciuci “a suci”, 
ciuci “tăieţei”, a ciuciula “a mîngiia” 
(DLR) etc., se caută inutil un etimon 
maghiar. O etimologie improprie este 
atribuită şi verbului a pîrpili “a frige 
un animal sau o bucată de carne pe 
jeratic sau la para focului; a frige sau 
a încălzi ceva superficial, la repe- 
zeală; a se încălzi la dogoarea focului 
sau la soare; a se zviîrcoli, a se zbate, 


a se tăvăli de durere ...” — din bg. 


pripalja, scr. pripaliți. 

Credem că la baza acestui 
lexem stă reduplicarea onomatopeică 
pîr-pîr, ce redă zgomotul produs de 
foc cînd se pîrpîleşte ceva. Compară: 
a pîrfi (despre foc sau despre un corp 
inflamabil care arde); “a produce 
pocnete scurte şi repetate”. 

Nu sîntem de acord nici cu eti- 
mologia propusă pentru cuvîntul 
cocoș (din slavă kokoşi “găină”). Cf. 
însă onom. a cocai “a cotcodăci” 
(DLR). 

Conchidem că cercetarea feno- 
menelor de reduplicare a segmentelor 
fonice în scopul creării unor formaţii 
verbale noi varsă lumină asupra 
procesului de formare a cuvintelor în 
limba română, asupra actului de 
plămădire a expresiei. Ea permite 
elucidarea multor fapte lingvistice 
obscure neetimologizate sau eronat 
etimologizate pînă acum. 

Marginalii la creația lui 
Grigore Vieru 


Convingerea că poetul Grigore 
Vieru lucrează “... în miezul limbii, nu 
la marginea ei” (1, 23—24) este 
fundamentată pe “curajul limbii 
române” ce îl are din plin. Poetul este 
un “poliglot” al limbii române şi o 
valorifică sub diverse aspecte, 
începînd cu limbajul infantil şi 
ajungînd la cel savant; Domnia sa 
explorează intens un anumit procedeu 
care îi permite să facă astfel încît “să 
se audă” în versurile scrise felul său 
de “a vorbi” şi felul de “a vorbi” al 
personajelor implicînd particularităţile 
lor de vocabular sau de construcţie 
fono-gramaticală şi frazică: “— 
Dealule, domn, dreptule./ Mare 
înţeieptule!/ Aur legănînd în pai,/ Frică 
tu de hoţi nu ai?/ —Rupe-mi-s-ar 
inima/ Nu că hoţii m-ar fura,/ Dar că 
hoţii m-ar ara/ Şi tot ei m-ar semăna./ 
— Dealule: cu mamele! Şi cu sfinte 
poamele/ Cu izvoarele ce-adînci/ Ne- 
au scris numele pe stînci!” (Închinare 
la cîntecul popular). Menţionăm aici 
că personajeie (reale sau imaginare) 
nu sunt altcineva/altceva decit 
mama, iubita, femeia, bărbatul, 
copilul, Patria, pămîntul, steaua... şi 
participă la dialogurile întreţinute cu 
eroul liric; ele se află (dăinuiesc) şi 
acţionează ori într-un cadru social — 
spaţialitatea căminului familial şi 
relaţiile intersubiective, ori se află într- 
un cadru natural/cosmic — verdele 
pădurii (pădurea-hoaţă, pădurea- 
salvatoare a iubirii), adică dăinuirea 
în sînul naturii-mamă, ori vin din 
imensitatea şi necuprinderea bolții 


cereşti. Impletirea terestră cu cea 
siderală e “o tainică rudenie” (M..Dol- 
gan) a versurilor lui Grigore Vieru, iar 
“personajele-rudenii” sunt actorii unui 
teatru poetic — teatrul vieţii creative 
a scriitorului, socialul şi naturalul 
formînd o condiţie unică şi majoră — 
perpetuarea valorilor spirituale şi etice 
ale personajele îşi interpretează rolul 
după regia poetului care şi ele un 
personaj în acelaşi timp, însă un 
personaj complex, universal, trăind 
orice emoție, orice zvîcnet, orice 
fericire a tuturor personajelor din 
creaţia sa. Prin această temeinicie 
Grigore Vieru este creatorul unui stil 
artistic individual, caracterizat prin 
particularităţi estetic inedite: Depistăm 
această caracteristică esenţială în 
volumele de poezie ce sunt o dovadă 
pe cît de transparentă, pe atît de 
semnificativă în acest sens. 

in planul expresiei, în modul de 
realizare a limbajului poetic desco- 


perim surprinzătoru! miraj al cuvîntului 


ordinar, cu nimic deosebitor, însă 
destul de fertil, pentru autor, prin 
“sugestia şi taina sa”; descoperim 
“forţa” cuvîntului în “puterea” creaţiei 
sale ce îlface pe lectorul ei să tresară, 
îl incită la meditaţie, la reflecţie, îi 
uimeşte, îl fascinează, îl captivează. 
Dezvăluim deci, limbajul purificat prin 
“curăţenia lui estetică, picturală, 
nuanţată”(M. Dolgan). 

Forţa benefică a. cuvîntului nu 
este totalmente consumată de Grigore 
Vieru; energia cuvîntului poetic 
prisoseşte prin valoarea lui fonologică 
şi estetică ce arborează plenitudinea 
etică. La Grigore Vieru fascinația fono- 
estetică a versurilor reclamă o 
“pronunțare scenică” în conştiinţa 
publicului cititor sub raportul prozodiei 
sau alfrazării. Atestăm existenţa unei 
relaţii fonice şi estetice între 'cuvînt 
şi context, relaţie datorată funcţiei 
expresive a “vorbirii”. poetice. Cititorul 
nu-şi încîntă auzul doar cu un înveliş 
sonor al “vocii” versurilor sub care să 
nu distingă uşor semnificaţia, ci din 
contra, “foneticitatea” lor pune în 
valoare şi “descifrează legătura 
intimă, dialectică dintre formă şi 
conţinut” (2, 18), punînd forma în 
slujba conţinutului. Grigore Vieru pro- 
duce o adaptare a sunetului la 

conținutului. Prin. aceasta Grigore 
Vieru a găsit (şi a creat!) mediul fonic 
al sunetelor care “îi aduce profit” prin 
sonoritatea (muzicalitatea) cuvîntului 
în fraza poetică, dar şi prin implicaţia 
valorilor etice ale poeticului, fiindcă din 
inimă e scrisă a lui carte: “Mai trudnic 
steag şi mai cu'pace/ Nu am văzut şi 
nici mai sfînt/-Ca steagul roiului tău 
'mare/ În pomul ţării fluturînd” (Albina). 
` Fascinaţia fono-estetică şi 
plenitudinea etică a limbajului poetic 
îşi au sorgintea în “programul” 
lingvistic al poetului: “Frumos trebuie 
să vorbim cu toţii... în accepţia 
superioară (subl. noastră —:NV.), 
adică dea logodi plastic, armonios în 
vorbirea orală sau scrisă cele mai 
obişnuite cuvinte” (1, 23—24). Grigore 
Vieru îşi realizează plenar acest pro- 
gram “vorbind” frumos în “vorbirea 
scrisă” (în versurile sale) precum 
frumos “vorbesc” şi personajele din 
creaţia sa. Programul său lingvistic 
reprezintă echilibrul şi. simetria 
“certificatuliii” de notabilă valoare 
fono-estetică şi plenitudine etică prin 
viabilitatea cuvîntului scris, prin 
dinamica şi libertatea acestui cuvînt 
în expresia poetică; el dezvăluie 
opţiunile estetice şi etice ale scriito- 
rului. E o transmitere a limbajului 
curent, “vorbind” într-o formă spe- 
cifică, deosebită, care însă rămîne 
pentru Grigore Vieru o chestiune de 
re-creare, de re-evaluare, o chestiune 
de stil individual. Şi în ultimă instanţă 
— fascinația şi plenitudinea men- 
ționate mai sus constituie şi rămîn 
“taina” care “îl doare” pe poet şi care 
vine din “graiul... cu ochi umezi de dor 
şi istorie” (3,7). Din această “du- 
rere'vine munca domniei sale, cu 
dăruire de sine, în “societatea cu- 
vintelor civilizate”(3,7). 

- Grigore Vieru este în esenţă “un 
poet care şi-a asumat greul unui grai, 
trecîndu-l prin inima sa...” (4,20). 
Acesta relevă dinamizarea discursului 
în vers, şi nu “poezia-strigăt existen- 
tial de inspiraţie naţională şi socială” 
(5, 192). Or, poetul Grigore Vieru nu 
poate “striga” (nu poate “ţipa”) —prin 
factura lirismului său îi repugnă acest 
comportament poetic. Cuvîntul în 
poezia lui Grigore Vieru îndeplineşte 


necesităţile stringente şi reale ale 


esențialmente “funcţia derivată 
(expresivă şi deictică: chemare, 
îndemn, rugăminte...)” (6, 92). Struc- 
tura cuvîntului poetic vierian conţine 
“momente care se supun 'estetizării 
şi ele constituie obiectualitatea 
estetică a cuvîntului scris” (6,94), 
avînd caracteristicile de a fi imagis- 
tic şi figurativ, de a căpăta un ton 
emoțional estetic. Or, cuvîntul poetic 
al lui Grigore Vieru are o structură “in 
usum aestheticae”, eliberînd asfel 
poezia de “sciavia referentului, de 
supunerea ei la un concept pur 
figurativ al semnului...” (H. Hei- 
degger). Aşadar, cuvîntul pentru 
Grigore Vieru este mai întîi cuvînt cu 
funcţii poetice asimilative, țesînd 
“haina verbală a gîndului care înlo- 
cuieşte numele lucrurilor tocite şi 
decolorate de o folosire zilnică” (6, 99). 
Cuvîntul poetic al lui Grigore Vieru 
este un anumit “înveliş verbal al 
gîndului” ṣi acest “înveliş“ face ca 
imaginea gîndurilor şi a sentimentelor 
“să curgă în noi”, adică relevă inte- 
rior-trăitul ce devine perceptibil din ex- 
terior, exteriorul fiind asimilat de inte- 
rior, de “interioritatea subiectivă a 
poetului, de sufletul sentimentelor 
încercate de poet... sub semnul unei 
ardori etice” (5, 188): “De ce putinul? 
Multul!/ Trăieşte-ţi multul, da!/ 
Trăieşte-ţi ochii: umple-i/ Cu dor de 
vatra ta./ Țrăieşte-ţi focul frunţii/ Şi 
mîinile-amîndouă,/ Scăldîndu-le 
necunten/ în a iubirii rouă./ Tu inima 
trăieşte-ţi,/ Urcînd-o-n mari nădejdi./ 
De ce putinul? Multul! / Tu multul să-l 
trăieşti!/ Adînc trăieşte-ţi graiul/ Cu tot 
ce-n el ţi-e dat,/ Să fii şi de viaţă/ ŞI 
moarte lăudat” (Cîntare). 

Luciditatea poeziei lui Grigore 
Vieru denotă şi fixează plenar chinte- 
senta trăirii majore şi veritabile a 
marilor sentimente şi idei şi semnifică 
infiltrarea circumspectă a conceptiei 
de viaţă în emoție şi sentiment. E o 
contemplatie, dar în acelaşi timp şi o 
meditaţie, o filozofie în ultimă instan- 
tă; versurile emană în substratul se- 
mantic o confesiune lirică printr-o 
plenitudine etică la gradul cel mai înait 
al gîndirii poetice. 

Domniei sale este nu numai o 
elaborare conştientă, dar şi o explo- 
rare poetică şi didactică, autorul ei 

fiind un “... poet cu vocaţie de pedagog 
şi de tribun” (4, 109). Opera lirică a lui 
Grigore Vieru, esențialmente, are o 
desfăşurare caleidoscopică temporală 
în “psihologia” planului poetic. Astfel, 
poezia lui Grigore Vieru nu e de speţă 
citadină, ci mai mult rustică şi 
plasantă. Este un edificiu poetic pe 
al cărui frontispiciu se află scrisă 
experienţa metaforică a unui anumit 
spaţiu şi timp, descoperind o lume, 
propria sa lume, cu adevărat bine 
cunoscută pînă în cele mai fine 
detalii. 

Grigore Vieru a plantat în cu- 
vîntul scris acel “cogito” care îl 
implică pe cititor să se conştientizeze 
în urma lecturii versurilor. De aici vine 
şi se impune scrisul poetuiui ce 
“obţine funcţionalitate estetică şi se 
profesionalizează în cadrul logosului 
tot mai stabil al culturii “general 
umane (7, 158). ldeile-imagini fixe sau 
orientarea tematică ne face să 
descoperim, să descoasem cusătura 
plenitudinii etice a creaţiei prin 
fascinația fono-estetică. Elementul 
fono-estetic al creaţiei sale este axat 
fundamental pe cel etnic. La Grigore 
Vieru aceste elemente sunt fixate 
sincretic pe linie verticală: plenitu- 
dinea morală (credinţa în puritatea 
sufletească, în neprihănirea cugetului) 
implică şi relevă potenţele emotiv-es- 
tetice ale omului (frumosul în am- 
bianţa individului şi frumosul din inte- 
rior al acestui individ). Elementul etnic 
vizează, aşadar, viaţa morală, fondul 
adevărat al omului cugetător care 
devine estetic (frumos la suflet şi la 
vorbă) prin sentimentele lui inedite, iar 
“ceea ce e estetic are deja o influenţă 
morală de la sine...” (8, 387) asupra 
întregii comunităţi etnice; prin această 
plasare a versului în mediul.social 
Grigore Vieru şi-a găsit “locul său 
concret”, fiindcă “locul unui scriitor, 
unui poet, îndeosebi, îl hotărăşte, 
printre altele, felul nou de a simţi pe 
care-l aduce viziunea care-l ajută să 
anticipeze asupra altora” (8,411). 
Poetul a cultivat (şi cultivă!) un “fel 
nou de a simţi” şi de a trăi, prin vers, 
bucuria-durerea, speranţa-disperarea, 
dragostea-ura, pacea-războiul, frumo- 
sul-urîtul, lumina-întunericul: “De 
moarte nu mă tem,/ Mă tem de 


suferinţa mamei/ De a vedea că nu- 
s.../ De moarte nu mă tem,/ Dar cum 
să-mbrace sufletu-mi/ Celalt, al bolţii 
trup?!.../ De moarte nu mă tem,/ Mă 
tem să nu apese trupu-mi/ Sufiarea 
de izvor...” (Doină). 

Grigore Vieru are darul de “a 
smulge” poezie autentică din realitatea 
social-umană banală care, pentru 
poet, reprezintă anumite “poante 
sugestive” (9, 4) ce coagulează şi 
sintetizează “cele trei aspecte funda- 
mentale ale operei de artă — esteticul, 
eticul şi cognitivul” (9, 17). Poetul “se 
deplasează”, prin vers, “firesc, 
dinspre apropiat, sau concret, sau 
familiar... către îndepărtat” (10, 75) 
realizînd “îmblînzirea şi controlul ver- 
ba! asupra unor cercuri-contexte tot 
mai ample” (10, 73). Natura metaforică 
a versului vierian asigură plenar 
calitatea lingvistică “incarnaţională” a 
cercurilor-contexte. Creaţia lui Grigore 
Vieru se caracterizează şi prin “stadiul 
analogic sau metaforic al cunoaşterii, 
prin descriere, şi cel simbolic al 
cunoaşterii, prin interpretare” ling- 
vistică (10,71). De aici creşte “con- 
ştiinţa limbajului” poetic ce relevă 
“funcţiile emotivă (a expresiei), 
indicativă (a exprimatului) şi repre- 
zentativă (a comunităţii lingvistice” 
(idem). 

Imaginea, simbolul, mitul — 
această poetică triadă expulsionează 
o conexare dură în creaţia lui Grigore 
Vieru ce orientează imaginaţia şi 
mentalitatea populară pe urmele 
simbolurilor lui Traian şi ale Dochiei, 
ale Mioriţei, ale Meşterului Manole, ale 
Zburătorului, însă poetul le-a direc- 
ţionat şi pe urmele unui nou simbol. 
Este vorba de liberele expansiuni ale 
capacităţilor creatoare, ale experienţei 
poetice în anumite situaţii ce vizează 
potențialul semnificaţiilor şi adîn- 
cimea umană: “Acestei femei su- 
ferinde,/ indură-te, soartă, de ea,/ 
Bucură-i sînii cu lapte/ Şi adu-i copilul 
ce-l vrea..." (Rugă). 

În poezia lui Grigore Vieru, în 
lectura ei, nu se caută epuizarea şi 
potolirea nervilor. Precum o picătură 
de apă sporeşte setea, tot astfel şi 
lectura unei poezii, doar a unei poezii! 
îl fascinează, îl absoarbe pe cititor. 
Este cazul unei încercări a durabilităţii 

acelei pietre filozofale ce se cheamă 
glasul poeziei ori poezia în adînc. 

Şi contemplaţia, şi meditaţia, şi 
didacticismul în poezia vieriană, într- 
un mod deosebit, centrează glasul, 
dar nu numai al poetului, ci şi al 
puisajiei verbelor sunete developante 
ce parcă generează un glas oximo- 
ronic (adică mut), însă receptat de 
conştiinţa cititorului. Este o anumită 
acustică ce creează între personajul 
liric (poetul) şi lumea (personajele) 
creaţiei Domniei sale un conflict surd, 
dar expus, developant prin glasul 
verbelor-sunete ce pătrund în inima 
cititorului pe căi pe cît de diferite, pe 
atît de puţin bătătorite. Şi de ce să 
nu spunem că poetul fundamentează 
fidelitatea inflexiunilor orale ale 
scrisului său ce semnifică un ceremo- 
nial oral adus la modul şi tempera- 
mentul scriitoricesc? Deci este glasul 
(ci nu “un şipot” — Clima Gescu), este 
glasul multiplelor probleme (ci nu al 
unui “cerc îngust de subiecte” — 
Clima Gescu), de care-i conexat 
scrisul lui Grigore Vieru. Acest glas 
lăuntric al versurulor vieriene repre- 
zintă “un ecou, ce colindă veşnic 
munţii omeneşti, fără putinţă de a se 
stinge...” (Petre Ghelmez). Ce să fie 
acest glas lăuntric? indubitabil, e “o 
capodoperă a identităţii de sine a 
fiinţei omeneşti vorbitoare!” (P. Ghel- 
mez). Este, aşadar, terenul interesului 
pentru situaţii, mai ales psihologic 
insolite. Sunt profunde gînduri (citeşte 
—glasuri) şi sentimente captivante cu 
o profundă perspicacitate psihologică. 
Poetul caută “în adînc rădăcinile, 
numele care-i dau şi ne dau identitatea 
de noi înşine —singurul nostru rost, 
adică de a trăi frumos, în lume, 
împreună cu alte identități” (P. 
Ghelmez). Toate acestea sunt impli- 
caţii psihologice unde se notează 
pregnant rostul, importanţa condiţiilor 
naturii, a fenomenelor şi a obiectelor 
din ambianța socioumană. 

in poezie Grigore Vieru şi-a 
permanentizat privilegiul frumosului 
glăsuit şi nicicînd nu a ezitat să se 
devoteze acestei poezii. Un gias al 
celor care viețuiesc pe pămînt şi un 
glas mut al celor care s-au dus în 
pămînt. Este însă simbolul unui 
singur glas, fiindcă există suferinţe 


care smulg acelaşi glas tuturor celor 
care le încearcă. 

Glasul poetului este unul al 
“repartiţiei” de valori artistice şi ţine 
de fondul intim (intelectual) al scrisului 
său. În acest sens, litaniile sau 
piîngerea lirică sunt permanentizarea 
vieţii vii sau paravanul izolării de 
moarte, fiindcă “soarele şi moartea nu 
pot fi privite drept în faţă” (La Roche- 
foucauld). Prin litaniile scrise, Grigore 
Vieru ne propune o înțelegere ce 
conţine un adevăr fundamental: *... 
înfiptă în viaţă, moartea posedă o 
energie, o putință de a pătrunde nu în 
exterioritatea vieţii, ci în cauzalitatea 
ei profundă”(11, 5). Grigore Vieru 
abordează perspectiva ideii că 
moartea psihică, moartea intelectuală 
nu e admisibilă şi că nu e admisibilă 
nici pierderea libertăţii interioare care 
semnifică temeiurile de iuciditate şi 
de cunoaştere ale propriului “eu” şi ale 
universului ce-l înconjoară. Creaţia lui 
Grigore Vieru e un reportaj al vieţii 
sale interioare şi, în acelaşi timp, o 
conştiinţă a personajelor ce participă 
febril la realul vieţii înfăţişate în scopul 
de a o influenţa. E o sentinţă a 
poetului Grigore Vieru? Da, însă este 
şi un eseu doctrinar, o fază de gestație 
a scrierii sale, fiindcă poetul este în 
căutarea nouiui în raportul om — 
natură, adică a realităţii sentimentelor 
umane. Cărţile sale de relief şi de rod 
au statutul unei memorii ce a devenit 
colectivă, dominînd orice conjunctură 
în care au apărut, iar memoria poetului 
este glasul său lăuntric, ce are 
savoarea oralităţii şi agerimea argin- 
tului-viu şi care “... se angajează într- 
o problematică responsabilă şi gravă: 
raporturile dintre aparenţă şi realitate, 
uman şi alienare, trăire spirituală şi 
telurică, dintre echilibrul etic, motivabil 
în sine, şi relativitatea sa în funcţie 
de existenţa celor din jur” (11, 8). 
Intrepătrunderile, re-evaluările şi 
luminile acestor raporturi semnifică 
“revărsare de viaţă împotriva negării 
absurde şi inumane a vieţii” (11, 10). 
Aceasta şi este sentinţa poetului ce 
erupe din declaraţia de credinţă, din 
spovedania, din memoria sa: “Lipseşti 
dintre lumine,/ Dar nu lipseşti din 
mine./ Lipseşti de la fereastră,/ Dar 
nu din limba noastră,/ Lipseşti din 


Dar nu lipseşti din ţară / 


Plecată eşti în moarte,/ Ci-aproape, 
nu deparie"(L.ipseşti dintre lumine). 

Lirica lui Grigore Vieru e de 
factură dinamică ce conţine in nuce 
responsabilitatea creaţiei în faţa 
cititorului, plasarea autorului în munca 
de înţelegere a lucrurilor din care orice 
formă de iiuzionare este zdruncinată. 


Astfel, creaţia lui Grigore Vieru ex-. 


clude orice tip de aglomeratie umană 
şi tendintele centrifuge şi centripete 
ale poetului reprezintă un organism 
social conturat logic şi fixat conştient 
într-un factor liric central incendiind 
contemplarea şi meditaţia. Asifel, 
Grigore Vieru “filmează” şi vertical, în 
profunzimile sufletului unde accesele 
facturii psihice ale decaiajului social 
sunt supravegheate de rațiune: “ 


Cocoiii se duc/ Şi nu-i poi opri,/ 


Stelele cad/ Şi nu le pot la loc ţintui,/ 
Vremea ca viscolul te acoperă — / 
Cum să te apăr,/ Mamă: fluture fericit,/ 
Soare/ in aceeaşi ciipă/ Răsărit şi- 
asfinţit?!” (Stare). 

Atras direct, continuu, de culori 
şi zgomote (glasuri), poetul îşi 
dezvoltă facultatea de a auzi şi de a 
vedea. Ceea ce aude, poetul transfi- 
gurează artistic prin zbuciumul tonic, 
prin glasul ființelor, obiectelor perso- 
nificate ceea ce vede, poetul acuare- 
lează, pictează în imagini artistice 
“memoria vizuală”. Nu este altceva 
decît anumite eforturi scustice 
(fonice) şi vizuale ce culminează într- 
un anumit act de meditație, de 
contemplație. Este ideea şi impresia 
exactităţii realiste şi a puterii excep- 
tionale de piasticizare estetică. “In 
vederea rotunjirii emoţiei estetice 
poetul se serveşte din plin şi de 
mijloacele muzicale aie versului — de 
frazare şi orchestrație, de armonie şi 
melodie, de tonalități folclorice” (9, 28). 
Versurile au proprietăţi şi caracteristici 
cantabile, de melodicitate. Fascinaţia 
fono-estetică a textului vierian este 
relevată prin nuanțele fonologice şi 
prin accentuarea vocalelor, prin 
specificitatea grupărilor de vocale, prin 
asonanţele şi armoniile insolite aie 
vocalelor (regresiile şi progresiile 
vocalice) care aduc anumite tonusuri 
ale imaginilor poetice interne. Viaţa 
organismului poetic este cuprinsă de 

“scheletul tare al sunetului” — de - 


consoane, Grigore Vieru cîntă melo- 
dios prin consoane: “Nu-mi lua cercei 
şi salbă/ Că de-amu am plete albe”. 
(Cîntecul mamei). imense construcţii 
sonore developează “transsem- 
nificaţia conţinutului intern al formei 
poetice sau cognoscibilitatea 
acestuia” (4, 19). Grigore Vieru astfel 
rezolvă empiric “problema acordului” 
între continutul gîndirii şi sunetele 
formei” (idem). De aici şi ritmul 
versurilor care este “cerul de jos al 
poeziei .., este miezul pămîntului 
sonor” (4, 21) şi care coincide profund 
cu sensul cuvîntului (mitologic, logic 
şi fonetic). Plinătatea sensului 
(gîndului) este confirmată de plină- 
tatea sunetului. Poezia lui Grigore 
Vieru ne oferă posibilitatea să înţe- 
legem limbajul uman scris dar şi să 
nu uităm “cum sună” acest limbaj. Un 
rol deosebit Îi au în acest sens 
metaforele fonetice. De aceea ener- 
getismul sonor şi accentele de 
intensitate fonică a versurilor ţintesc 
în “temeiul prea plinului emotional’, în 
“elevația şi curăţenia etică a trăirii” (5, ` 
189), care vin din “statutul de fiinţă” 
al poeticului. Prin aceasta Grigore 
Vieru “ cultivă perseverent o estetică 
a reazemului moral, pe care i-l oferă, 
natura, cerul şi frumusețile acestora, 
mama şi maternitatea” (5, 190). Atare 
plenitudine etică materializată prin 
fascinația fono-estetică reprezintă 
“flacăra interioară a expresiei lirice” (M. 
Dolgan), ceea ce formează. poeti- 
citatea ontologică a creaţiei vieriene. 
Poetul este înzestrat cu o vie şi 
cuceritoare disponibilitate sufletească 
şi prin aceasta el solicită coparti- 
ciparea cititorului. El creează un 
anumit mecanism de gîndire, o. 
viziune viu particuiarizată privind 
viaţa. trăită şi perspectiva angajării 
într-un viitor necunoscut (viaţa doar, 
ci nu sfîrşitul): “... Da, da,/ Omui 
poate afla/ Cum e pe lună, pe stea./ 
Dar cînd va afla,/ O, cînd va afla,/ 
Cum e în inima mea?” (Da, da). Poetul 
continuă, aşadar, specificui mitologic 
de interpretare a esenței vieţii. 
Mediiaţiiie şi contemplaţiile sunt 
intimizate, individualizate, genera- 
lizate, generalizările comportă o 
profundă reliefare exterioară. Interpre- 

tarea filozofică penetrează atît intimul 
(individualul), cît şi generalul: “bra- 
tele... care pot sfărîma piatra, pot 
fringe oţelul, pot sugruma vipera 
şuierătorului fulger, pot ţine strîns 
rana, pot legăna zăpada pletelor 
mamei, pot ridica sus mormîntul 
tatălui meu: aceste braţe sunt două 
strigăte...” (vezi poezia Braţele 
mele). Aceste braţe poetul le are nu 
numai pentru a îmbrăţişa, dar pentru 
a măsura coloana sa vertebrală, ele 
fiind glasul mut şi glasul sonor în 
plenitudinea etică lirică şi civică a lui. 
Grigore Vieru a fundamentalizat o 
creaţie de imagini metaforice şi 
simboliste — motive poetice care 
“divulgă” problemele individual şi 
general-umane prin anumite semi- 
tonuri (aliaj de stilistică fonă), detalii 
semnificative dar şi sugestive, di- 
verse rezonanţe reliefate prin tonuri 
aluzive, nuanţate subtextual, fin 
plasate şi măestrit create. Este vorba 
de o categorie a sublimului unde 
cuvîntul artistic constituie ascunză- 
toarea glasului ce reprezintă simbolul 
demnităţii, al respectului pentru om, 
al intransigenţei faţă de greşelile 
proprii şi ale celor din jur, al unei 
enorme capacităţi —educative — de 
a trăi cu candoare sentimentul 
solidarităţii cu toţi ai tăi şi de a 
împărtăşi în juru-ţi — ştiind cît e de 
necesar — din cultura şi rezistenţa ta 
morală... 

Creaţia lui Grigore Vieru este 
semnificativă prin fondul ei moral şi 
didactic datorită glasului ce o închea- 
gă într-o structură perfect organică, 
iar această însuşire constituie o 
pulbere de detalii psihologice ale 
fondului uman care au edificat şi 
înfrumuseţează experienţa de viaţă şi 
chintesenţa poetică a lui. Aşadar, 
avem toată îndrăzneala să acceptăm 
sublinierea intonaţională ce întăreşte 
ideea de comunicare poetică în 
acelaşi timp concretă şi simbolică. E 
o creaţie a unei sinteze deosebite de 
“memorii”, de profesiune de credinţă 
şi de spovedanie neogoită, de cînt 
surdinic despre infinitul complex al 
evenimentelor şi de glas interior atent 
la comandamentele morale, de 
memorie mecanică ce reţine gestul 
stereotip şi de strigăt de spaimă, grijă 


ori durere, alternînd cu oaze de 
euforie. Tonul dominant al creaţiei, 
acela care susţine modulaţiile “gla- 
sului” alcătuind o muzică pătrunză- 
toare, îl formează ritualul poetului 
alcătuit din deprinderi, reacţii de 
factură psihică şi etică; este o 
confesiune poetică esenţializată în a 
fortifica rezistenţele sufleteşti condi- 
ționate de împlinirea absolutului moral 
cu conştiinţa lucidă a socialului exis- 
tent. Este în acelaşi timp şi o 
confiuenţă. poetică a creaţiei lui 
Grigore Vieru cu cele ale lui Mihai 
Eminescu, George Coşbuc. Pe 
canavaua aceasta se înscriu faptele 
de experienţă trăită, înfăţişate după 
principiul ierarhiei intefesului psiho- 
logic ce ocupă fundalul variaţiunilor 
poetice care exprimă afectele pe 
măsura intensității lor şi care umplu 
întreg spectrul creaţiei. 

“Glasul” vierian reprezintă un 
recital poetic ce are valoarea ima- 
ginilor artistice de un simbolism 
puternic şi care face să vibreze 
strunele sufletului oricărui cititor, 
acesta din urmă “audiind” o melodie 
interioară a versului. Imaginile simbo- 
liste (glasul) determină ideea unor 
mişcări sufleteşti, a unor străfunduri 
spirituale (poetul afirmă în “Formular”: 
— Am stat nişte ani închis: în sine). 
“Tăcerea în limba ta” îi proiectează 
poetului dimensiuni verticale şi 
orizontale confirmînd “sentinţa”, de 
fapt, a întregului popor: “lar cînd nu 
poţi/ nici plînge şi nici rîde,/ cînd nu 
poţi mîngiia/ şi nici cînta,/ cu-al tău 
pămiînt,/ cu cerul tău în faţă,/ tu taci 
atunce! tot în limba ta” (În limba ta). 

Grigore Vieru şi-a adoptat un 
“glas detaină” (taina care mă apără”), 
o întipărire a ceea ce aude de la sine 
şi de la alţii şi care este, în fond, 
“memento'-ul poetic. Acest “glas de 
taină” constituie “rădăcina de foc” a 
imaginilor poetice (“Casa mea”, “Vine 
un glas”, “Poţi să şi plîngi”, “Cuvîntul 
mamei”, “De-acum”, “Strigă-mă”, 
“Dacă...”, “Strigăt şoptit”): “Acasă!,/ 
Acasă, acasă, acasă!/ Aici/ Dacă nu 
eşti alb de ninsoare/ Eşti alb de 
duminică./ “Bună ziua”./ “Bună să-ţi 
fie inima”./ Scot apă./ Mă uit în fîntînă/ 
Ca în istorie...” (Casa părintească). 

Metafora poetului a relevat şi 

glasul îndatoratului, al omului cong- 
tient că natura i-a oferit un dar dintre 
cele mai preţioase şi el, omul, a rămas 
dator acestei naturi; atare caz pentru 
poet semnifică o prestare a unui 
jurămînt: “Pămîntule, eu dragoste îţi 
jur./ Tu care m-ai crescut/ Şi m-ai 
hrănit cu laptele/ Ploilor mustind în 
lut!// Pămîntule, Tu, răzbătînd către 
adînci lungime!/ Atunci cînd bat şi 
grindinele grele,/ Cu mine să te- 
acoperi/ Cu mine, / Pămînt matern/ Și- 
al meu pînă la stele!”. Acest glas 
trasează şi itinerarul altui glas, cel al 
dăruirii depline, al întregirii omului ca 
fond, ca esenţă a existenţei naturale 
şi sociale (“Cîntecul mamei”, “Dăruieş- 
te-mi numele”): “Dar mai întii/ să fii 
sămînţă./ Tunet să fii./ Ploaie să fii./ 
Să fii os/ de-al fratelui tău/ retezat de 
sabia duşmană./ Brăzdar să fii./ 
Duminică să fii./ Doină să fii./ Ca să 
ai dreptul/ a săruta acest pămînt/ 
îndurerat/ de-atîta dor” (Dar mai întîi). 
Glasul acesta vine de la cel al 
mîndriei, al demnităţii, al familiei şi al 
unei impresii de unicism (“Către 
plugar”, “De la tine”, “Harta”): “Ei pe 
unde păşesc/ Văi înfloresc/ Şi pe 
unde privesc/ Fîntîni izvorăsc” (Ce 
munte şi floare?). Grigore Vieru “a 
străpuns” versurile sale cu un glas al 
durerii, mai bine zis — cu un glas 
durut (“Cuvîntul mamă”, “Mică baladă”, 
“Onomastică”, “Rugă”, “Război”). Însă 
poetul descleştează durerea printr-o 
vivacitate a protestului: “Fă-mă, lume, 
ce m-ai face,/ Fă-mă cerc la polo- 
boace./ Fă-mă cui şi fă-mă sfoară,/ 
Fă-mă foaie de ţigară,/ Fă-mă să 
rămîn surcică,/ Să mă tîrîie-o furnică./ 
Fă-mă la hotară semn.../ Numai nu 
picior de lemn!” (Cîntecul bradului). 
Eldă glas răbufnirii unei împotriviri a 
sufletului, a fiinţei şi a lucrurilor, creînd 
astfel mai multe imagini simboliste ale 
“glasului”, ale tainei “ce-l apără” şi ale 
“rădăcinii de foc”: “ — Dacă n-o să 
vină mama/ Şi-o să cadă frunza?/— 
Cum nu o să vină mama,/ Cum să 
cadă frunza!” (Puişorii); “Nu ne mai 
plîngeţi. atît!/ inapoiaţi-ne mai bine/ 
Ochii noştri —/ Nu mai putem vedea/ 
Cu ochii voştri/ înlăcrimaţi!” (Alt cor 
al invalizilor de război). Aceste 
imagini artistice permanentizează 
poantele surprinzătoare sau alcă- 


tuiesc suspansul poetic ce creează 


valori semnificative estetice şi mo- 
rale. E o caracteristică poetică indi- 
viduală, e o pecete de naştere a 
fascinaţiei fono-estetică şi a pleni- 
tudinii a poetului, este o evoluţie po- 
etică net concludentă a creaţiei lui 
Grigore Vieru. 

LECA MORARIU 
DESPRE DIALECTUL 
ISTROROMÂN 


Leca Morariu (1888 — 1963), 
pedagog, lingvist, dialectolog, fol- 
clorist şi critic literar, s-a născut la 
Toporăuți, şi-a petrecut copilăria în 
satul Pătrăuți de lîngă Suceava. in 
1908 absolveşte liceul de bărbaţi din 
vechea capitală a Moldovei, iar în 
1912 — facultatea de litere şi filozofie 
a Universităţii din Cernăuți. E numit 
profesor la liceul din Gura-Humorului. 
În 1919 se întoarce din armata 
austriacă (după şase ani) la Pătrăuți. 
În 1921 îşi ia doctoratul cu tema 
Morfologia verbului predicativ 
român. Intre anii 1924 — 1944 e 
profesor la catedra de română moder- 
nă şi folclor de la Universitatea din 
Cernăuţi, Bucovina. (Cuvîntul buco- 
vina! vine de la lexemul slav buc “fag” 
(Fagus Silvatica), care înseamnă şi 
“țara fagilor”, “făget” şi e sinonim cu 
germanul Buche, Bucheniand, 
Bukowina). Bucovina a dat spiritu- 
alității româneşti o seamă de per- 
sonalități între care: Vasile Balş, Aron 
Pumnul, Iraclie şi Ciprian Porum- 
bescu, Tudor Flondor, Carol Miculi, T. 
V. Ştefaneli, V. Piman, Simeon Florea 
Marian, lon Nistor, Teodor Balan, Gr. 
Nandriş şi mulţi alții. 


După anul 1918, în cadrul Româ- 
niei întregite, s-a acordat o atenţie 
prioritară studiilor filologice. Cerce- 
tările ştiinţifice privind graiurile româ- 
neşti şi sufletul nostru, lucrările funda- 
mentale despre originea românilor, 
valoroasele atlase lingvistice (ALR) şi 
atlasele pe regiuni, amplele studii 
vizînd onomastica şi toponimia limbii, 
o serie de dicţionare explicative, 
bilingve, terminoiogice, congresele şi 
simpozioanele internaţionale etc. — 

toate acestea au marcat o nouă treap- 
tă în dezvoltarea ştiinţei filologice 
româneşti. În această perioadă s-a 
cristalizat definitiv concepţia ştiinţifică 
despre dialectele limbii române, 
acestea fiind patru la număr: 

1) Dialectul dacoromân vorbit în 
România, Republica Moldova, în unele 
sate din Ucraina, Rusia ş. a.? (în total 
peste 25 milioane de vorbitori). Acest 
dialect se caracterizează prin unitatea 
iimbii, avînd o limbă literară comună, 
exemplară (după E. Coșeriu). Vorbitorii 
acestui dialect se numesc români sau 
după regiuni (geografic) munteni, ol- 
teni, ardeleni, bănăţeni, crişeni, buco- 
vineni, moldoveni etc. 

2) Dialectul aromân (rnacedoro- 
mân) utilizat în unele localităţi din 
Macedonia, din sudul lugoslaviei, în 
Albania, Grecia de Nord, Bulgaria. 
Vorbitorii se numesc aromâni, iar 
străinii je zic cuţoviahi şi ţinţari. 
Moştenit din latinescul romanus, 
modificat apoi în român, o variântă a 
acestuia fiind şi cuvîntul aromân. 
Numărul lor nu se cunoaşte exact. 
Conform datelor furnizate de Th. Capi- 
dan în 1932 (în lucrarea sa Aromânii ), 
ei erau în număr de 300 — 350 mii, 
iar potrivit Enciclopediei limbilor 
romanice (București, 1989) sînt 
peste 500 mii de aromâni. 

3) Dialectul meglenoromân sau 
meglenit e atestat în regiunea Meglen 
sau Caragiova, la nord de Salonic 
(Macedonia — lugoslavia), în orăşelul 
Nănta şi în 10 sate învecinate din 
Turcia. Năntenii sînt mahomedani, 
singura populaţie romanică cu aceas- 
tă religie. Meglenoromâni mai locuiesc 
în comuna Cerna, jud. Tulcea. Numă- 
rul lor, după unele date mai vechi, 
oscilează între. 12 şi 26 mii de per- 
soane. 

4) Dialectul istroromân se 
vorbeşte în provincia italiană Istria. 
Strămoşii lor locuiau şi în Bosnia, 
Croaţia. S. Puşcariu îi împarte în 
grupul de nord, reprezentat de satul 
Jeiăni (ital. Seiane), şi grupul de sud 
(Valea rîului Rasa — Val d' Arsa) care 
cuprinde şapte cătune (Gradine, Sus- 
nevita, Noseio, Sucodru etc.). La 
începutul secolului al XIX-lea mai 
exista o colonie şi pe insula Veglia. 
Vorbitorii se numesc viaşi (vlahi). 

S. Dragomir stabileşte că, începînd 
cu secolul XV sau XVI, numele viah 
nu mai are sensul etnic de “român”, 
ci de “păstor”. La începutul secoluiui 
XX erau circa 3000 de istroromâni. 
Astăzi acest dialect e vorbit de circa 
1500 de persoane. 

.„„ O adevărată pasiune pentru 
L. Morariu a constituit-o peninsula 
Istria, drumurile cirebire din Siovenia 
pe care le-a cutreierat îndelung, legă- 
turile cu fraţii istroromâni. A colectat 
şi a studiat folclorul şi limba istroro- 
mânilor din Jeiăni, Susneviţa şi alte 
localităţi. in rezultatul acestor inves- 
tigaţii publică în revista “Codrul Cos- 
minului” (1939) un studiu intitulat De- 
ale cirebirilor. Texte istroromâne, iar 
în “Revista Moldovei”, Botoşani, 
1923, publică lucrarea: Din Istria (ma- 
terial istroromân). Textele istroro- 
mâne paralel cu cele dacoromâne. 
În 1927 editează monografia Istro- 
românii, care, fără îndoială, comple- 
ta lucrarea ilustrului lingvist S. Puş- 
cariu Studii istroromâne. În revista 
“Făt-Frumos” nr. 3, 1928, apare 
articolul Drumuri cirebire (Carnet 
istroromân), în “Revista filologică” 
din Cernăuţi (1927), publică articolul 
De-ale morfologiei istroromâne,, iar 
în revista “Junimea Literară”, XYI, 
1927, — articolul De-ale conjun- 
ctivului istroromân. E cunoscut fap- 
tui că primul cercetător al dialectului 
istroromân a fost losif Popovici care 
a publicat lucrarea Dialectele române 
din istria despre care L. Morariu a 
scris mai multe articole. Şi italianul 
Matteo Bartoli, călătorind prin mai 
multe localităţi istroromâne, a alcătuit 
o listă de cuvinte, listă care a fost 
publicată de S. Puşcariu în Studii 
istroromâne (vol. Ill). Leca Morariu 
a verificat ce schimbări s-au produs 
în aceste localităţi din punct de vedere 
lexical şi fonetic. El a evidenţiat unele 
aspecte de pronunțare, modificările 
fiind puse în legătură cu ritmul grăbit 
de slavizare a fraţilor'istroromâni din 
comuna Seiane (Jeiăni). 

Cine sînt ciribirii? În nord-vestul 
Peninsulei Balcanice, în Dalmația şi 
Veglia, trăiau vlahii, morlacii, uscocii, 
numiţi şi raciani, seviani sau prebezi 
(“pribegi”) din Croaţia, Slavonia, Car- 
niola, Stiria şi Carintia. Potrivit unor 

surse documentare la 1689 — 1699 
uscocii nu mai vorbeau româneşte, 
deşi limba lor e numită valahă. Cicii 
din Corsia sînt pomeniti în 1463 ca 
morlaci. Italienii i-au numit cicerani 
sau -ciciliani. Despre aceştia scrie în 
1538 Nicolae lurisic, iar Marc Antonio 
Nicoletti (1536 — 1596) spune că ei 
amestecă în graiul slav multe cuvinte 
romane. Istoriograful triestin, cunos- 
cut sub numele de Ireneo della Croce 
(1627 — 1713), arată că aceşti 
locuitori folosesc un grai propriu ase- 
mănător celui “valah” şi ei înşişi se 
numesc rumeri /rumări. Astăzi limba 
aceasta în Ciceria nu s-a mai păstrat 
decit în s. Jeiăni, colonizat de morlaci 
între 1510 — 1525. În Istria se întîi- 
nesc nume de păstori valahi în a doua 
jumătate a sec. XII (A. Procopovici). 
Cînd invaziile turceşti deveneau ame- 
ninţătoare, cete de români veneau aici, 
în Istria. Fireşte, nu toţi dintre imi- 
grantii istrieni erau români. Despre 
acest lucru vorbeşte S. Puşcariu şi 
P. Tomasin. ltalianul Attilio Tamaro în 
La venetie Julienne prezintă un 
tablou cronologic al imigrărilor acestor 
morlaci, uscoci şi cici. 

Urmaşii acestor colonişti, cîţi 
mai vorbesc româneşte, formează 
aşa-numitul grup sudic istroromân al 
românilor din Valdarosa, trăind în 7 
sate şi cătune. Ei se numesc v/aşi, 
iar italienii, croații şi mai ales fiumezii, 
le zic ciribiri. 

S. Puşcariu, examinînd graiul 
acestora, trage concluzia că trebuie 
să fie admisă o epocă străromână şi 
o comunitate geografică. Leca 
Morariu susţine opinia lui S. Puşcariu 
care afirmă că românii sînt veniţi în 
Istria din nord-vestul Peninsulei Balca- 
nice, iar graiul lor este acelaşi ca şi 
al românilor din alte părţi ale penin- 
sulei. Graiul istroromân are un număr 
important de particularităţi de limbă 
comune dialectului dacoromân, dat 
fiind contactul direct cu strămoşii 
dacoromânilor. 

in studiile sale despre limba 
istroromânilor L. Morariu a atestat 
prezentul istoric cu terminația -an (la 
conj. IV), deşi a evidenţiat şi forme 
dacoromâneşti cu terminația -am: 
dam, lucram, (pentru dăm, lucrăm). 
Astfel de forme au fost fixate, de altfel, 

şi de ALM (Atlasul lingvistic 
moldovenesc) în satele din Bucovina, 
în raioanele Briceni, Edineţ, Rîşcani, 
Rîbnița etc. Oricum, formele cu 
terminația -am atestate de ALM şi 
ALR, dovedesc împreună cu 
istroromânul -an , că păstrarea lui -am 
în locul lui -ăm , generalizat din aorist, 
este o particularitate a timpului pre- 
zent. În studiul său cu titlul Voi 
lăudatu din “Codrul Cosminului” IV şi 
V (1927 — 1928) L. Morariu analizea- 
ză această formă morfologică, 
confirmînd, de fapt, opinia lui S. Puş- 
cariu din Studii istroromâne, con- 
form căreia “Una din cele mai carac- 
teristice legi fonologice istroromâne 
este trecerea lui ă neac- centuat, în 
mijlocul cuvintelor în a: facut, nascut, 
satul, aparu (apăr), cumatru etc. În 
ALM, în textele dialectale înregistra- 
te de noi în RM, am atestat acest 
fenomen fonetic de trecere în a a lui 
ă: batrîn, panuşă, placintă, calugăr, 
batut ş. a. L. Morariu, ca şi S. Puşca- 
riu şi |. lordan, consideră că acest 
fenomen este de origine străină. Se 

argumentează că istroromâna a fost 
supusă influențelor străine, slave şi 
italiene. L. Morariu aderă la părerea 
lui Iorgu lordan care apreciază că 
istroromânii sînt mai puternic influ- 
enţaţi în graiul lor de către croaţi şi 
italieni, în a căror limbă lipseşte voca- 
la ă şi, deci, astfel pierd obişnuința 
de a pronunţa pe ă, înlocuindu-l în 
poziţie neaccentuată prin a. Vocalaă 
este înlocuită la istroromâni prin alt 
sunet, mai accesibil, care poate fi a 
în poziţie neaccentuată sau e la finele 
cuvintelor ş. a. 

Analizînd graiul istroromân, pro- 
fesorul L. Morariu stabileşte că istro- 
românii reprezintă vechea populaţie 
română din Peninsula Balcanică şi fac 
parte din romanitatea balcanică. 

În lucrările sale Leca Morariu 
afirmă că graiul istroromân are parti- 
cularităţi dialectale ce nu pot fi sepa- 
rate, izolate de aceleaşi particularităţi 
ale dialectului dacoromân, adică sînt 
comune tuturor graiurilor româneşti, 
inclusiv celor din Basarabia. O confir- 

mare în acest sens sînt materialele 
Atlaselor regionale ale limbii române, 
studiile dialectologice apărute în ultimii 
ani în România şi în Republica Moido- 
va. 

În susţinerea tezei sale, L. Mora- 
riu analizează unele fenomene con- 
crete. Astfel, vorbind de anumite parti- 
cularităţi morfologice, L. Morariu con- 
stată că verbul (a) cuteza formează 
la istroromâni conjunctivul fără con- 
juncţie: nu te cutezi obrni. Funcţia 
conjuncţiei trece asupra negaţiei nu. 
Compară în acest sens evoluţia impe- 
rativului negativ: din să nu piîngeţi a 
trecut ia nu piîngeţi. Despre acest 
fenomen L. Morariu vorbeşte în mono- 
grafia sa Morfologia verbului predi- 
cativ român. Conjunctivul istroromân 
este format şi din conjuncţia ke plus 
indicativul: rogu promeş ke mergu 
(rog permisiunea să merg); s-a zmislit 
ke mergu (s-a hotărît să meargă). 
Condiţionalul istroromân de tipul -cănd 
a vrut gospodaru za muri (cînd 
gospodarul era să moară) constituie 
o paralelă perfectă pentru acea 
rămăşiţă de condiţional vechi din 
dacoromână, —am vrut să mor —, 
condiţional studiat de L. Morariu în 
articolul său Am vrut să mor publicat 
în “Junimea literară”, 1924. 

Istroromânul ştiien este şi în 
dacoromână, în graiurile româneşti de 
astăzi: 

“De frumoasă o vedem 
De vestită, o ştiem'. 

O constatare extrasă din textele 
istroromâne analizate de L. Morariu 
este şi articolul latinesc antepus ille 
în variantele: a lu Petru; lu mul'erle 
-a lu Gheorghe, a lu Ana, atestate 
şi în graiurile moldoveneşti (harta 432 
ALM |, harta 795 ALM II (lu Anica, lu 
Nistor) etc. Un fenomen interesant 
atestat de L. Morariu şi S. Puşcariu 
sînt formele piîne, cîine considerate 
străromâne, iar istroromânii au şi 
forma puine. 

În textele istroromâne găsim la 
imperfect forme de persoana lil — 
vedeia, veriia, veriiam (u) puse în 
legătură cu dispariţia aoristului în 
istroromână. 

E interesantă şi constatarea lui 
L.. Morariu, că istroromânii nu au per- 
fectul simplu şi mai mult ca perfectul. 

graiurile moidoveneşti au pierdut per- 
fectul simplu (vezi hărţile morfo- 
logice). 

Toate datele şi faptele de limbă 
studiate de L. Morariu, materiaiele 
ALR, ALM, ale tuturor atiaselor regio- 
nale apărute pînă acum, cercetările 
şi lucrările publicate în Ţară şi aici, la 
noi, confirmă teza că avem o comuni- 
tate lingvistică, că materialele dialec- 
tale nu se opresc la Prut, ele n-au 
frontieră şi vamă, sînt comune pentru 
tot masivul de limbă română şi nu pot 
fi separate într-o altă limbă zisă 
moldovenească. Avem o singură 
limbă — cea română. 

Putem, deci, afirma în temeiul 
unor date ştiinţifice concrete desprin- 
se şi din opera cărturarului L. Morariu, 
că există o legătură intimă şi strînsă 
între limba şi pămîntul pe care trăieşte 
un popor, o naţiune ce vorbește 
această limbă. Condiţiile şi împre- 
jurările geografice au silit deseori pe 
români să lupte împotriva tuturor 
vicisitudinilor istorice, dar ei au păstrat 
limba română, cugetarea, spiritualita- 
tea românească, tradiţiile şi datinile 
care determină pe românii de pretutin- 
deni să-şi recunoască identitatea. 


NOTE 


1 Mihai lacobescu, Din istoria Bu- 
covinei, Bucureşti 1993, p. 110 şi urmă- 
toarele; ion Nistor, Originea numelui 
Bucovina, “Făclia”, 24.01.1915. 

2 Enciclopedia limbilor romanice, 
Coordonator — Marius Sala, Bucureşti, 
1989. 

“ÎN SUFLETUL MEU 
BASARABIA ARE 
ASTĂZI ECOUL 
UNEI ISTORII TRISTE 
ŞI AL UNUI ADEVĂR 
STRIGAT...” 


Dialog: Alexandru BANTOŞ 
— George BAJENARU 


— Despre exil, inclusiv despre 
exilul românesc, s-au rostit multe 
adevăruri, alteori prea crude, dar 
s-au spus şi muite lucruri fără 
noimă. Ce reprezintă totuşi exilul: 
o aventură, o dorinţă de a-ţi aranja 
o viaţă mai bună? Un destin, un 
noroc, o pedeapsă sau... 

— Nu cred că exilul este o 
aventură de dragul aventurii şi nici o 
urmare a dorinţei de a-ţi aranja o viaţă 
mai bună. Odată, un ziarist american 
m-a întrebat dacă numele Băjenaru 
s-ar putea traduce în engleză. l-am 
spus că înseamnă refugee (refugiat) 
şi i-am explicat apoi că în Istoria Ro- 
mânilor, băjenari au fost numite 
acele persoane care îşi părăseau 
provincia şi patria din cauza năvălirilor 
duşmane sau a persecuțiilor politice. 
Din acest punct de vedere, am înţeles 
exilul, aşa cum spuneţi, şi ca pe un 
destin. Mai mult decît atît, el a 
însemnat pentru mine, o formă de pro- 
test şi o speranţă de libertate, ce 
aveam s-o împlinesc prin izolare, 


“România, 
arist şi profesor 

solitudine, suferinţă. 

— Cînd, în ce împrejurări aţi 
decis că nu mai puteţi rămîne în 
țară? 

— Incă din vara anului 1974. 
Eram redactor la ziarul “Steagul Roşu” 
din Bucureşti. Tocmai mă întorsesem 
dintr-o vizită ce o făcusem fratelui 
meu din Franţa. După cîteva zile mă 
cheamă în biroul său Gheorghe Se- 
cuiu, redactorul-şef. Îmi aduce la 
cunoştinţă că nu mai pot lucra ca 
ziarist, că patriotismu! meu este pus 
sub semnul întrebării, că nu mai am 
credit la cititor, de vreme ce nu am 
fost în stare să-mi lămuresc fratele 
să nu se însoare cu o cetăţeană fran- 
ceză. Pe de altă parte, eu proveneam 
dintr-o familie religioasă. În plus, tatăl 
meu era trecut pe lista neagră la 
miliţie, că nu a votat cu comuniştii în 
1946. Mai mult decît atît, bietul tata 
era foarte cunoscut în sat ca unul care 
îi ura pe comunişti şi aştepta să vină 
anglo-americanii şi să-l aducă acasă 
pe Mihăiţă, cum îl numea tata pe 
regele Mihai | al României. Prin anii 
cincizeci, lao serbare şcolară, tata 
fusese demascat ca duşman de 
clasă de către secretarui de partid. A 
urmat deci scoaterea mea de la ziar 
pe motiv de dosar. După incidentul cu 
ziarul, am aşteptat timp de şase ani 
ca să primesc un nou paşaport. Afost 
extrem de greu. În 1980, în decembrie, 
eram profesor la Liceul de Metrolo- 
gie din Bucureşti unde intrasem 
printr-un concurs destul de dificil cu 
10 profesori pe un loc. Într-o seară am 
ascultat o cuvîntare a lui Ceauşescu, 
la televizor. El cerea poporului să mă- 
nînce mai puţin, că se “îngrăşase” prea 
mult. Din acel moment, aveam pre- 
simţirea că ţara va intra într-o stare 
de mare austeritate, ceea ce s-a şi 
întîmplat. Ca profesor aş fi fost obligat 
să susţin ideile lui Ceauşescu. Nu-mi 
mai puteam vinde conştiinţa. Mi-am 
zis: dacă se întîmplă să-mi dea paşa- 
port, nu mă mai întorc. Simţeam că 
mă sufoc. Aveam speranţa că într-o 
zi voi fi liber să scriu ceea ce gîndesc. 
Să nu mi se mai întîmple a fi cenzurat 
peste noapte, aşa cum mi se întîm- 
plase cîndva. Era într-o toamnă pe la 
începutul anilor şaptezeci. La fabrica 
de conserve de la Valea Roşie, de 


lîngă Olteniţa, femeile lucrau de zor, 
ziua şi noaptea, unele chiar fiind 
într-un stadiu avansat de graviditate. 
l-am spus redactorului-şef, adică celui 
care mă suspecta de nepatriotism, că 
aş dori să scriu despre munca de 
noapte a acestor femei. M-am dus 
acolo. O noapte întreagă am vegheat 
truda istovitoare a acestor femei. Un 
individ, însă, nu ştiu de unde apăruse, 
mă supraveghea atent. Incerca să mă 
distragă, mă invită la o partidă de şah. 
Eu însă îmi vedeam de reportajul 
meu. Ei bine, în ziua cînd reportajul 
trebuia să apară, vine la mine Mihail 
Gospodin, un coleg de redacţie. Lucra- 
se ca supraveghetor de noapte. Imi 
zise: “Mi-a plăcut reportajul tău, e 
scris excelent. Păcat că ţi l-au scos 
tovii de la controlul presei. Nu ştiai 
că e interzis să scriem despre munca 
femeilor pe timp de noapte? Mă mir 
că ti l-a aprobat şeful. S-ar putea să-şi 
ia porţia pe chestia asta. Sunt legi 
internaţionale, care apără dreptul 
femeilor de a nu lucra noaptea”. “Ştiu, 
am răspuns, dar eu nu am făcut decît 
să spun un adevăr.” Şi acum să revin 
la ce vă spuneam mai înainte şi anu- 
me că peste cîteva zile am primit 
paşaportul cu destinaţia Franţa. Nu 
am mai ajuns însă la destinaţie. 
M-am oprit în Germania Federală, 
unde mă simţeam mai în siguranţă. 
Şi iată că în miez de noapte, la poliţia 
din Stuttgart, a început melancolic 
exilul meu, ca formă de protest faţă 
de nelegiuirile din ţară. 

— Pentru prima dată deci aţi 
simţit şi aţi înțeles ce înseamnă 
“frigul înstrăinării”... 

— Era starea de pierdere a 
identităţii. Devenisem un fel de Zara- 
thustra, eroul lui Nietzsche, care după 
ce îl părăsise pe cel mai urît om, s-a 
simţit îngheţat şi singur. Încercam, ca 
şi eroul lui Nietzsche, să depăşesc 
acea stare de melancolie sau greață. 
Mă gîndesc totodată la acel “cerşetor 
voluntar” (din povestea marelui filozof 
amintit), care îşi aruncase singur 
bogăţia şi plecase către săraci, spre 
a le dărui inima. Căutam şi eu, ca şi 
eroul lui Nietzsche, fericirea, dar mă 
trezeam stînd de vorbă cu propria-mi 
umbră, de care mă temeam, ca şi 
Zarathustra. Voiam să fac lumină în 

Acesta era frigul înstrăinării despre 
care vorbesc în acest fragment de 
roman, pe care l-am intitulat “Coş- 
marul nopţii albe”. 

— Să revenim însă la exil şi 
la problemele lui. in ce relaţii sînt 
românii din exil? 

— Eu nu am trăit niciodată într-o 
comunitate românească, dar am avut 
şi am contacte cu exilați. Mă asociez 
părerii exprimate recent în presă de 
Dorin Tudoran şi anume că românii 
din America nu sînt nici ei diferiţi de 
cei din ţară. Nu există o unanimitate, 
nici măcar “în momente cruciale”. in 
plus, eu cred că experienţa aspră de 
viaţă a exilului, i-a făcut pe oameni 
mai reticenţi, mai sceptici. Ei nu se 
mai entuziasmează la o ridicare de 
deget, cîntăresc fiecare afirmaţie, o 
întorc pe toate feţele. Pe de altă parte 
este dureros să citeşti prin ziare că 
la cutare sau cutare biserică românii 
se ceartă pe motive politice, ca şi 
cum acele biserici s-ar fi transformat 
în sedii de partid. Biserica “Sfînta 
Maria” din Queens, New York, închisă 
recent de către autorităţile americane, 
este, în acest sens, cel mai convingă- 
tor exemplu. Dar exilul are multiplele 
lui fațete. Există un exil adevărat, 
adică cel angajat, alcătuit în genere 
din elita intelectualităţii româneşti din 
afara ţării, oameni cu o conştiinţă 
istorică şi cu biografii legate de munca 
de creaţie şi de luptă anticomunistă. 
Există însă şi un “exil”, adică unul pre- 
făcut, alcătuit din aventurieri dornici, 
cum spuneaţi, “de a-şi aranja o viaţă 
mai bună”. Despre acest “exil” nu 
merită să vorbim.. Exilul adevărat a 
dovedit însă întotdeauna unitate şi 
conştiinţă istorică, atunci cînd au 
existat din interiorul său determinări 
şi motivații majore. Să ne gîndim la 
celebrul simpozion intitulat “Exilul 
Românesc, identitate şi conştiinţă 
istorică”, ce a avut loc acum cîţiva 
ani la Paris. Acolo s-au spus multe 
despre faptele bune ale exilului. Să 
ne gîndim totodată la Uniunea Româ- 
nă pentru Credinţă şi Libertate, 
organizaţie condusă de preotul Gheor- 
ghe Calciu Dumitreasa, la Congresele 
anuale de mare prestigiu ale Acade- 
miei Româno-Americane, ia taberele 

de vară de la Cîmpui Românesc din 
Hamilton, Canada, prilejuri de creaţie 
şi afirmare, de coniucrare, de dialog 
şi destindere de la inimă la inimă. 

— Ce a însemnat pentru Geor- 
ge Băjenaru sosirea în SUA? Cum 
v-aţi acomodat într-o societate cu 
legi absolut diferite decit cele din 
țară? 

— Sosirea în America a însem- 
nat pentru mine un salt cît oceanul 
de mare. Aici mi-am regăsit, după trei 
ani de pribegie, propria identitate. 
După trei ani de singurătate, am fost 
fericit să am din nou lîngă mine sotia 
şi copiii. Prin ei mi-am regăsit identita- 
tea ca om, pierdut într-o lume străină, 
necunoscută. Acomodarea la legile 
Statelor Unite a fost un proces înde- 
lungat de integrare prin muncă şi învă- 
tare. Am muncit chiar din primele zile. 
Nu am aşteptat să primesc de la 
Guvern nici un penny. M-am dăruit noii 
mele patrii, cu tot ce am avut mai bun: 
familia mea. Nu-i mai puţin adevărat, 
că în “Atena Americii”, la Boston, am 
găsit condiţiile cele mai bune pentru 
creşterea şi educarea copiilor, care au 
ajuns ce şi-au dorit. Ca să vă răspund 
mai pe scurt, sosirea mea în SUA, a 
fost marea şansă a vieţii mele. 

— Ce conotaţii aţi descoperit 
în SUA pentru democraţie, libertate, 
echitate socială? 

— O conotaţie unanim recunos- 
cută aici, e aceea pe care o aud mereu 
pe canalele de Radio şi Televiziune, 
şi anume că SUA este ţara tuturor 
oportunităţilor. O conotaţie care 
acoperă toate cele trei concepte pe 
care le-aţi amintit. Dar nu-i mai puţin 
adevărat, că nici libertatea, nici 
democraţia, nici echitatea socială, 
nimic nu ar fi posibil aici fără dolarul 
catalizator. Bătălia pentru colectarea 
dolarului începe din dormitorul lui 
Abraham Lincoln, de ia Casa Albă 
şi se sfîrşeşte la locul de muncă al 
omului de rînd, care îşi priveşte 
îngîndurat cecul săptămînal pentru 
orele de muncă, multe din ele peste 
programul normal de lucru. Nici o 
competiţie electorală nu ar putea fi 
generată fără “sfîntul” suport al 
dolarului, căci dolarul aduce şi demo- 
craţia celor de sus şi libertatea sau 
echitatea socială a celor de jos. 

Dolarul are în ceie din urmă rolul hotă- 
rîtor în toate aspectele vieţii ameri- 
cane. Bătălia pentru cucerirea lui, pe 
orice cale, mi se pare uluitoare. 

— Yorbiţi-ne despre “The 
Christian Science Monitor” şi de- 
spre activitatea dumneavoastră la 
această publicaţie. 

— Ziarul “The Christian Science 
Monitor” a fost lansat în 1908, la Bos- 
ton, de Mary Maker Eddy, ca un 
antidot la jurnalismul senzațional şi 
părtinitor din acea vreme. Obiectul său 
era: “A nu răni pe nimeni, ci a binecu- 
vînta pe toţi oamenii”. Prin caracterul 
său nepărtinitor şi practicarea unui 
jurnalism de înaltă clasă, ziarul şi-a 
cîştigat de-a lungul timpului o mare 
reputaţie, primind de mai multe ori 
premiul “Pulitzer”. Este citit în fiecare 
stat al Americii şi în 140 de ţări. Are 
două ediţii, una internă şi alta interna- 
țională. A fost supranumit “calul bătrîn” 
al presei americane. Începînd din 
1984, ziarul are şi un program de ra- 
dio cu 200 de afilieri internaţionale, 
fiind ascultat săptămînal de un număr 
de peste un milion de ascultători. 
Programul de radio al “Monitorului” 
este transmis şi pe unde scurte, ser- 
vind milioane de ascultători din întrea- 
ga lume. La acest ziar au colaborat 
de-a lungul timpului scriitori celebri, 
ca William Faulkner, Robert Frost, 
Alan Paton, poetesele Anne Sexton 
şi Marianna Craig Moore, ambele 
premiate cu “Pulitzer”, criticul William 
Buckley. Marele povestitor şi umorist 
James Grove Thurber a fost cîndva 
corespondentul central din statul Ohio 
pentru “Monitor”. 

E o mare bucurie pentru mine 
să pot spune că timp de mai mulţi ani 
am făcut parte din personalul acestui 
ziar, ce era condus de celebra ziaristă 
Katherine Fanning, pe atunci preşe- 
dinte al Asociaţiei Scriitorilor Ameri- 
cani. Am îndeplinit funcţia de cerce- 
tător-fotograf. Misiunea mea era să 
citesc articolele înainte de apariţie, să 
caut şi să ofer fotografiile cele mai 
potrivite pentru ilustrarea articolelor. 
Fototeca ziarului cuprindea aproape 
un milion de fotografii. Aveam legături 
cu multe agenţii fotografice de presă 
din lume şi traduceam mai ales din 
germană, uneori chiar şi din franceză, 


în n limba engleză, textele c ce s însoțeau 
aceste fotografii. Zilnic trebuia să fac 
propuneri de poze pe care le ofeream 
editorilor adunaţi în şedinţa numită 


“Pagina l”, unde se hotăra apariţia 
ziarului pentru ziua următoare. Redac- 
tia era în întregime computerizată. Era 
o muncă fascinantă. Mă simţeam 
parcă făcînd eu însumi parte dintr-unul 
dintre cele mai alese spectacole 
diurne ale lumii. La “Monitor” am debu- 
tat în 1988, cu un eseu despre reuni- 
rea familiei mele. În 1989, mi s-a publi- 
cat un ciclu de eseuri din ciclul "Scri- 
sori din exil”. Unul dintre acestea l-am 
văzut apoi decupat şi pus la panoul 
redacţiei. Un altul, intitulat “Bordered 
by distrust” (“ingrădit de neîncredere”) 
l-am citit la microfonul “Serviciului In- 
ternaţional de Radio al Monitorului” În 
septembrie 1989 mi s-a publicat pri- 
mul grupaj de poezii, traduse de fiica 
mea, Cătălina. Îmi amintesc că o 
cititoare din Seal Beach, California, 
Dna. Stephenson, a transmis imediat 
un fax prin care întreba cum poate 
găsi o carte de-a mea în engleză. În 
“Monitor” mi s-au publicat de-a lungul 
anilor, multe poezii, atît din cele 
traduse din româneşte de Cătălina şi 
de cunoscutul traducător şi critic 
literar american Leonard Nathan, cît 
şi din cele scrise în engleză. La 
propunerea mea, “The Christian Sci- 
ence Monitor'a publicat în ziua de 24 
ianuarie, 1990, celebra poezie “Hora 
Unirii” de Vasile Alecsandri, în 
traducerea fiicei mele Cătălina. Alături 
era poezia “Nu plînge, Românie!”, pe 
care o scrisesem în engleză. În anul 
1991, printr-o coincidenţă fericită, am 
citit poezii la “Radio Monitor”, în 
aceeaşi emisiune cu poetul Derek 
Walcott din Indiile de Vest, care avea 
să obţină mai tîrziu, premiul Nobel. În 
ziua cînd a apărut poezia “Omul 
cîmpiei” (1990) am fost sunat la tele- 
fon de un grădinar de la Casa Albă, 
care mi-a spus: "George, mi-a plăcut 
poezia ta. Se vede că tu mă cunoşti 
foarte bine. Îţi mulţumesc”. Aceeaşi 
poezie a fost preluată, la scurt timp 
după aceea, de editorul Keith Thomp- 
son, de la editura Jeremy P. Tarcher 
Inc. care a publicat-o în prestigioasa 
antologie “To Be A Man” (1 991). În 
1992 l-am prezentat redacţiei “Moni- . 

organizat o masă rotundă şi i-am 
tradus un articol, ce a apărut în pagina 
de opinii. 

în urmă cu cîţiva ani, în timpul 
vizitei sale în SUA, Preşedintele Afri- 
cii de Sud, Nelson Mandela, a cerut 
în mod special să viziteze redacţia 
acestui mare ziar care i-a susținut 
moralu! în anii politicii de apartheid din 
țara lui, cînd el se afla în închisoare. 
Este doar un exemplu privind respec- 
tul de care se bucură “The Christian 
Science Monitor” în lume. 

* — Ce loc, ce importanță atri- 
buiţi poeziei, în general creaţiei 
artistice? 

— Parafrazîndu-l pe Rilke, aş 
spune că poezia, creaţia artistică în 
general se află în senzațiile sub- 
mersibile ale unui amplu trecut, ce 
bîntuie memoria poetului sau artis- 
tului. După părerea mea, poezia, 
creaţia în generali, sînt căile cele mai 
sensibile de evaziune a omului din 
real, şi de purificare a spiritului uman 
de contaminări şi poluări de tot felul. 
Hölderlin spunea: “Poetic locuieşte 
omul”. Şi tot el afirma că “poetul este 
inima întregii lumi”. Într-o recentă anto- 
logie de poezie americană, intitulată 
“Best poems of the 90's” şi publicată 
de Biblioteca Naţională de Poezie, 
spuneam că esenţa poeziei este în 
aerul pe care îl respirăm. Acei ce o 
pot detecta şi o pot transforma în 
cuvinte, care nu numai că miros, dar 
ating, împrospătează sau chiar schim- 
bă simţăminte şi gînduri, sînt poeţii. 
Ei cară poezia prin lume, precum 
păsările cară pe aripi anotimpul, fără 
a cunoaşte bariere în calea lor. 

— Stimate domnule George 
Băjenaru, cum aţi defini formula de 
echilibru al existenţei dumnea- 
voastră? i 

— A trăi spre a cunoaşte şi a 
evada spre a retrăi, cu alte cuvinte, 
implicare în real şi evaziune 
creatoare, asimilare şi dăruire. 

— Ce semnificaţii au pentru 
dumneavoastră, în special acum, 
cînd vă aflați departe de ţară, 
noțiunile de neam, limbă, credinţă 
strămoşească? 

— Cînd Octavian Goga scria 
poezia “Clăcaşii” în grădina “Charlot- 


torului” pe Octavian Paler, căruia i-am 


tenburg” din Berlin, el se simţea 
departe de țară. Era şi firesc. Distanţa 
parcursă pînă la Berlin, ca şi faptui 
de a nu mai auzi vorbindu-se româ- 
neşte în jurul lui, îi înspăimîntau. Mare- 
le poet nu era însă un exilat. El ştia 
că peste un timp seva întoarce aca- 
să. Nu ştiu alţii ce ar spune, dar pe 
mine exilul m-a făcut să “rumeg) atît 
de mult cuvîntul “departe”, încît 
semnificaţia lui pentru mine nu mai 
există. Cînd am scris poezia “Ţara din 
sînge, Ţara din cuvinte”, am simţit 
cum o flacără ardea în mine acest 
cuvînt. Apoi am scris poezia Cu cit 
mă depăriez, în care spuneam: Cu cft 
mă depărtez/ Te simt tot mai 
aproape, / De parcă munţii îi retezi şi 
înghiţi ape/ ... Vreau să spun că eu 
m-am obişnuit să nu mai simt departe 
“Ţara, neamul, limba, credinţa strămo- 
şească”, de care îmi amintiţi. Ele fac 
parte din existenţa mea cotidiană, sînt 
prezente în sufletul meu, în fiecare 
mişcare pe care o fac, în fiecare 
cuvînt pe care îl rostesc, în fiecare 
rugăciune. Ele semnifică existenţa 
mea, oriunde aş fi. 
| — Ce ecou a avut în sufletul 
dumneavoastră Basarabia, cu ani 
în urmă, pe cînd vă aflaţi în Româ- 
nia? Dar acum ce ştiţi despre noi? 
— Despre Basarabia şi fraţii 
noştri basarabeni, dintre Prut şi Nistru, 
despre “muscalii” care veneau de-a 
călare de la Nistru pîn “la mare”, am 
auzit pentru prima oară cînd eram 
copil, de la mama mea. Ea ştia pe 
dinafară poezia “Doina” de Mihai 
Eminescu şi o recita aşa cum recita 
şi “Mama lui Ştefan cel Mare” şi alte 
zeci de asemenea poezii. De atunci, 
Basarabia a rămas în sufletul meu un 
nume de rezonanţă poetică şi de 
înflăcărat patriotism. Mai tîrziu pe uliţa 
noastră, la cîteva case de noi, au venit 
să locuiască în anii de după război, 
nişte basarabeni refugiaţi, soţ şi soţie. 
Imi amintesc cu cîtă trudă şi-au 
construit casa cu mîinile lor. Erau 
nişte oameni harnici, respectuoşi, 
cinstiţi şi întotdeauna trişti. Aceeaşi 
tristeţe aveam să o citesc şi în ochii 
doamnei învăţătoare Claudia Gherbo- 
veţ, o văduvă de război, refugiată din 
Basarabia, şi care a lucrat mulţi ani 
la şcoala din satul meu. La cenaclul 

Societății literare “Relief Românesc” 
a Asociaţiei Jurnaliștilor din Bucureşti, 
pe care îl frecventam în anii '70, am 
cunoscut un profesor refugiat din 
Basarabia. Numele lui era Gheorghe 
Lupu. Cînd vorbea despre românii din 
Basarabia, ochii îi scînteiau de lacrimi. 
Lacrimile profesorului Lupu, însoțite 
de destăinuiri cutremurătoare, ca şi 
tristeţea basarabenilor refugiaţi din 
satul copilăriei mele, au avut în 
sufletul meu un ecou tulburător. Aici, 
în America, prin anii '80, pe cînd 
lucram la “Monitor”, într-o bună zi vine 
la mine Clayton Jones, un coleg de 
redacţie. Tocmai se întorsese dintr-o 
vizită din Uniunea Sovietică. Trecuse 
şi prin Basarabia. Mi-a pus sub ochi 
nişte publicaţii româneşti, o carte de 
poveşti şi un ziar, scrise cu alfabet 
chirilic. M-a rugat să-i citesc ce scrie. 
Era pentru prima oară cînd vedeam 
asemenea tipărituri. Dîndu-mi seama 
despre ce este vorba, i-am replicat 
colegului meu: “Ce-ai zice tu, dacă eu 
ți-aş da să citeşti un text de limbă 
engleză, scris cu alfabet chinezesc?” 
“Its sad, George, | understand”... (“E 
trist, George, înţeleg” ...), acesta a fost 
răspunsul. În sufletul meu, Basarabia 
are astăzi ecoul unei Istorii triste şi al 
unui Adevăr strigat de îngerii păzitori 
ai acestei fîşii de pămînt, de la 
Alexandru Basarab la Mihai Emines- 
cu şi de la Mihai Eminescu încoace, 
pînă la poeţii Nicolae Dabija, Dumitru 
Matcovschi sau Grigore Vieru, aceşti 
demni urmaşi ai Luceafărului culturii 
române. Eu nu am fost nici o dată în 
Basarabia, dar mi-o imaginez ca pe 
un picior de plai românesc, plin de 
Durere, dar şi de Speranţă. 

— Ce vis neîmplinit are Geor- 
ge Băjenaru? 

— Ca oamenii să nu mai răpeas- 


că drepturile oamenilor, iar ideile nobile 


să nu mai fie cenzurate nicăieri în 
lume. 


George BĂJENARU 


DESTIN POETIC 


Tîrziu cînd Dumnezeu a pus 
biînda lui mînă pe Pămînt, 
pacea din ceruri lunecînd, 
vestea cuvîntul lui lisus. 


Caligrafii de gînduri multe 
veneau pe-un alb imaculat, 
ningea frumos, ningea curat, 
din graiul vorbelor tăcute. 


Vroiam să-ţi scriu, dar m-a oprit 
o umbră care mă topea, 
ninsoarea gîndului murea 

cum mor şi steiele în mit. 


Prizonier în libertate 
umblam prin lume ne-nţeles, 
ducînd prin lumi înstrăinate, 
înfiorarea unui vers. 


Destin poetic, suflet sfişiat 

de dorul unei lumi purificate, 
ochi veghetor, gînd lăcrimat, 
peste văzduhuri neumbiate. 


Belmont, 1996 
LA MARGINEA LUMII 


La marginea lumii am ajuns obosit 
de o călătorie lungă, fără somn, 

şi n-am găsit pe drum un singur om 
să-mi spună cît e el de fericit. 


Se-nchide cerul, lumea se trezeşte 

cu ochiul întristat de anotimp, 

cînd iarba ar mai vrea, dar nu mai 
creşte 

şi vîntul bate cîmpul gol în schimb. 


La marginea lumii aceleaşi culori 
se zbat între viaţă şi moarte 

şi cad tremurînd printre nori 
purtate de vînt mai departe. 


Boston, iunie, 1995 


Diaspora românească 

Bătuse ceasul către seară, 
cînd, aşezat lîngă un scrin, 
priveam la focul din cămin 
pierdut în lumea de afară. 


Ningea ca în poveşti cu prinți, 
In sănii lungi ducînd iubire; 
eu mă duceam înspre părinţi 
pe drumul ca o amintire. 


Deodat' aud cum cineva 

bate la uşă şi mă strigă; 

din lanţul lumii o verigă 

se desprindea pe undeva. 
M-am ridicat şi am deschis, 
dar n-am văzut decît ninsoare 
şi m-am simţit precum în vis, 
luat pe sus de o viltoare. 


Aveam aripi, mă ridicam 
mai sus de nouri de zăpadă; 
albastrul pur îi devoram 
precum izvorul, o naiadă. 


Şi am zburat, pîn-am ajuns 
din nou de unde am plecat; 
eram străin la mine-n sat, 

iar drumul meu era ascuns. 


M-au întrebat nişte copii 

de unde vin şi ce-am adus; 
pe-o altă limbă le-am răspuns 
că vin din alte galaxii. 


Din ochii lor întrebători, 
veneau lumini de primăvară, 
din care îmi făceau o ţară 
plină de pace şi culori. 


Ningea frumos peste ogor, 
pocneau seminţele în somn, 
eu rămîneam străinul domn, 
ducînd povara unui dor. 


Boston, Massachusetts, 1996 


CU DOR TRECÎND 


Unde-ai ajuns? Că nu mai ştii ce-i azi. 
Şi dac-ai şti, la ce ţi-ar folosi? 

Sub soare nu încape decit o sfîntă zi 
cu infinite treceri ducînd către extaz. 
Ai fost cîndva un scîncet, o mirare, 
o bucurie poate, produsă de amor, 
ovocedisperată pe unde transportoare, 
un nume aruncat în tolba cu scrisori. 


Cu dor trecînd pe căi necunoscute, 
visai o zi frumoasă ce tot se depărta, 
pe faţă asprul vînt îţi săpa cute 

şi-o sfîntă cruce, sus, pe fruntea ta. 


Doreai să poposeşti şi întrebai din nou, 
unde-ai ajuns, că nu vezi nici o gară. 
De undeva, un strigăt venea ca un ecou: 
“Nu căuta în lumea de afară.” 


Sorbind din timp, între prezent şi ieri 
ca un luceafăr licărind în noapte, 
purtai spre ziua ta din răsputeri, 
speranţa ca pe-o floare fără moarte. 


Unde-ai ajuns? La geam untrandafir 
a preschimbat lungi zile în petale 

şi a făcut parfum din stropi de soare. 
Trezeşte-te şi bea din elixir! 


Belmont, mai, 1995 


CE-ŢI PASĂ, ŢIE, 
TIMPULE! ... 


Ai adus în ochii mei Tristeţea 
şi nu pot să o mai scot afară; 
viaţa se apropie de seară 

şi măţine-n gheare Bătrîneţea. 


Se înşiră anii, precum oastea care 
dă onorul ultim general, 

cînd topit de tine trupul meu de sare 
simt că îşi va pierde ultimul cristal. 


Dar ce-ţi pasă ţie, Timpule, că scad 
ca lumina zilei trecînd spre apus 

şi rîvnesc la viaţa verdelui din brad 
ori la veşnicia stelelor de sus. 


Boston, august, 1995. 

Alexandru HUSAR 
iaşi 


CETATEA HOTIN* 


În secolul XVII Hotinul devine un 
măr al discordiei între turci şi poloni, 
care-şi dispută cu înverşunare puterea 
în Europa de Est. 

După abia 12 ani de la nefastul 
sfîrşit al lui Mihai Viteazul, Hotinul (în 
care se afla o puternică garnizoană de 
moldoveni cu tunuri şi era /considerat/ 
ca un fel de arsenal al ţării) cade din 
nou în stăpînirea Poloniei. Constan- 
tin-Vodă, fiul lui leremia, înrudit cu 
polonii şi ajutat de ei, îl oferă protectorilor 
săi. in 1616 sprijinind pe fiii lui leremia 
Movilă în pretenţiile lor la scaunul ţării, 
polonii ocupă Hotinul. 

În 1616 apărătorii (orheienii, 
lăpuşnenii şi tighecenii) care purced la 
laşi să aşeze un domn de al lor, reocupă 
cetatea. După patru ani, Radu-Vodă 
Mihnea alungă hatmanul polon din 
cetate. Hotinul se întoarce iar sub 
sceptrul Moldovei. Dar apoi, succesiv, 
l-au luat polonii şi l-au dat, după cum au 
fost domnii şi împrejurările. 

Sub Gaspar Graţiani (1619— 
1620) polonii încearcă din nou să ocupe 
cetatea (1620). Dar Radu-Vodă Mihnea 
îi bate din nou şi încheie cu ei, la 9 
octombrie 1621 pacea de la Hotin (a 
doua pace care s-a încheiat la Hotin) şi 
în care se hotărî ca cetatea să rămînă, 
ca şi mai înainte, sub ascultarea 
Domnului Moldovei. 

Evenimentele ne sunt cunoscute 
în complexitatea lor. 

După  înfrîngerea  polonilor, 
sultanul Osman al II-lea trece Dunărea 
cu o armată de peste 300.000 şi se 
îndreaptă spre hotarele Poloniei. Atunci, 
sub zidurile Hotinului se încinse o luptă 
uriaşă, care a intrat cu slove neşterse în 
istoria ţării. 

„ izbucnind lupte grele între turci şi 
poloni, turcii smulg Poloniei cetatea 
Camenița, mai sus de Hotin, sub domnia 
lui Alexandru-Vodă lliaş (1620—1621). 


* Continuare. Începutul în “L.R.” 
nr. 1—2, 1997. 


Cronica lui Miron Costin înscrie pagini 
de epopee: “Cu 14.000 de oaste deodată 
au purces Hotkievici Hatmanul... să 
treacă Nistrul la Hotin, fiind cetatea 
Hotinului, din zilele lui Gaspar-Vodă, pre 
seama Leşilor. Şi apoi au sosit Hotkievici 
la Hotin, şi după Hotkievici şi Vladislav, 
feciorul Craiului Leşesc, cu 16.000 de 
oaste, care au “izgonit pe cei din cetate.” 

Dînd zi de zi veşti precise, 
amănunțite, Miron Costin scrie că în “au- 
gust 20, au lovit un sultan cu urdiile sale, 
şi cu mulţi din oaste turcească, sub 
Hotin, la tabăra leşească cît s-au speriat 
Hotkievici Hatmanul şi alte capete 
ieşeşti; tătarii după puţină năvală, au dat 
înapoi”. 

În aceste condiţii, polonii apelind 
la cazacii ucraineni (după ce au 
convocat seimul şi au trimis soli în toate 
ţările creştine, dîndu-le ştire de venirea 
turcilor asupra lor) “într-acea zi au sosit 
o mie de cazaci înaintea Hatmanului lor, 
anume Sahaidațţki, dîndu-i ştirea că 
soseşte şi oastea căzăcească”. 

A doua zi, 21 August a sosit şi 
Sahaidajţki cu 20.000 de cazaci lefegii. 

În 22 August, de dimineaţă, au 
cuprins turcii tot locui acela cu corturi 
(“unde stătuse leşii în ziua dintîi”) şi 
într-acea zi, toată năvala turcilor au fost 
asupra taberei căzăceşti. 

Şi aşa, zi de zi, avu loc o luptă 
acerbă, care a durat 42 de zile, intrată 
în istorie cu zgomote mari, comparată 
cu lupta de ia Lepanto, unde don Juan 
de Austria cîştigă o mare victorie contra 
turcilor, sau aceea a lui Mircea de la 
Rovine ori Ştefan cel Mare de la Vaslui. 

În 23 August acolo, la cazaci, au 
făcut mare năvală turcii cu tătarii cu toate 
oştile... Ci au stătut cazacii foarte tari, şi 
cu nevoinţa Hatmanului lor, care era 
oştean dirept... şi le-au dat Hotkievici 
Hatmanul ajutor “cu trei roate de nemți 
şi cu 1000 de haiduci cu bărdaşe!”. 
Gonind cazacii şi haiducii pe ieniceri, 
s-au întărtat şi oştile călăreţe şi s-a făcut 
o glogozală mare între oști. Aşa spaimă 
şi glogozală făcuse în oastea turcească, 
încît jumătate de oaste fugise de sub 
corturi ia o altă parte de tabără, părăsiră 
puştile şi se făcuse o amestecătură 
mare... şi cu mare izbîndă s-au întors la 
tabăra sa ; desigur, cu pierderi mari, căci 
nota cronicarul: “Atita oaste turcească 
au pierit de cazaci într-acea năvală, şi 
i-au gonit Leşii pre Turci, înfrînţi de focul 
cazacilor, pînă în corturi”. 

scos puştile cele mari şi s-au apropiat 
de şanţurile cazacilor şi au dat nepărăsit 
cîteva ceasuri în cazaci. Neînfrînţi, 
cazacii atacă din nou: “Au ieşit cazacii 
şi au făcut năvală la puşti şi au mers 
cazacii într-acea zi pînă la corturile 
turceşti, cu mare spaimă în toată tabăra 
turcească”. 

Dar lupta continuă cu înverşu- 
nare; turcii împing iar pe cazaci. “Din 26 
a lui August au căzut greul asupra 
Leşilor, că atuncea, în 27 a lui August, 
mare năvală au făcut turcii la oastea 
leşească şi au înfrînt pe Leşi. Au luat 
într-acea zi turcii steagul lui Hotkievici 
Hatmanul. lară multă oaste leşească au 
pierit într-acea zi”. 

Astfel cronicarul descrie pe larg zi 
de zi, ceas de ceas aproape, ce-au făcut 
şi leşii şi turcii şi cazacii şi nemţii. La zi 
întîi a lui septembrie au socotit leşii să 
lovească noaptea pe turci cu toată 
oastea şi aşa au făcut ... A treia zi a lui 
septembrie au venit în tabăra leşească 
de la Radu-Vodăf, Domnul Muntenesc, 
Batişte Viteli, presupune cronicarul, cu 
ştirea vizirului, "îndemnîndu-i pe leşi să 
trimită soli de pace la turci", — pace, în 
final, dorită de ambele tabere, cînd nu 
mai avea nici una sorţi de izbîndă. "Se 
scornise boala în oşteni şi mai vîrtos 
mureau caii de boala ce era în cai. 
Vladislav, feciorul craiului, zăcea bolnav, 
şi Hotkievici Hatmanul iar aşa; de care 
boală a şi murit Hotkievici Hatmanul 
acolo, la Hotin"... Şi boale se scornise 
multe în Leşi şi în Nemţi, mai mult boale 
de vintre", cum le numea cronicarul, 
explicînd faptul: "învăţaţi cu bere şi cu 
horilcă, iar acolo numai apa Nistrului era 
băutura, care este foarte grea de băut...”. 

Astfel, boli, pe de o parte, pe de 
alta cumplita vărsare de sînge (“cum 
sîngele bieţilor oşteni mai mult se vărsa 
de ambe părţile în toate zilele şi în tot 
ceasul”), ca şi faptul că “se împuţinase 

„de tot" în tabăra leşească iarba de puşcă, 
şi “de hrană erau foarte strînşi” atit leşii 
cît şi turcii — practic zădărnicind-o, pun 
capăt luptei. “Şi , aceste istovindu-se, 
îndată în tabăra leşilor şi a turcilor au 
strigat strigătorii; pace! Şi în ioc au 
părăsit armele de ambe părţile”. 

Vizirul intră cu solii leşilor în 
tratative de pace. “Deci, după multă 
frămîntare, au stătut — scrie cronica — 
şi s-au ales pace, septembrie în 29, pe 
calendarul nostru, iar pe a(i) papistaşilor 
este octombrie 9,1%, între turci şi poloni, 


A doua zi, în 25 August, turcii au “pacea legată cu sultan Osman la 


Hotin”, a fost ceea ce am numi azi o pace 
dreaptă. Angajamentele turcilor 
(“legămintele despre împărăție”) erau 
acestea: “pace vecinică de la turci să 
aibă crăia leşească; niciodată asupra 
ei oştisă nu facă, pe tătari să-i oprească 
să nu umble stricînd Ţara Leşească; în 
Moldova paşi să nu puie”. În schimb, 
leşii se obligau ca “în Moldova cu oști 
să nu intre, pe cazaci de la mare să-i 
oprească; cetatea Hotinului să o dea pre 
mîna Domnului de Moldova”. Ceea ce 
însemna că cetatea Hotinului rămîne, ca 
şi mai înainte, sub stăpînirea Moldovei, 
iar relația dintre turci şi poloni cunoaşte 
o fază de acalmie. 

După încheierea păcii, scrie Miron 
Costin, în treizeci de zile a lui septembrie 
făcutu-s-a tîrg între Leşi şi între Turci”. 
Leşii au cumpărat mulţi cai turceşti 
ieftini, corturi, şi turcii de la leşi postav, 
pistoale. A treia zi după “pacea legată” 
au pornit turcii în jos pe Nistru. ŞI, scrie 
impresionat cronicarul, “ieşise toată 
oastea Leşească (să-l petreacă) în 
tocmală la cîmp, şi trecînd bulucurile 
turceşti, îşi luau ziua bună cu clătinarea 
capului de la Leşi”. A patra zi “Leşii 
ieşit-au şi ei din şanţurile sale cu cazacii, 
lăsînd cetatea Hotinului pe seama 
Radului-Vodă — Domnul Muntenesc””. 

Bătălia de la Hotin, impunînd prin 
proporţii şi răsunetul ei, a fost descrisă 
şi de cronicarii otomani şi de călătorii 
străini în trecerea prin Moldova în acei 
ani de pomină în viaţa cetăţii. 

“Sultanul Osman al II-lea (1618 — 
1622) a venit cu peste şapte sute de mii 
de oşteni pentru a se.lupta cu polonii la 
cetatea Hotin, care se află în Moldova, 
— citim în Călătoria patriarhului 
Macarie descrisă de Paul de Alep. — 
Atunci, polonii, umilindu-se faţă de 
cazaci, i-au chemat în ajutor făgăduind 
să le dea leafă pentru a-i apăra 
împotriva lui (a sultanului). Cazacii s-au 
luptat cu dîrzenia lor obişnuită şi din 
toată inima şi l-au respins, după cum 
sunt povestite faptele acestea în cîteva 
culegeri de istorie. Apoi oştile l-au ucis 
pe sultan! şi polonii au ajuns prieteni 
buni cu turcii. (Polonii) le-au predat 
cetatea Hotin, ocupată (apoi) de domnul 
Moldovei"? ... 

Din relatarea expediției împă- 
răteşti din părţile Hotinului, de călătorul 
turc Evlia Celebi, aflăm că “neputînd 
cuceri Hotinul, el (sultanul) s-a întors cu 
mare alai la binepăzitul Constantinopol. 

Pe scurt, hanul Osman (al II-lea) s-a 
necăjit mult, zicînd că “nu m-ati lăsat să 
cuceresc Hotinul care e o cetate cît un 
serai”. În aceeaşi relaţie, Abaza paşa 
(Abaza Hasan-Paşa) povesteşte 
padişahului Murad a! IV-lea cum fratele 
său, sultan Osman “intrînd în meterezele 
cetăţii Hotin, cu o sută de mii de greutăţi 
şi oboseli, dureri şi chinuri, au tras fără 
să ochească asupra ghiaurilor cei 
hărăziţi iadului, pentru a-i feri”. Dar pe 
sub mînă, ei au intrat în legătură cu 
ghiaurii şi era mai clar ca lumina zilei că 
au trădat legea dreaptă”. Căci, spune 
paşa, “ghiaurii din cetate le trimiteau vin, 
iar aceştia, la rîndul lor, trimiteau 
ghiaurilor chebapuri şi, în felul acesta, 
mîncau și beau. În această situaţie, 
vizirul de Buda, Karakaş (Mehmed) paşa 
a căzut martir, fiind împuşcat în 
sprînceana sa neagră şi toţi ostaşii, 
rămiîind descoperiţi, au murit şi ei”. Cît 
despre ieniceri, spune paşa, “unii dintre 
viziri îi apucau pe unii dintre ieniceri şi, 
ducîndu-i în faţa fratelui tău, Osman han, 
îi omorau. Din pricina aceasta, ei au 
trădat aşa de mult legea cea adevărată 
şi, fără să cucerească o cetate mică cît 
un serai, cum era Hotinul, au ieşit cu 
toţii într-o zi din metereze şi au fugit. 
Astfel, au fost risipite şapte mii de pungi 
din vistieria islamică, iar multe sute de 
mii de raiale şi beraiale2 s-au împrăştiat 
şi nu s-a făcut nici o ispravă”. 

“Sultanul Osman han al li-lea a 
asediat-o cu două sute de mii de 
oameni, dar nu a izbutit s-o cucereas- 
că”, scria Evlia Celebi în faţa cetăţii, 
imparţial, explicînd faptele: în urma morții 
lui Karakaş (Mehmed ) Paşa, vizirul de 
la Buda, oastea s-a speriat. O altă cauză 
a fost faptul că sultanul Osman era 
supărat pe oaste. Din pricina aceasta şi 
armata s-a necăijit şi, astfel, cu nepăsări 
şi întîrzieri, a aşteptat să vină iarna. 
După luptă însă, sultanul Osman a făcut 
pace şi prietenie cu craiul leşesc, lar 
acesta a predat cheile cetăţii Hotinului, 
cu tunurile şi muniţiile din ea, în semn 
de pace şi prietenie. Osman han, la 
rîndul său, a dat această cetate beiului 
Moldovei. În prezent este o cetate mică, 
asemenea unei pălănci mici, în 
“boiarlicul” beiului Moldovei, avînd 
şaptezeci de sate”. Tot el descrie forma 
cetăţii Hotin: “Este o cetate mică, zidită 
din piatră rezistentă şi aşezată pe malul 
fluviului Nistru. De jur-împrejur are o mie 
cinci sute de paşi, iar şanţul este foarte 
trainic. Sunt două porţi, dintre care una 


se deschide spre malul Nistrului. 
înlăuntrul ei se află o mînăstire mare, 
asemenea unei cetăţi, şi este numită 
Ştefania2. Cetatea este foarte solidă, 
avînd optzeci de turnuri acoperite cu 
scînduri. Înlăuntrul cetăţii sunt numai 
şaizeci sau şaptezeci de case acoperite 
cu scînduri, fără grădini şi fără vii. De 
asemenea, se găsesc şi vreo cincizeci 
de dughene, locurile de pelerinaj din 
cetatea Hotinului. Mormiîntul luminat al 
martirului (Mehmed) Karacaş-paşa, 
care “a murit în luptele de cetate”, fiind 
atins în frunte de un glonte. De 
asemenea, aici au sorbit cupa morţii 
încă şapte mii de ostaşi de la Buda”. 

Datorăm astfel lui Evlia Celebi una 
din cele mai ample prezentări a cetăţii 
şi oraşului, martor al zguduirilor ei, sub 
presiunea marilor încleştări ale vremii. 

Fapt memorabil, în acest timp se 
afla la Hotin mlădiţa de domn, Petru 
Movilă, fiul lui Simion Movilă, nepot al 
lui leremia, în cronică “Pătraşcu 
Moghilă”, aspirant la coroana Moldovei, 
alături de poloni, în armata lui Hotkievici, 
în calitate de ostaş în bătălia de sub 
Hotin, năzuind a obţine cu spada în 
mînă scaunul ţării. 

Dezamăgit, în urma înfrîngerii ar- 
matei polone, Petru Movilă, una din cele 
mai frumoase figuri ale vremii, îşi 
preschimbă haina de oştean în sutana 
de monah, retrăgîndu-se apoi la Lavra 
Pecerska din Kiev, în chiliile căreia 
slujind cu credinţă şi har, desfăşoară ani 
în şir o intensă activitate închinată 
tiparului. 

Un sol polon, unul din cei mai 
cunoscuţi poeţi poloni din veacul al 
XVII-lea, Samuel Twardowski, la 1622 
însoţind pe ducele de Zbaraz în solia sa 
la Constantinopol pentru a încheia 
pacea cu turcii în urma luptelor de lîngă 
Hotin din 1621, ne lasă o nouă descriere 
a cetăţii şi împrejurimilor ei, afectate de 
urmele unui groaznic măcel: “Aproape 
chiar de malul moldovenesc este 
castelul frumos al Hotinului, care se 
vede pe o stîncă uriaşă, de care se sparg 
valurile Nistrului, rîul care se coboară 
repede din munţii Carpaţi ... Seara 
trecem prin tabere părăsite de anul 
trecut, unde abia cu greu ne facem 
culcuş grozav pe iarba neumblată, 
odinioară cîmp de luptă, astăzi cuib de 
tilhari”. Pînă astăzi se pot vedea în acele 
şanţuri atitea trupuri, scrie poetul privind 
“oasele albe, altele mai vechi care se 
fac cenuşă, toate pradă animalelor” şi 

în tabăra turcească văzînd “pe cîmp 
corpuri pe jumătate descompuse şi 
oase, care “se transformă în cenuşă” ... 

Între timp, la Hotin stăpînesc din 
nou, moldovenii. 

După moartea lui Radu Mihnea 
cel Mare, cum scrie cronica, “boierii şi 
ţara văzînd pe Barnovski, ce era Hatman 
pre acea vreme, om de ţară şi fără 
feciori, cunoscut şi la Poarta Împărăției 
pentru slujba ce o făcuse la Hotin în 
vremea lui Sultan Osman, au ales cu 
glasurile tuturor pe Barnovski Hatmanul 
la domnie”. 

Miron Barnovski (1626 — 1629 şi 
a doua oară în 1633), domn al Moldovei, 
venea adeseori la Hotinul său, ca acasă. 
Cetatea e în puterea Moldovei şi în 
vremea domniei lui Vasile Lupu 
(1634—1653), cînd e tot mai des vizitată 
de soli şi călători străini în trecere pe la 
noi. 

În Noua şi adevărata povestire 
a călătoriei făcute de Niccolo Barsi din 
Lucca, din anul 1632 pînă în 1639 citim: 
“Rîul Nistru desparte ţara panilor poloni 
de aceea a sultanului şi de fiecare parte 
se găseşte cîte o cetăţuie bine întărită. 
De cealaltă parte, adică dinspre turci, e 
dominat de un castel (aici în sens de 
cetate) puternic, construit de italieni. 
Acesta este înconjurat de şanţuri cu apă, 
şi fiind (ca) într-o insulă nu se poate 
ajunge în el decît printr-un pod ce'se 
ridică şi se lasă.În faţa acestui castel 
este un deal pe a cărui coastă se află 
un orăşel numit Hotin. Locuitorii 
acestuia măcar că turcii sunt stăpîni aici, 
sunt cu toţii-moldoveni schismatici 
(ortodocşi)”. 

In 1636 un anonim descriind solia 
unui podstolnic al Podoliei, trimis al 
regelui Vladislav al IV-lea al Poloniei la 
Constantinopol, scria între altele: “Acest 
oraş Hotinul se vede că-odinioară a fost 
bun şi frumos, dar astăzi e distrus din 
temelie din pricina multelor războaie şi 
aşezări de; tabere turceşti şi de ale 
noastre, mai ales în anul 1621, cînd 
regele: nostru actual cu puţini oameni 
s-a împotrivit sultanului turcesc Osman 
şi cu diferite neamuri adunate împotriva 
noastră. “Cetatea însă, zidită pe o stîncă 
înaltă pe malul Nistrului, nu este de 
disprețuit, deşi stă între dealuri de pe 
cari ar putea fi vătămată. În cetate se 
poate intra dintr-o singură parte pe un 
pod înalt de lemn”. Şi mai departe: “în 
cetate se află pîrcălabul Buhuş (Bohus) 
un om demn şi înţelept cum sunt puţini 


la fel între ai.iui”. 

lată şi împrejurimile, după atiţia ani 
de la sfîrşitul războiului: “Tot acolo am 
revăzut şi acele tranşee, cari erau 
săpate în jurul taberei noastre în anul 
mai sus pomenit, cînd ne-am luptat cu 
sultanul turcesc Osman. Şi azi se văd 
ele destul de bine şi cîmpiile acoperite 
atunci de trupurile duşmane albesc şi 
azi cu oasele lor”. Cît despre războiul 
de la Hotin însuşi: “Veşnic vestită va fi 
acea înfrîngere a Cesarului turcesc, cînd 
dintr-o oştire aşa de mare, aproape 
nenumărată, a pierdut ca la două părţi, 
numeroşi viziri, paşale şi puternici 
oşteni”. 

În 1640 alt sol la Poartă relata, 
printre altele: “oraşul face parte din 
monarhia turcească şi intrarăm în el 
trecînd rîul pe gheață”. Ne-a întimpinat 
pîrcălabul cetăţii cu cîteva zeci de 
oameni, care ne-au urat bun venit. 
Cetatea Hotinului, aşezată pe o stincă 
foarte înaltă şi inaccesibilă, este pe din 
afară foarte frumos lucrată, zidită fiind 
în cărămidă. Orăşelul Hotin e însă 
sărăcăcios şi nenorocit, sunt numai case 
mici, ca într-un sat, nu întîlneşti nici o 
casă mai mare ...”. 

În 1643 (septembrie 23) un călă- 
tor (care vizitase Parisul şi alte oraşe 
din Apusul Europei) în trecere prin Ţara 
Românească şi Moldova, scria: “Trecînd 
Nistrul, am aflat la vad pe pîrcălabul 
Hotinului, care aştepta pe sol cu cîteva 
zeci de călăreţi ... Pîrcălabul a arătat 
multă politeţe în cuvinte şi în ceremonii, 
dar foarte puţină în fapte, mai ales în ce 
priveşte mîncarea, căci în acel loc 
jumătate dintr-ai noştri au rămas 
nemîncaţi ”. 

Nu erau, de altfel, vremuri prea 
line în Moldova lui Vasile Lupu, mai ales 
spre sfîrşitul glorioasei sale domnii, 
expusă unor mari tulburări. Urma, sub 
domnia lui Mehmed Han al IV-lea, 
atacarea Moldovei de către calgai- 
sultanul hanului Mehmed Ghirai (al. 
IV-lea), prin 1650, cînd “tot vilaetul' 
Moldovei a fost cucerit şi ocupat, pînă la 
oraşul laşi, capitala nenorocită a ţării 
Moldovei, şi pînă la Focşani, Hotin şi 
pînă la Suceava. Au fost luaţi; ca pradă, 
cincizeci de mii de robi şi de zece ori o 
sută de mii de cai şi vaci, precum şi 
nenumărate oi şi capre. Numai Alah ştie 
socoteala stofelor frumoase şi a altor 
obiecte luate ca pradă”, ne spune, fie şi 
exagerînd, poate; un document de 
epocă. 

Hotinul a fost de două ori ocupat 
de cazaci: în 1650 şi 1653. 

Strivit, strîmtorat între cazaci şi 
poloni, Domnul spera a mijioci o împă- 
care între Polonia şi Ucraina, cu prilejul 
nunţii de la laşi a domniţei Ruxanda cu 
Timuş Hmielniţki; dar au loc frămîntări 
în ţară, care în cele din urmă, răstoarnă 
totul. Cînd — scrie un cronicar turc — 
“poporul s-a răsculat atunci în Moldova 
împreună cu boierii”, în faţa răscoalei 
(“răzmeriţa boierilor”) şi a trupelor 
străine, Vasile Lupu s-a refugiat la Hotin, 
unde, împresurat de cazacii lui Bogdan 
Hrnielniţki (pe care izbuti, însă, să-i bată 
şi să-i risipească) nu rezistă mult timp. 
În 1653 cazacii distrug armata polonă 
lîngă Hotin. Cum ajutoarele cerute nu 
soseau, Vasile Lupu s-a văzut silit să 
treacă în Polonia cu boierii fideli. Ostili 
domnului, orăşenii din tîrgul Hotinului, 
punînd mîna pe o bombaradă şi trăgînd 
asupra convoiului domnesc în retragere, 
surpă tronul domnesc. Rezistenţa 
disperată a celor din Hotin la întoarcerea 
lui Vasile Lupu, cînd au refuzat, alături 
de pîrcălabul Hîjdău, să predea cetatea, 
se explică, într-un sens, prin forţa 
împrejurărilor şi a justiţiei imanente, care 
nu cunoaşte iertare: "După aceea noul 
domn a intrat, prin predare, în stăpînirea 
cetăţii, cu tot ce se afla înăuntru, adică 
cu toate bogăţiile lui Vasile (Lupu) şi cu 
nenumăratele lui comori în aur şi argint, 
arme, veşminte, argintărie, blănuri de 
samur, mărgăritare şi altele asemenea 
lucruri pe care nu le aveau nici regii. 
Cînd Vasile (Lupu) şi-a dus întîia oară 
avuţiile din cetatea Hotin în cetatea 
Camenița, cum avea în strajă şi ostaşi 
din ţara noastră, scrie Paul de Alep, 
călătorul sirian însoţind pe patriarhul 
Macarie, — aceştia ne-au spus că 
trecuseră fluviul Nistru cu o sută de care 
şi că fiecare car era tras de doisprezece, 
zece sau opt cai; în toate era numai aur, 
argint şi alte lucruri de preţ. El 
(principele) mai avea numeroase 
comori îngropate sub pămînt de 
douăzeci de ani, dar le-a scos pe toate; 
printre acestea erau treizeci şi cinci de 
cabaniţe de samur; oamenii lui de casă 
ne-au spus că una din ele, pe care 
pusese să i-o facă pentru ao îmbrăca 
de Paşti era de brocar de aur, împo- 
dobită cu mărgăritar şi cu nestemate; ea 
singură costase treizeci şi cinci de mii 
de dinari; fără să socotim ce storsese 
din averile boierilor. Şi, — reflectă 
călătorul străin, — nu e de mirare, căci 


toate aceste comori uriaşe fusese 


adunate în decurs de douăzeci şi patru 
de ani, de cînd ajunsese Vasile (Lupu) 
domn. Nu voi pomeni de comorile pe 
care le mai avea în Polonia, în Austria, 
la Veneţia şi aiurea”. 

În a doua jumătate a secolului al 
XVII-lea ba!anţa înclină în favoarea 
turciior, nu fără a oscila însă, între turci 
şi poloni pe umerii tot mai impovăraţi ai 
Moldovei. 

Eveniment decisiv, turcii în plină 
expansiune spre Nord ocupă în 27 Au- 
gust 1672 cetatea Camenița cu întreg 
olatul Podoliei şi aşază în ea un paşă 
cu o garnizoană turcească. Ceea ce 
echivala cu o încercuire a Moldovei, în 
primul rînd a cetăţii Hotin, cu toate 
dependinţele ei. Căci, scrie cronica: — 
“De la luarea Cameniţei începu ţara 
Moldovei a se împuţina şi a se pustii de 
mari asupreale ce avea cu de toate”. 
Amintind doar “ct greu şi cîtă robie şi 
dintre alte pagube făcîndu-se săracilor 
— prin trecerea turcilor spre Camenița 
— plîngere şi suspinuri”, încheie, mîhnit, 
cronicarul: “Pustiitu-s-au ţinutul Hoti- 
nului şi Cernăuţii şi ţinutul leşilor şi 
Dorohoiul şi Hîrlăul”. 

Era acum domn Petriceicu-Vo- 
dă%, figură de marcă a istoriei noastre, 
remarcabil om politic şi diplomat, în prima 
sa domnie în Moldova. Fostul clucer, 
“neavînd el nici un cuget al său să iasă 
la domnie” (N. lorga) — în acelaşi timp 
un lucid fiu al vremii, trecea drept un om 
blînd şi slab, sub directa ameninţare a 
turcilor, intraţi în ţară. Cu gîndul de a 
preface Moldova în paşalic, dorind să 
cunoască părerile moldovenilor, turcii 
cer lui Petriceicu-Vodă să le trimită în 
lagăr un boier din cei mai de frunte ai 
țării. Petriceicu îi trimise pe Miron Costin. 
“Şi mergînd el la vizirul, povesteşte 
Neculce< pusu-l-a vizirul de au şăzut 
înaintea lui şi i-au zis vizirul să spuie 
drept: pare-le lor bine că au luat 
împărăţia Camenița au ba”. Inițial 
ezitant, apoi franc, la încurajarea 
vizirului, Miron Costin zice, dînd un 
răspuns memorabil: “Suntem, noi 
moldovenii, bucuroşi să se lăţască 
împărăţia în toate părţile cît de mult; iar 
peste ţara noastră nu ne pare bine să 
se lăţască”. Atunci vizirul iar a rîs şi i-a 
zis: “drept ai grăit”. Şi apoi l-a întrebat 
cum socoteşte; lăsa-vă oaste turcească 
în Hotin , cu Petriceicu-Vodă, ca să fie 
de paza ţării şi a Cameniţei?... Miron 
încurajat de nesupărarea  vizirului 
pentru răspunsul lui la prima întrebare, 

tează Xenopol, bine ştiind că rămîne- 
rea turcilor în Camenița şi în Hotin era 
aproape tot atît ca şi prefacerea 
Moldovei în paşalic, îşi luă inima a 
spune turcilor că (din motive pe care le 
înşiră pe rînd) nu ar fi bine să lase oaste 
turcească. Mai înţelept ar fi ca oastea 
împărătească să se tragă în jos, 
îngăduind totodată moldovenilor să 
trateze cu leşii, “fiind tot de o lege” să nu 
se facă stricăciune Moldovei”. 

Turcii înţeleg că ar fi primejdios, 
chiar în timpul unui război cu polonii, să 
încerce prefacerea Moldovei în paşalic 
(s-ar putea întîmpla o răscoală, care ar 
periclita stăpînirea otomană în noile 
ținuturi cucerite), dar lasă pe Husein 
paşa comandant în Camenița, cu o garni- 
zoană de 12.000 de oameni şi un 
puternic corp de armată de 80.000 de 
soldaţi într-un lagăr întărit de lîngă Hotin, 
iar pe Petriceicu-Vodă în cetate pentru 
a păzi podul de peste Nistru. 

Între timp comandantul turc din 
Camenița, care trăgea el acum tributul, 
spre a întreţine garnizoana cetăţii, 
prelua vama Hotinului (care era vama 
cea mai mănoasă a Moldovei) şi 
necăjea fără încetare pe locuitori cu 
nesfîrşite beilicuri şi cărături de tot felul, 
încit îi silesc să-şi părăsească aşezările 
şi să se risipească în ţările vecine. 

Turcii, insaţiabili, cereau 19.000 
de chile de grîu pe fiecare zi din partea 
fiecărei ţări (atît a Moldovei cît şi a 
Munteniei) şi întreţinerea podurilor de 
peste Nistru. În 1673 o recoltă slabă, 
care ameninţa Ţara Moldovei cu foamea; 
grîul anului trecut luat pentru aprovi- 
zionarea Cameniţei, în plus insuite, 
ameninţări la adresa Domniei, îngrijo- 
rează pe Petriceicu şi explică noua 
orientare a Domnului, care se afla cu 
oştirea sa în tabăra de la Hotin, ca şi 
Domnul Munteniei, Grigore-Vodă&, 
iarăşi “cu oastea sa la Hotin”. Avîndu-şi 
corturile alături de oastea turcească 
venită să atace pe loan Sobieski, în faţa 
unei primejdii comune, ambii domni 
trimit o solie la Viena (în 26 August 1673) 
spunînd împăratului că ar fi hotăriţi a 
trece la poloni. Totodată, ei trimit în taină 
la leşi soli să-i cheme să vină la Hotin, 
făgăduindu-e trecerea la ei în focul 
bătăliei şi aprovizionarea armatei 
polone, în stare să extermine garni- 
zoanele turceşti din Hotin şi Camenița. 

Aflăm din cronici pe larg, urmărit 
pas de pas, cursul evenimentelor, în 


gîndindu-se tot la ţara lui, cum comen- succesiunea lor atestată istoric. “Husein 


Paşa, cu alţi paşi ce erau la Hotin, 
înţelegînd că vine oaste leşească asupra 
lor, cheamă pe domni, pe Grigore-Vodă 
şi pe Petriceicu-Vodă” la sfaturi, “să vadă 
cum or socoti şi ei, spunîndu-le că 
“marele şi puternicul împărat” i-a trimis 
cu oaste la această cetate Hotin, “cu 
puterea sa cea nebiruită” să ţină locul şi 
cetatea aceasta şi să poarte de grijă şi 
“de sprijineală” să fie cetăţii Cameniţei, 
care este “de curînd luată”. lar Grigore 
Ghica a răspuns Paşei şi au zis, cum 
povesteşte Neculce, că “oastea prea 
puternicului împărat fiind deprinsă la loc 
larg şi, rămasă în şanţuri, poate fi 
împresurată şi fiămînzită, apoi nevoită 
a se preda fără de nici un război”, el 
socotea “să ieşim de aicea cu oaste, să 
lăsăm cetatea Hotinului şi să ne 
pogorîm în gios pe Prut, unde vom alege 
loc larg şi bun de bătălie”. Însă Paşa 
respinge energic această idee şi “mîniat 
prea tare” pe Grigore-Vodă, cit “au scos 
hangerui să-l lovească, să-l omoare, şi 
au răcnit de i-au zis că pentru cetatea 
aceasta l-au trimis pre dînsul împăratul”. 
iar Grigore Ghica cu Petriceicu-Vodă 
“s-au îngrozit şi de sîrg au ieşit de sub 
cort afară şi cum s-au dus "la etacul lor”, 
îndată au trimis la leşi să vie mai curînd 
să nu zăbovească”. 

La 1 noiembrie 1673 polonii intră 
în Moldova. “Atunci, gătindu-şi oaste, au 
venit asupra turcilor ia Hotin cu Sobieski 
(“carele pre urmă au fost şi craiul”). Turcii 
văzînd că vine oaste asupra lor, au făcut 
şanţuri pe lîngă cetatea Hotinului şi au 
intrat în şanţuri, iar Moldovenii şi cu 
Muntenii, “osebiţi, într-alte şanţuri, 
încongiuraţi”. Ci “ei, ca cei cu nevoie, 
aflăm din Neculce, s-au sfătuit ei în de 
ei, Grigore-Vodă cu Petriceicu-Vodă, să 
se închine la leşi, să steie cu toţii să bată 
pe turci, ca să nu apuce a se aşeza în 
cetatea Hotinului Paşă,pe cum se 
aşezase în Camenița, că, aşezîndu-se 
în Hotin Paşă, de aci în Moldova n-are 
de ce mai domni Domn ...” 

Urmînd firul conflictului în plină 
desfăşurare, cronicarul scrie în stilul său 
marţial: “Venit-au oastea leşească 
aproape de Hotin tăbărîndu-se, şi au 
tocmit oastea pre rînduiala lor de război. 
leşit-au şi turcii, oaste aleasă călărime, 
din şanţuri, şi Petriceicu-Vodă cu 
Moldovenii şi Grigorie Ghica cu Muntenii 
şi stînd leşii vitejeşte, s-au închinat 
Petriceicu-Vodă. şi Grigore-Vodă 
împreună cu oştile lor, la Leşi şi s-au 

amestecat cu Leşii, şi au început cu toţii 
asupra turcilor a tăiare”. 

Lupta întîmpina faze dramatice, 
surprinzătoare. Atacul începe vineri, 10 
noiembrie; un bombardament deschis 
asupra taberei lui Husein, cu 50 de 
tunuri şi numeroase mortiere. În di- 
mineaţa zilei de sîmbătă, 11 noiembrie, 
Sobieski ordonă asaltul general. După 
un intens foc de artilerie, regimentele 
de infanterie se revarsă asupra întă- 
riturilor turceşti. Polonii se văd loviti fără 
veste din spate de corpul spahiilor. 
Cavaleria polonă intervine şi pătrunzînd 
în tabără şi trupele palatinului de Kiev, 
ducele Lituaniei, Radzivil, cavaleria 
lituană, începe măcelul. “Deci călărimea 
turcilor, văzînd aşa, n-au mai avut vreme 
să facă năvală asupra Leşilor, ca să se 
apere, iar steagurile husăreşti, păşind 
înainte, au intrat în şanţurile turceşti şi 
după dînşii cealaltă oaste, şi au început 
a-i tăiare pre Turci, scrie în limbajul său 
vrăjit cronicarul, cît n-au mai putut să se 
mai îndrepte Turcii şi au purces în 
răsipă”. Cum unii au apucat pe podul 
ce era sub cetatea Hotinului, alţii prin 
Nistru “dau de se înecau”, alţii pe sub 
cetate de stîncă “dau de se zdrobeau”, 
şi podul încă s-a rupt de năvala Turcilor, 
la mijlocul Nistrului, de s-au înecat 
mulţime de turci; numai cîţi au apucat 
cu Paşa înainte de au trecut asupra 
Cameniţei, atîţia au hălăduit'%. 

“..„Au venit oastea leşească şi s-au 
tăbărit aproape de Hotin, şi începînd 
războiul mergeau turcii de năvală 
asupra polcurilor leşeşti. lar steagurile 
husăreşti ce erau înainte au răzbătut în 
şanţurile turcilor ... şi aşa au prins a tăia 
şi a snopi pe turci, — povesteşte şi 
Nicolae Mustea, ca şi cum ar fi fost de 
faţă, — cît nu s-au putut îndrepta turcii, 
ci au plecat în risipă, unii pe lîngă cetate, 
pe podul ce era peste Nistru sub cetate, 
cît nu mai încăpeau pe pod, ci au dat şi 
prin Nistru; alţii pe dinaintea cetăţii au 
căzut din stîncă de s-au zdrobit cu cai 
cu tot”. 

Ba şi cei care au trecut podul cu 
Husein, îndată fură luaţi la goană şi tăiaţi 
de ai noştri şi de cavaleria uşoară 
polonă. Infanteria cuceri tabăra şi curînd 
căzu în mîna polonilor şi cetatea în care 
se închisese o parte din turci. Oraşul fu 
ocupat de poloni. 

Scurt, concis, într-o frază avînd 
rezonanţa unui verset biblic, încheie 
Cronica Anonimă a Ţării Moldovei, 
tradusă de biv vel slugerul Alexandru 


Amiras, la cap. | Domnia lui Petriceicu 
Vodă, condensînd totul: “Venit-au dară 
oştile Leşeşti şi s-au bătut cu Turcii, şi 
au izbîndit Leşii, iar Turcii au fugit ...”. 

Nu fără grele jertfe, desigur. 
“Pierit-au 18.000 de turci (Neculce şi 
Mustea dau aceleaşi cifre) lăsînd în 
urma loro foarte bogată pradă de război”. 
“Umplutu-s-au Leşii şi Moldovenii şi 
Muntenii de cai turceşti şi de arme şi de 
haine şi de bani şi de alte lucruri bune", 
scrie Neculce, iar Mustea de asemenea: 
“Umplutu-s-au Leşii de bani şi de haine, 
de cai şi de arme”... Rămaseră morţi, 
după izvoarele polone, ca la 11.000 de 
turci, cu trei Paşi, în afară de cei înecaţi 
în Nistru, artileria întreagă cu 24 tunuri 
grele, corturile cu aurăria şi argintăria 
Paşilor, mulţime de cai preţioşi şi catiri, 
arme, haine şi harnaşamente scump 
împodobite, provizii bogate, şi în urma 
celor căzuţi şi a prăzii din tabără, n-a 
rămas — confirmă istoricii — soldat să 
nu se fi încărcat cu bani şi lucruri 
scumpe. 

Astfel sfirşi “marea victorie”, 
“strălucita biruinţă de la Hotin”, al cărei 
merit, pe bună dreptate, fu atribuit 
deopotrivă Moldovenilor şi Muntenilor, 
solidari înscriind o pagină neuitată în 
istoria cetăţii, care după ce turcii 
abandonează Hotinul — rămîne din nou 
în mîinile Moldovenilor. Prin tratatul de 
pace încheiat în noiembrie acelaşi an 
la Hotin, în urma înfrîngerii turcilor de 
către poloni, sub conducerea lui lon 
Sobieski, Turcia urma a stăpîni în 
continuare Camenița şi cîteva districte 
din Podolia, dar renunţa la tributul de 
220.000 de galbeni pe care-i primea de 
la polonezi. Ca răzbunare, sultanul 
Mahomed al IV-lea ocupă îndată Hotinul, 
prefăcu bisericile de acolo în moschei. 
Dar, după ce Leşii “s-au dus tot în ţara 
lor şi Petriceicu-Vodă încă s-au dus cu 
dînşii” (Neculce), mînia sultanului se 
potoli curînd. şi pîrcălabii moldoveni 
intrară din nou în vechea lor cetate de 
pe Nistru. 

La “Domnia lui Dimitraşcu-Vodă” 
în anul 7182 (ă 1674) Neculce reţine: 
“lar în Hotin, după ce au bătut Leşii pre 
Turci, n-au mai lăsat nici oaste, ce l-au 
lăsat pustiu. Dimitraşcu Vodă, după ce 
au văzut că s-au curăţit de Leşi, ridicatu- 
s-au cu toată boierimea şi s-au dus în 
scaun în laşi”. Nicolae Mustea confirmă: 
“După bătălia Turcilor de la Hotin au 
intrat o seamă. de Nemţi în cetatea 
Sucevei şi în cetatea Neamţului, iară 

Hotinul a rămas pustiu”. 

La începutul lui iulie 1674 armata 
otomană trecu Dunărea şi înainta spre 
Hotinul păzit de o strajă polonă. La 15 
iulie Caplan-Paşa împresură Hotinul, 
straja polonă, înfometată, ridică steagul 
alb; dar turcii refuzară orice negocieri 
şi, în cele din urmă, în ziua de 26 iulie 
1674, fu nevoită să se predea. Se zice 
că în momentul părăsirii cetăţii hanul 
tătarilor reuşi să salveze pe Leşi, să nu 
fie măcelăriți de turci şi că cetatea 
Hotinului a fost distrusă. O aştepta, 
oricum, soarta cetăților ţării; în urma 
“răscoalei” lui Petriceicu-Vodă turcii 
ordonară stricarea lor. “Trimis-au Dimi- 
traşcu-Vodă pe Panaitache Uşerul 
Morona cu un agă turc, ca să strice 
cetăţile şi cu alţi boieri ... Deci atunci au 
stricat cetatea Sucevei şi a Neamţului şi 
a Hotinului”, scrie Necul-ce. Şi aşa 
punînd lagum iarbă de sîneţi pre sub 
zidurile cetăților le-au aruncat din 
temelii. Numai cetatea Sucevei... a 
scăpat. Hotinul, neputînd-o strica cu 
lagum, au umplut-o de lemne şi paie, 
apoi i-au dat foc”. 

Scrie despre aceasta şi Nicolae 
Costin în Letopiseţul Ţării Moldovei, la 
domnia lui Dimitraşcu-Vodă Canta- 
cuzino, fiind cursul anilor 7182 (ă 1674): 
"lară pentru cetăţi, au îndemnat Dimi- 
traşcu-Vodă pre Greci de le-au stricat 
cetăţile cele vestite ale Moldovei; 
Hotinul, Suceava şi Neamţul”. Totuşi 
stricăciunile nu fură decît superficiale, 
observă istoricii, deoarece cetăţile 
putură să slujească şi mai departe. 
Astfel, Neamţul, apărat numai de o mînă 
de vînători, se împotrivi în 1691, timp de 
patru zile, numeroasei oştiri a regelui 
polon loan Sobieski; iar Hotinul, ultima 
cetate moldovenească rămasă în 
funcţie, după ce ne servi mai întîi nouă 
împotriva leşilor, tătarilor şi cazacilor în 
secolele XV şi XVI, apoi turcilor împotriva 
polonilor în secolul XVII, avu în tot cursul 
secolului al XVIII-lea un însemnat rol 
militar în războaiele dintre ruşi şi turci, 
ocupată succesiv cînd de unii cînd de 
alţii, pierdută abia în 1713 şi în 1812 o 
dată cu ţara de peste Prut. 

Dar să urmăm cursul evenimen- 
telor! 

inspre sfîrşitul secolului XVII, din 
nou în stăpînirea Moldovei, cetatea 
cunoaşte o nouă evoluţie. Hatmanul 
polon loan Sobieski, devenit curînd rege 
al Poloniei, reia ofensiva în contra 
turcilor, care amenințau direct Europa 
Centrală. 


După ce înfrînse pe turci la asediul 
Vienei (o zdrobitoare înfrîngere la care 
contribuie şi Gheorghe Duca, Domnul 
Moldovei, şi Şerban Cantacuzino, 
Domnul Munteniei) — în înţelegere cu 
austriecii, cu 18.000 poloni şi lituani, ia 
15 august 1684, Sobieski porni războiul 
pentru recucerirea Podoliei. Pentru a 
tăia turcilor calea spre Cameniţa, el intră 
în Moldova, cuprinde Cernăuţi, năzuind 
spre Hotin, unde avea sprijin în boierii 
localnici. Ifrim Hajdeu, mare căpitan şi 
pîrcălab de Hotin, trecu de partea 
regelui, care venea însoţit de Petri- 
ceicu-Vodă pentru a-l instala a doua 
oară în scaunul ţării. 

Marşul oştirii polone, însă, fu 
zăgăzuit de apele umflate ale Nistrului, 
care îngreuiau lucrările pentru construi- 
rea podului. Regele trimise cîteva tunuri, 
le aşeză la Hotin, decis a trece cu orice 
preţ Nistrul. Ploile cădeau necontenit; 
ploi necruțătoare zădărniceau orice 
efort. 

In 22 septembrie 1684 sosi ves- 
tea că 3.000 de tătari se apropiau de 
Nistru cu intenţia de a-l trece înot. 
Regele fortifică în grabă tabăra, trecu 
apoi cu oastea şi artileria sa pînă în faţa 
Hotinului pe care-l întări, aşteptînd cu 
60 de tunuri să întîmpine atacul. 

În 29 septembrie apropiindu-se 
turcii, în mare număr, de tabără, fură 
respinşi de poloni. 

Regele hotărî să părăsească 
Hotinul şi, apropiindu-se de Camenița, 
să treacă în Moldova pe un pod de bărci. 
Podul fu distrus de tătari. Toată luna 
octombrie tătarii tăiară şi robiră pe 
creştini, luaţi prin surprindere, încît 
regele, cu oastea decimată de foame şi 
de hărţuielile tătarilor, ridică tabăra. În 
faţa seraschierului Soliman, care dărimă 
întăriturile Nistrului, porni spre capitala 
sa, 

Hotinul rămîne în continuare 
Moldovei în pragul noului veac. “Şi viind 
Antioh Vodă la laşi, la scaunul 
domnesc”, — scrie Neculce, la Domnia 
dintii a lui Antioh Cantemir, anul (=1696) 
— “rămase ţara toată în mîna lui 
Antioh-Vodă, Hotinul, Soroca, Cernăuţi 
cît stăpînise Leşii ... ”. 

O nouă ameninţare vine dinspre 
turci, însă, în ajunul veacului XVIII. 

Prin pacea de la Carloviţ (1699) 
se impunea turcilor părăsirea Cameniţei 
şi retragerea lor din Podolia. Ceea ce 
sporea primejdia care ameninţa Hotinul. 
Căci, scrie senin Neculce: “Chiar atunci 
turcii au socotit să se aşeze la Hotin, 

fiindu-le ruşine să se întoarcă fără 
ispravă înapoi”. 

Se punea astfel iar în joc soarta 
cetăţii, din nou rîvnită de turci. Nicolae 
Mavrocordat, în prima sa domnie (1709 
— 1710) afiînd intenţia turcilor de a se 
aşeza la Hotin, — “au giuruit împărăției 
o sută de pungi de bani ca să nuia 
Hotinul”, stăruind pe orice căi. 
Stăruinţele lui n-au fost zadarnice, căci 
— scria cronica — “a isprăvit un ferman 
ca să aibă a şedea la Hotin pîrcălab, 
precum era şi mai înainte, şi să asculte 
de dînsul oamenii cei de loc”. 

S-a amînat astfel, cu cîţiva ani, 
ocuparea cetăţii, în acest veac, fatală. 

Riscata alianţă a lui Cantemir cu 
țarul Petru | se solda, după înfrîngerea 
de la Stănileşti, cu retragerea oştiior 
țarului şi fuga lui Cantemir în Rusia. 
Turcii cuprind Hotinul şi-l prefac în raia, 
sub Nicolae-Vodă, a doua oară în 
scaunul ţării. “În anu! 7221 (=1711) al 
doilea an al domniei lui Nicolae-Vodă, 
scrie concis Nicolae Mustea, au venit 
turcii de au luat Hotinul, cetatea şi cu 
ţinutul”. 

Domnul intervine din nou, se 
opune, stăruie şi de astă dată. “Dacă au 
venit veste cum că va fi să ia împărăţia 
Hotinul, mult s-a amărit Nicolae-Vodă şi 
au scris la capi-kihaia%* ca să puie 
nevoinţă cu tot felul de mijloc să nu se 
facă aceasta; au scris şi la alţi prieteni 
cu mare rugăminte; au scris şi la stăpîni 
cu lacrimi şi cîte socotele au ştiut, toate 
le-au pomenit şi le-au arătat”, — aflăm 
din cronici. Dar, în van! Stăruinţele sale 
au fost de astă dată zadarnice. Faptele 
sunt în genera! cunoscute. S-a făcut 
“mare sfat la împărăție; s-au strîns toţi 
vizirii etc. etc., şi s-au sfătuit mult; după 
aceea împreună cu solii lor “au aşezat 
să fie pace între împărăţia turcească şi 
între moscali. În iunie 10 au adus firman 
lui Apdi Paşa“! şi l-au orînduit să meargă 
la Hotin cu hanul dimpreună”. Aşijderea 
au fost şi Nicolai Vodă rînduit să vie şi e! 
cu oastea sa” (Amiras). Domnul s-a dus 
la Hotin cu saraschierul în luna lui Au- 
gust şi au început pe urmă a zidi Hotinul. 
A rînduit nişte boieri cu salahori să taie 
lemne “de treaba cetăţii pînă la 
Noiembrie, şi atunci s-a întors Nicolai 
Vodă la laşi... şi de vară s-a dus.Nicolai 
Vodă la Hotin ...”. 

Ştirile concordă în expunerea 
faptelor: “lară cu oastea toată au mers 
Paşa pe Prut în sus şi au mers de au 
descălecat la Hotin, şi s-au aşezat 
lucrînd împregiur cetatea, ce le-au 


trebuit, unde şi pînă astăzi zidesc şi 


întăresc cu mare scădere ţării, scria şi 
Nicolae Costin, martor evenimentelor. 
“Pe Moldoveni acolo, la Hotin, la alta nu 
i-au pus fără de cît de au tăiat lemne, şi 
pe Munteni i-au pus de au scos lemnul; 
iar spahiii săpau şanţuriie şi alţii cu 
meşteri lucrau la cetate” — scria, la rîndul 
său, Axente Uricariul. 

Ştim, Abdi Paşa saraschierul, 
trecînd prin Hotin cu oastea spre a 
instala ca rege în Polonia pe Stanislas, 
prietenul lui Carol al XIII-lea, găsea aici 
o cetate întreagă, puternică şi frumoasă, 
din care voia să facă, cu ajutorul 
salahorilor moldoveni şi munteni ai lui 
Nicolae Mavrocordat şi Constantin 
Brîncoveanu, Domnii noştri de atunci, 
— platoşa Nistrului împotriva neastîm- 
părului rusesc, respins cu doi ani în urmă 
la Stănileşti. În cîteva iuni de zile se 
făcură reparaţiile de nevoie şi însem- 
nate adaosuri, se dădu lui Allah casă 
de rugăciune? şi Paşei celui nou case 
de locuinţă, se destupară şanţurile, se 
curăţară odăile ostaşilor şi se aşezară 
tunurile cele mari” (N. lorga). 

Turcii, cu ajutorul lui Nicolae 
Mavrocordat, cu ingineri francezi aduşi 
de însuşi domnul, începură să repare 
cetatea Hotinului, destinată să 
servească de sprijin pentru vreo viitoare 
lovitură în Polonia, pentru apărarea 
semilunii în acest punct, ameninţat de 
expansiunea Rusiei. 

Ceea ce provoacă o firească 
reacţie din partea poioniior, care 
protestează la Poartă în mod ferm şi 
decis. 

După ce şederea lui Carol al XII- 
lea la Bender şi războiul lui Petru cel 
Mare cu turcii tulburaseră din nou 
relaţiile dintre Polonia şi Imperiul 
Otoman — aflăm din relaţia solului 
Chonetowski, voievodul Mazoviei, la 
Constantinopol, în timpul tratativelor 
vizirul a răspuns la protestul polon 
privitor la Hotin, spunînd că solui “nu a 
citit textul tratatului de la Carloviţ, dacă 
spune că l-am călcat zidind o cetate la 
Hotin, ca şi cum nu ar fi îngăduit să 
clădească cineva la graniţă, — “Am 
răspuns, scrie solul, nu numai că citisem 
textul tratatului, dar chiar îl ştiam pe de 
rost. Acest tratat cuprinde două puncte 
privitoare la Hotin: mai întîi că Moldova 
să fie liberă cum a fost şi mai înainte. 
Deoarece pîrcălăbia de Hotin face parte 
din Moldova, trebuie să fie şi ea liberă, 
ceea ce nu e cazul, cînd turcii clădesc 
acolc o cetate”. 

De asemenea tratatele spun că 
Suceava, Neamłul şi alte locuri din 
Moldova să fie înapoiate moldovenilor, 
deci majestatea sa regele şi republica 
poionă au înapoiat cetățile moldoveni- 
lor şi nu Porții, deci nu pot permite să 
facă turcii fortificaţii şi să puie garni- 
zoana turcească la Hotin”. Şi mai 
departe: “Scrie în tratatul cu sultanul 
Osman că cetatea Hotinului, care se 
afla în stăpînirea polonilor să fie predată 
Moldovei, iar cele două oşti trebuie să 
se retragă din Moldova. Am dat, scrie 
solul, un memoriu în acest sens 
întemeiat pe tratate”. lar cînd vizirul 
răspunde că amintirea vechilor tratate 
este un act de pur ceremonial (noi am 
ocupat cu armele Moldova, pentru că 
se răsculase împotriva noastră“ şi nu 
numai că ne este permis să clădim cetăţi 
pe teritoriul ei, dar chiar s-o prefacem în 
provincie a Porții şi s-o guvernăm nu 
printr-un hospodar, ci printr-un paşă”) 
— “am răspuns, scrie solul polon, că 
sunt liberi să facă ce poftesc cu supușii 
lor, dar fără a nedreptăţi pe vecini şi a 
călca tratatele”. 

Sfidînd însă tratatele, care 
favorizau legal soarta cetăţii, — în locul 
pîrcălabilor de odinioară, relata acelaşi 
sol, “paşa de Hotin şedea lîngă castel 
ca să privească intrarea solilor. Sute de 
ulani călări urau bun sosit solului în cîmp 
în numele şefului lor, paşa de Hotin, 
arătînd totodată bucuria cu care 
seraschierul îi aştepta la Hotin. Drumul 
era păzit de amîndouă părţile de şiruri 
de ieniceri, fără arme, însă în ordine şi 
în haine de sărbătoare. La stînga două 
mii de călăreţi turci cu muzici formau o 
oştire frumoasă. În fruntea lor sta 
chehaia seraschierului cu curtea lui, 
cîţiva oameni aleşi mai la o parte. Cum 
soseau, din castel, se slobozeau salve 
de tun, iar pe ziduri cîntau muzicile din 
trimbiţe, tobe acoperite cu stofă roşie şi 
“tulumbaşe” aşezate grămadă, cu mare 


zgomot, foarte neplăcut pentru urechile, 


neobişnuite cu aşa ceva”. 

Ceea ce a fost mai grav, curînd 
“Măria Sa vizirul au trimis firman la Paşa 
de Hotin ca să se ia tot ţinutul Hotinului 
de sub ascultarea domniei Moldovei cu 
toţi oamenii ce au fost într-acel ţinut şi 
cu toate bucatele lor”. Astfel, — “cu de 
primăvară, preciza Neculce, — au luat 
ţinutul Hotinului de l-au făcut olat cetăţii. 
lar la anul au luat şi ţinutul Cernăuţilor, 
din Prut încolo, să-l facă tot olat, ziena 
că tot de Hotin au fost”. 

Aceasta însemna o nouă raia pe 


pămîntul sfişiat al Moldovei, pe lîngă 


raiaua Chiliei, Cetăţii Albe, Tighinei — 
o nouă raia, de nord-est! Turcii cuprind 
sub ascultarea ei o sută de sate şi trei 
tîrguri, cu împrejurimile sale de pe malul 
drept al Nistrului. Strălucita cetate, luată 
în stăpînire de turci, devine centru admi- 
nistrativ. O garnizoană turcească ocupă 
cetatea, ultima care mai rămăsese a 
Moldovei, în timp ce toate cetăţile de ia 
marginea ţării erau în mîna turcilor. 

Contemporani evenimentelor, 
cronicarii deplîng în accente dramatice 
luarea cetăţii care marca totodată 
începutul epocii Fanarioţilor. “Şi s-au 
păgubit dintru acel an Ţara Moldovei, 
scrie aproape oftînd Uricariul, de acel 
minunat ţinut al Hotinului şi au lipsit şi 
pîrcălabii şi căpitanii de acolo. Că, de 
cînd se iuase cetatea, pînă atuncea era 
şi pîrcălab la Hotin, trimis de Nicolae-Vo- 
dă, şi căpitan mare şi căpitani mici; iară 
dacă au luat ţinutul, s-au rădicat toţi. 
Numai vama rămăsese puţină vreme şi, 
în cele din urmă — în ciuda demersurilor 
lui Nicolae-Vodă — “aşa s-au luat şi 
vama Hotinului, şi s-au scăzut şi 
dintr-acel venit ce aveau Domnii 
Moldovei din vamă”. 

Fapt nelipsit de adînci consecinţe, 
care-l pun pe gînduri pe cronicar, unul 
din cei mai culţi oameni ai vremii sale: 
“Nu este nevoie sau urgie Dumne- 
zeiască a(l) cărei greu să nu-l poată 
purta firea omenească, zice Euripide, 
scriitorul de tragodii”. Şi, arătînd cum 
“aşişderea multe cetăţi slobode şi ţări ... 
au căzut subt ascultarea altor stăpîni, şi 
plecînd grumajii sub jugul robiei, au 
suferit şi purtat “toate nevoile şi grelele 
ce le-au venit din porunca stăpînitorilor” 
(“Unele ca acestea mai cu spor s-au 
întîmplat de la o seamă de vreme pe 
pămîntul Moldovei), menţiona “şi altă 
rană mai mare şi mai cumplită decît 
celelalte ce i-au venit, — luarea adecă 
(a) cetăţii Hotinului”, în fraze că nişte 
stante, ca nişte stihuri zicînd că “precum 
cînd are un trup o rană în vreo parte, 
bolnăveşte tot trupul şi slăbeşte, iar cînd 
nu se grijeşte acea rană şi-ncepe a se 
lăţi, aduce tot trupul la primejdie şi la 
moarte, aşa şi luarea Hotinului, ca o rană 
ţărei, multă slăbiciune şi scădere i-au 
făcut ...”. 

Faptele vorbeau de la sine: “Cine 
poate să scrie cîte una poruncile cele 
grele ce veneau totdeauna lui Nico- 
lae-Vodă după ce s-a făcut această 
socoteală a Hotinului!”. Uricariul le înşiră 
pe rînd: “porunci pentru care, pentru 

salahori, pentru zaherea şi alte multe; 
şi în toate zilele treceau în sus şi în jos şi 
cihodari de la Poartă, cu care făcea 
Domnul multe cheltuieli, că-i căuta pe 
toţi să-i dăruiască cu cîte un oarece”. 

Corupţia, mita ating proporţii scan- 
daloase în imperiu; dregătorii otomani 
devin grosieri, intoleranţi. Necazuri şi 
angarale, năpăşti, “nevoi ţării” nu mai 
contenesc. La rîndul său, scîrbit, scrie 
Neculce, în limba lui suavă: “Pre acele 
vremi era greu în ţară, nu de bir, ci de 
alte supărări, că turcilor li era calea tot 
prin ţară, mergînd şi viind la Hotin, şi ca 
nişte oşteni păgîni ce erau, tot stricăciuni 
făceau, cu fel de fel de risuri şi batjocuri 
a fete fecioare şi a femei înțelepte”. 

Din izvoarele logofătului Nicolae 
Costin aflăm de asemenea: “Aceasta a 
fost cea mai mare şi mai primejdioasă 
din toate răutăţile cu care turcii au împilat 
pe acest principat”. Şicane asupra 
populaţiei locale, expusă unor necur- 
mate abuzuri, vicisitudini, adevărate 
calamităţi, se înşiră pe rînd: “Încă prin 
trecerea cea necontenită a paşalelor şi 
a oştilor, care mai totdeauna trec prin 
ţară, norodul este călcat, şi cheltuielile 
peste măsură”; ienicerii garnizoanei 
“împrăştiindu-se prin ţară”, făceau “mii 
de răutăţi” şi jefuiau ţinuturile de prin 
prejur, “necăjind pe săracii locuitori cu 
tot felul de chipuri”. Incît, conchid 
cronicarii mîhniţi: “La mare nevoie şi 
strîimtorare au căzut domnia acestui 
pămînt! Nu mai pot domni sătura cu 
datul”. 

Spahiii extind fraudulos hotarul 
Hotinului în tot ținutul de la Prut pînă la 
Nistru, după ce iau şi ţinutu: Cernăutilor 
pînă la Prut. “Şi încă au mai cheltuit Mihai 
Vodă altele 10.000 lei pînă au scos 
pămîntul Cernăuţilor din mîna Turcilor, 
care după un an abia l-au scos cu multă 
silinţă de la Poartă”. 

Caz fericit totuşi (cînd oamenii pot 
fi oameni) cazul lui Abdi Paşa care nu 
poate fi nesocotit. “Drept om.:ca acela 
era Abdi Paşă slăvit şi drept judecător şi 
înţelept şi vrednic”, exclamă Neculce, 
arătînd că “în zilele lui, cît au şezut la 
Hotin, unde au murit, mult folos a avut 
țara despre dînsul”. Şi aceasta, fiindcă: 
“pe tilharii care ver.eau la Moldova din 
țara keşească de jefuiau şi ajungeau 
pînă în Bugeac, i-a strîns pe toţi. lar pe 
tilharii de Moldova i-a strîns Mihai-Vodă, 
cît în zilele lui la Moldova puteau să 
umble oamenii cu galbini în mînă...”. 


(Va urma) 


NOTE 


1 “Este un fel de arme, topoare cu 
coade lungi”, explică Miron Costin. 

15 Radu-Vodă Mihnea a doua oară 
(1620—1623). 

18 Încheierea tratatului de la Hotin 
avu loc în 9/19 octombrie 1621 după 
negocierile începute la 19/29 
septembrie 1621. 

17 E vorba de Radu Mihnea, între 
1620—1623 a doua oară în Muntenia, 
apoi, curînd (între 1623—1626) a doua 
oară domn al Moldovei. 

18 Probabil Mehmed Paşa. 

1 E vorba de Ştefan al II-lea Tomşa 
(1621—1623). 

2 A feri ă a răni. 

21 Categorii de supuşi otomani 
care se bucurau de anumite scutiri de 
dări şi de alte privilegii. 

2 E vorba de paraclisul cetăţii, 
clădit de Ştefan cel Mare şi refăcut de 
Petru Rareş. 

% În 1632 hirotonisit mitropolit al 
Kievului, Haliciului şi a toată Rusia, în 
biserica moldovenească din Lvov, de 
mitropolitul Varlaam al Moldovei, el 
însuşi una din figurile mari ale vremii, 
nu-şi va uita ţara sa căreia, în anii 
domniei lui Vasile Lupu îi trimite tiparniţă 
şi dascăli la laşi. 

2 Era 25 februarie. 

25 Gheorghe Ştefan (1653— 
1658). 3 

% Ştefan Petriceicu, străbunic al 
lui B. P. Hasdeu (1672—1674). 

27 Cum se întîmplase de curînd, 
abia în iunie 1672, cu mare vuiet şi 
spaimă, răscoala lui Hîncu, care a 
prădat pe toţi nobilii şi pe toţi locuitorii 
din cele două ţinuturi, ale Hotinului şi 
Cernăuţilor. 

2% E vorba de Grigore Ghica, a 
doua oară în Muntenia (1673—1674). 

2 Polonii au rupt noaptea podul 
în satul numit de atunci şi “Podul 
sîngeros”, ucigînd peste 10.000 de turci. 

32 Împuternicitul Domnului la 
Țarigrad. 

3 În cronici şi Avdi sau Abdi Paşa. 

32 A fost ridicată în interiorul cetăţii 
o !noscheie. 

3 Tratatul încheiat în urma luptei 
de la Hotin, la 1612. 

% Aluzie la trecerea lui Dimitrie 
Cantemir de partea ţarului Petru cel 
Mare la 1711. 

Petru ŢARANU 
Vatra Dornei 


MIHAI CIMPOI — 
CĂLĂTOR 
PRIN DORNE 


RECONSTITUIRI AFECTIVE 
LA O ANIVERSARE 


Început de august, 1993. O zi 
toridă de vară. Soarele, un soare 
dogoritor se prăvălea nostalgic peste 
ujini cu iradieri de un roşu-arămiu. 
Munţii Dornelor îşi culcau semeţia în 
umbre ce coborau agale pe povirnişuri 
ramificate în cline domoale spre văile 
cu ierburi crude şi mătăsoase. 
Departe de forfota străzii, izvoare reci 
şi borborositoare se alintau într-un 
spectacol al luminii învăluit de aura 
mitică a miresmelor de flori şi de 
răşini. De jur-împrejur respira divin un 
calm ce se voia dominator. Dornele 
deveniseră o oază paradisiacă, un 
spaţiu al împăcării lumii cu natura. O 
adiere de brize uşor de recunoscut prin 
boarea lor de răcoare, stimula discret 
un freamăt sonor în diafanul poalelor 
de codru. Era un fel de muzică ce-şi 
refuza melodia. Dincolo de vitalitatea 
cromatică a parcurilor, ecourile de ro- 
manţă dialogau cu sonorităţile pădurii. 
Pe peronul Gării-castel din Vatra 
Dornei se definea identitatea unei 
clipe rare. Reputatul eminescolog 
Mihai Cimpoi — însoţit de familia sa 
şi de scriitorul ieşean Andi Andrieş — 
coborînd din trenul de laşi-Timişoara, 
îşi înscria paşii pe meridianul de cuget 
şi de simţire românească — Din Boian 
la Vatra Domii. Călătoria sa spre aula 
primăriei s-a înscris pe Drumul Ţării 
de odinioară, un itinerariu eminescian 
ce aminteşte de realităţi cu abur de 
legendă. De o parte şi de alta a străzii, 
astăzi Mihai Eminescu, albul caselor 
se definea ca o culoare a neculorii, 


cu dăinuire şi sensuri arhaice. În Sala 
oglinzilor de cristal era o linişte adincă, 
serafică. În atmosfera ei plutea o 
tulburătoare stare a eu-lui autohton. 
Aici s-au topit cîteva clipe în retortele 
istoriei dornene, ca într-o nirvană a 
umbrelor serii scăldate în perspec- 
tivele adînci şi luminoase ale cande- 
labrelor de pe cupolă. Binecunoscutul 
literat basarabean purta cu sine filonul 
unei alese spiritualităţi, filon ce i-a 
marcat durabil existenţa şi, pe 
măsură, opera. Accentul întîlnirii din 
acea seară de neuitat s-a deplasat tot 
mai stăruitor de la sentiment şi confe- 
siune, la expresie. 

Hotelul “Bradul”, un spaţiu 
binecuvîntat de duhul pitoresc al 
Dornelor, cu o privelişte larg deschisă 
spre verdele de smaraid al parcului 
staţiunii de odihnă şi tratament a fost 
rezervat distinşilor oaspeţi, care, a 
doua zi, aveau să urmeze itinerarul 
năsăudean, cu investigarea zonelor 
sale de profunzime — casele memo- 
riale Liviu Rebreanu şi George 
Coşbuc. În dimineaţa următoare, pe 
la prînzul cel mic, poposeam, aşadar, 
în liniştea tutelară a Tihuţei ardelene, 
undeva deasupra eternelor păduri, 
într-o linişte de superbă intimitate cu 
natura. Aici, la confluenţa lumii Dorne- 
lor cu cea a Năsăudului, în devenirea 
lor fenomenală, se desluşea o imagi- 
ne care genera alternative de celest 
şi de terestru. Erau lumile de pe 
plaiurile de legendă, de doină şi baladă 
ale Moldovei şi Transilvaniei. Mihai 
Cimpoi şi însoțitorii săi scrutau cu 
nesaj depărtările. 

Coborînd spre Năsăud, pe Valea 
Străjii se succeda o suită de imagini 
de un splendid pitoresc, iar cele două 
autoturisme Dacia alergau ca după un 
paradis pierdut. O curbă în loc şi un 
bravo Mitică — aşa îl chema pe omul 
de la volanul maşinii noastre — un alt 
viraj şi zece cu felicitări Mitică, au fost 
vectorii unei colaborări maraton în 
care s-au acumulat imagini de valoa- 
rea unei biografii distanţată de 
eveniment. Ochii săi iscoditori şi avizi 
de frumuseți inedite treceau fidel în 
revistă cortegii de spectre cromatice 
şi luminoase. ineditul pitorescului de 

eminescologul basarabean o suită de 
peisaje a propriilor ispitiri senti- 
mentale, de fapt coboram pe un drum 
ce-l străbătuse şi Eminescu în 
tinereţea sa. Ajungem, pe nesimţite, 
în aria geografică a oamenilor celebri 
din Ţinutul Năsăudului. În faţa Casei 
memoriale Liviu Rebreanu s-a con- 
figurat o trăire intensă. Aici s-a 
înrourat în timp tainica rostire, dorul 
şi fiorul lui lon şi Ana. Undeva prin 
apropriere se desluşea muzica sfîntă 
a unei coase. Ce stranie coincidenţă! 
in relaţie cu prezentatorul casei 
memoriale, un vulcan în erupție, Mihai 
Cimpoi şi însoţitoriii săi ascultau cum 
bat valuri după valuri în norii plumburii 
ai unei lumi demult apuse. Se părea 
că acea lume a umbrelor îşi făcea loc 
printre noi. Discursul prezentatorului, 
ce aluneca adeseori în teoretizări 
subtile, ne-a făcut să înţelegem că, 
de fapt, suntem acasă la ctitorul 
romanului modern şi, cu această 
ocazie, avem revelaţia cunoaşterii in 
extenso a vieţii şi operei sale. În 
interiorul Casei memoriale George 
Coşbuc, vizita s-a înscris pe coordo- 
natele unui demers ce valoriza ideea. 
Undeva, în apropriere, pe Sălăuţa, se 
mai auzea cum /n vaduri ape repezi 
curg/ Şi vuiet dau în cale. Mihai 
Cimpoi, aureolat de o impecabilă 
ţinută clasică şi de un evident tumult 
romantic, păşea încet şi tăcut prin 
casa dezinvoltelor trăiri poetice. La un 
moment dat în liniştea intimă a casei 
se auzeau parcă voci din altă lume. 
La fruntariile vieţii literare se interpu- 
nea o lume misterioasă şi incitantă, 
era lumea vieţii şi a poeziei coşbu- 
ciene. Aici era totul atît de bine 
structurat încît se putea începe din 
orice loc şi se putea termina oriunde 
atunci cînd era nevoie. Hordoul lui 
Coşbuc rămîne unul dintre locurile cele 
mai vii şi cele mai evocatoare decît 
oriunde în altă parte. In casele 
memoriale din Năsăud — perle cu 
caracter de unicat — se susţin printr-o 
simplitate evocatoare două mari 
personalităţi ale istoriei literaturii 
române. 

Ziua următoare a fost dedicată 
odihnei în vatra de dăinuire dorneană, 
unde atîtea basme erau de povestit 


pe Valea Străjii se dovedise a fi pentru 

şi atitea vise şi ciudăţenii de explicat. . 
in discuţiile toarse din fuiorul faptului 
de seară se intră iarăşi pe noi 
deschideri spre speranţele pe care 
sufietul său, oarecum înstrăinat, le 
căuta şi le presimţea ia orizontul unei 
noi promenade pe cai putere. Aşa că, 
vrerile sale nobile s-au deschis spre 
lumea captivantă, frustă şi pură a 
Muntelui Rarău, loc în care se 
proiectează veridic dimensiunile unei 
epopei naturale. Maşina, de astă dată 
un ARO de teren, după ce şerpuieşte 
lejer pe covorul de asfalt al Văii 
Bistriţei, se avîntă silențios pe un 
drum abrupt şi îngust spre ameţi- 
toarele înălţimi ale Rarăului. Dacia lui 
Mitică — în care se afla familia lui 
Cimpoi — făcea eforturi disperate 
pentru a ţine companie inegalabilei 
maşini de teren. Pe muntele Rarău, 
la Pietrele Doamnei — spaţiul de 
refugiu al doamnei Rareş — un vîrf 
de siîncă unde cerul mediază etern 
cu pămîntul, este un loc curat prin 
definiţia sa, adică mai aproape de 
Dumnezeu. Sunt şi voci, unele 
autorizate, care atestă faptul că aici 
s-ar afla una dintre centurile ener- 
getice ale Pămîntului. Pentru scurt 
timp, sus pe munte, unde totul era ud 
după ploaia de la miezul nopţii, s-a 
putut contempla dialogul steiurilor de 
cremene cu norii care coborau în 
valuri din înaltul cerului. Deasupra 
Pietrelor Doamnei pluteau visători 
şoimii vrăjiţi de nesfîrşitul depărtărilor. 
Jos, muzica pădurii fredona o melodie 
ce desimula singurătatea, era destinul 
unui vaier straniu şi continuu. La. 
coborîre ne oprim la Masa Haiducilor 
— un loc ce simula o Masă a Tăcerii 
în Munţii Rarău — pentru a degusta o 
Busuioacă de Bohotin. O briză rece 
îşi unduia soarta pe sub poale de 
codru, pierzîndu-şi urma pe neştiute 
cărări în scrîntituri de văi priporoase. 
Incepuse să se definească identitatea 
unei vremi cuprinsă de frisoane, 
aureolată de curcubeie şi zguduită de 
tunete cu surde descărcări în cas- 
cadă. Aşa că, după o scurtă vizită la 
schitul Rarău — unde academicianul 
Mihai Cimpoi este cunoscut şi 
întîmpinat cu căldură de starețul 
mănăstirii — ne îndreptăm paşii spre 
Vatra Dornei. După un popas în Cheile 

Zugrenilor, unde s-a contemplat 
îndelung peisajul abrupt şi maiestuos 
de ia Moara Dracului — în zilele de 
năvainica izbucnire a primăverii aici 
apele tună straniu în coborîrea lor de 
pe munte — şi Scara Miţii, locuri 
descrise de Alexandru Viahuţă în ope- 
ra sa România Pitorească , Mitică dă 
frîu liber autoturismului Dacia pe 
direcţia Vatra Dornei, uitînd de ascen- 
siunea pe Giumalău. Şoferul nostru 
virează la dreapta şi continuă drumul 
spre întinsele platouri alpine ale 
Giumalăului. Autoturismul escala- 
dează pieptiş hăţişuri şi pante abrupte 
spre realităţile consonante ale vrajei 
şi ale mitului dornean. Muntele 
Giumalău ne primea, la altitudinea de 
1900 m. s. m., învăluit de firişoareie 
fumurii ale negurilor călătoare. De pe 
vîrful muntelui, de unde vînturile dialo- 
ghează cu ele însele, înfiorînd 
depărtările, se proiecta un peisaj în 
care se putea observa dialogul 
spaţiului cu timpul. Un nesfîrşit 
univers de forme montane şi de păduri 
seculare se aşeza domol la picioarele 
noastre. Spre apus se proiecta ineditul 
unui asfinţit de soare văzut de pe 
Muntele Giumalău. Era doar un 
crîmpei din veşnicia în care astrul zilei 
se topea într-un roşu incendiar cu iri- 
zări de un galben-lemon. O împre- 
jurare în care — după cum observa 
savantul basarabean — se percepea 
o apropiere intimă dintre cer şi 
pămînt, cerul fiind un proto-cer 
plin şi bind imediat circumscris 
terestrului. Mihai Cimpoi şi însoțitorii 
săi au avut şansa reală de a recepta 
un fenomen natural unic prin amploa- 
rea şi ineditui său, un fenomen ce 
părea a fi un început de lume, o lume 
a purității primordiale. De sus, de pe 
vîrful muntelui, priveam cum jos, pe 
un tăpşan înecat în neguri răzleţite, 
se strîngeau oile la nimăte. Ne-am 
urcat în maşină şi am pornit spre stîna 
din vale. De pe o zarişte de podirei, 
printre zămisliri de ceaţă, se desluşea 
frîntura unei vieţi îndrăgite de munteni. 
Drumul spre stînă era coboritor pe un 
itinerariu labirintic care se părea că 
ne înghite şi ne scufundă. La doar 
cîţiva zeci de metri, în faţa stînii, vreo 
şapte dulăi ne împresoară şi ne 
ţintuiesc locului. Intrăm apoi în relaţie 

cu baciul siînii, un om al locului, care, 
recunoscîndu-ne, scoate ospitalier, 
pentru degustare sortimente din elita 
preparatelor dornene... 

intunericul se lăsa peste me- 
leagurile dăruite cu atît de multă 
poezie. Un vaiet de tunet se descărca 
în depărtări, o ploaie densă începu să- 
şi cearnă stropii într-o asociere de 
sensuri şi semnificaţii. Tăcere, 
întuneric şi tăcere. 

După o zi de odihnă bine meri- 
tată, Mihai Cimpoi, la sugestia gazde- 
lor, acceptă o nouă incursiune în 
lumea Dornelor, de astă dată pe 
drumurile Vitoriei Lipan. Era o zi 
senină şi de o îmbietoare ambianţă 
pitorească. Sub ochii săi defila o lume 
atît de familiară celor ce ştiu s-o 
privească cu uimire şi respect. După 
o jumătate de oră de mers în goana 
maşinii intrăm în satul Linişte. Sunt 
locurile în care Sadoveanu a derulat 
firul epic al Baltagului într-o narare 
francă şi cutremurătoare, fără savante 
contorsionări spaţio-temporale. Aici 
miturile şi povestirile invadează 
realitatea. Lăsînd în urmă decorul unei 
lumi fenomenale, lume ce se confe- 
sează prin obiceiuri şi tradiţii, ne 
îndreptăm paşii spre Sihăstria “Piatra 
Tăieturii”. Urcînd muntele, în faţa 
ochilor noştri se perinda o arhitectură 
a peisajului ce se proiecta sub seninul 
cerului de Dorna. Era, de fapt, o 
poezie a formei şi a culorii. Vatra de 
tihnă şi de reculegere a sihăstriei 
dornene pare a fi o deschidere spre 
absolut, o zonă ce aminteşte de 
limitele inerente ale cunoaşterii 
umane. În dangătul clopotelor aveam 
impresia că se aud mesaje de dincolo 
de mormînt. Brazii ce înconjurau oaza 
de linişte a sihăstriei, trecuţi prin ierni, 
prin soare, prin neguri şi prin ploi, sunt 
martorii destinului monahal şi al 
identităţii noastre autohtone. Aici este 
locul unde legendele pădurii se 
strecoară în gura divină şi invers. 
Sihăstria de aici, ca şi alte sihăstrii 
româneşti, este un panteon al fulge- 
relor celeste, un sanctuar al veşniciei 
autohtone. Receptînd deliciile acestei 
contemplări afectuoase, se părea că 
aici, în vîrf de munte, şi cerul este 
zugrăvit cu sfinţi, iar în sincronia 
cromatică a văilor izvoarele nu mai 

conteneau cu imnurile lor de slavă. În 
acest spaţiu, retras dureros de lume 
şi de trecerea timpului, se contura 
verticalitatea românească într-o 
religie a iubirii, a echilibrului şi a 
armoniei. Soarele cobora spre creste- 
le împietrite în propria lor veșnicie. 
Clopotele, un orologiu cu unduiri 
celeste, erau trase în semn de rămas 
bun de părintele Antonie — stareţul 
mănăstirii. Coborînd spre vatra de sat, 
reflectînd asupra clipelor petrecute 
acasă la sihaştri, conchidem că 
vocabulele Silvestru şi Montan nu 
sunt, prin definiţia lor, numai metafore 
configuratoare. Ca dovadă, privind 
spre apus, spre Munţii Călimani, 
observarăm cum siluetele celor 
Doisprezece apostoli — un loc ce tre- 
buie cunoscut de toată lumea şi în 
toată lumea — erau adînc înfipte în 
azuriul cerului din Dorne. Aici se află 
un grup statuar ce a depus mărturia 
unei străvechi civilizaţii autohtone în 
numeroşi megaliţi gravaţi, recent 
descoperiţi în vatra de milenară 
dăinuire dorneană. Cina de seară o 
servirăm la Hanul “Aurel Ungureanu”, 
un han care şi-a singularizat renumele 
pe o largă arie teritorială prin calitatea 
şi diversitatea serviciilor oferite. 

Înserase. În drum spre Vatra Dornelor 
ne gîndeam la Baltagul, un vis ţesut 
de Sadoveanu în urzeala sacră a 
timpului dornean. 

În ziua următoare, după amiază, 
ne aflam în casa unui plutaş octogenar 
de pe Drumul Tătarilor. Mihai Cimpoi 
închegase un dialog cu veteranul plu- 
tăritului din Dorne pe tema istoriei şi 
a particularităţilor acestei străvechi 
îndeletniciri. În timp ce bătrînul îşi de- 
rula molcom şi cuceritor firul povestirii 
sale, zbîrni:itul telefonului de pe masă 
anunţa vestea tristă a morţii colegului 
său de breaslă — lon Vatamanu. 
Această dureroasă veste a marcat 
sfîrşitul discuţiei şi în acelaşi timp a 
călătoriei sale de documentare în 
Dorne. Era 9 august 1993. Seara, cu 
trenul Timişoara— laşi, cărturarul ba- 


sarabean s-a îndreptat îndurerat spre - 


Chişinău. Escaladarea celor Doispre- 
zece apostoli, a Muntelui Ouşorul — 
un gen de Fuji Yama al Dornelor — şi 
al altor obiective turistice din zonă au 
rămas şi astăzi doar proiecte. 


În simetria cosmico-existenţială 
a munţilor din Dorne, Mihai Cimpoi a 
descoperit ipostaze care au dat 
expresie şi culoare stărilor sale sufle- 
teşti. Intuitiv, temperat şi caim, uneori 
sobru şi interiorizat, el s-a relevat ca 
un fin observator al identităţii acestor 
plaiuri încărcate de istorie, de vis, de 
dor şi de baladă. Purtîndu-şi paşii prin 
labirintul văilor şi al hăţişurilor alpine, 
omul de ştiinţă a încercat să desci- 
freze mesajele freamătului de codru, 
ale şuierului de vînt şi a înţeles, cum 
nimeni altul, ce înseamnă gînguritul 
izvorului şi plînsetul apelor învol- 
burate. În Dorne, el a contemplat vraja 
luminilor solare şi selenare, adeseori 
răsfrînte în fuioarele platinate ale 
apelor cristaline. Aici a descoperit 
fintîna cu apă vie din aria teritorială 
a cosmogponiei populare, a înţeles 
sensul păcatului de a tăia arborii care 
umbresc izvoarele sau care veghează 
rîurile şi pîraiele de munte. În clipele 
de răgaz, el a ascultat cu interes 
stranii povestiri despre altarul sacru 
al codrilor de brad, despre mitul 
izvorului din inimi de păduri, a înţeles 
de ce apa izvoarelor din stei este 
esenţa purității şi faptul că cel ce-şi 
adapă setea în aceste ape lustrale — 
care în anumite momente hărăzite de 
lege şi de datini capătă forma sîngelui 
divin — are şansa sănătăţii, a fericirii 
şi a geniului. Credinţele dornene, 
tezaurizate în tradiţii şi mitologii, sunt, 
cum el însuşi afirmă, un mod esen- 
tial, deşi ezoteric, de cunoaştere a 
lumii, (...) o suită de întrebări neli- 
niştitoare asupra destinului omului 
şi al existenţei sale în genere; (...) 
ele au o semnificaţie prin definiţie 
ontologică. Pe cărările acestei 
aventuri a cutreierării, a rătăcirii şi a 
regăsirii, Mihai Cimpoi, cu vigoarea sa 
imaginativă, a pătruns profund în 
adîncimea eu-lui tulburat de tainele 
naturii, în esenţa vîrstelor interioare 
a locurilor. 

UN NOU MANUAL 
DE LATINĂ: 


Urmărind scopul de delatinizare 
a limbii române, regimul totalitar din 
R.S.S.M. a eliminat din programele de 
studii pentru şcolile medii de cultură 
generală limba latină, ea păstrîndu-se 
într-un număr limitat de ore doarla unele 
facultăţi şi în şcolile medicale. În felul 
acesta generaţiile de absolvenţi din 
perioada postbelică au fost private de 
posibilitatea de a învăţa limba strămo- 
şilor de la care am moştenit graiul şi 
identitatea. 

Ar fi superfluu să relevăm impor- 
tanţa cunoaşterii limbii latine de către 
urmaşii traco-dacilor romanizați, de 
către cei ce studiază istoria românilor. 
Istoria relaţiilor noastre cu cultura lumii, 
de la Miron Costin şi Dimitrie Cantemir 
înainte, descoperirea Europei latino- 
romanice în ţările româneşti, Şcoala 
ardeleană şi Renaşterea culturală, so- 
cială şi naţională din secolul al XVIII- 
lea nu pot fi înţelese fără studii aprofun- 
date de latină. În zadar vom aştepta să 
apară cineva din afară să publice şi să 
interpreteze mulţimea de documente, 
precum şi nenumăratele izvoare latine 
care privesc trecutul nostru istoric, fără 
să avem latinişti de prima mînă. 

Astăzi nimeni nu mai pune la 
îndoială necesitatea studierii limbii latine 
la facultăţile de drept. După cum se ştie, 
dreptul roman a lăsat moştenire lumii 
cele mai clare definiţii. Romanii au fost 
aceia “care au creat un limbaj destinat 
în exclusivitate exprimării ideologiei 


juridice, au creat o terminologie distinctă 


de cea comună, menită să dea identitate 
sistemului de concepţie şi instituţii juri- 
dice într-o formă abstractă şi simetrică, 
ce a rămas un model pentru toate siste- 
mele de drept ce s-au succedat în lunga 


cronică a omenirii”, iar “exprimarea 
ideilor juridice, gîndirea juridică în 
genere cu raţionamentele şi silogismele 
sale, sunt de neconceput fără cunoaş- 
terea exactă a conceptelor şi principiilor 
moştenite de ia romani” [1, p. 6]. 

Ar fi de prisos să mai stăruim 
asupra contribuţiei limbii latine la 
îmbogățirea limbii române cu cuvinte 
noi, ştiut fiind că întreaga terminologie 
ştiinţifică are la bază cuvinte latine şi 
greceşti. Mulţi intelectuali (mai ales 
ingineri şi tehnicieni) folosesc zi de zi în 
munca lor cuvinte de origine latină şi 
greacă pe care nu le înţeleg. lara 
cunoaşte terminologia pe care o între- 
buinţăm este o problemă de fond, deoa- 
rece termenul indică operaţia efectuată, 
precum şi natura substanţei sau a con- 
ceptului. 

Limba latină nu numai că îmbo- 
găţeşte cunoştinţele lingvistice, istorice 
şi literare ale elevilor şi studenţilor, nu 
numai că serveşte ca bază pentru 
cunoaşterea culturii şi civilizaţiei roma- 
ne, ea este şi limba unei mari culturi, 
parte integrantă a culturii clasice, care 
“este în esenţă educativă. Precum 
gimnastica dezvoltă toate puterile 
musculare şi dă corpului putere şi 
tinereţe, tot astfel tînăra şi senina 
antichitate dă o atitudine analoagă 
spiritului şi caracterului omenesc"”...[2, 
p. 187]. În plus, limba latină contribuie 
la formarea raţionamentului, conferă o 
anumită disciplină spirituală, “este 
pururea cel mai bun fundament şi cea 
mai bună disciplină pentru orice parte a 
gîndirii noastre; ... în privinţa morală este 
totodată modelul care ne arată cum 
instrucţiunea şi educaţia se întăresc una 
pe alta” [3, p. 7], după cum afirma 
cunoscutul critic, estetician şi om politic 
Titu Maiorescu. 

Abia după proclamarea Inde- 
pendenţei (27 august 1991) a început 
să fie predată limba latină, ca obiect de 
studiu, la multe facultăţi, în unele şcoli 
medii de cultură generală (ce-i drept 
deocamdată opţional), licee, gimnazii, 
colegii etc. La cîteva universităţi din re- 
publică s-au deschis secţii de limba 
latină — limba română, care pregătesc 
profesori cu două profiluri. Într-un 


* Anatol Ciobanu, Stepan Misko, Emilia Oglindă, Ecaterina Kucerov, Marina . 
Stamat, Nicolae Chiricenco, Lingua Latina, Manual pentru instituțiile de învățămînt 
superior (coordonator: Anatol Ciobanu, mernbru corespondent al AŞM, dr. habilitat, 
profesor universitar), Chişinău, “Ştiinţa”, 1996, 687 pag. 

termen scurt membrii Catedrei de 


filologie ciasică de la Universitatea de 
Stat din Moldova (şefă de catedră dr. 
conferenţiar Claudia Cemîrtan) au 
elaborat şi editat programe (1991), 
culegeri de texte (1992), manuale pentru 
şcoala medie de cultură generală [4] şi 
pentru licee cu profil umanist [5]. La 
finele anului ce s-a scurs a apărut 
manualul de latină (687 p.) pentru 
instituţiile de învăţămînt superior, lipsa 
căruia a fost mult simțită mai ales de 
către studenţii de la facultăţile de ştiinţe 
sociale şi umanistice. Bineînțeles, 
lucrarea poate fi consultată de oricine 
doreşte să-şi aprofundeze cunoştinţele 
la limba latină. 

În comparaţie cu manualui de 
limba latină destinat studenţilor de la 
facultăţile umanistice de la instituţiile de 
învăţămînt superior care avea un carac- 
ter practic şi cuprindea numai “feno- 
menele gramaticale mai reprezentative, 
şi mai des întilnite”, prezentul manual, 
după cum se arată în Prefaţă, este “o 
primă încercare în Republica Moldova 
de a elabora şi edita o lucrare teoretică 
şi aplicativă de limba latină pentru 
studenţii institutiilor de învăţămînt supe- 
rior...” (p. 3). 

In conformitate cu acest scop, 
lucrarea inciude următoarele compar- 
timente: aplicativ (p. 37—138), teoretic 
(p. 140—246), crestomaţie (p. 428— 
523), addenda (p. 525—679) şi biblio- 
grafia (p. 680), precedate de două pres- 
tigioase capitole (Limba latină şi noi 
(p. 5—31), Din istoria Romei şi a limbii 
vechilor romani (p. 32—36)), din care 
studenţii vor culege informaţii impor- 
tante despre latinitatea şi romanitatea 
limbii române şi despre vitalitatea limbii 
lui Horaţiu, îşi vor preciza rostui studierii 
acestei limbi. După cum se menţio- 
nează în carte, în anii de tristă amintire 
ai totalitarismului comunist “zeci de mii 
de tineri cu atestate şi diplome de studii 
medii şi cele superioare au pierdut ire- 
versibil sentimentul de origine romanică 
a naţiunii şi a limbii noastre, fapt care a 
condus în mod inevitabil şi firesc la 
mancurtizarea, deznaţionalizarea, rusi- 
ficarea şi asimilarea treptată a românilor 
din Basarabia, Transnistria şi nordul 
Bucovinei” (p.. 18). 

Partea aplicativă conţine 24 de 
lecţii (lectiones), fiecare avînd teme de 
gramatică (morfologie şi sintaxă), texte 
coerente adaptate şi originale, precum 


şi texte alcătuite din fraze disparate, 


excerpiate din operele scriitorilor 
romani. Primele cinci lecţii sunt însoţite 
de un mic glosar, iar iexicul următoarelor 
19 lecţii este inclus în Dicţionarul latin- 
român din Addenda. În scopul conso- 
lidării materiei studiate, după fiecare 
lecţie urmează un număr mare de expli- 
caţii, destul de variate, ce se referă la 
gramatică, derivare, traducere (din limba 
română în limba latină şi invers), memo- 
rizarea cuvintelor şi expresiilor latine. 
Merită o apreciere aparte şi exerciţiile 
ce privesc analiza etimologică a cuvin- 
telor de tipul: “Indicaţi etimoanele 
latineşti ale următoarelor cuvinte...”, 
“Numiţi cuvintele româneşti derivate sau 
compuse pe baza lexemeior latine de 
mai jos...” etc. 

Cea mai extinsă ca volum este 
partea teoretică ce înglobează fonetica, 
morfologia, formarea cuvintelor, sintaxa, 
stilistica, noţiuni de metrică şi prozodie. 

O atenţie susținută se acordă 
foneticii care are drept scop famili- 
arizarea celor ce învaţă latina cu 
sistemul vocalic şi consonantic. Sînt 
expuse cu lux de amănunte cele mai 
active legi fonetice (ca alternarea, 
rotacizarea, asimilarea, disimilarea) 
care pot explica modificările fonetice 
istorice produse în limbă. Un loc aparte 
se acordă regulilor de pronunțare, de 
accentuare şi de divizare a cuvintelor în 
silabe. 

Ca şi în alte manuale de latină, 
morfologia este tratată după părţile de 
vorbire (p. 155—266). Temelia acestui 
compartiment o formează flexiunea 
(declinarea şi conjugarea) caracteristică 
limbilor flexionare şi în mod deosebit a 
limbii latine. 

Se ştie că învăţarea gramaticii se 
bazează pe însuşirea anumitor modele. 
Prezenta lucrare înmănunchează o 
mulţime de modele privind declinarea 
numelui şi conjugarea verbelor, nume- 
roase scheme de formare a timpurilor şi 
modurilor verbului fără de care studiul 
gramaticii devine inutil, iar după expre- 
sia lui Titu Maiorescu “gramatica latină 
ar fi granit turnat, este unică între gra- 
matici şi va rămîne, prin urmare, cel mai 
bun fundament şi cea mai bună dis- 
ciplină pentru orice parte a gîndirii 
noastre” [7, p. 19]. 

În tratarea sintaxei capitolele au 
fost orînduite pe categorii şi fenomene 
lingvistice după cum urmează: părţile de 

complementul şi atributul), sintaxa 
cazurulor şi a verbului, fraza, vorbirea 
indirectă, unele particularităţi sintactice 
în utilizarea substantivelor, adjectivelor 
şi pronumelor. 

Un capitol aparte constituie stilis- 
tica, în care cititorul ia cunoştinţă de 
lexicul marcat stilistic (arhaisme, barba- 
risme, solecisme, neologisme, cuvinte 
poetice şi cu sens abstract), de licențele 
vorbirii (anacolutul, pleonasmul, epitetul 
de ornare), de topică etc. Figurile de stil 
(elipsa, geminarea, anafora, epifora, 
simploca, antiteza, aliteraţia, oximoro- 
nul, gradaţia, chiasmul, paralelismul, 
ghendiadismul, zeugma, personifica- 
rea, apostrofa, aposiopeza, întrebarea 
retorică, exclamaţia, asindetonul, poli- 
sindetonul) şi tropii (metafora, sinec- 
doca, metonimia, antonomasia, ale- 
goria, litota, eufemismele, ironia, hiper- 
bola, perifraza) sunt ilustraţi cu exemple 
concludente din opera celor mai repre- 
zentativi scriitori şi poeţi romani. Nu mai 
puţin utile sunt paragrafele ce tratează 
metrica (ştiinţa versurilor) şi varietățile 
de versuri scrise de Horatius, Ovidius, 
Tibulus, Vergilius şi alte personalităţi din 
antichitate. 

Sunt cu totul justificate şi para- 
grafele suplimentare de la sfîrşitul părţii 
teoretice despre numele de persoane 
care în epoca clasică erau compuse din 
trei elemente: praenomen (prenumele), 
nomen gentile (numele gintei) şi cog- 
nomen (supranumele), de exemplu, 
Caius lulis Caesar, Marcus Tullius 
Cicero, Quintus Horatius Flaccus; des- 
pre calendarul roman iniţia! şi cel iulian 
(introdus în a. 46 î. Hr.); despre unităţile 
de măsură şi sistemul bănesc. 

Manualul cuprinde şi o cresto- 
matie de texte din diferiţi autori latini 
antici (uneori medievali sau renas- 
centişti) cu o tematică foarte variată ce 
ține de agricultură, natură, justiţie, 
religie, mitologie, viaţa împăraţilor etc.; 
fragmente din Vechiul şi Noul Testa- 
ment, imnul internaţional al studenţilor 
(Gaudeamus), menite a-i familiariza pe 
studenţi cu literatura originală latină şi 
a le da posibilitatea să utilizeze cunoş- 
tinţele asimilate. Cuvintele din cadrul 
dicționarului (latin-român şi român-latin) 
de la finele manualului sunt date cu 
înţelesul întîinit în textele din carte. 

Ca orice lucrare de pionierat Lin- 
gua Latina nu este scutită şi de unele 


propoziţie (subiectul şi predicatul, 

lacune. În cele ce urmează vom face 
cîteva sugestii ce ar putea îmbogăţi 
expunerea într-o eventuală nouă ediţie. 
Mai întîi — o observaţie de structură. 
Probabil, ar fi fost mai potrivit ca lucrarea 
să înceapă (bineînţeles, după Prefaţă) 
cu un capitol despre proveniența şi aria 
de răspîndire a limbii latine în imperiul 
Roman, să fie caracterizată mai detaliat 
bogăţia lexicală, varietatea sintactică, 
stabilitatea sistemului fonetico-morfo- 
logic al latinei clasice sau al “latinei de 
aur”, să se arate transformările ce au 
avut loc în cadrul latinei populare, 
urmînd ca ulterior să se vorbească 
despre formarea limbilor neolatine, 
despre limba română ca fiică a iatinei. 
Pentru a economisi spaţiul, paragrafele 
ce tratează părţile de vorbire în limbile 
neolatine (de altfel, problema ţine de 
istoria limbii, de gramatica istorică) 
puteau fi lesne dizolvate în cadrul 
capitolului respectiv. 

Metoda adoptată de autori în 
expunerea faptelor i-a dus în mod 
inevitabil, pe de o parte, la unele repetări 
inerente (compară, de exemplu, utili- 
zarea prepoziţiilor şi a ablativului din 
cadrul sintaxei (p. 305—314) cu abla- 
tivul (p. 258—263), iar, pe de altă parte, 
deşi se afirmă în Prefaţă că “este 
prezentată sistematic şi integral grama- 
tica latină” (p. 4), au fost omise unele 
compartimente (declinarea substan- 
tivelor compuse şi a celor greceşti, 
interjecţia, clasificarea propoziţiilor 
simple după sensul şi scopul comu- 
nicării, stilul direct etc.). 

S-a amintit deja că gramatica 
latină constituie o strictă regularitate. 
Insuşirea ei ar fi înlesnită de unele tabele 
rezumative. Astfel, pentru determinarea 
exactă a timpului verbului ar fi util un 
tabel (o schemă) din care să se vadă 
formele temporale derivate din tema pre- 
zentului, perfectului şi a supinului. De 
asemenea, învăţarea (asimilarea) con- 
secuţiei timpurilor (a indicativului şi a 
conjunctivului) în frază ar fi facilitată de 
un tabei recapitulativ. 

In ultima vreme tot mai mulţi 
oameni de cultură (scriitori, ziarişti, 
savanţi, medici etc.) care au studiat /in- 
gua mater folosesc atit în scris, cît şi în 
vorbirea orală maxime, aforisme, expre- 
sii înaripate latinești ce sunt în unison şi 
armonie cu timpurile noastre. Din 
păcate, acestea uneori sunt utilizate 
greşit. Printr-o insuficientă cunoaştere 

a latinei se explică rostirea de gustibus 
non est discutandum sau magna cum 
laudae (în loc de laude). Este penibil 
cînd un deputat în parlament spune că 
dumnealui a lucrat pe “nota bene” (cu 
sensul de notă bună!). Probabil era bine 
să se inciudă în manual aceste cugetări, 
propunîndu-se în partea practică exer- 
ciţii cu explicarea şi memorizarea lor. 

Crestomaţia ar fi avut de cîştigat 
dacă ar fi cuprins şi fragmente de texte 
ale autorilor băştinaşi (Dimitrie Cante- 
mir, Miron Costin), documente şi inscripţii 
latine care privesc trecutul istoric al ţării 
noastre, iar pentru studenţii de la drept 
— mai multe texte juridice, deoarece, 
după cum constată pe bună dreptate 
prof. Emil Molcuţ, “în procesul instructiv 
ai studenţilor de la facultăţile de drept 
apar dificultăţi generate de necunoaş- 
terea unor elemente de limbă latină. 
Aceste dificultăţi se manifestă nu numai 
în privinţa asimilării instituţiilor dreptului 
roman, ci şi a celor de drept civil, drept 
penal, procedură penală şi civilă, drept 
internaţional privat şi altele; fapt este că 
un minimum de cunoştinţe de limbă 
latină constituie una din premisele 
esenţiale ale pregătirii juridice” [1, p. 6]. 

Fireşte, spaţiul unui manual este 
limitat. El nu poate satisface întru totul 
cerinţele cititorilor de diverse profiluri. 
In cazul nostru ar fi necesară elaborarea 
manualelor de latină pentru fiecare 
specialitate în parte: pentru filologi, 
pentru istorici, pentru jurişti, pentru 
teologi, pentru. biologi etc. 

Totodată trebuie de menţionat că, 
deşi cartea are la sfîrşit o erată, greşelile 
de corectură sunt prea multe pentru un 
manual. 

Observațiile de mai sus sunt, totuşi, 
mai mult nişte doleanţe şi sugestii ce nu 
diminuează valoarea incontestabilă a 
lucrării care va fi de un real folos, nu 
numai în plan teoretic, ci şi în plan 
practic, în primul rînd pentru tineretul 
studios şi profesorii de specialitate. 
Manualul va fi util şi pentru toţi acei care 
vor să studieze de sine stătător latina, 
fiindcă, după cum se exprima istoricul 
şi teoreticianul literar român Eugen Lovi- 
nescu, “nu învăţăm limba latină pentru 
a vorbi sau a scrie latineşte. N-o învăţăm 

„nici chiar pentru foloasele unei stricte 
discipline mentale; matematica sau alte 
limbi moderne ne-ar pune la îndemînă 
un exerciţiu egal al facultăţilor noastre 
intelectuale. 


Învăţăm limba latină pentru nevo- 
ile noastre spirituale: mai întîi pentru 
stăpînirea cît mai sigură a limbii materne, 
în izvoarele, realităţile şi posibilităţile ei, 
ceea ce ar reprezenta cadrul formal al 
expresiei unui suflet; şi, în al doilea rînd, 
pentru lărgirea, îmbogățirea acestui 
suflet însuşi, prin conştiinţa de sine ce 
valorifică şi prin absorbţiunea unui spirit 
identic...” 

